
Det Arbeide, som Forfatteren her vover at fremlægge for det nordiske
Publikum, er en Gjengivelse af et af ham for et Par Aar siden efter
Opfordring fra England udarbeidet Værk, der er udkommet i London i to
Bind under Titelen: , Under the Rays of the Aurora Borealis", udgivet
af Hr. Carl Siewers.

Idet Forfatteren for øvrigt skal lade sin Bog tale for sig selv, skal
han kun bemærke, at den ikke er noget videnskabeligt Værk og ikke
heller nogen Roman. Forfatteren har søgt i flygtige Omrids at give en
Fremstilling af et Vinterophold i det høie Nords fjærne, afsides Zoner,
hvis mærkelige Natur- og Folkeliv han samtidig har ønsket i raske Træk
at kunne føre frem for Læserens Øine. Men uagtet disse Skildringer
altsaa ikke gjør Fordring paa hverken videnskabelige eller æsthetiske
Fortrin, vover Forfatteren dog at haabe, at Læseren ikke uden Interesse
vil følge ham til hine Egne, hvorhen Turistens Fod kun sjældent
forvilder sig, og hvor det i hvert Fald næsten aldrig falder i den
Fremmedes Lod som Forfatteren at leve en hel. lang og mørk Vinter
sammen med de eiendommelige Forhold i Naturen og Menneskelivet.

Det var som Deltager i de internationale Polars I ationers Virksomhed,
at Forfatteren gjæstede det europæiske Fastlands nordligste og mest
afsides liggende Regioner. Hans Opgave var at udføre Observationer over
Nordlyset, specielt Maalinger til Bestemmelse af Nordlysets Høide over
Jordoverfladen, korresponderende med lignende Maalinger paa den norske
Polarstation i Bossekop og den finske i Sodankylä. Han valgte som det
mest

1passende Punkt den lille norske Lappeby Koutokæino nær den
russisk-finske Grænse.

Forfatteren medførte et fotografisk Apparat, og ved Hjælp af dette har
Lyset paa hine høie Bredegrader tegnet de Billeder, som han tror vil
give hans Bog forøget Interesse og Anskuelighed.

Under sit Ophold i Koutokæino skrev Forfatteren til et Par nordiske
Dagblade en Række Reisebreve, der vandt langt større Bifald, end han
nogen Sinde havde turdet vente, og som udgjør en Del af de følgende
Blades Indhold, om end i omarbeidet, til Dels meget udvidet Skikkelse.
Forfatteren har ment for disse Partiers Vedkommende at burde bibeholde
Brevformen for at bevare den oprindelige Umiddelbarhed og maaske større
Livlighed' i Fremstillingen.

En Fortegnelse over de Skrifter, som Forfatteren har benyttet ved
Udarbeidelsen, vil blive meddelt i Bogens Slutning.

Skulde nogen ønske at vide mere om Forfatteren, end hans Bog fortæller
om ham, staar de følgende biografiske Oplysninger til Tjeneste.

For nogle og tredive Aar siden laa han grædende i sin lille Vugge i
Husum, sin Barndoms uforglemmelige Aar tilbragte han i Smaabyer i
Holsten, Ungdomsalderens Minder knytter sig til Jyllands Bakker, og i
den 'sidste halve Snes Aar har han levet mellem Norges Fjælde.

Han har været Omgangsven med Lapperne og er bleven skjældt ud af
Islænderne. Han har drukket Rhinskvin i Rusland og spist Kaviar paa
Rhinen. Han har haft Spleen paa Loch Lomond og Mavepine i Amsterdam.
Han har staaet andagtsfuld foran Rafaels Madonna og danset Cancan paa
Bal mabille.

Uagtet han græd i Vuggen — og hvem gjør ikke det? •— er hans Anskuelse
dog den, at Livet alle Vegne i Verden har flere lyse Sider end mørke,
og han skulde ikke have det ringeste imod, at hans Leveaar blev lige
saa mange som Methusalems.

Hvad hans ydre Person angaar, henviser han nysgjerrige Læsere til
omstaaende Billede.

Kristiania, Mai 1885.

Forfatteren.I.

Fra Bergen til Alten.

Den 24de August 1882 — det er Datoen for Reisens Begyndelse; Bergen er
Udgangspunktet. Hen ad Midnat blev jeg roet om Bord i det store
Postdampskib, der skulde føre mig den lange Vei mod Nord langs Norges
vildt sønderrevne Kyst.

Det regnede naturligvis. Det regner altid i Bergen, ved De nok; men det
regner i Strømme, naar man skal tiltræde en Reise. Nu ja, for poetiske
Gemytter maa det være ganske opløftende at bemærke, at selv Himlen
fælder Taarer i Afskedens vemodsfulde Øieblik; for mere prosaisk
anlagte Naturer er det rigtignok noget ubehageligt at begynde Reisen
med vaade Fødder.

Men man kan ogsaa gjøre en Skjælm Uret, og naar jeg nys sagde, at det
altid regner i Bergen, maa jeg tilstaa, at dette Udsagn ikke er frit
for, hvad man kalder Overdrivelse. Den meteorologiske Statistik
oplyser, at det ikke eller saa godt som ikke regner i 100—150 Dage af
Aaret. Ja. det kan endogsaa hænde, at man i Uger og Maaneder ikke
behøver at tage sin Paraply og sine Galoscher frem — disse to
Attributer. som er saa uadskillelige fra en Bergenser, at man næsten
maa anse det for en Feil ved Naturen, at den ikke lader ham fødes med
dem.li;

FRA BERGEN TIL ALTEN.

Jeg husker, at der for nogle faa Aar siden indtraf en saadan usædvanlig
langvarig regnfri Periode, og at jeg i den Anledning endogsaa var saa
letsindig at give en meteorologisk Artikel i et af Byens Blade den
Overskrift: „Det regner ikke mere i Bergen". Men Dagen efter aabnede
selvfølgelig Jupiter Pluvius sine Sluser, og for at indhente det
forsømte lod han Regnen strømme ned med en saadan Ihærdighed og i
Maaneder vedvarende, utrættelig Udholdenhed, at selv Bergensernes
amfibialske Natur begyndte at blive kjed deraf. At det samtidigt
styrtregnede paa mig med Spydigheder og Stikpiller, behøver jeg ikke at
fortælle.

Blev alt det Vand staaende, som i Løbet af et Aar regner ned over
Bergen, vilde alle Bergensere være druknede, inden Aaret var omme — i
hvert Fald alle de, som ikke havde lagt sig efter den ædle Svømmekunst.
Thi det er et Vandhav af halvsjette Fods Dybde, der Aar efter Aar
plasker og siver ned fra Skyerne.

Besøg ikke Bergen paa en Regndag, naar Skyerne ligger tunge og
regnsvangre paa Hustagene, og hele Atmosphæren er forvandlet til en
Taage af Vandstøv — da ser Byen ud som en druknet Mand, der netop er
trukket op af Vandet.

Men kom til Bergen en af de 100—150 Dage, da Galoscherne bliver hjemme,
og de smukke Bergenserinder ombytter Regnskjær-men med Parasollen. Da
vil De finde den gamle, mærkelige Stad mellem de syv Fjælde interessant
og tiltalende; da vil De se, at der inden for den noget uanselige ydre
Ramme rummes Billeder saa livfulde og originale som i ingen anden
nordisk By. Deres Øie vil fængslet dvæle ved den brogede
Menneskemylder, der fra Morgen til Aften bølger gjennem den lange,
trange „Strandgade", hvor alle Landels Folketyper i deres farverige,
eiendommelige Nationaldragter synes at have sat hverandre Stævne; De
vil med Interesse og Glæde betragte den travle, rastløse
Handelsvirksomhed, der rører sig paa Havnen, ved Kaierne, paa Børsen.
De lyse, venlige Villaer i de grønne Omgivelser vil smile ind-li; FRA
BERGEN TIL ALTEN.

bydende til Dem, og er De saa heldig at kunne besøge en eller anden af
dem, vil De finde, at Elskværdighed og Gjæstfrihed ikke tager Skade af
halvsjette Fods Regnvand, men snarere ligesom Planteverdenen omkring
Byen synes at trives dobbelt frodigt derved.

Og selv om Bergens nærmeste Omegn ikke kan udholde Sammenligningen med
flere andre norske Byers, saa behøver De biot at reise faa Mil for at
finde en Natur, der vil overraske selv den mest forvænte Smag. Thi i
Bergens Stift er alle de Naturskjønheder, som ellers findes enkeltvis
paa saa mange Steder i Norge, samtidigt repræsenterede; her er det
storartede, det vilde, det mægtige og det yndige, det blide, det
tryllende sammenføiede til en herlig Harmoni. Der er de stolte Fosser,
de vældige Bræer, de gigantiske Fjælde — der er de svulmende grønne
Lier, de speilblanke Fjorde, de rislende Bække. Hvilken Turist har ikke
hørt Tale 0111 de to berømte Fjorde, den ene Nord, den anden Syd for
Bergen, hvor Naturen saa rigt har ødslet med sine Skatte: den
imponerende Sognefjord og den milde, ynderige Hardangerfjord. Og disse
herlige Naturmalerier har fremfor saa mange af Sydens den store Fordel,
at Civilisationen endnu ikke har oversmurt dem med en Fernis af
Hoteller, Kellnere, Drikkepenge og andet Optrækkeri.

Men vi maa ikke glemme, at vor Vei gaar til Lappernes

Land!

Paa den første Del af denne vor Fart langs den norske Kyst maa vi ikke
vente at finde nogen Antydning til den pragtfulde Natur, der gjemmer
sig inde i Fjordene. Som overalt i den sydlige Del af Landet er
Kysterne her nøgne og kjedelige; paa den ene Side af det som oftest
smalle Farvand har man Fastlandet, paa den anden Klippeøerne
(Skjærene), der i utallig Mængde danner en næsten uafbrudt Kjæde langs
hele den norske Kyst lige fra den svenske Grænse ved Frederikshald til
Nordkap. Men enten man ser til høire eller til venstre — Udsigten er
lige monoton.li;

FRA BERGEN TIL ALTEN.

Først naar man har passeret den lille By Florø, kommer der et enkelt
interessant Punkt; det er det stolte Fjæld Hornelen. Det reiser sin
tilsyneladende lodrette Væg op af Vandet til svimlende Høide (omtrent
3000 Fod); Dampskibet passerer lige ind under det, og det hæver sig
truende over vore Hoveder med sine eventyrlige Former og Udvækster, der
uophørlig skifter Udseende, efterhaanden som vi forandrer Plads, og
hvoraf mange synes at have den største Lyst til at styrte sig ned over
os.

Nogle Mil nordligere ligger Norges vestligste Forbjerg: Ståt, men det
er kun meget faa Reisende, der kan rose sig af at have set det; thi
Søgangen er her, da den skjærmende Skjærrække mangler, i Regelen saa
ubehagelig stærk, at enhver trækker sig tilbage til ensomme og ofte alt
andet end glædelige Betragtninger i sin Køie. Jeg har tre Gange haft
den Ære at passere Ståt, men af den nævnte Grund aldrig set det,
hvorfor man forhaabentlig velvillig undskylder mig, at jeg ikke ser mig
i Stand til at fortælle, hvorledes det ser ud.

Efter at Ståt i Løbet af et Par Timer er passeret, gaar Veien atter i
lang Tid i det rolige Farvand inden for Skjærene, og de
beklagelsesværdige Stakler, der ikke har haft Kræfter nok til at
modstaa Neptuns fule Angreb, kryber igjen op paa Dækket for at indaande
den friske, sunde Søluft.

Ringe var mit Kjendskab til Ståt, og derfor skammer jeg mig næsten ved
at maatte tilstaa, at jeg heller ikke har nogen Anelse om, hvorledes
vor næste By: Aalesund egentlig tager sig ud. Der ligger rigtignok
nogle faa Huse nede ved Havnen, hvor Damperen stopper, men da de i det
høieste kan rumme 60 og ikke 6000 Mennesker, maa de øvrige 5540's Huse
formodentlig ligge andensteds.

Men desto bedre forstaar Molde at præsentere sig. Som en Fuglerede i
Skoven titter den venligt frem bag den brede, frodige Strandbreds
grønne Løv. Den smiler til de skovklædte, idylliske Øer i den blanke
Fjord, smiler til det stolte, enestaaendeli; FRA BERGEN TIL ALTEN.

Panorama, der indfatter mere end den halve Synskreds: den imponerende
Alperække, der dannes af Romsdalsfjældenes høje, spidse Tinder. Top
slutter sig til Top, ofte med vildt fantastiske Former, enkelte dækkede
med hvide, skinnende Snepletter. Men vi har des værre ikke Tid til at
dvæle længere ved denne lille indbydende Plet: kun et flygtigt Blik kan
vi her som alle Vegne paa vor lange Dampskibstur kaste paa de vinkende
Vuer, vi haster forbi. Men enhver Pieisende misunder de 1700 lykkelige
Moldensere, der hver Dag kan forlyste deres Øie med al denne Herlighed.

Nogle Timer senere er vi ved Kristianssund, et Venezia en miniature,
for saa vidt som Byen ligger fordelt paa tre Øer. mellem hvilke smaa
Dampere og Mængder af Baade underholder Forbindelsen. Hver af de tre
Øer er i en forskrækkelig Grad bakket og ujævn; Husene ligger derfor,
som de kan bedst, og de Tilløb til Gader, som findes, burde vistnok
hellere have været anlagte som Trapper. Men en livlig, kjæk
Handelsvirksomhed rører sig paa Land og Vand, Rigdom og Velstand har
Byen erhvervet sig ved Hjælp af Klipfisken, der herfra i talrige
Skibsladninger exporteres til Spaniens Katholiker, og naar jeg her
angiver Indbyggertallet til 8000, saa vil dette Tal allerede om et Par
Aar være meget forældet.

Vi fortsætter vor Reise, vi farer atter forbi Klipper og Skjær, mellem
hvilke en Gang imellem Havhorisonten titter frem. indtil vi kommer ind
i den store Trondhjemsfjord. Og efter nogle Timers Fart paa den er vi i
Trondhjem. Norges største By efter Kristiania og Bergen. Her gjør
Dampskibet et længere Ophold, saa at vi kan faa Tid til at se os lidt
om.

Jeg maa oprigtig tait tilstaa, at Trondhjem overraskede mig. Et Par Aar
tidiigei'e havde jeg set Byen i tre Dages glædesløst, tungt og raakoldt
Begnveir: den gjorde da et alt andet end tiltalende Indtryk. Hvor
ganske anderledes var det ikke nu i de tre straalende, skjønne
Sommerdage, i hvilke Dampskibet laali;

FRA BERGEN TIL ALTEN.

stille her paa Havnen! De brede, lyse og venlige, med Træer beplantede
Gader, der har et saa mærkelig fredeligt og hyggeligt Præg; den
herlige, frugtbare Omegn, der lader En glemme, baade at man er i det
stenrige Norge og saa nær Polarkredsen; det Skjær af poetisk-historisk
Romantik, som den gamle Domkirke og Munkholmens enlige Fæstning ude i
den brede Fjord kaster ud over Byen; Afvekslingen fra det noget
ensformige og trættende Dampskibsliv; det flotte og komfortable Hotel —
alt bidrog i Forening med den varme Sommerglans, som Solen udstraalede
over det hele, til at gjøre Opholdet i Trondhjem til et af de
behageligste Afsnit af den hele Reise.

Trondhjem syntes mig at være mere „europæisk", end man efter dens
nordlige Beliggenhed og forholdsvis ringe Størrelse kunde tro. Men den
ligger jo ogsaa, paa Grund af sine Jærn-baneforbindelser, flere Dage
nærmere ved baade Kristiania og Stockholm, end Tilfældet er med f. Ex.
Bergen. Der er i Trondhjem ganske vist ikke det typiske Folkeliv, ikke
det rastløse Handelsrøre, som gjør et saa tiltalende Indtryk paa den
Fremmede, der besøger Bergen. Men paa den anden Side finder den
Fremmede i Trondhjem mere af den Komfort og adspredende Afveksling, som
man møder i større og sydligere Byer, ikke at tale om, at hverken
Bergens Gader eller dens nærmeste Omegn har det venlige, yndefulde Præg
som Trondhjems.

Den gamle, berømte Kirke, den mærkeligste og største i hele Norden,
hvor er den ikke herlig i al sin Usselhed! Hvad end Tidens Tand har
bortgnavet, hvad end Vandalismen har odelagt — Resterne og Ruinerne
taler endnu høit om den Skønhedsverden i Sten, den en Gang var. Og de
med kyndig og omhyggelig Haand restaurerede, for en stor Del usigelig
skjønne Partier giver Haab om, at det herlige Bygningsværk atter vil
reise sig i fornyet Skikkelse af sine Ruiner som et Vidnesbyrd om, at
Nutidens Kunstsans har udslettet, hvad Fortids Sløvhed forbrød, da
denFKA BERGEN TIL ALTEN.

som Nutid stod lige over for sin Fortids Skjønhedsfrembringelser, som
den ikke forstod.

Gjennem grønne, bølgeformige Bakker, slige som man ellers sjælden ser
her i Landet, forbi smilende Landsteder i blomstersmykkede Haver,
imellem tætte Hegn, hvor Rønnebærtræerne staar med deres pragtfulde,
høirøde Klynger, gaar Veien ud til Ler fossen. To Gange styrter
Nidelven ned ad en bråt Skraa-ning og danner derved de to nette
Fossefald, der ligger i nogle hundrede Alens Afstand. Den øvre og
høieste Fos spalter sig atter i to Sidegrene; en stor Savmølle er
bygget op ved Siden af den; de Solstraaler. der en Gang løftede
Draaberne, som nu knuses til det fineste hvide Støv, op af Havets
Skjød, forvandles her til Arbeide, til levende Kraft, til Penge.

Jeg roede ud til Munkholmen, den gamle Fæstning paa den lille Klippeø,
der knytter sig til et af de mørke Blade i Nordens Historie. Her sad i
18 lange Aar det Geni, som hele Europa havde set op til med Beundring,
fængslet i en ensom, trang-og nøgen Celle. Hvad var hans Brøde?
Historiens Muse sænker vemodsfuld sit Hoved og tier. Kun en svag Konges
saarede Fox--fængelighed og Misunderes Rænker styrtede Griffenfeldt fra
den høie Tinde, hvortil hans glimrende Aandsevner i utrolig kort Tid
havde hævet ham, styrtede ham ned i den mest fortvivlelsesfulde Ulykke.
Hvilken Grusomhed at fordømme den rige Hjærne til en dræbende
Uvirksomhed mellem Cellens fire nøgne Vægge — det var det samme som at
berøve en Rafael Hænderne, en Farinelli Stemmen. Visselig: „denne Naade
var haardere end Straffen!".

Hovedbygningen paa Munkholmen, hvori Griffenfeldt sad fængslet, er et
stort, rundt Taarn, en Levning af en Rundkirke, der har staaet i
Forbindelse med et tidligere Kloster her. Udenfra ligner den en Cirkus
eller en af de moderne Panoramabygninger. Den bestaar af to
koncentriske Murringe: et cylindrisk Taarn i Midten, og uden om det en
lavere, dækket Gang. Afli; FRA BERGEN TIL ALTEN.

Minder om Griffenfeldt er der saa godt som intet tilbage. Kun det
Vindue, der sad i hans Fængsel, og to rustede Jærnstænger, Levninger af
Vinduesgitteret — det er alt, hvad der er bevaret af synlige Minder om
den store Mand, som en barbarisk Tidsalder indespærrede her. Det er,
som om man havde gjort sig Umage for at udslette hvert synligt Spor af
den umenneskelige Behandling, hvormed Griffenfeldt blev lønnet af sit
Land og sin Konge. Med taus Deltagelse betragtede jeg den lille
Vindueskarm, hvorigjennem han flk Solens Lys knap tilmaalt; jeg maatte
røre ved Jærnstængerne, der har følt Trykket af hans Haand og grusomt
indestængt saa mange, mange Tanker. Flere Gange har jeg i en lignende
Stemning staaet ved Kisten i den lille Kirke i Vær i Jylland, hvori
„Danmarks ulykkelige Kantsier" hviler; jeg tænkte den Gang ikke paa, at
jeg nogen Sinde skulde komme til at staa paa det Sted, hvor man
allerede i levende Live begravede en af Danmarks største Begavelser,
sin Tids lyseste Hoved. —•

Farten fra Trondhjem nordover er, især naar Veiret er godt, en sand
Fornøielsestur. Næsten hele den lange Vei gaar Dampskibet indenskjærs,
altsaa mellem Fastlandet og den store Kjæde af Øer og Skjær, der
garderer saa godt som den hele norske Kyst. Selv i uroligt Veir. naar
Havet udenfor raser vildt, gaar Seiladsen herinde saa roligt for sig,
som var man paa en Flod. Kun naar en Gang imellem Skjærrækken slipper
op, faar man at mærke, at Nordhavet ikke er at spøge med.

Straks den første Dag fra Trondhjem har man et saadant Stykke at
passere; det er den berygtede Foldenfjord. Ikke saa snart er vi ret ude
for den sidste Pynt af Skjærene, før Dampskibet begynder sine lystige
Svingninger. Passagererne skynder sig blegnæbbede ned i Salonen eller
lægger sig plat ned paa Dækket. Med et løftes man høiere og høiere, saa
synes Damperen at tabe Fodfæste, og nu gaar det nedad, nedad, saa det.
kribler i Byggen. Det knager og brager i alle Fortørninger. Lamperne i
Salonen svinger frem og tilbage, som om de var gale.li; FRA BERGEN TIL
ALTEN.

Saa, der er en ny Bølge; burns, der gaar vi atter ned i Dybet; ratsch —
ratsch — stødte vi paa Grund? Nei. det var biot en Række af Stole, der
rutschede ned ad Gulvet. Fire iland oppe paa Dækket, af dem, der aldrig
bliver søsyge — paa Landjorden

— iler i samme Moment som paa Kommando til Rælingen og fortæller Fader
Neptun Ting, som vi ikke vil tale om. Nede i Salonen stønner man i den
ene Køie. hyler i den anden: Smaa-børnene synger i Kor dertil, hver i
sin Toneart. Atter kommer et voldsomt Angreb fra Bølgernes Side.
Damerne skriger, ratsch

— bum — bum — bum siger det ude i Gangen, og en halv Snes Kasser og
Kufferter tumler sig om hverandre og mellem et Virvar af
Dækspassagerer, Bylter og Pakker. Og Deres ærbødige Forfatter ligger
udstrakt paa Sofaen og grubler over. hvacl der vilde ske, om Skibet
skulde støde an imod en af de Tusinder af Stenklipper, der gjemmer sig
under Havfladen; sligt er saa ofte hændt før; der ligger han og hører
paa al denne stønnende og skrigende og plaskende Elendighed, og
overveier, om han ikke gjorde bedst i at gjøre som de andre og ofre
Middagsmaden til de vrede Havets Guder. Men efter et Par Timers Fart
sagtnes den voldsomste Bevægelse, de Lidendes Veklager gaar over i en
roligere, i Lidelsen hengiven Stønnen, og snart tager Søvnens Gud dem i
sin Favn. Naar de vaagner, er vi atter for længst i smult Farvand. Og
saa ler man ad sig selv og ad de andre, glemt er Lidelserne og Angsten,
og man synes, det hele er ingen Ting.

Det er store og prægtige Dampskibe, der hele Aaret rundt holdes i Gang
langs den norske Kyst, fra Hamborg eller Kristiania lige til Vadsø. God
Restauration, al mulig Komfort, elskværdige Kapteiner og en flink
Betjening. Men det maa være en haard Rute om Vinteren, naar Solen i
Uger eller Maaneder ikke kommer op over Horisonten, og det gjælder om,
kun ved Hjælp af Maanens eller Nordlysets matte Skin at finde Veien i
den farlige Labyrinth. som Skjærgaarden danner.li;

Men i den lyse Sommertid, naar Himmel og Hav, Fjæld og Fjord staar
iklædte deres fagreste Dragt, da er Farten som en Rhintur i stor
Maalestok, kun at den varer lige saa mange Dage som hin Timer. Det
første Stykke fra Trondhjem er dog endnu uden synderlig stor
Afveksling; det er stadig det samme Einerlei, som paa den sydligere Del
af Kysten, Fjæld og Fjord, Fjord og Fjæld. Men længer nordpaa bliver
Landskabet mere og mere storartet, Formerne mere og mere interessante.
Grav en Kanal tværs igjennem Schweiz og tag en Seiltur paa den, saa
faar De omtrent noget lignende som Farten lier langs Helgelands,
Lofotens og Finmarkens Kyster. Det er ikke længer den afrundede
Kuppelform, som er saa karakteristisk for Fjældpartierne i det sydlige
Norge: her hæver Fjældene deres gigantiske Former dristigere op mod
Himlen, her løfter de deres spidstakkede Tinder, her aftegner deres
Profiler sig saa skarptandede som Eggen af en Sav. Hvert Skridt
nordover bringer en ny overraskende Fjældform frem for Øiet, snart
bizar og eventyrlig, snart venlig og smilende. Den ene klæder sig fra
Taa til Top i Fyrrens tætte, grønne Pelts, den anden nøier sig med
Sneens skinnende hvide Hætte paa den veirbidte Isse. Her styrter en
skummende Fjældbæk ned ad de bratte Sider, hist skyder en Isbræ sin
mægtige, grønblaaskinnende Arm majestætisk ned i Dalen.

Det ene Billede kommer og gaar efter det andet, 4—5 Dage igjennem, saa
selv det hungrigste Øie vil kunne mættes.

Her kan der ikke være Tale om endog biot at opregne alle de mange
Seværdigheder, som i uafbrudt Følge passerer Revue; kun nogle faa af de
mærkeligste skal jeg omtale i Korthed.

Den første By, vi passerer efter Trondhjem, er Namsos. Den bestaar af
en lille, tæt Klump Huse omkring en stor Kirke. Husene — som sædvanlig
i norske Byer alle af Træ — ser nette og pyntelige ud, Gaderne er brede
og lige og overskærer hverandre under rette Vinkler — alt en Følge af,
at Byen i 1872 havde det Uheld eller Held at brænde op. Da der kun er
1700li; FRA BERGEN TIL ALTEN.

Mennesker i Byen, og man ikke kan forlange, at disse alle skal være ude
paa de brede Gader, ser disse — som for øvrigt hele Byen — noget
kjedelige ud. .Jeg har i forskjellige Rejsehaandbøger søgt efter et
eller andet mærkeligt, jeg kunde fortælle om

Hullet i Torghatten.

Namsos, men søgt forgjæves. Dette er dog altid een Mærkelighed ved
Byen. Mulig har den flere. Jeg kjender dem imidlertid ikke.

Saa passerer vi Le køen med Fjældet Lekoniøen, hvorom Sagnet har en
romantisk Historie at fortælle, som De straks skal faa at høre.li;

Vi kommer nemlig kort efter forbi en anden Stenkæmpe, der ogsaa er
indviklet i dette Eventyr. Det er det mærkelige Fjæld Torghatten, en
Stenklump paa 800 Fods Høide, der 400 Fod over Havet er gjennembrudt af
et Hul. som strækker sig tværs igjennem Fjældets Masse fra SV til NO,
saaledes at man fra Dampskibet nogle Øieblikke kan se igjennem det.
Dette Hul eller denne Hule, hvoraf vort Billede giver en Fremstilling,
haien Længde af 500 Fod; Væggene er temmelig glatte og lodrette, men
Gulvet meget ujævnt. Høiden af denne eiendommelige Tunnel veksler
mellem GO Fod ved den østlige Indgang og 250 Fod ved den vestlige.

Hvorledes har Torghatten faaet dette Hul? Jo, det gik til paa følgende
Maade.

Hestmanden, der nu staar som en forstenet Jætte oppe ved Polarkredsen,
og som vi senere skal passere, havde fattet en brændende Kjærlighed til
Lekømøen. Men ak, hans Kjærlighed blev ikke gjengjældt. Som saa ofte i
Livet, grebes den forsmaaede Elsker af Forbitrelse og vilde voldsomt
tiltvinge sig den Kjærlighed, der ikke godvilligt blev ydet ham.
Lékømøen flygtede forfærdet. Hestmanden forfulgte hende, og i sin Harme
kastede han en Pil efter Møen. Men hendes Broder, en anden Kæmpe, var
pludselig ilet hende til Undsætning, og kastede sin Hat i Veien for
Hestmandens Skud, saa at den fremilende Pil gjennem-borede Hatten i
Stedet for Lekømøen. I samme Nu stod Solen op, og alle forvandledes til
Sten. Saaledes staar de den Dag i Dag. Hestmanden speider fra sit høie
Sæde trøstesløs ud over det vide, bølgende Hav, Hullet i den
gjennemborede Hat har jeg nylig beskrevet, og den udslyngede Pil staar
som en Bautasten paa en af de nærliggende Øer.

Saaledes har Folkedigtningen indblæst Poesiens Liv i de mærkelige
Stenkolosser, der lier i Polarkredsens Nærhed hæver deres fantastiske
Former op mod Skyerne.li; FRA BERGEN TIL ALTEN.

Saa kommer den smukke Alstenø med sin imposante Fjældrække de syv
Søstre, et stolt Geled af syv stivnakkede Stenjomfruer. Billedet viser
kun de midterste af de syv Toppe, af hvilke den nordligste og den
sydligste har en Høide af 2800 Fod.

Endelig ser vi langt ude til venstre Hestman dø en med sin
interessante, rytterformige Fjældtop Hestmanden, maaske

Parti af de syv Søstre.

den eiendommeligste Formation paa hele Kysten. Det er Kommandanten i
„Don Juan" i kolossal Maalestok: stolt sidder Stenmanden med flagrende
Kappe paa den vældige Ganger, vidt speider han ud over Land og Hav,
helt op i Skyernes Region naar hans Hoved.

Polarkredsen gaar netop tværs over Hestmandoen. Vi, som for første Gang
betraadte den kolde Zone, maatte naturligvis betale Tribut, eller
„hønse", som det hedder i Sømandssproget, og i funklende Xeresvin drak
vi Polarkredsens Skaal. Et lille „Gudsli;

Ord fra Landet" spurgte ved denne Leilighed i al Uskyldighed, om
Polarkredsen viser sig paa Himlen eller paa Jorden. „Nei, den ligger
paa Bunden af Havet", svarede Styrmanden med stor Høitidelighed.

Bekjendt er Historien om Kapteinen, der viste nogle nysgjerrige
engelske Turister Polarkredsen i en Kikkert. Han havde anbragt et Haar
tværs over Kikkertglasset.

For Resten kan jeg fortælle dem, der ikke selv har været

Hestmanden.

her, at Verden Nord for Polarkredsen har omtrent det samme Fysiognomi
som Syd for denne Linie. Vi mærkede i hvert Fald ingen anden
Forandring, hverken i Naturen eller Veiret, end at begge blev mere og
mere tiltalende.

Kom selv og se, vil jeg sige til dem, der læser dette med Mistro. Ingen
vil angre en saadan Reise. Næppe nogen anden Udflugt i hele Europa vil
for Turister være saa lønnende som denne. Det vil heller ikke vare
længe, inden denne Rute om Sommeren vil blive en af de mest
frekventerede; Aar for Aarli; FRA BERGEN TIL ALTEN.

voxer den Skare af Albions Sønner og Yankeer, der fra Bergen eller
Trondhjem drager op til Nordkap.

Langs storartede Landskaber, forbi vekslende Fjældformer med savformige
Rygge, bratte Styrtninger, forrevne, snebedæk-kede Tinder, forbi Skov
og Fjord og Bræ gaar Veien videre til Bodø. Til venstre, langt ude i
det Fjærne begynder Lofotøernes mægtige Alperække at dukke op af Havet.

Bodø ser fra Dampskibet ud som omtrent alle nordlige norske Byer. De
har alle det tilfælles, at de vender deres mindst tiltalende Side ud
mod den ankommende Fremmede. Rundt hele Havnen i disse Byer strækker
sig nemlig en Række af stygge Pakboder, anbragte over Vandet paa høie
Stolper, sande „Pælebygninger"; det er Oplagsstederne for det nordlige
Norges Guld: Sild og Torsk. For Resten udmærker Bodø sig fremfor alle
andre Byer i Verden derved, at dens Kirke og Præstegaard ligger hen
imod 1 '2 Mil uden for Byen. I Præstegaarden boede i øvrigt i længere
Tid den senere franske Konge Louis Philippe, medens lian landflygtig
opholdt sig i Norge.

Tager man et Kaart for sig, vil man se, at Lofotøerne i sydvestlig
Retning skyder ud fra Fastlandet og skilles fra dette ved den brede
Vest fjord. Tværs over denne gaar nu vor Fart fra Bodø. Dette Stykke
maa, som en norsk Forfatter siger, „ubetinget henregnes til de
smukkeste Søture i Verden. Mod Øst ses de takkede Fjælde paa
Fastlandet, og mod Vest Lofotens endnu vildere Formationer, imellem
hvilke Verdenshavet sender sine mægtige Bølger ind. I stormende Vejr
kan denne Fart være temmelig ubehagelig for dem, der er udsatte for
Søsyge, og yderst sjælden hænder det, at Havet her er fuldkommen
roligt. Men hvis man kan opholde sig paa Dækket, vil man aldrig
forglemme Synet af Lofotens Øer. idet de, naar Skibet nærmer .sig dem.
efterhaanden træder tydeligere frem og aftegner deres fantastiske
Omrids mod Himlen. Vestfjorden er især skjøn, naar man er

o*li;

saa heldig at se den i Midnatssolens Glans, naar alt gløder i
Purpurfarve, medens Hvaler og Delfiner opliver Havet".

Lofoten bestaar af en Mængde større og mindre Øer, der er adskilte ved
trange Sunde, hvorigjennem store Vandmasser ved Flod og Ebbe jages frem
og tilbage og saaledes danner mere og mindre farlige Strømme.

Ved disse Øer foregaar hvert Aar det store og berømte Torskefiskeri.
For i raske Strøg at kunne male nogle Scener med Sanddruhed og Liv af
den eiendommelige Virksomhed, der under dette Fiskeri rører sig her,
skal H. Schulze's Skildringer fra disse Egne være den Palet, hvorfra
jeg tager Farverne.

Paa den ydre Side af Lofotøerne, ud imod Oceanet, findes der vei
enkelte Fiskebanker; men det yderst farlige Farvand og den svære Sø
gjør Fiskeriet her i høi Grad besværligt, ligesom de faa Havne heller
ikke yder Tilflugt for saa mange Baade, at Fiskeriet kan blive af nogen
større Betydning. I det hele er der paa denne Side af Øerne næppe mere
end omtrent 700 Baade i Virksomhed, og Udbyttet overstiger sjældent 5
Millioner Fisk.

Paa den indre Side er Farvandet derimod forholdsvis renere, Søen er
mere rolig, og der findes en Mangfoldighed af Havne mellem Smaaøerne,
paa hvilke Fiskernes Boder for det meste er opførte.

Lige fra Lofotens Sydspids og nordover i en Strækning af henimod 15 Mil
skraaner Havbunden jævnt ned indtil en Dybde af 40—60 Favne, og paa
denne Dybde strækker sig en temmelig bred Banke langs med Lofotkysten.
Det er Fiskebanken, der for Nordlændingen er hans Ager og hans Krambod,
og uden hvilken Nordland og Finmarken ikke vilde have mange andre
Beboere end Sælhunde og Søfugle.

Uden for denne Banke, længer ind mod Fastlandet, ligger endnu en anden
Fiskebanke, men da dens Afstand fra Land er 3—5 Mil, benyttes den
mindre.FRA BERGEN Til, ALTEN.

Straks efter Jul begynder Lofotens Beboere allerede at undersøge, om
Torsken (G a dus mo r r hua) er kommen, og de første Fisk, som kommer
paa Land, hilses med Glæde som Forbud paa en lykkelig Fangst. De store
Fiskestimer indfinder sig imidlertid i Regelen ikke før i Slutningen af
Januar. Heller ikke da kommer de alle paa en Gang, men Stim efter Stim.
helt til ind i Marts Maaned. I Slutningen af Marts begynder Fisken at
gyde Rogn. og som en Følge af denne kolossale Proces bliver Vandet over
Fiskebankerne aldeles tykt og grumset. Da kommer der Uro i Fisken, den
løber i Garnene i tusindvis, og i denne Tid er Fangsten overordentlig
rig. I Begyndelsen af April begynder Stimerne atter at trække ud af
Fjorden, Fiskerne flytter efter til de sydligere Øer, hvor der endnu
gjøres en respektabel Fangst indtil den 16de April, paa hvilken Dag
Fiskeriet i Almindelighed afsluttes.

De paa Lofoten hjemmeboende Fiskere begynder som sagt allerede paa
Aarets første Dage at undersøge, om Torsken er arriveret. De fremmede
Fiskere derimod samles ikke før hen imod Slutningen af Januar.

Men allerede i Juletiden er der Liv og Røre i disse fremmede Fiskeres
Huse. Redskaberne og Baaden skal efterses for sidste Gang, Madkassen
skal forsynes, Skindklæderne lappes. Endelig er der ikke andet, som
mangler, end Medbør. Somme vil have Nordenvind og andre Søndenvind, og
dersom Vorherre skulde dreie Vinden efter Ønskerne i denne Tid, kom den
til at løbe Kompasrosen rundt. Endelig dreier Vinden sig saa, at den er
nogenlunde til Pas. Baaden sættes i Søen, alt Tilbehør bringes om Bord.
det sidste Farvel veksles mellem Fiskerne og Kvinderne, som staar paa
Stranden og ser efter Baaden, medens den med strygende Fart seiler ad
Lofoten til.

Lige fra Tromsø og ned til det sydlige af Trondhjems Stift søger Almuen
til Lofoten og trodser paa de aabne Baade det vilde Hav og
Vinterstormene for at kunne deltage i det storeFKA BERGEN TIL ALTEN. 1

Fiskeri. Men de haardføre Nordlændinger agter ikke en saadan Fart for
nogen videre Bedrift. Naar Fiskerne bliver gamle, saa at de ikke mere
kan tage med, hænder det ofte, at de vemodsfuldt stirrer ud efter den
bortilende Baad med Ønsket om at have kunnet følge den endnu en Gang,
og Smaagutten sidder med sine 10—12 Aar nok saa freidig i Forstavnen og
ser paa de forunderlige, forbidragende Fjælde, under hvilke maaske hans
Fader og Farfader har lagt deres Ben.

Men Lofotfiskerne er heller ikke saa ilde udrustede til den lange Fart.
Deres lange, smalle og elastiske Baade, med den simple Takkelage — et
firkantet Raaseil —, lader sig med Lethed regere, naar Bygerne som
sorte, truende Skyer danser ned fra Fjældkløfterne, pisker Havet til
Skum, og farer hen mod Baaden, som om de vilde bortføre den dristige
Seiler i en Støvsky; og disse raske, ungdomsfriske og uforfærdede Folk,
der fra Barnsben af har lært at kjende hvert Skjær og hver Grund paa
den lange Vei, raader over hele den Sikkerhed, som Erfaring og
Koldblodighed kan stille i Kampen mod de oprørte Elementer. Ikke desto
mindre lægger et stort Antal Fiskere deres Ben i Havet, og mangen en
Familie har der mistet sin Forsørger. Somme Tider spørges det da hjem
fra Lofoten, at Baaden, hvorpaa Mand og Børn befandt sig, er
forulykket; men ofte hænder det; at Familien intet hører før om
Foraaret, naar de andre Baade kommer hjem. De glider da forbi, den ene
efter den anden, kun denne ene kommer ikke, og ingen har hørt noget om
den; forgjæves gaar Kvinderne op paa Hoiderne og speider efter det
velbekjendte Seil — det er ingensteds at se. Da skjønner den
trøstesløse Enke og Smaabørnene, at .Far" ikke kommer mere tilbage.

Til Fiskeriet indfinder der sig ogsaa en hel Del Lapper fra Fjordene
paa Fastlandet; de gjælder for udmærkede Fiskere. Disse Sølapper møder
i den for dem eiendommelige, ret maleriske Klædedragt: en hvid eller
graa Vadmelskofte, kantet med rødeli; FRA BERGEN TIL ALTEN.

og blaa Baand, og fastholdt om Livet af et broget Bælte; paa Hovedet
bæres en blaa, spids Hue, kantet med rødt.

Den fremmede Almue benytter sig i Regelen af Baade med fem Par Aarer,
og kun Lofotens egne Beboere anvender mindre Baade. Baaden er
forfærdiget af Gran eller Fyr, og saa tynd, at en Mand formaar at ryste
den, naar han tager fat i Skroget. Den har kun een Mast, og Takkelagen
bestaar som nævnt af et eneste stort Seil. Besætningen udgjør Ö Mand,
af hvilke Styrmanden benævnes Høvedsmand; han har Kommandoen om Bord,
og er paa en og samme Tid Kaptein, Styrmand og Lods.

I Slutningen af Januar er som oftest hele den fiskende Almue samlet i
Lofoten. I vore Dage deltager omtrent 6000 Baade i Fiskeriet, og naar
liver Baad i Gjennemsnit antages at være besat med 5 Mand, bliver det
et Antal af ikke mindre end 20,000 Mand, der beskæftiger sig med denne
Bedrift.

Men hvorledes er det muligt, at en saa stor Folkemasse kan finde
Underhold paa disse afsides, nøgne Holme? vil man med Bette spørge.

Næsten overalt, hvor en Bugt skærer sig ind, eller hvor der mellem
Holmene findes en Havn for Baade, ligger der i Regelen et Handelssted,
og omkring dette er grupperet en Klynge Smaa-huse, der kaldes Rorboder.
Det hele kaldes et Rorvær, og Handelsmændene i Lofoten er næsten altid
tillige Rorværeiere.

Rorboderne er smaa, enetages, tømrede Huse med Tørvtag og en tilbygget
Svale, hvori Net, Liner og andre Redskaber hensættes. Inde i Boden, der
som oftest har Jordgulv, lober langs Væggene to Rækker af faste
Sengesteder, der i al Tarvelighed forsynes med lidt Halm og et loddent
Skind, som Fiskerne selv fører med sig. Midt paa Gulvet Andes
Arnestedet, igjennem Røghullet oppe i Taget ser man et firkantet Stykke
af Himlen, og gjennem det eneste lille Vindue med de bitte smaa Ruder
har man Udsigt til Væggen af den nærmeste Rorbod. I en saadan Stue
indlogeres efter Omstændighederne 6 eller 12 Mand: menli;

hvorledes de alle kan rummes herinde, vil kun den kunne begribe, der
har studeret Nødvendighedens Økonomi. Naar man tænker sig. hvilken
Beskaffenhed Luften her maa faa af de mange Menneskers Uddunstninger og
af Dampen fra de tilsølede Klæder, der ophænges til Tørring, vil man
vei forundre sig over, hvorledes det er muligt, at Folk kan trives
under saadanne Forhold; men Fiskeren er ikke bedre vant, og han er saa
til Freds som en Lord paa sit Slot.

Saa snart Dagen gryr, staar Smaagutten op og koger Kaffe. Naar den er
færdig, reiser ogsaa Fiskerne sig. De trækker i en Fart i Klæderne,
sluger Kaffen, og med en Tvebak i Lommen og en Dunk Vand i Baaden
drager de til Søs. Det er et herligt Syn en klar Morgen at se hele
Fiskerflaaden drage ud. Fra alle Vær kommer de stikkende frem, den ene
Baad efter den anden, og snart er hele Søen bedækket med Seilere, saa
langt Øiet kan række. Saa snart de er komne ud til deres Redskaber,
lader de Seilene falde, og nu ligger de i en uendelig Række og vipper
op og ned paa Bølgerne, medens Besætningen begynder at trække Net og
Liner op.

Senere paa Formiddagen vender de fleste tilbage til Været med den
indhøstede Fangst. Naar Middagen er spist, tilberedes den fangede Fisk,
det vil sige, Hovedet skæres af, og Indvoldene udtages; Lever og Rogn
lægges i særskilte Kar. I denne Tilstand bliver Fisken enten solgt til
de tilstedeværende Handelsfartøier eller straks hængt op paa Stilladser
til Tørring. Hen imod Aften reiser Fiskerne ud igjen og bringer
Fiskeredskaberne i Orden for Natten; naar de atter kommer tilbage,
vandrer de op til Kramboden hos Handelsmanden, hver bærende en Torsk,
som slænges paa Disken som kontant Betaling for en Dram og en Kringle.

Undertiden hænder det, at Veiret om Morgenen ser taaleligt ud, og
Fiskerne drager paa Søen; men ud paa Dagen reiser sig en af disse
Storme, som koster saa mange Fiskere Livet. I Øst-lofoten er det ikke
saa farligt; thi Fiskepladsen er næsten inde-li; FRA BERGEN TIL ALTEN.

lukket af Øer, hvor der med hvilken som helst Vind er Havn at faa; men
i Lofotens sydvestlige Del er det ulige farligere. Især er dette
Tilfældet, naar Nordvestvinden falder ned fra Fjældene. Kommer den saa
stærk, at det ikke er Fiskerne muligt at ro ind under Land eller krydse
sig frem, er der ingen anden Udvei end at sætte over Vestfjorden; men
en Fart af en halv Snes Mil paa en mørk Vinterdag i Stam og Søgang med
en aaben Baad er en Udvei. som biot gribes i den aller yderste Nød, og
det er hændt, at naar en Baad vei var kommen over. var nogle af Folkene
allerede døde af Kulde og Udmattelse.

Der gaar intet Aar lien, uden at Havet fordrer sine Ofre under
Fiskeriet; men et Par Baades Mandskab anses kun som en ringe Tribut til
Bølgerne. Enkelte Aar indtræffer der imidlertid større Ulykker, som i
lang Tid bevarer sig i Fiskernes Erindring. Februar Maaned 1848 bragte
en saadan Ulykkesdag, og selv de djærveste Fiskere blegner, naar de
omtaler den. Hvor mange Folk der gik under, ved man ikke nøie; men man
antog, at omtrent 500 Mand omkom, og i et eneste Sogn i Lofoten gjorde
denne Dag 17 Hustruer til Enker.

De Redskaber, der benyttes under Fiskeriet, er Snører. Net og Liner.
Snører bruges i Regelen kun af de fattigste Fiskere, der ikke har Raad
til at anskaffe sig mere kostbare Redskaber. Ethvert Net eller Garn er
100—120 Fod langt og omtrent 12 Fod bredt. 12—16 Garn føies Ende til
Ende og danner en „Lænke", som udsættes i Retning mocl Fastlandet
ganske nær Bunden. For at Garnene skal staa jævnt, er der til de
nederste Ender fæstet Stene eller Blylodder, og til de øverste enten
lette Træstykker eller hule Glaskugler, der paa Grund af den
indesluttede Luft flyder op. Ved hver Ende af Garnlænken er et langt
Tov, i hvis ene Ende der er befæstet en tung Sten, som forhindrer
Garnlænken fra at flytte sig med Strømmen, medens der til den anden er
fastgjort et Stykke Træ. som flyder paa Vandet og viser Fiskeren, hvor
Garnene staar. Linerne er lange.FKA BERGEN TIL ALTEN. 1 1

smækre Tov, paa hvilke der med et vist Mellemrum er fæstet Fiskekroge,
der forsynes med Madding. En Line med 400 Angler kaldes en „Stamp";
flere Stampe sættes sammen, og nedsættes ligeledes i Retning mod
Fastlandet, saa at baade Garnene og Linerne staar indbyrdes ligeløbende
ud fra Kysten af.

I et godt Søveii' er den almindelige Fangst omtrent 400 Fiske pr. Baad;
men ofte kan en Baad faa mere, ja undertiden endog indtil 12— 1400
Fiske; da en Baad med 5 Par Aarer imid-

Fisk ophængt paa Hjæld.

lertid ikke bærer mere end ca. 800 Fiske, maa der paa en saadan Dag
gjøres to Ture.

Den meste Fisk hænges paa „Hjælder" til Tørring. En saadan Hjæld
bestaar af to lange Stokke, som er opsatte parallelt og hviler paa
solide Bukke, og imellem hvilke der med behørigt Mellemrum lægges
smækre Stænger. Over disse Stænger hænges Fisken, to og to sammenbundne
ved Halerne og saa langt fra hverandre, at der igjennem hele Hjælden er
tilstrækkeligt Lufttræk. Overalt paa Holmene, hvor saadant er muligt,
er Hjælder opreiste, og naar man kommer til et Vær i Fisketiden,
behøverli; FRA BERGEN TIL ALTEN.

man ikke at spørge, om der er fisket godt; thi tomme eller fulde
Hjælder giver det aller sikreste Svar.

En stor Del Raafisk sælges ogsaa under Fiskeriet til Fartøis-skipperne
og andre, som befatter sig med at salte. I mængdevis udklareres fra de
trondhjemske Steder og Bergen Fartøier, som beskæftiger sig med denne
Trafik. De fleste har ogsaa alskens Varer at afhænde, og under
Fiskeriet drives derfor den livligste Tuskhandel, saaledes at
Fiskeværene i Maanederne Marts og April fuldstændig ligner
Markedspladser. Her er en Støi og en Tummel, som er forfærdelig; de
tykke Skyer af Maager, som ogsaa indfinder sig, overdøver aldeles de
tusinde Fiskeres Snak og Larm og giver det hele et ganske eiendommeligt
Præg. Den indkjøbte Fisk saltes i Kar eller 0111 Bord i Fartøierne, og
saa snart Skipperne har faaet fuld Ladning, seiler de over til
Fastlandet, hvor Fisken udbredes paa flade Skjær til Tørring og senere
bringes i Handelen som Klipfisk.

Tidlig i April begynder Fiskerne at ruste sig til Afreisen, og i Midten
af Maaneden er der næppe en fremmed Baad tilbage. Men hvor her ser ud,
og hvor her stinker! Omkring Rorboderne er det næsten ufremkommeligt
for Urenlighed, og langs Stranden kan man kun med Søstøvler paa arbeide
sig frem gjennem det tykke Lag af Fiskeindvolde og Fiskehoveder. Men
Vanen er den anden Natur. Rorværeierne har i Aarrækker indaandet denne
forpestede Atmosphære, og har kun Fiskeriet været rigt, finder de sig
let i de smaa Ubehageligheder, som Bedriften medfører.

I Juni kommer Vinterfiskeriets Efterspil. Hen imod Midten af denne
Maaned nedtages den tørrede Fisk af Hjælderne, og fra alle Kanter
strømmer Baade og Fartøier hid for at tage hver sin Andel. Til samme
Tid fremmøder ogsaa en hel Del Fartøier fra sydligere Steder, vei
forsynede med Varer, saaledes at der ogsaa ved denne Tid foregaar en
ikke ubetydelig Tuskhandel og Omsætning.

Saa vidt Schulze.28

Befarer man Lofoten om Sommeren og betragter Naturen, Rorboderne,
Hjælderne med og uden Fisk, kan man vistnok med en Smule Fantasi tænke
sig Livet og Kappestriden her, naar hvert et Næs vrimler af Folk, og
Søen myldrer af Baade; men dette bliver dog kun et ufuldstændigt
Billede imod, hvad Virkeligheden byder, og hvorom jeg har søgt at give
Dem en Forestilling ved Hjælp af den meddelte Skildring.

Ogsaa Sildefiskeriet kalder undertiden momentant en storartet
Virksomhed til Live i disse Egne; saaledes blev der f. Ex. i
Eidsfjorden i 1880 fra August til December fanget over 300,000 Tønder
Sild. —

Vi forlader Lofoten, men nyder endnu længe det pragtfulde Skue, som
Økjædens lange, stolte Klipperække frembyder. Saa farer vi gjennem
trange, smilende Sunde, som kunde bringe En til at tro, at man befandt
sig i Hardangers skjønne, berømte Egne. Grønne Birkelunde og frodige,
blomsterfyldte Enge afveksler med venlige Gaarde og rige Handelssteder.
Og bag denne yndefulde Ramme, som omslutter Farvandet til høire og til
venstre, hæver sig paa begge Sider de mægtige, de pragtfulde Fjælde.

Panoramaet veksler stadigt for hvert Skridt, vi kommer længere frem.
Snart har det vilde, det store i Naturen Overvægten, snart henrykkes
man af Omgivelsernes ubeskrivelige Ynde, snart optræder det kraftige og
det milde i skjøn, harmonisk Forening. Jeg skal ikke trætte Dem med
nogen Opregning af Navne og Detailler; jeg ønsker kun, at jeg i
Billeder kunde fremføre den herlige Natur for Deres Øine; dét lader sig
des værre ikke gjøre, da disse Egne endnu ikke er befolkede med
Fotografer, og den Reisende ser dem selv kun som Billeder, der under
Dampskibets hastige Forbifart kommer og forsvinder, uden at han faar
Tid til at tage andet end Erindringen om dem med sig.

Vi iler videre og videre mod Nord.

Paa G!)1 -2° nordlig Brede ligger der en lille frugtbar 0, lav i
Sammenligning med de mægtige Omgivelser, klædt lige til Toppenli; FRA
BERGEN TIL ALTEN.

i den frodigste Vegetations grønne Dragt, med de smilende Landsteder
tittende frem af Birkelundenes Gjemme. Ved Foden af denne grønne Bakke
strækker sig langs det smalle Sund mellem Øen og Fastlandet det
nordlige Norges største og vigtigste By: Tromsø, tillige den sidste By,
vi træffer paa vor lange Færd til Koutokæinos øde Vidder. Kun 90 Aar
gammel har den ved rask Foretagelsesaand og begunstiget af rige
Fiskerier hurtig vokset sig op til at tælle hen imod 6000 Indbyggere.
Kvik og livlig er

Parti af Tromsø.

den at se til, men nu dog kun en Skygge mod, hvad den var for en Del
Aar siden. Da regnede der Guld ned over Byen; store Formuer tjentes
biot ved et Pennestrøg; der herskede en Flothed som intet andet Sted i
Norge, og Beboerne døbte deres By ikke uden Grund: „Nordens Paris". Men
saa drak man for megen Champagne, saa kom de store Fallitter, Byen tik
et Knæk, som den aldrig siden har forvundet, og Nordens Parisere maa
atter som andre Dødelige arbeide strængt for Livets Behov.30

Vi benytter de faa Timer, Dampskibet standser, til at gjøre et flygtigt
Besøg i Museet, der for Sydlændingen frembyder meget af Interesse, da
det saa godt som udelukkende er den arktiske Zones Natur- og Folkeliv,
der her er repræsenteret — vi iler med hurtige Skridt gjennem nogle af
de lange og brede Gader med de smaa, fordringsløse Træhuse — vi gjør
med et Par af vore Reisefæller, to katholske Patere, der har forladt
Frankrigs

Den katholske Kirke i Tromsø.

skjønne Dale for at virke som Missionærer blandt Altens Hyper-boræer,
en Visit hos deres elskværdige Kolleger i den katholske Præstegaard ved
Siden af den lille hyggelige Kirke — men Damppiben lyder, vi maa atter
om Bord.

Og atter glider vi forbi den venlige, smilende 0, der ligger omringet
af de mægtige Fjældes Kreds.

Stadig videre mod Nord gaar vor Færd, men Naturen forbliver lige
storartet, Veiret lige skjønt, og selv efter at jeg ved den lille 0
Loppen, hvor man ser lige ud i det aabne Polarhav,FKA BERGEN TIL ALTEN.

havde naaet min foreløbig største nordlige Brede (70V20), selv der laa
der et saadant Smil baade over det blaagrønne Hav og over det
sommerklædte Fastland, at jeg kunde tro mig hensat til Adriaterhavets
Kyster.

I Øxfjord, hvor de storartede Fjælde og de pragtfulde Bræer fortonede
sig med Eventyrglans i Aftensolens rødlige Lvs, sagde jeg Farvel til
Postdamperen, paa hvilken jeg havde tilbragt saa mange behagelige
Timer, siden jeg forlod Bergen, og som skulde fortsætte sin Rute langs
den øvrige og nordligste Del af den norske Ishavskyst. Jeg gik om Bord
i det lille Lokaldampskib, der besørger Trafiken paa Altenfjorden, og i
den vidunderlig skjønne Nat. i hvilken Nordlyset, som for at hilse mig
velkommen, for første Gang under min Reise spændte sine store Buer ud
over den lyse Himmel, og afspeilecie sine sitrende Straaler i den
slumrende Vandflade, gled jeg sagte ind mellem Fjordens høje,
alvorsfulde Klippevægge.II.

Bossekop og Alten.

Bossekop, den 6te September 1882.

Ved De, hvor Bossekop ligger?

Tag frem et Kaart over Norge, søg oppe i de aller nordligste Egne, hvor
den mangefold indskaarne Kyst beskylleslaf Nordishavets kolde Vand,
oppe i Nabolaget af Nordkap: der vil De finde Navnet Altenfjord. Og
hvis De vil følge denne Fjord til Bunden, vil De komme til det Sted,
hvor jeg sidder og skriver disse Linier. Paa den 70de Bredegrad, langt
Norden for Polarkredsen, og kun 20 Grader eller 300 Mil fra selve
Nordpolen: der har De Situationen.

Jeg kan omtrent slutte mig til, hvilke Forestillinger De gjør Dem om
dette Sted og om Livet og Forholdene her. En øde, barsk og sørgelig
Klippekyst, hvor alle Verdenshjørners Storme strider om Regimentet: en
gold og fattig Stengrund, der næppe engang er i Stand til at sulteføde
den nøisomste, forkrøblede Vegetation; alenhøi Sne paa Landet, vildt
optaarnede Isbjærge i Vandet; en Befolkning af elendige, smudsige
Lapper, sovende i deres usle Jordhytter, emballerede i Bensdyrskind fra
Top til Taa; Flokke af Bjørne og tudende Ulve — kort sagt, Kulde
ogKirken i Alten.BOSSEKOP OG ALTEN.

Mørke, Sne og Storm, Nøgenhed, Fattigdom, Usselhed, Uhygge: ikke sandt,
saaledes omtrent tænker De Dem, at Bossekop ser ud.

Nei, Kjære, saaledes ser Bossekop ikke ud.

Tænk Dem en lille Bugt, skjøn som en af Italiens høit besungne Søer,
drømmende i den stille Sommerluft, der ikke nænner at vække selv den
mindste Krusning paa det klare Krystalspeil, omringet af en Krans af
grønne, graa og brune Fjælde med venlige, blødt afrundede Former; tænk
Dem en Strand, der dannes af det hvideste Sands glatte og jævne Flade,
og hvor den sagte Dønning leger med Tangen, Stenene og
Muslingskallerne; tænk Dem en Baggrund af Bjærge, der blaaner i det
Fjærne, og hvis Toppe er prydede med skinnende hvide Snepletter. Tænk
Dem saa en Dal, saa lang, at den taber sig i det Fjærne, og hvor Elven
bugter sig mellem et Mylder af Skove og Bakker, hvor Sollyset glitrer i
den lange Sølvstribe, naar den titter frem mellem Birkenes og
Naaletræernes Toppe — tænk Dem et høit og vidt Plateau, hvor man i
Timer kan vandre i de store Fyrreskove med Stammernes rødlige Skjær i
Aftensolens Belysning, og hvolden venlige lille hvide Kirke ligger i
idyllisk Ensomhed, omkranset af Skovnaturen, og hvor paa hver aaben
Plet den hele Skare af Sommerens Blomster vrimler frem i Selskab med
Bærrenes brogede Mangfoldighed — end videre en hel lille By af Huse,
lyse og venlige som Villaer, og beboede af Mennesker, hvis
Elskværdighed og Gjæstfrihed er lige saa stor som Naturens — en Himmel,
hvor Solen Dag efter Dag straaler paa den mørkeblaa Hvælving, der er
udsmykket med Skyer, saa skjønne og formrige, som Sydboen ikke kjender
dem — og saa til sidst, tænk Dem Nordlysets herlige, gaadefulde,
overvældende Flammespil, straalende paa Stjærnehimlen Nat efter Nat.
saa godt som uden Ophør og med en Udvikling, med en Fylde af Farver,
Former og Bevægelser, som paa intet andet Sted i Europa — tænk Dem alt
dette forenet til eet Billede, saa faar De en mat Forestilling 0111.
hvorledes Bossekop ser ud.

3*36

De bliver maaske overrasket ved saa høit mod Nord al finde saa meget,
der hører sydligere Egne til, saa lidet af det, der betragtes som
særlig karakteristisk for Polarnaturen, og jeg skal give Dem Lov til at
blive overrasket, thi det gik mig ganske ligesaa, da jeg kom i Land
her. Og i Grunden har saa godt som hele min Reise op til disse nordlige
Regioner været en Række af saadanne Overraskelser. Eller Skuffelser, om
man vil; thi intet af det, jeg havde ventet mig, er kommet. Vei vidste
jeg, at den norske Kyst paa flere Maader forholdsvis er mere
begunstiget i meteorologisk Henseende end nogen anden Del af Jorden, og
det

Parti af Bossekop.

var mig ikke ubekjendt, at selv de nordligste Egne af den skandinaviske
Halvø eier en Rigdom af Naturskjønheder — men alligevel, det var med en
vis vemodsfuld Følelse, at jeg tiltraadte min lange Reise, thi jeg
ventede, at for hver Grad, jeg kom nordover, maatte jeg give Afkald paa
et eller andet af de fra Barndommen af tilvante Krav og Forhold, at
hver Mil nordpaa vilde være et Skridt længere ind i en mere og mere
fremmed Verden, hvor jeg maatte gjøre Regning paa at møde uvante Savn
og Besværligheder.

Men hvor ganske anderledes har alt ikke formet sig! Hele min Reise
herop har været en sand Lysttur, og Levesættet og alle Forhold baade
under Veis og her har været saa lidet forskjel-Udsigt fra Sandfaldet i
Alten.BOSSEKOP OG ALTEN*.

lige fra de tilvante, at jeg gjærne kunde indbilde mig, at min Reise er
gaaet lige saa langt i sydlig Retning, som den er gaaet i nordlig,
bilde mig ind, at jeg sidder i en af Norditaliens eller Schweizs
deilige Bjærgdale, i Stedet for i en af Europas aller nordligste Egne.

Gavmild har Naturen været mod denne lille Plet i det yderste Nord, saa
gavmild, at man næsten undrer paa, om det virkelig kan forholde sig
saa, at den 70de Bredegrad gaar over dette Sted. Fulgte vi denne
Bredegrad mod Øst eller Vest helt rundt Nordpolen, hvor meget Stygt,
Uhyggeligt, Koldt vilde vi da ikke møde — ingensteds vilde vi finde
Spor af den yppige Ynde, der smiler fra Altens Landskaber, der hvor den
brede Altenelv deltaagtig udgyder sig i Fjordens Vand.

Gaa op paa „ Sandfaldets" steile, hvide Skrænt — en af de her saa
hyppige, af Naturen anlagte Sandterrasser — og betragt det varme, rige
Billede, som Landskabet opruller for det undrende Blik, hvad enten det
dvæler ved den flade, sandede Strand med de langt udskydende smalle
Revler, Børn af Elvens og Fjordens Ægteskab, eller det gjennem den
lange, yppige Dal søger at følge Elvens Glitren mellem Skovene og de
grønne Enge hen til de fjærne, blaanende Fjælde — hvor De end vender
Dem hen. alt smiler Dem i Møde, som var De i en af Sydens lykkelige,
sommervarme Egne. Hvor indbydende landligt ligger ikke den lille
Landsby Elvebakken, beboet af arbeidsomme, indvandrede Finlændere,
eller som de overalt i Finmarken kaldes ..Kvæner"; de smaa Huses Flok
ligger ved den brede Strøms Udløb, omgivet af grønne Agre*) og
Fyrreskovenes Krans. Hvor romantisk ligger ikke oppe i Dalen de spredte
Gaarde ved Bækkene og Smaa-søerne. De har vanskelig ved at tro, at det
er Ishavets Vande, der beskyller Foden af Bakken, paa hvilken De staar.

*) Alten er det nordligste Sted paa Jorden, hvor Korn dyrkes.BOSSEKOP
OG ALTEN*. 40

Paa Veien ud til Sandfaldet ligger den anselige Altengaard, tidligere
Amtmandens Bolig, men nu benyttet af den katholske Mission som Bolig,
Kirke og Skole. Det er en af Katholicismens aller nordligste Forposter
paa hele Jorden; nordligere er kun Missionen i Hammerfest. Den
katholske Lære tæller her, som for Resten i hele Landet, kun meget faa
Tilhængere. Desto mere maa man beundre de brave Patere, som her, fjærnt
fra deres Fødeland, vier deres Liv og Kræfter til deres vanskelige, og
efter den ringe Fremgang at dømme, tilsyneladende utaknemlige Opgave.

Den katholske Præstegaard i Alten.

I Nærheden af den lille Bugt, der har givet Handelsstedet og de
nærmeste Omgivelser sit Navn (Bossekop er et lappisk Ord og betyder
Hvalbugt*)), ligger en hel Gade af Smaahuse. Det er Verdens nordligste
Markedsplads. I Regelen er Gaden menneskeforladt, og Husene staar
tomme; men to Gange om Aaret, i December og i Marts, myldrer der her et
rigt og interessant Folkeliv. Da afholdes det store Bossekop Marked, da
vaier Flagene fra alle de mange Flagstænger, da .er alle Husene
forvandlede til Butiker, da strømmer Nordmænd, Lapper og Kvæner til

*) Alten er Navnet paa hele Distriktet omkring Altenfjordens Bund.41

for at sælge og kjøbe. Et broget Virvar af Folketyper, Dragter og
Tungemaal rører sig her i Vinterdagens Halvmørke; Varer forvandles til
Penge og Penge til Varer. Naar Markedsugen er omme, er atter for lange
Tider Gaden menneskeforladt og Husene tomme. —

Bossekop er et klassisk Sted i videnskabelig Henseende. Her opholdt sig
nemlig i Aarene 1838—39 den franske videnskabelige Expedition, som
under Ledelse af Lottin og Brav ais

havde til Opgave at undersøge det nordlige Europas fysiske Forhold.
Udrustede med fortrinlige Hjælpemidler samlede de flittige og dygtige
franske Forskere her et overordentlig fyldigt og vigtigt
Iagttagelsesmateriale. Her anstillede de deres fortræftelige
Nordlysobservationer, der hidtil har staaet uden Sammenligning i
Henseende til Fuldstændighed og Nøiagtighed; her blev de fortrinlige
Nordlysafbildninger til, der findes i Atlasset til det store Værk
„Voyages en Scandinavie", hvori Expeditionens Resultater er nedlagte,
Afbildninger, hvis Skjønhed og Sandhed aldrig er bleven

Markedspladsen i Bussekop.42

overgaaet i nyere Fremstillinger, og hvoraf jeg senere skal meddele
nogle formindskede Gjengivelser.

Men der gives rigtignok heller ikke mange Steder, der kan rivalisere
med Bossekop med Hensyn til gunstige Betingelser for Nordlysets
Iagttagelse. Den Zone, hvori dette Fænomen opnaar sin største Hyppighed
og fuldkomneste Udvikling, og hvor det saa at sige hører til Dagens
Orden, stryger netop hen over disse Dele af Norge. Og ikke alene
Nordlyset, men ogsaa de øvrige Ytringsmaader af Jordmagnetismen
optræder her i hele deres Fylde.

Væsentlig ledet af disse Hensyn bestemte den norske Bege-ring*) sig til
at henlægge sin Polarstation til dette Sted. Som De vil vide, er et
Antal af saadanne Stationer af næsten alle Landes Regeringer oprettet
rundt Nordpolen for i Løbet af Tidsrummet lste August 1882 til 1ste
September 1883 at foretage grundige og omfattende Undersøgelser af
Polaregnenes fysiske, særlig meteorologiske og jordmagnetiske Forhold.
Da Forfatterens Reise til det høie Nord staar i nøie Forbindelse med
dette internationale Foretagende, og da dette i og for sig selv
betegner en vigtig Epoke i vor Tidsalders Naturforskning, skal jeg
dvæle noget ved Planen for og Hensigten med disse Polarstationer, idet
jeg væsentlig støtter mig til en Fremstilling, der skyldes Kaptein N.
Hoffmeter.

Der er i dette Aarhundrede som bekjendt gjort temmelig talrige Forsøg
paa at trænge frem i de arktiske Farvande, og det er ikke ubetydelige
Resultater, der har været Frugten af disse Expeditioner. Betragter vi
imidlertid disse Resultater noget nærmere, er det dog hovedsagelig i
geografisk Henseende, at de har udvidet vore Kundskaber. Ganske vist er
der ogsaa i enkelte andre videnskabelige Fag bleven indsamlet en Mængde
Data af stor Betydning, særlig for de Forskningsgebeters Vedkommende,
der kan nøies med isolerede Iagttagelser, som f. Ex. Zoologi og
Botanik; de Videnskabsgrene derimod, der beskæf-

*) Efter Forslag af Professor H. Mohn.BOSSEKOP OG ALTEN*.

tiger sig med periodiske Fænomener, har ikke høstet saa stort Udbytte
af disse Expeditioner, som man kunde have ønsket og ventet. Grunden
hertil er nærliggende. Formaalet, for disse Expeditioner har været
enten at trænge saa langt frem mod Polen som muligt eller at søge Veien
Nord om de store Fastlande (Nordvest- og Nordostpassagen), og
Hovedresultatet er derfor blevet en Udvidelse af vort geografiske
Kjendskab til disse Egne, eller med andre Ord en Kaartlægning af dem,
hvad der selvfølgelig ogsaa har sin store Betydning. Ved Siden af har
Ex-peditionerne ganske vist søgt at indsamle saa mange videnskabelige
Iagttagelser og Fakta som muligt; men dels har de kun været en ad
Gangen i disse Egne, og de har derfor ikke kunnet fortælle andet, end
hvad der foregik netop paa det Sted, hvor de befandt sig, hvorfor deres
Iagttagelser har haft en 'meget lokal Farve; dels har selve deres
Opgave: at trænge frem saa langt som muligt, medført, at Expeditionerne
kun nødtvungent befandt sig længere Tid ad Gangen paa et og samme Sted:
kun den tilfeldige Omstændighed, at de gjærne endte med at fryse inde,
saa at de maatte ligge fast Vinteren igjennem, har bevirket, at vi har
faaet adskillige længere Iagttagelsesrækker over de egentlige
geofysiske Fænomener. Imidlertid har man dog lært saa meget af de
tidligere Polarexpeditioner, at man har faaet en bestemt Følelse af, at
Nøglen til mange Problemer i Meteorologien. Magnetismen og Elektriciten
ligger i de arktiske Egne, og saa meget mere har man derfor faaet Lyst
til at faa tilveiebragt fuldstændige og i enhver Henseende
videnskabelige Undersøgelser af disse Fænomener i hine Regioner.

I 1875 blev der i Berlin nedsat en Kommission, der skulde ndarbeide et
Forslag om, paa hvilken Maade Tyskland burde deltage i Nordpolarfai
terne. Under denne Kommissions Forhandlinger traadte den Mening
allerede stærkt frem, at hvis man fremtidig vilde vente betydningsfulde
Resultater, maatte man vei skjelne mellem to Slags Expeditioner, de
specielt geografiske og44

de med geofysiske Undersøgelser for Øie. Disse Forhandlinger førte
imidlertid foreløbig ikke til noget praktisk Resultat.

Den nævnte Kommission havde foreslaaet samtidigt at oprette Stationer
paa Østgrønland og paa Vest-Spitsbergen, og dernæst mellem disse to
Stationer at udsende Skibsexpeditioner, der skulde søge mod Nord.
Senere blev et lignende Forslag fremsat, men rigtignok i en langt
fyldigere Form, af Weyprecht, den bekjendte Chef for „Tegethoff",
Opdageren af Franz Josephs Land. Han drog de fulde Konsekvenser af den
Tanke, at man maatte skjelne mellem de nævnte to Slags
Polarexpeditioner, og det er hans Plan, som nu er bragt til Udførelse,
sørgeligt nok først efter hans Død.

Planen gik ud paa, at man internationalt skulde blive enig om at omgive
Polen med en Række faste Stationer, og at disse vei skulde lægges i det
hele taget nær op mod Polen, men dog ikke længere, end at man med
Sikkerhed turde vente, at de kunde naas og uden Vanskelighed holdes
vedlige i det Tidsrum, i hvilket Iagttagelserne skulde være i Gang. End
videre skulde disse Stationer forsynes med de bedste Instrumenter, som
Videnskaben var i Stand til at præstere, og Stationerne skulde besættes
med Videnskabsmænd, der var særligt uddannede i vedkommende Fag og paa
rede Haand havde alle de Kundskaber, som udfordres til at løse de meget
vanskelige Opgaver, der navnlig i magnetisk Henseende stilles
Observatorerne i de arktiske Egne. Endelig skulde Observationerne vare
et helt Aar, saaledes at man kunde faa den fulde aarlige Periode af de
geofysiske Fænomener, hvad man ikke hidtil har haft, idet man næsten
altid kun har faaet Observationer fra Vintertiden, derimod aldrig fra
Sommeren. Observationerne skulde anstilles efter en bestemt, fælles
Plan og saa vidt muligt med Instrumenter af samme Konstruktion og samme
Nøiagtighed. Dette sidste vilde være et stort Fortrin, idet
Resultaterne først da i fuldeste Grad kan sammenlignes
indbyrdes,BOSSEKOP OG ALTEN.

hvad ikke kan blive Tilfældet, naar enhver bruger sin Methode og
Instrumenter af meget forskjellig Nøiagtighed.

Weypreght's Plan arbeidede sig efterhaanden frem; den havde
selvfølgelig lange Veie at gaa, inden den trængte igjennem. Den kom for
i Aaret 1879 ved den internationale meteorologiske Kongres i Rom;
derfra blev den henvist til en særlig Konference næste Aar i Hamburg,
og her mødte da Delegerede fra de Lande i Europa, som vilde deltage i
Udførelsen af Planen. Man blev enig om Opgaven i det hele taget; men
dermed var Sagen ikke afgjort. Efterhaanden syntes tvært imod den ene
efter den anden at falde fra eller reise Vanskeligheder, og det stod
flere Gange næsten paa det Punkt, at man var nær ved at opgive den hele
Sag igjen. Endelig dagedes det, og Planen er nu bragt til Udførelse:
fra Iste August er Observationerne begyndte paa en Kreds af
Observatorier rundt omkring Nordpolen, i alt 11.

Amerikanerne har besat to Stationer, en paa det nordvestligste Punkt af
Nordamerika i Point Barrow og en anden i Smith Sund ved Lady Franklin
Bay. Disse Stationer er endogsaa indrettede paa at fortsætte
Observationerne i 3 fulde Aar. De har allerede observeret et Aar før de
andre Stationer, og de fortsætter, hvis alt gaar godt, endnu et Aar
efter de andre. Canada har i Forening med England oprettet en Station
ved den store Slavesø i Fort Rae. 1 Baffinsbugten har Tyskland oprettet
en Station ved Cumberland Golf, og Danmark en i Godthaab i Grønland. I
Nordishavet har Østrig besat Jan Mayen, og Sverige er gaaet til
Spitsbergen. Norge har som sagt etableret sin Station i Bossekop.
Finland sin i Sodankylä i det Indre af den finske Lapmarken. Rusland
har en Station paa Novaja-Zemblja og en ved Lenaflodens Munding. En
12te Station. Hollændernes, skulde have ligget ved Dicksons Havn for at
danne et Mellemled mellem de temmelig langt fra hinanden liggende
Stationer paa Novaja-Zemblja og ved Lenaflodens Munding, men som
bekjendtBOSSEKOP OG ALTEN. 56

er Expeditionen ikke kommen til sit Bestemmelsessted, da den om Bord
paa „Varna" indefrøs i det Kariske Hav.

De Iagttagelser, der skal gjøres paa disse i en Kreds omkring Nordpolen
liggende Observatorier, omfatter navnlig de meteorologiske,
jordmagnetiske og elektriske Fænomener. Jeg skal begynde med i Korthed
at omtale de meteorologiske, skjønt de ikke kan siges at være de
vigtigste; thi det er indlysende, at for de arktiske Egnes Vedkommende,
hvor Veirliget er saa overordentlig foranderligt, ikke alene fra Dag
til Dag, men fra Aar til andet, vil nøiagtige Oplysninger om et enkelt
Aar, selv om vi faar dem samtidigt fra en hel Del vei fordelte Punkter,
ikke have nogen afgjørende Betydning; det er meget muligt, at det til
Observationerne valgte Aar frembyder nogenlunde normale Forhold, men
det er lige saa sandsynligt, at Forholdene netop i dette Aar er meget
abnormale, og vi er uheldigvis ude af Stand til at afgjøre, om det ene
eller det andet er Tilfældet. For at give en Forestilling om, hvor
foranderlige Forholdene er i de arktiske Egne, skal jeg omtale, at den
aarlige Middelvarme i Jakobshavn paa Vestkysten af Grønland i Løbet af
25 Aar har vist Svingninger mellem — 9.8° og — 2.6° (Celsius), altsaa
en Forskjel af 7.2°. Ser vi alene paa Vintrene i Jakobshavn, har der i
Løbet af 25 Aar været en Vinter paa — 18° og en anden paa — 7°, altsaa
endog en Forskjel af 11°. End videre er det meget vanskeligt at slutte
fra Forholdene paa eet Sted til Forholdene paa et andet; medens
saaledes Vinteren 1880—81 paa Island var overordentlig kold, maaske den
koldeste i de sidste Aarhundreder — den var nemlig 8—11° under det
normale, og Kviksølvet frøs paa Nordisland — var netop den samme Vinter
meget mild i Vestgrønland, nemlig 5—7° for varm. Vinteren 1881—82 var
mild paa Island, Kulden kom først hen paa Foraaret og Sommeren; samme
Vinter var derimod usædvanlig stræng i Vestgrønland, saa stræng, at de
første Skibe, som kom op fra Danmark, ikke kunde komme ind i Havnene,
men maatte losse Varerne vedBOSSEKOP OG ALTEN.

Iskanten og rulle dem over Isen for at faa dem i Land. Altsaa kan Egne,
der er saa nær ved hinanden som Island og Vestgrønland, samtidig
frembyde fuldstændig modsatte Veirforhold, og et enkelt Aars
Iagttagelser vil derfor langt fra være tilstrækkelige til at give
fuldstændig brugbare meteorologiske Oplysninger. Imidlertid kan man gaa
frem paa en anden Maade, som er bleven meget anvendt i den senere Tid i
Meteorologien; man danner sig nemlig Billeder for liver Dag af de
samtidige Veirforhold over saa store Dele af Jordoverfladen som muligt,
og dernæst søger man paa disse daglige Oversigtskaart at udfinde,
hvorledes Veirforholdene udvikler sig, hvilke Former de antager o. s.
v.

Nu vil det være klart, at man ved Hjælp af de internationale
Polarstationer i Forbindelse med de mange meteorologiske Stationer
rundt omkring paa den nordlige Halvkugle vil blive sat i Stand til ad
denne Vei at faa et meget fuldstændigt Begreb om de samtidige
Veirforhold over en stor Del af Jorden, og derigjennem særlig vil kunne
undersøge, hvorledes Forholdene hos os paavirkes af Veirforholdene i de
arktiske Egne.

Hvad der vil kunne udledes heraf, er umuligt at sige i Forveien. Man
har imidlertid det Haab, at der vil fremgaa et ikke ringe Udbytte,
skjønt som sagt de meteorologiske Observationer ikke er de vigtigste
for Polarstationerne, uagtet disse selvfølgelig er forsynede med alle
de meteorologiske Instrumenter, som der kan være Tale om at benytte i
hine Egne.

Den vigtigste Del af Undersøgelserne er de magnetiske Iagttagelser. For
det første vil alle disse Observatorier have med saa hoi en Grad af
Nøiagtighed som muligt at bestemme Deklinationen, Inklinationen og
Intensiteten paa Stationerne (absolute Bestemmelser). Man har vedtaget,
at Deklinationen og Inklinationen skal bestemmes rigtigt paa et Minut
(i Buemaal) og Intensiteten med tre rigtige Decimaler: men dette er i
og for sig ikke det vigtigste, thi det er klart, at adskillige af disse
Stationer ligger uheldigt for magnetiske Iagttagelser, idet de befinder
sig i Nærheden af48

jærnførende Lag, saa at de absolute Bestemmelser i og for sig ikke vil
have nogen stor Betydning; men naar de Punkter, hvorpaa disse
Observationer er gjorte, nøiagtigt markeres, vil senere Expeditioner —
og der er ingen Tvivl om, at hele delte Foretagende vil blive gjentaget
om nogle Aar — have overmaade gode Data til at bestemme de sekulære
Forandringer, som alle tre jord-magnetiske Elementer er underkastede.
Det, som Observatorierne fortrinsvis skal bestemme, er disse Elementers
Variationer, der maales ved Hjælp af de saakaldte
Variationsinstrumenter. Disse er tre i Tallet, og hvert observeres
gjennem en særlig Kikkert; det ene viser Variationerne i Deklinationen,
det andet i den vertikale og det Iredie i den horisontale Intensitet.
Variations-iagttagelserne er tillige nødvendige for Udførelsen af de
absolute Bestemmelser; Magnetnaalen er nemlig i de arktiske Egne meget
urolig, saa at det kommer an paa, i hvilket Øieblik man gjør den
absolute Bestemmelse. Udfører man den i et uheldigt Øieblik, kan man
risikere at faa en Afvigelse fra den virkelige Værdi af flere Grader,
idet Magnetnaalen, naar den er i Uro, kan slaa endog 5 Grader eller
mere ud til Siden; man maa altsaa samtidig have et Variationsapparat,
som viser Udslagene, saa at man kan reducere den absolute Bestemmelse,
man har gjort, for den Feil, som er kommen ind paa Grund af
Perturbationerne. Disse Perturbationer eller uregelmæssige Forandringer
af Magnetnaalens Stilling har end videre en stor Betydning i og for
sig. Det vil være bekjendt, at der gives noget, som kaldes magnetiske
Uveir, og som mærkes selv i vore Egne, idet Magnetnaalen undertiden
pludselig begynder at vise overordentlig Uro og bevæger sig ud af sin
sædvanlige Stilling, og selv hos os gjør meget betydelige Udslag. Disse
magnetiske Uveir har i længere Tid været studerede, og man har søgt at
paavise, at de indtræffer nøiagtig til samme Tid over hele Jorden.
Andre har troet at finde, at de forplanter sig i en vis Betning, og det
er særlig en Løsning af dette Problem, som tilfalder Stationerne i de
arktiske49

Egne, hvor disse Uveir optræder langt hyppigere end hos os. Man maa
søge at bestemme, hvorvidt disse Perturbationer i Deklination,
Inklination og Intensitet indtræder samtidigt over hele Jorden eller
maaske kun over visse Dele af Jorden, eller om de forplanter sig i
visse Retninger hen over den. De magnetiske Observationer er
overordentlig vanskelige i de arktiske Egne, dels fordi Magnetnaalen er
saa urolig, dels fordi den horisontale Intensitet er forholdsvis ringe,
og dels endelig fordi Kulden generer i saa høi Grad. De maa udføres i
særegne, aldeles jærnfri Huse; de absolute Bestemmelser i et Lokale for
sig, og Variations-bestemmelserne i et andet. I disse Rum maa man saa
vidt muligt søge at undgaa alle Luftstrømninger, hvad der er meget
vanskeligt i de arktiske Egne. De tre Variationsinstrumenter skal
iagttages hver Time hele Døgnet igjennem, og hver Observation skal være
et Middeltal af i det mindste tre Maalinger, da man paa Grund af
Naalens Urolighed ved at nøies med een Maaling let kunde risikere at
faa en temmelig unøiagtig Bestemmelse. To Dage i hver Maaned, den 1ste,
og den 15de, skal der desuden observeres hvert femte Minut hele Døgnet
igjennem, og paa hver af disse „Termindage" er der en Time, hvor
Observationerne skal gjøres hvert 20de Sekund (et Forlangende, der kun
kan tilfredsstilles efter megen Øvelse), og hvor Observator, saa længe
han kan holde ud, maa iagttage uafladelig. Disse Fordringer er stillede
for særligt at kunne undersøge, hvorvidt Perturbationerne er mere eller
mindre lokale, og i denne Anledning er der ogsaa taget den Bestemmelse,
at der skal observeres ikke efter lokalt Klokkeslet, men aldeles
synkronisk, og man har dertil valgt Göttingens Tid.*)

Næst efter de magnetiske Observationer vil Nordlysiagttagelserne have
størst Betydning. Herom skal der udførligt blive

*) Til Ihukommelse om, at det første energiske Forsög paa at udforske
Jordmagnetismens Mysterier i sin Tid udgik fra Göttingens to beromte
Professorer Gauss og Weber.

Tale paa et senere Sted. Endelig skal Stationerne ogsaa undersøge den
atmosphæriske Elektricitet, foruden adskillige andre Forhold, som det
her vilde blive for vidtløftigt at omtale. —

Hine franske Forskeres Arbeider i Bossekop er derfor nu atter optagne
af en Stab af flinke norske Iagttagere. Bossekop vil endnu en Gang
komme til at indskrive sit Navn med Hæder i Videnskabens Historie.

Polarstationen i Bossekop.

For at give Dem et Begreb om Forholdene og Livet paa en saadan
Polarstation, vil jeg lade min fortræffelige Ven Aksel S. Steen.
Direktør for Stationen i Bossekop, faa Ordet.

Efter Personalets Ankomst i Slutningen af Juni blev det første Arbeide
at udføre en Del magnetiske Bestemmelser paa fri Mark, og da disse
viste, at den til Stationen udsete Tomt ikke med Hensyn til Jordbundens
Jærnholdighed frembød nogen Vanskelighed, skredes straks til Opførelsen
af Magnethuset, idet Materialerne dels efter forudgaa.et Bestilling laa
færdige paa Stedet, dels var førte med fra Kristiania. Til fuldstændige
magnetiske Observationer tiltrænges som ovenfor nævnt to Rum, paa
engang ad-BOSSEKOP OG ALTEN.

skilte og forbundne, et større til de daglige Variationsiagttagelser,
og et mindre til de absolute magnetiske Bestemmelser, der skal gjøres
et Par Gange om Maaneden. Rummene maa være adskilte, for at ikke
Instrumenterne i det ene skal virke forstyrrende paa Instrumenterne i
det andet, men de maa paa samme Tid heller ikke være længere
bortfjærnede fra hinanden, end at en Iagttager i det ene Rum med Lethed
og Tydelighed kan signalisere til sin Kollega i det andet, eftersom der
i begge Rum skal gjøres strængt samtidige Aflæsninger. Paa den norske
Polarstation har man indrettet sig paa følgende Maade:
Variationsrummet, der er gjort temmelig stort, for at to særskilte Sæt
Instrumenter (et til Reserve) skal kunne faa Plads, er lagt delvis
under Jorden, hvorhos den udgravede Jordmasse er kastet op udvendig paa
Siderne og Taget og dernæst dækket med Græstørv, saa at det hele Rum
har en fuldstændig underjordisk Karakter. Hensigten hermed er at holde
Temperaturen nogenlunde konstant, hvad der er af stor Betydning for
Observationerne. Vinduer findes ikke, men Belysningen tilveiebringes
ved fire Lamper, der brænder Dag og Nat. Fra Variationsrummet fører
gjennem en smal Aabning i den vestre Tværvæg en lille Trappe op i en
Gang, der ved sin anden Ende munder ud i det lille Observatorium for
absolute Bestemmelser. Herfra gaar en Dør ud i det frie. I
Forbindelsesgangen er opsat en Tværvæg med en Dør for saa meget som
muligt at hindre Luftstrømninger og Temperaturveksel i
Variationsrummet. Bygningen er simpelt opført af uhøvlede Planker, og
da det gjælder magnetiske Observationer, paa hvilke Tilstedeværelsen af
Jærn altid har en forstyrrende Indflydelse, er dette Metal ikke
anvendt. Der findes ikke et eneste Jærnsøm: det hele er sammenføiet med
Trænagler, og Tagpappen er fastgjort med Kobbersøm; Lamperne hænger i
Messingtraade: Dørenes Hængsler er af Messing, og deres
Lukkeindretninger af Træ. Enhver maa, inden han betræder disse for Jærn
banlyste Videnskabens hellige Haller, befri sine Lommer for Nøgler,
Knive og al anden jærn-

holdig Kontrebande, ligesom Præsterne i Helligdommen endogsaa er gaaede
saa vidt. at de har ladet deres Klæder forsyne med Hornknapper, medens
de nærsynede af dem kun bruger Briller, der er indfattede i ædle
Metaller. I Variationsrummet er af jærn-fri Mursten og Cement opmuret 8
Piller, der gaar frit op gjennem Aabninger i Gulvet; øverst afsluttes
de af en Marmorplade, hvorpaa Instrumenterne er opstillede, et paa hver
af de 6 Piller, medens Kikkerterne, hvormed Instrumenterne aflæses, er
anbragte paa de to øvrige. En lignende Pille findes i Hummet for de
absolute Bestemmelser.

Det lille astronomiske Observatorium er lagt paa en aaben Plads Vest
for Magnethuset. Taget og Væggene i Syd og Nord er forsynede med Lemme
til at aabne under Observationer af Stjærnernes Passage gjennem
Meridianen. Paa en muret Pille i Midten staar Passageinstrumentet.

Thermometrene er til Beskyttelse mod Solens Straaler paa almindelig
Maade anbragte først i et Blikhus, og dette igjen i et paa fire høie
Stolper hvilende Træbur med persienneformede Sidevægge, dobbelt Bagvæg
og Tag; Konstruktionen af saa vei Blikhuset som Træburet tilsteder
Luftens frie og uhindrede Cirkulation. Barometrene og andre
meteorologiske Apparater er anbragte i den Bygning, der tjener
Direktøren til Bolig, og hvor der tillige findes Kontor, Arbeidsrum og
Vagtværelse.

Til Nordlysiagttagelserne er paa et frit Sted opmuret en Pille, hvor
Nordlystheodoliten*) har Plads. Andre Piller i det frie tjener til
Anbringelsen af Spektroskop, Begn- og Snemaalere o. s. v.

Personalet bestaar af 5 Mand, der skiftevis udfører Observationerne;
Døgnet er inddelt i 4 Vagter, hver paa 6 Timer. Paa Termindagene er
naturligvis Vagttjenesten betydelig forøget, da der hele Tiden maa være
en Mand posteret ved Aflæsnings-

*) Konstrueret af Professor Mohn og bestemt til Maalinger af Nordlysets
Beliggenhed paa Himlen.63 BOSSEKOP OG ALTEN*. 54

kikkerterne, medens en anden maa holde sig færdig som Reserve for
paakommende Tilfælde.

Lad os nu se, hvorledes Timerne henglider i dette Videnskabens Tempel,
efter at Sommeren er vegen for Vintertidens Mørke og Kulde.

Regelmæssigt er Livet her. Nat som Dag, i Storm og Stille, i Sne og
Slud, i Regn og Solskin gaar den Vagthavende sin af-inaalte Runde. Naar
Kontorets Væguhr. der gaar ti Minuter foran Göttinger Tid, slaar fuld
Times Slag, begynder han at ruste sig: Pelssko paa Fødderne, Skindtrøie
under Frakken eller Pels, hvis Kulden er stræng eller Blæsten stærk,
den lodne Hue ned over Ørene; Vandkoppen, hvormed det vaade Thermometer
skal fugtes, tages ned af Ovnen, Lommeuhret fæstes uden paa Frakken; et
Blik paa den Hagemanske Vindmaaler, der kan aflæses inde i selve
Kontoret, giver ham den første Observation, og saa ud i det frie. Ofte
mødes han i det samme, han kommer ud af Døren, af en krakilsk
Nordenvind, der hvirvler Sneen om Ørene paa ham og blæser Lygten ud,
saa at han maa ind igjen og tænde paa ny. Har han vei overstaaet disse
Vanskeligheder, og med et Overblik flygtig undersøgt Himlen, om der er
Nordlys til Stede eller ei, gaar Turen først hen til det magnetiske
Observatorium. Lygten, med Vandkoppen ovenpaa, for at Vandet ikke skal
fryse, placeres i det yderste Rum, medens han selv stiger ned i det
underjordiske Dyb, hvor de magnetiske Variationsinstrumenter er
opstillede; han sætter sig paa Trætaburetten foran de tre Kikkerter og
følger det ved Siden af staaende Kronometers monotone Tik-tak, indtil
Observationsøieblikket kommer. Hvert Instrument aflæses 7 Gange,
hvilket tilsammen tager 6 Minuter; saa noteres Temperaturen i Rummet,
og derpaa vandrer Observator op og ud igjen for at maale Vindens
Hastighed, denne Gang med en Haandvindmaaler, der holdes høit i Veiret,
medens Observator med Lommeuhret op til Øret tæller de 30 Sekunder,
hvori Halvkuglekorset skal løbe rundt. Naar denne Observation er
bogført,54

Vindens Styrke bedømt efter Skjøn og dens Retning efter Vind-fløiens
Stilling, noteres Skydækkets Størrelse samt Skyernes Art og Drift,
hvorpaa den ensomme Lygtemand styrer Kursen hen til det høibenede
Thermometerhus, „Dueslaget", som den lokale Folkevittighed har døbt
det. Han entrer forsigtig op ad Trappen for ikke at spilde Vandkoppens
Indhold, aabner skyndsomt Døren til det indre Tremmehus, lader Lygtens
Skin falde derind og aflæser det tørre og det vaade Thermometer samt
til visse Tider ogsaa Maximum- og Minimumthermometret. Saa bliver Vand-

Thermometerhuset.

koppen bragt ind under det vaade Thermometers Kugle for at optø Isen og
gjøre Instrumentet færdigt til næste Time. Er Temperaturen kun nogle
Grader under Nul, og det blæser stærkt, maa imidlertid Thermometret
fugtes umiddelbart før Observationen, og Vagtmanden maa da først gjøre
en Visit hen til Thermometer-buret, før han begiver sig ind i det
magnetiske Observatorium. Naar Temperaturiagttagelserne er færdige,
gaar Veien tilbage til Kontoret, efter at først, hvis der er Nordlys,
dettes Position og Udseende er bestemt og beskrevet. En ny Aflæsning af
Hagemans Vindmaaler tages, og som Afslutning paa den hele Observa-55

tionsrække noteres til sidst Standen af Barometret, der er ophængt paa
Væggen i Kontoret. Men hvis det er en af Timerne mellem 5 og 11 Aften,
kan man endnu ikke hvile paa sine Laurbær. Nøiagtig 15 Minuter over
fuld Time skal der nemlig gjøres en speciel Nordlysiagttagelse og
eventuelt en Maaling i Fælles-planet mellem Polarstationen og
Nordlysstationen i Koutokæino. Er Himlen klar, og Nordlysets vekslende
Baand og Buer bugter sig i magisk Glans mellem de tindrende Stjærner,
maa Observator, efter at Barometret er aflæst, atter ud med sin Lygte
og hen til Nordlyspillen, hvor Theodoliten indstilles i det nævnte
Fællesplan. Saa udføres Maalinger, og de nødvendige Optegnelser gjøres
paa et Papir, spændt ud paa en Glasplade, der danner Forsiden af en
Kasse, i hvilken Lygten kan anbringes. Paa denne Maade kan man bekvemt
se, hvad man skriver, men naar man betænker, hvor hurtigt der maa
skrives, ofte med temmelig stivfrosne Fingre, er det ikke saa
underligt, at disse Nordlysoptegnelser mange Gange indeholder
halsbrækkende kalligrafiske Kombinationer, ulæselige for alle andre end
Autor selv. De bliver da ogsaa hurtigst muligt renskrevne og indførte i
en egen Nordlysjournal. Timen 8—9 er en særlig Nordlystime; da skal
Maalingerne foretages hvert tiende Minut, for saa vidt som Skydækket og
Nordlysets Beskaffenhed tillader det.

Saaledes gaar det ensformige Arbeide som en Maskine uden Ophør Time
efter Time, Dag efter Dag.

Dyngen af Observationer vokser uafbrudt. Journalerne fyldes med Tal og
Tegn, den ene efter den anden, og lægges foreløbig ad acta for efter
Hjemkomsten at danne det solide Grundlag, hvorpaa de videre
Undersøgelser og Studier skal bygges. Hvilken Uendelighed af Tal! Ved
hver af de regelmæssige Timeobservationer noteres over 100 enkelte
Sifre; en almindelig Dag repræsenterer saaledes omtrent 2500 Sifre, en
Termindag ca. 6000; naar saa hertil kommer alle de Observationer, som
ikke er bundne til bestemte, forud fastsatte Tider, og end videre at56

alle Originalobservationerne snarest muligt renskrives, ligesom de
foreløbige Beregninger ogsaa kræver Anvendelsen af Tal i massevis, saa
kunde det synes, som om Personalet helt maatte drukne i Tal. Saa galt
er det dog ikke; den regelmæssige Fordeling af Arbeidet baade med
Hensyn til Tid og Personer bevirker, at Dagene glider jævnt fremad,
medens Talrækkerne umærkelig øges. —

Nu haaber jeg at have givet Dem en nogenlunde tydelig Forestilling om
Bossekop og om den videnskabelige Virksomhed, der for Tiden rører sig
her. I omtrent en Uge har jeg opholdt mig paa dette yndige og gjæstfrie
Sted. Om et Par Dage drager jeg af Sted, langt, langt bort over
Fjældene, til et Punkt, hvis Navn De næppe nogen Sinde har hørt, før De
saa disse Blade. Det er Koutokæino, et Lappedistrikt helt nede ved den
russisk-finske Grænse. Der bliver det min Opgave i Vinterens Løb at
give mit Bidrag til Nordlysets Studium. Reisen dertil er temmelig
besværlig, da der saa godt som ikke fmdes Spor af egentlig Vei; de
første to Dage gaar det med Hest høit til Fjælds, saa et Par Dage med
Baad op ad Altenelven — overalt en mennesketom, ubeboet Egn. Men har
man sat sig et Maal, maa man ikke vige tilbage for Vanskelighederne.
Derfor: Fremad!III.

Fra Bossekop til Koutokæino.

Koutokæino, den 17de September 1882.

Ni Dage maatte jeg vente i Bossekop, før Turen til Koutokæino kunde
begynde. Ni prægtige Dage. Solen kastede sit fagreste Skjær ud over den
lille Bugt og det venlige Landskab: om Natten spandt Nordlyset sit
herlige Flammenet over Himlen. Elskværdighed og Gjæstfrihed fandt jeg i
de hyggelige Hjem — hvor kunde jeg da andet end føie mig vei til Mode?

Fremfor alle andre gjælder min Tak den lille videnskabelige Koloni, der
for Tiden har opslaaet sin Bolig i Bossekop. Videnskabens Værksted og
Familielivets Hygge Andes her under samme Tag, og naar jeg med udelt
Glæde kan dvæle ved Mindet om Bossekop, da skyldes det ikke mindst
Polarstationens Medlemmer og Direktørens elskværdige Familie. Nominelt
boede jeg paa Gjæstgivergaarden, men Polarstationen var mit egentlige
Tilholdssted, og hvor ofte jeg end kom der, altid følte jeg mig lige
velkommen, altid var jeg vis paa at modtages med den hjærte-ligste
Velvillie, den mest uskrømtede Gjæstfrihed.

Det faldt mig derfor helt svært at løsrive mig fra det venlige Bossekop
og de elskværdige Mennesker, jeg havde fundet58

der. Men det er jo Reiselivets vemodsfulde Poesi, dette at mødes og
skilles, dette at vokse sig fast med Mennesker og Forhold, og derpaa
med et bråt Hug at maatte overskære Baandet.

Jeg har hidtil rost næsten alt, hvad jeg har truffet paa min Reise, saa
at det er paa Tiden, at jeg ogsaa finder noget, jeg kan dadle. Lad det
da gaa ud over Kommunikationsmidlerne i disse Egne; de er af en yderst
primitiv Natur. Jeg havde troet efter biot et Par Dages Ophold at kunne
tiltræde Reisen til Koutokæino, men derom kunde der aldeles ikke være
Tale. Kunde jeg komme med Posten, første Gang, den afgik, maatte jeg
være glad. Vanskeligheden med at komme af Sted hidrører derfra, at de
to sidste Dages Reise maa gjøres med Baad op ad Altenelven, men Baadene
hører hjemme i Koutokæino, og maa altsaa bestilles længe forud, for at
de i rette Tid kan møde paa Stedet, hvor Baadreisen begynder. Posten
afgaar til Koutokæino hver fjortende Dag; der kunde derfor være Udsigt
til, at jeg kunde komme af Sted om Lørdagen. Men Lørdagen blev til
Søndag, Søndagen til Mandag; hver Dag blev Reisen opsat til den næste,
fordi Posten ikke var færdig til at afgaa, og først Onsdag blev det til
Alvor.

Det var en hel statelig Karavane, der den Formiddag drog af Sted fra
Bossekop. Jeg har maattet medføre en betydelig Bagage, en halv Snes
store, tunge Kasser foruden Kofferter o. 1. Folk i Bossekop havde med
Hovedrysten betragtet disse Uhyrer af Kollier, og erklæret det for saa
godt som en Umulighed, at faa dem transporterede den lange, vanskelige
Vei over Fjældene. Men jeg maatte have dem med, det koste, hvad det
vilde. Jeg opnaaede imidlertid kun at faa godt og vei Halvparten med
mig, Besten maatte vente til en senere Leilighed.

Med Undtagelse af en kort Strækning findes der ikke nogen anden Vei end
den. Naturen selv har anlagt. Vogn kan derfor i kke benyttes, alt maa
transporteres paa Hesteryg. Jeg selv maatte næsten fortvivle ved at
tænke paa, hvorledes det vildeFRA BOSSEKOP TIL KOUTOKÆINO.

gaa med mine store Kasser; en Del maatte jeg i Bossekop pakke om i
mindre Kollier, men med enkelte, f. Ex. den store tunge Kasse med
Nordlystheodoliten, kunde sligt ikke gjøres. Men en Hesteryg kan taale
mere, end man skulde tro; det lykkedes virkelig, skjønt efter mange
Vanskeligheder, at faa de tunge Byrder placerede saaledes, at Reisen
kunde gaa for sig.

Og saa drager clet lange Tog af Sted med mig og min Bagage, 6 Heste i
Gaasegang — baade hvad Rangeringen og Hurtigheden angaar — alle
belæssede som Kameler. Det ser helt eventyrligt ud, hvorledes de store
Kasser med mine Instrumenter og Sager balancerer, to og to, paa
Hestenes Ryg.

Lensmanden fra Koutokæino, som jeg var saa heldig at faa til
Reisefælle, sagde til mig: „Aldrig nogen Sinde før har saa tungt
belæssede Heste reist paa denne Vei, og det vil sikkert heller aldrig
ske oftere."

Det første Stykke Vei fra Bossekop er udmærket smukt; man tror at reise
i en af Vestnorges fagreste Fjordegne. Gjennem en prægtig Skov af Fyr
og Birk gaar Veien, jævn og ret som en Chaussé, uden Tvivl et Veianlæg,
der i Fortræffelighed ikke har sin Lige paa saa høie nordlige Breder.
Mellem de blændende hvide Klodeskyer paa den blaa Sommerhimmel kaster
Solen sine Straaler ned paa det skjønne Landskab, der omringer os; de
spiller mellem Birkens fine Løv og Fyrrens spidse Naale, leger med den
rastløse Elvs kvikke Smaabølger, der til venstre for Veien bugter sig
frem mellem grønne Enge og gule Sandbrinker, lægger sig indsmigrende
blødt om Raipas-Fjældets vekslende, farverige Former, kaster det
drømmende, lette, blaanende Slør over de fjærne Bjærgkonturer, der
begrænser Synskredsen.

Det er Sommeren i sin fyldige, svulmende Yppighed, som endnu dvæler i
Altens Dale. Men vi har ikke reist mange Timer, før det allerede er
Høstens falmede Dragt, som Landskabet viser os. Birkene — de bliver
færre og færre, mindre og mindre —60

staar med gult Løv; Gult og Brant i alle Nuancer: det er de Farver, som
Billedet senere er malet med.

Godt og vei en Mil varer den fortræffelige, brede Vei, der fra Bossekop
fører gjennem den store Skovnatur. Paa engang slutter den saa pludselig
og uventet, som om man vilde sætte et Punktum efter en halv færdig
Sætning.

Kort efter gaar det ad en bråt Skrænt ned til Eiby elven, der lidt
længere nede udgyder sig i den store Altenelv. Lige som denne er den
meget bred, men ikke dyb; store og smaa Øer af Sand og Stene deler den
i mange mindre Løb. Og saa tværs over Elven; den stride Strøm gaar
næsten til Hestenes Bug.

Saa veksler atter Veiens Fysiognomi; nu reiser vi i en Skov af låve,
tætstaaende Birke. Hvert Øieblik stoder en Kasse an mod et Træ eller en
Gren. Nu er der ikke mere Tale om egentlig Vei; man søger at komme
frem, hvor det falder sig bedst.

Og saa ned ad en af de høie og bratte Sandskrænter, som er saa
almindelige her langs Altenelven. Skraat ned ad Siden gaar det, dybt
synker Hestens Fødder ned i det løse Sand, et Feil trin, og baade Hest
og Bagage vilde styrte ned ad den bratte Skraaning, ned i Elven, der
haster forbi med hvirvlende Overflade.

Saa rider vi igjen et langt Stykke ved Siden af Elven, over en hel
Ørken af Rullestene.

Og saaledes gaar det i uophørlig Veksel, alle mulige Slags Surrogater
for Vei faar vj Anledning til at prøve. Snart Stene, snart Sand, Skov,
Sump og Vand, op ad Bakke, ned ad Bakke.

Mennesker og menneskelige Beboelser ser vi saa godt som intet til,
efter at vi har passeret Eibyelven. En enkelt Gang passerer vi en Ko;
brølende giver den sin Forundring til Kjende, Brølet gjentages fra et
Dusin af dens Kammerater, og nysgjerrig styrter den hele Flok frem af
Buskadset under Bjældernes Klang, for at se paa det uvante Skue, der
drager forbi.FRA BOSSEKOP TIL KOUTOKÆINO.

Der kommer i Skridtgang den ene efter den anden af de belæssede Heste,
hver ført af en Mand eller Gut fra Alten. Paa den sidste i Rækken
sidder jeg selv, ved min Side gaar Kouto-kæino Lensmanden med Lappestok
og Lappesko, forkortende mig Tiden med hyggelig Passiar og med
Meddelelser om den fjærne, ensomme Afkrog, jeg drager i Møde.

Time gaar efter Time, medens vi passerer gjennem de låve Birkes
udstrakte Skovstrækninger. Ved Træernes Fod vokser Grupper af vældige
Paddehatte, næsten saa store som Børneparasoller. Hist og her staar en
broget Klynge af Smaablomster. Sommerens sidste Børn. Aftensolens
Straaler spiller med saa varm en Tone paa det lysegule og rødgule
Birkeløv.

Fjældstuen Gargia.

Efter at vi er komne forbi den enligt liggende Gaard Vina, bliver
Terrænet værre end nogen Sinde før. Det er ikke længer Bakker, det er
naturlige og temmelig ubekvemme Trapper i den nøgne Stengrund,
afvekslende med bløde, sumpede Mosestrækninger. Det var derfor en sand
Lettelse, da vi trætte efter den besværlige Beise endelig i Skumringen
naaede vort første Nattekvarter, Fjældstuen Gargia.

Til Ordet Fjældstue havde jeg hidtil knyttet Forestillingen om noget
temmelig uhyggeligt, noget å la Lappegainme. Men i Stedet for en ussel,
tom og utæt Hytte fandt jeg til min Overraskelse i Gargia et net og
pynteligt lille Hus, indeholdende flere62

Værelser med et alt andet end frastødende Udseende. Ja endogsaa Vært og
Værtinde fandtes i dette lille Hotel i den finmarkiske Ørken. Snart
brændte det lystigt paa Ildstedet; Aftensmaden,

Johannes Abrahamsen Motka. — Lille Jossa.

som vi tilberedte af vor medbragte Fourage, smagte bedre end nogen
Sinde før i mit Liv, og vi fik baade Kaffe og Toddy, inden vi lagde os
til Hvile paa de prægtige Renskind, hvormed Briskene langs Væggene var
dækkede.FRA BOSSEKOP TIL KOUTOKÆINO.

Naturen er paa dette Punkt ganske tiltalende: Fyrren kappes med Birken
om at beklæde de omgivende Fjældskraaninger, og Smaabække snor sig
muntert gjennem grønne Enge.

Tidlig næste Morgen sætter vor Karavane sig atter i Bevægelse. Den er
nu bleven forøget med tre Lapper, der ogsaa skal til Koutokæino. De to
er Postlapperne, der havde forladt

Ung Lap fra Koutokæino.

Bossekop en Dag før os, og som bærer den tunge Postsæk, der hver
fjortende Dag bringer Nyhederne fra den store Verden!til Koutokæinos
Ensomhed. Den ene af disse to maa jeg straks præsentere for Dem, det er
Johannes Abrahamsen Motka. eller som han i daglig Tale kaldes Lille
Jossa*); han blev senere

*) Jossa er den lappiske Form for Johannes. Lapperne døbes med norske
Fornavne, men sig selv imellem bruger de de tilsvarende lappiske
Former.64

min gode Ven og min Ledsager paa næsten alle mine Udflugter fra
Koutokæino. En ærlig og trofast Sjæl.

Den tredie af vore nye Reisekammerater er en ung Lap fra Koutokæino,
der paa Grund af Fattigdom har maattet tilbringe Sommeren som Fisker i
Hammerfest, men nu er paa Hjemveien. En rank og slank Figur. Her har De
hans Billede.

Straks efter at vi har forladt Gargia, gaar det op ad Fjældet Beskades,
paa hvis høie Plateau vi skal færdes hele den kommende Dag.
Trævegetationen bliver efterhaanden mindre og tyndere, og oppe paa
Fjældets store Vidde ses den slet ikke mere. Time efter Time rider jeg
hen over et Landskab, saa trist og øde og tomt, at jeg ikke skal
forsøge at beskrive det. Intet Spor af Dyreliv, og selv Planteverdenen
er saa godt som borte. Hvor hen Øiet end vender sig, ser det paa de
store Flader kun et brungult Mønster paa gulgraa Bund. eller til
Afveksling et gulgraat Mønster paa brungul Bund. Det graa dannes af
Rensdyrlavens fint sammenvævede Løv, det brune er en lille Birkeart,
der med sine af Høsten farvede, runde, neglstore Blade kun faar Lov til
at hæve sig et Par Tommer op fra Jorden.

Saaledes passerer Landskabet forbi i trist Ensformighed. Alt er tyst og
stille; kun vor lille Karavane bringer momentant Lydbølgerne i
Virksomhed, naar Bjælden paa en af Hestene klinger, eller en af Folkene
raaber et opmuntrende Ord til de stakkels belastede Dyr.

Først 5—6 Timer efter vor Afreise fra Gargia naar vi det længe
efterstræbte Middagshvilested, en Træhytte paa Loddika, det høieste
Punkt af Beskades. Det er kun et tomt Rum mellem fire Plankevægge og et
Jordtag, men dog maa denne lille usle Hytte være et velkomment
Tilflugtssted for den, der færdes her i Regn eller Snestorm.

Her læsses Byrderne af de trætte Dyr, der slippes løs for at de kan
læske deres Tørst i en af Smaasøerne og finde lidt Græs mellem
Dværgbirkenes og Mossenes brogede Tæpper. Mad-FHA BOSSEKOP TIL

kasserne pakkes op, og hvor herligt smager ikke det tarvelige Maaltid
her oppe i den rene, friske Fjældluft!

Jeg skrev mit Navn paa den lille Hyttes Dør. Kommer De nogen Sinde til
denne Plet, saa opsøg Navnet og bring det og Hytten en Hilsen fra mig.
Jeg kommer der næppe mere.

Efter et Par Timers Hvile følger saa et lignende Ridt som om
Formiddagen. Skjønt vi er i næsten 2000 Fods Høide, er

Middagshvile paa Loddika.

Luften dog mild og stille som paa en Sommerdag i Syden. De smaa Vande,
som vi passerer her og der, ligger med deres Overflade som det
blankeste Speil, hvori de bløde, fjærne Fjældom-rids og de i Sollyset
guldglinsende Skyer afspeiler sig uden den mindste Fortegning eller
Uklarhed.

Men trods det smukke Veir bliver Turen uendelig lang og trættende.
Beskades synes aldrig at ville faa Ende. Tilmed er66

denne Del af Veien ofte overordentlig slet; Sump efter Sump, hvori
Hestene synker næsten til Bugen, trykkede af den tunge Byrde paa deres
Ryg. En af dem styrtede endogsaa paa et saadant Sted, og kunde kun med
stor Møie atter hjælpes op af det bløde Dynd.

Endelig mærker vi, at det igjen gaar nedad, og et tyndt Birkekrat
hilser os atter velkommen til de lavere Egne. Men endnu er der flere
Timer tilbage, inden vi naar Maalet.

Solen er for længst gaaet ned, alle Omgivelser fortoner sig med
Skumringens usikre Omrids, da ser vi endelig dybt under os Ladnijavres
lange, smalle Vandflade. Paa denne Sø, en af de mange lignende, som
Altenelven gjennemstrømmer eller rettere danner i sit lange Løb, skal
vor Reise næste Dag fortsættes i Baad, og ved dens P""d skal vi
tilbringe den kommende Nat.

Men inden vi naar did, er endnu det værste Stykke af Veien tilbage. Paa
engang gaar det steilt ned, saa steilt, at man skulde tro det umuligt
at komme levende derfra. Veien, hvis man tør bruge et saadant Navn, er
ikke alene steil, men ogsaa blød; hvert Øieblik glider en Fod, trods al
mulig Forsigtighed. Hestens Krop staar næsten i lodret Stilling, Gren
knækkes efter Gren paa begge Sider, enhver frygter i sit stille Sind,
at der vil ske en Ulykke. Men heldigvis naar den lange Række uskadt ned
til Fjældets Fod.

Nede ved Søen blev vi modtagne af Handelsmanden fra Koutokæino, en høi,
kraftig bygget Skikkelse, der med sine store Bællinger (lappiske
Lædergamascher) og Sydvesten paa Hovedet skuffende lignede en af de
prægtige Skagens Sømænd, som jeg et Par Maaneder tidligere havde
færdedes imellem. Han rakte os Buketter af Ribskviste med store Klynger
af modne Bær. Ribsbusken vokser nemlig meget almindelig vild paa disse
Kanter. Ogsaa Handelsmanden skulde følge med til Koutokæino.

Det var i det hele taget et stort Held for mig, især hvad den senere
Del af Reisen angaar, at jeg tilfældigvis var stødtFRA BOSSEKOP TIL

sammen med saa kyndige og erfarne Reisefæller som Lensmanden og
Handelsmanden. Det hænder ikke mange Dage om Aaret, at der færdes
norske Reisende paa denne afsides Rute. Jeg ved i Sandhed ikke,
hvorledes jeg skulde have klaret mig, om jeg havde været alene paa den
nu følgende to Dages vanskelige Baadfart, op ad en strid Elv, fuld af
Fosser, igjennem et øde. næsten ubeboet Land, og kun ledsaget af
Skydsfolkene, hvis Sprog jeg lige saa lidt kjender, som de kjender mit.

Vort Tilholdssted for Natten lod intet tilbage at ønske med Hensyn til
Tarvelighed. Fire utætte Vægge og et lige saa utæt Tag, dernæst et
Ildsted: det var det hele. Men den muntert brændende Ild i den
knitrende Birkeved. de mange Lappefigurer omkring Ildstedet — vort
Selskab var bleven forøget med de Lapper, der skulde befordre os til
Koutokæino — vi andre placerede paa det med Birkeløv bestrøede Gulv i
alle mulige Stillinger, drikkende den fortræffelige Kaffe, som
Handelsmanden havde tilberedt for os — det hele afgav i Flammernes
usikre, skiftende Belysning et høist interessant og virkningsfuldt
Billede, og for første Gang paa min Reise her op følte jeg at være
kommen langt uden for den civiliserede Verdens Grænser.

Efter at vi i al Gemytlighed havde spist til Aftens — Toddyen manglede
heller ikke her — maatte vi se at placere os saa godt, vi kunde, paa
det trange Gulv. Alle skulde have Plads, baade de, der var fulgte med
fra Bossekop, og de, som senere var stødte til os, saa hver flk ikke
meget. Gulvet som Madras, en Pæsk — den lappiske Renpels — som
Overdyne: det var min Seng. Den kunde have været god nok. havde den
ikke været saa skrækkelig haard at ligge paa. Hvor var jeg øm over hele
Kroppen, da jeg stod op! Jeg vil slet ikke tale om de mange sorte
Springfyre, der husede i Gulvets Birkeløv, og som jeg stundom følte
krible og krable, snart her, snart der: men jeg var saa træt og søvnig,
at jeg snart uden Modstand overlod mig til disse Kavallerers
Behandling.

5*FRA BOSSEKOP Til. KOUTOKÆIXO.

Tidligt om Morgenen vækkede den fortræffelige Handelsmand os med sin
lige saa fortræffelige Kaffe. Veiret var nu blevet køligt og Himlen
overskyet.

Saa skulde jeg da emballeres til den kolde Tur, der nu forestod; for
første Gang iklædes Komager — lappiske Lædersko — og Pæsk. Komagerne
gik det glat med. og efter det Bekjendtskab, jeg nu har til dem, synes
de mig at være langt at foretrække for vort europæiske Fodtøi;
rummelige, bløde og smidige, læmper de sig efter Fodens Bevægelser, og
altid har man tørre og varme Fødder, hvad enten man vader i Vand eller
Dynd; ja det er endog en hel Nydelse at gaa med dem paa den bløde,
elastiske Grund, som Renmossen danner. Paa et stenet •Jordsmon derimod
er de for den Uvante temmelig penible, det fik jeg prøve mange Gange,
naar vi paa farlige eller lavvandede Steder maatte forlade Baadene og
gaa et større eller mindre Stykke over Land; jeg maatte tænke paa de
gamle Dages Katholiker, der gjorde Bod ved at gaa paa Ærter med bare
Ben.

Men Pæsken, denne tykke, lodne Sæk med et Hul til Halsen og to Ærmer,
ellers lukket alle Vegne, den kom jeg i Begyndelsen ikke rigtig til
Rette med. Det var let nok at stikke Hovedet i Sækken, men at finde
Hullet til Halsen var værre, og da jeg prøvede at faa fat i
Ærmehullerne, syntes ogsaa de at være alle andre Steder, end hvor de
skulde; endelig slåp en Arm ind, men saa faldt Brillerne af, og saa
stod jeg der blind og hjælpeløs med en mørk, tung og varm Sæk over
Hovedet og lænket paa begge Armene, indtil en velvillig Sjæl rakte mig
en hjælpsom Haand. Da jeg endelig havde faaet Uhyret, paa, havde jeg en
Følelse af at gaa med en opvarmet Kakkelovn omkring mig. Men Ære være
det ukjendte Geni, der opfandt denne nyttige Indretning; med den
omkring sig kan man modstaa, hvad det skal være.FRA BOSSEKOP TIL
KOUTOKÆINO.

Jeg gad set mig selv, naar jeg, hvor vi maatte ud af Baa-dene, løb
omkring med Komager, Pæsk og Briller, paa Lappe vi-med en lang Stav i
Haanden, snart klatrende, snart krybende, over Stene, over Moser, over
Fosser og Klipper.

Vi sagde Farvel til vore Heste og vore Førere, der vendte tilbage til
Alten. Det skulde vare længe, inden vi atter saa Heste og fremmede
norske Ansigter. Og saa begyndte da den lange og besværlige Baadreise,
besværlig i en Grad, som ingen, der ikke har foretaget den, kan gjøre
sig nogen Forestilling om.

Elvebaaden er meget lang og meget smal, i begge Ender

Elvebaad.

meget høi og meget spids, Rælingen i Midten gaar næsten ned til
Vandfladen; en Lap i hver Ende, snart roende, snart stagende:
Passagererne i Bunden af Baaden, thi Sæder lindes ikke — saaledes er
Befordringen paa disse afsides, nordiske Vande. Tre Baade var vi i
Følge den lange Vei op ad Elven.

Forunderlig vekslende er denne lange Strom, der i mange Bugtninger gaar
lige fra den finske Grænse til Altenfjorden. Snart ligger dens
Vandflade klar og rolig som paa en lille fredelig Indsø, snart fosser
den af Sted med ilsom Hast hen over Stene og Skraaninger, saa Baaden
kun med Moie kan holdes fra at rives bort med den stride, hvirvlende
Strøm. Snart breder den sig ud til store, sølignende Flader, snart
nøies den med et70

ganske smalt Leie mellem de høie Bredder. Paa et Par Punkter styrter
den bråt ned og danner prægtige Vandfald; paa mange Steder er den saa
lavvandet, at Baaden, trods den kyndige Styring, hvert Øieblik skraber
imod Bundens Stene.

Det er derfor ikke saa ganske let at være Skipper paa dette Farvand,
men det er en Fornøielse at se, hvorledes Lapperne med øvet Haand og
skærpet Øie forstaar at bane Baaden Vei gjennem alle de mange
Vanskeligheder, som Elven byder dem. Og et prægtigt Syn er det fra Land
af at se dem staa hver i sin Ende af Baaden, i deres maleriske, næsten
fantastiske Dragt, med den flagrende, brogede Kofte og den flotte Hue å
la Polacca, stagende sig frem gjennem den skummende, hvirvlende Strøm.

For den Beisende bestaar Turens Besværlighed navnlig deri, at man hvert
Øieblik maa ud af Baaden og gaa lange Strækninger over Land, fordi
Elvens Løb mange Steder er saa stridt og dens Vandmængde saa ringe, at
en fuldt belastet Baad ikke kan komme igjennem. Da maa man ikke tage
det saa nøie, om Veien gaar op eller ned. om den gaar over Sumpe, Stene
og Fosser. Men er man klædt paa Lappevis, som jeg jo for største Delen
var, kommer man mærkværdig godt fra det.

Landskabet her er alle Vegne det samme, meget eiendommeligt, meget
ensformigt. Paa begge Elvens Sider hæver sig mid-delhøie, afrundede
Fjælde eller Sandbakker, der saa langt Øiet kan forfølge dem, er
bedækkede med lav Birkeskov, iklædt Høstens farverige Dragt, med alle
Nuancer fra grønt til brunt og gult. Mil tilbagelægges efter Mil, den
ene Dag ender, og den anden begynder — Landskabet forbliver det samme;
det er det samme Skue om Aftenen som om Morgenen, om Morgenen som om
Aftenen; det er det samme falmede, ensformige Billede, som om vi hele
Tiden havde ligget stille paa en og samme Plet.

Birkekrattet og Renmossen er næsten de eneste Ytringer af Liv, som Øiet
møder paa disse lange, øde Strækninger. Kun en sjælden Gang trætfer man
en fattig Lappegaard eller en tom,FRA BOSSEKOP TIL KOUTOKÆINO.

enkeltstaaende Hytte. Ved Middagstid tog vi ind i en saadan Gaard ved
Elvens Bred og besøgte den der boende Lappefamilie. Her havde jeg da
for første Gang Leilighed til at se nogle Sider af Lappernes høist
eiendommelige og for den Fremmede interessante Husliv. Men derom
senere.

Vi fortsætter vor Kurs. Ud paa Eftermiddagen naar vi det vanskeligste
Sted af Baadereisen; det er der, hvor Elvens hele Vandmasse styrter
bråt ned i stor Høide og danner det imposante, prægtige Fald. som af
Nordmændene benævnes Storfossen, af Lapperne Neidogortsje. Her kan selv
en Lappe-baad ikke bane sig Vei, endogsaa Laksen formaar ikke at komme
over denne Barriere, hvorfor denne Fisk ikke findes i den øvre Del af
Elvens Løb. Her maa derfor alt, stort og smaat, losses af Baadene, og
disse selv trækkes et Stykke over Land forbi Fossen. Men værst er det
med den store, tunge Bagage; kun en ringe Del af den kan bæres der hen,
hvor Baadene et Stykke oven for Fossen atter sættes i Vandet. Oven for
Faldet er nemlig Elveløbet endnu i en lang Strækning saa farligt, at
Baadene kun taaler at være yderst let belastede. Hele den øvrige Del af
Bagagen maa vore stakkels Lapper derfor tage paa deres Ryg og bære en
lang, vanskelig Strækning hen over Fjældet langs Elvens Side. Baade
Mænd og Kvinder maa tage fat; de store Kasser surres fast til deres
Ryg, og saa gaar det den steile, besværlige Vei opad, længere og
længere opad. derefter et langt Stykke frem, og saa atter bråt nedad.
To — tre Gange maa hver gaa denne tunge Vei, før alt er bragt hen til
Stedet, hvor Baadene nu venter.

Med alt dette var Dagen skreden saa langt frem, at der ikke kunde være
Tale 0111 at begynde paa den lange, vanskelige Strækning af Elven, der
endnu ligger oven for det Sted. hvor vi nu befandt os. Heller ikke
vilde det være muligt for os paa den Kant at træffe nogen menneskelig
Beboelse. Vi maatte derfor beslutte os til at blive, hvor vi var, og at
tilbringe Natten under aaben Himmel.FRA BOSSEKOP TIL KOUTOKÆINO. fil

Et stort Baal blev tændt, og omkring dette leirede vi os alle, baade
Lapper og Ikke-Lapper, Mænd, Kvinder og Børn. En Kaffefabrikation i
stor Maalestok tog nu sin Begyndelse. Vi havde i alt 8 Kaffekjedler
med, og hver blev sat adskillige Gange over Ilden. Det er utroligt,
hvor store Masser af denne Drik en Lap kan skylle i sig.

Jeg maatte næsten tro mig hensat til en fjærn, fremmed Verdensdel, naar
jeg betragtede det eiendommelige og maleriske Skue, vor Bivouak frembød
i den mørke Aften. Den store røde Lue med den høie, sorte Røgsøile i
Midten, de mange forskjellige Grupper omkring den i de brogede Dragter
og med de eiendommelige Ansigtstyper, hele den travle Virksomhed fer at
tilfredsstille Hungerens Krav — det havde været et prægtigt Sujet for
en Maler.

Og hvor muntert gik ikke Samtalen i det fremmede, besynderlige og
klangfulde Tungemaal, som mine to norske Reisefæller selvfølgelig var
fuldt fortrolige med; hvilket Liv i de leende, støiende, spøgende,
spisende, drikkende Grupper!

Veiret havde hele Dagen set noget truende ud; tætte, graa Skymasser
havde forøget det triste, ensformige i Landskabets Karakter. Men først
som vi sad her omkring Ilden, begyndte det at regne. Det var just ikke
lystelige Udsigter til Natten.

Nu kunde en Toddy have smagt godt. Men vor lille Beholdning af Kognak
var des værre bleven opbrugt den foregaaende Aften. Lensmanden og jeg
havde rigtignok ofte i Løbet af Dagen skottet forhaabningsfuldt hen til
et mistænkeligt lille Anker, som Handelsmanden førte med sig, men naar
vi spurgte ham om Indholdet, svarede han hver Gang, at det bare var —
Malerolie. Vi var overbeviste om, at han biot vilde gjøre Løier med os,
og trøstede os med, at vi om Aftenen skulde gjøre nøiere Bekjendtskab
med Ankerets Beholdning. Men Aftenen hengik, Handelsmanden forblev ved
sin Paastand om, at det bare var Malerolie, intet andet, og da alle
vore Forsøg paa at faa ham til at slaa Hul paa Ankeret kun blev
besvarede med det skrækkelige OrdFRA BOSSEKOP TIL KOUTOKÆINO.

Malerolie, maatte vi til sidst, skjønt meget modstræbende, tro paa det
sørgelige Faktum, at det bare var Malerolie.

Men Du rænkefulde Søn af Merkur! der forstod Du rigtignok at narre os.
Da vi kom til Koutokæino, flk vi at vide, at det var den lifligste
Kognak, som Handelsmanden havde hjemført i sit lille Anker.

Til Straf for, at Du saa skammelig bedrog os, og haard-hjærtet kunde
nænne at lade os sidde forfrosne ude i den kolde, regnfulde Aftenluft,
til Straf derfor gjør jeg her Din Underfundighed bekjendt for alle mine
Læsere, for at de i fornødent Fald kan tage sig i Agt og ikke lade sig
føre bag Lyset, naar Du ogsaa vil indbilde dem, at det bare er
Malerolie!

Da der ikke var noget Haab om at faa Toddy, kunde vi lige saa godt
lægge os til at sove. Jeg kravlede ind i Pæsken, spændte en Paraply op
over Hovedet, og søgte at bilde mig ind, at jeg laa i en god, varm
Seng, i Stedet for i det vaade, kolde Græs. Lapperne lagde sig rundt
omkring, hvor de kunde bedst; snart laa hele Flokken i dyb Slummer, og
ogsaa Baalet faldt omsider i Søvn.

Ud paa Natten tog Regnen til; jeg hørte, hvorledes den trommede paa
Paraplyen, og jeg tænkte med Gru paa mine Sager, der laa nede ved
Elven, kun tildækkede med et tyndt Seilstykke. Der var mange vigtige
Ting imellem, som kunde lage Skade af Regnen; der stod mit Kronometer,
der laa alle mine fotografiske Plader, som vilde blive ødelagte ved den
mindste Smule Fugtighed. Jeg maatte trøste mig med Bevidstheden om, at
jeg havde gjort alt muligt, for at faa disse vanskelige Sager
transporterede uskadte den lange Vei her op, med ængstelig Omhu vaaget
over dem ved alle de mange Omladninger paa den lange Reise fra Bergen.

Tidligt om Morgenen, jeg tror Klokken 3, blev vi purrede ud, Baalet
blev atter tændt, Kaffekjedlerne atter satte i Virksomlied.74

Og saa gik det igjen af Sted, af Sted paa samme møi-sommelige Maade som
Dagen forud. Snart til Baads og snart til Fods. Det var det samme
Landskab, de samme Fosser, de samme Søer som i Gaar. Den samme Himmel,
den samme Kaffe, den samme Besværlighed, 13—14 Timer igjennem.

Den eneste Gang, vi i Løbet af denne lange Dag gjorde en længere
Standsning, var ved et enkeltstaaende Telt, beboet af en fattig
Lappefamilie. Vi krøb ind i det trange, mørke Rum og anbragte os, saa
godt vi kunde, om det i Midten brændende Baal, hvorfra den tætte
Røgsøile steg op gjennem Aabningen i Teltets Spids. Kaffekjedlerne blev
anbragte over Ilden, Madvarerne for sidste Gang pakkede ud. og saaledes
nød vi paa fuldstændig lappisk Maner vor Middagsmad. Sædet var ikke
ganske bekvemt og Pladsen noget indskrænket. Røgen skar frygteligt i
Øinene, og vor eneste Taffelmusik var de smaa Lappehundes Knurren — men
dog kan man ogsaa spise Middag paa den Maner, om galt skal være. Kanske
indsniger der sig en og anden Tanke om. hvor godt man i Grunden har
haft det tidligere, uden egentlig at sætte Pris derpaa, men denne
primitive Levevis har ogsaa sin Tiltrækning, saa længe den har Nyhedens
Interesse.

Kaffen er drukket. Middagsmaden spist og Piberne tændte — vi maa atter
af Sted. Naar vi næste Gang standser, er vi i Koutokæino.

Elvebreddernes ensformige Panorama drager atter forbi voi t Blik.
Skrænterne bliver efterhaanden lavere, Trævæksten tyndere, Egnen mere
og mere fattig. En Gruppe Rener, tilhørende en Flok, der fra Kysten
vender tilbage til det Indre af Landet, ser fra en af Høiderne undrende
ned paa de tre tungt belæssede Baade, der ilsomt farer forbi.

Endelig hedder det: nu €r vi kun to Mil fra Koutokæino — nu kun een
Mil.fra bossekop til koutokæixo.

Og langt om længe viser sig endelig Koutokæinos rødmalede Kirke oppe
paa Høiden, nogle Huse kommer til Syne, og straks efter stiger vi i
Land paa den flade, sandede Elvebred.

Næsten en Maaned, efter at jeg tiltraadte Reisen, staar jeg altsaa ved
Maalet. Lykkelig og vei er jeg kommen ud over alle Besværligheder og
Vanskeligheder, og tillidsfuld haaber jeg, at saa ogsaa vil ske i den
lange, mørke og kolde Vinter, der forestaar.IV.

Koutokæino.

Koutokæino, den 17de Oktober 1882.

En Maaned er gaaet, siden jeg skrev mit forrige Brev; en Maaned har jeg
tilbragt i denne fjærne Afkrog af Verden. Lad mig nu i korte Træk
antyde, hvorledes Livet og Forholdene stiller sig her.

Der er ikke smukt her i Koutokæino, det var Synd at sige. Stolte Fjælde
og mægtige Bræer, larmende Fosser og smilende Agre — dem maa De søge
andensteds; her finder De ikke den ringeste Antydning til saadanne
Herligheder. Men Naturen heier dog saa høist eiendommelig, at den langt
fra gjør noget frastødende eller ubehageligt Indtryk. Landskabet er
slet ikke norsk, det minder i det hele taget ikke om noget, jeg før har
set. Her er ikke Tale om Fjælde; saa langt Øiet naar, møder det ikke
engang en fjærn Bjærgtop hele Horisonten rundt. Næppe engang Sten
findes her, som der dog ellers her i Landet ingen Mangel er paa. Nei,
her er det Sandet, som dominerer. Låve, blødt afrundede Sandbanker
strækker sig hen over hele Egnen, hist og her sparsomt beklædte med
tyndt og lavt Birkekrat, og for Resten dækkede af Græs, Lyng og
Mosarter. Elvestranden dannerKOUTOKÆINO.

en bred og hvid Sandslette, flad og ren som et Gulv; langs dens Sider
hæver der sig store, bråt nedfaldende Klinter og Skrænter, hvor Sandet
ligger bart.

Ogsaa oppe paa Høiden kan man træffe store Sandmarker som i de jyske
Klitteegne; Foden synker dybt ned i den løse Grund, som om man gik i
nyfalden Sne. Naar det blæser noget, fyger og hvirvler derfor Sandet op
i Luften som hele Skyer.

Fra Sandets Regioner i Koutokæino.

Igjennem alt dette Sand flyder Sandets Moder, Elven. bred. rolig og
langsom, men saa lavvandet, at man næsten kan vade over den.

Hist og her ligger en lille Sø, der afspeiler Landskabets ensformige
Konturer, og i Forsænkningerne mellem Bakkerne risler smaa ilsomme
Bække, der haster af Sted for at forene sig med den brede Elv. Men
ingen Sangfugl synger ved Søens Bred. intet Blomsterbed omkranser
Bækkens Leie — Hosten er kommen, den barske Vinter staar for Døren,
Fuglene er flygtede til78

Sydens varme Zoner, Blomsternes brogede Dragt er visnet og henveiret.

Paa en Terrasse noget oven for Elven og parallelt med den ligger der
tre gult og rødt malede Træbygninger, noget længere borte og noget
høiere en lille rødmalet Trækirke — det er den aristokratiske Del af
Koutokæino. I de tre Huse bor Lensmanden, Præsten og Handelsmanden, de
eneste Norske paa Stedet. Paa den anden Side af Elven ligger den nye
Skoles pyntelige Bygning,

Kirken i Koutokæino.

og hist og her, spredte i større Afstand paa begge Elvens Sider de
fastboende Lappers Gaarde og Gammer.

Kirken staar paa en lille Bakke omtrent 400 Skridt fra Elven paa dens
sydlige eller sydostlige Side. Den er ikke stor, men indvendig og
udvendig ganske net og vei vedligeholdt. Den er bygget 1701; den Gang
og lige til 1751 hørte Koutokæino endnu til Sverige.

Kirkegaarden frembyder derimod et høist fattigt og trist Skue. Gravene
skjelner man næppe, Sandet og det visne Birke-KOUTOKÆINO.

løv hvirvler omkring der oppe, hvor det har Lyst; hist og her staar en
skjæv, halvraadnet Træpind, Levninger af Kors, hvis Tværstykke er
borte. Paa denne blomster- og planteløse Dødens Have staar der en
Gruppe af høie Birketræer, de eneste egentlige Træer, som findes i hele
Egnen.

Oppe paa en af Sandskrænterne ved Elven ligger den gamle Kirkegaard,
der har været nedlagt i næsten et Par Aarhundreder. Kun nogle
Sænkninger i Jordsmonnet betegner paa Overfladen, hvad Stedet har
været. Men paa den bratte Sandskraaning ud mod Elven, der stikker der
frem Menneskeknokler og Rester af Lappe-slæder, hvori Folket i
tidligere Tider begravede sine Døde, og efterhaanden som Tidens Tand,
Veir og Vind gnaver paa den løse Sandvæg, styrter den ene Grav efter
den anden ned ad Skraaningen; alle Vegne paa denne finder man derfor
Menneskeben og Hjærneskaller, blegede af Solen og Luften.

De tre norske Familiers Bygninger ser nok saa europæiske ud. Først er
der Handelsmandens Gaard. Beboelseshuset er ikke stort, men at man kan
tilbringe hyggelige Timer i dets lille Stue, det har jeg allerede ofte
erfaret, og for længst har jeg tilgivet den brave Handelsmand hans
Streg med Malerolien. Det underlige Stillads, der staar oppe paa Taget
af hans Hus, er en Indretning, som man ofte ser her; det benyttes til
at ophænge og tørre Renkjød paa. I et lille særskilt Hus tindes
Kramboden, indeholdende en Masse Rariteter, der paa alle tænkelige
Maader søger at tilfredsstille Lappernes Fordringer og Smag.

Handelsgaarden er lidt over 30 Aar gammel; dens Forgænger gik 1852 op i
Luer under de grufulde Mordbrænderscener, som Koutokæino den Gang var
Skuepladsen for, og som jeg senere skal omtale udførligt.

Den gamle, noget forfaldne Præstegaard er derimod den samme, som den
Gang var Vidne til hine rædselsfulde Optrin, og ogsaa inden for dens
Vægge spilledes en Akt af det uhyggelige Drama.80

Tæt ved Præstegaarden ligger den gamle Skole, der for Resten benyttes
endnu; det er et lidet Træhus af den beskedneste Slags, der i sin lange
Tilværelse synes at have været udsat for saa mange Angreb af Tiden og
Veiret, at det kun venter paa en Overhaling til for ganske at styrte
sammen. En ny, langt mere statelig Skolebygning staar nu paa den anden
Side af Elven og vil om et Aars Tid blive taget i Brug.

Den nye Skole i Koutokæino.

Den største og anseligste af Koutokæinos Boliger er Lens-mandsgaarden.
Med sin røde Farve og sine hvide Kanter ser den endogsaa helt pyntelig
ud. Her bor jeg, og her har jeg fundet ikke alene en efter
Omstændighederne udmærket Bolig, men ogsaa sjælden elskværdige,
hjælpsomme og hyggelige Folk. Den samme Ros maa jeg yde alle, som jeg
her er stødt sammen med. Jeg er bleven modtaget med en saadan
Venlighed, paa alle mulige Maader bestræber man sig saa meget for at
gjøre mig Opholdet let og behageligt, at jeg kun kan føie mig i høi

taknemlig mod disse fordringsløse, jævne, elskelige Mennesker. Mit
Arbeidsværelse er et meget stort Lokale, der optager næsten Halvdelen
af Bygningen, og som to Gange om Aaret benyttes til Thingstue; det ser
helt høitideligt ud med sin af en Balustrade omgivne Forhøining. Her,
hvor jeg nu sidder og skriver disse Linier, maa den stakkels Lap, naar
der afholdes Thing, møde for Skranken og bekjende sine Synder for den
inkvisitoriske Foged, der med to andre Jurister kommer fra Alten. Har
han forløbet sig, og det er nok ikke saa sjældent Tilfældet, thi
Rapseriet synes

Lensmandens Gaard i Koulokæino.

at være en medfødt Svaghed hos ham, bliver han puttet ind i et af de
fire smaa Fængselsrum, der ligger oppe paa Loftet, og hvis Vinduer De
ser oppe i Gavlen. De staar for Tiden tomme, men i et af dem har jeg
faaet mig indrettet et fortrinligt fotografisk Mørkekammer.

Stedets lappiske Beboere bestaar biot af 7—8 Familier. Men dette er
naturligvis kun en yderst ringe Del af Distriktets*)

*) Ved Koutokæino forstaar man ikke biot selve Kirkestedet, men ogsaa
hele det store Præstegjæld, der strækker sig fra den finske Grænse i
Syd til Alten i Nord.

egentlige Befolkning, Fjældlapperne. Disse har imidlertid som bekjendt
ingen faste Boliger, men flytter som Nomader hid og did med deres Telt
og deres Renhjorde, og netop i denne Tid er de i Færd med at drage til
disse Egne efter deres Sommerophold ved Kysten.

Om Udseendet af de fastboende Lappers Gaarde vil Billedet give Dem en
nogenlunde tydelig Forestilling. Hovedbygningen er et lille Træhus, der
indeholder et enkelt, mørkt og smudsigt Værelse, og ved Siden af dette
som oftest et lille bitte Kammer. Dernæst findes der et Par
Forraadshuse og en Staldbygning for Køerne og Faarene. Endelig hører
til hver Gaard en eiendommelig, teltformet Indretning, bygget af
Birkestænger og Jord. med et Hul i den øverste Ende og en Dor paa
Siden: i den koges Høet sammen med Vand til en Slags Suppe, som udgjør
Køernes Føde om Vinteren.

Men hvad der giver disse Gaarde et eget fyldigt Udseende, er deres
lange Rækker eller tætte Hobe af smaa Forraadshuse, der hviler paa
Støtter, en eller to Fod over Jorden, og kaldes Stolpeboder. De
tilhører ikke Gaardenes Beboere, men eies af Fjældlapperne, der
benytter dem som Opbevaringssted for de Madvarer og andre Sager, som de
ikke daglig eller netop i Øieblikket behøver, og derfor ikke vil slæbe
med sig paa deres vidtløftige Vandringer i disse udstrakte Egne. Disse
smaa, løierlige Bygninger, der minder noget om de i Norge saa
almindelige Stabure (Forraadshuse), udgjør Fjældlappernes eneste faste
Eiendom.

Et Par af de her boende Familier hjælper sig med en langt mere primitiv
Bolig end den oven nævnte Slags. De nøies med en saakaldt Gamme, opført
af Birkestammer og Græstørv, og dannende en langagtig Indretning, der
udenfra set noget ligner en lille Bakke eller Taget af et Hus. Et
Røghul øverst oppe i den ene Ende og en Dør paa Siden, det er alle de
Aabninger,KOUTOKÆINO.

som findes. I en saadan Hytte lever Familien og dens Husdyr — jeg mener
specielt de store firbenede — i harmonisk Samvær.

1 Nærheden af Lappernes Huse findes en Mangfoldighed af høist aparte
udseende Indretninger og Redskaber, som den Fremmede første Gang ikke
kan betragte uden med Forundring. Der er f. Ex. de saakaldte Høstager,
flere Alen høie Træstilladser, der foroven bærer Høet, formet som et
Tag, saa at disse snurrige Indretninger i Afstand ligner et Hus, hvis
Vægge er borttagne, saa at kun Tømmeret, der bærer Overdelen, staar
igjen. Disse for Lapperne eiendommelige Høstager træffer man alle Vegne
her i stor Mængde, og de giver Egnen et vist Særpræg; under Hø-

Lappisk Gaard i Koutokæino.

loftet ophænger Lapperne i Regelen Pelsværk og andre Klæder og
Gjenstande. De store, kurvagtige Indretninger, som paa Billedet af
lløstagen ses ligge oppe paa Taget af et Hus, benyttes af Lapperne til
at hjemføre Hø og Mos i; Kurvene anbringes i saa Fald paa låve, af
Birkestænger sammensatte Kjælker.

Alle Vegne uden for Husene støder man ligeledes paa disse Egnes
Kjøretøi, Pulken eller Kjærrissen. en Slags Slæde, der næsten ser ud
som Halvparten af en Baad, og hvorom jeg senere skal tale udførligere.
Det forstaar sig, denne Art Ekvipage kan kun benyttes i Sneføre, og med
en Ren foran skal det være et expedit Befordringsmiddel. Om Sommeren
maa man bruge sine Ben eller en Elvebaad. hvis man agter at gjöre en
Reise; Vogne84

er her et ukjendt Begreb, blandt andet fordi der i Miles Omkreds ikke
lindes en eneste Hest. Der gives derfor virkelig Mennesker ber. for
hvem en Hest er en lige saa ukjendt Skabning som et Lokomotiv eller et
Dampskib. Alle Distancer er derfor om Vinteren, naar Sneen og Isen
lægger Vei paa Land og Vand, forholdsvis kortere end om Sommeren.

Som gode, gamle Bekjendte hilser jeg derimod de store Vippebrønde. som
hver Gaard og hvert Hus er forsynet med; det er præcis den samme
primitive Konstruktion, som man træffer paa en dansk Bondegaard og
vistnok mange andre Steder i Verden. —

Livet her oppe er noget ensomt og uden store Afvekslinger, det behøver
jeg ikke at sige; men kan man gjemme sine Fordringer til Adspredelse,
og har man, som jeg. altid nok at gjøre, gaar Tiden, uden at man føler
stort til. at vi i Grunden er afstængte fra den hele Verden. Men til
Gjengjæld har vi dét ogsaa saa fredeligt og roligt, som om den store
Verden slet ikke exi-sterede; al dens Tummel. Kiv og Strid ved vi intet
om, vi hører i alt Fald først længe efter biot et Echo deraf.

Kun hver fjortende Dag føler vi i vor fjærne Afkrog en Luftning fra
Udenverdenen. Det er, naar Posten kommer fra Alten og bringer med sig
de store Pakker af Breve og Aviser. Det er en hel Begivenhed i vor
lille, stille Verden. Brevene sluges, saa snart de kommer ud af
Postsækken, men Aviserne lægges foreløbig usete til Side: de skal holde
ud de fjorten Dage, til Posten kommer næste Gang. Hver Dag læses et
Nummer af hvert Blad, og paa denne Maade er vi akkurat en Maaned
tilbage i Tiden. Men Avisernes Efterretninger er for os lige saa nye og
lige saa interessante, som om Bladet netop var kommet fra Pressen.

Ellers gaar den ene Dag som den anden. Vi er i et og alt henviste til
os selv. Det er stadig de samme Ansigter, viKOUTOKÆINO.

ser; en Gang imellem kommer en Lap hertil fra den nærmeste Omegn;
ellers hverken kommer eller reiser der nogen.

Men bortset fra disse Indskrænkninger lever vi lige saa hyggeligt som
Folk i mindre afsides Egne. Hos de norske Familier her er det huslige
Liv ganske som andensteds i Norge. Man hverken spiser Ulvekjød eller
drikker Tran, tvært imod Køkkenet er fuldstændig indrettet efter
europæisk Smag. Kun ganske en-

Høstage.

kelte Ting som 01 og Cigarer maa man vænne sig til at undvære; den
sidste Raritet kan man dog naturligvis forskrive sig andensteds fra.
Men til Gjengjæld har man Erstatning i Landets egne Produkter, som
Sydboen slet ikke kjender. Fremfor alt det fortræffelige Renkjød, lige
fortræffeligt i alle dets mangfoldige Til-beredelsesmaader. Jeg kan
ikke nægte, jeg følte, før jeg kom hid, en vis Ængstelse i denne
Henseende, da jeg vidste, at Renkjødet her er det væsentligste
Næringsmiddel fra Dyreriget, og efter det Bekjendtskab, jeg havde til
Renkjød fra sydligere86

Egne af Landet, frygtede jeg for at maatte blive Vegetarianer under mit
Ophold her. Men til min glædelige Overraskelse lærte jeg snart, at det
usmagelige, halv fordærvede Stof, som man i det sydlige Norges Hoteller
serverer under Navn af Renkjød, kun har Navnet til fælles med Renkjødet
her; i enhver anden Henseende er det lige saa forskjelligt derfra som
en Kampesten fra et Æble.

Og hvor hyggeligt er ikke Samlivet med de her boende Norske, hvor nøie
slutter man sig ikke sammen, naar man er saa faa alene ude i Ørkenen.
Foruden Damerne og Børnene er vi alt i alt kun tre civiliserede
Mandfolk, Lensmanden. Handelsmanden med Malerolien og jeg; thi Præsten
er for Tiden fraværende og opholder sig, som sædvanlig paa denne Tid af
Aaret, ved Kysten; han kommer ikke hid før til Jul. Hvor ofte har vi
ikke, naar den tykke Skybedækning umuliggjorde enhver Observation af
Nordlyset, været samlede om Aftenen nu hos den ene, nu hos den anden.
For rigtig at overbevise Dem om, at der inden for disse Huses tarvelige
Trævægge kan rummes hyggelige Hjem, vedføier jeg et Billede af et
Værelse i Præstegaarden. Ikke sandt, skulde man her ikke kunne glemme,
at man befinder sig i det yderste Nordens Ørkenegne?

Under snart skjæmtefuld, snart alvorlig Passiar flyver en saadan Aftens
Timer hurtigt hen. Først kommer Aftensmaaltidet, hvis Hovedbestanddel i
Regelen dannes af den fortrinlige Ren-beaf; saa vanker der en Toddy,
brygget af den saakaldte Malerolie, og desuden maaske et Slag Kort.
Sprøite kaldes det ædle Spil, som især dyrkes her — en Slags
simplificeret Whist; jeg kjendte det ikke, da jeg kom herop, men blev
snart saa fortrolig med dets Mysterier, at jeg som oftest er den
Vindende, til stor Fortrydelse for mine to Medspillere, som efter
aarelang Praxis ansaa sig for uovertræffelige Virtuoser i denne Sport.
—I Koutokæino Præstegaard.89

De Grunde, som har bestemt mig til at vælge netop Koutokæino til
Iagttagelsesstation for Nordlyset, er følgende. Jeg har fortalt Dem om
den Kreds af internationale, rnagnetisk-meteoro-logiske Stationer, der
er etableret rundt Nordpolen. Disse Stationer skal som nævnt ogsaa
beskæftige sig med Nordlyset, og vort Kjendskab til dette Fænomens
Egenskaber og Love vil derved sikkert erholde en værdifuld Berigelse.
Kun med Hensyn til eet Spørgsmaal og det tilmed et af de vigtigste,
nemlig Nordlysets Høide over Jordoverfladen, vil Udbyttet næppe blive
stort. Dels er Stationernes indbyrdes Afstand for stor. dels er deres
Beliggenhed i Forhold til hverandre for ugunstig med Hensyn til dette
Problems Løsning. Til at tilveiebringe et fyldigt Materiale til
Beregning af Nordlyshøiden, dette store Spørgsmaalstegn i
Naturvidenskaben, vil der nemlig i Almindelighed behøves to Stationer,
der ligger for hinanden i omtrent nordlig-sydlig Retning og i en
passende Afstand. Da man efter flere foreliggende Kjendsgjerninger har
Grund til at antage, at Nordlysets Høide i Almindelighed ligger mellem
15 og 30 Mil, vil en Afstand af omtrent 15 Mil mellem de to Stationer
kunne anses som hensigtssvarende. Maales da samtidig fra hver Station
f. Ex. en og samme Nordlysbues Vinkelhøide over Horisonten, har man
tilstrækkelige Data til at beregne denne Bues Høide over
Jordoverfladen.

Da det var blevet afgjort, at den norske Polarstation skulde ligge i
Bossekop, stod det derfor klart for mig, at Koutokæino maatte være det
rette og eneste Punkt for saadanne korresponderende Iagttagelser.
Koutokæino ligger næsten nøiagtigt i Syd for Bossekop, og Afstanden
udgjør meget nær en Grad eller 15 Mil. Dog var dette ikke de eneste
Fordele, som lokkede mig. thi lignende Betingelser vilde man ogsaa
træffe andensteds, f. Ex. i Hammerfest. Der er nemlig to andre
Faktorer, der gjør Koutokæino til et usædvanlig gunstigt
Observationspunkt for Nordlyset, ganske bortset fra, at det ligger nær
den Zone, hvor dette Fæno-90

men optræder hyppigst og med den rigeste Udvikling. Paa Grund af
Stedets Beliggenhed i det Indre af Landet kan man nemlig her gjøre
Regning paa særdeles gunstige Veirforhold med Hensyn til klar Himmel,
medens paa et nordligere, ved Kysten liggende Punkt den store Skymængde
og Fugtighed vilde gjøre et betydeligt Skaar i Iagttagelsernes Antal og
Fuldstændighed. Dernæst vidste jeg, at Koutokæino frembyder en saa godt
som fuldstændig fri Horisont, en lige over for Nordlysiagttagelser
nødvendig Betingelse, der ikke er saa særdeles hyppig at finde i Norges
bjærg-fulde Land.

Disse Motiver bestemte mig til for en Stund at sige Civilisation, Slægt
og Venner Farvel og i henved et Aars Tid at begrave mig i det yderste
Nordens mørke, kolde og øde Egne.

Mine Forventninger om Stedets gunstige Betingelser er ikke blevne
skuffede. Horisonten er ren og fri som paa den jyske Hede, og hver
eneste klar Aften og Nat flammer Nordlysets vidunderlige Lysspil paa
Himlen. Kun Veirforholdene har hidtil ikke altid været saa gunstige,
som en ivrig Nordlysiagttager kan ønske. Sommeren er forbi, men
Vinteren endnu ikke begyndt, og denne Overgangstilstand medfører den
temmelig betydelige Skybedækning. Men naar Kulden først begynder at
tage fat, og det kan ikke vare længe, vil den uden Tvivl ogsaa føre
klar, skyfri Himmel og rolige Veirforhold med sig.

For øvrigt har Veiret hidtil været ganske mildt og behageligt. I de tre
Uger, i hvilke de meteorologiske Iagttagelser har været fortsatte, liar
der kun en Gang været Kuldegrader om Middagen (—0.2° C); i S Nætter har
Temperaturen været under Nul, men aldrig mere end —3.1°. Paa den anden
Side har vi om Middagen haft en Varme af 13.1°. Regnmængden er meget
ubetydelig; i de sidste tre Uger er der i alt kun falden en Nedbør af
2.7 Millimeter. Naar undtages ganske enkelte Fnug, har vi endnu ikke
set noget til Sne, hvad der er saa meget mærkeligere,KOUTOKÆINO.

naar der i Forbindelse ined Stedets nordlige Beliggenhed (09° n. Br.)
tages Hensyn til, at vi befinder os næsten 800 Fod over Havets Niveau.

Men en ganske anden Sag vil det blive, naar Vinteren kommer, naar
Kviksølvet i Thermometret stivner, og Temperaturen, som ofte har været
Tilfældet i disse Egne, gaar ned til —50°.

Nordlyset udfolder her en Pragt og Formrigdom, som den. der kun kjender
dette Fænomen fra dets svage Ytringsmaader i sydligere Egne, ikke kan
gjøre sig nogen Anelse om. Det er saa godt som altid paa Himlen; straks
naar Dagskjæret svinder, blusser det op, og selv ved fuldstændig
overtrukken Himmel skinner det frem gjennem Skydækket. Det holder sig
ikke, som i sydligere Egne, indskrænket til den nordlige Del af Himlen;
nei, lige over Hovedet har man Lysets og Farvernes sælsomme,
ubeskrivelige Dans; hen over hele den synlige Himmelhvælving udspreder
det sine bugtende, vuggende, sitrende Straalerækkcr. Den storartede, i
sydligere Egne sjældne Form, der kaldes Nordlysets Krone, og som
væsentlig bestaar i, at Straaleknipperne fra alle Sider skyder op imod
og samles i et eneste Punkt i Nærheden af Zenith, hører her saa godt
som til Dagens Orden. Men navnlig den Nordlysform, der egentlig kun har
hjemme i de arktiske Egne, og som benævnes Straalebaand, opnaar her en
ligefrem vidunderlig herlig Udvikling. Fra den ene Side af Himlen til
den anden flagrer dette af Lys og Farver vævede Draperi; snart her,
snart der; nu enkelt, saa tvedelt, tredelt, det ene Baand over det
andet; aldrig roligt, aldrig et Øieblik som det foregaaende og næste.
Hid og did vugger dets Folder sig med en usigelig skjøn, usigelig blød
Bevægelse; fra den ene Ende til den anden iler Lysbølge efter Lysbølge,
jagende efler hverandre og mod hverandre, indhentende, mødende og
krydsende hverandre; i den nedre og lysstærkeste Rand indfletter Rødt
og Grønt92

deres Farver i Straalernes Leg, medens Baandets øvre Rand let og
umærkeligt taber sig i Himlens Mørke.

Min Nærværelse lier er, som De let vil kunne tænke Dem, en hel
opsigtsvækkende Begivenhed i Lappernes lille, ensformige Verden. De vil
sikkert i lange Tider mindes og tale om den fremmede Mand, der af en
dem ubegribelig Grund kom op til deres Hjemstavn og opstillede sine
underlige, trolddomsagtige Instrumenter og Apparater. Et Lappeøie, der
fra Barndomstiden til Oldingealderen kun er vant til at se Aarstideme
kaste deres vekslende Klædebon hen over den fattige Egn, har ogsaa
Grund til at studse ved at se de løierlige Sager, der siden min Ankomst
efterhaanden er blevne opstillede her.

Et lille Stykke fra Lensmandsgaarden flk jeg med meget Besvær opmuret
en firkantet Stenstøtte — et ikke let Arbeide paa et Sted, hvor der
hverken findes Sten. Kalk eller Murere; Støtten blev ogsaa derefter.
Paa denne Støtte staar mit vigtigste Instrument, en Kombination af
Nordlystheodolit og Passageinstrument. Den kegleformede. for oven for
mindre Vindfangs Skyld gjennem-brudte Tubus tjener til Maalinger af
Nordlyset, medens gjennem den paa Axens anden Ende anbragte Kikkert
Stjærnernes Passager gjennem Meridianen observeres. For at de aftalte
Fællesobserva-tioner i Bossekop, Sodankylä og her kan blive anstillede
i netop de samme Momenter, er det nemlig af stor Vigtighed for mig
stadig at have Tiden bestemt med Nøiagtighed. Omkring Støtten og
Instrumentet er der anbragt et lille Træhus, hvis øverste Del kan
klappes ned, naar Instrumentet skal bruges.

Ved Siden heraf staar et Skab, hvori alle de Sager gjemmes, som der kan
blive Brug for under Observationerne — Stjærne-kaart, Kataloger,
Lygter. Spektroskop o. s. v. — saaledes at jeg straks har alt ved
Haanden.

Saa findes der end videre Stativer til Lygter, en Indretning med en
oplyst Flade til at notere paa, Træstøtter, der bærerMin Nordlysstation
i Koutokæino.KOl'TOKÆIXO.

Regn- og Snemaalere, samt et Apparat til Anbringelse af en fotografisk
Kamera, for det Tilfælde, at der skulde blive Leilighed til at forsøge
Fotografiens Anvendelighed paa Nordlyset.

Midt imellem alle disse Sager finder De selve Observator, klædt i det
Kostume, hvori han nu daglig færdes paa Koutokæi-nos Sletter. Straks
efter min Ankomst hertil har jeg nemlig kastet den europæiske,
komplicerede Ham og accepteret Lappernes simple og for Forholdene her
saa overmaade hensigtsmæssige Dragt.

Det er den himmelblaa, side Kofte; smagfuldt prydet med gule og røde
Lister og Kanter, om Livet sammenholdt med et bredt Bælte i de samme
Farver. Paa Hovedet den eiendommelige, tlotte Hue, som andre norske
Nationaldragter kan have Grund til at misunde Lapperne: forneden en
blaa-rød-gul, rund Band, foroven en blaa, firkantet Puld. Fodtøiet er
de saakaldte Komager, spidssnudede Sko af garvet Renskind, der fyldes
med en Art Græs eller Hø („Senner", forskjellige Arter af Stargræs,
Carex, benyttes dertil) og fastbindes om Anklerne med lange, brogede
Baand.

Kvindernes Dragt er væsentlig den samme, kun er Koften noget længere,
og Hovedbedækningen har en mere almen europæisk Natkappefacon.

En høi Stang er opreist paa Lensmandshusets Gavl med en Jærnspids i den
øverste Ende: denne staar i Forbindelse med en isoleret Ledning, som
fører ned i mit Arbeidsværelse. En lignende, lang Ledning er nedgravet
i Jorden i nordlig-sydlig Retning, hver Ende forbunden med en stor
Kobber-.Jordplade, og staaende i Forbindelse med forskjellige andre
Apparater. Naar jeg hertil regner alle mine øvrige, for
Lappebevidstheden lige saa uvante og ufattelige Instrumenter og
Gjenstande, og hele min i deres Øine forunderlige Virksomhed, kan jeg
ikke fortænke den troskyldige Befolkning i, at den mener, at det er et
med dens94

gamle Noaider (Troldmænd) beslægtet Væsen, der har slaaet sig ned
imellem dem.

Naar jeg om Aftenen er ude for at observere, flokkes de om mig, med
Undren stirrende paa de sælsomme Ting, jeg sysler med. I timevis kan de
staa og se til i taus Forundring. Det af mine Instrumenter, som de har
faaet mest Sympathi for, er mit fotografiske Apparat. Næsten daglig
kommer de til mig, for at jeg skal tage et govva (Billede) af dem. De
kan aldrig blive træt af at se sig selv eller deres Bekjendte
lyslevende gjengivne paa Glaspladen eller Papiret. Det morer mig
undertiden at tage dem med op i det mørke Kammer, for at lade dem se
paa Fremkaldelsen af Billedet. Da kjender deres Forbauselse ingen
Grænser, naar de i det mørke Rum, i den svage røde Lampes mystiske
Skjær bliver Vidne til. hvorledes det af Lyset undfangede Billede fødes
til Verden. Men i Grunden har vi. som mener at have Indsigt i Lysets og
Stoffernes Egenskaber, vistnok Aarsag til at betragte denne smukke
Proces med lige saa megen Undren, som den enfoldige Lap; vi forstaar
den ikke stort bedre end han.

Fra det bliver mørkt og til over Midnat er jeg. naar Himlen ikke er
aldeles overskyet, i Virksomhed ude mellem mine Instrumenter. Ti
Minuter efter hver fulde Time skal der observeres i Forbindelse med den
finske Polarstation Sodankylä, fem Minuter senere i Forbindelse med
Bossekop. I Nordlystimen 8—9 Göttinger Tid observeres hvert femte
Minut, afvekslende i Korrespondance med hver af de to Polarstationer.
Desuden observerer jeg Nordlyset saa ofte. der er Leilighed, og paa de
saakaldte Termindage iagttager jeg saa vidt muligt uafbrudt hvert femte
Minut fra Midnat til Midnat, saa længe det er mørkt.

Idet jeg her slutter dette Brev. mener De maaske at have Grund til at
savne Skildringer af en Bjørnejagt eller Beretninger om Eventyr med
hungrige Ulveflokke. Skade, at jeg i denne Henseende ikke kan og heller
ikke vil komme til at kunne tilfredsstille Dem. Bjørne findes nemlig
slet ikke i disse Egne, ogKOUTOKÆINO.

hvad Ulven angaar, da er den saa frygtsom og tilbageholden, at dette
Dyr, Fjældlapperries forhadte og frygtede Fjende, ikke spiller nogen
som helst Rolle i vor Tilværelse her. Kun skikkelige Køer og
fredsommelige Faar streifer omkring paa Koutokæinos Sandbanker, og biot
en og anden Flok af hvide Ryper eller en enlig Hare frembyder sig som
Maal for Jægerens Bøsse.v.

Koutokæino.

Koutokæino, den 19de November 1882.

Atter er en Maaned gaaet, siden De sidst hørte fra mig.

Under Sneens hvide Dække sover Lapmarkens øde Natur sin lange, tyste
Vintersøvn. Den korte Sommers Flor af Blomster. der som venlige Øine
smilede til de varme Solstraaler. som havde fremlokket dem, er
henveiret, og Frøet venter slumrende i den stivfrosne Jord paa den
fjærne, fjærne Vaar, der atter skal vække de spirende Kræfter til
Virksomhed og Liv. Det tynde Birkekrat, der havde ydet sin beskedne
Skjærv til at pryde de fattige Bakkers Goldhed, om end kun med en
Antydning til Haabets skjønne Farve, staar indhyllet i Naturens fælles,
hvide Klædebon, vævet af Rimens og Sneens fine Krystaller. Elven, hvis
muntre Bølgeleg ogsaa havde gjort sit bedste for at udfylde den triste
Ørkens triste Tomhed, ligger bunden under Frostens og Isens
Jærn-lænker.

Alt er gaaet til Hvile efter den korte Sommerdags intensive Liv. Selv
Vinden vover ikke at røre ved det lette Duntæppe, hvorunder Vinteren
har redet Naturens Seng; selve Luften synes at sove med. Og Intet
afbryder Naturens stille Slummer. DeresKOUTOKÆINO.

Fod kan vandre over den ene flade Bakke efter den anden, den ene soni
den anden: aldrig blander der sig i Sneens Knirken under Dem nogen Lyd
fra et levende Væsen paa Jorden eller i Luften. De lytter efter biot en
eneste Fugls Stemme eller Vingeslag, De speider efter biot en eneste
Bevægelse i al den livløse Stilhed — De lytter og speider forgjæves,
Deres Aandedræt er den eneste Lyd, der naar Øret, de tilsneede Bakkers
ensformige Linier det eneste Syn, der møder Deres Øie.

«

Koutokæino oin Vinteren.

I Syd ser De Lysningen, der bebuder den kommende Dag. De venter og
venter, den kommer ikke. Først naar Deres Uhr viser henad Middag,
lister Solskiven sig langsomt op over Synskredsen, vandrer et lille
Stykke hen ad Bakkerne langs Horisonten, og siger derpaa atter Farvel,
for næste Dag at gjøre et endnu kortere Besøg.

Mørket breder sig ud over de ensformige Sneflader, næsten førend De er
færdig med Deres Middag. Stjærne titter frem efter

Stjærne, og Maanens smalle Bue tændes lavt i Syd, medens De drikker
Kaffe.

Men i den lange Nat, som følger efter, viser Naturen Dem, at ikke alle
dens Kræfter er gaaede til Ro; da opruller den for Deres studsende Blik
et Skue, der erstatter Dem, hvad dens Fattigdom i andre Henseender
lader Dem savne. Da vaagner Elektricitetens og Jordmagnetismens
Søsterkræfter og kaster deres Straaleglans hen over den mørke Himmel,
hen over den hvide Jord; da begynder hele den muntre, kaade, boltrende
Leg mellem Lys og Farver og Former og Bevægelser. Snart reiser de
mægtige Kræfter deres herlige Flammetelt, bygget af Hundreder af
sitrende Straaler; snart væver de af Regnbuens brogede Pragt tusindfold
slyngede Guirlander og Draperier, der flagrer fra Syd til Nord, fra Øst
til Vest; snart forvandler de hele Himmelhvælvingens Flade til et
stormbevæget Hav af mægtige Lysbølger, der med lynsnar Fart iler fra
Horisont til Horisont. I stadig Veksel, i stadig Fornyelse fortsættes
dette underfulde Lysspil den hele lange Nat igjennem, indtil de sidste
Rester af de flygtige Lysskikkelser bortskræmmes af den gryende Dags
blege Dæmring.

Saaledes gaar Døgn efter Døgn i Koutokæino. Et meget afvekslende, et
meget indholdsrigt Liv er det jo ikke, og havde man ikke sit Arbeide at
udføre, maatte man kunne bringes til Fortvivlelse af denne dræbende,
aldrig endende, livløse Ensformighed. Men jeg føler mig slet ikke
ulykkelig over dette Liv; jeg kan arbeide uforstyrret, og jeg faar
meget udrettet, og det falder mig sjældent ind at tænke paa, hvorledes
der ser ud andensteds i Verden. Kun naar jeg en Gang imellem kommer
lidt ud i Egnen og der i Synskredsen ser Konturerne af de fjærne
Bjærge, føler jeg ligesom en dragende Længsel efter at komme hen til
dem og til de lykkeligere Egne hinsides dem. Men saa trøster jeg mig
med, at Veien gaar did til Vaaren, og snart er saadanne Tanker glemte,
og jeg føler mig atter hjemme blandtKOUTOKÆINO.

den lille hyggelige Menneskekreds, hvis hele Liv er bundet til denne
Plet.

Kun en Gang har jeg følt mit Fangelivs hele Tyngsel, følt den mest
uimodstaaelige Trang til at bryde de Lænker, der binder mig til dette
Fængsel, og at flygte ud i den rige, varme Verden fra al denne
vintermørke Fattigdom. Anledningen var ganske tilfældig — Virkningen
maaske komisk. 1 en engelsk Roman traf jeg et Sted, hvor en ung Pige
fra et af Herregaar-dens Vinduer kaster en halvt udsprungen Rose ned
til sit Hjærtes Udkaarne, idet han stiger til Hest for at begive sig
hjem. En halvt udsprungen Rose! Hvilken Storm fremkaldte ikke disse Ord
i mit Sinds ellers saa rolige Hav. En halvt udsprungen Rose! Alle mine
Tanker saa kun denne halvt udsprungne Rose, alle mine Tanker klamrede
sig fast til den Skønhedsverden, der ligger udtalt i den halvt
udsprungne Roses fine, skære, jomfruelige Blade. Ak, jeg saa hele den
skjønne, sommerlyse Verden, hvor Nattergalen synger i Rosernes Skygge —
og jeg saa den kolde, for enhver Prydelse berøvede Ørken, hvor jeg
befandt mig. hvor aldrig nogen Rose har været, hvor den korte Sommer
ikke tillader Dyrkningen af en eneste Haveplante, hvor den lange Vinter
ikke taaler en eneste Blomst inden for Husets Vægge. Hvad havde jeg
ikke givet for biot et eneste Øieblik at kunne dvæle i Sydens lykkelige
Egne, hvor Rosen og Ynden gror, li vor Livshavens herligste Rose, den
unge, skjønne Kvinde smiler!

Nu ja, min unge Alder vil undskylde saadanne Drømmerier.

Som ovenfor antydet, er Vinteren nu kommen med hvide Marker, med Is og
Frost. I hele denne Maaned har Temperaturen aldrig været over — 3° G.,
men meget ofte, selv midt paa Dagen, saa lav som — 20° eller — 25°.
Dette er jo en ganske respektabel Kuldegrad, som De formodentlig ikke
vilde føie Dem synderlig tiltalt af; men Kulden har her oppe, naar man
først er bleven lidt vant til den og heldig har overstaaet en
Forkølelse100

KOUTOKÆINO.

eller to, ikke det frygtede haarde Præg, som de med Sol og Sommervarme
opklækkede Sydboere tror. Jeg har i den nævnte Kulde staaet uafbrudt
ude den hele Nat fra Aften til Morgen og observeret hvert femte Minut,
uden at føie mig mere generet af selve Kulden, end om jeg havde siddet
i en Stues lune Kakkelovnskrog. Hovedgrunden hertil er det prægtige
stille Veir, der er saa fremherskende her: mange Dage i Træk føler man
ikke den ringeste Luftning. Men blæser det noget ved saa låve
Temperaturer, er det rigtignok næsten en ligefrem Tortur at skulle
opholde sig i fri Luft.

Det forstaar sig, man maa være godt klædt, for ustraffet en hel Nat
igjennem uden synderlig Bevægelse at kunne byde 25 Kuldegrader Trods.
Den i mit forrige Brev omtalte lappiske Sommerdragt er nu for længst
bleven ombyttet med Vinterklædningen; denne er i Snittet som hin, men
bestaar næsten udelukkende af Pelsværk. Huen har samme Form, men Pulden
er rød, Kanten nedenfor af Renskind, og inde i Pulden ligger en Pude
fyldt med Dun. Det vigtigste Klædningsstykke er Pæsken, for uvante
Bærere en frygtelig Indretning at faa paa og af, men uvurderlig, hvad
Beskyttelse mod Kulden angaar. Det er, som jeg tidligere har omtalt, en
vid og lang Pels af Renskind, med Haarene udad, lukket alle Vegne med
Undtagelse af Aabningerne for Halsen og Ærmerne; et bredt Læderbælte
fastholder den om Livet. Under Pæsken bærer Lapperne en Slags omvendt
Pæsk af Faareskind, med Haarene indad. Benene stikkes i de saakaldte
Bællinger, lodne Benklæder eller Hylstre af Benskind. Paa Fødderne
bærer man Skaller, der ligesom Komagerne fortil haien kort, opadbøiet
Snabel, men som er lodne udvendig og for øvrigt ligesom Sommerskoene
fyldte med Sennegræs. Et Par vældige, lodne Renskindhandsker, der
ligeledes er fyldte med Senner, fuldender Udrustningen, og bar jeg ikke
Briller, maatte man i min lodne Habitus antage mig for en lige saa
fuld-KOUTOKÆINO.

blods Lap som Jossa Pentha, Heika Tornensis og alle de andre.

Iført et saadant Kostume kan man nok staa imod selv et halvt hundrede
Graders Frost. Desuden føles Kulden som sagt i og for sig ikke saa
stræng, som man kunde være tilbøielig til at tro, men den medfører,
især for min Virksomhed, Ulemper paa anden Haand, som man maa have
oplevet, for til fulde at kunne forstaa deres Betydning. Naar f. Ex.
Haarene i Over-skjægget forvandler sig til Istapper og stritter ud som
Piggene paa et Pindsvin; naar selv det forsigtigste Aandedræt bedugger
Brillerne, netop som man, tællende Sekunderne efter Kronometrets Slag,
skal gjøre en Stjærneobservation; naar alle Instrumenter hvert Øieblik
bedækkes af et tykt Rimovertræk, der skjuler Inddelingerne, eller
Kikkertens Glas hvert Minut maa befries fra sin Isskorpe; naar Fingrene
klæber sig fast til Metaldelene, der ved Berøringen frembringer en
sviende Smerte, som om man havde rørt ved glødende Jærn; naar Lygterne
gaar ud, fordi Olien fryser, netop som man skal notere eller tegne
noget — da maa man sandelig tage sig sammen for ikke at tabe sit gode
Humør. Dette er kun nogle af de mangfoldige Smaaom-stændigheder, der
kan indtræffe og lægge utallige uventede Vanskeligheder i Veien, og
ofte netop i det mindst beleilige Øieblik.

Med sidste Post fik jeg i ikke mindre end tre forskjellige Breve
Spørgsmaal om, hvad vi egentlig her oppe har at lægge i Ovnenes
graadige Gab. Dette Punkt synes altsaa at tiltrænge en oplysende
Forklaring. Naar den ikke er kommen tidligere, ligger det formodentlig
i, at vi i denne Henseende slet ikke er uheldigt stillede; rundt
omkring Husene staar store Stabler af tyndt Birkeved. der hidføres fra
de et Par Mil herfra liggende Kratstrækninger langs Elvens Sider. Dette
Brændsel koster ikke andet end Transporten, og paa Grund af den let
fængelige Bark102

brænder det saa villigt, at det er en hel Fornøjelse at lægge det i
Ovnen.

Sneveir pleier at være uadskilleligt fra Begrebet Vinter, og især
Begrebet arktisk Vinter, men i denne Henseende har vi hidtil ikke haft
nogen Overflod. Markerne og Buskadset er rigtignok hvide, men det
skyldes for en stor Del Rimen og dernæst den Omstændighed, at de faa
Snefnug, der af og til er faldne, er blevne liggende uden at tø bort,
saa at der til sidst er ophobet et tyndt Dække, der netop skjuler
Jorden nedenfor. Bigtigt Sneveir har vi endnu ikke haft, hvad der er
meget usædvanligt her. Hele Nedbørmængden i Oklober udgjør kun l.<3
mm., og i denne Maaned til Dato kun 0.7 mm. En saadan Mangel paa Sne
kan for de fleste Egne være ligegyldig, men her spiller den en stor
Rolle, da den umuliggjør den eneste Kommunikation, der kan finde Sted
om Vinteren, nemlig Befordringen med Ren og Pulk. Den lille norske
Koloni lier var ikke forberedt paa, at Sneføret skulde udeblive saa
længe, og der begyndte derfor samtidig med Snemangelen efterhaanden at
indfinde sig en betænkelig Mangel paa forskjellige, i det daglige Liv
høist nødvendige Sager. Jeg vil ikke tale om. at Kognaken slåp op
allerede for flere Uger siden, og at dermed Toddyen, der var en ikke
ubehagelig og næsten nødvendig Afveksling i Observationsarbeidet og
Ensformigheden, havde Ende; men hvad der var værre, Lampeolien slåp
ogsaa op, Stearinlysene var for længst opbrugte, og de Par Stykker
Talglys, som endnu var levnede, kunde ikke vare længe: Handelsmandens
Tobaksbeholdning var udtømt, det sidste Mel og det sidste Sukker var
paa Bordet — kort sagt, det var slet ikke lystelige Udsigter. For en
halv Snes Dage siden sendte imidlertid Lensmanden trods det ugunstige
Føre en Raide — en Række af Rener, hver med sin Pulk, den ene bunden
bag ved den anden — til Bossekop for at hente Forstærkning, og i Dag
eiden vendt tilbage med Overflod af alt. Men De kan heraf
danneKOl'TOKÆIXO.

Dem et Begreb om Kommunikationens og Førets Vanskeligheder, naar De
betænker, at selv Renen, der dog ellers er en overmaade hurtig Løber,
behøver 11 Dage til en Transport frem og tilbage mellem de to Steder, i
alt omtrent 30 Mil.

For Resten ser vi endnu ikke stort til Renerne her, uagtet vi lever i
Verdens største Rendistrikt. Af og til trækker en Raide eller en enlig
Pulk gjennem Egnen, men det er ogsaa alt. De store Hjorde paa mange
Hundreder — de saakaldte Renbyer — ligger i mindst en Mils Afstand. En
enkelt Flok paa et Par hundrede Stykker har jeg dog en Gang haft
Leilighed til at se, og jeg skal aldrig glemme det Skue, jeg da blev
Vidne til.

Det var for nogle Uger siden, førend Elven endnu var ganske tilfrossen.
Renflokken, med Tilbehør af Lapper og Hunde, kom trækkende Nord fra, og
skulde sætte over Elven netop her ved Kirkestedet. Det var Desertører
fra flere af de store Renbyer, der tidligere var gaaede over paa andre
Steder af Elven: de var nu med megen Møie fundne og samlede og paa
Veien til deres forskjellige Eiere. To af Lapperne, den ene med en stor
Klokke i Haanden, gik om Bord i en Baad, trækkende efter sig tre Rener,
der skulde opmuntre eller friste hele Flokken til at sætte ud i den med
drivende Isflager opfyldte Elv. Baaden stagedes ud i Elvens Midte: de
bundne Rener maatte følge efter, enten de vilde eller ei; Klokken
begyndte at ringe, og Mændene i Baaden gav sig til at raabe: -guf, guf,
guf," medens deres endnu værre skraalende Staldbrødre og en halv Snes
Hundes Bjæf forsøgte at drive Renflokken ned til Vandet. Et Gærde af
Riskviste var tidligere opsat for at hindre Renerne fra at komme nogen
Vei langs Elvens Kant.

Det var et prægtigt Syn at se den viltre, graaspraglede Flok,
efterhaanden som den blev dreven tættere og tættere sammen, at se den
Uro og det Liv. der rørte sig saa vei i hele Klumpen som hos hvert
enkelt Individ; de mangefold grenede104

Takker dannede et helt Buskads over de ubeskrivelig urolige Hoveders
myldrende Vrimmel.

De forreste Rener ståk Klovene ned i Vandet, overlæggende et Øieblik,
om de skulde følge deres bundne Kammerater ud i den iskolde Elv eller
forblive paa Land — de foretrak det sidste og vendte om. Og hvad een
Ren gjør, det gjør alle dens Kammerater ogsaa, og da Lapperne og
Hundene spærrede Veien paa den ene Side og Gærdet paa den anden, var
der ikke andet at gjøre, end at løbe rundt paa samme Plet; og straks
efter saa man hele Flokken med en Hast, som gjaldt det Livet, kredse
omkring sit Midtpunkt i smaa og store Kredse — i stor Maalestok omtrent
som den Leg, jeg tror man kalder at „vinde Garnnøgle".

Baaden ligger midt i Elven, de bundne Rener staar rystende og
skjælvende i Vand til Ryggen, Mændene i Baaden kimer og raaber „guf,
guf", Hundene gør af alle Kræfter, Lapperne ved Bredden danser ä la
Sprællemand omkring Flokken for at holde den samlet, og for paa bedste
Maade at opnaa deres Hensigt, larmer og støier de om Kap med Hundene.

Men der er for faa Folk og for mange Rener; en af disse ser sit Snit
til at smutte ud mellem to af Vogterne, og den galopperer af Sted; en
anden, en tredie, en fjerde gjør det samme; en Del af Lapperne og
Hundene forsøger at indhente dem, og som en lang Traad opruller
Garnnøglet sig — straks efter er hele Flokken i vild Flugt op over
Bakkerne.

Baaden maa atter i Land, Renerne drives igjen sammen, og saa begynder
den samme Scene forfra.

De bundne Rener er atter paa deres Plads ude i Vandet; „bim, bim, bim,"
siger Klokken i Baaden, „guf, gu—uf, gu—u—uf," raaber dens Besætning,
„bjæf, bjæf, guf, guf," lyder det i Kor fra den to- og firbenede
Bevogtning. Re-KOUTOKÆINO.

neme galopperer atter i Kredsløb, indtil en af dem finder en Aabning,
den kan smutte ud af, og liele Flokken følger den.

Atter maa Baaden i Land, og atter maa Renerne drives sammen, og atter
begynder den samme Historie med atter samme Udfald. Ja, uden
Overdrivelse, jeg tror, at Forsøget blev gjentaget en halv Snes Gange,
men endda lykkedes det ikke; Renerne, som ellers er udmærkede Svømmere,
vilde ikke ud i det isfyldte Vand. Den sidste Gang fandt en af dem paa
at bryde over det opsatte Gærde; Forsøget lykkedes, og nu styrtede hele
Flokken af Sted langs Elvebredden og derpaa op ad en af Bakkerne, hvor
den spredtes og til sidst forsvandt bag Bakkens Krumning. Ingen
forfulgte den denne Gang; Lapperne blev trætte og trøstesløse tilbage,
for en Stund at raadslaa om, hvad der nu skulde gjøres for biot atter
at samle de adsplittede Dyr. Vi saa derefter ikke mere noget til dem
eller deres ustyrlige Hjord, men vi hørte senere, at de et Par Dage
efter var komne over Elven længere nede. hvor Isen havde bygget en
solid Bro over Vandet.

Men aldrig skal jeg glemme dette karakteristiske, livlige, brogede
Billede, som jeg ligefrem nød med den Fremmedes begjærlige Blik. og som
jeg her kun paa en ufuldstændig Maade har søgt at gjengive i
Hovedtrækkene. Især kan jeg aldrig lade være at le. naar jeg tænker paa
en gammel, kort og tyk Lappe-bedstefader, der i Pæsken saa endnu
kortere og tykkere ud, end Naturen havde gjort ham, og som i sine
Bestræbelser for at holde Renflokken sammen skraalede og brolede og
slog ud med Arme og Ben værre end nogen af de andre. Da det blev ham
for varmt, smed han først Stokken fra sig, saa Huen, og til sidst rev
han Pæsken af sig og kastede den i Harme ind paa den balstyrige Flok.
Tænk Dem en Sprællemand saa tyk og rund som et Græskar, og med et Par
korte Stum-KOUTOKÆINO.

per af Arme og Ben, træk saa i Snoren, saa har De et nogenlunde korrekt
Billede af Lappegamlingen.

Men saaledes er hele Fjældlappens Liv fuldt af Anstrængelse!' og
Møisommeligheder, som kun de færreste har nogen Forestilling om. Og dog
er han paa sin Vis lykkelig og til Freds med sit Nomadeliv, og han
vilde ikke for alt i Verden ombytte det med nogen anden og mindre
besværlig Maade at leve paa.

Den vigtigste Begivenhed, der hidtil har afbrudt vort ensformige
Eremitliv, maa jeg endnu i Korthed omtale. Den gamle Skole, som jeg
nævnte i mit forrige Brev, og som i Almindelighed paa denne Tid af
Aaret staar tom, da der kun er Skolegang fra Nytaar til Foraar, har i
de sidste Maaneder været benyttet som Værksted og Bolig for
Tømmermanden fra Alten og hans Arbeidsfolk, der er beskæftigede med den
nye Skolebygning ovre paa den anden Side af Elven. For en Uges Tid
siden blev jeg pludselig vækket Klokken 5 om Morgenen ved Baabet: „Der
er Ildebrand i Skolen!" Hvad for noget? „Skolen brænder!" Omsider
begyndte Situationen at blive klar for mig. Men da var jeg heller ikke
sen med at iføre mig Pelsklæderne; en Ildebrand i Koutokæino, det var
et saa overraskende uventet Nummer i Programmet, at dette Syn ikke
maatte gaa tabt for mig. Da jeg kom ud i den klingrende Frostnat, var
hele Kouto-kæinos mandlige Befolkning oppe paa Taget af den brændende
Bygning, medens den kvindelige dito bar Vand fra Brønden. Ilden var
udbrudt paa Loftet, og Flammerne slog i Begyndelsen høit til Veirs; de
brændende Dele af Taget blev revne ned, og et Dusin Spande Vand dæmpede
snart Ilden. Til alt Held var Veiret fuldstændig stille, ellers vilde
uden Tvivl ikke alene Skolen med dens letfængelige Beholdning af Tømmer
og Spaaner, men ogsaa Lensmandsboligen, som ligger lige ved Siden af.
være bleven et let Bytte for Flammerne. Thi detKOUTOKÆINO.

er kun en Ildebrand, der kan slukkes med en Spand Vand, som man her kan
blive Herre over; andre Slukningsredskaber staar nemlig ikke til
Disposition.

Ja saaledes gaar det: der havde jeg nær risikeret at brænde ihjel, jeg,
som man frygtede for skulde fryse ihjel her oppe!VI.

En Tur til en Renby.

Koutokæino, den 1ste December 1882.

Det var for et Par Dage siden. Vore Uhre og Lysningen i Syd fortalte,
at det var henad Middag, thi selve Solen ser vi nu ikke mere; den er
gaaet ned for sidste Gang i dette Aar, og der vil forløbe 6—7 Uger,
inden vi atter ser den staa op.

Uden for Lensmandshuset ventede de 8 forspændte Rener, som skulde
befordre os til en et Par Mil herfra liggende Renby. Urolige som altid,
syntes de prægtige Dyr med Utaalmodighed at oppebie det Øieblik, da de
kunde faa Lov til at sætte af Sted.

Kjøreredskaberne er saa simple, som de overhovedet kan være. To efter
Legemets Form tildannede, symmetriske Træstykker lægges, for oven og
for neden sammenbundne, om Renens Hals foran Forbenene. Fra deres Midte
udgaar paa hver Side en Rem, der er fæstet til et halvmaaneformet
Træstykke, anbragt under Bugen, straks bag Forbenene. I dette Træstykke
fastgjøres Dragremmen, vuotta-raipe, i Almindelighed forfærdiget af
Renskind; dens anden Ende er befæstet til Pulkens Forende. Fra
Træstykkets to Ender gaar et bredt eller smalt Bælte om Dyrets Ryg.
Omkring Halsen og Panden lægges et Reb ellerEN TUR TIL EN RENBY.

Baand, fra hvis nederste Punkt Tømmen udgaar. Denne er enkelt og vikles
i sin anden Ende nogle Gange om den Kjørendes høire Haandled, idet
først Tommelfingeren stikkes ind i en Øsken i Tømmens Ende. Det er det
hele Forspænd. Løst og primitivt, men dog uden Tvivl afpasset efter de
særlige Forhold ved Ren-kjørselen. Bæltet og Halsbindet er ofte prydede
med gult og rødt Klæde, Kvaster og Smykker, og en under Halsen anbragt
Klokke gjengiver alle Renens mangfoldige Bevægelser i lystig
Klokkeklang.

Ren og Pulk.

Slæden — Pulken — synes efter sin Bygning egentlig mere skikket til at
benyttes paa Vandet end paa Landjorden. Del en lav Baad paa tværs i to
Halvdele, tag den forreste og luk den bagtil med en lodret Bagklædning,
saa har De meget nær Modellen af en Pulk. Den er omtrent af Mandslængde
og oventil aaben; noget særligt Sæde eller andre Behageligheder har den
ikke, man sætter sig slet og ret i den, som den er. Da dens Bund er
forsynet med en Kjøl, vil De omtrent kunne tænke Dem. at den med Hensyn
til Ligevægt er lige saa balstyrig som en110

Baad paa Land. Den er i Almindelighed bygget af Birkeved; kun Kjølen,
der er 4—6 Tomnier bred, og fortil ender i en op-staaende Spids,
forfærdiges i Regelen af Fyr. De enkelte Træstykker, som danner Pulkens
omtrent 10 Tommer høie Sider, er tykkest paa Midten, tyndest i Kanten,
saa at ethvert af dem udad er hvælvet.

For øvrigt er det rette Navn paa dette Kjøreredskab Kjærris, idet
Pulken strængt taget skal være dækket fortil med et Overtræk af Skind,
hvorunder Fødderne anbringes; men her i Egnen bruges begge Benævnelser
i Flæng, og overhovedet ser man saa godt som aldrig den sidste Form, da
Lapperne finder Dækket alt for generende og ubekvemt under Kjørselen.

Endnu en tredie Form findes, den saakaldte Laakkek. Den er af samme
Bygning, men heldækket, med Laag for oven, og benyttes som et Slags
transportabelt Pakhus, til Gjemme for Smaasager eller Kostbarheder, som
man maa føre med sig, men ikke daglig har Brug for.*)

Man har ofte hørt Ytringer af Forundring over, siger Rode, at Lapperne
er blevne staaende ved disse ufuldkomne og ubekvemme Reiseredskaber,
der synes indrettede, som om Kjørselen med Ren var en Opfindelse fra i
Gaar. Intet er heller almindeligere, end at den, som første Gang kjører
med Ren, sysselsætter sine Tanker med Spekulationer paa alle Slags
Forbedringer; men nogen Erfaring overbeviser ham snart om, at Lapperne
ligesom alle andre Folk selv bedst ved at indrette deres Fornødenheder
paa den hensigtsmæssigste Maade, og at Pulken bør blive, saaledes som
den er.

Hvad der især chikanerer den Uvante er, at Pulken ikke som en Slæde
gaar paa to Meier, men paa en smal Kjøl, og derfor vælter ved det
mindste Stød eller Mangel paa Ballance

*) Som en fjerde Form kunde endnu anføres Raide- eller Laste-Pulken,
hvorpaa Varer transporteres; den er i sin Bygning kun lidet forskjellig
fra Kjøre-Pulken; som oftest mangler den dog Bagklædningen.EN TUR TIL

hos den, der sidder i den; dernæst at den trækkes i et enkelt Reb og
ikke med to Stænger, hvoraf der naturligvis følger, at Renen ikke kan
holde Pulken tilbage ned ad Bakke, saa at den Reisende ofte kommer
hurtigere og mere hovedkulds ned, end han har ønsket; endelig, at man
ikke bruger en dobbelt Tømme, hvormed Renen tilsyneladende bedre maatte
kunne styres.

Det er imidlertid ikke uden god Grund, at Lappen i alle disse Tilfælde
foretrækker det enkelte for det dobbelte, og alle disse tilsyneladende
Mangler viser sig som afgjorte Fortrin, naar Hensyn tages til
Terrainets og Veiens Beskaffenhed. En Slæde paa Meier vilde ikke alene
synke dybere ned i den løse Sne, men den vilde desuden snart
sønderbrydes paa de ujævne Veie i Skov og paa Fjæld, hvor det gaar over
Stok og Sten, og hvor tnan ofte farer ud over Styrtninger af en eller
et Par Alens Høide. En saadan Slæde vilde end videre, saa underligt det
end kan synes, være langt mere udsat for at vælte end Pulken; thi denne
vælter kun f'or den uvante Kjører; den Øvede har den ganske i sin Magt,
og forstaar ved at balancere sit Legeme at holde den i Ligevægt der,
hvor det vilde være uundgaaeligt at vælte i Slæde. Der ligger f. Ex. en
stor Sten i Veien, skjult af den løse Sne. Renen hopper med Lethed over
den; idet Pulken kommer op paa Stenen, har den selvfølgelig stor Lyst
til at vælte; men den Kjørende hælder sig lidt til den modsatte Side,
og den hvælvede Pulk glider let ned fra Stenen og baner sig Vei ved
Siden af den. Omtrent det samme kan siges imod Brugen af Stænger; de
maatte være uforholdsmæssig svsere, for ikke at brækkes; de vilde
hindre Pulken i at vige til Siden og med Lethed at bøie sig efter
Veiens uendelige Krumninger, og de vilde i tætte Skove idelig hænge
fast i de fremragende Grene og i Buskene. Pulken er kiledannet: hvor
Renen kan smyge igjennem, vil Pulken altid kunne følge efter; der er
intet paa dens Sider, som afgiver Modstand. Endog en dobbelt Tømme
vilde kun være til Uleilighed og uden synderlig Nytte, da Renen —112

som man desuden ikke maa tænke sig saaledes tæmmet og tilkjørt som en
Hest — af den øvede Kjører ret vei lader sig styre med den enkelte
Tømme alene (Rode).

De 8 pelsklædte Mænd, af hvilke jeg var den ene, var endelig
reisefærdige. Det var første Gang i mit Liv, at jeg skulde kjøre med
Ren. Jeg bildte mig ind. det maatte være noget lignende som at kjøre
med Heste eller Okser. I sidste Øieblik fik jeg et Par velvillige Vink
med Hensyn til Anbringelsen af mit Korpus, jeg satte mig til Rette, flk
Tømmen om Tommelfingeren - og inden jeg vidste et Ord af det, eller
egentlig fik Tid til at se, hvorledes det gik til, foer hele
Reiseselskabet indbefattet mig af Sted i den vildeste Karriere, uden
Orden til høire og til venstre, saa Pulkene svingedes hid og did,
vippende op og ned paa deres Kjøl. Og da den ujævne Jordbund kun var
tyndt dækket med Sne, blev Pulkens Bevægelser saa mangfoldige og kaade
og voldsomme, at jeg maatte tænke paa en Baad i svær Søgang. Snart
slyngede to eller tre Pulke mod hverandre, saa det bragede, snart
spredtes de til alle Sider. Lensmandens Familie stod i Døren for, som
jeg senere hørte, at have den Morskab at se mig trimle ud; men de gode
Folk blev skuffede. Saa meget vidste jeg nemlig i Forveien, at den
væsentligste Kunst ved Renkjørselen er at søge at blive i Pulken; jeg
lod derfor Ren være Ren, søgte efter bedste Evne at læmpe mig efter
alle Pulkens eventyrlige Krumspring og halsbrækkende
Balanceringskunster, og skjønt jeg ikke begriber, at det gik saa godt,
lykkedes det mig dog at beholde min Plads, indtil den første
Overraskelse havde sat sig, og jeg med mere Ro kunde overse
Situationen.

Og saa foer vi da videre, som om det gik paa Livet løs. Jeg kjender
rigtignok kun fra Billeder den engelske steeple chase, men den kan
næppe være forvovnere og vildere end denne tilsyneladende hensynsløse
og blinde Jagen hen over Marker og Stene, Bakker og Skrænter. Det ser
ud, som om der ikke er Tale om Styring, det synes, som om Renen
springer, hvor denEN TL*R TIL EN REN'BY. 113

vil, ubekymret om Pulken og Manden i den. Det er ogsaa kun i de store
Hovedtræk, at selv den øvede Lap kan faa Renen til at gaa, hvor han
ønsker; i alle Detaillerne gaar Renen efter sit eget Tykke. Den
mathematiske Sætning, at den rette Linie er den korteste Vei imellem to
Punkter, synes Renen ikke at kjende, eller den bryder sig i hvert Fald
ikke om at anvende den; i Zikzak og Bugtninger til høire og til venstre
gjør den sig Veien mindst dobbelt saa lang som nødvendigt.

En forspændt Ben gaar, i hvert Fald i Begyndelsen af Reisen, sjældent i
Skridt; enten traver den, eller den galopperer af Sted alt, hvad dens
Kræfter formaar; Tungen hænger den ud af Munden, og den puster som en
udmattet Hund; af og til snapper den i Farten lidt Sne for at slukke
sin Tørst. Det er et helt pudsigt Syn at se den korte, hoppende Galop,
idet begge Forben og begge Bagben omtrent samtidigt gaar op og ned. Med
Bagbenenes brede Klove sparkes Sneen bagud, saa den Kjørende har
Fornemmelsen af at være ude i det mest forrygende Snefog. En
eiendommelig, knitrende Lyd ledsager denne Renens Galopperen: den kan
sammenlignes med Smældet af en Række uophørlig paa hverandre følgende
elektriske Gnister, eller med den Lyd, der opstaar, naar man kaster
Salt paa Ilden; den fremkommer rimeligvis ved en Bevægelse af en af
Fodens Muskler.

Efter et Kvarters Forløb standsede de forreste Pulke for at vente paa
Efternølerne. Alle Rener er nemlig ikke lige hurtige, og navnlig havde
jeg faaet den dovneste af dem alle; men jeg priste min Lykke og skulde
have betakket mig for et kvikkere Exemplar. Naar Renen standser efter
en saadan Fart, puster og stønner den værre end nogen Sinde, undertiden
saa voldsomt, at man kunde tro, den var nær ved at styrte; men det gaar
som oftest snart over.

Del varede ikke længe, inden jeg havde lært. hvorledes man skal bære
sig ad, naar man paa ny sætter af Sted: man slynger Tømmen med et rask
Sæt fra venstre Side over Renens

Ryg over paa høire Side, idet man samtidig kaster sig i Pulken; denne
sidste Proces lykkes ikke altid til Fuldkommenhed, idet Renen ved den
mindste Antydning til Kjørerens Hensigt straks sætter af Sted i fuldt
Firspring. Under Farten styres Renen ved, at man kaster Tømmen mod den
Side af Dyret, hvorhen man vil have det til at gaa: men Renen lystrer
ikke altid: som oftest maa man med nogle kraftige Slag med Tømmen
knække dens medfødte Stivsind. Ved lignende Rap med Tømmen faar man den
til at løbe hurtigere, om Farten skulde begynde at sagtne. Vil man
standse, kaster man Tømmen om paa venstre Side, idet man samtidigt
vælter sig ud af eller springer op af Pulken. Men hvad enten man
standser eller kjører, gjælder det som den vigtigste Fordring, aldrig
at slippe Tømmen, selv om man ligger og kjører uden for Pulken eller,
hvad undertiden skal kunne ske, selv om Renen vender sig om mod den
Kjørende og begynder at banke ham med Forbenene. Thi slipper man Tømmen
biot et eneste Øieblik, sætter Renen af Sted hen over de udstrakte
Vidder, uden at det vil være tænkeligt at fange den igjen før efter
lang Tids. ofte flere Dages Søgen og Anstrængelser.

Det er en Fornøielse at se, med hvilken Færdighed Lappen forstaar at
kjøre sin Pulk; han er her lige saa smidig og let, som en Berider paa
sin Cirkushest; snart sidder han. snart ligger han paa Knæerne, snart
staar han opreist; snart er lian i Pulken. snart uden for den.

Hvilken Forskjel mellem Hovedstadens gallonerede Herskabs-kudsk, der
fra sit høie Sæde styrer de vælige Gangere med det rige, sølvprydede
Seletøi — og denne Ørkenens fattige Søn, der haster af Sted over de
endeløse Vidder med sin lille hornede Ganger og den simple Nøddeskal.
Men al hin prangende Herlighed, hvad vilde den nytte her? Det samme som
Balsko paa en Isbræ eller et Dampskib i en Rendesten.

Med korte Standsninger foer vi saaledes af Sted over de vidtstrakte
Snemarker. Snart op ad Bakke, saa Pulken næstenEN TL*R TIL EN REN'BY.

staar lodret, snart ned ad steile Skrænter i den vildeste Hurlumhei,
saa Pulken kommer foran Renen og stundom Renen op i Pulken. Mest
tiltalende for mig, den uøvede Begynder, var det unægteligt at kjøre
paa Elven og over de store Vande, hvor man som en Pil farer hen over de
lange, lange hvide Flader med den jomfruelige Sne, som endnu ikke har
været betraadt af nogen Menneske- eller Dyrefod.

Efter et Par Timers Kjørsel — og jeg maa sige, uagtet jeg hvert Øieblik
ventede, at jeg selv eller en anden skulde brække

Lappetelt.

Arme og Ben. at det var den interessanteste, jeg endnu har deltaget i —
ankom vi til Stedet, hvor et Par Lappefamilier havde slaaet sig ned i
Nærheden af deres Renflok. Et Par Hundes Glam og Røgsøileii fra to
Telte hilsede os velkommen til Nomadens Hjem.

Hvor vi saa ud, da vi steg ud af Pulkene! Vi var fuldstændigt
forvandlede til Snemænd. Pæsken og Huen var hvide af Sne, Øienbrynene
og Øienhaarene var sammenvævede med Snes''116

og Rimkrystaller, hele Skjægget forvandlet til en eneste,
sammenhængende isklump.

Fjældlappens Bolig har ikke ret meget tilfælles med, hvad man ellers i
Europa forstaar ved Navnet Bolig. Her er ikke Tale om Hus og Værelser,
Tag eller Vægge. Fjældlappen bor Sommer og Vinter, i Regn og i Solskin
i sit Telt.

Et simpelt Stillads af Træstænger, derover et Betræk af Vadmel eller
grovt Seildug, det er Fjældlappens Hus og Hjem. Teltet er kegleformet,
men Grundfladen noget kantet; denne er 12—16 Fod i Gjennemsnit, Teltets
Høide i Midten omtrent 8—10 Fod. Oppe i Teltets Spids er der en
Aabning, som baade er Vindue, Skorsten og Ventilator. Under dette Hul
findes det saa godt som altid tændte Baal, der baade varmer Maden og
dem, der skal spise den eller har spist den. Paa den ene Side af Teltet
findes end videre en smal Aabning, der lukkes af en af Træstænger og
Vadmel dannet Dør, som er ophængt i sin øverste, spidse Ende.

Dette trange Bum, hvor man næppe kan staa opreist, er Familiens
Dagligstue, Soveværelse, Køkken, Spisekammer o. m. m. Af Møbler fmdes
ikke nogen som helst Slags repræsenteret. Den med Birkeris bedækkede
Grund inden for Teltet er baade Stol og Bord, baade Gulv og Seng. Om
Dagen sidder man paa Skræddervis rundt om Baalet og spiser, drikker
eller arbeider; om Natten placerer man sig rundt om Baalet. som det kan
falde bedst. Serigklæderne er Gangklæderne. Afklædning om Aftenen eller
Toilette om Morgenen er Begreber, som ikke ligger inden for
Fjældlappens Synskreds.

Husgeraadet indskrænker sig til nogle Gryder og Kjedler, Træskaale og
Øser og et Par Skeer af Træ eller Horn, stundom Sølv. End videre nogle
Træskrin til at opbevare Smaagjenstande i. Paa Stængerne, der bærer
Teltet, ophænges Seletøi og Tømmer, Klæder og Kjød. 1 Nærheden af
Teltet opsættes Stilladser af for oven sammenstødende Birkestænger; her
eller i BuskeneEN TL*R TIL EN REN'BY.

ophænges Skind, Klæder, Kjød og andet, som ikke for Øjeblikket bruges.
Resten af Familiens Eiendele opbevares i de før omtalte lukkede Pulke
eller i Stolpeboderne ved de fastboende Lappers Gaarde.

Uden for Teltets Dør staar i Almindelighed en Slags Huggeblok, dannet
af 2—3 tykke Stammer, hvor Birkevedet tilhugges til Brændsel.

Hele Huslivet for øvrigt er ganske i tilsvarende Stil. Faste Spisetider
holdes ikke, bl. a. af den Grund, at Familiens Med-

Lappetelt.

lemmer efter Tur har Vagt ved Renerne. En stor Jærngryde hænger næsten
altid over Baalet; den Sultne griber sans façon et af Kjødstykkerne med
Hænderne, trækker den store Kniv. som altid hænger i Lappens Bælte, ud
af Skeden, og lader Fingrene tjene som Gaffel. I det hele taget maa man
ikke medbringe alt for fine Fornemmelser, naar man gjæster Lappernes
Hjem: kan man f. Ex. ikke taale at se, at Moderen i Ens Nærværelse,
medens hun selv spiser, ogsaa tilfredsstiller sit spæde Barns Hunger,
og derpaa ugenert anstiller en ivrig og ikke forgjæves118

Jagt efter en her meget almindelig Art Husdyr, enten paa sig selv eller
Barnet, eller finder man det i andre Henseender stødende, at disse
Naturens Børn ikke kjender ret mange af Salonernes Former og Vedtægter
— saa skal man blive udenfor.

Man maa f. Ex. heller ikke forarges, naar man en Gang imellem ser
Lappen med Tungen slikke Fedtet af den store Træske, der staar i
Gryden, hvor Kjødet koges; man ser og maa vænne sig til meget mere i
samme Retning; „f. Ex. naar Lapperne rengjør deres Fade med Fingrene,
som de slikker mellem hver Gang. de gnider med dem, eller naar de
renser Spiseskeen ved at spytte paa den, o. s. v. Det er mærkeligt,
hvor lang Lappen ved saadanne Slikninger kan gjøre sin Tunge; den
minder om Hundens" (v. Dübex).

Om Vinteren er Renens Kjød og Mælk, den sidste i frossen Tilstand eller
undertiden som Ost. samt smeltet Snevand Fjæld-lappens væsentligste Mad
og Drikke, den uundværlige Kaffe ikke at forglemme.

Deltager man i Lappernes Maaltid, maa man ikke blive forskrækket, naar
man finder en utrolig Masse Renhaar indblandet i Maden. Disse Haar er
uundgaaelige, hvor der er Lapper og Rener: de klæber sig fast til
Gryder og Skeer, Knive og Hænder; man kan næsten ikke blive dem kvit,
fordi de ved den mindste Strygning eller Gnidning bliver stærkt
elektriske og derfor klæber sig end mere fast. Som en ældre Forfatter
siger: ..Den Mand har ikke været vei gift, som ikke i Løbet af sit Liv
har opspist et Lispund Renhaar."

Der er ikke megen Plads tilovers i Teltet, naar det er optaget af en
halv Snes Mennesker og den tykke Røgsøile. I-liftens Beskaffenhed der
inde er derfor saa som saa. Til Teltets Beboere hører ogsaa mindst 3—4
Hunde, disse løjerlige smaa, spidssnudede og kloge Krabater, der, naar
de vil logre, vrikker med hele Bagkroppen; altid aarvaagne, altid
sultne. Det er Lappens vigtigste og uundværlige Vogter for Renerne, og
de faarEN TL*R TIL EN REN'BY.

derfor ogsaa Lov til at tumle sig i Teltet lige saa frit som de smaa,
smudsige Børn; de sidder med „til Bords", naar der spises, med spændt
Opmærksomhed følgende hvert Stykke Kjøds Vandring fra Haanden til
Munden; de kravler omkring paa de sovende om Natten, og lægger sig paa
dem eller hvor som helst, de finder for godt.

Af en Skildring af Stockfleth laaner jeg følgende: „Teltets Høide og
Størrelse var saa betydelig, at jeg ikke biot skulde have kunnet sidde
paa en Kiste, men ogsaa gaa opreist et Par Skridt der inde. hvis ikke
andre Hindringer havde gjort dette umuligt. Blandt disse maa først
nævnes Røgskyen, som næsten altid opfylder den øverste Del af Teltet:
for at undgaa den, maa man sidde paa selve Gulvet. Dernæst er det biot
i Midten af Teltet, at man kan staa eller gaa et Par Skridt i opreist
Stilling; men der findes Ildstedet, hvortil kommer, at Teltet er saa
opfyldt af Mennesker og Sager, at man aldeles ikke har nogen Plads at
røre sig paa. Uden mere eller mindre at blive stegt og kvalt af Ild,
Røg og Hede, kan man hverken komme ud af eller ind i Teltet, naar dets
Beboere er samlede der. Næppe har jeg løftet paa Teltdøren for med
bøiet Ryg at træde ind, førend Hundene gøende farer imod mig. visende
skarpe Tænder og vrede Blikke. Ild, Hede og Røg slaar mig i Ansigtet; i
de første Sekunder er Øiet ikke i Stand til at skjelne Gjenstandene; i
den bedøvende Hundemusik blander sig undertiden et ikke mindre
hoirøstet Barneskrig, akkompagneret af Hyssen og Slag for at bringe
Spektakelmagerne til Taushed. Under alt dette har jeg maattet blive
staaende ved Indgangen, og skal nu med bøiet Ryg forsøge at begynde
Vandringen til den imidlertid tildannede og anviste Plads, gaaende paa
Randen af Ildstedet, ikke uden Fare for at tumle om i den brændende Ild
eller den kogende Kjødgryde. Alle kommer nu i Bevægelse for at trække
Benene til sig; Børnene maa tages til Side. o. s. v. — — — — Omsider
var det ved Ilden opstillede Kjødstykke120

saa vidt optøet, at det kunde hugges i mindre Dele, og den Lap, der
skulde udføre dette vigtige Hverv, reiste sig saa meget, at han kom paa
Knæerne. Vore Ben og Hundene og alt, hvad der kunde være i Veien,
maatte da gjøre saa stor Plads, at Kjød-huggeren kunde forrette sit
Arbeide. Han greb Kjødet med den ene Haand og med den anden løftede han
Øksen høit i Veiret. Med komisk Højtidelighed lader han den falde til
det første Hug. Med ikke mindre gravitetisk Alvor har et Par Hunde sat
sig saa nær, som det forundes disse Stakler, og de rykker lidt efter
lidt nærmere og nærmere; slikkende sig om Munden, betragter og følger
de med begjærlige Blikke de afhugne Kjødstykker, der kastes i Gryden.
Et barsk Baab maa stundom anvendes for at holde dem i behørig Afstand
fra ei eller andet Kjødstykke, som ved Afhugningen kommer i deres
Nærhed. Naar Huggeren behøvede mere end eet Hug for at faa løst et
Stykke, blev han udlet af de andre; men dette anfægtede ham ikke; først
da han kastede det sidste Stykke i Gryden, kom der atter et Smil over
hans Ansigt, og vi andre kunde nu igjen indtage vor forrige Stilling. —
— — Da Maaltidet var spist, skulde man lægge sig. Først levnedes der
mig saa megen Plads, at jeg kunde komme ind i min Sovesæk, hvormed min
tjenstvillige Vært var mig behjælpelig. Derpaa lagde alle de andre sig
i hverandres Favn, idet vi bøiede os om Ildstedet, dannende en Kreds
omkring dette. Efterhaanden slukkedes Ilden af sig selv, og faa
Øieblikke efter var al Tale forstummet, alt var stille og tyst, og kun
et svagt Aandedræt hørtes her og der. Jeg laa længe og betragtede, dels
de sovende Mennesker omkring mig, dels Stjærnerne, som jeg gjennem det
store Røghul paa Teltet saa tindre paa den klare Himmel, der stundom
oplystes af forbiflagrende Nordlys, indtil Søvnen ogsaa lukkede mine
Øine."

Alle Familiens Medlemmer er sjælden samtidigt forsamlede i Teltet;
Renflokken kræver deres Nærværelse og deres Opsyn, selv om Natten. Mænd
og Børn, Koner og Piger, ingen undtages,Rener.EN TUR Til. EN RENBY.

skifter to eller tre Gange om Dagen i denne Bevogtning, og enhver
drager ud med flere Hunde, der tilhører hver Vogter og kun lystrer
dennes Ord. De forrige Vogtere kommer da tilbage med de sultne Hunde.
Det er derfor ikke sjældent, at 8, 10 eller 12 Hunde samtidigt i Teltet
spadserer hen over de hvilendes Hoveder for at søge bekvemme
Hvilepladser for sig selv. De trænger rigtignok ogsaa til Ro, thi saa
længe de ude bevogter Hjorden, er de i uafbrudt Bevægelse. Af dem
afhænger Hjordens Velfærd og Sikkerhed. Kun ved Hjælp af dem holdes
Renerne samlede paa bestemte Pladse eller drives til andre. Kun ved
Hjælp af dem jager man Ulvene, Lappernes frygteligste Fjender, tilbage
fra Renerne. Den frygtsomme Ren løber forskrækket om paa Vidderne, naar
Ulven nærmer sig; Hundene derimod gør og driver Flokken saa tæt sammen,
at Ulven ikke let vover et Angreb. Naar derfor Renen er for Lappen,
hvad Ageren er for Bonden, saa er Hunden for Lappen, hvad Ploven er for
Bonden (L. v. Buch).

Efter vort Ønske blev Renflokken dreven ned til Teltene. Det var et
imposant Skue at se den store Skare, mindst paa 1200 Stykker, under
Klokkeklang komme farende ned over Bakke-skraaningen, efterfulgt af de
bjæffende Hunde og de ikke mindre støiende Vogtere. Hvilket Liv,
hvilket Røre, hvilken Uro i den store, graaspraglede Flok! Renen er,
med Undtagelse af, naar den ligger, aldrig rolig; uophørlig flytter den
Benene, uophørlig bevæger den Kroppen og det kronede Hoved med de kloge
Øine.

Her stanges et Par Renokser, bragende farer Hornene sammen: undertiden
kan det hænde, at Takkerne derved indvikles saaledes i hinanden, at
Renerne ikke selv kan skille dem ad og i Fællesskab maa dø af Sult,
hvis der ikke kommer Folk til Hjælp. Hist søger en Ren at liste sig
uden for Flokkens Grænser, men straks er Hundene efter den, og deres
tilsyne-EN TL*R TIL EN REN'BY. 136

ladende om den høieste Forbitrelse og Arrighed vidnende Glam, blandet
med Vogternes opmuntrende Tilraab, driver snart atter den forskræmte,
galopperende Desertør tilbage til dens Plads. Her og der har en Ren med
Forbenene gravet et rundt Hul i Sneen for at tilfredsstille sin Sult
med Renmossen, saa godt som den eneste Føde, Fjældet byder den.

Der er en overordentlig Variation i Udseendet af Renens Horn. bortset
fra, at Hunnernes i Almindelighed er mindre end Hannernes. Kun faa er
ganske kullede; enkelte bærer kun en eneste lille, opretstaaende,
ugrenet Pind, andre er prydede med to, tre store, mangefold forgrenede
Horn, og derimellem træffes alle Overgange.

Medens Flokken var saa nær ved Teltene, benyttede man Leiligheden til
at malke en Del af Renerne. Det gaar ikke ganske saaledes til, som naar
man malker Køer. Renen er aldrig saa tam. at man uden videre kan gaa
hen og holde paa den; naar den skal malkes — ligesom naar den skal
bruges til at kjøre med — maa den derfor først fanges paa samme Maade
som de vilde Heste i Amerika, det vil sige med en Art Lasso, et 30—50
Fod langt Kastereb. der holdes oprullet i en Ring, og i hvis ene Ende
der findes en let bevægelig Løkke. Det er den saakaldte suoppa, som
Fjældlapperne stadig, især naar de er paa Reise, bærer om Skuldrene, og
i hvis Brug man daglig kan se Lappebørnene i Koutokæino øve sig, idet
de kaster den efter Hundene eller deres Kammerater. Har Lappen faaet
Øie paa den Ren, han søger — og hans skarpe Blik søger ikke længe —
kaster han Lassoen efter Dyret, ofte i 30—40 Fods Afstand; hvinende
farer Rebet hen over Hovederne af de andre, og Løkken lægger sig
omkring den udpegede Rens Horn. For den øvede mislykkes Kastet næsten
aldrig. Renen mærker Rebet om Hornene og sætter i samme Nu af Sted, men
derved strammes Løkken kun end mere fast, og efter nogen Modstand123

kommer Lappen efterhaanden saa nær hen til Renen, at han kan tage den
ved Hornene, medens en af Kvinderne malker den. Mælken optages i nogle
eiendommeligt formede, runde Træskaale med Haandtag; det Kvantum Mælk,
som faas af hver enkelt Ren, er meget ubetydeligt; der maa malkes to,
tre Stykker, før man har en Pægl.

Det er et overmaade livligt og tiltrækkende Billede, som en saadan
Scene af Fjældlappens Liv opruller, saa eiendommeligt og sælsomt, og
især for den Fremmede i enhver Henseende saa nyt og overraskende.

Vi maatte drikke Kaffe hos vore Værter inde i et af Teltene. Vi bad om
at faa den uden Salt, thi Lapperne pleier at kaste en ikke ubetydelig
Portion af dette Kryderi i Kaffekjedlen, dels fordi Saltet, som de
paastaar, gjør Kaffen klar. dels fordi de synes, at Drikken med denne
Tilsætning smager bedre. De gustibus non est disputandum. Saa blev der
halet frem en stor Klump af et gulhvidt. talglignende Stof: jeg troede
først, at det var Smør, men det viste sig at være frossen Renmælk. Et
Stykke af den blev kastet i Teltets eneste og i den høitidelige
Anledning vaskede Kaffekop og gjorde Tjeneste som Fløde. Lapperne
sparer ikke paa Kaffebønnerne, ikke heller bruger de nogen Tilsætning
af Surrogater som Cikorie eller sligt, og deres Kaffe er derfor i
Regelen god og stærk. De er ligeledes temmelig luxuriøse med Sukker; de
bruger nemlig saa godt som aldrig andet end Top-Sukker. Heldigvis
bruger jeg ikke Sukker i eller til Kaft'e, ellers ved jeg virkelig
ikke. om jeg skulde have fordristet mig til at tage et Par af de smaa
Sukkerstykker, som bødes mig. og hvis engang hvide Farve i en
betænkelig Grad var reduceret ved Behandlingen af diverse, alt andet
end hvide Fingre. Men som tidligere sagt, det nytter ikke at være
kræsen eller sensibel, naar man gjæster Lapperne; man maa stryge
Europæeren af sig og fuldstændig sætte sig paa Naturfolkets124

Kulturtrin, hvis man vil omgaas dem og lære dem og deres Liv at kjende.

Teltets eneste Kaffekop vandrede rundt blandt Gjæsterne, medens Teltets
egne Beboere hjalp sig med Kaffekjedlens Laag eller en gammel
Blik-Sardindaase, der ved Skæbnens mærkelige Omskiftelser havde fundet
Vei op til denne fjærne Afkrog. Og vi lod Røgen fra vore Piber blande
sig med Røgen fra Ildstedet, og sad i vor Renham nok saa gemytligt i
det snævre, mørke Rum, mellem Mænd og Kvinder, Børn og Hunde og alle de
andre Væsener, som et saadant Telt rummer. Naar jeg saa paa hele denne
eventyrlige Scene, jeg selv klædt som Lap mellem alle de andre
Lappefigurer omkring Ildstedets Lue, maatte jeg næsten spørge mig selv,
om det var mig selv, som sad her, og om det virkelig var i det gamle
Europa, at jeg befandt mig. Hvilken uhyre Forskjel mellem denne
Tilværelse og det Liv, jeg fra Barndommen af havde været vant til og
anset for det normale. En og anden lidt vemodsfuld Tanke listede sig
vei ogsaa bort til Hjemmene sydpaa med deres Rigdom af Hygge og
Skjønhed.

Og dog, denne Fjældets og Ørkenens fattige Søn er maaske lykkeligere i
sin snævre, lille Verden, end Sydens rige Mand i sine Saloner, omgiven
af alle de Herligheder, som Nutidens raffinerede Udvikling formaar at
præstere. Nomadens nøisomme Liv kjender ikke noget til de Sorger og
Bekymringer, som en høiere Kultur vilde oplukke hans Øie for; han ved
ikke noget om, forstaar ikke og savner derfor ikke de Glæder, som Livet
i den store Verden byder. Han er maaske den lykkeligste af os alle.

Maaske er den ufølsomme Sten den lykkeligste Skabning i Verden. Ja,
hvem kan vide det? —

Aftenen var imidlertid begyndt at nærme sig, og vi maatte derfor skynde
os med atter at faa vore Rener forspændte. Vi sagde Farvel til vore nye
Venner og foer atter hen over de til-EN TL*R TIL EN REN'BY.

sneede Vidder; det tiltagende Mørke gjorde Farten endnu niere
eventyrlig end om Formiddagen. Men vi kom hjem uden brækkede Lemmer
eller andre Ulykker, og jeg maa gjentage, at det var en af de
fornøieligste Udflugter, jeg nogen Sinde har gjort. Jeg ønsker kun, at
De selv havde været med. i Stedet for, at De nu maa nøies med min matte
Skildring.VII.

Om Lapperne.

I dette Afsnit, saa vei som i det næste, skal jeg for en stor Del
referere efter den fortrinlige og udtømmende Fremstilling, som den
udmærkede svenske Forfatter Gustaf von Düben har givet i sit store
Værk: „Om Lappland och Lapparne, företriides-vis de svenske", et
Arbeide, der i alle Retningerer saa fuldstændigt, at enhver senere
Skribent, der vil behandle samme Æmne, næsten er nødt til at maatte
enten stjæle eller laane fra v. Düben. Jeg foretrækker det sidste, og
jeg gjør det med den fortræffelige Forfatters specielle Tilladelse. Jeg
skal dog hovedsagelig kun tage Hensyn til Forholdene i Finmarken.

Det Folk. der færdes i de Egne, hvorhen jeg har ført Læseren, kaldes af
Nordmændene i Almindelighed Finner, af Svenskerne derimod Lapper. Fra
den svenske Benævnelse stammer Folkets Navn i de øvrige europæiske
Sprog.

Folket selv anerkjender dog ikke dette Navn som sit; det kalder sig
Sabme eller Sabmeladsjak, i hvilke Navne man gjenkjender Lyden af Suomi
(Finland) og Suomalaiset (Finlænder), og af Samojed, to med Lapperne
sproglig beslægtede Folkestammer.OM LAPPERNE.

Lapperne bebor et temmelig vidstrakt Omraade, nemlig den største Del af
Europa (Rusland, Finland, Norge og Sverige), som ligger Nord for 66° n.
Br.; i Norge og Sverige findes de endogsaa spredte lige til 62° Br.
Denne Landstrækning udgjør den nordlige, ud i Havet ragende afrundede
Ende af disse Riger, og den af Lapperne beboede Del deraf har en
Størrelse af omtrent 7000 Kvadratmil. Folkets Størrelse anslaas af v.
Düben til omtrent 30,000 Individer.

Lappefamilie fra Koutokæino.

I Norge findes Størsteparten af Lapperne i den nordlige Del af
Nordland, i Tromsø Amt og i Finmarkens Amt. Smaa Kolonier træffes paa
enkelte Steder i det Trondhjemske og ved Røros. Antallet udgjør 17 —
18,000 Individer.

Lapperne i Norge inddeles i tre Klasser: de nomadiserende kaldes
Fjældlapper; de ved Havet og inde i Fjordene bosatte: Sø-lapper; de,
som har taget Bopæl ved Flodbredder eller Indsøer: Elvelapper eller
fastboende Lapper.

Fjældlappens Levevis er høist uregelmæssig og fuldstændig afhængig dels
af Aarstiden, dels af tilfældige Omstændigheder.128

Han sover, hviler, spiser og drikker, naar der tilbyder sig Leilighed
dertil. Kjød er hans kjæreste og om Vinteren næsten hans eneste Fode.
Dertil kommer frossen Renmælk. iblandet med Bær. end videre osteagtig
Surmælk og en Slags Kager eller Brød af Rugmel, bagte over Ilden i
Teltets Baal. Om Sommeren eiden hovedsagelige Kost Mælk. Spegekjod.
Fisk. Melsuppe og deslige.

Stundom er han fattig, stundom rig. Formindskes Renhjorden for ham. maa
han gaa i Tjeneste eller blive Sølap. Den Rigere spiser mere. drikker
mere Brændevin, holder flere Tjenestefolk end den Fattige; hans Kone og
Døtre har flere Sølvringe og Spænder end den andens — det er hele
Forskjellen.

Hver Familie har gjærne visse Egne eller et vist Distrikt, som den
aarlig gjennemstreifer. Ved Juletid pleier Koutokæinos og Karasjoks
Lapper sædvanlig at opholde sig i Nærheden af Kirkestederne; senere
trækker de til Dels efterhaanden mere mod Syd. og indtil i 18Ö2 en
russisk Lovbestemmelse satte en Stopper derfor, drog de endogsaa over
den russisk-finske Grænse, hvor de i den Tid af Aaret. da Sneen ligger
høiest. i de tættere Skove fandt mere Ro for Ulvene og mere Læ for
Vinden. Hen imod Vaaren gaar del den samme Vei tilbage mod Nord, og ved
Sommerens Begyndelse kommer Lapperne ned til Havkysten eller til de
omkring Fjordene liggende Høider: herfra gaar Vandringen om Efteraaret
atter op mod Koutokæinos og Karasjoks Høisletter. Keilhau fortæller, at
han en Gang besøgte nogle Lapper, som paa denne Maade flyttede fra
Faskojok (ved Enaresøen) til Magerøen, en Strækning af hele to
Bredegrader. Varigheden af Lappens Ophold paa hvert Sted afhænger af
Omstændighederne, især af Renmossens Mængde og den større eller mindre
Fare for Ulve; men sjælden kan han forblive i Ro paa samme Plet i
længere Tid end nogle Dage. yderst sjældent Uger; da maa Teltet
nedtages og flyttes 1 4 eller 1 •> Mil længere bort. Alle Sagerne
pakkes sammen og transporteres — om Vinteren let og hurtigt paa Pul-OM

kene. men om Sommeren med større Besvær paa Renens Ryg — til næste
Opholdssted.

Fjældlappen, siger Stockfleth, er Moderstammen for de to andre
Lappeklasser. Til Fjældet, til Ørkenen, til Livet i Guds frie Natur er
Fjældlappens, er Nomadens hele Tilværelse knyttet,

Fjældlapper fra Koutokæino.

er alle hans Glæder, alle hans Sorger, alle hans Erindringer knyttede,
med et Ord: hans hele Liv, det indre saa vei som det ydre; her og kun
her er hans rette, hans egentlige, hans naturlige Hjem. Fjældhimlen og
Ørkenhimlen, Fjældluften og Ørkenluften er med Modermælken, er fra
Fødselen af, er fra hans første Aandedrag af bleven ham til Natur, til
Nødvendighed.

9130

Under Guds aabne Himmel, uden andet Tag over sig, tilbringer
Fjældlappen sin meste Levetid. Hans Boliger, hans Telte, beskytter ham
ikke mod Veirliget, ikke altid mod Regnen om Efteraaret, ikke altid mod
Vinterens Sne, ikke mod Stormene. Sneen fylder stundom hans Telt,
Stormen kaster det stundom til Jorden. Den sneklædte Vinterørken er
Fjældlappernes Hjem, og her først lærer man rettelig at kjende og
retfærdigt at bedømme disse Nordens Nomader, eller som de selv kalder
sig, Fjældfolk. Det høie Nords Nomadeliv paa Fjældet og i Ørkenerne,
hvor de kan vælge sig den Plads, der er bedst for dem og for deres
Rener, og for Resten kan gjøre og lade, som de selv behager, og hvor
ingen kan træde dem hindrende i Veien, i Forening med den uafbrudte
Kamp med Elementerne, fremkalder og udvikler en Følelse af Frihed,
Selvstændighed og Kraft, der igjen nødvendigvis maa være ledsaget af en
Følelse af indre og ydre Velbefindende. Himmelhvælvingen med alle sine
Lys, med alle sine natlige Stjerner og Undere, der aldrig er unddraget
Fjældlappernes Øine, har givet dem et Sind modtageligt for religiøse
Indtryk og Følelser. Sommer og Vinter, Vaar og Høst drager Fjældlappen
om med sin Hjord, maa vogte den ved Dag og ved Nat; med den er han
opvokset, alle dens Medlemmer har han set opvokse; Renerne er hans
Arvegods, Nomade var hans Fader, Nomader var alle hans Forfædre. For at
vedligeholde og om muligt formere sin arvede Eiendom, Hjorden, har
Nomaden arbeidet og vaaget, lidt og levet, som Bonden for sin arvede
Fædrenejord. Om Sommeren ser man rigtignok Fjældlappen vandre om paa
Ishavets Strande, men her, det ser man straks, er han kun en
midlertidig Gjæst, her er for ham intet blivende Ophold; her er ikke
Hjemmet, her indaander han ikke den friske, oplivende Fjældluft. Livet
paa Strandbredderne mellem de paa Hjælderne ophængte døde, vindtørrede
Fisk er ikke Livet mellem de muntre, livlige Rener paa Fjældene.OM

Aarsagen til, at Fjældlappen om Sommeren fra sine Fjælde og Ødemarker
drager ned til Havkysterne er i Følge Stockfleth den, at Renen ved
Sommerens Begyndelse uimodstaaelig drages ned til Havet, hvor det er
mindre varmt, og Myggene mindre talrige, og hvor den kan svømme og bade
sig i Søvandet. Der findes imidlertid andre Aarsager, der sikkert i
langt høiere Grad bestemmer Lappens Vandring til Havet: Opholdet her
skaaner

Lappiske Smaapiger.

Fjældets Mosmarker om Sommeren, saa at de staar desto frodigere til
Vinteren; end videre har Lappen i Vinterens Lob slagtet og jaget, og
derved skaffet sig adskillige salgbare Sager, som han om Sommeren fører
til Kysten, hvor da de fleste Kjøbmænd findes, saa at lian kan betinge
sig den høieste Pris for sine Varelog tillige faa Kjøbmandens paa de
billigste Vilkaar. Det er derfor væsentlig Lappens personlige Fordele
og ikke en Naturdrift hos Renen, der har fremkaldt disse Vandringer til
Kysterne. Af

de svenske Skovlappers Levevis fremgaar det ogsaa, at Renen ikke
nødvendigvis behøver at tilbringe Sommeren ved Havet.

Ishavets Strande, siger Stockfleth videre, er om Sommeren oplivede af
Tusinder af Rener, som i store Flokke vanker om hist og her eller
svømmer ude i Vandet med deres hornede Hoveder høit over Vandfladen,
saa at man i det fjærne tror at se en svømmende Skov. LTnder
Fjældlappernes omtrent tre Maaneders Ophold ved Havet benytter de
fleste et lettere og mindre Sommertelt; mange af dem driver da ogsaa
Fiskeri, snart hist, snart her, for stadig at være i Nærheden af deres
Hjord, der ikke holder sig til en og samme Plet eller en og samme
Strandbred. Under dette Ophold ved Kysten fortsætter derfor
Fjæld-lappen hovedsagelig kun sit omvankende Nomadeliv.

Fjældlappen, Lappefolkets Kjærne og Stamme, lever alene af og ved sine
Rener; med deres Skind klæder han sig, han nærer sig med deres Kjød og
Mælk. for Renerne forskaffer han sig alle sine Fornødenheder. Ødelægger
Ulvene, Sneskred eller andre Uheld hans Hjord, saa at den bliver
utilstrækkelig til at ernære ham og hans Familie, da enten forener
flere Lidelsesfæller sig, saa at de i Fællesskab vogter deres fælles
Hjord, og samtidig skiftevis drager ned til Havet og driver Fiskeri,
medens andre forbliver ved Hjorden; eller ogsaa sælges Hjorden, dens
Eiere flytter ned til Kysten, anskaffer sig de nødvendige
Fiskeredskaber for de solgte Dyr og bliver Sølapper.

Fjældlappernes Antal i Norge udgjør omtrent 1500 Individer, altsaa kun
en ringe Del af alle Norges Lapper.

Sølapperne, der danner det langt overveiende Antal af de norske Lapper,
lever for en stor Del som Finmarkens øvrige Kystbeboere. De bor ved
eller i Nærheden af Kysten i deres Jordgammer eller i Træhuse. Sølappen
lever mest af kogt Fisk; dernæst af Rugmelsvælling, iblandet med
finskaaret, saltet eller tørret Kjød eller Talg; fersk Kjødmad vanker
sjældent. Hertil kommer end videre Faare- og Gedeost. Maaltiderne er
uregel-OM LAPPERNE.

133

mæssige paa Grund af Virksomheden paa Søen; Sovetiderne ligesaa. Kort
sagt: Sølappen er en bosat Fisker, og sædvanlig lever han som en fattig
Fisker.

Ung Lap.

Elvelapperne danner et Slags Mellemled mellem Fjæld-og Sølapperne: de
har fast Bopæl, men eier tillige Rener. De fleste findes ved Koutokæino
og Karasjok samt paa enkelte Steder i Østfinmarken. De bor i Regelen
flere sammen ved Elvebred-134

derne, ikke enkeltvis. De nedstammer for største Delen fra Finner
(Kvæner), som rimeligvis hen imod Slutningen af det 16de Aarhundrede er
indflyttede fra Finland, og de er følgelig i Henseende til Herkomst
væsentlig forskjellige fra Fjældlapperne. Denne Forskjel har Tiden dog
for længst udjævnet, og begge Klasser adskiller sig nu kun fra hinanden
ved de af deres forskjellige Erhvervskilder betingede
Eiendommeligheder. Selv deres oprindelige Sprog har Elvelapperne
forladt; vei forstaar de alle deres gamle finske Modersmaal, og det
samme gjør ogsaa enhver Fjældlap, en Følge af begge Folkeslags jævnlige
Omgang; men indbyrdes taler de kun Lappisk.

Elvelapperne eier som sagt sædvanlig en Del Rener, men de kan ikke, som
Fjældlapperne, siges at leve af dem. Deres Hovednæringsvei er nogen
Kvægavl, Fiskeri i Elve og Indsøer, samt Jagt og Rypefangst. Engene
bærer rigeligt, men ikke synderlig godt eller kraftigt Hø, formodentlig
fordi de er alt for fugtige, og man intet gjør for at aflede Vandet.
Med det indvundne Hø i Forbindelse med Renmos underholder hver Familie
nogle Køer og Faar, samt i Karasjok desuden en eller to Kjøreokser. I
Koutokæino derimod bruges ikke Okser til Kjørsel; men enhver af de der
boende Lapper eier nogle Rener, som passes af en af de mindre formuende
Fjældlapper, der mod en vis Godtgjørelse er forpligtet til hele
Vinteren at holde sig med sin Hjord i Nærheden af Koutokæino, saa at
Beboerne kan hente deres Rener, naar som helst de behøver dem til at
kjøre Brændsel, Hø o. 1. Nogle af de mere velstaaende fastboende Lapper
holder paa denne Maade stundom et ikke ringe Antal Rener, nemlig
foruden 20—30 Kjørerener (Hanner) ogsaa et lignende Antal Hunrener;
herved undgaar man at kjøbe saa vei det fornødne Kjød til Husholdningen
som nye Arbeidsdyr, efterhaanden som de gamle bliver ubrugbare. Den
jævnlige Personbefordring og Varetransport, der om Vinteren foregaar
til og fra Koutokæino, saa veiOM LAPPERNE.

som Postens Besørgelse, giver Elvelapperne Anledning til at skaffe sig
nogen Extrafortjeneste ved Hjælp af deres Rener.

Ligesom altsaa Elvelappernes Næringskilder er en Blanding af Sø- og
Fjældlappernes, saaledes kan de ogsaa i deres huslige Økonomi tilegne
sig begges Fortrin, uden i samme Grad at være underkastede deres
Besværligheder og Mangler. De kan føre et roligere Liv, og nyde alle de
af dette og af et ordentligere Hus-

Unge lappiske Piger.

væsen flydende Fordele saa vei i intellektuel som i diætetisk og
økonomisk Henseende. De lever ikke i den uafbrudte og ofte farefulde
Kamp med en barsk Natur, saaledes som de øvrige Lapper, og medens
Sølappens Kost næsten udelukkende bestaar af Fisk og Melsuppe,
Fjældlappens saa godt som bestandig er Renkjod, disponerer derimod
Elvelapperne over en uden Tvivl saa vei langt sundere som behageligere
Afveksling af Kjød, Fuglevildt, Fisk, Rodfrugter og Mælkespise (Rode.)

Altsaa: kun Fjældlapperne har bibeholdt de rene, genuine136

Træk af Nomadelivet, de andre er degenererede, Elvelapperne saa at sige
civiliserede Lapper. —

Om Sommeren færdes Lappen — i det følgende er det væsentlig
Fjældlappen, der haves for Øie — sædvanlig til Fods. Han gaar rask og
tilbagelægger paa en Dag med Lethed 4—6 Mil eller mere. Paa sine
Vandringer medfører han næsten altid en 6—8 Fod lang Birkestav, der
kommer ham til Nytte ved Spring i Fjældegnene og ved Overvaclningen af
de talløse Bække, som krydser hans Vei. Han tilskærer sig den sædvanlig
under Veis af det trindt omkring voksende Birkekrat. Hans Udrustning er
yderst fordringsløs: han begiver sig paa Vei, som han gaar og staar,
stikker en Benost eller et Stykke tørret Kjød til sig, foruden at han
medfører Pibe, Tobak og Fyrstikker, samt binder sine Skobaand fast,
hvilket sidste er en Sag, der ikke maa glemmes, dels for at han kan gaa
let og behageligt, dels for ikke at faa Vand i Skoene. Han medtager
ikke nogen Oppakning af Gjenstande til Leie for Natten, thi til et
saadant stiller han ikke store Fordringer; kan han ikke naa nogen af
sine Landsmænds Boliger, kryber han i Læ af en Sten eller et Træ. Er
Veiret meget koldt, tænder han et Baal ved Siden af sig.

Om Vinteren, naar Sneen ligger overalt, bruger Lappen, saafremt han
reiser til Fods, næsten stedse Skier. Disse er af den i hele Norge
almindelige Form, omtrent 6 Fod lange, 4—5 Tommer brede og x,2 Tomme
tykke; de er forfærdigede af Birk eller Fyr. Paa Midten af Skiernes
øvre Side findes en lille Flade til Foden og Tværremme til at stikke
Spidsen af Skoene ind i. Paa den nedre Side er der en langs Midten
gaaende Fure. Skiernes spidse Ender er noget opadbøiede, Kanterne
afrundede. For at give Bevægelserne større Sikkerhed og for at
fremskynde Hurtigheden benytter Skigængeren en eller to Birkestave.
Undertiden anbringes paa disses nederste Ende en lille, af en Træring
og Skindradier dannet Indretning, der skal forhindre Staven fra atOM

synke ned i Sneen. Gaar det ned ad Bakke, rider Lappen sædvanlig paa
den ene Stav for derved at formindske og styre Farten.

Skierne er for Lapperne som for flere andre Polarfolk af aller største
Betydning under den lange Vinter, da det uden dem vilde være umuligt at
komme frem paa og gjennem den dybe, løse Sne. Af den givne Beskrivelse
vil det fremgaa, at Skierne er meget forskjellige fra de hos de
nordamerikanske Indianere brugelige Snesko, der bestaar af en oval
Træring, overspændt

Skigænger.

med et Net af Snører, paa hvis Midte Foden anbringes; de maa være
temmelig ubekvemme og egner sig naturligvis ikke til Skridning.
Lignende Snesko bruges for øvrigt enkelte Steder i Finmarken, dog ikke
af Lapperne, men af Nordmænd og Finner.

I at løbe paa Ski øver Lappen sig fra Barnsben af. og han opnaar stor
Færdighed deri: han gaar paa Skierne op ad og ned ad bratte
Skraaninger; han gaar over Søer og Moser, gjennem Skov og Mark; paa
Skierne forfølger han Ulven, opsøger Bjørnen138

OM LAPPERNE.

og dræber begge; paa Skierne sætter han efter sin bortløbne Ren, og paa
dem foretager han utrolig lange Vandringer, naar han følger sin Hjord
eller besøger andre Egne.

Om Sommeren er Baaden for Elvelappen, til Dels ogsaa for Fjældlappen en
Ting af stor Vigtighed, da den muliggjør Kommunikationen over de mange
Søer og de lange Elve. Den mest anvendte Form har jeg tidligere omtalt;
den bruges næsten udelukkende til Boning eller Stagning, sjælden med
Seil. Sølapperne er naturligvis som Kystens andre Fiskere fuldstændige
Sømænd og bruger Baade som disse.

En Færd op ad Elven paa en Elvebaad skildrer Stockfleth paa omtrent
følgende Maade. Med en 4—5 Alen lang Stang eller Stage staar den ene af
Lapperne i Forstavnen, den anden i Bagstavnen, og Stagerne sættes mere
ind under, end egentlig ved Siden af Baaden. Øvede og behændige, som de
er, støder Lapperne rask og kraftigt Baaden frem, op mod Strømmen,
bøiende sig langt ud over Baadkanten, og med Knæerne støttede mod
Kantens indvendige Side. Naar Stangen er trukken op af Vandet, bringes
den ved en svingende Bevægelse atter fremad. Under denne Stagning
holder man sig saa nær som muligt ved Bredden, hvor Elven ikke er saa
strid og dyb, og hvor Stagen saa meget lettere kan naa Bunden. Er flere
Baade i Følge, stages de, efter at de Stagendes første Hidsighed og
Kappelyst har sat sig, efter hverandre, i hverandres Kjølvand; thi i
Begyndelsen af Reisen gjælder det for hver Baad at blive den første i
Rækken, og Latter og munter Passiar ledsager denne Kappestrid. Saadanne
op ad Elven stagende Baade afgiver i klart Solskin et livligt og
behageligt Skue, navnlig for dem, der sidder i de bageste Baade, og
især, naar man har Solen i Ryggen; Sollyset funkler i Vanddraaberne,
der rinder ned ad de i uophørlig og afvekslende Bevægelse værende
Stager. Ved at trække Stagen op af Vandet, taber den Stagende stundom
Ligevægten, og falder ud over Baaden og ud i Elven, til største Moro
for alle de andre.OM LAPPERNE.

I seig, klæbrig og leret Jordbund bliver nemlig Stagen undertiden
siddende saa fast, at den Stagende, hvis han ikke slipper Taget, bliver
trukken ud af Baaden, thi denne glider fremad med

Per Axdersex B.chr.

ustandselig Fart. Er Underholdningen gaaet i Staa, bringer et saadant
Tilfælde atter den og Latteren i Gang. og det samme er Tilfældet, naar
en Baad maa vende tilbage for at hente den faststaaende Stage.140

Eller — med Benyttelse af samme Forfatter — ned ad Elven, over de
stride, fossende Hældninger: Naar vi nærmede os et brusende og
skummende Fald*), forstummede Lappernes livlige Samtale, og de blev
idel Opmærksomhed. „Bo til af alle Kræfter!" siger Styrmanden, der
staaende i Bagstavnen styrer med en Aare, og hurtig som en Pil farer
Baaden ned ad Fossen. Ofte ser det ud, som det skummende Væld vil
begrave Baaden, thi gjentagne Gange maa denne styres forbi store Stene
i kun et Par Tommers Afstand; saa trangt og smalt er Løbet, der skal
befares. Men alt er saa noie beregnet, at man, paa en Smule Vand nær,
der kan skumme ind i Baaden, ikke er udsat for den mindste Ulempe, thi
støt og sikkert farer Baaden ud over Fossefaldet. Det er nødvendigt, at
Baaden, selv i den stærkeste Strøm, har en selvstændig Fart, uafhængig
af Strømmens, da den ellers ikke vilde lystre Roret, og derfor maa der
ros af alle Kræfter. Bølgerne i den skummende Fos styrter sig til alle
Retninger, og de er saa meget farligere, som deres Fald og Løb ikke kan
beregnes. For at kunne styre Baaden rigtigt udfordres der en nøie
Beregning af dens Hurtighed, for at den ikke for tidligt eller for sent
skal blive dreiet forbi de i Strømmen liggende Stene. Det ser derfor
helt voveligt ud, naar Baaden styres lige paa en Sten, indtil man ved
en umærkelig Vending farer den ganske tæt forbi; et mindre øvet Øie
tror endnu at være langt fjærnet fra Stenen, medens man saa at sige er
lige over den. Foruden denne Færdighed udfordres et nøie
Lokalkjendskab, thi Styrmanden maa kjende enhver i Fossen liggende
Sten, som maa undviges eller over hvilken Baaden kan glide. Dette
Lokalkjendskab maa hvert Aar paa ny erhverves, thi Isen forandrer
næsten aarlig Stenenes Leie; det hænder derfor, at paa Steder, hvor
Farvandet det ene

*) Herved maa ikke forstaas et Vandfald eller en Fos i Ordets
sædvanlige Betydning, men en længere eller kortere Strækning af Elven,
hvor Vandet paa Grund af Jordbundens gradvise Skraaning har et
ualmindelig hurtigt Lob.OM LAPPERNE.

141

Aar er rent og farbart, er det ufremkommeligt et andet Aar. Som en Aal
snor den lange, tynde og smalle Elvebaad sig efter Styrmandens Villie
gjennem Elvens brusende Bølger og mellem dens talrige Stene. Aldrig saa
snart er vi komne ned gjennem Fosserne og ind i en stille og sagte
Strøm, førend det er forbi med Tausheden, og den afbrudte, livlige
Samtale kommer igjen i Gang. Aarerne lægges et Øieblik ind, for at man
kan puste ud efter det anstrængende Arbeide med at ro og styre, og man
lader da Baaden drive med Strømmen. Ofte er en saadan Hvile-stund ikke
af lang Varighed, thi flere Fossefald følger som oftest efter hverandre
med kun ganske korte Mellemrum. Elvebaadens lette Bygning og lange Form
bevirker, at den i Fossefaldene paavirkes af enhver Bølge, stundom af
to paa en Gang, men denne Bøielighecl og Elasticitet foraarsager
tillige, at den ikke knuses i de Styrtninger og Brydninger, som Fossen
udsætter den for; stivere byggede Baade vilde ikke komme saa godt
derfra. —

Hos Fjældlapperne er Gjoremaalene ude vei hovedsagelig Mandens Sag,
Arbeidet hjemme Kvindens, men findes der ikke voksne Sønner, eller er
Formuen, det vil sige Renhjorden, ikke saa stor, at der behøves og kan
holdes Tjenestefolk i større Antal, deltager ogsaa Kvinderne for en
stor Del i Arbeiderne ude. særlig i Hjordens Bevogtning, og sædvanligt
er det dem, der malker, medens Mændene hjælper til med at fange og
fastholde Dyrene.

Mærkeligt er det, at Lappekvinderne ikke uden i Nødsfald besørger
Madlavningen; det er som Regel altid Manden, der paatager sig dette
Arbeide. Manden henter Brændsel og Vand, han tænder Ilden, paasætter og
tilser Gryden, tager Fødemidlerne fra Forraadet og tilbereder dem, og
det er ham, der uddeler Maden i Portioner, naar den er færdig.

For øvrigt sysselsætter Manden sig hjemme, naar der ikke er andet at
gjøre og især om Vinteren, med at forfærdige cg istandsætte sine
Redskaber. Enkelte Lapper har en ikke ringe142

Færdighed i at udskære i Træ eller Horn, f. Ex. Pibehoveder,
Knivskeder, Spænder, Skeer, Naalehuse o. 1., og disse Ting er ofte
ganske smagfuldt prydede med Forsiringer. Ogsaa i Fletning af Granens
Rodtrævler er Lapperne dygtige; de forfærdiger heraf Kastereb, Tømmer
og andet.

Kvinden derimod syr Familiens Klæder, hvis Materiale de fastboende
Lappers Kvinder for en Del selv spinder og væver. Fjældlappernes
Kvinder væver derimod kun de Baand, hvormed Skoene fastbindes, samt
deres Bælter. De Klædningsstykker, der forfærdiges af Tøi, sædvanlig
Vadmel, undertiden Klæde, sys med sædvanlig Traad, der er kjøbt hos
Handelsmanden; Skindklæderne og Skoene derimod sammensys med Traad, som
Kvinderne selv forfærdiger af Benens Sener.

Med Hensyn til Klædedragten skal jeg til de tidligere givne Meddelelser
endnu føie nogle Enkeltheder efter Rode. Koften er sædvanlig
forfærdiget af Vadmel og omtrent af Snit som en Skjorte med en høi
Krave. Sølapperne bruger den mest af ufarvet Vadmel; hos de øvrige
Lapper og især til Stads er Kofterne i Regelen blaafarvede, undertiden
grønne eller brune, ja endogsaa høirøde; selv sorte Fløielskofter kan
man træffe. Hvilken Farve Koften end har, er den ved Haandledene, langs
Sømmene paa Ryggen og i Kanterne prydet med Klæde af andre Farver, især
Rødt og Gult. Under denne Kofte bæres en anden lignende, men mindre
omhyggelig syet eller gammel og halvslidt Kofte umiddelbart paa
Legemet; thi Lapperne — maaske med Undtagelse af enkelte Elvelapper —
bruger aldrig Linned. I varmt Veir om Sommeren har de ogsaa ofte kun
een Kofte paa; om Vinteren derimod bæres en Kofte af Lammeskind inderst
paa Legemet og med Haarene indad. Det hele omgjordes med et Læderbælte,
der spændes saaledes — temmelig langt nede — at Koften derved trækkes
noget op, saa at den oventil falder i rige Folder ud over Bæltet,
medens den er mest rynket bagtil. I Bæltet hænger den store Kniv, som
Lappen altid fører med sig,OM LAPPERNE.

og som han bruger baade som Kniv og som Haandøkse. Benklæderne er af
hvidt Vadmel, nedentil temmelig snævre, og saa lange, at de naar til
Ankelen, hvor de ved Hjælp af de lange, smalle Komagbaand bindes ind i
Komagerne. Uden paa Benklæderne bæres ofte Hylstre (Bællinger) af
tyndt, garvet Skind; de naar fra Anklerne til noget oven for Knæet.
Strømper bruger Lapperne aldrig; men som tidligere sagt udfyldes Skoene
med en Slags Græs eller Hø, eier indsamles om Sommeren og ved Bankning
gjøres blødt og bøieligt. Disse „Senner" udtages hver Aften af Skotøiet
og tørres til næste Morgen eller ombyttes med. friske*).

Vinterdragten er kun forskjellig fra Sommerdragten deri, at hvert
Stykke er af loddent Renskind i Stedet for af Vadmel eller garvet
Skind. Hueformen, som benyttes i Koutokæino og omgivende Distrikter,
har jeg tidligere beskrevet; i andre Egne bruges til Dels andre Former.
Under Pæsken eller Koften bæres paa Brystet en om Halsen hængende
Taske, hvori Smaasager, Penge o. 1. gjemmes. Lommer bruges ikke; større
Gjenstande puttes ned i Barmen af den rummelige Kofte eller Pæsk.

Kvindernes Kofte er af samme Snit som Mændenes, dog uden den høie,
opstaaende Krave, i hvis Sted et lille Tørklæde ligger ud over
Skuldrene — til Stads to, tre eller flere, det øverste i Regelen af
Silke. I det vævede og ofte med Sølvsmykker besatte Bælte bæres foruden
Kniven en Saks, Synaale, Traad og Nøgler. Huen, som den bruges af
Koutokæinos Lappekvinder, slutter tæt til Hovedet; den er egentlig ikke
klædelig, men som oftest smukt forarbeidet og rigt udstyret. Den er af
blaat eller rødt Klæde, fortil forsynet med Kniplinger og for Resten
beklædt med blomstret Bomuldstøi og Silkebaand.

*) Foruden de tidligere omtalte Skindhandsker bruges ogsaa brogede
Uldvanter, især i mildere Veir. og naar man ikke kjorer. Thi under
Kjørselen er Skindhandskerne ikke alene et Værn mod Kulden, men ogsaa
en fortræffelig, næsten uundværlig Beskyttelse for Hænderne mod de saa
godt som uundgaaelige Stod og Slag under den hastige Fart.144

1 andre Egne har Kvindehuen andre Former, men Prisen for dem alle bærer
uden Tvivl den Hue, som benyttes af Lappe-kvinderne i Karasjok*). Som
Billedet viser, gaar den bagtil ud i en hjælniformet Forlængelse, der
holdes opret ved et indvendig

Kone fra Karasjok.

*) Koutokæinos Nabopræstegjæld.

anbragt Stykke Træ af samme Form. Saa vei selve Huen som dens
Forlængelse er ofte prydet med uægte Guld- eller Sølvtresser. Det
klædelige røde Slag, som bæres over Ryggen og Brystet, forekommer
vistnok ligeledes kun i Karasjoks Egne; jeg har iKone med Barn i
„Komse".OM LAPPERNE.

hvert Fakl aldrig set den i Koutokæino; den benyttes mest paa Reiser.

Tidligere var Kvindehuen i Koutokæino den samme som i Karasjok; men
under de religiøse Forvildelser, der i .Midten af dette Aarhundrede som
en epidemisk Sygdom udbredte sig blandt Koutokæinos Lapper, blev
Hjælmforlængelsen kastet, da man var kommen til den Overbevisning, at
Djævelen sad i denne Hjælm.

Jeg kan endnu tilføie, at Elvelappernes Kvinder hjemme i Huset ofte
optræder i almindelige Fruentimmerskjørter.

Skulde Læseren — siger Rode — ved Hjælp af denne Skildring kunne danne
sig en nogenlunde levende Forestilling om Lappernes Udseende, er det
vei muligt, at de vil staa for hans Fantasi som uformelige, klodsede og
smagløse Skabninger. Dette er til Dels ogsaa Tilfældet i den tykke og
stive Vinterpaaklædning, som giver Lapperne, der sædvanlig er af
temmelig lille Vækst, en uforholdsmæssig Førlighed. Men i den lette
Sommerdragt tager en rask ung Lappekarl og en nogenlunde net Pige, der,
uagtet Lappefruentimmerne just ikke altid ved deres Udseende kan
legitimere deres Krav paa at regnes med til det smukke Kjøn, dog af og
til findes, sig aldeles ikke ilde ud.

Saa snart Børnene er saa store, at de kan gaa, er de klædte lige som de
Voksne, og de ser ganske pudsige ud i denne deres Dværgeskikkelse. De
ganske smaa Børn har derimod slet ingen Klæder, men ligger indsvøbte i
et Lammeskind og Mos i deres Komse. Denne Indretning er en Slags
Mellemting mellem en Klædning, en Seng og en Vugge; den er dannet af
Træbøiler som et Trug, overtrukken med Læder, og netop saa stor, at
Barnet kan ligge deri, altsaa en Alen eller fem Kvarter i Længde og
maaske 8 Tommer bred, noget smallere i den nedre end i den øvre Ende.
Til Beskyttelse for Barnets Hoved er Komsen i den øvre Ende forsynet
med en hvælvet Kappe, omtrent af Form som den, man stundom ser paa
Vugger; til Kappens Forrand er fastgjort et Tørklæde, der kan bredes ud
over hele Komsen. Til

10162

Underholdning for Barnet er der spændt nogle brogede Baand fra
Hvælvingens Rand til Komsens Forende, og disse Baand er besatte med
Glasperler, Sølvknapper o. 1. Naar Barnet er nedpakket

Juhannes Persen Pextha _(45).

i Komsen, tilsnøres Læderovertrækket, hvorunder Benene har Plads. Til
begge Komsens Ender er fæstet en Bern, som Moderen kaster over
Skuldrene, naar hun paa Vandringer bærer Barnet; i denne Rem ophænges
Barnet ogsaa inde i Teltet, eller ude paa Marken paa en Trægren, naar
Moderen har andet atOM LAPPERNE.

gjøre, end at sysle om del. Pattebørnene medføres næsten altid af
Mødrene under disses Arbeider og Reiser til Markeder, Kirken o. s. v.;
ingen Naboer findes, til hvem Barnet kunde overlades,

Birret Mikkelsdatter hitta (20>

og Afstandene er overalt saa store, at Barnets Pleie og Ernæring ellers
vilde være Umulig.

Denne Maade at indpakke og bevare Børnene paa er sikkert, naar Hensyn
tages til Lappernes Levevis, den bedste og bekvemmeste, der kan tænkes.
Naar Barnet er nedlagt i sin Komse, er

10*148

OM LAPPERNE.

det ikke alene lettest at haandtere, men det kan ogsaa forlades for en
Tid uden Frygt for, at det skal komme til Skade. Man ser undertiden
Mødrene, naar de i et eller andet Ærinde løber bort, stikke Komsen paa
Ende ned i den dybe Sne, og Barnet ligger eller rettere staar saaledes
uden ringeste Fare. Bode, hvem jeg fremdeles i det væsentlige citerer,
fortæller, at han en Gang i Koutokæino var Vidne til, at en Ren, der
var forspændt en Pulk, hvori et halvaarsgammelt Barn laa i sin Komse,
sled sig løs fra Moderen, førend denne havde sat sig i Pulken, og med
pilsnar Flugt satte af Sted. Pulken væltede straks i Begyndelsen, og
slæbtes saaledes i omvendt Stilling over Stok og Sten. At Barnets Hoved
maatte være knust, førend Benen tabtes af Syne, var jo en ganske
nærliggende Formodning; Forundringen var derfor ikke mindre end Glæden,
da de Lapper, der øieblikke-lig paa Skier var satte efter Renen, næppe
en Time senere bragte Renen og Pulken med det aldeles uskadte Barn
tilbage. Først hen imod en halv Mil fra Stedet havde man naaet Renen;
dens Tømme var bleven hængende i en Busk, og Renen var'derved bleven
standset: Pulken blev vendt, og Barnet fandtes — sovende. Komsens
Hvælving og det foran denne bundne Klæde havde afpareret Stødene og
endogsaa hindret Sneen fra at trænge ind.

Naar Barnet er født, skjænker Forældrene det en Renko; det samme er
ligeledes undertiden Tilfældet, naar Barnet faar sin første Tand. Alt
Afkom af disse Rener er Barnets Eiendom; er Renerne frugtbare, og er
der Held med dem og deres Afkom, kan Barnet, naar det er voksent,
allerede have en god Begyndelse til Velstand. Ved Arvens Skiftning
medregnes disse Rener ikke.

Lappebarnets Lege er naturligvis høist forskjellige fra Børnenes Lege
hos andre Folkeslag; de vordende Lapper forfærdiger sig Kastereb, Skier
og Pulke, de øver sig i at gaa paa Ski, kaste med Lassoen o. s. v. I
Almindelighed maa de skjøtte sig selv; paa Tugt og Orden lægger man
ikke stor Vægt. Naar de kom-OM LAPPERNE.

mer i Skolen, siger Hvoslef, ligner de utæmmede Rener; enten viser de
Trods, eller de søger Udflugter ad Krogveie. Maaske som en Følge af
nævnte Frihed bliver de meget ligegyldige og

Brita Johax.vesdatter Torsensis.

forsømmelige lige over for deres Forældre, saafremt ikke en forventet
Arv eller anden Egoisme holder dem i Tømme. Kun nødig underholder de
deres Forældre, naar disse bliver gamle; de gjør det i hvert Fald mere
for Skams Skyld end af Kjærlighed.150

Gamle og især syge Folk er ogsaa til stort Besvær for Lapperne, navnlig
ved deres Flytninger; gamle Slægtninge medføres derfor sjældent, men
maa enten gaa paa Tiggeri, eller de indlogeres hos en fastboende Lap;
undertiden tages de med til Fjælds, men lægges da hele Vinteren i et
særskilt, nogenlunde centralt liggende Telt, hvor de af og til besøges
af deres vidt omstreifende Børn. Bliver nogen syg, maa han sædvanlig
enten medføres eller indlogeres hos en anden; men undertiden lader man
ham tilbage efter at have forsynet ham med Ved og Mad, stundom tillige
med et Barn til Pleie.

Tjenestefolkene behandles som Børnene. De fæstes ikke paa noget bestemt
Tidsrum, men saa længe, de behøves. De aflønnes med Rener og nogle
Klæder. Har de Held med deres Rener, kan de efter en Tids Forløb eie en
lille Hjord og blive deres egne Herrer. —

Lappernes fysiske Eiendommeligheder skildres af v, Düben i kort Udtog
omtrent paa følgende Maade.

Lappens Figur er for det meste uanselig; han er lille og spæd af Vækst;
Middelhøjden er l1 2 Meter. Kvinderne er lidt mindre.

Lapperne gaar i Almindelighed noget foroverbøiede og bliver derved
krumryggede, hvorved de kommer til at se endnu mindre ud, end de
egentlig er. Benene er for det meste noget korte i Forhold til
Overkroppen, og Hjulbenethed er meget hyppig.

Hudfarven er i Ungdommen lys; man finder da en livlig Rødme i Kinderne
og en klar Teint. Kvinderne bibeholder denne Hudfarve bedre end
Mændene, der tidligt taber den; hos disse og de ældre Kvinder er den
brungraa, hvortil ikke alene Smuds er Grunden, men sandsynligvis ogsaa
Modsætningen mellem Heden ved Teltilden og Kulden ude, samt deres for
alle Klimaets Ublidheder udsatte Levevis. Haaret er i Almindelighed
mørkt, oftest stridt og meget sjældent krøllet. I Alderdommen graaner
Haaret, men næsten aldrig bliver det hvidt. Skjægvæksten er i
Regelen151

sparsom; den findes mest paa Overlæben og Hagen, mindst paa Kinderne.

Musklerne, skjønt ikke store, er vei udviklede, og som

Aslak Johxsen Bals (35).

Følge af deres bestandige Anvendelse i særdeles tjenestedygtig Stand.
Lapperne brydes gjærne, og de gjør det baade med Kraft og Ihærdighed,
ligesom de overhovedet i alle deres Bevægelser er udmærket sikre og
smidige. Deres Levevis er ogsaa saaledes,152

at Muskelkraften stadig behøver at udvikles. Om delte end især gjælder
Manden, saa passer det dog ogsaa, om end i ringere Grad, paa Kvinden,
thi hun har jo for en stor Del de samme Gjøremaal som han.

Johannes Johannesen Hætta (58).

Egentlig muskelstærke er Lapperne dog ikke; i denne Henseende er
Nordmændene, Svenskerne og Finnerne dem langt overlegne.OM LAPPERNE.

Synet er særdeles skarpt, og paa Grund af stor Øvelse skjelner Lapperne
Gjenstandene i overordentlig store Afstande. Munden er bred, og Læberne
i Almindelighed tykke. Tænderne er som oftest gode, og de fleste
Europæerinder vil med Beundring

Rasmus Andersen Spei.v (ljå).

og Misundelse kunne betragte deres unge, lappiske Søstres hvide
Tandrækker.

Ansigtsudtrykket er i Regelen godmodigt og venligt, næsten154

barnligt, dog med Undtagelse af de rynkede Øienbryn, der giver
Udtrykket et vist melankolsk Præg.

Stemmen er for det meste noget pibende, Tonen tynd og klangløs.

Brita Olsdatter Naxgo.

Hænder og Fødder er i Almindelighed smaa, skjønt de sidste i paaklædt
Tilstand synes store, medens Benene paa Grund af Benklædernes Tranghed,
synes uforholdsmæssig smalle, især der, hvor de stikker op af de
udstoppede Sko.OM LAPPERNE.

Lapperne glæder sig ved en god Helbred; de er sjældent syge, efter at
de vei er komne ud over de første Barndoms Aar, og ofte naar de en høi
Alder. Men Tiden tager temmelig hurtigt paa dem, og efter deres
Udseende kan man vanskelig bedømme Alderen; de ser efter vore Begreber
sædvanlig ældre ud, end de er. Især er dette Tilfældet med Kvinderne,
der som unge ikke sjældent har et frisk og tækkeligt Udseende, men som
ældre ofte er vederstyggelige. *)

I Henseende til Renlighed staar Lapperne ikke høit. Dog er i livert
Fald Fjældlapperne for en Del undskyldte. De ligger hele Vinteren i
Klæderne, undertiden ogsaa om Sommeren; om Vinteren i en Pels, hvis
Haar vender indad. Hele Familien bor sammen i Teltet, og der er ingen
Leilighed til at vaske Kroppen; kun Ansigt og Hænder vaskes stundom.
Selv om de har vasket sig, tilsmudses de inden faa Øieblikke af Røgen i
Teltet, af Sod fra Ildstedet, af Sved og af Smuds fra Marken. Deres
Forsømmelighed lige over for Renlighedsforskrifterne synes imidlertid
ikke at bekomme dem ilde, tvært imod virker Smudset maaske som en
nyttig og beskyttende Fernis mod Indvirkningen af
Teinpe-raturvekslinger og Uveir.

Kæmning er en Akt, som kun nu og da foretages, og Klæderne bliver i
Regelen siddende paa Kroppen, til de er udbrugte, eller Aarstiden
kræver Bytte. Under disse Forhold kan man ikke undre sig over, at der
indfinder sig Indkvarteringer af forskjellig Art. Naar v. Düben med
Hensyn til det elskværdige Væsen, der paa Latin hedder Pediculus,
siger, at han kun hos faa Lapper har truffet det, da gjælder dette
visselig ikke 0111 Lapperne i Koutokæinos Egne. Tvært imod, de gaar
uden Undtagelse omkring med hele Hjorder af disse Skabninger; for at
forhindre en alt for stor Overbefolkning maa der af og til foranstaltes
en større

*) Ved en Del af de i dette Afsnit givne Portræter af Lapper er Alderen
tilføiet i Parenthes.156 OM LAPPERNE.

Slagtning. Men det er ligesom med Smudset: Lappen selv generes ikke af
saadanne Bagateller. Betegnende for hans Opfattelse af denne Sag er
følgende Historie, som jeg en Gang hørte i Kouto-

Mikkel Josefsen Neckela (21).

kæino. En Lap saa en af de omhandlede Kavallerer tage sig en
Spadseretur uden paa hans Kofte. Forsigtig tager han denyned Fingrene
og stikker den ind i Barmen med de Ord: „Vil Du se, at Du kan blive
indenfor, Du Kanalje!" —OM LAPPERNE.

Lapperne er i Almindelighed gjæstfrie og omgængelige. Gjæstfriheden
angaar dog hovedsagelig kun Tag, Soveplads og Varme. Man kan undertiden
se den ene efter den anden reisende Lap komme ind i et Telt under et
Uveir og tage Plads der inde. Er de kjendte med Teltets Beboere, bydes
der dem maaske en Kop Kaffe, ellers maa de nøie sig med en lille Plads
ved Ilden og med Vand; thi Lappen generer sig slet ikke for at spise
med sin Familie uden at byde den ubudte Gjæst noget.

Karex Aslaksdatter Eira. Ravdna Axdersdatter Süsiby. Kirsten
Pedersdatter Bals.

Lapperne hilser i Regelen hinanden med: „buorre bæive" (god Dag),
hvortil den Tiltalte svarer: „Ibmel adde" (det er Gud, som giver den);
derpaa følger en Slags halv Omfavnelse, idet hver lægger sin høire Arm
om den andens Liv, og ofte rystes Hænderne ovenpaa med gjentagne: „
buris t, burisf (vei, godt). Tager Lappen Afsked, siger han „batse
dærvan" (forbliv frisk), hvortil de Tilbageblivende svarer: „mana
dærvan" (gaa frisk).

I deres indbyrdes Omgang er Lapperne muntre og snaksomme. Naar den
vandrende Lap nærmer sig et Telt, paaskynder han sin Gang mere og mere,
og ankommer næsten lobende, saa158 OM LAPPERNE.

ivrig er han. Ved Teltdøren kaster han sin Byrde paa Marken, træder
hurtigt ind i Teltet, udbryder med Livlighed „burist, burist", sætter
sig ned paa korslagte Ben, og inden faa Øieblikke er han i den
livligste Samtale.

Mathis Johannesen Hætta (60).

Intet Kaffeselskab kan være mere høirøstet end en omkring Teltets Ild
placeret Gruppe af Lapper, der nylig har truffet hverandre. Er der
nogen Fremmed til Stede, er man rigtignok i Begyndelsen noget stille og
tilbageholden; men er den FremmedeOM LAPPERNE.

selv meddelsom og venlig, og fremfor alt er han skjæmtsom, ændres
Forholdet snart, og Lappen er da ikke bange for al svare paa Tiltale.
Thi Lappen er selv Humorist og giver gjærne Gjen-svar, kvikke og
skarpe.

Omgangen mellem Ungdommen af begge Kjøn er særdeles fri og ugenert; i
Teltene ligger Husbonderne, voksne Børn og Tjenestefolk om hverandre.
De sædvanlige Følger indtræfter selvfølgelig ogsaa.

Lappen er i Almindelighed sparsom, ja endog gjerrig; Rigdommen
bestemmer hos ham Rangen og giver Anseelse; maaske vil han ogsaa være
forberedt paa slettere Tider. Tidligere pleiede Lapperne at realisere
alt, hvad de kunde undvære, i Sølvpenge, som nedgravedes paa Steder,
der kun var kjendte af Skattens Eier. Døde han, inden han kunde give
nogen en Meddelelse herom, blev Skatten ubekjendt liggende i Jorden, og
den ligger der formodentlig endnu den Dag i Dag. I vore Tider derimod
har Lappen faaet Øie for, at han gjør bedre i at sætte sine Penge i en
Bank.

I Forbindelse med denne Sparsommelighed og den for Lappen særegne
Mistænksomhed staar den Omstændighed, at han, skjønt velvillig og
høflig mod den Reisende, er temmelig fordringsfuld med Hensyn til
Betaling, og at han i Handel og Vandel er egennyttig og forslagen; man
maa passe godt paa. for at man ikke skal blive narret af ham. Mærker
han, at man i høi Grad ønsker en Ting eller trænger til den og kim kan
faa den gjennem ham, kan han skrue sine Fordringer meget høit op.

Lappen har en stærk Tilbøielighed til at hengive sig i Nydelsen af
Livet, hvad enten det er i Form af en Pibe Tobak eller en Kop Kalle
eller et Glas Brændevin. Derfor synes han ofte temmelig magelig og
sendrægtig. Tiden er intet for ham. Han har ikke Uhr og beregner ikke
Tiden efter Timer, men efter Solens og Stjærnernes Stilling. Sker en
Ting ikke i Dag, saa sker den vei i Morgen, og om ikke da, saa en anden
Gang: det160

er hans Filosofi. Skal han opgjøre et Kjøb, bestemme sig for et Arbeide
eller antages som Ledsager for en Reisende, udfordres der endeløse
Overveielser, inden Sagen kan blive afgjort: han vakler frem og tilbage
i Beslutningen, og er den endelig til sidst

Ung lappisk Pige

fattet, sættes den kun langsomt i Værk. Opgjørelsen af en Akkord om
Rener til Transport af Sager, om Ledsagelse paa en Reise, Opbrud fra et
Hvilested, Byrdernes Anbringelse o. s. v. under Reisen, er Ting, som
paa Grund af denne Lappernes Sen-OM LAPPERNE.

drægtighed kræver baade overmaade lang Tid og for den Fremmedes
Vedkommende en udsøgt Taalmodighed, for at de skal kunne bringes til en
lykkelig Afslutning. Hastværk maa man ikke have, naar man færdes blandt
Lapperne og er afhængig af dem. Men naar Lappen endelig kommer i Gang,
naar en Beslutning endelig er fattet, et Foretagende endelig
paabegyndt, udfører han sit Hverv ordentligt; han er da baade ihærdig
og samvittighedsfuld i Udførelsen af, hvad han har paataget sig.

Anna Aslaesdatter Gaüp (18). Anna Johnsdatter Sombt (20).

Lapperne er gjennemgaaende et godmodigt Folkefærd, og langvarigt
Fjendskab mellem dem hører til Sjældenhederne. Mandens Opførsel lige
over for Hustruen, Børn og Tjenestefolk er velvillig og human.

Lappernes Forhold til de Folkeslag, mellem hvilke de lever, er i det
hele taget godt. Dog med een Undtagelse. Det er det spændte Forhold,
der existerer mellem Fjældlapperne og Nybyggerne i de Egne ved Kysten,
hvor Nomaderne færdes om Sommeren. Nybyggerne besværer sig over, at
deres Marker og Enge nedtrampes af Renerne; at Lapperne udstrækker
deres Vandringer

11162

til Egne, hvor de tidligere ikke er komne; at man aldrig kan gjøre sin
Ret gjældende lige over for den, der har forvoldt Skaden, og følgelig
heller aldrig faa nogen Erstatning. Lapperne paa deres Side beklager
sig over, at deres Omraade Aar for Aar mere og mere indskrænkes; at de
faa og trange Veie, som gjør deres Vandringer til Kysten mulige, mere
og mere afstænges; at den Bosiddende skyder deres Rener, at hans Hunde
farer ind i og adsplitter Hjordene o. s. v. Hver af Parterne paastaar
at have Ret, og har det vei ogsaa. —

Til Slutning skal jeg endnu anføre de Ord, hvormed v. Düben under et
skildrer Lappernes Karakter; disse Ord er vistnok saa træffende og
udtømmende, at der hverken kan lægges noget til eller trækkes noget
fra. Han siger:

De er barnlige Vilde, med denne naive Blanding af Godhed og Slethed,
Enfold og List, Følsomhed og Raahed, Magelighed og Opbrusning, som i
Almindelighed betegner denne Menneskelighedens oprindelige
Tilstand.VIII. Om Renen.

Det aller vigtigste i Fjældlappens Husholdning er hans Rener; de er i
Virkeligheden alt for ham, eller som en ældre svensk Forfatter
udtrykker sig: „de er Lappens Ager og Eng, hans Heste og Kør; han
modtager fra sine Rener alt, hvad Land og Strand, Indien og Levanten
yder os". Selv om dette ikke skulde være aldeles korrekt, saa forsyner
dog Renen Lappen med Føde, Klæder og Arbeidskraft; den giver ham Mælk,
Ost og Kalve; den slagtes til Føde og til Salg; Huden benyttes til
Klæder og Skind, Pande- og Benhuden til Skotøi: og ved at sælge disse
og andre Produkter af Renen — og det er næsten det eneste, som Lappen
har at sælge — skaffer han sig, hvad han for øvrigt behøver: Vadmel til
Klæder og Telt, Mel. Salt. Brændevin, Værktøi og Smykker: af Renens
Sener danner Kvinderne Traad; af Ben og Horn forfærdiges Bedskaber
eller koges Lim. o. s. v.

Dette for Lappen saa vigtige Dyr, der tillige giver disse høinordiske
Egne et ganske særeget Præg, skal jeg her noget nærmere omtale, i det
væsentlige efter v. Düben's Fremstilling.

Renen, der endnu lever vild hist og her i det Indre af den
skandinaviske Halvø, er baade i vild og tam Tilstand et smukt

og kvikt Dyr. i fuldvoksen Stand omtrent 5 Fod lang fra Hornenes Rod
til Halen, 3—3'/2 Fod høi. Den vilde er noget større.

Renen ligner i sin Bygning de andre Hjortearter, men den er plumpere og
har et forholdsvis større Hoved, og Snuden ligner Koens; Skulderbladene
staar temmelig høit op. saa at der dannes en Slags Pukkel, men den er
saa lav, at den knap bemærkes.

Sommerdragten er mørk brungraa og mørkest langs Ryggen; det sidste er
ogsaa Tilfældet ved Vinterdragten, der for øvrig er hvidgraa; stundom,
skjønt sjældent, er Farven aldeles hvid baade Vinter og Sommer.
Lapperne sætter særlig Pris paa de ganske hvide Rener, dels maaske,
fordi disse synes dem de smukkeste, dels fordi de, naar deres Hjord
bestaar af baade brune og hvide Dyr, lettere kan skjelne Flokken paa
lange Afstande mod de brune Fjælde. Naar Kalven fødes, er den rødbrun,
siden bliver den mørkebrun og efterhaanden lysere.

Partiet omkring Øinene er altid sortebrunt. Paa Halsens nedre Side, hen
imod Bringen, findes et Knippe af lange, frem-staaende Haar. Snuden er
hvid, og det samme er Tilfældet med den korte, omtrent 3 Tommer lange
Hale; nedenfor denne findes en hjærteformet hvid Plet. Haarene paa
Benene er sædvanlig mørke; i Nærheden af de brede Klove er Fodderne
hvidringede. Haarbeklædningen er, især om Vinteren, temmelig tæt;
Haarene er stive, dækker hverandre og er IV2—2 Tommer lange.

Sjælden er Renen uden Horn (eller Takker, som det zoologiske Sprog
foretrækker at kalde disse Dannelser). Sædvanlig er Hannens Horn 2—3
Fod lange; de er rettede bagud og opad, paa Midten bøiede fremad.
Spidserne er sammentrykte fra Siderne og fingerdelte i flere Grene
eller „Ender". Lige over Panden udgaar der omtrent fra Hornenes Rod en
eller to kraftige Grene, der ofte naar helt til Snudespidsen; de er i
deres yderste Ende lodret sammentrykte, aldeles flade, næsten
spadeformige og forsynede med smaa Grene. Afstanden mellem begge
Hornenes165

Spidser svarer omtrent til Hornenes Totallængde. Undertiden findes kun
eet Horn, stundom tre, hvoraf et midt i Panden, og endnu flere
Variationer i Hornenes Form og Udvikling træffes hyppigt. Hunnernes
Horn er noget mindre end Hannernes, finere og mindre grenede.

Renkalvens Horn begynder at ud vokse 4—5 Uger efter dens Fødsel, og de
tiltager i Størrelse indtil Oktober Maaned, da de er omtrent 8 Tommer
lange og som oftest ugrenede. Hannens

Bundne Rener.

Horn naar deres fulde Længde ved 41'«, Hunnens ved 3 Aars Alderen.
Rentyren fælder sine Horn i Midten af November; de begynder atter at
udvokse straks efter Fældningen, er i Midten af April omtrent 3 Tommer
lange, ved Midsommer halvvoksne, i den sidste Halvdel af August
fuldvoksne. Renoksen fælder sine i Midten af April, Koen i Midten af
Mai, en halv Snes Dage efter Kalvningen; begges er fuldt udvoksede i
Midten af August. Naar de nye Horn bryder frem, er de bløde og
overtrukne med en lodden, fløielsagtig Hinde, der i August løsner sig
og rives af,166

saa at Hornene senere er aldeles nøgne. Under Udvæksten er Hornene
meget skjøre og Hinden paa dem i høi Grad følsom for selv den mindste
Berøring; de vokser især i Længde, mindre i Tykkelse.

Renen bliver i Almindelighed ikke ældre end 14—16 Aar, undertiden kan
den dog opnaa en Alder af 20 Aar eller mere. I 4—41/,2 Aars Alderen er
Renen fuldvoksen, og senere forandres ikke Hornenes Størrelse og Form,
saa at man ikke hos Renen, som hos andre Hjorte, kan bedømme Alderen
efter Horntakkernes Antal. Hornenes Størrelse er ikke altid den samme
fra Aar til Aar. hvad der hidrører fra Fødens vekslende Beskaffenhed
eller fra Sygdomme.

Parringstiden indtræffer i Slutningen af September og Begyndelsen af
Oktober. Sidst i Mai eller først i Juni kaster Hunnen sædvanlig 1,
stundom 2, høist sjælden 3 Kalve. Moderen nærer dem med sin Mælk indtil
Oktober eller November; senere maa de selv sørge for deres Livsophold.

Om Høsten mærkes Kalvene af Hjordens Eier paa den

i

Maade , at der i Ørene gjøres et enkelt eller dobbelt Snit, stundom
udklippes et lille Stykke. Disse Mærker er af en bestemt, inden for
samme Lappefamilie stadig gjentagen Form, og de udgjør det eneste, men
ogsaa tilstrækkelige, positive Bevis for Eiendomsretten.

Renen giver sjælden nogen Lyd trå sig, bortset fra den under Lobet
opstaaende. knitrende Lyd i Fødderne; men stundom frembringer den en
Lyd, der nærmest kan sammenlignes med Svinets Grynten. Man hører den
især, naar Hunnerne kalder paa deres Kalve, eller naar disse svarer
eller søger Moderen. Ligeledes grynter Tyren i Parringstiden.

Renens væsentligste og kjæreste Føde er den efter Dyret opkaldte Renmos
(rettere Renlav, Lichen rangiferinus); dog spiser den ogsaa med
Begjærlighed Græs og Hø og i det hele taget næsten alle de
Vegetabilier, den kan komme over, Urter, Træ-OM RENEN.

knopper o. s. v. Renen skafter sig selv sin Føde, uden at noget Foder
indsamles til den (her ses bort fra, at Kjørerenerne paa Reiser
sædvanlig fodres med indsamlet Mos). Selv om Marken er bedækket med et
høit Snelag, forstaar Renen dog at fmde frem til Mossen; den graver sig
ned med Forføddernes brede, spadelignende Klove, og sparker Sneen op
omkring det runde Hul. Naar Sneens Overflade om Efteraaret ved Regn
eller Tøveir smelter og derpaa atter fryser til Is, er Renen ikke i
Stand til at gjennembryde denne Isskorpe og komme ned til Mossen. Den
er da indskrænket til Trælav og spæde Kviste, og under ugunstige
Omstændigheder gaar mange under saadanne Forhold til Grunde af Sult.

Renen benævnes rigtignok Husdyr og kaldes tam, men den er et Husdyr,
som aldrig opholder sig under Tag, og Hjorden i sin Helhed er aldrig
tam. Man kan rigtignok uden videre gaa ind i Hjorden, lægge sin Haand
paa Renerne og endog røre ved deres Horn; men forsøger man at holde en
af dem fast, eller røber man i det hele taget mere nærgaaende
Hensigter, flygter Dyret ilsomt bort. Hvorledes skulde Renen ogsaa
blive tam? Mennesket giver den ingen Foder, den lever aldrig længe
sammen med samme Eier eller Vogter; han driver den foran sig, hidser
Hundene paa den og forvolder den kun Besvær, uden egentlig nogen Sinde
til Gjengjæld at vise den nogen Tjeneste og Velvillie, fraregnet den
eneste: at slippe den løs, naar han har brugt den.

Til Arbeidsdyr bruges mest kun Okserener; de tæmmes i det 3die eller
4de Aar. At tæmme en ung, allerede voksen Ren er et besværligt og
anstrængende Arbeide, der fordrer baade lang Tid, Kraft og Behændighed.
I Begyndelsen taaler Renen ikke Pulken bag sig; for lidt efter lidt at
vænne den dertil, bruger man i Førstningen meget lange Tømmer og
Dragreb. Ofte tæmmes Renen ved at man spænder den foran en Lastepulk og
binder den bag en anden, med en allerede tæmmet Ren forspændt168

Pulk eller mellem to saadanne. Det utæmmede Dyr stritter vei imod af
alle Kræfter, men nødes dog til at følge med og trække sit Læs, og
saaledes vænnes det lidt efter lidt dertil.

Renens Optræden i store Masser frembyder altid et smukt og storartet
Skue. Saaledes skriver f. Ex. Stockfleth: „Alle fire Renbyer blev
samlede, og i denne skovrige Egn tog Dyrene sig fordelagtigt ud. De
fire Renbyer kunde tilsammen tælle omtrent 1700 Dyr, men mellem Krattet
syntes Antallet dobbelt saa stort, og Fjældene og Buskene syntes i
Ordets egentligste Forstand at leve og bevæge sig. Allerede troede jeg,
at hele Flokken var leiret om Teltene, da Dyrene pludselig saa op til
et skovklædt, høit Fjæld, ved hvis Fod vi befandt os, og i samme
Øieblik vendte ogsaa vi vore Øine did og bemærkede, at det øverst oppe
paa Fjældtoppen begyndte at røre og bevæge sig. Bevægelsen tiltog mere
og mere, og nu saa vi ogsaa Vogterne og Hundene, hvis Baaben og Gøen
lød ned til os. Ned ad og ud over Fjæl-dets Sider og Bratheder kastede
sig flere hundrede Rener i flyvende Galop; smukt tog Dyrets Reisning og
Holdning sig ud under det lette og flyvende Løb. Fjældets Styrtninger
og Træerne mangfoldiggjør Dyrenes Vendinger og Bevægelser; i ustandset
og ustandselig Fart omgaar de, i raske og muntre Vendinger, løsrevne
Klippeblokke, forsvinder bag disse og Træerne og kommer atter til Syne.
Nogle hundrede Skridt fra det Sted, hvor vi stod, styrtede nu Flokken
galopperende frem, og det lød, som om en Stormvind susende foer gjennem
Skoven, som om en Skylregn plaskede. Ladende de bjæffende og
forfølgende Hunde langt efter sig, styrtede Flokken sig midt ind
iblandt de omkring Teltet lei-rede Rener, og opskræmte disse til alle
fire Himmelegne. Ordnende og styrende saas nu Vogterne fare frem paa
Skierne, udsendende Hundene i alle Retninger. Et Kvarter senere er alt
igjen samlet og roligt, for saa vidt Renerne kan være rolige. 1
forfængeligt Overmod og indtagen i Lyden af sin egen Gøen, forfølger en
og anden geskæftig og bjæffende Hund en Ren, efterRener.OM RENEN.

at denne er kommen tilbage til Hjorden. Hurtig vender Renen sig om,
gjør et Stød med sine Horn, og Hunden ligger paa Ryggen og spræller; nu
er det dens Tur at flygte, og den gjør det ogsaa, beskæmmet og tudende,
med Halen mellem Benene. Med rolig og stolt Holdning ser Renen efter
den Flygtende, som vilde den sige: uden for Hjorden er Din Plads, inde
i den har Du intet at gjøre, hvorpaa den vender sig om til sine
Kammerater".

Rode giver følgende Oversigt over, hvor stor Hjord en Lap behøver for
at kunne leve deraf. Formuende eller dog velstaaende er den Lap, hvis
Hjord er talrig nok til at kunne taale en aarlig Slagtning af 30—40
voksne Rener, hvilket Antal omtrent med-gaar til Husholdningens Behov.
Ti, tyve eller flere Stykker maa end videre kunne slagtes til Salg
eller til Ombytte med andre Fornødenheder. For at kunne taale en saadan
Slagtning uden at formindskes, maa Hjorden bestaa af i det mindste
2—300 Stykker, Okse- og Kjørerenerne samt Kalvene iberegnede. I en
saadan Hjord vil der findes omtrent 100 voksne Hunner (Simler), 30—40
Hanner og Resten Kalve. Antager man, at hver Hun aarlig kaster 1 Kalv,
faar Eieren om Foraaret 100 Kalve, hvoraf imidlertid næppe flere end
Halvdelen oplever den næste Vinter; mange omkommer af forskjellige
Grunde, og en Del maa slagtes for at skaffe Skind til Klæder, især til
Børnene. Hjorden faar altsaa en Tilvækst af omtrent 50 Rener til at
erstatte Afgangen af dem, der spises, sælges, forkommer eller bliver
Ulvens Bytte.

Rige Lapper har Flokke paa 1000. 2000 eller vei endog flere Stykker.
Den rigeste norske Lap, man ved 0111, var Per Banner, der i 1828
antoges at eie 8000 Rener. Antallet af samtlige Rener i Norge er
omtrent 100,000, af samtlige Lappers Rener omtrent 400,000.

En Kjøreren har i Koutokæino en Pris af 20—30 Kroner, en Slagteren er
noget billigere.

Denne Lappens Eiendom, der altsaa i Pengeværdi repræsenterer en ret
betydelig Sum, er imidlertid meget usikker. Foruden170

den tidligere nævnte Omstændighed, at Sneen stundom dækkes med en haard
Isskorpe, kan andre Naturforhold skade Renen. Saaledes er f. Ex. de
unge. ja selv aarsgamle Rener ikke i Stand til at faa tilstrækkelig
Føde i de Aar, da der falder særdeles megen Sne; de maa gaa til de
Huller, som de ældre har gravet, og en stor Del af dem sulter derfor
ihjel, saafremt ikke Mossen er særdeles rigelig. Naar Foraaret kommer
sent, naar Hunnerne altsaa maa føde paa Sneen og selv lider Mangel paa
Føde, dør mange Kalve som Følge af Kulden og Mødrenes Svaghed.
Forskjellige Sygdomme, som angriber Renen, kan i høi Grad formindske
Flokken. Dertil kommer Renens andre Fjender: Jærven, i enkelte Egne
Bjørnen, men fremfor alt Ulven, for hvem Lappen aldrig er sikker, og
som undertiden kan anrette en forfærdelig Ødelæggelse i hans Hjord.

Kjørselen med Ren er tidligere omtalt; her kan endnu til— føies
følgende.

Saa vei ved Flytninger som Markedsreiser har Lappen sædvanlig flere
Læs. og af dem danner han, hvad han kalder en Raide. Forrest kjører
Lappen i sin tomme Pulk: til denne bindes en Ren med sit Læs, bag dette
atter en forspændt Ren og saaledes videre. 6, 8, endog indtil 15 Rener
og Pulke efter hverandre. Er det en hel Familie, som reiser. og er der
mange Læs, dannes flere Raider. Bag hver Raides sidste Pulk er der
gjærne bunden en Ren (Stoppe-Ren). der er bestemt til at holde igjen,
naar det gaar ned ad Bakke, eller flere Rener som Reserve. Det hænder
nemlig ikke sjældent, at Renen udmattes, inden man naar Raststedet.

Bag hver enkelt Kjørepulk bindes ligeledes ofte en Stopperen. Er de
Reisende uvante med Renkjørselen. kjører de undertiden ogsaa i en
Raide, idet deres Rens Tømme bindes til den foregaaende Pulk: forrest i
Rækken kjører da den lappiske Fører, eller som han kaldes: Vappus (en
Fordreining af det lappiskeOM RENEN.

Ord: oapes, Veiviser, Kjendtmand), og leder hele Raidens Bevægelse.

Lapperne kjører aldrig med mere end een Ren forspændt for hver Pulk, og
kun yderst sjælden og biot for en kort Tid har mere end een Person
Plads i Pulken (Smaabørn undtagne). Heller ikke spændes nogen Ren for
mere end een Pulk ad Gangen. Det kan her ligeledes bemærkes, at Renen
aldrig anvendes som Ridedyr, skjønt den er af omtrent samme Størrelse
som Æslet.

Selv om Pulkene ikke er sammenbundne til en Raide, kjører man dog altid
i Rad, til Dels fordi Veien bliver bedre, jo flere der kjører efter
hverandre. Renen er saa vant hermed, at selv paa en flad Mark eller en
Sø, hvor Sneens Overflade er frossen saa haard, at den kan bære, og
hvor det altsaa for Renen kan være ligegyldigt, hvor den gaar, selv der
følger den saa nøie den foranløbende Ren i hver eneste Krumning, at det
næsten er umuligt at faa den til at gaa en Gjenvei.

Paa blank Is kan man ikke kjøre med Ren, da Dyret ikke staar fast paa
den glatte Overflade.

Reiser med Ren er ikke biot ofte besværlige, men ogsaa temmelig
kostbare, naar man har meget Gods med sig: en enkelt Ren trækker
forholdsvis lidt. og man behøver altsaa et stort Antal Dyr foruden
Førere. Omtrent 200 Pund anses som fuldt Læs for en Ren; dog kan den.
især paa kortere Stykker, og naar Veien er god. trække meget mere.

Dobbelt besværlig er Transporten med Ren selvfølgelig ved Lappernes
Flytninger i den Tid af Aaret, da Jorden ikke er dækket med Sne. Da maa
alle Lappens rørlige Eiendele, Telt og Redskaber, transporteres paa
Renens Ryg. Dyret forsynes da med en Slags Bæresadel, der bestaar af to
smalle, for oven samlede Birkestykker, der slutter sig til Kroppens
Sider, og som for oven bærer to udskydende Spidser eller Kroge, paa
hvilke Byrden ophænges, lige meget paa hver Side. Paa Dyrets Ryg
anbringes under Bæresadlen et Stykke Renskind eller en Græs-172

pude. Saaledes belæssede Rener er ikke lette at føre. I Spidsen gaar en
af Lapperne og leder i en Tømme den første Ren. De øvrige bindes til
denne, saa at i alt 6—8 Stykker i Rad følger i hverandres Spor. Paa
daarlig Vei kan dog ikke flere end 3—i gaa efter hverandre: thi dels
faar Renen ofte det Indfald at vige til Siden for at tage sig en
Mundfuld Mos, dels hænder det let, at Byrderne og med dem Renerne
hænger sig fast mellem Stenene og i Buskene. Lappen i Spidsen maa hvert
Øieblik drive paa Renerne for at faa dem til at gaa, ja ofte
bogstavelig tait trække dem med sig. Saa snart man kommer til en
nogenlunde dyb Bæk. maa Byrderne aflæsses og bæres over af Lapperne;
thi Renen er saa lav, at Byrderne vilde blive vaade, hvis Dyret med dem
paa Siderne skulde vade eller svømme over Vandløbet. Omtrent en Mil —
tre til fire Timers Tid — kan Renen holde ud at gaa fuldt belastet; da
maa den hvile og æde, og Byrderne selvfølgelig tages af den. Kort sagt,
den hele Affære er baade langsom og besværlig, ligesom den kræver megen
Omtanke hos Førerne.

Den Hurtighed, hvormed man ved Sneføre kommer frem med Ren. er under
visse Omstændigheder meget stor, især i Begyndelsen af Reisen, og naar
denne ikke er alt for lang, end videre naar Føret er godt, og Renerne
ikke udmattede efter tidligere Ture. Rode siger herom: „Det er en
ganske almindelig Tro, at man med Ren kommer omtrent lige saa hurtigt
frem som med Damp. Det er sandsynligvis Forestillingen om den Hurtighed
og Lethed, hvormed Renen som alle Hjortearter bevæger sig, der har
fremkaldt denne Mening, og adskillige Reisende, der af Mangel paa bedre
Udbytte af deres Færd til Nordkap, dog i det mindste vil have den
Tilfredsstillelse, ved Hjemkomsten at fortælle deres Landsmænd noget
vidunderligt, har gjort deres til at bestyrke den. Men naar man
betænker, at en Ren ikke er større eller sværere end et nogle Uger
gammelt Hesteføl, og man sammenholder det Begreb, man derved faar om
Dyrets Kræfter, medOM RENEN.

Stationernes Afstand og Veiens Beskaffenhed, da vil man næppe, uden at
fordre Mirakler, kunne vente at reise med Dampfart. At løbe løs og
ledig er et; at slæbe en Pulk med et voksent Menneske 16—18 Mil,
stundom igjennem dyb Sne, noget ganske andet; det første kan gaa
hurtigt, men at det sidste skulde gaa lige saa hurtigt, strider imod
Sagens Natur. Vei kan man i godt Føre og paa en jævn Vei tilbagelægge
en enkelt Mil eller mere i kortere Tid end en halv Time; men en saadan
Hurtighed kan man ikke gjøre Regning paa, naar det gjælder en længere
Reise. Fra Alten til Koutokæino (ca. 16 Mil), eller fra det sidstnævnte
Sted til Karasjok (ca. 18 Mil) benyttes sædvanlig de samme Rener den
hele Vei, og denne Reise udføres i Almindelighed efter Aars-tiden og
Førets Beskaffenhed i noget længere eller kortere Tid end 2 Dage.
Vanskelig kunde den gjøres i samme Tid med Hest, et vei langt
kraftigere, men næppe saa udholdende Dyr som Renen. Naar man har kjørt
i 3—4 Timer, spændes Renen en halv Times Tid fra P.ilken paa et Sted.
hvor der vokser eller kan faas Mos, for at Dyret kan faa sig lidt Føde
og puste ud; om Natten forunder man Renen flere Timers Hvile, som ogsaa
den Reisende sædvanlig selv tiltrænger, og som han finder i de
Fjældstuer eller Hytter, der i denne Hensigt er opførte i nogle Mils
Afstand fra hverandre. Paa det aabne og nøgne Fjæld er Føret sjælden
synderlig tungt, da Sneen gjærne fyger bort eller af Vinden trykkes
sammen, efterhaanden som den falder; men i de smaa Dalstrøg og
Fordybninger, som man stundom passerer, paa Elvene eller hvor
Kratskoven giver Ly mod Vinden, er stundom Sneen saa dyb og løs, at
Renen synker helt ned til Ryggen, og kun kan komme frem ved at hæve sig
paa Bagbenene og hoppe Stykke for Stykke. At dette maa være høist
udmattende for Dyret, og at man følgelig under saadanne Omstændigheder
kun kommer meget langsomt fremad, er let at indse. Det fataleste
Tilfælde, som k. n møde den Reisende, er dog Tøveir; thi da sætter
Sneen sig fast under Pulken, hvorved den bliver174

overordentlig tung at trække; og der gives ingen større
Taal-modighedsprøve, end en Reise under saadanne Omstændigheder. Thi
ikke nok med, at man kun kan kjøre Fod for Fod: man maa ogsaa hvert
Øieblik standse og staa ud af Pulken, medens Lappen vender denne om for
at befri den for den paafrosne Sne og Is. Stundom hænder det ogsaa, at
et stærkt Snefald nedtynger Isdækket paa Elvene, saa at Vandet stiger
op over Isen og smelter en Del af Sneen; under saadanne Forhold kan man
let komme til at tilbringe mange Timer, ja vei endog en hel Dag paa en
enkelt Mil."

Om Reiser med Ren siger Rode end videre: „Det er altid ubehageligt at
reise i slet Veir, men aldrig har dog Veirets Ublidheder saa megen
Indflydelse, som naar man kjører med Ren. Denne Reisemaade, der i og
for sig selv er mere trættende end andre, fordi alle Bekvemmeligheder
under Veis fuldstændig mangler, kan i haardt Veir blive i høieste Grad
besværlig og anstrængende. Hvad det vil sige at udholde et alvorligt
Stormveir og et forrygende Snefog paa det nøgne Fjæld, ved kun den, som
har prøvet det, og er man under disse Omstændigheder nødt til at
tilbringe Natten under aaben Himmel, er en god Helbred en nødvendig
Betingelse. At man endog nødes til for Veirets Skyld at lægge sig ude
under aaben Himmel og lade sig begrave under Sneen, kan vei hænde; men
det indtræffer visselig langt sjældnere, end Rygtet fortæller, og mange
Reisende har Aar efter Aar færdedes i disse Egne, uden at et saadant
Tilfælde nogen Sinde har truffet dem. I Almindelighed forstaar Lappen
selv i Mulm og Mørke at finde frem til en af Fjældhytterne, og hvor
usselt Herberget her end kan være, saa har man dog mere Ly end udenfor,
ligesom man kan vederkvæge sig med lidt varm Mad og et Par Timers Søvn.

At Fjældlapperne kan finde frem over vilde, øde Fjældegne, hvor der
ikke engang er Spor af Vei at se, synes næsten ubegribeligt. Men dog er
det Tilfældet, og Sagen lader sig ogsaaOM RENEN.

ganske naturligt forklare. Hele Knuden ligger i den almindelige
Erfaringssætning, at et Menneske, endog med maadelige Evner, kan bringe
det overordentlig vidt i en enkelt speciel Færdighed, naar han retter
sin hele Opmærksomhed alene paa denne. Enhver af os forstaar i Mørke at
finde Vei til sin egen Bopæl; men Fjældet er netop Fjældlappens Hjem;
han tilbringer hele sit Liv med idelig at flytte frem og tilbage paa de
samme Fjælde; paa næsten enhver Plet har han til en eller anden Tid
haft sin Bolig; og da han intet andet har at lægge Mærke til i Verden,
saa er det intet Under, at han bliver bekjendt med Egnen i dens mindste
Detailler. Under denne Bakke opslog han sit Telt, og fra hin Bæk
pleiede han at hente sit Kogevand: ved Træet der bandt han en Gang sine
Bener, og imellem Buskene hist havde han sine Rypesnarer; ingen
Gjenstand er ham fremmed. Derfor ser man stundom, at Lappen, naar han i
Mørke eller Taage kjører over en stor Indsø, hvor intet uden Vinden kan
veilede ham til omtrent at følge den rigtige Retning, ved Ankomsten til
den modsatte Bred begynder at sparke i Sneen. Naar da Foden støder imod
en Sten eller en Træstub, besinder han sig, hvor han sidst saa den, og
da ved han, hvor han er. Vei har ikke alle lige godt for at orientere
sig, og paa de ganske øde Fjældflader, hvor der kun sjældent frembyder
sig et eller andet karakteristisk Mærke, og hvor man derfor i Mørke
næsten altid kjører paa Slump, gjøres vistnok mangen unyttig Omvei; men
sædvanlig kommer man dog før eller senere igjen paa et Sted, hvor
Lappen gjenkjender Omgivelserne; og det er kun i meget slemt Veir. at
man stundom længe maa kjøre frem og tilbage uden at kunne

finde den rette Vei. Da kan det rigtignok ske, at man maa holde »

ud hele Natten, eller omsider, naar Folk og Dyr er udmattede, tage til
Takke med Sneen som Dyne og en Sten som Hovedpude, indtil Dagen gryr."
—

Efter samme Forfatter og v. Düben anfører jeg endnu følgende Notitser
om Slagtningen af Renen. Den almindelige Slagte-OM RENEN. 194

tid er fra Begyndelsen af Oktober til Slutningen af Februar. Tidligere
om Efteraaret er Renen endnu mager, og de af Rensdyr- Bræmsen (Oestrus
tarandi)*) foraarsagede Huller i Skindet er endnu ikke tillukkede.
Senere paa Vinteren begynder Renen atter at blive magrere, og Skindet
bliver baade tyndt og haarer af. Naar en Ren skal slagtes, griber
Lappen den i begge Hornene; i en Haandevending kaster han den om paa
Ryggen, drager i det samme sin lange Kniv og stikker den i Dyret lige
til Skaftet, enten gjennem Brystet eller fra Siden gjennem Boven. I
begge Tilfældegjennembores Hjærtet. Han slipper nu Renen, som med
Kniven i Brystet springer vildt op; men efter faa Øieblikkes Forløb
indtræder Virkningen af det dødelige Saar. Renen begynder at skjælve;
den vil staa, men Benene formaar ikke at bære den, og den falder snart
afmægtig til Jorden. Først naar Dyret har draget sit sidste Suk.
trækkes Kniven ud af Saaret, igjennem hvilket der næppe rinder en
Draabe Blod; dette samler sig alt i Brystets Hulhed. Ofte slagtes Renen
ogsaa i staaende Stilling, enten bunden til en eller anden Gjenstand
eller fastholdt af en Lap.

Efter at have ligget en kort Tid for at afkøles, flaas Dyret. Huden paa
Hovedet og Benene afflaas ikke sammen med den øvrige Hud. men særskilt,
og disse Dele har deres særegne Anvendelse. Hovedhuden bruges nemlig
til Skaller eller Vinter-komager, Benhuden til Vinterbællinger og til
Handsker.

Det egentlige Skind udspændes straks over en lang med flere Tværstænger
forsynet Stok; de øvrige mindre Dele af Huden udspændes ved Hjælp af
smaa Bark- eller Træstykker.

Efter at Indvoldene er udtagne og Blodet udtømt, deles Kroppen i mindre
Dele, hvorved Lappen kun benytter sig af sin

*) Dette Insekt lægger sine Æg blandt Renens Haar, hvorfra de
udklækkede Larver borer sig ind i Huden. Naar Puppetilstanden
forestaar, forlader de atter Renen. Slagtes en Ren om Sommeren, er
Skindet, især paa Ryggen, af denne Aarsag gjennemboret af utallige
Huller.OM RENEN.

Kniv, idet han udfører Parteringen i Leddene. Derefter løsnes Kjødet
fra Benene, og de større Stykker ophænges til Tørring.

Næsten alle Ting af Renen benytter Lappen paa en eller anden Maade. Den
fede Tunge anses, og ikke biot af Lapperne, som en Delikatesse. Det
samme gjælder om de saakaldte „Marvben". Det er Benenes Knokler, der,
befriede for Kjødet, koges hele, men ikke længe, hvorefter de endnu
varme knuses eller kløves, saa at den indenfor liggende fede Marv
bliver tilgængelig. Man maa, naar man ikke er født som Lap, ligesom ved
Østers først vænne sig til denne Delikatesse; i Begyndelsen smager den
ikke, og Serveringen af den i en Laps Bolig er just heller ikke altid
indbydende. —

Ligesom selve Lappen, paatrykker ogsaa hans Rener disse nordlige
Regioner et særegent, et fremmed Præg. Hvad enten man i Pulken farer af
Sted bag den lille hornede Ganger, eller man ser Raidens lange Række
bugte sig gjennem Egnen, hvad enten Renflokken i Tusindtal myldrer
blandt Fjældets Krat, eller dens kronede Hoveder danner en svømmende
Skov paa Ishavets Vande — man føler, at man er i en fjærn, en fremmed
Verden, hvor Fortiden endnu lever i Nutiden, og til hvis Strande
Civilisationens nivellerende Bølgeslag endnu ikke er naaede.

Lappens Ager og Eng, hans Hest og Ko. opvokset i Sne og Kulde, udsat
for Rovdyrets Tand, opdrættet til Slid og Møie, ukjendt med Kjærtegn og
Pleie, lønnet med Haardhed og Dod — det er Renen, det er Polarørkenens
Kamel.

12IX.

Ved Juletid i Koutokæino.

Koutokæino, den 5te Januar 1883.

Mørk, trist og tung har December været; næsten kun en eneste lang Nat i
Naturen og Sindet. Biot de faa Timers Dæmring midt paa Dagen har mindet
os om, at Solen endnu er til, og at der atter vil komme en Tid, da
Dagens straalende Stjærne igjen vil stige op over Synskredsen, og med
sin vækkende Varme og sit muntre Lysspil vil borttage det ensformige,
det tyngende Vinterens Tæppe, der har lagt sig over Landskabets og
Tankernes Liv.

Som om Lyset ikke allerede var os knapt nok tilmaalt, har i lange Tider
et tykt og trykkende Skylag draget sit tætte, uigjennemtrængelige Slør
hen over Himmelhvælvingens Aasyn, skjult for os dens tindrende
Stjærneøine, skjult dens fortryllende Nordlyssmil.

Naar Solen har gjemt sig, naar Nattehimlens Pragt er unddraget Øiet, da
eier denne fattige Vinterørken ingen Rigdomme, der kan bøde paa Savnet.
Selv en Smule Stormveir vilde bringe en kjærkommen Afbrydelse af
Ensformigheden, et dygtigt Snefald vilde straks medføre lidt Forandring
— men Luften rører sigVED JULETID I KOUTOKÆINO.

næsten ikke, og trægt skrider de graa Skyer hen over den graa Himmel
uden at neddrysse noget af deres Indhold.

Og Naturens Stemning afpræger sig i Menneskesindet. Sydboens varme Blod
fødes og næres af hans Hjemstavns glødende Sol, hans Fantasis brogede
Billedverden afspeiler den rige Naturs yppige, vekslende Fylde — her
under Thules mørke, tungsindige Vinterhimmel begraves Sindets Blomster
sammen med Markens, Følelsernes Væld stivner som Elven der nede, trægt
som de ensformige Skyer slæber Tankerne sig af Sted.

Særlig i den første Halvdel af December blev Ensomheden og
Ensformigheden næsten uudholdelig, uagtet de foregaaende Maaneder just
ikke havde forvænnet mig. men tvært imod givet mig Leilighed til at
erhverve adskillig Øvelse i at reducere til det mindst mulige Minimum
den hos ethvert Memieske levende Trang til Selskab og Afveksling. I
denne Tid var jeg bogstavelig tait det eneste Mandfolk i mange Miles
Omkreds. Alle, baade Nordmænd og Lapper, var reiste bort i Anledning af
Vintersæsonens eneste og derfor store Begivenhed, hvorom der havde
været tait saa længe forud, og hvorom der blev tait saa mange Gange bag
efter: Markedet i Bossekop. Uagtet jeg følte stor Lyst til ligesom alle
de andre for en Stund at ombytte Ørkenen med Oasen, og endskjønt
Bossekopmarkedet for en fremmed Betragter skal være ualmindelig rigt
paa kaleidoskopiske Folkelivsbilleder, turde jeg dog ikke forlade min
Post, og jeg blev alene tilbage for at forlyste mig meel det alt andet
end kaleidoskopiske Skue. som den tykke Skyhimmel frembød. En epidemisk
Reisefeber syntes at have angrebet hele Befolkningen, ikke biot de her
fastboende Lapper, men ogsaa de nær og fjærn vandrende Fjældlapper; der
var ingen Ende paa de lange Raider, der i de Dage drog igjennem vor
ellers saa livløse Egn*); fra Morgen til Aften saa vi de

*) Det er Koutokæinos Beliggenhed paa Midten af Handelsveien mellem den
finsk-svenske Grænse og Kysten. der har foranlediget Stedets Navn; thi
Koutokæino, paa Lappisk Guovdo-gæidno, betyder midt paa Veien.

lange Rækker fare ned ad Elven, belæssede med Renskind, Kjød og andre
Varer, der i Bossekop skulde forvandles til klingende Mønt eller til de
tre Luxusartikler, som for Lapperne næsten er blevne Livsfornødenheder,
og som konsumeres i utrolige Kvantiteter: Kaffe, Sukker og Tobak.

Jeg var alene. Og i min mørke Ensomhed maatte jeg tænke paa Byens rigt
oplyste Gader, hvor den muntre Menneskevrimmel færdes, hvor alt og alle
forbereder sig og glæder sig til den kommende, glade Juletid. Hvad
havde jeg ikke givet, for biot et eneste Øieblik at kunne blande mig i
den glade Sværm, at kunne dele dens Glæde! Hvad havde jeg ikke givet
for biot et eneste Øieblik at kunne dvæle i de lykkelige hjemlige
Kredse, hvor de Voksne bliver Børn, naar de tænker paa den forestaaende
Juletid!

„Tik — tak. tik — tak. tik — tak," siger Kronometret; „bort med
saadanne Fantasier, pas Din Pligt. Se hverken til høire eller til
venstre, Du ser kun Illusionernes bedrageriske Fata Morgana; lad Dit
Livs Uhrværk gaa samme jævne, regelmæssige Gang som mit. Tik — tak, tik
— tak. tik — tak."

„Ak, red mig fra den grusomme, fattige Ensomheds Tyngsel," siger min
Gither; „kom, lad os flygte til mit skjønne Hjemland, hvor Alpetoppen
gløder i Solglansen, hvor den muntre Fjældbæk boltrer sig mellem Dalens
Blomster, hvor Glædens Toner klinger fra Høi og Dal. Bort, bort fra
dette døde, kolde Naturens Lig i sit hvide Snelagen, i sin sorte
Mørkets Kiste; bort til det rige, det lykkelige Sydens Haver, hvor
Rosen blusser, hvor Sangfuglen kvidrer, hvor Yndens Smil fortryller Dit
Øie." Og med et klagende Suk brister en af de dirrende Strænge.

„Tik — tak, tik — tak. Dumme, unyttige Tingest! Naar den flygtige, den
lokkende Klang er hendøet paa Dine Strænge, til hvad duer Du da? Nei,
lyt til min Melodi, tik — tak. tik — tak; den synger jeg fra Morgen til
Aften, Nat og Dag, aldrig et Øieblik anderledes, bestandig paa samme
Maade. Det er detVED JULETID I KOUTOKÆINO.

181

praktiske, det nøgterne Livs regulerende Rythme, den bringer Skipperens
kostbare Ladning frem over Oceanet, den er Hjærte-slaget i den reale
Verdens Bryst. Tik — tak. tik — tak."

„Du stakkels, kolde Maskine, Du ved ikke, at Livet ikke biot er et
Uhrværk, drevet af Nødvendighedens Spændkraft. Dine mathematisk
nøiagtige Hjul og Cylindre, som Du kalder Dit og Livets Hjærte, aner
under deres pligtopfyldende, ensformige Gang ikke, at der gives en
Følelsernes Verden, som Skjønheden gjennemvæver, hvor Tonebølgen bæver
og svulmer, hvor Farven taler og Formen lever, hvor Sangens Rythmevæld
risler gjennem blomstersmykkede Enge."

„Det er bare Humbug, det er Digterfraser, Sentimentalitet, poetisk
Flitterstads; nei, hold Dig paa det virkelige Livs prosaiske Landevei,
marscher i Takt efter mit tik — tak, tik — tak; det er saamænd det
eneste fornuftige, det eneste, som duer."

„Lad ogsaa mig tale et Ord med," siger Spilledaasen. „I har Ret og Uret
begge to. Se paa mig. Jeg er som Du, af-maalte, strænge Kronometer, en
Maskine af Tandhjul og Cylindre, men dog klinger Melodiernes liflige,
tryllende Toner fra mit Bryst. Man maa ikke se ensidigt paa Livet,
hverken lade sig rive med af Materialismens Malstrøm, eller forlade
Jorden i Følelsernes og Fantasiernes Luftballon. Livet er nu engang en
Blanding af Prosa og Poesi, og kun den har rettelig levet, hos hvem
begge harmonisk sammensmelter; Poesien kaster sit Skjønhedsslør over
Virkelighedens alvorlige Aasyn, Prosaen er den stærke, støttende
Stamme, hvorom Muserne slynger Poesiens skjønne Epheu-krans." —

Mørket ruger over de hvide Vinterm arker. Mørket ruger i Sindet. Med
Undtagelse af den Smule Reminiscents af Dag. der dvæler over Egnen i
Middagens Timer, er Tiden en uafbrudt Nat. Næsten stadig brænder
Lamperne og Lysene i Værelserne, et tarveligt Surrogat for det Lys, som
Naturen har unddraget os.182

Jeg passer mine ensformige Forretninger, aflæser Instrumenterne ved
Lygtens Skin, den ene Dag som den anden; langsomt glider Timerne hen
for den ensomme Eneboer i Ørkenen.

Aldrig har derfor nogen mødt et mere velment og hjærteligt Velkommen
end det, hvormed jeg modtog Markedsgjæsterne, da de langt om længe
atter vendte tilbage hertil. De medbragte tillige en kjærkommen
Berigelse for vort lille Samfund, nemlig Stedets Præst, der under hele
mit Ophold hidtil har været fraværende. De første Raketter, som nogen
Sinde er stegne op fra denne Del af Jordoverfladen, hilste de
Hjemvendende et funklende og knaldende Velkommen. og gav Lapperne en ny
Anledning til maalløs Forundring.

Med Præstens Ankomst er en ny Side af Livet her traadt i Virksomhed:
den kirkelige. Hidtil har Kirkeklokken kun en sjælden Gang tonet hen
over Snemarkerne, naar en Død i sin simple Trækiste er bleven hensat i
Lighuset. Da Præsten kun opholder sig her om Vinteren, maa ikke alene
Bryllupper og Barnedaab, men ogsaa Begravelser opsættes til denne Tid.
Dødens Le arbeider imidlertid her som alle andre Steder hele Aaret
rundt, og de Døde kan derfor ofte komme til at vente længe paa deres
Begravelse. Fjældlapperne maa hensætte Ligene et eller andet Sted ude i
den frie Natur — tidligere nedlagt i en Pulk, nu almindelig i en
hjemmegjort Trækasse — indtil der kan blive Leilighed til at befordre
dem til Kirken. Det trange Rum i det lille Lighus, der staar i et
Hjørne af Kirkegaarden, var derfor ved Præstens Ankomst næsten opfyldt
med saadanne Kister. —

Det er Juleaften — ja. det fortæller Almanakken. Her vil Øiet forgjæves
søge de rigt oplyste Stuer, hvor muntre Børn danser om Juletræet med
dets prangende Frugter. Lapperne ligger i deres mørke, smudsige Rum,
klædte som paa alle andre Tider, levende, tænkende og følende, som de
hver Dag lever,Udenfor Koutokæinos Kirke efter Gudstjenesten.VED
JULETID I KOUTOKÆINO.

tænker og føler. Selv i de Norskes Huse mærker man ingen Forskjel fra
enhver anden, almindelig Aften.

Fuldmaanen kaster bag de tykke Skyers Slør sin matte Belysning hen over
Landskabets hvide Kirkegaard, hvor Naturens Liv ligger jordfæstet, og
hvor Lappernes Boliger rager op som sorte Gravstene. Ingen festlig
Glædes jublende Toner forstyrrer Kirkegaardens stille Ro.

Det er Juleaften -— ja, det fortæller Almanakken.----

Det er første Juledag. Kirkeklokken sender sine kaldende Toner ud over
de hvide Marker, den lange Røgsøile fra Kirkens Skorstenspibe stiger
lodret op i den rolige, kolde Luft. Den lille Birkelund ved Siden af
staar pudret med Iskrystallernes fine Væv, der funklende tilbagekaster
Dagskjæret i Syd. Den ene Flok efter den anden af de løierlige,
pelsklædte Skikkelser bevæger sig hen imod Kirken oppe paa Bakken. Fra
nær og fjærn er de strømmede sammen i Anledning af Julen, for at høre
en Prædiken, for at begrave deres Døde, for at faa døbt deres Børn —
enkelte kanske ogsaa for sammen med gode Venner at ofre lidt til Bacchi
uægte Søn, Brændevinens Molok. Julen og Thingugerne er nemlig de Tider,
da alle Egnens Fjældlapper saa vidt muligt søger at samles ved
Kirkestedet.

Alle møder de i samme, noget uformelige Dragt; selv de ganske smaa
Udgaver af Lappebefolkningen. der bæres til Kirken for at døbes,
optræder med Pæsk og Hue. Kvinderne har i Anledning af Festen prydet
sig med deres mest brogede Torklæder om Hals og Skulder, med deres
fineste Bælter og Smykker.

Den lille Kirkes Indre, med Ovnen i Midten, er aldeles opfyldt. Paa den
ene Side sidder Kvinderne, paa den anden Mændene. Den lappiske
Kirkesanger træder frem i Kordøren og læser Indgangsbønnen paa sine
Fædres Sprog. Han er til Forskjel fra de andre klædt i Sommerkoften.

Ilan nævner Nummeret i den lappiske Salmebog — i Hovedsagen en ordret,
urimet Oversættelse af de norske Salmer — og184

begynder Sangen. Kun faa af Mængden stemmer i med, og disse enkeltes
Bidrag er just ikke altid heldige i harmonisk Henseende. Denne Del af
Gudstjenesten gjør derfor et temmelig tyndt og tarveligt Indtryk paa
den fremmede Tilhører, og ikke heller synes den at udøve nogen egentlig
vækkende Indflydelse paa det store Flertal af Menigheden, der
tilsyneladende forholder sig fuldstændig kold og ligegyldig lige over
for de faa, uslebne Stemmers slæbende Behandling af Melodien.

Man har ofte beskyldt Lapperne for at mangle ethvert Spor af musikalsk
Sans og Opfattelse, og det kan heller ikke nægtes, at der er meget, som
taler herfor. Folket eier ikke et eneste musikalsk Instrument, selv
ikke det tarveligste — naar man da ikke vil tage Hensyn til, at
Lappegutterne ligesom Gutter overalt i Verden skærer sig entonige
Træfløiter — og heller ikke har det nogen Sinde lært at anvende noget
af de Instrumenter, der hos Nabofolkene, Nordmænd, Svenske og Finner,
tilfredsstiller Almuens musikalske Trang. Tonernes brogede Verden er
for Lapperne omtrent et terra incognita.

Det eneste og tarvelige Surrogat for musikalsk Nydelse, som Lappen
kjender, er den saakaldte Juøiken, en Art Jodlen, der imidlertid er
lige saa fattig lige over for de glade Toner, der gjenlyder fra
Alpernes Klippevægge, som Finmarkens Ørken er fattig lige over for
Tyrols herlige Natur. Melodien — hvis man vil kalde en ensformig,
monoton Vekslen af 2—3, høit regnet 4—5 Toner saaledes — og Teksten er
som oftest Improvisationer, der under idelige Gjentagelser giver et
Udtryk for Vedkommendes Stemning, Naturens eller Menneskers Karakter,
o. s. v. Der er lige saa liden Poesi i Ordene, som der er Musik i
Melodien. Af de utallige Variationer, man kan høre, skal jeg anføre en
enkelt som Prøve:Det Indre af Koutokæino Kirke.185

Sangens Længde er naturligvis ad libitum*). Som Bevis paa Lappernes
ringe musikalske Øre anføres, at naar 6—8 juøiker sammen, er der ikke
to, som samstemmer; hver synger i sin Toneart, lidt høiere eller lidt
lavere end den anden. Jeg tror at have gjort den Erfaring, at jo mere
Brændevin en Lap drikker, desto mere juøiker han eller hun; i hvert
Fald er det sikkert, at Juøiken altid er Beruselsens Ledsager, om man
end ikke omvendt kan paastaa, at den, der juøiker, nødvendig maa være
beruset.

Trods det anførte er Lappernes Øre dog næppe ganske uimodtageligt for
Musikens Indvirkning, og naar der hos Folket ikke kan paavises mere
direkte Tegn hertil, tør det vistnok for en stor Del ligge i dets
eiendommelige Levevis i den barske Natur. I Skolerne skal det have vist
sig, at Lappebørnene undertiden har baade musikalsk Øre og Sangstemme,
og jeg har selv været Vidne til, med hvilken Glæde og til Dels
Forstaaelse enkelte Lapper har lyttet, naar jeg paa min Cither — det
eneste musikalske Instrument i hele Koutokæino Præstegjæld — har
spillet for dem en eller anden af de indsmigrende steyermarkske eller
tyrolske Alpemelodier. Selv en gammel Spilledaases spæde Toner har jeg
set dem komme i Henrykkelse over. Dog kan det naturligvis være, at det
her mere er det Sælsomme, det Nye, det Ubegribelige, der har fængslet
deres Opmærksomhed.

*) For ogsaa at give Dem en Itle om Tekstens Beskaffenhed, skal jeg
an-fyre et Kvad. hvormed jeg blev hilst Velkommen af en beruset Frøken,
da jeg indfandt mig ved et Bryllup: Stjærneherren, naa, naa, naa—aa,
Stjærneherren, han er kommen, lo lo lo lo, han er kommen.
Stjærneherren, han er kommen, han er kommen, Stjærneherren,
Stjærneherren, naa—aa, naa—aa, han er kommen o. s. v.186

lien tilbage til Kirken. Gudstjenesten foregaar i øvrigt som i Landets
andre Kirker, kun med den Forskjel, at Sproget er Lappisk. Selve
Prædikenen holdes dog som oftest paa Norsk, men oversættes da af den i
Kordøren placerede Tolk, der enten er Kirkesangeren eller en anden mere
end almindelig duelig Lap. Præsten maa derfor indrette sin Prædiken
saaledes, at han kun fremsætter korte Perioder ad Gangen, og derpaa
standser, indtil Tolken har gjentaget Ordene paa Lappisk for
Menigheden. At være Tolk er ingen let Opgave: begge Sprogs saa vidt
forskjellige Bygning lægger Oversætteren store Vanskeligheder i Veien;
ikke mindre er Vanskeligheden ved at omforme de sædvanlige theologiske
Udtryk i lappiske Begreber. Præsterne forbliver sjælden saa længe i
disse alt andet end misundelsesværdige Kald. at de selv bliver Sproget
fuldstændig mægtige. Paa den anden Side er det lige saa sjældent, at
Lappen forstaar Norsk.

Under Gudstjenesten hører man undertiden fra Kirkens kvindelige Halvdel
Graad og Hulken, Stønnen og Klagen, vei endog Skrig. Det er i
Almindelighed gamle Koner, fra hvem disse Udbrud kommer. Det er nemlig
en Særegenhed hos Lapperne. nu rigtignok i mindre Grad end tidligere,
at de særdeles let lader sig rive med af religiøse Stemninger, ja
undertiden endogsaa i den Grad. at Stemningen gaar over til et Slags
temporært Vanvid eller Baseri.

Lappernes gamle hedenske Religion er for længst uddød; Folket bevarer
ingen Tradition derom. Lapperne har i det hele taget en kort
Hukommelse, baade som Individer og som Folk. En Lap ved næppe, hvem
hans Bedstefader var; det er derfor ikke saa underligt, at Folket ikke
har bevaret nogen Erindring om Fortids fjærne Dage. Lige saa lidt som
Lapperne har nogen anden Literatur end den. som Nordmændene og
Svenskerne har forsynet dem med i nyere Tid. lige saa lidt har de nogen
anden Historie end den. man kan sanke ud af de spredte Efterretninger
om dem fra andre Folkeslag.VED JULETID I KOUTOKÆINO.

En Mængde Børn blev døbt i Juledagene. De skriger under denne Proces
lige saa stærkt, som andre Nationers Børn pleier at gjøre. Som det af
Underskrifterne til Portræterne i denne Bog vil fremgaa, har Lapperne i
Almindelighed ikke biot Fornavn og Faderens Navn (med Endelsen sen
eller datter), men ogsaa Slægtsnavn. Det i Koutokæino hyppigst
forekommende Slægtsnavn er Hætta; det skriver sig fra en finsk Familie,
der i sin Tid fra det i den finske Lapmarken liggende Kirkested af
samme Navn flyttede til Koutokæino og indgiftede sig blandt Lapperne
her.

De i Lighuset staaende Kister blev nedsænkede i de allerede i den
foregaaende Sommer eller Høst dannede Grave. Disse kan først tilkastes
næste Sommer, naar Varmen igjen har optøet den stivfrosne Jordbund.
Ceremonierne ved Begravelsen er de samme som andensteds i Norge; de
Skikke, der tidligere har knyttet sig til denne Akt, er fuldstændig
forsvundne sammen med den hedenske Beligion. Jeg opgravede i Efteraaret
et Par Grave paa den tidligere omtalte gamle og nedlagte Kirkegaard,
for at skaffe Bergens Museum nogle Lappekranier; foruden Skeletterne,
Rester af Pulken og af det over denne anbragte Tag fandtes ingen som
helst Gjenstand, der kunde antages at være medgiven de Dode i
overtroisk eller anden Hensigt, saaledes som det i hvert Fald i den
hedenske Tid var Skik.

Der var en Gang en ivrig Ethnograf, der etsteds i russisk Lapmarken
angreb selve den i Brug værende Kirkegaard for at supplere sin Samling.
Det bekom ham ikke godt: den forbitrede Befolkning dukkede ham nogle
Gange ned under Elvens Vand, før de lod ham løbe. For ikke at risikere
noget lignende, eller i hvert Fald for ikke at vække Befolkningens
Forargelse, maatte jeg ved Udgravningen gaa temmelig forsigtig og
stille til Værks, uagtet jeg havde Stedets øverste verdslige Autoritet.
Lensmanden, ved min Side. Min Assistent, Kirkens lappiske Graver,
maatte aflægge Taushedsløfte. og i Smug maatte de opgravede
Skeletdele188

— et fuldstændigt Skelet og 4 Kranier — transporteres ned til
Lensmandsgaarden. Jeg selv havde adskillige Skrupler ved at forstyrre
de gamle Lapper i deres to hundrede Aars Ro — men hvad gjør man ikke
for Videnskaben. Knoklerne stod i længere Tid oppe paa Lensmandens Loft
ved Indgangen til det fotografiske Mørkekammer; jeg maatte derfor ofte
passere dem, og jeg kan ikke nægte, jeg havde, især i Mørke, en vis
Rædsel f'or, at de skulde begynde at røre paa sig og skræmme Livet af
mig ved et eller andet Slags Spøgeri. Og naar jeg om Natten i Sengen
hørte Bygningens Bjælkeværk under Frostens Indvirkning knage og brage
med en Lyd som af Pistolskud, tænkte jeg ofte: nu begynder det. „Tik —
tak, tik — tak," hørte jeg da Kronometret ræsonere, „hvorledes skulde
fosforsur Kalk kunne gjøre saadanne Spilopper!" Jeg var dog ikke tryg,
før jeg havde disse Bariteter ude af Huset; udenpaa Kassen maatte jeg
skrive „Bøger og gamle Aviser", ellers havde jeg ikke faaet den
besørget til Bossekop.

Ogsaa et lappisk Bryllup fik jeg Anledning til at overvære i Juletiden.
Om end Tidens nivellerende Indflydelse ogsaa her har gjort sig
gjældende, og bragt mangen tidligere, eiendommelig Skik til at
forsvinde, er denne Handling dog ikke uden Interesse. Bruden møder i et
Kostume, der sikkert for Lappen staar som Kulminationen af jordisk
Pragt, men som i Virkeligheden ogsaa med Fornøielse kan betragtes af
mere kritiske Blikke. Den stribede, pyntelige Kofte med de brogede,
livlige Kanter er straalende ny. Om Hals og Skulder bæres det
sædvanlige, brogede Uldtørklæde, men der over et pralende
Silketørklæde, hvis overmaade stærke Glans og grelle gule, grønne og
røde Farver næsten fordunkler hele den øvrige Stads. Derover atter et
smalt, i Brystet med en Broche befæstet broget Skjærf. En prægtig, af
Sølvsmykker dannet Kjæde ligger over Bryst og Skulder. Hænderne er
anbragte i en Slags Muffe, dannet af et stort, sammenlagt Tørklæde. Men
Pragtstykket bæres paa Hovedet; det er enVED JULETID I KOUTOKÆINO.

Art Krone, men i sin Form væsentlig forskjellig fra de af den norske
Landbefolkning ved lignende Leiligheder anvendte. Den er sammensat af
broget Silketøi, Perlerækker og Sølvsmykker; oventil afsluttes den med
en Buket af Tøiblomster og forgyldte Sølvblade, og ned ad Nakken hænger
der fra den en Uendelighed af lange, brogede Silkebaand i alle mulige
Mønstre og Farver.

Brudepar fra Koutokæino.

Brudgommen er iført den blaa Sommerkofte med det brede, sølv-prydede
Bælte; men det egentlige Tegn paa hans Værdighed eiet langt, smalt,
hvidt Klæde, der gaar om Halsen og ligger korsvis over Brystet, og hvis
Ender næsten naar Jorden.

Denne Brudeparrets Kostumering er til Dels karakteristisk for
Koutokæino. I Kirken her opbevares end videre et stort,190

firkantet, rødt Klæde, der i ældre Tid under Vielsen blev baaret som en
Baldakin over Brudeparret af to Karle og to Piger. Denne, ogsaa for
Koutokæino særegne Skik er imidlertid nu gaaet fuldstændig af Brug.
Brudekronen eies kun af enkelte, der udleier den mod en vis Betaling.

Efter Vielsen begiver Følget sig parvis, med Brudefolkene foran, til
det Hus, hvor Brylluppet videre skal feires. Indtil Processionen naar
dette Hus, ringes der uafladelig med Kirkeklokken. .

Den store Mængde tilreisende Fjældlapper logerer i Julen og ved
lignende Leiligheder hos deres fastboende Frænder; her har ogsaa
Fjældlappernes Børn Tilhold under Skoletiden. Det er ligeledes i de
Fastboendes Huse, at Fjældlappernes Bryllupper og andre Fester feires.
Jeg aflagde om Aftenen en Visit i Bryllups-huset, men jeg maa tilstaa,
at jeg her ikke fandt meget, der kunde betegnes som tiltalende. Det
trange, låve og mørke Rum var bogstavelig tait opfyldt af Mennesker,
hvis eneste, fælles Attraa syntes at være at faa endnu et Glas af den
berusende Nektar, som udskjænkedes ved et Bord i den ene Ende af
Lokalet. Brændevinen er det nødvendigste Rekvisit ved en saadan
Leilighed, thi Gjæsternes Antal og Gavmildhed i Henseende til
Brudegaver staar i nøie Forhold til Brændevinens Mængde. Enhver af
Gjæsterne, baade de indbudne og de ubudne, ofrer nemlig sin Gave, enten
Penge eller Naturalier, især Rener, og det er ikke ganske ubetydeligt,
hvad et Brudepar, der er godt forsynet med Brændevin, ved en saadan
Leilighed kan tage ind. I Almindelighed udnævnes der en Slags Herold,
der høit forkynder for den hele Forsamling, hvad og hvor meget hver
frembærer, med Tilføielse af forskjellige mere eller mindre
humoristiske Bemærkninger. Ved Bordet, hvor Brudeparret sidder i sin
hele Stads, erlægger ogsaa jeg et Par Kroner i Tribut, og maa til
Gjengjæld tømme nogle Glas af det gyselige Produkt, som Lapperne
sammenblander af Spiritus og Vand. Efter LappernesVED JULETID I
KOUTOKÆINO.

Smag er dette Fluidum imidlertid alt andet end gyseligt, derom vidner
de mange ravende Mænd og Kvinder, hele dette ubeskrivelige Virvar,
denne Støien og Juøiken, som kunde bringe en til at tro, at man befandt
sig i et Galehus eller mellem en Flok af Sydhavsøernes Kannibaler. Tænk
Dem et mørkt, trangt og smudsigt Rum, der kun oplyses af Flammen paa
Ildstedet: opfyld det med nogle Snese halvt og helt berusede Mennesker,
lad Luften gjennemtrænges af vilde Hyl, Raaben og Skrigen — saa har De
Grundtrækkene af saadan en lappisk Bryllupsfest.

Det fortjener at nævnes som ganske eiendommeligt, at Lapperne slet ikke
kjender noget til Dans; men det forstaar sig, de trange Rum i deres
Huse og Telte egner sig just ikke synderlig til Ballokaler. Ligeledes
kjender de saa godt som ingen Slags Spil eller Lege, selv Kortspil er
ikke almindeligt blandt dem.

Som vistnok omtrent alle Vegne hos Landalmuen i nordlige Lande er den
poetiske, den romantisk-erotiske Side ikke synderlig fremtrædende i
Lappens Forhold til sin Forlovede eller Kone. Frieriet begynder
sædvanlig dermed, at Beileren under Samtale med sin Udkaarede søger at
frarive hende Handskerne; den større eller mindre Lethed, hvormed hun
lader sig dem fratage, er da enten et halvt Ja eller et Nei. Denne
Introduktion er vistnok det eneste poetiske ved hele Affæren.
Giftermaalet betragtes hovedsagelig som enhver anden Forretning.
Ulykkelig Kjærlighed, Maaneskinssværmeri og Trubadurer forekommer ikke
hos Lapperne.

Om Lappernes Forhold til Brændevinen siger Rode meget træffende omtrent
følgende: Andensteds drikker Almuesmanden daglig sin halve Pægl eller
omtrent 4 Potter maanedlig og anses derfor som meget ordentlig; Lappen
drikker maanedlig kun 1 Pot, men han drikker den paa en Gang, og
betragtes følgelig som en Drukkenbolt.

Det er nemlig vei saa, at Lapperne, Kvinderne iberegnede, har en
utrolig Kjærlighed til spirituøse Drikke, og de færreste192

kan modstaa Fristelsen, naar denne Vare bydes dem, men deraf følger dog
ikke, at Lappen konsumerer den i den Mængde, som

Skoletærerne i Koutokæino.

man maaske kunde tro. Sagen er nemlig den, at Lappen kun yderst sjælden
har Brændevin hjemme i sit Hus eller Telt: denVED JULETID I KOUTOKÆINO.

Lykke, at gotte sig dermed, er ham forbeholdt, naar han kommer til
Markeds- eller Kirkestedet, og der nyder han denne Lykke i saa udstrakt
en Grad, som det er ham muligt. Hele Aaret rundt drikker han imidlertid
langt mindre, end den norske Befolkning i de samme Egne.

Ved Juletid begyndte Skolen sin Virksomhed. Der findes to lappiske
Lærere, den store, godmodige Kirkesanger Morten Clementsen og den
elskværdige, livlige Henrik Pentha. Jeg har den Fornøielse at
præsentere disse brave Folk for Dem. De forsøger fra Jul til Paaske at
indprente deres Elever, blandt hvilke der findes skjæggede Ynglinge paa
20—25 Aar, nogen Religionskundskab, Øvelse i Læsning og Skrivning, samt
Rudimenterne af Regnekunsten. Deres egne Kundskaber gaar ikke stort
videre, men det behøves jo heller ikke. Som en tredie Lærer fungerer
Præsten, nemlig f'or Konfirmanterne. Trods den korte, afbrudte Skoletid
— for hvert enkelt Barn kun nogle faa Uger aarlig — kan dog i vore Dage
største Parten af Lapperne læse, mange tillige skrive deres eget Sprog.

J Juleugen blev der i Skolens Lokaler afholdt forskjellige kommunale
Møder af Lignings-, Skole- og Fattigkommissionerne. Medlemmerne af
disse bestaar, med Undtagelse af Stedets tre Norske, udelukkende af
Lapper, og i Almindelighed sidder eller ligger Forsamlingen paa Gulvet,
rygende, skraaende og spyttende. Andet ser jeg mig des værre ikke i
Stand til at berette om disse uden Tvivl særdeles interessante og
opbyggelige Møder, da det for Folk med nogenlunde følsomme Lugtenerver
næsten er umuligt i længere Tid at opholde sig i et af mange Lapper
opfyldt Værelse. Lapperne bærer nemlig omkring med sig en eiendommelig,
tilsyneladende af mange Ingredienser sammensat og yderst ubehagelig
Lugt, der i et lidet Rum snart naar en ligefrem uudholdelig Intensitet,
og som rimeligvis hidrører fra mange Slags Smuds i de i Maaneder baarne
Klæder. Sved o. 1. Hver Gang min Nysgjerrighed og min
Referentsamvittighed drev mig ind til

de løierlige Forsamlinger, drev Lappelugten mig faa Øieblikke efter ud
igjen.

Talrige var de Besøg, jeg daglig modtog af de tilreisende Fremmede, der
naturligvis alle havde hørt om den forunderlige Stjærnekiger og nu med
egne Øine vilde beundre hans Rariteter. Det var rigtignok ikke mange
Ord, hvormed vi kunde gjøre os forstaaelige for hinanden, lidt Mimik og
Fingersprog maatte træde støttende til, men vor Underholdning var
desuagtet ganske livlig, især naar jeg var saa høimodig at sætte Kronen
paa Besøgerens Nydelse ved at skjænke ham en Snaps. Da kunde jeg i
hvert Fald være vis paa, at han kom igjen et Par Timer efter. —

Nu er alle Julegjæsterne atter dragne hjem til deres Rener, og
Koutokæino er lige saa stille som før. Men den korteste Dag er
passeret, Lysskjæret i Syd vokser sig med hver Dag større og høiere, og
om ikke lang Tid vil vi igjen kunne hilse Solen Velkommen. Da vil hele
Livet her atter faa et lysere Præg.x.

Om Nordlyset.

Jeg har hidtil kun leilighedsvis berørt det Fænomen, der førte mig til
Ultima Thules øde Vinteregne, og som altsaa tillige er den egentlige
Foranledning til, at denne Bog blev forfattet. Det er derfor ikke mere
end rimeligt, at Nordlyset gjøres til Gjenstand for en nærmere Omtale,
og jeg skal her i en samlet Fremstilling forsøge at give et Overblik
over det Standpunkt.- som Videnskaben for Tiden indtager lige over for
denne Fremtoning. Jeg skal bestræbe mig for at udtrykke mig saa
letfatteligt, at enhver uden Vanskelighed skal kunne følge min
Fremstilling, der derfor kun maa betragtes som et for det store Flertal
af Læsere beregnet, populært Omrids, og ligesom jeg skal holde alle
detaillerede Undersøgelser og vidtløftige mathematiske Udviklinger
borte, maa jeg ogsaa af Hensyn til Pladsen indskrænke mig til kun at
medtage det allervigtigste af den store Mangfoldighed af
Kjendsgjerninger og Problemer, som Studiet af Nordlyset har bragt for
Dagen. En udtømmende, i alle Retninger fuldstændig Behandling af Æmnet
vilde udkræve adskillige tykke Bind.

Vi glemmer altsaa for en Stund Koutokæinos under Vinterens Mørke
hvilende Sandbanker og det eiendommelige Folk. der færdes

paa dem. for at fæste vort Blik og vor Opmærksomhed paa den sælsomme,
den gaadefulde Lysfremtoning, der smykker hine ellers saa fattige Egnes
Himmel, og Nat efter Nat for Nordens Nomader opruller en Pragt, ved
Siden af hvilken selv de rige Naturscener, som Tropezonens Beboer har
for Øie. maa blegne. —

Lad mig straks paa Forhaand forebygge en Forventning og en Skuffelse,
som en og anden Læser, der begynder paa dette Afsnit, mulig kunde blive
udsat for. Den folkelige Opfattelse hænger sig ofte mærkværdig fast ved
eiendommelige, naive Forestillinger om videnskabelige Ting, og ligesom
den i en Astronom kun ser en Hand. der sidder foran en stor Kikkert og
opdager nye Stjærner. eller ved en Meteorolog kun forstaar et
beklagelsesværdigt Individ, der har indladt sig paa den utaknemlige
Opgave at forudsige det kommende Veir, saaledes har den samme folkelige
Opfattelse lige over for Studiet af Nordlyset fæstet sin Opmærksomhed
kun ved eet Punkt, kun ved eet Spørgsmaal, som det eneste af Vigtighed
og Interesse ved den hele Sag: Hvad er Nordlyset? Skulde nogen vente
her at se dette Spørgsmaal definitivt besvaret, vil Vedkommende blive
skuffet; skulde han imidlertid desuagtet føie sig foranlediget til at
læse dette Afsnit til Ende, haaber jeg dog paa den anden Side ogsaa, at
han vil finde, at der er mange andre væsentlige Punkter, der først maa
studeres og opklares, inden hint Spørgsmaal kan ventes besvaret paa en
fyldestgjørende Maade, og at mange andre Sider af Fænomenet er
tilhyllede af et lige saa tæt Slør som det, der skjuler Nordlysets
egentlige Aarsag og Væsen for os.

Da Videnskaben ikke har formaaet at give i hvert Fald et concist Svar
paa dette, den store Mængde udelukkende interesserende Spørgsmaal, har
den populære Videbegjærlighed som bekjendt selv søgt at tilfredsstille
sig ved mere eller mindre geniale Forklaringer over Nordlysets
Oprindelse. Men om end Videnskaben saaledes paa den ene Side maa
erklære sig for fallit lige over for det eneste Krav, som Publikum med
Hensyn til Nord-OM NORDLYSET. 197

lyset stiller til den, kan den dog ogsaa paa den anden Side søge en
Slags Trøst deri, at den dog i hvert Fald formaar at sige, hvad
Nordlyset ikke er, ligesom den maa tilraade Fabrikanterne af disse
hjemmelavede Nordlystheorier at opsøge andre og mere taknemlige Felter
for deres Opfindsomhed. Lige over for alle saadanne folkelige
Hypotheser maa Videnskaben nemlig paa det bestemteste erklære, at
Nordlyset f. Ex. ikke er en Reflex af Solskinnet paa Polaregnenes
Ismarker; ikke et Gjenskin af Sollysets Glitren paa den bevægede
Havoverflade eller dets Blinken i store Sildestimers blanke Skæl; ikke
Solstraalernes Brydning i eller Tilbagekastning fra liøit i Luften
svævende Iskrystaller: ikke Lysningen fra Jordens ildflydende Indre,
fremkommen derved, at Jordskorpen paa Grund af Jordens Axeomdreining
ved begge Poler skulde være forbleven saa tynd. at der her har dannet
sig saa at sige to Kæmpevulkaner (!)*), o. s. v., o. s. v. Ikke alene
maa

*) Dette ei' aldeles ingen Overdrivelse fra min Side; tvært imod synes
denne Hypothese at være særdeles yndet. Jeg er i Besiddelse af et Brev,
hvori Forfatteren kjorer op med et helt Batteri af slaaende Argumenter
for at gjøre denne sin sindrige Ide indlysende for mig; det
meteorologiske Institut i Kristiania eier en Epistel fra en anden
folkelig Hypothesemager. der har undfanget akkurat den samme sublime
Tanke; og paa Fyrvæsenets Kontor i Kristiania har jeg set en Ansøgning,
i hvilken Supplikanten mente at gjøre sig særlig fortjent til den
attraaede Fyrvogterpost ved at meddele, at han havde fundet, at
Nordlyset skyldes en paa Grund af Jordskorpens Tyndhed ved Nordpolen
dannet Vulkan etc. Det er jo for øvrigt en bekjendt Ting. at en ny Ide
som oftest tændes samtidigt i flere geniale Hjærner. Af min Brevsamling
kunde jeg for Resten fremdrage mange andre snurrige Nordlystheorier,
som Godtfolk Tid efter anden har sendt mig. Jeg skal indskrænke mig til
et eneste Exempel. For nogle Aar siden modtog jeg en Skrivelse, der af
Forfatteren var tilstillet det ethnografiske Museum i Kristiania, men
som dette sendte til mig, da det formodentlig fandt, at vedkommende Sag
laa noget uden for dets sædvanlige Territorium. Brevet indeholdt intet
mindre end en Paastand om, at Forfatteren, en forhenværende Sømand, til
Punkt og Prikke kjendte Nordlysets Oprindelse; men han vilde kun røbe
denne sin Hemmelighed, naar Staten til Belønning vilde sikre ham en
klækkelig Sum aarlig. Jeg skrev til den gode Mand, at Staten
selvfølgelig vilde vide at belønne en saa198

den videnskabelige Forskning fuldstændig forkaste slige naive Theorier,
hvis eneste Fortrin er den overraskende simple Maade, paa hvilken de
søger at løse Problemet, men den formaar ogsaa at antyde Retningen, i
hvilken enhver Nordlystheori maa gaa, idet der ikke kan være Tvivl om.
at Nordlyset er et elektrisk Fænomen, der staar i nøie Forbindelse med
de jordmagnetiske Kræfters vekslende Tilstand. Men med en saadan
Forklaring er det store Publikum i Regelen ikke til Freds.

Videnskaben gaar endnu videre. Det er lykkedes den at finde og at kunne
paavise en Række af Love, som Nordlyset adlyder, og af hvilke jeg her
biot foreløbig skal nævne nogle af de vigtigste, der senere tillige med
andre skal blive Gjenstand for en udførligere Omtale:

Nordlysets Hyppighed og Udvikling tiltager, jo niere man nærmer sig
Jordens nordligste Egne, indtil et vist Maximum og en vis Grænse er
naaet, inden for eller nordligere end hvilken Fænomenet atter aftager.

Sønden for denne Grænse ses Nordlyset som Regel paa den nordlige Del af
Himlen, inden for den paa den sydlige; i Egnene med den største
Hyppighed optræder Fænomenet paa alle Dele af Himmelhvælvingen.

Nordlyset er med Hensyn til Hyppighed. Styrke og Udvikling

fortjent Borger, der havde løst et af alle Landes Videnskabsmænd saa
længe forgjæves studeret Problem, men bad ham dog, forend jeg kunde
gjöre videre Skridt, ganske privat meddele mig lidt om de dybe
Hemmeligheder, han sad inde med. Han svarede da, at han en Gang i de
arktiske Farvande havde set et stærkt Nordlys; han holdt sin Sydvest i
Veiret, og der faldt en Mængde smaa Iskrystaller ned paa den; følgelig
var Nordlyset ikke andet end saadanne Iskrystaller, hvis gjensidige
Gnidning frembragte Lyset. Des værre saa jeg mig i den sørgelige
Nødvendighed at maatte tilraade Manden at fortsætte sine Forskninger
over Nordlyset, da de af ham iagttagne Iskrystaller i nordlige Lande
eiet meget almindeligt Fænomen, der ikke har noget med Nordlyset at
gjøre, saa at den attraaede Statsbelønning paa hans Studiers nuværende
Standpunkt næppe vilde kunne opnaas.OM NORDLYSET.

bundet til bestemte Perioder, der til Dels staar i Forbindelse med
Solpletternes Optræden og Perioder.

Nordlyset er ikke alene nøie knyttet til Jordmagnetismens forskjellige
Fænomener, men det staar tillige i Forbindelse med Fremkomsten af
usædvanlige elektriske Strømme ved Jordoverfladen.

Disse og flere andre Love har allerede været kjendte i adskillige Aar,
men den store Mængde staar fremdeles i den Mening og fastholder den
Paastand, at man intet som helst ved om Nordlyset, og de folkelige
Grublere fortsætter fremdeles deres Søgen efter Fænomenets inderste
Kjærne paa alle andre Veie end den rigtige.

De mere videnskabelige Hypotheser, der i Tidernes Løb i utroligt Antal
er fremsatte angaaende Nordlyset, skal jeg her ikke nærmere omtale; de
er mere indviklede end de populære, men formaar lige saa lidt som disse
at give en fuldt ud tilfredsstillende Forklaring af de mange
Eiendommeligheder, der i Følge Iagttagelse og Erfaring udmærker
Nordlyset. En stor Del af disse Theorier, selv af de nyeste, er endog
saa uholdbare, at man kun kan forklare sig deres Fremkomst derved, at
de hovedsagelig skyldes Forskere fra sydligere Lande, hvor Nordlyset er
en Sjældenhed, og hvor det aldrig optræder med den rige Udvikling, som
det opnaar i sit egentlige Hjem. Man er bleven frapperet af det uvante
Skue, og efter at have iagttaget nogle faa Tilfælde, har man straks
anset sig for kapabel til at opbygge en Theori for det hele Fænomen.
Hvad man selv har iagttaget, har man støttet og suppleret ved af andre
Iagttageres Beretninger at udpille netop saadanne Udtalelser, som
stemmede overens med ens egne Anskuelser — og saa har den skjønne
Theori været fix og færdig. Kun Skade, at et saadant theoretisk Nordlys
og et, som Naturen selv optegner paa Himmelhvælvingen, kun har saare
lidt tilfælles. Man kunde ogsaa akkurat lige saa godt efter at have set
en Istap skrive Bræernes Historie, eller efter en enkelt Sætning af et
fremmed Sprog opbygge hele dettes200

om nordlyset;.

Grammatik. Det er egentlig først i den allerseneste Tid, at
Nordlysforklaringen er slaaet ind paa et, som det synes meget lovende
Spor; men herom paa et senere Sted.

Ukjendskab til og vrange Forestillinger om Nordlyset maa i det hele
taget ikke alene søges hos Menigmand, men ofte ogsaa hos de Forfattere,
der søger at oplyse den store Mængde. De populære Skribenter har med
Hensyn til Nordlyset mange Synder paa deres Samvittighed: man kan tage
omtrent den første den bedste af vor Tids utallige naturvidenskabelige
Morskabsbøger, hvori Nordlyset omtales, og Kjenderen vil finde den ene
Urimelighed efter den anden, ganske bortset fra de stundom vedføiede
skrækkelige Afbildninger, der skal gjengive Nordlysets Udseende, men
som ikke har hjemme andensteds end i Tegnerens Fantasi. Uden eget
Kjendskab til Fænomenet afskriver den ene Kompilator den anden, det
rigtige med det urigtige, det misforstaaede med det forvanskede, og
Nordlysliteraturen er derved i Tidernes Løb bleven opfyldt med en
saadan Mængde af traditionelle Løgne, at det vilde blive et sandt
Herkulesarbeide, om nogen en Gang til Gavns skulde rense denne
Augiasstald. —

I lige saa høi Grad som Nordlysets gaadefulde Væsen tiltrækker sig
Forskerens Interesse, vækker og fængsler dets forunderlig
hemmelighedsfulde Optræden Betragterens Opmærksomhed. I sydligere
Lande, hvor Fænomenet er forholdsvis sjældent, har derfor ogsaa
Nordlysets uforudsete Fremkomst, dets hurtige Bevægelser. vekslende
Former og pragtfulde Farver til alle Tider gjort Indtryk paa Mængdens
Sind. Man kan forfølge dets Spor gjennem alle Aarhundreder tilbage til
de fjærne Tidsrum, da Italiens og Grækenlands Kultur stod i sin
Blomstring. Ganske vist er det først i en forholdsvis sen Tid, at man
lærte at indse, at Nordlyset ligesom Regnbuen og Lynet maa betragtes
som lovmæssige Ytringer af Naturens Kræfter, og saa godt som alle fra
Oldtiden og Middelalderen bevarede Optegnelser om Nordlyset er derfor
iklædte Fantasiens og Overtroens Dragt; men gjennem denOM NORDLYSET.

eventyrlige Iklædning skinner dog de Træk frem, som Iagttageren den Dag
i Dag maa erkjende som karakteristiske for Fænomenet*).

Allerede Aristoteles omtaler Nordlyset, og tilmed mere nøgternt end
langt senere Tiders Skribenter; han sammenligner det med Flammen fra
forskjellige jordiske Lyskilder og betegner endogsaa de forskjellige
Slags Nordlys med særegne Navne. Af disse er især Chasma**) (Aabning,
Svælg, o: i Himlen)

bleven bekjendt og i de senere Aarhundreder hyppig anvendt. Ogsaa hos
Cicero, Plixius og Seneca finder man Nordlyset omtalt. Den sidste
fortæller etsteds, at der under Keiser Tiberius en Nat i Rom viste sig
et Nordlys, der i den Grad lignede Gjenskinnet fra en stor Ildebrand,
at man troede, at hele Byen Ostia stod i Flammer, saa at Kohorterne
ilede derhen for at yde Hjælp. Den samme Aarsag har ofte senere
frembragt den samme Virkning; enclnu i 1870—72 foraarsagede Nordlyset
hist og her Brandmandskaberne unødvendig Uleilighed.

Jo længere man kommer frem i Tiden, desto talrigere bliver efterhaanden
de Meddelelser, man i Kronikerne og Annalerne finder om Nordlyset.
Fænomenet betragtedes sædvanligt ligesom Kometerne med overtroiske
Øine, og i dets vekslende Lysformer saa Fantasien ikke biot alle mulige
sælsomme og grufulde Skikkelser, men ogsaa manende eller truende
Varsler om kommende Ulykker, Krige, Epidemier og lignende. For øvrigt
behøver man slet ikke at gaa overdreven langt tilbage i Tiden for endnu
at finde Reminiscenser af denne Anskuelse: mange af Læserne vil vistnok
erindre, hvorledes de storartede røde Nordlys, der viste sig i 1870—71.
af Menigmand sattes i Forbindelse med blodige Slag under den samtidige
Krig. Af de billedlige Udtryk, hvormed Nordlyset i ældre Tid, ja lige
til det 17de Aarhundredes Slutning,

*) De ældste Nordlys, hvorom man har kunnet linde Efterretninger, gaar

tilbage til ca. 500 Aar f. Kr.

**) Eller med Flertalsforin: x"ö,uaTO. Chasmata.202

hyppigst betegnes, skal jeg her anføre nogle enkelte: flammende,
blodige Krigshære; brændende Straaler i Nord; Ildskyer; ildagtig
Rødhed; lysende, brændende Bjælker; flyvende Fakler; røde Skyer, der
udspyr Ild. Damp og Røg; vidunderlige Tegn; flammende Drager; brændende
Aabninger i Himlen; ildagtige Skikkelser i Nord; blodige Vaaben:
flammende Spyd. Lanser og Sværd; onde Aander: brændende Halmknipper;
lysende Baand; flammende Telte — og mange andre, svarende til de
Forestillinger, som Indbildningskraften skabte.

Paafaldende er Nordboernes Taushed med Hensyn til Nordlyset. Naar man
undtager den for sin Tid mærkværdig ædle og usminkede Beskrivelse af
Nordlyset, der findes i „Kongespeilet" (forfattet ca. 1250 af en for
øvrigt ubekjendt, i det nordlige Norge bosat, høitbegavet Skribent),
findes der i hele Old- og Sagaliteraturen ikke en eneste Hentydning til
Nordlyset. I de islandske Annaler forekommer der vei hist og her
Optegnelser, der maaske kan sættes i Forbindelse med Nordlys, men de
synes som oftest at være udskrevne af mellemeuropæiske Krøniker; de har
den samme fantastiske Iklædning som alle andre samtidige
Nordlysoptegnelser, og ingensteds træffer man Fænomenet, som dog paa
Island er saa hyppigt, betegnet med sit allerede i .Kongespeilet"
forekommende, oldnordiske (og islandske) Navn: nordurljos. Grunden til
denne Taushed maa vistnok søges deri, at Fortidens Nordboere
overhovedet ikke havde Øie for Foreteelser i Naturen. Men vilde man f.
Ex. for Norges Vedkommende gjøre gjældende, at det netop er Nordlysets
store, næsten dagligdagse Hyppighed her. der har gjort Folket saa
fortroligt og tilvant med Fænomenet, at man i ældre Tid ikke er kommen
i Tanker om at omtale det — da slaar denne Anskuelse ikke til. Thi
kommer vi noget længere frem i Tiden, hvor norske Skribenter begynder
at skrive om Nordlyset, gjør de det som oftest paa en Maade, der viser,
ikke biot, at den almene Folkebevidsthed ikke er fortrolig med
Nordlyset, men ogsaa, at selve SkribenterneOM NORDLYSET.

tror at staa foran et nyt, tidligere ukjendt Fænomen. Aarsagen er
formodentlig den, at Nordlysets Hyppighed er underkastet visse, endnu
lidet kjendte Perioder af betydelig Længde, saa at Fænomenet, selv i
temmelig nordlige Egne, stundom i en Række af Aar kan synes at være
fuldstændig forsvundet. Naar hertil føies de ældre Tiders ringe
literære Produktion og høist begrænsede personlige Kommunikation, kan
man tænke sig, at Erindringen om det foregaaende Nordlysmaximum har
været tabt, naar et nyt begyndte.

I Slutningen af forrige og Begyndelsen af dette Aarhundrede indtraf der
en saadan nordlysfattig Periode. Jeg skal fra dette Tidsrum meddele en
Episode, der er i høieste Grad betegnende, naar man husker, at den
spiller i en Egn af Jorden, hvor i vore Dage Nordlyset er lige saa
kjendt som Skyer og Regn. Der blev en Aften paa en Gaard i Sætersdalen
i Norge holdt Dansegilde. Efter at man havde danset en Stund, viste der
sig Nordlys paa Himlen. Denne Fremtoning havde Folkene aldrig set før
eller hørt omtale; de betragtede den derfor som noget forfærdeligt, og
blev saa forskrækkede og alvorlige, at de sluttede Gildet og reiste
hjem.

De ældste nordiske Optegnelser om Nordlys skriver sig fra den sidste
Halvdel af det Ride Aarhundrede. De bærer ganske deres Tidsalders Præg.
Selv det 16de Aarhundredes store Iagttager. Tycho Brahe, har endnu ikke
det rette Greb paa Sagen: han ansaa Nordlyset for en Slags svovlagtige
Dampe, og i hans Nordlysoptegnelser, der findes i hans, for øvrigt paa
Dansk affattede meteorologiske Dagbog, betegnes Fænomenet stadig med
Chasmata: „om nattenn tyetes der naagle Chasmata alf norden," „om
affthenen regierit Chasmata" o. 1. Man fristes heraf til at drage den
Slutning, at Ordet Nordlys den Gang endnu ikke har været kjendt i
Danmark, hvad der dog af andre Grunde synes lidet troligt.204

Jeg skal her give en enkelt Prøve paa en norsk Nordlys-beskrivelse fra
det lo de Aarhundrede; den kan tjene som Exempel for hin Tids
Nordlysbeskrivelser overhovedet. Den forekommer blandt flere andre i en
af Magister Absalon Pederssøn i Bergen fra 1552 til 1572 ført Dagbog:

(1557. 16de April.) „Same aar der den lofflige mand och herre mester
Geble Pedersson, fød aff eddel blod, blef kranck, hende det sig paa
Langefredag, der klocken kunde vere ved sex, da syntis oss heden
(henne) vid Alle helgens kircke, huorlunde at der var lige som it
gloende suerd, det slo tre gonger neder mod iorden och rychte seg huer
gong hastelig op igien, siden ski Ides det ad vdi tre parter, ligeruis
som tre skonroger (Rugtvebakker) med knopper paa."

Videnskaben opdagede saa at sige først Nordlyset i det følgende
Aarhundrede, da Franskmanden Gassendi iagttog det store Nordlys den
12te September 1621, og derved tillige fik Leilighed til at give
Fænomenet dets videnskabelige Navn: Aurora Borealis o: den nordlige
Morgenrøde, et Navn, der hvor lidet træffende det end er, dog er gaaet
over i de fleste Sprog. Fra denne Tid af begynder Nordlyset mere og
mere at blive betragtet som en under Naturforskerens Omraade liggende
Fremtoning.

Først temmelig sent kom man til Kundskab om, at der paa den sydlige
Halvkugle optræder en lignende Fremtoning, der, saa vidt man for Tiden
kan bedømme det, i et, og alt svarer til Nordlyset, og som betegnes med
Navnet Sydlys, Aurora Australis. Endnu i 1752 skriver den svenske
Astronom Wargentin: „Om der omkring Sydpolen viser sig et lignende
Lysfænomen, er endnu lige saa ubekjendt, som om der dersteds findes
beboede Lande." Dog havde allerede Antonio de Ulloa i 1745 ved
Omseilingen af Kap Horn flere Gange iagttaget Sydlyset, ligesom man
ogsaa senere har fundet Efterretninger om endnu længere tilbage i Tiden
optraadte Sydlys.OM NORDLYSET.

I nyere Tid betegner man derfor mere korrekt Fænomenet med Navnet
Polarlys.

1.

Nordlysets Optræden i Almindelighed.

At give en almengyldig Fremstilling af den Maade, paa hvilken et
Nordlys optræder, er forbundet med store Vanskeligheder. Ikke alene
betinger den forskjellige geografiske Beliggenhed væsentlige
Forskjelligheder i Fænomenets Karakler, men selv for en og samme
Lokalitet frembyder Fænomenet en saadan Rigdom paa Variationer, at
næppe det ene Nordlys ligner det andet. Jeg skal forsøge i korte Træk
at skildre de væsentligste Momenter dels ved et svagere, dels ved et
stærkt Nordlys, saaledes som Fænomenet optræder i det sydlige
Skandinavien, i Danmark, England o. s. v.

Solen er gaaet ned for nogle Timer siden, Lyset fra den svindende Dag
er slukket paa Vesthimlen, og Stjærnevrimlen funkler paa den mørke
Hvælving. Lavt nede langs Horisonten i Nordvest og Nord skimtes en
svag, ubestemt Lysning, der opad og nedad umærkelig gaar over i
Himmelbundens Mørke.*) Snart opdukker der hist og her Pletter med lidt
stærkere Lys, snart udviskes atter næsten alle Spor af den sarte,
dæmrende Lystaage. Men i det hele taget er dog Lysstyrken i Tiltagende,
og det varer ikke længe, inden der hen ad den nordvestlige Horisont
strækker sig en bred Lysbue, der med begge Ender hviler paa Synskredsen
i NO og V, og hvis høieste Punkt ligger i nogle Graders Høide i NNV.
Opad taber dens Lys sig efterhaanden uden synlig Grænse; for neden er
Lysstyrken størst, og Under-

*) Det er denne, især i sydligere Lande hyppige Nordlysform, der har
givet Anledning til Nordlysets moderne latinske Navn: Aurora Borealis,
der ikke oprindelig horer hjemme i det latinske Sprog, men som
tidligere omtalt först temmelig sent er bragt i Anvendelse.206

randen træder ret tydeligt frem. Enkelte stærkere Lyspletter dukker op
i Buen, snart her, snart der, og skrider med en vibrerende Bevægelse
til den ene eller anden Side, følgende Buens Retning, hvorefter de
atter smelter sammen med deres Omgivelser. Forfølger man Buen
opmærksomt, ser man, at den ganske langsomt hæver sig, dens Toppunkt
kommer høiere op over Horisonten, og Afstanden mellem dens Fodpunkter
bliver større. Farven af Lyset er næsten hvid, dog med et svagt
gulgrønt Skjær, hvad man let overbeviser sig om ved at sammenligne den
med Mælkeveiens hvide, kolde Lystone. Pludselig kommer der mere Energi
og Liv i Fænomenet. Den nedre Rand af Buen omdanner sig i et Nu til en
smal, intensiv Lyssøm. der skarpt fremhæver sig fra det ubelyste Bum
underneden, som nu synes fuldstændig sort eller svagt violetfarvet (det
„mørke Segment"). Høiere oppe samler Lysmassen sig til en bredere og
langt svagere Lysbue, der løber parallel med den nedre. Kun et Øieblik
bevarer Nordlyset dette distinkte Udseende: da fremtræder der paa nogle
Steder i den nedre Bue en stærkere Lysudvikling, som straks efter
afføder Grupper af lysstærke, korte og lodrette Straaler, der naar op
til den øvre Bue og vugger sig til høire og til vens1 re, medens de
samtidigt skrider mod Øst eller Vest; for neden skærer de sig med deres
lysstærkeste Ender ned i Segmentet, hvis skarpe Begrænsning derved
forsvinder. Af den øvre Bue er der kun Brudstykker tilbage; den nedre
er nu aldeles opløst i de sitrende Straaleknipper, hvoraf det ene
udslukkes efter det andet, men nye tændes og erstatter de forsvundne.
Her langsomt, hist med ilsomme Skridt, rykker de under deres
Svingninger tilsyneladende til høire eller til venstre, uden at man dog
bestemt kan sige, om det er Straalerne selv, der flytter sig, eller om
det kun er Lysglansen, der forplanter sig fra Straale til Straale, uden
at disse ændrer deres Plads. Men kun kort varer dette Optrin,
Straalerne mister deres Bevægelse og Lys, og snart ser man kun
ubestemte, blege Lys-OM NORDLYSET.

ninger i deres Sted. Langsomt samler de sig. indtil atter en Bue er
dannet. Den er ikke saa regelmæssig som den forrige, og dens Lys har
ikke det Præg af Ro som hins; uophørlig forandrer den Form, Beliggenhed
og Styrke, indtil et nyt Straale-udbrud indtræffer: paa to, tre Steder
blusser Lyset op til Bundter af lange Straaler, medens det i
Mellemrummene dæmpes, saa at Nordlyset straks efter kun bestaar af
adskilte Grupper af Straale-knipper, der ligesom de forrige graciøst
tumler sig om hverandre, men med deres øvre, lyssvage Spidser stiger
helt op til Polar-stjærnens Høide; deres nedre, kraftigste Ender staar
i forskjellige Høider og udvikler under Bevægelsen svage, skiftende
Regnbuefarver. Men dermed er ogsaa Nordlysets største Fase naaet.
Straalerne taber sig en efter en. Lyset afbleges, og til sidst samler
cle faa Rester sig atter til en lav og langstrakt Bue. Den beholder kun
i nogen Tid sin udprægede Form; saa udviskes dens Rande, den bliver
mere og mere utydelig, og sluttelig synker ogsaa de sidste, næppe
kjendelige Antydninger hen i Himmelbundens Mørke.

Det vilde imidlertid være feilagtigt at tro. at alle mindre Nordlys
optræder paa denne Maade, eller at de forskjellige Udviklingsstadier
altid viser sig i den her antydede Rækkefolge. Der forekommer som sagt
den største Variation i saa Henseende, og ovenstaaende Skildring maa
mere betragtes som et Exempel end som en Norm. Buernes Antal kan være
to. tre eller flere (se Fig. 6—11); de kan være smalle og brede, de kan
stige og synke; ofte naar Nordlyset ikke videre frem end til at danne
en Lysning eller en Bue, til andre Tider viser det alle de nævnte
Former og ikke biot en Gang. men tre. fire eller flere Gange i Løbet af
samme Aften: stundom tændes og slukkes Nordlyset i Løbet af samme Time,
til andre Tider staar det i vekslende Skikkelse paa Himlen fra Aftenens
Begyndelse til den følgende Dags Morgen.208

Jeg skal nu forsøge at antyde, hvorledes for de samme Egne et af de
mest udviklede Nordlys optræder.

Det er en smuk Efteraars- eller Foraarsaften. Dagskjæret i Vest svinder
mere og mere. og den ene Stjærne kommer frem efter den anden. Da viser
der sig høit i NO en sælsom, sitrende Lysning; snart med et svagt
rødligt Skjær, snart gjennemfuret af lange, smalle Lysstriber, der naar
op til Polarstjærnen eller høiere, bølger den langsomt hid og did. som
om Vinden sagte viftede paa den lette Lystaage; tydeligere og
tydeligere træder den frem, efterhaanden som Natten breder sit mørke
Slør ud over Himmelhvælvingen. Pludselig gjennemfures Lysningen fra
øverst til nederst af et glimrende Straaleknippe. hvis nederste
smaragdgrønne Ende næsten naar ned til Horisonten, medens den øverste,
taageagtige Spids, der blusser med et rødligt Skjær, rækker helt op til
Himlens høieste Punkt. Straale ved Straale vugger sig frem og tilbage,
flere og flere kommer til; med en for Betragteren overvældende
Hurtighed udbreder Straalingen sig imod Vest, og snart efter er hele
den nordlige Himmel eet straalende Flammehav. Som et feagtigt, af Lys
og Farver vævet Tæppe hænger Straalerækken ned i Luften; hist og her
slaar Tæppet yndefulde Folder, og i en ubeskrivelig Skjønhed bølger det
frem og tilbage, som om Vinden pustede Liv i Straaledraperiets Folder.
Bødt og Grønt spiller om hinanden i Tæppets nedre Rand. Nogle Minuter
varer Lysmassernes sælsomme Spil. hvis vekslende Skikkelser. Farver og
Bevægelser fængsler og beskjæftiger Sindet ikke mindre end Øiet — da er
Kræfterne udtømte, det skjønne Billede udviskes, og Formerne opløser
sig til store og svage Lysskyer, der bedækker næsten hele den nordlige
Halvdel af Himlen. Men nede ved Horisonten hersker der fremdeles en
livlig Virksomhed; her har der dannet sig et Par Buer, hvis uophørlig
vekslende Fremtoninger optager Beskuerens Opmærksomhed i Mellemakten
mellem den forrige og den næste store Scene af det ophøiede Skuespil,
som Naturens Kræfter opfører paa FirmamentetOM NORDLYSET.

— snart svage, snart stærke, nu regelmæssige, nu slangeagtigt bugtede,
eet Øieblik spaltede i tre, fire Buer, saa atter smeltede sammen til en
eller to. snart gjennemvævede med Regnbuens livlige Farvetoner, snart
udskydende Rækker af korte Straaler, der minder om Metalpibernes
Opstilling foran et Kirkeorgel. Da opstiger der pludselig lodret fra
Horisonten i Øst en smal, hvid Stribe; en lignende og tilsvarende
opstiger i Vest; de vokser hurtigt i Længde, mødes med deres Ender og
danner saaledes en mægtig Bue. der lodret over Iagttageren omspænder
hele Himlen. Samtidig fremstaar ved dette Lysbaands Fodpunkter to store
og lange Straaleneg, vundne af hvide og rode Striber. Lysningerne paa
Nordhimlen tændes atter til fornyet Liv, og snart bølger igjen
Flammehavet som før paa hele den nordlige Himmelhalvdel. Livligere og
livligere bliver Bevægelserne og Farverne, høiere og høiere gaar
Straalerne og nærmer sig med deres øvre Ender til den store Bue, der
langsomt er skreden mod Syd. Andre Straalegrupper dannes i større
Høider, her og der, i Øst og i Vest, og mere og mere udbreder
Lysmasserne sig over Himlen. Høit oppe, lodret over Hovedet, dannes i
et Nu nye, over hele Himlen gaaende, hvide Baand, der ilsomt farer mod
Syd og opløses. Nu har Lysmasserne længst overskredet Zenith,
Straale-enderne skyder for oven sammen imod et Punkt høit paa den
sydlige Himmel, i Øst og Vest rykker Straalernes Enemærker stadig
længere mod Syd. Da viser der sig et forunderligt Skue. Hele Himlen, i
alle Betninger. er bedækket med Straaleknipper, alle skyder de op imod
hint Punkt (det .magnetiske Zenith") og omdanner saaledes
Himmelhvælvingen til en mægtig Flammekuppel, hvis Skjønhed intet Ord
formaar at udtrykke, ingen Pensel at male. Alle de glimrende
Farvenuancer, som sammensætter Regnbuens brogede Baand, har her givet
Mode for at smykke den herlige Lyshvælving; der er Smaragdens Grønt,
Rubinens Rødt, Safirens Blaat. Her boltrer sig en Flok gulgrønne
Flammer i lystig Leg. hist stiger mægtige Søiler op som for at under-

støtte den stolte Lysbygnings Hvælving; der drager et høirødt,
gjennemsigtigt Forhæng sig over Himlen, og bag Forhænget stiger
blændende hvide Straaler frem. Det er Nordlyskronen. Et skjønnere Syn
er det visselig ikke forundt det menneskelige Øie at nyde; den, der
ikke har set det, kan ikke gjøre sig nogen Forestilling om dette
vidunderlige Skuespil, som trodser enhver Beskrivelse. En Stund staar
den mægtige Lyshvælving i majestætisk Skjønhed; da brister Buerne, som
bærer den, de svage Lysskyer, der bliver tilbage paa Sydhimlen, slukkes
snart, og Nordlyset trækker sig atter tilbage til den nordlige Halvdel
af Himlen. Her fortsættes Straalingen og Farvespillet endnu i
mangfoldig Veksel, men Omraadet trækker sig dog stedse længere ned mod
den nordlige Horisont. I de svage Lysninger, der endnu staar høit paa
Nordhimlen, optræder der nu en forunderlig Fremtoning: det er, som om
de med Lynets Fart slynges opad og slukkes; her og der, alle Vegne
tændes lignende Lystaager og jager opad efter de andre, Øiet kan næppe
følge denne Lysmassernes sælsomme Dans. Atter vokser Straalerne i
Længde, Lysbølgerne standser deres Jagt, og atter nærmer Straalerne sig
Himlens høieste Punkt. Men de overskrider det ikke; de staar nogle
Øieblikke i ophøiet. Ro, saa slukkes de langsomt. Men endnu Time efter
Time fortsættes det underfulde Spil paa Nordhimlen, snart stærkere,
snart svagere, og ofte standser det først, naar Morgenrødens Lysning
hæver sig op over Horisonten i Øst.

Saa store Nordlys, som det her antydede, hører i det sydlige
Skandinavien og lignende Egne til Sjældenhederne, og under mit
(j-aarige Ophold i Bergen har intet af de ca. 150 Nordlys, som jeg
dersteds har iagttaget, naaet en saa fuldstændig Udvikling. Den givne
Skildring af Nordlyskronen støtter sig hovedsagelig til Erindringen om
nogle overmaade storartede Nordlys, som jeg i 1870—71 iagttog i
Kjøbenhavn. I de nordlige Lande, hvor jeg senere har opholdt mig, er
Nordlyskronen ingen Sjældenhed, men dens Optræden der svarer ikke
ganske til foranstaaendeOM NORDLYSET.

Skildring. Den kan der paa sin Vis være mere fyldig og formrig, men jeg
har aldrig set den optræde med den grandiose Majestæt og den skjønne
Farveudvikling som ved hine kjøbenhavnske Nordlys. Det er paa andre
Maader, at Nordlyset i den arktiske Zone viser sin Overlegenhed lige
over for sydligere Fænomener. Men paa den anden Side tør det anses som
sikkert, at de meget sjældne, store Nordlys, der med lange Mellemrum —
sidste Gang den 4de Februar 1872 — stundom optræder i sydligere Egne,
endog helt til Middelhavets Kyster, i Henseende til Pragt fuldt vei kan
maale sig med de mest glimrende Nordlys i høinordiske Egne, om end
Karakteren er en anclen.

Hvad der før blev sagt om den mangfoldige Forskjellighed, med hvilken
de svagere Nordlys optræder, gjælder selvfølgelig i endnu høiere Grad
om de mere udviklede Fænomener, ligesom det er klart, at der mellem
svage og stærke Nordlys gives en snart sagt utallig Mængde af
Mellemformer.

For at give Læseren et muligst fyldigt Begreb om Nordlysets Optræden —
for saa vidt det overhovedet kan gjøres med Ord — skal jeg endnu her i
noget forkortet Gjengivelse meddele Weyprecht's Skildring af de af ham
mellem Novaja-Zemlja og Franz Josephs Land iagttagne Nordlys.

„Oppe paa Himlen straaler og funkler Stjærnerne, ingen Luftning rører
sig, en lydløs Stilhed hviler over den endeløse Ismark, der omgiver os
paa alle Sider; den barske Polarkulde har bragt hele Naturen til
Taushed. Selv Sneen synes at være bleven til Is; Stormen og Kulden har
sammenkittet den. og den knirker næppe under Foden af Matrosen, der
indhyllet i Pelsværk gaar frem og tilbage ved Siden af Skibet og
forkorter den lange Vagt ved Tanken om det fjærne Hjem. ved Længsler
efter Sydens solbeskinnede Lande.

Kun Stjærnehimlens matte Lys og det hvide Snedække mildner noget den
Maaneder lange Nats Mørke, men ikke nok til at forunde Øiet nogen
Afveksling; ingensteds kan man skjelne

bestemte Former eller Omrids. Hele Omegnen er indhyllet i Polarnattens
tunge Ensformighed.

Kun hist i Syd. lavt nede ved Horisonten, staar en mat Lysbue. Langsomt
tager den til i Styrke og hæver sig høiere-, den er fuldstændig
regelmæssig: begge dens Ender berører næsten Horisonten, og de skrider
mod Øst og Vest. efterhaanden som den stiger. Straaler kan ikke
skjelnes i den: den bestaar biot af et jævnt, ensartet Lysstof med et
herligt, sårt Farveskjær: det er et gjennemsigtigt Hvidt med en let
grønlig Tone. Maanens Lys synes gult ved Siden af dette milde Skin.

Buen er bred; den har omtrent Regnbuens tredobbelte Brede, og langt
skarpere begrænset end denne fremhæver den sig stærkt mod Nattehimlens
Mørke. Med usvækket Glans skinner Stjærnerne igjennem Buens Lysbælte.

Høiere og høiere stiger den, men for øvrigt hviler der over hele
Fremtoningen en klassisk Ro; kun nu og da vælter en Lysbølge sig
langsomt fra den ene Side over til den anden. Over Isen begynder det at
blive lysere, og enkelte Isgrupper kan skjelnes.

Endnu har Buen ikke naaet Zenith, men en anden Bue har allerede dannet
sig i Syd, og efter den følger flere. Alle stiger de opad. Den første
har nu overskreden Zenith. den sænker sig langsomt ned mod
Nordhorisonten og taber sin Lysstyrke. Nu er der over hele Firmamentet
udspændt Lysbuer; der staar syv paa Himlen til samme Tid, men deres
Lyskraft er kun ringe. Jo dybere de gaar ned mod Nord. desto mere
afbleges de. og til sidst forsvinder de aldeles; ofte vender de dog
alle tilbage forbi Zenith og slukkes, hvor de opstod.

Et andet Billede. Paa en eller anden Kant af Horisonten staar en tæt
Skybanke; dens øvre Rande er oplyste, og herfra udvikler der sig et
Lysbaand, som hurtigt udbreder sig, bliver stærkere og hæver sig mod
Zenith. Farven er den samme som ved Buerne, men Lysstyrken er større. I
stadigt vekslende SpilOM NORDLYSET.

forandrer Baandet langsomt men uafbrudt Stilling og Form. Breden er
betydelig, og det intensive hvidgrønne Lys udhæver sig vidunderligt
smukt mod den mørke Baggrund. Nu slynger Baandet sig i mangfoldige
Bugtninger, der vei dækker, men ikke skjuler hverandre, idet den
fjærnere tydelig kan ses gjennem den forrestes Lys. Med undulerende
Bevægelse iler der uafbrudt Lysbølger gjennem Baandet i hele dets
Udstrækning: snart løber de fra høire til venstre, snart fra venstre
til høire; tilsyneladende krydser de hverandre, naar de samtidigt
optræder paa den forreste og bageste Side af en Bugtning.

Nu ruller Baandet sig atter op i hele sin Længde; det synes næsten, som
om Vinden høit oppe i Atmosphæren drev sit hemmelighedsfulde Spil med
den brede flammende Vimpel, hvis Ende taber sig fjærnt ved den modsatte
Horisont.

Lyset bliver stedse stærkere, Lysbølgerne følger hurtigere paa
hverandre; ved Baandets øvre og nedre Rand træder Regnbuefarverne frem:
det sarte Hvide i Midten er for neden indfattet med en smal Stribe
Rødt, for oven med Grønt. Af eet Baand har der imidlertid uddannet sig
to: det ovre nærmer sig mere og mere til Zenith og udskyder Straaler,
der alle peger imod et fælles Punkt i Nærheden af Zenith. Nu har
Baandet naaet dette Punkt, og i en Stund viser der sig heromkring et
pragtfuldt Straalespil. Om det fælles Samlingspunkt blinker og flagrer
de korte Straaler til alle Sider: ved alle Rande viser de prismatiske
Farver sig; korte .og længere Straaler afveksler meel hverandre;
Lysbølger iler i hurtig Veksel omkring Midtpunktet. Det er
Nordlyskronen, som vi ser: den optræder næsten altid, naar et Baand
passerer hint Punkt.

Men allerede kort Tid efter er denne Udviklingsform afsluttet; Baandet
staar nu paa Himlens nordlige Side: det sænker sig efterhaanden og
afbleges, eller vender atter tilbage mod Syd, for at gjentage det
forrige Spil. Saaledes varer det ved. Time efter Time; uafbrudt veksler
Nordlyset Plads. Form og Lysstyrke;214

ofte er det en kort Tid aldeles forsvundet, for pludselig atter at
komme til Syne, uden at Iagttageren egentlig kan sige, hvorledes det
kom. hvorledes det svandt: det er der simpelt hen.

Men ofte viser Baandet sig i en ganske anden Form. Det bestaar da ikke
biot af Lysstof, men danner en Række af tæt sammentrængte Straaler. De
hurtigt paa hverandre følgende Lysbølger fremkalder i hver enkelt
Straale en betydelig større Intensitet, og Straalerne synes derfor i en
stadig, hoppende Bevægelse; begge Randene, farvede grønne og røde.
danser bølgeformigt op og ned, eftersom Lysbølgerne gjennemiler
Straalerækken. Ofte forlænger Straalerne sig opad i hele Baandets
Udstrækning, de naar næsten op til det magnetiske Zenith og synes
omtrent at staa stille. De er skarpt markerede, men langt lyssvagere
end selve Baandet. Deres Farve gaar mere i det gule, det ser ud, som om
Tusinder af fine Guldtraade var udspændte over Firmamentet. Et herligt,
gjennemsigtigt Lysslør ligger da over Stjærnehimlen; Lystraadene,
hvoraf det er vævet, aftegner sig skarpt paa den mørke Baggrund; dets
nedre Garniture er et bredt og intensivt hvidt Baand, som er indfattet
med det sarteste Rodt og Grønt, medens dets talløse Folder og
Bugtninger er i uafbrudt Bevægelse. En violet Nordlysdunst ligger ofte
samtidig paa enkelte Steder af Himlen.

Og atter et andet Billede. Hele Dagen har der allerede drevet
Nordlysbaand af alle mulige Skikkelser omkring paa Himlen; nu, Klokken
8 om Aftenen, staar kun enkelte Straalebundter tilbage, og hist i Syd
ligger tæt over Horisonten et. svagt Baand, som vi næppe lægger Mærke
til.

Paa en Gang hæver det sig hurtigt; det udbreder sig mod Øst og Vest.
Lysbølgerne begynder at hoppe igjennem det. og det sender enkelte
Straaler op mod Zenith. En kort Stund holder det sig stationært, da
kommer der pludselig fornyet Liv i det. Fra Øst mod Vest jager
Lysbølgerne hastigt gjennem Baandet, Randene farves stærkt røde og
grønne og danser op og ned; hurtigere og hurtigere skyder Straalerne i
Vejret, og BaandetOM NORDLYSET.

nærmer sig efterhaanden det magnetiske Zenith. Mere og mere ilsomt
følger Bølgerne paa hverandre, krydser hverandre, iler hen over
hverandre; i vild Jagt kappes Straalerne om. hvem af dem, der først
skal naa Samlingspunktet; det er ikke inere enkelte Straaler, det er
hele Bundter af Straaler. Og nu har de endelig naaet det Punkt, som de
alle stræber hen imod, og Lysene farer op og ned til alle Sider, mod
Nord og mod Syd. mod Øst og mod Vest. Gaar Straalerne fra neden opad
eller fra oven nedad? Hvem kan afgjøre det! Omkring Midtpunktet ses et
bølgende Flammehav; er det rødt. hvidt eller grønt? Hvem kan sige det;
clet er alle tre Farver til samme Tid. Næsten ned til Horisonten naar
Straalerne, hele Himlen staar i Flammer. Baandet er blevet til en Bue,
der løber hen over Zenith og støtter sig til begge Sider af
Synskredsen; det er blevet til en Ildflod. hvori de brede Lysbølger med
overordentlig Hurtighed jager fra den ene Side til den anden. Naturen
fremstiller her et Fyrværkeri, som den dristigste Fantasi ikke kan
tænke sig herligere. Vi lytter uvilkaarlig, et saadant Skuespil synes
os utænkeligt uden Lyd — men der hersker den dybeste Stilhed, ikke den
svageste Lyd naar til vort Øre. Over Isen er det blevet lyst: dens
Spidser og Takker er skarpt markerede, klart og tydeligt afgrænser
Ismarkens Hvidt sig i det Fjærne mod den mørke Horisont. De fremragende
Isbrokker kaster Skygge; vi tager en Bog i Haanden og læser den fine
Skrift.

Men nu er alt allerede afbleget igjen. Med den samme ubegribelige
Hurtighed, hvormed de straalende Lysskikkelser kom. er de atter
forsvundne. Kun paa den nordlige Himmel staar endnu et enkelt Baand;
langsomt hopper Lysbølgerne gjennem det. Over Isen har den mørke Nat
atter tilhyllet alt med sit Slør.

Det er Nordlyset i sin fulde Pragt. Ingen Farve og ingen Pensel formaar
at male det, intet Ord mægter at skildre det i hele dets
Storartethed.216

Og her nede staar vi stakkels Menneskebørn og taler om vor Viden og
vore Fremskridt, stolte af vor Forstand, hvormed vi aflurer Naturen
dens Hemmeligheder; her staar vi og ser raadløst op til den store
Gaade, som Naturen med flammende Bogstaver har skreven paa den mørke
Nattehimmel — her staar vi og formaar biot at studse og at tilstaa, at
vi i Grunden Intet ved!" —

Idet jeg forøvrigt henviser til de i dette Afsnit givne
Nordlys-afbildninger, kan jeg ikke nægte mig selv og formentlig tillige
Læseren den Fornøielse ogsaa at medtage Billederne Fig. 1—5, der, hvor
utroligt det end kan synes, ligeledes skal fremstille Nordlys.

Fig. 1 findes oprindelig i Absalon Pedersøn's tidligere nævnte Dagbog,
der opbevares paa det kongelige Bibliothek i Kjøbenhavn. Tegningen
fremstiller et Himmelsyn, som Forfatteren saa i Bergen en Aften kort
før Jul 1563, og som han beskriver paa følgende Maade: „Først skeen
maanen klar vdi øster, saa opsette sig off'uer maanen en sort sky oc
hun syntis at gaa høgt op vdi himmelen ligeruis som jt riis, oc varede
en god stund, strax der hoes sette sig en klar sky skinnende som en
huid hvge (Lue), oc stode saa baade til hobe en tid lang, der effter
som de vore forwisnede,

Fig. 1.OM NORDLYSET.

kom der en sort sky, som var wnaturlig sort, mod skyers nature, huilken
som (havde?) andre adskillige trefler oc palter med sig paa alle sider,
hun kom fra synden, oc kom til maanen oc formørkede honnom, saa at hand
miste sit skind saa lenge som den varede for honnom, der den var løben
om, da begyntes vdi himmelen i vester røg, ild och luge oc spitze, det
ene imod det anned. Siden begyntis der andre skyer vnder maanen, først
sorte, der vnder huide, oc ginge ligesom i bubler oc saa for-suantz
de." Udtrykkene: i Vest Røg, Ild, Lue og Spidser, den ene mod den
anden, gjør det sandsynligt, at et Nordlys i hvert Fald har været
medvirkende i clet beskrevne Syn, ligesom det

Fig. 2.

tilsvarende Parti i Tegningen, der uden Tvivl er den ældste i Norden
existerende billedlige Fremstilling af et Naturfænomen, ret vei lader
sig tyde som en ubehjælpsom Fremstilling af et Knippe Nordlysstraaler.

Hvorledes man fulde tre Aarhundreder senere ser og fremstiller
Nordlyset, viser Fig. 2. Dette Billede findes i et stort Værk. der i
det Herrens Aar 1883 er udkommet i London, tor-fattet af en lærd Dame
og anbefalet af en anset Lord (jeg kjender for øvrigt kun den svenske
Oversættelse , Midnat tsropet: Se brudgummen kommer", af E. M' Hardie.
Stockholm 1883). Tegningen skriver sig fra et Cincinnati Blad og
fremstiller Nordlyset218

den 21de Marts 1843, Kl. 11—12 Nat. Efter Beskrivelsen viste der sig
paa Himlen en frygtelig Slange, i bugtet Stilling undtagen Halen, der
var lige; med sit klart lysende, røde og uhyggelige Skin stod Figuren
saaledes i flere Minuter, hvorpaa den for-

Fig. 3.

vandlede sig til et G, der straks efter blev til et O, og heraf
udviklede der sig atter et D, *) hvorpaa det skrækkelige Syn forsvandt.

*) God (engelsk) 3: Gud.OM NORDLYSET.

Fig. 3 gjengiver den ældste Nordlysafbildning, man har fra Finmarken.
Den findes paa et af de mange Kobberstik i Knud Leem's i 17G7 udgivne
store Værk: „Beskrivelse over Finmarkens Lapper". Teksten til Billedet
lyder som følger: „Lappen i Agt at skyde Ræve graver smaa Kiød-Stykker
hist og her ned i Sneen; Ræven, som da ved sin skarpe Lugtelse fanger
Lugt af det nedgravne Kiød, indfinder sig, og i det han sparker i Sneen
for at bekomme samme, hilses af Lappen, som imidlertid ligger paa Luur,
med en Rifle-Kugle; dette Skytteri øve Lapperne om Natten ved
Maaneskin, og i Mangel deraf ved Nord-Lys, som der i Landet om
Vinter-Nætterne i klar Luft teer sig saa overflødig, som Himmelen stod
i Lue, og paa sin Maade lyser hart ad som det prægtigste Maaneskin." *)

*) Lapperne tror, at de ved at drille Nordlyset, som i deres Sprog
hedder guovsahas, kan faa det til at blive vred, saa at det giver sig
til at hoppe livligt op og ned. Da Drillef'ormularen næppe tidligere er
trykt, gjengiver jeg den her med ordret Oversættelse.

En meget udbredt Overtro hos Almuen i det nordlige Norge eiden, at man
ved at vifte med et hvidt Klæde eller Lagen kan faa Nordlyset til at
blive stærkere, livligere og ligesom at komme nærmere. Som Vidnesbyrd
herom skal jeg biot anføre følgende Beretning fra Tjøtø (66° n. Br.),
der nylig er bleven mig tilsendt. „En Aften i min Barndom sad jeg alene
i en Krog, fordybet i mine Lektier, da de andre Børn kom styrtende ind
med høie Skrig: „Kom og se, Nordlyset vil tage os!" Alle sprang ud. Den
nordlige Halvdel af Himlen stod ligesom i Brand. Vor Lærer kom til, og
de, som havde været ude fra først af, forklarede nu, at en af Gutterne,
da han saa nogle svage Nordlys, havde hentet et Lagen, hvormed han
havde viftet af alle Kræfter; jo længere han viftede, desto større blev
Lysene, til de til sidst kun var et Par Bosseskud fjærnede fra
Hovederne. Vi stod længe stille og betragtede Synet, indtil det
efterhaanden hendøde."

Guovsahas viekka, viekka lippaha, lippaha; vætsjer-oaivve,
navar-gaddsa-juølgek. l'uona hælmek. lippaha, lippaha; buoide bitasj
njalmest. gakkobitasj giedhast, viekka lippaha!

Nordlys løber, løber rapfodet, rapfodet; Hammer-Hoved,

rapfodet, rapfodet; fed Bid i Munden. Kagebid i Haanden, løber
rapfodet!

Naver-Skrue-Fødder grønne Kanter,220

Fig. 4, der er tagen fra en Afhandling af J. F. Ramus i det danske
Videnskabsselskabs Skrifter fra det forrige Aarhundrede, forestiller
ikke Moskvas Brand, men Nordlyset i Danzig den 17de Marts 171(3. ..Den
Nordre deel af Himmelen, særdeles mellem Østen og Norden, syntes at
brænde; udi N. O. samledes Ildklumper tilhaabe; af disse Ild-klumper
udskiøde sig Luer med saadan hastig Fart, at de i 2. secuiiders Tiid
stigede fra Horizonten indtil Zenith, og bøjede sig noget lidet hen mod
Østen.

Da de første forsvandt, samledes andre igien, som ligeledes kastede
Luer fra sig; nogle Luer syntes ligesom at opstige af Kirke - Taarnene
ikke anderledes end som de havde staaet i Brand, dog stigede disse Luer
høyere end udi Ildebrand pleyer at skee: thi de strekkede sig op til
Zenith; Nogle af dem begyndte fra Horizonten at opkomme, og vare alle
blodrøde som gloende Jern."OM NORDLYSET.

Fig. 5 viser, paa hvilken gemytlig Maade det samme Nordlys præsenterede
sig efter Midnat. „Klokken 1. min. 45. bleve udi Norden seet nogle lyse
Flekke-Skyer, som længe stode stille paa det samme Stæd; af disse lyse
Flekke udkomme ideligen Luer, som Bølgeviis opstigede 40. Grader høyt."

2.

Nordlysformel'.

Jeg skal nu noget nærmere omtale de enkelte Hovedformer, som optræder
ved Nordlyset, og som allerede i det foregaaende er blevne nævnte, om
end kun rent antydningsvist. Ved den

Fig. 5.

følgende Klassifikation maa man imidlertid ikke glemme, at den
hovedsagelig ei theoretisk, og at Nordlyset selv ikke respekterer nogen
stræng Klasseinddeling, idet der ligesom mellem de forskjellige Nordlys
ogsaa mellem de enkelte Former fmdes en Mang-222

foldighed af Overgange, saa at en Form ofte lige saa meget hører til
den ene som til den anden Klasse, eller til ingen af dem. Der er her
ganske det samme Forhold som ved Skyernes Klassifikation: enhver
praktisk Skyiagttager vil have gjort den Erfaring, at de 6 eller flere
Klasser, hvorunder man har samlet de forskjellige Skyformer, ofte er
utilstrækkelige, og at man hyppig støder paa Sky varieteter og
Overgangsformer, der ikke lader sig indordne under nogen bestemt af de
vedtagne, i deres Definition skarpt fra hverandre afgrænsede Skyarter.

Buer. Nordlyset i Form af en Bue viser sig i det mellemste og sydlige
Skandinavien, i Danmark, England o. s. v. som Regel paa den nordlige
Kant af Himlen, mere eller mindre hævet over Horisonten; jo høiere Buen
staar, desto mere er dens Fodpunkter rykkede mod Øst og Vest. *) Dens
Brede varierer fra 1 i Grad eller mindre (til Sammenligning kan
anføres, at Maaneskivens Tværmaal udgjør lk Grad) til en, to eller
flere Grader. Naar den er meget smal, er den i Almindelighed ogsaa
tillige særdeles lysstærk, og begge dens Rande skarpt begrænsede; ved
bredere Buer gaar Overranden ofte uden nogen som helst tydelig Grænse
over i Himmelbundens Mørke; Buer, der baade er brede og lyssvage, er
ogsaa for neden i Regelen uden skarp Afgrænsning. Ofte staar Buen i
lang Tid i samme Form og Stilling og slukkes paa samme Sted, hvor den
først optraadte. Hyppigst viser den dog en langsom Bevægelse, idet den
enten stiger eller synker. Samtidig med denne Bevægelse kan den hurtigt
eller langsomt veksle i Udseende: snart er den stærk, snart svag; snart
regelmæssig og hel, snart uregelmæssig eller afbrudt; i eet Øieblik har
den samme Lysstyrke i hele sin Længde, i et andet er det stærkeste Lys
samlet paa enkelte Punkter; stundom er Lyset inden for Buens Omraade
fuldstændig roligt, til andre Tider

*) Undertiden kan Buen staa saa lavt, at man kun ser dens Overrand oven
for Horisonten.OM NORDLYSET.

viser det Svingninger og Undulationer. Buen kan være dannet af en jævn,
ensartet Lysmaterie, eller være sammensat af sidestillede, korte
Straaler; det sidste betegner i Almindelighed en forhøiet Virksomhed
med Hensyn til Lysstyrke og Bevægelser, og Buen er i saa Tilfælde
sjælden stabil'eller regelmæssig.

Buens Toppunkt ligger — i de nævnte Egne af Jorden — ikke nøiagtigt mod
Nord, men noget mod NNV, omtrent i den Retning, hvorhen Kompasnaalens
Nordende peger. Større eller mindre Afvigelser herfra er dog ikke
sjældne, især ved høie Buer. For Steder, hvor den magnetiske
Deklination er østlig (f. Ex. Nordasien), viser Buens høieste og
midterste Punkt sig paa tilsvarende Maade i NNO. I nordlige Egne hen
imod den magnetiske Nordpol, f. Ex. i Grønland, viser Buen sig som
Begel mod Syd. Det samme kan ogsaa som Undtagelse indtræffe i
Sydskandinavien og sydligere, men yderst sjældent.

I Mellemeuropa iagttager man sjælden mere end een Bue ad Gangen; jo
længere man kommer mod Nord. desto oftere har man Leilighed til at se
to, tre eller flere Buer paa en Gang. De staar da i forskjellig Høide,
men har i Almindelighed (dog ikke altid) samme Centrum, saa at de løber
parallel med hverandre. I det nordlige Norge og tilsvarende Egne kan
man undertiden se indtil en halv Snes Buer paa en Gang: de strækker sig
da med brede Mellemrum over næsten hele Himlen, baade dens nordlige og
sydlige Halvdel.

Et nogenlunde- tydeligt Begreb om bueformede Nordlys og specielt de
flerfoldige Buers Udseende, saaledes som de ikke sjældent kan iagttages
i del sydlige Skandinavien, giver Afbildningerne Fig. 6—11. De
fremstiller 6 forskjellige Momenter ved et og samme Nordlys, som jeg
iagttog i Bergen den 1ste December 1878. Disse Billeder vil tillige
kunne give en Forestilling om. hvor høist forskjelligt og hurtigt
vekslende et og samme Nordlys kan være, selv naar det holder sig inden
for en og samme Grundtypes Omraade.OM NORDLYSET.

Det Rum. der ligger under Nordlysbuen, mellem denne og Horisonten, har.
naar det er ubelyst og forudsat, at Buen ikke staar høit paa Himlen, et
eget Navn: det kaldes det mørke

Fig. C. 1ste December 1878, 7t. 20 m.

Fig. 7. 7 t. 33 m.

Fig. 8. 71. 57 m.

Segment. Det er undertiden ikke mørkere, end Himlen er paa andre
ubelyste Steder; til andre Tider kan det derimod synes aldeles kulsort.
Stundom har det et smukt violet Farveskjær,225

eller det viser sig med en svag brunlig Tone. Det mørke Segment
iagttages især paa lavere Breder, hvorimod det sjældent omtales fra
Egne, hvor Nordlyset baade er hyppigt og ofte ud-

Fig. 11. 9t. 4m.

bredt over en større Del af Himlen. Det dannes ikke af Skyer
(selvfølgelig er der intet i Veien for, at en Skybanke undertiden kan
komme til at ligge saaledes i Forhold til Nordlyset, at den

15

Fig. 9. 7 t. 59^2 m.

Fig. 10. 8 U 10 m.226

frembyder et lignende Udseende som det mørke Segment); thi man har ofte
Leilighed til at se Stjærner skinne igjennem det. Meningerne om dette
Fænomens Forklaring er endnu noget delte; enkelte Forskere antager, og
vistnok med rette, at dets ofte eiendommelige Udseende kun skyldes et
Sansebedrag, idet den mørke Tone rimeligvis biot fremkaldes ved
Modsætningen til den oven for liggende Bues Lys; *) andre mener
derimod, at der ligger noget mere reelt til Grund for Segmentets
Fremkomst (f. Ex. en eller anden Indvirkning af Nordlyset paa
Vanddampene i Luftens nedre Lag); Forfægterne af den sidste Anskuelse
støtter sig dels til de Særfarver, Segmentet undertiden viser (skjønt
ogsaa disse maaske kan skyldes en Modsætningsvirkning), dels til den
Omstændighed, at forskjellige Iagttagere beretter at have set det mørke
Segment, førend nogen Bue var dannet. Men ogsaa med Hensyn til det
sidste Punkt kan der muligvis gjøre sig Feiltagelser gjældende.

Baand. Denne Form er vei i Udseende og Optræden, men næppe i Realiteten
forskjellig fra de sædvanlige Buer, idet Forskjellen efter al
Sandsynlighed kun betinges derved, at Baandet befinder sig i større
Nærhed til Iagttageren og derfor baade staar høiere paa Himlen og
frembyder en langt mere udtryksfuld Karakter. Det, som af een Iagttager
ses og beskrives som Baand, vil af en anden, paa et sydligere Sted,
opfattes som Bue.

Nordlysbaandet viser sig særlig hyppigt i de Egne, der kan betegnes som
Nordlysets egentlige Hjem. Hvad der særlig karakteriserer denne Form i
Modsætning til Buen (nogen skarp Grænse kan for øvrigt heller ikke her
trækkes), er dens større Høide over Horisonten, men i hvilken Høide den
ophører at være Bue og begynder at blive Baand, er naturligvis en
ganske vilkaarlig Bestemmelse. Enkelte Nordlysiagttagere foretrækker
paa en anden

*) Hermed staar i Overensstemmelse, at Segmentet i Regelen synes desto
sortere, jo lysstærkere Buen er.051 NORDLYSET.

Maade at skjelne mellem Buer og Baand, idet de ved de første forstaar
alle nogenlunde regelmæssige Lysbælter, der strækker sig over Himlen i
Retningen af omtrent 0—V, uanset i hvilken Høide, medens de mere
uregelmæssige og høist foranderlige Dannelser, der ogsaa med Hensyn til
deres Retning viser store Afvigelser, benævnes Baand. Hvorledes man end
vil drage Grænsen, i alle Tilfælde kommer man til kort med sine
Klassifikationer og Definitioner, da de to Betegnelser Buer og Baand
kun udtrykker to enkelte Former af en rig Mangfoldighed af Variationer,
der alle er forskjellige Ytringer af en og samme Grundform, hvorom mere
senere. Hvad man i eet Øieblik er tilbøielig til at betegne som Bue,
kan i det næste vise alle de Eiendommeligheder, som man tillægger
Baandet, og faa Minuter senere finder man maaske, at ingen af disse
Betegnelser mere passer. Da det derfor ikke er muligt at angive noget
fyndigt, for alle Tilfælde gjældende Skjelnemærke mellem Buer og Baand,
skal der her ved den sidste Betegnelse kun i Almindelighed forstaas de
i større Høider af Himlen optrædende, nogenlunde sammenhængende
Dannelser, hvis Længderetning i Hovedsagen er østlig—vestlig.

Ligesom Buen kan Baandet bestaa af enten en ensartet Lysmaterie eller
af Straaler (stundom er det dannet af de saakaldte Lysskyer), og
ligesom Buen, men i endnu høiere Grad, er Baandet underkastet de
talrigste Forandringer i Henseende til Beliggenhed, Form og Bevægelse.
Navnlig naar Baandet bestaar af Straaler, frembyder det den rigeste
Afveksling og største Skjønhed. Straaledraperiets Foldninger og
prismatiske Farvespil, Lysbølgerne, der med ustandselig Hast
gjennemfarer de yndefuldt svaiende Straalerækker, hele det rige Spil af
Lys, Farver og Bevægelser gjør denne Form til en af de mest tiltalende
af alle.

Undertiden viser sig samtidig flere Baand i forskjellig Høide. For en
meget fjærn, sydlig Iagttager vil disse Baand (forudsat at de er over
hans Horisont) muligvis gjensidig dække hverandre

og fremstille sig som en enkelt, normal Bue; en noget nærmere Iagttager
vil se Nordlyset som en flerdobbelt Bue paa Nordhimlen.

Buens (og Baandets) perspektiviske Grundtræk kan man let forklare sig
derved, at Nordlyset danner en eller flere Ringe eller Brudstykker af
saadanne Ringe, der i Hovedsagen har deres Centrum i Magnetpolen (eller
rettere i et Punkt af den magnetiske Jordaxe o: Forbindelseslinien
mellem begge Magnetpoler), og som ligger i en vis Høide over
Jordoverfladen. Paa Grund af Jordklodens store Omfang i Forhold til
Nordlysets Høide vil kun en lille Del af denne Ring være synlig ad
Gangen, og hver Iagttager vil se sit eget Stykke, hvis Beliggenhed i
Forhold til hans

Fig. 12.

Horisont og Zenith vil afhænge af hans Stilling i Forhold til
Nordlysringen. Dette kan anskueliggjøres paa følgende Maade. Paa enhver
nogenlunde fuldstændig Globus findes der oven for Nordpolen anbragt en
lille Messingring, betegnet med Døgnets 24 Timer. Forestiller vi os den
noget større og rykket noget længere ned, saaledes som antydet i Fig.
12, faar vi et anskueligt og nogenlunde korrekt Billede af Forholdene
med Nordlys-ringen. Tænker vi os et mikroskopisk lille Insekt, der
kryber op ad Globen langs Linien ae, vil det i a endnu intet se af
Ringen, da denne vil være fuldstændig skjult af Kuglens Runding; kommer
Insektet saa til b, vil det netop begynde at skimte051 NORDLYSET.

Ringen over sin Horisont. I c vil det se en lille Del af Ringen som en
Bue, hvis høieste Punkt staar i Retning ad Globens Nord; i d vil Buen
have naaet en større Høide over Horisonten og dens Fodpunkter være
rykkede længere mod Syd. Kommer Insektet omtrent midtveis mellem d og
e, vil det se Ringen stryge hen lige over Hovedet, og skrider det endnu
længere mod Nord, vil Ringen senere vise sig som Bue i sydlig Retning.
Kun maa man her erindre, at Nordlysringen ikke har den geografiske Pol
eller et Punkt i Jordaxen, men — i det store og hele taget i hvert Fald
—• et Punkt i den magnetiske Axe til Centrum; end videre at Ringen ikke
er enkelt, men som oftest bestaar af flere eller mange Ringe, hver med
sit Centrum paa forskjellige Punkter af den magnetiske Axe, samt at
Ringen næppe altid er hel. men sandsynligvis oftest afbrudt og med
mange Afvigelser fra den regelmæssige, symmetriske Skikkelse. Ringen er
endelig i Stand til at skride mod Syd eller Nord, hvad der for en fast
Iagttager vil betinge lignende Forandringer i Udseende, som oven for
blev antydede under Antagelse af en fast Nordlysring og en vandrende
Iagttager. Lader man heller ikke ude af Betragtning, at den oven for
givne Sammenligning med Globen kun skal søge at anskueliggjøre det rent
typiske Grundtræk, som ved en Uendelighed af ukjendte Aarsager kan
modificeres, saa vil man i dette Billede have et ret godt Holdepunkt
til at forklare sig Bueformen ved Nordlyset og dens forskjellige
Optræden og Beliggenhed i forskjellige Egne og ved forskjellige
Nordlys.

Der kunde af det foregaaende synes at fremgaa, at man ved eller i
Nærheden af den magnetiske Nordpol maatte se Nordlyset som en sluttet
Ring rundt omkring hele Himlen oven for Horisonten. Dette er imidlertid
ikke saa. Nordlysets Høide, selv om denne anslaas til mange Mil, er i
Forhold til Jordens Dimensioner saa ubetydelig, at man ingensteds,
hverken inden for eller uden for Ringen, vil kunne se denne
fuldstændig; alle Vegne vil man kun se en forholdsvis lille Buedel af
samme.230

Straaler. Denne Form er næst efter Buen den i Sydskandinavien,
Nordengland etc. almindeligste og bedst kjendte. Ogsaa den indbefatter
en Række af de mangfoldigste Varieteter, der kun har det til fælles, at
Retningen noget nær er vertikal, og at Længden er betydelig større end
Breden. Længden er overordentlig forskjellig, fra 2, 3 0 til 20, 30 0
eller mere. Breden er paa Grund af den sædvanlig vedvarende Bevægelse
vanskelig at opfatte; en enkelt Straale kan danne en yderst tynd og fin
Lystraad, en anden kan have en Brede af 10', 1 0 eller mere. Korte
Straaler sammensætter ofte, som oven for omtalt, Buen eller Baandet. De
lange Straaler er i Almindelighed samlede i Knipper, der enten kan staa
isolerede eller, især naar Nordlyset forud har bestaaet af en Bue, være
sidestillede saaledes, at deres nedre, lysstærkeste Ender omtrent
følger den forrige Bues Spor. Straaleknipper, der staar høit paa
Himlen, har ofte Vifteform, den brede Ende nederst. De meget klare
Straaler er skarpt afgrænsede til Siderne, men fra dem er der alle
mulige Overgange til de svageste, næppe synlige Lysstriber. Ved Siden
af og imellem skarpe og lysstærke Straaler synes Himlen usædvanlig mørk
paa Grand af Modsætningen: det er efter al Sandsynlighed Forklaringen
paa de „mørke Straaler", som adskillige Iagttagere i tidligere Tider
mener at have bemærket. Den øverste Ende af Straalerne er i
Almindelighed lyssvag og uden skarp og tydelig Afgrænsning mod Himlen.
Stjærnerne skinner gjennem Straalerne som gjennem alle Nordlysets andre
Former, og det er maaske tvivlsomt, om Lysstyrken nogen Sinde kan blive
saa stor, at en nogenlunde klar Stjærne fuldstændig overstraales og
skjules af Nordlyset.

Straalebuen og Straalebaandet danner ofte Underlaget for en Række af
lange Straaler; i saa Tilfælde er det vanskeligt at afgjøre, om man
skal bruge Benævnelsen Bue og Baand eller Straalerække.051 NORDLYSET.

Straalernes Bevægelse er en dobbelt. For det første i Retning ad
Længden, idet Straalerne forlænges eller forkortes, opad eller nedad.
Dernæst har Straalerne en Bevægelse til Siden, der flytter dem
parallelt med sig selv enten til høire eller til venstre. Stundom er
denne Bevægelse langsom, stundom overordentlig hurtig, og navnlig i det
sidste Tilfælde faar man det Indtryk, at Straalerækken gjennemløbes paa
langs af hurtigt paa hverandre følgende Energibølger, under hvis
Indflydelse Straalerne momentant blusser op. Om det forholder sig saa,
eller om det i Virkeligheden er selve Straalerne, der flytter sig,
lader sig vanskelig afgjøre.

Straalernes Længderetning er ikke biot tilsyneladende men ogsaa i
Realiteten meget nær vertikal, idet forskjellige Kjendsgjerninger
viser, at Straalerne stiller sig i samme Retning som en magnetisk
Inklinationsnaal, det vil f. Ex. for Sydskandinaviens Vedkommende sige,
at de er rettede mod et Punkt paa Himlen, der ligger omtrent 70° over
Horisonten og 20° fra Zenith mod SSO (det er dette Punkt, man kalder
det magnetiske Zenith). For Egne nærmere Magnetpolen, hvor den
magnetiske Inklination er større, staar Straalerne mere lodret; i
sydligere Lande derimod danner de en mindre Vinkel med Jordoverfladen.

Kronen. Denne Form, der i Almindelighed, i hvert Fald i mere sydlige
Egne, betegner Nordlysets Kulmination i Henseende til Lysstyrke,
Farvepragt og Udbredelse, opstaar derved, at Straaler fra alle Sider
skyder sammen mod et fælles Punkt høit paa Himlen, det magnetiske
Zenith. Fra dette Samlingspunkt som Centrum synes Straalerne at udgaa
til alle Retninger; Straalerne er dels meget lange, dels, især nær
Kronens Midtpunkt, kortere; de danner ofte Rækker eller Baand, der
terrasseformigt er stillede oven over hverandre. Himlen eller i hvert
Fald dens høieste Partier faar derved undertiden Udseende af en Kuppel
eller et Telt, bygget af Lysstraaler. I Virkeligheden er samtlige
Straaler parallele; at de synes med modsatte Hældninger at udgaa232

og spredes fra det fælles Samlingspunkt i alle Retninger, er kun en
perspektivisk Virkning, der hidrører fra, at Straalernes øverste Ende
er fjærnere end den nederste, den samme Virkning som gjør, at
Gaslygterne i lange Gader eller Trærækkerne i en Allé synes at løbe
sammen i det fjærne.

Kronens Midtpunkt er undertiden mørkt, det vil sige, man ser her Himlen
gjennem et Mellemrum mellem Straalerne; til andre Tider er
Gentralpartiet opfyldt af vekslende Lysformer.

Ofte er det ikke biot Straaleformen alene, som optræder ved
Ivronedannelsen, men ved saadanne Leiligheder er hyppigt saa godt som
alle mulige Nordlysformer repræsenterede. Kommer saa dertil, at
Nordlyset gjærne i saadanne Momenter tillige udvikler den størst mulige
Fylde af Lys og Farver, saa vil man forstaa, at Kronen maa blive den af
alle Nordlysets Former, der frembyder den største Pragt og den rigeste
Mangfoldighed.

Ikke altid er Kronen saa storartet. Formen er der, men Bevægelsen og
Lysstyrken er ringe, Farverigdommen fattes. Eller Kronen er
ufuldstændig, kun dens nordlige eller sydlige Halvdel er til Stede,
eller spredte Straalevifter antyder kun i Hovedtrækkene dens Form.

I Sydskandinavien, Danmark etc. finder Kronedannelsen i Almindelighed
Sted paa den Maade, at Nordlyset fra Nord af efterhaanden stiger høiere
og høiere, indtil det overskrider Isse-punktet og derpaa naar det
magnetiske Zenith: i samme Nu opdukker eller fremskyder der Straaler
paa den sydlige Side af det magnetiske Zenith, og ved Nordlysets
fortsatte Fremrykning mod Syd bliver Kronen mere og mere fuldstændig. I
nordligere Egne, hvor Nordlyset hyppigt høit paa Himlen skrider i
nordlig eller sydlig Retning, har man ofte Leilighed til at se
Fænomenet, hver Gang et Straalebaand passerer det magnetiske Zenith
under Bevægelsen mod Nord eller Syd. Det er dog ikke altid, at der
fremkommer en Krone, naar Nordlyset passerer det magnetiske Zenith, og
navnlig er dette sjældent Tilfældet, naar et af jævn Lysmaterie051

bestaaende Baand overskrider det nævnte Punkt. Det er nemlig i
Særdeleshed Straaleformen, som Kronen skylder sin Tilblivelse.

De pragtfulde Kroner varer i Almindelighed kun en kort Tid; men ofte
kan de gjentage sig flere Gange ved et og samme Nordlys. Mindre
udviklede Kroner kan med stadig skiftende Udseende holde sig længere,
et Kvarter eller vei endog en hel Time.

Naar man fastholder, at Nordlysstraalernes Retning er den samme som
Inklinationsnaalens, kan man let anskueliggjøre sig Fremkomsten af saa
vei et almindeligt straalende Nordlys som Kronen. Antager vi i
Overensstemmelse med, hvad der tidligere er sagt, at Straalerne, hvis
Hældning mod Horisonten udgjør f. Ex. 70°, er samlede i en stor Ring om
Magnetpolen, og at Iagttageren befinder sig sydlig for denne Ring,
saaledes som

Fig. 13.OM NORDLYSET.

antydet i Fig. 13 A, ser han et normalt, straalende Nordlys;
Straalefødderne danner en langstrakt Bue over Horisonten, og denne Bues
høieste Punkt ligger omtrent i NNV. Rykker Straale-ringen parallel med
sig selv længere mod Syd, saa at den i B kommer til at staa mellem
Iagttageren og hans magnetiske Zenith (Z), ser han en Nordlyskrone;
hele Himlen, eller i hvert Fald dens høieste Del er bedækket med
Straaler, der alle synes at konvergere hen imod Z. En endnu længere
Fremskriden mod Syd vil bevirke, at Straalerne nu viser sig som Baand
eller Bue paa den sydlige Himmel.

Nordlysskyer. Naar et straalende Nordlys eller et Parti af samme bliver
mindre virksomt, svækkes Straalerne, deres Kanter bliver utydelige,
deres Længde formindskes, medens Breden tiltager, og sluttelig danner
de mere eller mindre udbredte, skyagtige Lysninger. Disse saakaldte
Nordlysskyer er uden bestemt og udpræget Form, deres Grænser er
afrundede og noget svagere end Midtpartierne. Deres Lysstyrke er i
Almindelighed ringe. De er enten uregelmæssigt spredte over en større
Del af Himlen, eller, naar Nordlyset kort i Forveien har haft en
distinkt Skikkelse, gjengiver de i Hovedtrækkene denne. Beslægtet med
disse taageagtige Dannelser er det rolige Lysskjær, der stundom
udbreder sig mellem eller over mere markerede Former. Nordlysskyerne
kan staa tilsyneladende rolige med kun langsomme Forandringer, men ofte
viser de en høist eiendommelig, hurtig Bevægelse, hvorved de bliver
identiske med den følgende Form.

Nordlysbølger (Nordlysflammer). Med disse Navne kan man betegne en
eiendommelig Form eller Bevægelse, der ikke maa forvekles med de
Lysbølger, som tilsyneladende gjen-nemiler Straalerækkerne paa langs,
men som tilnærmelsesvis kan sammenlignes med den bølgeagtige Bevægelse,
en med høit Korn bevokset Ager frembyder, naar Stødvinde farer hen over
den. Matte Lysmasser, enten i Form af Lysskyer eller Straaler eller
Buestykker, tændes i et Nu og farer med bølgeagtig Flammen og051

stor Hurtighed op ad Himlen, eller det synes, som om en heftig
vibrerende, stødvis Bevægelse energisk iler opad og paa sin Vei
momentant bringer Omgivelserne til at blusse op med et mat Lys. Denne
Bevægelse optræder i Almindelighed kun ved og efter større Nordlys; den
viser sig sædvanlig kun i større Høide over Horisonten, og optræder
jævnlig i store Partier af Nordlyset paa en Gang. Enten kan Bevægelsen
opstaa i allerede existerende Lysformer, eller den kan udbrede sig
langt uden for Nordlysets tidligere Grænser. —

Dermed har jeg nævnt de for Nordlyset mest karakteristiske Former. Et
Par andre Punkter skal jeg her endnu ganske kort berøre.

Nordlysets Grundfarve er hvid med en let grønlig eller grøngul Tone.
Sammenlignes den med Maanens Lys, som vi i Almindelighed anser for
hvidt, viser dette sig gulligt ved Siden af Nordlysets Lys. I
Sammenligning med Mælkeveiens absolut hvide Lys træder derimod
Nordlysets grønlige Skjær ret tydeligt frem. Ved næsten alle mindre og
ogsaa ved mange større Nordlys optræder der ingen andre Farver.

Bliver Nordlyset intensivere, viser der sig desuden Rødt og Grønt. Ved
låve Straalebuer optræder begge disse Farver om hinanden i Straalernes
nedre Ende, og disses idelige Bevægelse bevirker, at man ikke kan komme
paa det rene med, hvorledes egentlig de to Farver er grupperede i
Forhold til hinanden. 1 høiere Buer eller Baand ser man derimod
tydeligt, at det Røde optræder i Straalerækkens nedre Kant, og høiere
oppe gjennem Hvidt gaar over i Grønt. Ogsaa Straalernes Sidekanter kan
vise de samme Farver, især naar Bevægelsen er livlig; den foran-gaaende
Rand er da rød, den efterfølgende grøn. Den røde Farve optræder
undertiden ogsaa selvstændig, uden dens grørfne Komplement, idet den
kan farve store og i Almindelighed høit liggende Partier af Nordlyset,
og især er dette Tilfældet ved meget stærke Nordlys, hvor undertiden
store Strækninger af Himlen er belagte236

med en jævn og intensiv violet eller blodrød Farve. Ved meget udviklede
Nordlys optræder Rødt og Grønt i mange skjønne Nuancer, og ogsaa andre
af Spektrets Farver kan komme til Syne, om end kun sjældent.

Selve Naturen af det Lys, som Nordlyset udsender, har man kunnet
studere paa to forskjellige Maader. Den første bestaar i at undersøge,
om Nordlysets Lys viser eller ikke viser Spor af Polarisation.
Polarisationen er en Egenskab, som Lys-slraalerne faar dels ved at
tilbagekastes, dels ved at brydes, og i Følge hvilken de er ude af
Stand til f. Ex. at gaa igjennem et paa en særegen Maade tildannet og
anbragt Kalkspathprisme, eller at kastes tilbage fra et under en
bestemt Vinkel opstillet Speil. Ved at undersøge et hvilket som helst
Lys med et eller andet Polarisationsapparat, finder man derfor uden
Vanskelighed, om dette Lys er det oprindelige Lys, der udgaar fra det
lysende Legeme, eller om det først kommer til Øiet efter at være
tilbagekastet eller brudt. Allerede i 1817 fandt Biot paa denne Maade,
at Nordlysets Lys ikke viser mindste Spor af Polarisation, et Resultat,
der er bleven bekræftet af talrige senere Iagttagere. Der følger heraf
med Sikkerhed, at Nordlysets Lys ikke som f. Ex. Regnbuen, Ringe om
Solen og Maanen, skyldes nogen Tilbagekastning eller Brydning, men at
tvært imod Nordlyset er selvlysende.

Naar Lysstraaler, der udgaar fra et fast eller flydende lysende Legeme,
samles paa en Skjærm efter at have passeret igjennem en smal Spalte, en
Linse og et Prisme, eller med andre Ord et Spektroskop, faar man paa
Skjærmen et regnbuefarvet Baand, et Spektrum, i hvilket de forskjellige
Farver gaar jævnt over i hverandre fra Rødt i den ene Ende gjennem
Gult, Grønt, Blaat til Violet i den anden Ende. Er derimod Lyskilden i
luftformig Tilstand, bliver Spektret ikke sammenhængende, men kommer
til at bestaa af et større eller mindre Antal af lyse Linier, der er
indbyrdes adskilte ved sorte Mellemrum. Antallet051 NORDLYSET.

og Beliggenheden af disse lyse Linier afhænger af den lysende Gasarts
kemiske Natur. Nordlysets Spektrum er af den sidste Slags, hvad der
altsaa viser, at Fænomenets Lys kommer fra en Kilde, der er i
luftformig Tilstand, og ikke fra^ lysende Smaadele i fast eller
flydende Form. Den første Undersøgelse af Nordlysets Spektrum hidrører
fra den svenske Fysiker Angström 1867; han fandt, at Spektret væsentlig
bestaar af en enkelt Linie, der ligger i den gule og noget hen imod den
grønne Del af Spektret. Foruden denne Linie iagttog Angström endnu tre
andre hen imod Spektrets grønne Del liggende og langt svagere Striber.
Senere Iagttagelser har vist, at endnu en hel Del andre Linier
optræder; altid og selv ved svage Nordlys forekommer den grøngule
Linie, og den er i alle Tilfælde den stærkeste; men foruden den kan der
vise sig Linier eller Baand i Rødt, Grønt, Blaat og Violet, altid dog
kun svage og stundom aldeles ikke. Uoverensstemmelsen mellem de af
forskjellige Iagttagere sete Spektra, Vanskeligheden ved at
identificere de iagttagne Linier, og andre Omstændigheder har bevirket,
at Spørgsmaalet om Nordlysets Spektrum endnu ikke er definitivt
afgjort. Heller ikke formaar man kunstigt at fremstille et Spektrum,
der ligner Nordlysets, lige saa lidt som man har kunnet paavise med
Bestemthed, at nogen af Nordlyslinierne netop falder sammen med Linier
fra bekjendte jordiske Stoffer, om end enkelte af dem ligger
forskjellige Gasarters og Jærnets Linier nær. Spektralanalysen, der har
vist sig saa overmaade frugtbringende paa saa mange andre Omraader, har
derfor hidtil ladet os noget i Stikken med Hensyn til Nordlyset.

Det kan her endnu bemærkes, at Nordlyset ligesom Atmosphæren deltager i
Jordklodens daglige Omdreining, saa at Nordlyset maa betragtes som et
rent tellurisk Fænomen; end videre, at det i Modsætning til Luften ikke
udøver nogen lys-brydende Indvirkning paa de fra Stjærnerne kommende
Straaler.238

Nordlyset i Koutokæino.

Nu nogle kortfattede Bemærkninger om Nordlysets Optræden under mit
Ophold i Koutokæino. Den videnskabelige Bearbeidelse af mine
Observationer er endnu ikke fuldført og vilde heller ikke være paa sin
Plads her, hvor jeg kun skal indskrænke mig til at give nogle
sammentrængte Meddelelser i Almindelighed, der kan supplere det
foregaaende.

Nordlyset hører i Koutokæino uden Overdrivelse til de daglig
indtræffende Fænomener, og en Aften eller Nat uden Nordlys vilde her
være lige saa mærkelig som en Nat med Nordlys i Nærheden af Ækvator.
Under mit Ophold indtraf der i hvert Fald ikke en eneste fuldstændig
klar Aften uden Nordlys. Veirforholdene var imidlertid næsten hele
Vinteren igjennem temmelig ugunstige, idet en for disse Egne
exceptionel stor Skymængde meget ofte lagde Hindringer i Veien for
Iagttagelserne. Men til Trods herfor blev paa Grund af Nordlysets store
Hyppighed det indsamlede Iagttagelsesmateriale dog meget betydeligt.

I sin Optræden viste Nordlyset her som alle Vegne paa høie Breder en
stor Mangfoldighed. Ofte indskrænkede det sig til ubetydelige og svage
Buefænomener lavt i Nord, ganske som de, man ser i det sydlige
Skandinavien; til andre Tider naaede det en Udvikling og Pragt, som
trodser enhver Beskrivelse. Overmaade hyppigt var hele Himmelhvælvingen
bedækket med Nordlys.

Navnlig i een Henseende blev Opholdet i Koutokæino mig meget lærerigt:
det var med Hensyn til Forstaaelsen og Opfattelsen af de forskjellige
Nordlysformers virkelige Skikkelse og Stilling, og de Forandringer, de
i saa Henseende tilsyneladende undergaar, naar deres Høide over
Horisonten veksler. Dels paa Grund af Nordlysets Hyppighed, dels fordi
det saa ofte optræder snart i Nord, snart i Syd, snart i Zenith, har
man særdeles rig051 NORDLYSET.

Leilighed til at studere de Modifikationer, som en eller anden
Nordlysform undergaar, idet den forandrer sin Stilling i Forhold til
Iagttageren.

Jeg lærte paa denne Maade at indse, at de mange forskjellige, tidligere
omtalte Former egentlig kan reduceres til ganske faa Typer. I de
allerfleste Tilfælde danner Nordlyset Bælter eller Zoner, der strækker
sig hen over Jorden omtrent i Retning ad magnetisk Øst-Vest, og disse
Zoner bestaar som oftest af et Konglomerat af tynde, bag hverandre
opstillede Lysplaner, hvis Retning er parallel med Inklinationsnaalen.
Lys materien i disse Flader er enten jævn, diffus, eller adskilt i
smalle Straaler.

Det kommer nu, som til Dels allerede tidligere antydet, kun an paa,
hvilken Stilling Iagttageren indtager i Forhold til en saadan Zone, for
at den kan vise sig for ham paa den ene eller den anden Maade. Er han i
meget stor Afstand fra Nordlyset, ser han en Bue, jævn eller
straalende, ganske efter Lysmateriens Beskaffenhed. Kommer han nærmere,
ser han maaske flere adskilte Buer, hele Fænomenets Udtryk bliver
kraftigere, og Bevægelsen og Farverne livligere. I endnu større Nærhed
vil han opfatte Nordlyset som Baand, og er Lysmaterien straalet og
passerer Iagttagerens magnetiske Zenith, opstaar Nordlyskronen.

Det er imidlertid kun i de store Træk, at Betningen er Øst-Vest; især
naar Lysmaterien er straalet, kan der forekomme betydelige Afvigelser
fra denne Retning. Man iagttager dette bedst ved de i stor Høide
staaende Straalebaand. Foruden de Bugtninger, som Lysfladerne uophørlig
slaar, kan saadanne Baand, i hvert Fald en Tid lang, indtage næsten
enhver som helst Stilling, og i de forunderligste Figurer slynge sig
hen over Himlen. Jeg har set Baandene gaa fra Nord til Syd; undertiden
er de næsten spiralagtigt oprullede; jeg har endogsaa set dem danne en
næsten fuldstændig Cirkel hele Himlen rundt, med Zenith som Centrum og
i omtrent 30 Graders Høide over Horisonten.240

Disse Lyszonernes store Afvigelser fra deres regelmæssige Løb er
Aarsagen til de mange Uregelmæssigheder, som saa ofte iagttages ved
Buerne, f. Ex. deres usymmetriske Beliggenhed i Forhold til den
magnetiske Meridian, deres uregelmæssige Former, deres elliptiske
Tilbagebøininger ved Endepunkterne, o. s. v. Paa Fig. 14 har jeg
fremstillet, biot i de rene Grundtræk, nogle af

Fig. 14.

de eiendommelige Former, som jeg i Koutokæino iagttog ved låve Buer.

Særlig mærkelige og temmelig hyppige var de slynge- eller sløifeagtige
Former, der opstaar derved, at to låve Buer i deres østlige Ende noget
over Horisonten er forbundne og sammenhængende. Som Exempler paa denne
Type kan tjene den 6te. 8de og de 4 sidste af de smaa Afrids paa Fig.
14. Det kan næsten anses som en Lov, at Sammenføiningen altid findes i
den051 NORDLYSET.

østlige Ende, aldrig i den vestlige, ligesom overhovedet den østlige
Ende af Buerne er langt rigere paa Uregelmæssigheder, Tilbagekrumninger
etc. end den vestlige.

Et andet eiendommeligt Træk er det, at disse Buesløifer næsten altid
trækker i vestlig Retning, og derved, forudsat at de holder sig saa
længe, til sidst forsvinder under Horisonten. Et godt Exempel herpaa
afgiver de fire sidste Tegninger paa Fig. 14.

Ogsaa naar de tilsvarende Former staar liøit paa Himlen, som Baand
eller Kroner, er det sædvanligt, at hele Komplexet drager i vestlig
Retning.

Af en ganske anden Art end de nævnte Tilbagebøininger, er den svage,
elliptiske Tilbagekrumning ved især høiere Buers Ender. Denne skyldes
nemlig kun en perspektivisk Virkning, medens hine betegner reelle
Afvigelser fra det normale Løb.

Det er tidligere omtalt, at Toppen eller Midtpunktet af Buerne ligger
omtrent i den magnetiske Meridians Retning. Det synes imidlertid, at
denne Regel ikke ganske slaar til i nordlige Egne. Argelander i Abo og
senere den franske Expedition i Bossekop fandt allerede, at Buernes
Kulminationspunkt i Regelen ligger noget Vest for den magnetiske
Meridian, samt at Afvigelsen vokser, jo høiere Buerne staar over den
nordlige Horisont. Paa Grund af Buernes svage Krumning er det ikke godt
muligt direkte at bestemme Kulminationspunktets Beliggenhed: men maaler
man Beliggenheden af Buens (navnlig Underrandens) Skæringspunkter med
Horisonten, faar man (under Forudsætning af, at Buen er regelmæssig)
Beliggenheden af Toppunktet ved at tage Middeltallet af begge
Maalinger. De i Koutokæino paa denne Maade fundne Resultater bekræfter
ganske det oven for sagte. Medens Misvisningen her er ca. 5° vestlig,
udgjør Middelværdien for Beliggenheden af samtlige maalte Buers
Midtpunkt 15.30 V (svarende til en Middelhoide for Buerne af 75.5°).
For en gjennemsnitlig Høide af 10.5° tindes en vestlig Afvigelse af
10.5°, for Hoiden 19.6° en Afvigelse af 14.4°. For samtlige Buer paa

Nordhimlen udgjør Middeltallet for Midtpunktets Beliggenhed 12.6° V
(Middelhøide 16.1°), for samtlige Buer paa Sydhimlen 18.6° (Middelhøide
33.2° over Sydhorisonten).

Meget instruktiv er Betragtningen af Kronen. Naar et Straalebaand
bevæger sig hen imod det magnetiske Zenith, bliver Straalerne
tilsyneladende kortere og kortere, fordi de betragtes under en mere og
mere spids Synsvinkel, og idet Baandet passerer det magnetiske Zenith,
ser man kun dets nedre Kant, der da viser sig som en bøiet, krummet og
foldet Lyslinie; man iagttager da, at hver enkelt Straalerække har en
meget ringe Tykkelse, men som oftest bestaar Baandet af flere,
undertiden af overordentlig mange saadanne bag hverandre staaende og
omtrentlig parallele Lysflader. Navnlig i det sidste Tilfælde faar
Kronen et ganske overordentlig fyldigt Udseende, der sammen med de
uophørlige Bevægelser, Forandringer og Farve skiftninger gjør et
ubeskrivelig ophøiet Indtryk.

Den fundamentale Type for Nordlyset dannes altsaa af Bælter, der i
Hovedsagen stryger i Retningen magnetisk 0—V, og som bestaar af jævne
eller straalede, i Inklinationsretningen bag hverandre opstillede
yderst tynde Lysflader, og til denne Grundform kan saa godt som alle de
andre Former føres tilbage. De isolerede Straaler eller Straaleknipper
er ikke andet end ufuldstændige Straalerækker; de meget lange Straaler,
der undertiden i 0 og V synes at naa fra Horisonten til Zenith, viser
sig ved nøiere Betragtning ikke at være andet end Straalerækker, hvis
enkelte Straaler paa Grund af Stillingen til Iagttageren til Dels
dækker hverandre; Lysskyerne er saa at sige Bester af tidligere
straalende Nordlys, og ligeledes de synes altid at bestaa af Flader i
Inklinationsnaalens Retning. De udbredte røde Flader, der ved store
Nordlys undertiden iagttages over vide Strækninger af Himlen, optraadte
aldrig under mit Ophold i Koutokæino, saa at jeg ikke tør have nogen
Formening om, hvorledes dette Fænomen rettelig skal opfattes — om
Lyslaget virkelig danner et kontinuer-051 NORDLYSET.

ligt Slør parallelt med Jordoverfladen, eller om ogsaa her Retningen er
den samme som ved de øvrige Nordlysformer.

Længe var jeg uvis om, hvorledes egentlig det med Navnet Nordlysbølger
eller Nordlysflammer betegnede Fænomen skulde forstaas. Denne Fase
optræder næsten uden Undtagelse — ligesom de egentlige Nordlysskyer —
først i Aftenens sidste Timer, omkring Midnat eller senere, i Regelen
efter store og udbredte Nordlys. Man kunde gjærne betegne den f. Ex.
som pulserende Nordlysskyer, thi ikke alene er der en vis ydre Lighed
mellem begge Fonner, men deres Slægtskab er vistnok ogsaa saa nært, at
den eneste Forskjel mellem dem er, at den ene er rolig eller i hvert
Fald kun viser langsomme Forandringer og Bevægelser, medens den anden
frembyder en saa heftig og energisk Bevægelse, at man vanskelig bliver
i Stand til at danne sig nogen tydelig Formening om Fænomenets
egentlige Natur og Beskaffenhed. Undertiden kan saa godt som hele
Himlen være optaget af denne Fonn og i timevis ligne et stormbevæget
Ildhav. En opmærksom Betragtning af denne eiendommelige Fremtoning har
til sidst ført mig til den Overbevisning, at ogsaa denne Form dannes af
Lysflader i Inklinationsnaalens Retning. Den tilsyneladende
bølgeformige Bevægelse skyldes tre Aarsager: Lysningens korte, ofte
næsten momentane Varighed, Lysfladernes heftige, slikkende, hoppende
Bevægelse opad og nedad i Planets Retning, og endelig deres
overordentlig hurtige Forflyttelse i horisontal Retning, parallel med
Jordoverfladen.

De egentlige Nordlysskyer, der ligesom Nordlysbølgerne danner de
afsluttende Momenter af store Nordlys, ligner ofte saa skuffende låve
Klodeskyer eller Cumulostrati, at man. især naar Maanen skinner,
vanskelig kan afgjøre, om det er Skyer eller Nordlys, man har for sig.

Nattehimlen i disse nordlige Egne er. selv naar den er fri for Nordlys,
aldrig saa mørk som i sydligere Lande; den er mere

graa end blaasort. Sandsynligvis ligger der altid et nordlysagtigt Slør
over den. Ofte er man i Stand til direkte at iagttage dette, nemlig
naar der i dette Slør saa at sige opstaar Rifter, Mellemrum, hvor man
ser den mørke Himmelbund skinne igjennem.

At Nordlyset stundom udøver en eiendommelig Indflydelse paa
Skyforholdene, hvad enkelte tidligere Iagttagere har paastaaet, havde
jeg oftere Leilighed til at se konstateret paa en slaaende Maade.
Himlen kunde være nok saa klar: efter et usædvanlig stærkt Udbrud af
Nordlyset i Zenith blev den stadig pludselig overtrukken af Skyer.
Disse opløste sig sædvanlig igjen straks efter. Denne Omstændighed
afgiver rimeligvis Forklaringen paa den Paastand, man undertiden finder
i Nordlysiagttagelser: at man har set Nordlyset eller Partier deraf
direkte forvandle sig til Skyer*).

Uagtet Nordlyset meget ofte var udbredt over hele Himlen eller viste
sig i Syd, var dog Nordhimlen dets overveiende Sæde. Den Zone, hvori
Nordlyset optræder hyppigst, laa derfor — i hvert Fald i denne Vinter —
Nord for Koutokæino. I Bossekop var det samme Tilfældet.

Hvad Farver angaar, har jeg allerede paa et tidligere Sted sagt det
tilstrækkelige. Den røde Farve i den nedre Kant af Buer og Baand
antager undertiden usædvanlige Nuancer: Karmoisin- eller Anilinrødt,
Gulrødt, Rosenrødt, Violet o. s. v. Er Bevægelsen meget livlig, danner
Straalerækkernes nedre Kant store, brede røde Flader, der med en
overordentlig Heftighed slikker sig nedad.

Med Hensyn til Lysstyrken af Nordlyset i den arktiske Zone har man i
sydligere Lande meget overdrevne Forestillinger. At Nordlyset skulde
erstatte Solens Fraværelse, er en Fabel; at Be-

*) Den omvendte Iagttagelse, der ofte forekommer i ældre Skrifter: at
man har set Skyer (især Fjerskyer) forvandle sig til Nordlys, beror
rimeligvis ligeledes paa en Feiltagelse.Nordlys iagttaget under „Vegas"
Overvintring den 21de Marts 1879.051 NORDLYSET.

folkningen i hine Egne under deres Reiser og Gjøremaal har nogen
væsentlig Nytte af Nordlyset som Lyskilde, er en høi Grad af
Overdrivelse. I Almindelighed er den samlede Mængde af Lys, som
Nordlyset udstraaler, saa ringe, at den saa godt som intet bidrager til
at oplyse Natten, og i Tiden omkring Fuldmaane skal Nordlyset være
temmelig stærkt for overhovedet at blive synligt paa den af Maanen
oplyste Himmelgrund. Naar Maanen kommer til at staa inden for
Nordlysets Omraade, forsvinder det fuldstændigt i stor Afstand rundt
Maanen, og paa dennes Skive iagttages intet usædvanligt. I enkelte
Momenter kan Lyset rigtignok naa en høi Grad af Intensitet og kaste en
forbausende Klarhed ud over Landskabet, men disse Momenter er saa
kortvarige, at denne Belysning ikke har nogen som helst praktisk
Betydning for Polaregnenes Mennesker. Den største Klarhed, som
Nordlyset nogen Sinde udstraalede, eller som jeg i hvert Fald var i
Stand til at bestemme under mit Ophold i Koutokæino, kan sammenlignes
med den Klarhed, som Maanen ved skyfri Himmel udstraaler 2V2 Dag efter
Fuldmaane, naar den staar i 25 Graders Høide over Horisonten. Jeg var
da i Stand til uden Vanskelighed at læse

Skrift af denne Størrelse.

Men det er forholdsvis kun sjældent, at Lyset naar denne Styrkegrad. At
Nordlyset skulde kunne vise sig ved høilys Dag, som enkelte har
paastaaet, er ligefrem utænkeligt; man har efter al Sandsynlighed ladet
sig vildlede af lette Skydannelser med en nordlyslignende Gruppering.

Alle Forsøg paa at fotografere Nordlyset i Koutokæino mislykkedes for
mig. Det samme Resultat kom man til paa alle Polarstationer. Uagtet jeg
anvendte de mest følsomme tørre Plader og selv ved en Expositionstid af
4—7 Minuter, lykkedes248

det mig ikke at faa det mindste Spor af Billede paa Pladerne. Grunden
er baade Lysets ringe Styrke og dets svage kemiske Indvirkning *).

4.

Nordlysets geografiske Optræden.

Nordlyset viser sig desto sjældnere og mindre pragtfuldt, jo nærmere
man er Ækvator; ligeledes optræder det mindre hyppigt og med ringere
Udvikling, naar man i Retning ad Nordpolen overskrider en vis Grænse.
Regionen for Fænomenets største Hyppighed og rigeste Udvikling
omslutter baade Jordens geografiske og dens magnetiske Nordpol, men
ligger ikke symmetrisk i Forhold til noget af disse to Punkter.

Dette er i store Træk vort nuværende Kjendskab til Lovene for
Nordlysets mere eller mindre hyppige Forekomst.

Den første nøiere Undersøgelse af disse Forhold skyldes Amerikaneren E.
Loomis og H. Fritz i Zürich, og det er særlig den sidstnævnte Forskers
store Fortjeneste at have konstrueret et Kaart, der grafisk gjengiver
Nordlysets forskjellige Hyppighed for de forskjellige Dele af den
nordlige Halvkugle. Paa lignende Maade som det sker ved Jordens
magnetiske og meteorologiske Forhold, hvor man ved Linier forbinder
alle de Punkter af Jorden, der har f. Ex. samme magnetiske Deklination
eller samme aarlige Middeltemperatur, Lufttryk o. s. v., og saaledes
faar et anskueligt og lærerigt Billede af de angjældende Forhold, har
Fritz kunnet optrække Linier for lige stor Nordlyshyppighed. Det
interessante Kurvesystem, der dannes af disse Linier, som Fritz kalder
Isoehas mer**), er fremstillet paa Fig. 15.

*) Det er dog senere, den 15de Marts 1885, i Kristiania lykkedes mig
ved en Expositionstid af 8',2 Minut at erholde et synligt Indtryk af
Nordlyset paa en fotografisk Plade.

**) Dannet af de græske Ord laoç, isos (lige, ens) og chasma.051
NORDLYSET.

Hvis man fra et stort Antal Punkter besad mangeaarige
Iagttagelsesrækker over Nordlyset, anstillede efter bestemte Regler,
saaledes som man har dem for meteorologiske og magnetiske Fænomener,
saa vilde de aarlige Middeltal være tilstrækkelige til at give et
Billede af Nordlysets forskjellige geografiske Hyppig-

Fig. 15.

hed. Saa er imidlertid langt trå Tilfældet; som oftest maa man nøies
med ganske korte og lidet overensstemmende Observationsserier. Dertil
kommer end videre som en anden Ulempe, at Nordlyset med Hensyn til
Hyppighed er et periodisk Fænomen, hvis Frekvens, i hvert Fald paa
lavere Breder, er stærke Forandringer underkastet, saa at en
Iagttagelsesrække, der kun250

udstrækker sig over et enkelt eller faa Aar, ikke kan give nogen sikker
Oplysning om det gjennemsnitlige aarlige Antal af Nordlys paa
vedkommende Sted. Fritz har søgt at omgaa disse Vanskeligheder paa
følgende Maade. Kaldes m den aarlige Middelhyppighed for et eller andet
Sted A, k Summen (4834) af samtlige i Mellemeuropa fra 46 til 55
Graders Brede i de 172 Aar fra 1700 til 1872 iagttagne Nordlys, der
indeholdes i Fritz's store Nordlyskatalog, a Summen af de i et vist
Tidsrum i A iagttagne Nordlys, e Summen af de i samme Tidsrum i
Mellemeuropa optegnede Fænomener, saa findes Middelhyppigheden m for
Stedet A efter følgende Formel:

Saaledes finder man f. Ex. for Kristiania:

1837—54 (a = 529, e = 581), m — 25.5

1855—70 (a = 436, e = 568), m = 21.9

1837—70 (a = 965, e = 1149), m = 23.7.

Som man ser, afviger disse tre Værdier lidt fra hverandre, og lige saa
lidt kan en fuldstændig Overensstemmelse mellem Middeltallene fra
forskjellige Steder ventes; selv for nærliggende Punkter er
Afvigelserne undertiden stærke, hvad der navnlig ligger i dels de
forskjellige Iagttageres høist forskjellige Iagttagelsesmaade, dels
Nordlysfortegnelsernes Ufuldstændighed. Nogenlunde lange
Iagttagelsesrækker giver dog ret overensstemmende Resultater.

Indtegner man nu de fundne Værdier for m i et Kaart, og forbindes
Punkterne med lige stor Hyppighed med Linier, saa opstaar det paa Fig.
15 fremstillede Kurvesystem. Her er foruden Maximalzonen optrukket
Linierne for gjennemsnitlig 100, 30, 10, 5, 1 og 0.1 Nordlys om Aaret.

Af disse Linier skal vi forfølge et Par af de interessanteste lidt
nærmere.051 NORDLYSET.

Linien for m = 0.1, altsaa for Steder, hvor der i Løbet af 10 Aar
gjennemsnitlig kun ses et eneste Nordlys, gaar gjennem den sydligste
Del af Spanien, nordlig forbi Sicilien og Sydkysterne af Sortehavet,
sydlig for Baikalsøen til Kurilerne; derpaa nordlig for Sandwichsøerne
gjennem Sydspidsen af Kalifornien og Mexiko, over Kuba og Madeira. I
endnu sydligere Egne ses Nordlys kun rent undtagelsesvis, saaledes Aar
502 i Edessa (Mesopotamien), 1097—98 i Syrien, 1117 i Palæstina, 1621 i
Aleppo, 1837 indtil Teneriffa, 1848 indtil Lilleasien, 1859 i det
Atlantiske Hav indtil 14° n. Br., 1870 indtil Lilleasien og 1872
endogsaa indtil Indien og over en stor Del af Nordafrika. I Asien
ligger hele Kurvesystemet nordligere end i Europa og Amerika, og i den
sydlige Del af Asien er Nordlys derfor overordentlig sjældne. Selv for
Pekings Brede (40°) har man kun ganske isolerede Optegnelser, og endog
under det stærke Nordlysmaximum omkring 1871 er intet Nordlys optegnet
i de meteorologiske Observationer fra Peking 1868—74. I Nikolajevsk ved
Amur (53°) blev der i Maximumtiden 1870—74 kun set et eneste Nordlys.
Paa Sandwichsøerne er kun meget udbredte og store Nordlys synlige. I
Amerika derimod gaar Linien 0.1 helt ned til 20° Brede.

Linien for m = 100 gaar fra Hebriderne over Shetlandsøerne, Trondhjem,
Vardø, Novaja-Zemlja til Lenamundingen og skærer Beringsstrædet under
Polarkredsen. Derfra i Nordamerika over Kotzebuesund og Fort Simpson,
gjennem den sydlige Del af Hudsonsbay og lidt nordlig for Newfoundland.

Linien for Nordlysets største Hyppighed (Maximalzonen) gaar fra
Barrowspidsen over den store Bjørnesø til Hudsonsbay, skærende denne
ved den 60de Bredegrad, over Nain paa Labradorkysten, sydlig for
Grønlands Sydspids, mellem Island og Færøerne (?), over Lofoten og
Nordkap, Nordspidsen af Novaja-Zemlja, Kap Tcheljuskin og sydlig for
Wrangels Land. I de Egne, som denne Linie gaar igjennem, er Nordlyset i
den mørke Del af Aaret et saa godt som dagligt Fænomen.OM NORDLYSET.

Inden for denne Linie tager Nordlysets Hyppighed atter af, og muligvis
hurtigere end uden for den, om det end ikke er rimeligt, at Nordlyset
paa noget Sted inden for denne Zone er aldeles usynligt, saaledes som
det er Tilfældet med Ækvatorialegnene.

Noget af det eiendommeligste ved hele Kurvesystemet er dets
uregelmæssige Beliggenhed i Forhold til baade den geografiske og den
magnetiske Nordpol (denne er paa Kaartet betegnet med M. P.). Som
allerede sagt, omslutter Maximalzonen dem begge, uden at ligge
symmetrisk til nogen af dem. Snarere synes Midtpunktet for Systemet at
ligge omtrent midt imellem begge Poler. Det er til Dels herved, at
Kurvesystemets sydlige Forskydning i Amerika i Forhold til Europa og
navnlig Asien fremkommer. Forfølger vi Meridianerne 90° og 270° 0. Gr.
i Asien og Amerika, faar man for hver 5te Bredegrad følgende
omtrentlige Værdier for m:

N. Br. 200 250 300 35 0 400 450 500 55u 60 0 650 700 750 800 f Asien 0
0 0 0 0 0.1 0.3 0.9 4 8 30 100 Max. 1111 Amerika 0.1 0.5 1 4 7 20 40
100 Max.

Søger man omvendt, under hvilken Brede hver af Kaartets Kurver skærer
Meridianerne 90° og 270°, finder man: m 0.1 1 5 10 30 100 Max.

I Asien 47 56 62 66 70 74 78° N" Bl"' I Amerika 21 31 37 43 48 55 60°

Disse Sammenstillinger viser meget iøinefaldende, hvilken Forskjel der
med Hensyn til Betingelserne for Nordlysets Hyppighed gjør sig
gjældende henholdsvis i Amerika og i Asien.

Over Sydlyset foreligger der endnu alt for faa Iagttagelser, til at man
paa lignende Maade skulde kunne angive dets geografiske Udbredelse.
Efter de Optegnelser, man besidder, udgjør m for Hobarttown (43° s.
Br.) 6, Melbourne (38°) 15, Aucklands-øerne (50°) 10. De paa den
sydlige Halvkugle i største NærhedNordlys i Bossekop den Cte Januar
1831).051 NORDLYSET.

af Ækvator iagttagne Sydlys er følgende: Cusco (13" s. Br.) Aar 1744,
Rio de Janeiro (23°) 1783, Afrika indtil 28° 1870—72, Mauritius (21°)
1870—72.

Om endskjønt det Iagttagelsesmateriale, paa Grundlag af hvilket Kaartet
Fig. 15 er konstrueret, er temmelig mangelfuldt, især for de nordligste
Egnes Vedkommende, tor man dog uden Tvivl antage, at Kurverne i
Hovedsagen fremstiller det korrekte Forhold mellem Nordlyshyppigheden
paa de forskjellige Dele af den nordlige Halvkugle, selv om ogsaa
senere Forskninger muligvis vil hidføre forskjellige Modifikationer i
Kurvernes Beliggenhed og Form. Saaledes er det f. Ex. meget
sandsynligt, at Island ligger Syd for Maximalzonen og ikke som paa
Kaartet Nord for den. Som jeg paa et senere Sted skal omtale, synes
det, som om hele Kurvesystemet er underkastet forskjellige Bevægelser i
nordlig og sydlig Betning.

Et andet Spørgsmaal er det, paa hvilken Maade de til hver Kurve
svarende Talværdier skal forstaas. Betragter vi f. Ex. Skandinavien paa
Kaartet, da gjennemskæres det af Linierne 100, 30 og 10. Dette maa ikke
forstaas saaledes, at der over vedkommende Dele af disse Lande aarlig
optræder 100, 30 og 10 Nordlys. Kurverne fremstiller nemlig ikke det
samlede Antal Nordlys, der virkelig optræder over et vist Gebet, men
derimod kun det Antal, som en enkelt Iagttager har Sandsynlighed for
ved nogen Opmærksomhed at kunne se. Disse to Ting maa holdes vei ud fra
hinanden; thi det fremgaar af de i de sidste Aar paa mit Initiativ i
Nordeuropa anstillede Iagttagelser, at Antallet af iagttagne Nordlys i
høi Grad vokser med Iagttagelsesstedernes Antal og Territoriets
Udstrækning. Det af en enkelt Iagttager sete og optegnede Antal Nordlys
er kun en ringe Del af det, der virkelig optræder i hans Egn. og som
kunde være set, naar alle Betingelser havde været gunstige. Den
væsentligste Aarsag hertil er sikkert Skyforholdene, der folet enkelt
Sted kan skjule mange Nordlys, men ikke spiller saa256

stor en Rolle, naar det gjælder større Omraader; foruden andre
Omstændigheder har ogsaa Iagttagernes forskjellige og forskjellig lange
IagUagelsestid Indflydelse i denne Henseende. Jeg skal som Støtte for
dette kun anføre nogle Tal fra de af mig samlede Nordlysiagttagelser
fra Vinterhalvaaret 1879—80.

Betegnes Grønland med G, Island meel I, Skandinavien Nord for 66° n.
Br. med S1, Skandinavien mellem 66° og 62° med S2, mellem (32° og 58°
med S3, Syd for 58° med D og England med E, da er der i hvert af disse
Omraader iagttaget følgende Antal Nordlys (o: har forekommet Dage med
Nordlys) i Tidsrummet August 1879 — Mai 1880:

G I S1 S2 S3 D E S S + D 140 73 123 97 112 37 15 185 198

Sammenligner man Tallene fra det sydlige Skandinavien med Værdierne for
Kaartets Kurver, ser man let den iøinefal-dende Forskjel. Igjennem det
her med S3 betegnede Omraade gaar Linien m = 30, men som man ser, er
Antallet af optraadte Nordlys næsten 4 Gange saa stort. Gebetet D
gjennemskæres af Linien m = 10, det iagttagne Antal er ogsaa her næsten
4 Gange større. Og vei at lægge Mærke til, de ovenanførte Tal gjælder
for et Aar, hvor Nordlyset, i hvert Fald i Sydskandinavien var et
forholdsvis sjældent Fænomen, medens Kurverne paa Kaartet svarer til
Middeltal af baade nordlysfattige og nordlysrige Aar.

I Gebetet S3, hvor der i alt er iagttaget 112 Nordlys, ligger Bergen;
her blev der den Gang speidet saa omhyggeligt efter Nordlys, som maaske
næppe noget andet Sted; ikke desto mindre har jeg i det ovenanførte
Tidsrum ikke kunnet iagttage mere end 25 Nordlys, altsaa kun 22 Procent
af det samlede Antal for denne Del af Skandinavien.

I min Bearbeidelse af Nordlysiagttagelserne 1879—80 har jeg for første
Gang gjort et Forsøg paa for Skandinaviens Ved-OM NORDLYSET.

kommende at optrække Linier for lige stor Nordlyshyppighed i det nævnte
Vinterhalvaar. Disse Linier, der er fremstillede i

Fig. 16.

Fig. 16, er optrukne for 5, 10, 20, 30, 40. 50, 60 og 70 Nordlys i
Tidsrummet September 1879 — April 1880. Til Grund for

17258

deres Konstruktion er ikke lagt de fra hver enkelt af de ca. 300
Nordlysstationer optegnede Antal, men som Nordlysantal for hver Station
er taget samtlige de Nordlysdage, der er indtrufne inden for en Cirkel
med 100 Kilometers Radius, slaaet om hver enkelt Station som Centrum.
Om end denne Fremstilling kun maa betragtes som et første Forsøg i sit
Slags, tror jeg dog, den har tilstrækkelig Interesse til at fortjene en
Plads her. Lignende Fremstillinger for de følgende Vintre er det endnu
ikke muligt at give.

Paa Fig. 15 findes inden for Maximalzonen en punkteret krum Linie, der
ligeledes skyldes Fritz. Den betegner Grænsen for de Egne af Jorden,
hvor Nordlyset som Regel ses mod Nord eller mod Syd; uden for den er
det første Tilfældet, inden for den det sidste. Den omsluttes af
Maximalzonen og løber omtrent parallel med den; det er imidlertid ingen
Tvivl underkastet, at man ved nærmere Undersøgelse vil finde, at begge
Linier falder sammen.

Om den rumlige Udbredelse af enkelte Nordlys lader der sig ikke sige
stort med Bestemthed, fordi Iagttagelsen i denne Henseende er i saa høi
Grad afhængig af Skyforholdene. Det synes imidlertid, at mange Nordlys
ikke har noget stort Ud-bredelsesomraade, medens omvendt andre, især
ved Maximum-tiderne, flammer op over uhyre store Strækninger af Jorden.
I sidstnævnte Henseende skal jeg som Exempel kun nævne Nordlyset den
4de Februar 1872, der i Asien blev set indtil Bombay (19° n. Br.), i
Afrika indtil Syene (24°), i Amerika indtil Florida (25°), og imod Nord
mindst fra Jeniseisk til Polarisbai i Nordgrønland (82 °) — altsaa et
Omraade, der indbefatter en stor Del af Asien, hele Europa, Nordafrika,
det Atlantiske Ocean og Nordamerika. Samtidigt optraadte der over en
stor Del af den sydlige Halvkugle et Sydlys, der viste sig saa langt
nordlig som Mauritius (21° s. Br.) og Natal (30°). Begge Fænomener var
altsaa kun adskilte ved et Bælte af omtrent 20 Graders Brede paa hver
Side af Ækvator.051 NORDLYSET.

Usædvanlig store Nordlys synes i det hele taget næsten altid at være
samtidige med ualmindelig udbredte Sydlys. For øvrigt er Nordlyset,
naar hele Jorden betragtes, et saa hyppigt, ja bogstavelig tait dagligt
Fænomen, at det ikke har nogen Vanskelighed for ethvert iagttaget
Sydlys at finde et tilsvarende Nordlys, uden at der — hvad man ofte har
villet — kan tillægges denne Omstændighed nogen Vægt; den
Kjendsgjerning derimod, at de ualmindelig stærke Udbrud af de Kræfter,
som fremkalder Polarlyset, indtræffer samtidigt paa begge Jordens
Halvkugler, er af stor Interesse, thi den viser, at disse Kræfter har
Jorden som Helhed under deres Herredømme.

5.

Nordlysets Høide.

Udforskningen af Nordlysets Høide over Jordoverfladen er, som det let
vil forstaas, af den største Betydning for hele vor Opfattelse af
Fænomenets Natur. Des værre har Nordlysets Høide længe været og er til
Dels endnu et stort Spørgsmaalstegn i Naturvidenskaben. Det mangler
ganske vist ikke paa Beregninger og Iagttagelser herover, men
Resultaterne, især de ældre, er lidet overensstemmende og staar til
Dels i stor Modstrid med hverandre.

Som Grundlag for Maalingerne har man i Almindelighed taget Buerne eller
enkelte skarpt markerede Straaler, naar disse Former samtidigt er
blevne iagttagne paa to eller flere, i tilstrækkelig Afstand fra
hverandre liggende Steder, og den tilsyneladende Høide og Beliggenhed
paa hvert af disse Steder er bleven bestemt ved Maaling eller
Sammenligning med Stjærner. Paa Grund af Nordlysets ofte hurtige
Forandringer baade i Udseende og Beliggenhed, er denne Methode i
Almindelighed forbunden med mange Vanskeligheder og Ulemper, der
vistnok for en stor

Del forklarer de høist afvigende Resultater, hvortil man ved
Beregningerne er kommen.

For at give Læseren en Forestilling om Principet i disse
Høidebestemmelser i deres simpleste Form, skal jeg her give en
kortfattet Fremstilling af, hvorledes jeg i et enkelt, bestemt Tilfælde
har baaret mig ad.

Den 17 de Marts 1880 blev der paa 145 af mine Stationer, hovedsagelig i
det sydlige Norge, den vestlige Del af Sveriges Sydspids og i Danmark,
iagttaget et større Nordlys, der især udmærkede sig ved en stor, bred
Bue (eller om man vil Baand), som i længere Tid strakte sig tværs over
hele Himlen fra Øst til Vest; i Bergen stod den en Tid lang i Zenith
eller sydligere; paa mere mod Nord liggende Steder viste den sig mod
Syd, medens den paa de Syd for Bergen liggende Stationer iagttoges paa
den nordlige Himmel. Paa Grund af sin karakteristiske indre Ro og sin
langsomme Stedforandring egnede denne eiendommelige Bue sig særlig godt
til, saa vei at konstatere Identiteten af det paa de mange forskjellige
Steder observerede Fænomen, som at kunne tjene som Grundlag for en
Høideberegning. Den havde, medens den indtog sin sydligste Stilling,
tilsyneladende ingen Forbindelse med de nordligere optrædende,
væsentlig straalende Former, hvis uendelige Veksel i Stilling og
Udseende umuliggjorde ethvert Forsøg paa at kombinere Iagttagelser over
dem fra forskjellige Steder. Gjennemgaar man de forskjellige
Meddelelser, der foreligger over dette Nordlys, finder man, at der ikke
kan være ringeste Tvivl om, at det er et og samme Objekt, en og samme
Bue, der er iagttaget saa vei paa de nordligste som paa de sydligste
Stationer. Jo længere man bevæger sig bort fra Buen i sydlig Retning,
desto mere aftager dens iagttagne, tilsyneladende Høide, indtil den for
de sydligste Punkter, for hvilke der foreligger Iagttagelser, optræder
som en ganske almindelig og lav Nordlysbue. I Bergen iagttoges sydlig
for Buens Begrænsning intet som helst Nordlysfænomen, fra de sydligere
Steder051 NORDLYSET.

omtales intet, der endog antyder Muligheden for et saadant, og man kan
derfor med fuldstændig Vished slutte, at de i Bergen som Zenithbue
iagttagne Dele af Nordlyset er de samme, der er sete paa alle sydligere
Stationer, og at den i Bergen iagttagne sydlige Grænse for Buen har
været Nordlysets absolute sydlige Begrænsning.

Førend man imidlertid efter de foreliggende Iagttagelser kan foretage
en Høideberegning for denne Bue, maa man først søge at komme paa det
rene med Retningen af dens Beliggenhed i Rummet i Forhold til de Dele
af Jordoverfladen, fra hvilke den var synlig. I det store og hele taget
befinder Kulminationspunktet for almindelige Nordlysbuer sig, som
tidligere nævnt, i Retningen af hvert Steds magnetiske Nord, og selve
Buerne ligger omtrent i Flugt med de magnetiske Paralleler. For den her
omtalte Bue fandt jeg imidlertid paa en Maade, som det her vilde blive
f'or vidtløftigt at omtale, at dens Toppunkt afveg omtrent 10° mod Vest
fra den magnetiske Meridian, og at Buens Længderetning dannede en
Vinkel paa ca. 25° med de geografiske Parallelkredse.

Beregningen af Buens Høide hviler nu paa følgende Princip, til hvis
Forstaaelse der ikke udkræves større mathematiske Kundskaber, end jeg
tør forudsætte hos i hvert Fald en Del af mine Læsere. Lad i Fig. 17 S
og S' betegne to Iagttagelsessteder, G Jordens Centrum og P et og samme
Punkt af Nordlyset, beliggende i samme lodrette Plan gjennem S og S',
og hvis Vinkelhøide over Horisonten, h og her funden paa hver Station.
Er Iagttagelsesstedernes geografiske Længde og Brede bekjendt, kan man
(efter en bekjendt trigonometrisk Formel: eos d = eos (1 — l') eos b
eos b' -f- sin b sin b', hvor 1 og 1' betegner Længden, b og b' Breden
for de to Steder og d Afstanden eller Storcirkelbuen mellem dem) finde
Buen SS', der er lig Vinklen SCS'. Heraf findes atter let Korden SS'
(V» SS' = sin V* SCS'), endvidere er <x = x' = l/s SCS'. Man kjender
altsaa i262

Trekanten SPS' Siden SS' og Vinklerne PSS' og PS'S, saa at dens øvrige
Stykker, f. Ex. PS, ved Hjælp af simple trigonometriske Beregninger kan
findes. Kjendes PS, har man i Trekanten PSC end videre SC, der er lig
Jordens Radius, og Vinkel PSG = 90° + h. Man kan deraf finde PC, og
subtraheres derfra SC, faas den lodrette Høide af P over
Jordoverfladen; søges

< PCS, faas tillige det Punkt paa Jordoverfladen, over hvilket P staar
lodret*).

Saa ganske ligetil forholder Sagen sig imidlertid i Almindelighed ikke
i Praxis. Methoden forudsætter, at P ligger i samme Vertikalplan som
begge Iagttagelsessteder, hvad der kun sjældent

*) For dem, der er noget mere fortrolige med mathematiske Udtryk,
anfører jeg den Formel, hvorefter, naar h, h' og < SCS' = c kjendes,

ß

C

Fig. 17.

< PCS direkte findes: tg PCS =

eos li' — eos (h' + c)

eos h' tg h + sin (h' + c)051 NORDLYSET.

vil være Tilfældet. Men den beholder dog sin Anvendelighed, selv om P
biot betegner f. Ex. det øverste Punkt i en Nordlysbues Over- eller
Underrand, hvis Kulminationshøide er funden paa begge Steder, forudsat
at disse enten ligger i et og samme Plan lodret paa Buens Længdeaxe
eller henføres til et saadant Fællesplan.

En anden Ulempe er vanskeligere at beseire. Forudsat at Buen i vertikal
Retning har en betydelig Tykkelse i Forhold til sin horisontale Brede,
vil ikke altid, hvad der for de forskjellige

Iagttagere præsenterer sig som Buens Over- eller Underrand, kunne
henføres til de samme Dele af Buen, idet den tilsyneladende Brede især
for lavere Buers Vedkommende skyldes en Samvirken af baade Buens reelle
Brede og dens Tykkelse. Lad a b c d Fig. 18, forestille et Tværsnit af
en Bue, der iagttages fra Stederne A, B og C, idet vi antager, at Buens
nordlige og sydlige Begrænsning stiller sig parallel med
Inklinationsnaalen. Da vil for A og B Punktet a betegne den øvre
(sydlige) Rand, for C derimod b; paa lignende Maade vil den nedre
(nordlige)

Fig. 18.64

Rand bestemmes af Punktet d for A og B, men af c for C, etc. Lægges
altsaa f. Ex. Bestemmelsen af Overrandens tilsyneladende Høide for A og
C til Grund for en Beregning, vil der ikke af denne fremgaa Høiden af
Overranden, men derimod af Skæringspunktet for Linierne Aa og Gb, og
saaledes videre. Mange andre Variationer kan tænkes, alt efter Buens
Dimensioner og Beliggenhed; dog vil i Almindelighed, naar Buen ligger
paa en og samme Side af Iagttagelsesstederne. de paa begge Steder
observerede Rande være identiske.

Paa følgende simple Maade har jeg henført de forskjellige
Iagttagelsessteder til Bergens Vertikalplan for at finde Buen SS' i
Fig. 17. Buens Retning har jeg i Overensstemmelse med Iagttagelserne
ladet danne en Vinkel paa 25° med Bredekredsene. Jeg har konstrueret et
Gradnet i stor Maalestok i Mercator's Projektion, paa hvilket de
benyttede Stationer er afsatte. Igjennem Bergens Plads er der dernæst
draget en ret Linie under en Vinkel paa 25° med Bredelinierne, og de
forskjellige Stationers vinkelrette Afstand fra denne Linie bestemt ved
Konstruktion og direkte Maaling.

De Stationer, hvis Iagttagelser er udførlige nok til, at Buens
Vinkelhøide over Horisonten har kunnet bestemmes, er saa blevne
kombinerede med Bergen. I det hele har jeg kunnet danne 19 forskjellige
Kombinationer. De af dem fundne Høider for Buen afviger noget, skjønt
ikke betydeligt fra hverandre, og tager man et Middeltal af dem alle,
faas som sandsynligste Værdi for Buens Høide over Jordoverfladen 146.95
Kilometer (19.8 geogr. Mil).

Det fremgaar end videre, at Iagttagelserne ikke er bestemte nok til, at
man kan faa nogen Oplysning om Buens Tykkelse; den angivne Værdi maa
derfor tillige anses som en Middelhøide, et Middeltal af det øverste og
det nederste Lags Afstand fra Jordoverfladen.

Paa Fig. 19 har jeg søgt at anskueliggjøre den oven for fundne Høide
for Nordlysbuen ved at sammenligne den medNordlys i Bossekop den 6to
Januar 1839.051 NORDLYSET.

andre bekjendte Høider. Nederst er fremstillet et Profil af Norge fra
Bergen i Retningen 0 25° N; Høidepunkterne her har en

Fig. 19.

Høide af indtil 5000 Fod. Øverst fremstiller nn Nordlysbuen i dens
Høide af 147 km.; Tykkelsen er angivet rent vilkaarligt, og268

rimeligvis alt for ringe. Til Sammenligning er indtegnet: a, Jordens
høieste Bjærg (Mount Everest, 28,000 Fod); b, den største af Mennesket
naaede Høide (Glaisher og Coxwell i Luftballon den 5te Septbr. 1862,
31.800 Fod); c, Cirrusskyernes sandsynlige Høide (25,000 Fod); d,
August-Stjærneskuddenes Begyndelses- og Slutningshøide (115 og 88 km.,
151 2 og 12 geogr. Mil); e, No-vember-Stjærneskuddenes Begyndelses- og
Slutningshøide (155 og 98 km., 21 og 13 Mil); f. Begyndelses- og
Slutningshøiden for en stor Ildkugle, som den 4de Marts 1863 iagttoges
i Holland, Belgien, England og Tyskland (134 og 26 km.. 18 og 31 2
Mil); endelig g, den i tidligere Tid antagne, hypothetiske Hoide af
Atmosphæren (10 Mil. 74 km.).

Paa det oven for antydede Princip grunder sig de fleste af de
Høidemaalinger, der er foretagne. 1 al Korthed skal jeg endnu berøre et
Par Methoder, der under visse Forudsætninger tillader at beregne
Nordlysets Høide efter Iagttagelser fra kun et enkelt Punkt.

Antager man, at Nordlyset paa Himlen viser sig som en aldeles
regelmæssig, skarpt begrænset Cirkelbue, og at man kjender Afstanden
fra Iagttagelsesstedet til det Punkt paa Jordoverfladen, der kan anses
som Midtpunkt for den regelmæssige Ring, som Nordlyset overensstemmende
med den første Forudsætning maa danne — da behøver man biot paa
Iagttagelsesstedet at maale Buens Hoide over Horisonten og Afstanden
mellem dens Fodpunkter for at have tilstrækkelige Data til Beregningen
af Nordlysets Hoide over Jordoverfladen; thi denne Hoide bestemmer
selvfølgelig Størrelsen af begge de nævnte Maal og omvendt. De svage
Punkter ved denne Methode, der paa varierende Maader er bragt i
Anvendelse af Fearnley (Kristiania), Newton (Nordamerika) og
Nordenskiöld (Vegareisen), men allerede i sine Grundtræk fremsat 1726
af Meyer (St. Petersborg), er dels Antagelsen af den fuldstændig
regelmæssige Nordlyscirkel, dels Uvisheden angaaende Beliggenheden af
dennes Midtpunkt. Medens Meyer,051 NORDLYSET.

selvfølgelig afgjort feilagtig, antog den geografiske Pol, valgte
Fearnley den magnetiske og Nordenskiöld et Punkt omtrent midtveis
mellem begge.

Det er tidligere omtalt, at den ved Nordlyskronen optrædende
Sammenløben af Straalerne mod et bestemt Punkt paa Himlen kun er et
optisk Fænomen, og at de enkelte Straaler i Virkeligheden er indbyrdes
parallele og ligeløbende med Retningen af en frit ophængt Magnetnaal.
Nu har man imidlertid troet at bemærke, at Kronens Midtpunkt ofte
ligger lidt mere sydlig paa Himlen end det Punkt, mod hvilket
Inklinationsnaalen peger. Galle i Breslau forklarer dette derved, at de
Straaler, som danner Kronen, under Forudsætning af, at de befinder sig
i en betydelig Høide, ligger langt sydligere end Iagttagelsesstedet og
følgelig har en mindre magnetisk Hældning end dette. Paa denne
Betragtning grundlægger han en Methode til Beregning af Straalernes
Høide, idet han af Ændringen i Inklinationsretningen afleder Afstanden
i sydlig Retning til det Sted, over hvilket Nordlyskronen svæver
lodret, og da man tillige kjender Nordlyskronens Høide over Horisonten,
vil dens lodrette Høide over Jordoverfladen forholdsvis let kunne
beregnes.

Sammenlignes den oven for fundne Høide for et enkelt Nordlys med
tidligere Maalinger, stemmer den nogenlunde overens med de i nyere Tid
beregnede Værdier for Nordlysbuens Høide, medens de af ældre Forskere
angivne Resultater som oftest er i høi Grad afvigende derfra. Jeg skal
her sammenstille nogle af de til forskjellige Tider beregnede Værdier.

Svenskeren Bergmann fandt for omtrent 30 forskjellige Nordlys i
Tidsrummet 1726—64 en gjennemsnitlig Høide for Nordlysbuen af 770
Kilometer (10-1 geografiske Mil); Krafft for 3 Nordlys i St. Petersborg
920, 1075 og 2090 km. (124, 145 og 282 Mil). Mairan fik som Resultat
900 km. (120 Mil), Boscovich 1340— 1630 km. (180—220 Mil). Gilbert
beregnede for et Nordlys i270

Tyskland 1804 en Høide af 380 km. (51 Mil), medens Wrede foldet samme
Nordlys fandt en Høide af 1310km. (177 Mil). O.s.v., o. s. v.

I en senere Tid fandt Dalton som Høide for Nordlysbuen 160 km. (22
Mil), Cavendish 80—120 km. (11—16 Mil), Airy 80—96 km. (11—13 Mil).
Christie reducerede Høiden til 7 km. (1 Mil), Farqhoarson endogsaa til
1 km. C ? Mil). Den franske Expedition, der i Vinteren 1838—39 opholdt
sig i Bossekop. var ikke i Stand til med Sikkerhed at angive nogen
bestemt Høide for Nordlyset, fordi den valgte Distance mellem begge
Iagttagel-sessteder (Bossekop-Jupvik, 16 km.) var for lille; imidlertid
syntes forskjellige Omstændigheder at tyde paa en Høide af mellem 100
og 200 km. Loomis i Amerika beregnede for to Nordlys i August og
September 1859 den nedre Grænse for Lysudviklingen til 70 km. (10 Mil)
i det ene Tilfælde og til 25 km. (3V3 Mil) i det andet; den øvre Grænse
i det første Tilfælde til 870 km. (118 Mil), i det andet til 810 km.
(109 Mil). Flögel fandt for flere Nordlys i September og Oktober 1870,
at Straalernes nederste Ender laa i en Høide af 300—370 km. (40—50
Mil), deres øverste Ender i en Høide af 520—820 km. (70—110 Mil). Etc.,
etc.

Fearnley finder ved Hjælp af den omtalte Methode af 16 i Kristiania
iagttagne Nordlysbuer en Middelhøide af 200 km. (27 Mil); Newton 210
km. (28 Mil); Nordenskiöld 190 km. (26 Mil). Galle beregner efter sin
Methode for Nordlyset den 4de Februar 1872 efter omtrent 60
Iagttagelser Høider af 270—510 km. (36— 69 Mil); efter 18 Iagttagelser
af Nordlyset den 25de Oktober 1870 Høider af 590—980 km. (80—132 Mil);
han ansætter Middel-høiden til omtrent 450 km. (60 Mil), og Straalernes
nedre Begyndelse til omtrent 300 km. (40 Mil).

I den nyeste Tid har den danske Polarstation i Godthaab (Grønland) for
22 Nordlys (Underranden) fundet Høider af mellem 0.6 og 68 km. (2000
Fod og 9 Mil), og S. Fritz har endogsaa for et Par Nordlys i Ivigtut i
Grønland fundet Høider af kun 650 og 170 Fod.051 NORDLYSET.

Dette er kun faa Exempler af den store Række hoist forskjellige
Værdier, der foreligger; men det vil lier næppe have Interesse at
anføre flere. Man kan finde næsten alle mulige Værdier mellem 0 og 2000
km.

Angaaende Resultaterne af de af mig i Koutokæino i Forbindelse med
Polarstationerne Bossekop og Sodankylä udførte Maalinger til
Bestemmelse af Nordlyshøiden, skal jeg lier fatte mig i Korthed. Dels
er Observationerne fra Sodankylä endnu ikke komne mig i Hænde, dels maa
Iagttagelsesmaterialet gjøres til Gjenstand for en langt omhyggeligere
Diskussion og Undersøgelse, end jeg hidtil har haft Leilighed til at
udføre. En foreløbig Betragtning af Observationerne Koutokæino—Bossekop
har imidlertid ført mig til det Resultat, at Nordlyset i hvert Fald i
disse Egne i Almindelighed optræder i en Spliære, der ligger hen imod
100 km. eller mere over Jordoverfladen. Jeg har gjennemgaaet alle de
paa begge Stationer samtidig gjorte Observationer, og der forekommer
ingen som helst Antydning til, at Nordlyset stundom skulde stige saa
langt ned til Jordoverfladen, at det kunde være synligt paa den ene
Station og ikke paa den anden, ligesom der heller ikke synes at kunne
næres nogen Tvivl om, at de paa beggé Steder iagttagne Former er
identiske*), selvfølgelig naar tilbørligt Hensyn tages til den
forskjellige Hoide over begge Stationers Horisont. Afstanden mellem
Koutokæino og Bossekop udgjør i lige Linie 107 km. (141 Mil).

Jeg har, efter det Princip, der er antydet i Forbindelse med Fig. 17,
foreløbig beregnet en Række Maalinger af Nordlysbuers Underrand, og kun
valgt Tilfælde, hvor der ikke kan være Tvivl om de maalte Randes
Identitet; de Værdier, jeg derved har funden, er følgende, angivne i
Kilometer: 70.0 — 79.9 — 84.(3 — 93.6 — 97.7 — 98.2 — 99.0 — 100.0 —
100.C — 107.0 —

*) De af Prof. Lemström i Sodankylä gjorte Erfaringer, der synes at
pege

i modsat Retning, skal jeg omtale paa et senere Sted.272

116.6 — 124.1 — 124.9 — 131.9 — 141.6 — 144.9 — 149.0 — 163.6 (10—22
Mil). Tages Middeltal af samtlige disse 18 Værdier, faas som
gjennemsnitlig Høide for Buernes Underrand: 113.0 km. (15 Mil).

At sige noget bestemt om de øvrige Nordlysformers Høide, Buernes
Tykkelse, Straalernes Længde etc. lader sig ikke gjøre før efter en
nøie Granskning af det foreliggende Materiale. Overhovedet er det ikke
overflødigt at tilføie, at man vecl alle Bestemmelser af Nordlysets
Høide maa nøies med tilnærmede Værdier, hvad der ligefrem ligger i
Sagens Natur, ganske bortset fra Maalingernes uundgaaelige
Unøiagtighed; lige saa lidt som Skyerne har Nordlyset nogen absolut
skarp eller uforanderlig Afgrænsning nedad eller opad, saa at man maa
være til Freds med biot nogenlunde at komme til Kundskab om
Beliggenheden af den Region, hvor Nordlyset optræder.

Saa vidt er man imidlertid ikke naaet endnu. Vei maa man absolut
forkaste de ældre Beregninger, der førte til Høider af 100 Mil eller
mere; men selv de nyeste Bestemmelser viser saa skrigende
Uoverensstemmelser, at man i Grunden ikke øiner nogen Udvei til paa en
skikkelig Maade at slippe ud af dette videnskabelige Uføre. De hidtil
anførte Resultater grunder sig paa Maalinger; vil man ogsaa tage Hensyn
til Høideangivelser efter Skjøn, faar man selvfølgelig endnu
mærkeligere Ting at høre. Jeg skal anføre nogle Exempler.

I November 1865 saa to Iagttagere i Behringsstrædet Nordlyset foran et
i et Par engelske Mils Afstand liggende Bjærg, saa at dettes Top var
synlig oven for Nordlyset.

En anden Iagttager saa i December 1850 ved Bredden af en Biflod til
Peels-River (nordlige Nordamerika) Nordlyset mellem sig og Flodens
modsatte Bred.

Parry med to Ledsagere iagttog i Januar 1825 i Port Bowen (Baffinsland)
en Nordlysstraale mellem Skibet og den i 8000 Fods Afstand liggende,
700 Fod høie Kyst.273

Da Mandskabet fra det forulykkede Opdagelsesskib „ Hansa" i 1869—70 paa
en Isflage drev langs Grønlands Østkyst, syntes Nordlyset stundom at
være saa lavt, at en af Professorerne en Gang sprang i Veiret for at
gribe det.

Man har end videre paa Polarreiser ment at se Nordlys-straaler mellem
Skibene eller mellem Skibet og Isbjærge; man har set Nordlyset neden
for Skyerne eller foran Bygninger; man har endogsaa set det skyde op
umiddelbart fra Jordoverfladen ved Siden af sig.

Hvor meget eller hvor lidt der i saadanne Beretninger, hvoraf de
ovenstaaende kun er ganske faa, temmelig vilkaarlig valgte Exempler,
maa tilskrives Skuffelse og Sansebedrag, er ikke godt at sige. Man tør
ikke uden videre forkaste saadanne exceptionelle Meddelelser, fordi man
ikke selv har iagttaget noget lignende; paa den anden Side er
Nordlysets Optræden af den Beskaffenhed, at et mindre skeptisk Øie let
kan vildledes i sin Opfattelse af et og andet. Hvad mig selv angaar,
kan jeg kun sige, at jeg under mit Ophold i Koutokæino saa vei som
Vinteren efter paa Island des værre alt for ofte havde Leilighed til
samtidigt at se Nordlys og Skyer paa Himlen; men uagtet al Opmærksomhed
har jeg aldrig nogen Sinde set nogen Del af Nordlyset foran eller
lavere end Skyerne; selv den mest intensive Udvikling af Lys, Farver og
Bevægelser foregik altid høiere end selv de tilsyneladende høieste
Skyers Omraade. Lige saa lidt har jeg paa Island set nogen Antydning
til, at Nordlyset stundom skulde sænke sig saa lavt, at det kan vise
sig neden for Bjærg-toppe eller foran Fjældsider; og heller ikke har
jeg nogen Sinde set fremragende Gjenstande i Landskabet omgivne af en
nordlysagtig Taagelysning, saaledes som det berettes fra enkelte
arktiske Egne.

Skulde man forsøge at samle de mange modstridende Anskuelser og
Beretninger til et sandsynligt Resultat, maatte man sige, at Nordlyset
udvikler sig i meget forskjellige Hoider, at dets

18274

nedre Grænse paa de fleste Steder af Jorden som oftest ligger ca. 100
km. til Veirs, men at det især i meget nordlige Egne stundom kan stige
ned til langt ringere Høider over Jordoverfladen.

Naar hele det store Iagttagelsesmateriale, der med Hensyn til Nordlyset
er blevet indsamlet i Polarstationernes Aar, har været underkastet en
omhyggelig Undersøgelse og Drøftelse, vil man sandsynligvis komme
Løsningen af Spørgsmaalet om Nordlysets Høide et stort Skridt nærmere.
Indtil da maa Læseren nøies med de her givne Antydninger.

6.

Nordlysets Perioder.

Erfaring og Undersøgelse har vist, at Nordlyset har tre bestemt
udprægede Perioder: 1) den daglige Periode eller den vekslende
Hyppighed i Løbet af Døgnets Timer; 2) den aarlige Periode eller
Variationen i Fænomenefs Hyppighed i Løbet af Aarets Maaneder; og 3)
den llaarige Periode. Disse Perioder skal jeg her i Korthed omtale,
idet jeg væsentlig støtter mig til de af Prof. Fritz givne
Sammenstillinger.

Den daglige Periode. Iagttagelser fra alle Lande har vist, at Nordlyset
optræder hyppigst og opnaar sin største Udvikling paa en bestemt Tid af
Dagen, der for de fleste Egne indtræffer en til to eller tre Timer før
Midnat; dette Maximum synes end videre at indtræffe desto senere, jo
mere man kommer mod Nord eller mod den magnetiske Nordpol. Dette vil
fremgaa af den følgende Sammenstilling, hvor det i Parenthes satte Tal
angiver Stedets geografiske Brede, og det andet Tal det Klokkeslet, til
hvilket Nordlyset gjennemsnitlig opnaar sit Maximum.

Prag (50) 83U; Oxford (52) 91 4; Kendal (England, 54) 93U; Makerston
(Skotland, 5G) 91 s; Upsala (60) 9Vs; Kristiania (60) 10; Bergen (60)
94 s; Bossekop (70) IOV2; Pustosersk (Rusland,OM NORDLYSET.

68) 11—12 — Quebec (47) lO'/s; Carlelon Fort (53) 121/*; Fort Simpson
(62) 12; Point Barrow (71) 13V2*).

I saa godt som alle Egne viser den daglige Periode kun et enkelt,
tydelig udpræget Maximum; paa Spitzbergen optræder der derimod efter
Wijkander's Iagttagelser to Maxima, det ene

Fig. 20, 21, 82.

10' 30m 0111 Aftenen, det andet 4' 30m om Morgenen, adskilte ved et
Minimum Kl. 121 2 0111 Middagen og et sekundært Minimum Kl. IV2 om
Morgenen. I vore Egne er der selvfolgelig et Minimum om Dagen paa Grund
af dennes Klarhed; men denne Aarsag

*) IV2 Time efter Midnat.

gjør sig for en Del ikke gjældende paa Spitzbergen, hvor Solen om
Vinteren i to Maaneder stadig er under Horisonten.

Nordlysets enkelte Former synes ligesom selve Fænomenet at være
knyttede til daglige Perioder og at opnaa deres største og hyppigste
Udvikling til bestemte Tider af Døgnet. Af Franskmændenes Iagttagelser
i Bossekop fremgaar saaledes, at Buerne gjennemsnitlig begynder at
optræde Kl. 71 52m, Straalerne 8* 26m, Nordlysskyerne li' 18m;
Nordlysbølgerne viser sig hyppigst mellem lo4 12m og 13l 53m, de
stærkeste Farver 10l llm.

Den aarlige Periode. Denne viser sig paa den største Del af Jorden ved
to Maxima og to Minima, begge bestemt udprægede. Dette vil fremgaa af
følgende Rækker, der angiver de noterede maanedlige Summer for Schweiz
(Aar 583—1874, Fritz's Katalog), Sverige (1700—1875, Bubenson's
Katalog) og for den nordlige Halvkugle (502—1877, Fritz's Katalog).
Maanederne er betegnede ved Romertal, saaledes at I betegner Januar, 11
Februar, o. s. v.

VII VIII IX X XI XII I II III IV V VI

Schweiz (Fig. 20) 12 18 23 45 21 27 24 44 43 16 6 9 Sverige (Fig. 21)
25 365 991 1121 886 822 865 935 1043 633 89 5 Nordlige Halvkugle (Fig.
22) 707 1059 1571 1711 1499 1501 1482 1539 1799 1476 882 554

Den i disse Tal udtrykte Lovmæssighed vil endnu træde tydeligere frem
ved Betragtningen af de tilsvarende Figurer, hvor for den bedre
Sammenlignings Skyld alle Maanedssummerne er reducerede til samme
aarlige Sum.

I alle tre Tilfælde — og disse kunde forøges med mangfoldige lignende —
ser vi, at Nordlyset i sit aarlige Løb frembyder to Maxima; de
indtræffer omtrent i Oktober og Marts og er næsten lige stærkt
fremtrædende. Anderledes forholder det sig derimod med de to Minima ved
Solhvervstiderne: det, som indtræffer om Sommeren, gaar langt længere
ned end Vinterens. Dette kan til Dels hidrøre fra, at de lyse
Sommernætter i enOM NORDLYSFT.

stor Del af Jorden hindrer mange Nordlys i at vise sig; det synes
imidlertid af Rækker fra den sydlige Halvkugle at fremgaa, at ogsaa der
det i Juni—Juli indtræffende Minimum gaar længere ned end det
tilsvarende i December—Januar, uagtet den sydlige Halvkugle netop har
de længste Nætter i Juni—Juli.

Den samme Lov gjenfinder man, naar der kun tages Hensyn til de største
og mest udbredte Nordlys; 88 mellem 1700 og

1874 optraadte meget store Nordlys er paa følgende Maade fordelte over
Aarets tolv Maaneder:

VII VIII IX X XI XII I II III IV V VI

2 4 12 17 11 5 6 16 8 5 1 1

Undersøger man imidlertid Forholdene for Egne, der ligger nærmere den
magnetiske Nordpol, saa finder man et andet Præg ved den aarlige
Hyppighedskurve. Som Exempler anføres følgende Rækker fra høie Breder:

Fig. 23, 24, 25.278

X XI XII I II III

Smithsund (Fig. 23) 1 7 10 17 11 2 Mosselbai (Fig. 24) 12 23 28 16 14 7
Novaja-Zemlja (Fig. 25) 1 3 10 11 13 4 Disse Rækker er fremstillede paa
Fig. 23—25, efter at være reducerede til samme Sum. For disse Egne
stiller Forholdet sig altsaa saaledes, at Hyppigheden er størst omtrent
ved Vintersolhverv, mindst ved Jævndøgnstiderne. Om Kurven muligvis
atter stiger til et Maximum i Sommermaanederne, lader sig ikke afgjøre,
da Nordlyset i denne Tid slet ikke ses paa Grund af Polaregnenes lange
Dag.

Stundom har man villet gjøre gjældende, at Nordlyset f. Ex. ligesom
Stjærneskuddene skulde være særlig hyppigt og fremtrædende paa enkelte
bestemte Dage af Aaret (f. Ex. den 4de Februar). En nøiere Undersøgelse
af de fuldstændigste Nordlysfortegnelser viser imidlertid, at denne
Antagelse er ugrundet.

Den llaarige Periode. I lang Tid har det været bekjendt, at Nordlyset i
hvert Fald i de fleste Egne af den nordlige Halvkugle fra Aar til andet
veksler i høi Grad i Henseende til Hyppighed og Udvikling, og at det f.
Ex. i Mellemeuropa næsten kan mangle aldeles i Løbet af flere Aar, for
saa atter flere Aar igjennem at optræde hyppigere og ofte med stor
Pragt. Det var dog først, efter at man havde faaet nogenlunde
fuldstændige Nordlysfortegnelser, at man blev i Stand til at paavise,
at denne Veksel følger en bestemt Periode, og hvad der er endnu
vigtigere, at denne Periode staar i Forbindelse med Fænomener langt
uden for Jordens Omraade, nemlig med Omvæltninger paa Solen. Det er
navnlig Fritz, der ogsaa her har Fortjenesten af, ikke alene at have
tilveiebragt den hidtil fuldstændigste Nordlyskatalog for hele Jordens
Vedkommende, men ogsaa at have paavist den llaarige Periodes Gang og
dens Forbindelse med Solpletternes Periode.051 NORDLYSET.

Fig. 26.280

Denne Nordlyseis vekslende Hyppighed ses bedst af den øverste Kurve paa
Fig. 26. Denne stiger og falder i Forhold til Antallet af Nordlys i
hvert Aar, og omfatter Tidsrummet fra 1784 til 1871.

Man bemærker uden Vanskelighed, at Nordlyshyppigheden i Mellemrum af
omtrent 10 Aar stiger til et Maximum, og at Minimumstiderne ligger
omtrent lige saa langt fra hverandre.

Efter vidtløftige Undersøgelser har Fritz fundet, at Maximum og
Minimum, i Gjennemsnit for alle Egne af Jorden, er indtrufne til
følgende Tidspunkter i dette Aarhundrede:

Maxima: 1805 1818 1830 1840 1850 1861 1871.

Minima: 1811 1822 1834 1844 1856 1866 1878.

Period ens gjennemsnitlige Længde (fra Maximum til Maximum eller fra
Minimum til Minimum) udgjør 10.9 Aar.

I 1843 paaviste Schwabe af sine mangeaarige Soliagttagelser, at
Solpletterne er underkastede en temmelig regelmæssig Periode paa 10—11
Aar, saaledes at deres Mængde fra den mindste Værdi i Løbet af omtrent
5 Aar stiger til et Maximum og derefter atter i Løbet af 6 Aar synker
ned til et Minimum. Man har senere, navnlig ved Wolf's Bestræbelser,
været i Stand til med stor Sikkerhed at bestemme Solplethyppighedens
Gang i forrige og nærværende Aarhundrede, og for det sidstes
Vedkommende har man fundet, at Solpletkurvens høieste og laveste Stand
er indtruffen til følgende Tider:

Maxima: 1804 1816 1830 1837 1849 1860 1871.

Minima: 1811 1823 1834 1844 1856 1867 1878. Periodens Middellængde
udgjør 11.1 Aar.

Som det tidligere havde været paavist for flere jordmagnetiske
Fænomeners Vedkommende, fandt Fritz i 1862, at Nordlyset har den samme
Periode som Solpletterne, og at den høieste og laveste Stand for begge
Fænomeners Hyppighed indtræffer samtidigt. Paa Fig. 26 er nederst
fremstillet Solplethyppighedens Gang051 NORDLYSET.

1784—1871, og man vil se, at denne Kurve afspeiles temmelig tydeligt i
Nordlyskurven ovenfor, lien endnu klarere fremgaar Forbindelsen mellem
begge Fænomener, naar man sammenligner de ovenfor anførte Tidspunkter
for begges Maxima og Minima. En fuldstændig nøiagtig Sammenfalden er
der ganske vist ikke, og kan paa Grund af Nordlysiagttagelsernes
Ufuldstændighed heller ikke ventes, men Afvigelserne er ikke store, og
de gaar snart til den ene, snart til den anden Side. Den nederste Kurve

Nordlys i Koutokæino den 6te Oktober 1882.

paa Fig. 26 viser end videre tydeligt flere Eiendommeligheder ved
Solpletternes Periodicitet, f. Ex. Hyppighedens hurtigere Til- end
Aftagen og de enkelte Perioders noget forskjellige Længde.

Tager man kun Hensyn til de største og mest udbredte Nordlys, kommer
man til samme Resultat: disse Nordlys optræder hovedsagelig kun i de
Aar. i hvilke Solen er rig paa Pletter.

Men Nordlysets Forbindelse med Solpletterne kan endnu paavises paa en
anden, ikke mindre slaaende Maade. Naar282

Nordlyset er hyppigst i de Aar, i hvilke Solpletterne er talrigst, er
det ikke urimeligt at antage, at Nordlyset ogsaa maa være særlig
fremtrædende paa de Dage, da Solpletdannelsen er størst. At saa er
Tilfældet, har først Loomis paavist i 1870. Han benyttede som Grundlag
251 Nordlys, iagttagne i New-Haven (Connecticut, 42° n. Br.) i Aarene
1837—54, og undersøgte, hvor stor Solpletfrekvensen havde været paa
hver Nordlysdag og paa de 6 foregaaende og de (5 efterfølgende Dage.
Som Gjennem-

Fig. 27.

snitsresultat for samtlige Nordlys fandt lian følgende, i nederste
Række angivne Værdier, der betegner den relative Størrelse af det af
Solpletterne indtagne Omraade af Solen.

Dage før Nordlyset. Nordlys-

6 5 4 3 2 1 dagen. Solpletter 50.3 52.7 51.0 51.2 53.1 53.7 60.5 Dage
efter Nordlyset. 1 2 3 4 5 6 Solpletter 54.8 52.5 53.3 51.4 53.3
50.7.051 NORDLYSET.

Det fremgaar heraf, at netop paa selve Nordlysdagen er
Solpletfrekvensen overmaade stor i Forhold til de foregaaende og
efterfølgende Dage, hvad der vil fremtræde endnu tydeligere, naar
ovenstaaende Værdier fremstilles grafisk, saaledes som det er sket i
Fig. 27.

Hvorledes skal man forklare sig denne Forbindelse mellem jordiske
Fænomener og Begivenheder paa Solen? Det er en af de største Gaader,
som vor Tid overlader til Fremtiden at løse. Ikke biot er selve
Solpletdannelsen et Mysterium for vore Dages Forskning, men ogsaa dens
llaarige Periode trodser enhver Forklaring, uagtet der er gjort
utallige Forsøg paa at finde dens Aarsag (med tilsyneladende størst
Held ved at bringe den i Forbindelse med de store Planeters, Jupiters
og Saturns Omløb om og vekslende Afstand fra Solen).

Foruden den llaarige Periode følger Nordlyset endnu en eller flere
Perioder af betydelig længere Varighed. Man har til forskjellige Tider
søgt at bestemme disse Perioders Længde, men uden synderligt Held. En
af dem synes at have en Varighed af omtrent 55 Aar, saaledes at den
indbefatter 5 af de llaarige Perioder. Sandsynligvis forekommer der i
hvert Fald endnu en, mindst dobbelt saa lang Periode. Optegnelserne fra
tidligere Tideler imidlertid alt for ufuldstændige til, at man kan
vente i en nær Fremtid at faa Vished i denne Sag. Store Maxima synes i
dette Aartusinde at være indtrufne omkring Aarene 1117, 1203, 1306,
1401, 1529, 1738, 1848; store Minima 1050, 1420, 1490, 1700, 1800.

Det lidet, man ved om Sydlyset, synes at hentyde paa, at dette Fænomen
med Hensyn til Perioder følger de samme Love som Nordlyset.284

Nordlyszonens Bevægelser.

Det ligger i Sagens Natur, at det navnlig er Iagttagelser fra den
tempererede Zone, der har ydet Bidrag til Paavisningen af den i det
foregaaende omtalte llaarige Nordlysperiode. Hvad Polaregnene angaar,
har man antaget, enten at Nordlyset ogsaa i disse Egne følger den samme
Lov, eller at Fænomenet der op-

Nordlys i Koutokæino den 6te Oktober 1882.

træder med samme Styrke og paa samme Maade Aar efter Aar. Intet af
dette synes imidlertid at være Tilfældet, idet Undersøgelsen af en
löaarig, omhyggelig udført Iagttagelsesrække fra Godthaab i Grønland
har ført mig til det i flere Henseender mærkelige Resultat, at alt,
hvad der henhører under Nordlysets vekslende Hyppighed, i Godthaab
udviser et Modsætningsforhold til, hvad der finder Sted paa sydligere
Breder.051 NORDLYSET.

De nævnte Iagttagelser, der er anstillede af S. Kleinschmidt,
udstrækker sig over Tidsrummet fra August 1865 til Mai 1880. Antallet
af Nordlysdage i hvert Aar — dette regnet fra August til Mai — er
følgende:

1865—66 66—67 67--68 68—69 69—70 70—71 71—72 72—73

97 112 65 84 45 61 32 47 1873—74 74—75 75—76 76—77 77—78 78—79 79—80 73
97 97 104 69 100 75

Disse Værdier kan imidlertid ikke antages at give et sandt Billede af
Forholdet mellem Nordlysets vekslende Hyppighed, fordi Skyforholdene
selvfølgelig har en stor Indflydelse paa Betingelserne for Nordlysets
Synlighed. Er Skymængden meget forskjellig Aar for Aar, vil dette i en
væsentlig Grad indvirke paa Antallet af de iagttagne Nordlys. En
nærmere Undersøgelse af Skymængden i Godthaab sammenholdt med
Nordlyshyppigheden har ført mig til det Resultat, at man i Hovedsagen
tør sige, at Nordlysantallet tager af i samme Forhold, som Sky-mængden
tager til. De ovenfor anførte aarlige Nordlyssummer maa derfor
reduceres til samme Skymængde, det vil sige, man beregner, hvor store
de vilde have været, hvis Skymængden hvert Aar havde været ens. Man
kommer derved til de under N anførte Værdier.

1865-66 66—67 67—68 68—69 69—70 70—71 71—72 72—73 N. 86.2 91.3 67.4
80.9 51.7 56.5 32.0 46.0 S. 23.5 6.1 18.3 60.1 107.0 133.5 98.6 89.4
1873—74 74—75 75—76 76—77 77—78 78—79 79—80 N. 78.4 97.0 95.0 102.0
73.0 85.2 83.3 S. 51.7 32.1 11.6 13.5 6.8 2.2 16.3

Under S er anført de Tal, der gjengiver Forholdet mellem Solpletternes
Mængde i de samme Aar (Juli—Juni). Sammenligner man begge Rækker med
hinanden, finder man en næsten fuldstændig Modsætning mellem Nordlys-
og Solplet-286

hyppighedens Gang. Dette vil endnu tydeligere fremgaa af Fig. 28. hvor
begge Rækker, Nordlysenes og Solpletternes Hyppighed, er fremstillede
grafisk.

De faa Iagttagelsesrækker over Nordlyset, som man besidder fra andre
Polaregne, og som jeg har kunnet undersøge, antyder, hvor ufuldstændige
de end er, et lignende Forhold.

Da en stor Del af de Godthaabske Nordlysiagttagelser falder om
Morgenen, har jeg ved de fleste Undersøgelser ikke biot holdt

Fig. 28.

mig til Nordlysdagene (regnede fra Middag til Middag), men ogsaa
særskilt betragtet Morgen- og Aftennordlysene for sig. Hvad nu først
den llaarige Periode angaar, da fører baade Morgen- og Aftennordlysene
til samme Slutning som Nordlysdagene, det vil altsaa sige, de er
sjældnest ved Solpletmaximum.

Med Hensyn til den aarlige Periode skal jeg her kun anføre de
maanedlige Summer for Aftennordlysene, efterat der er taget Hensyn til
baade Maanedernes Skymængde og ulige Længde.051 NORDLYSET.

Septbr. Oktbr. Novbr. Decbr. Jan. Febr. Marts Apr.

87.0 133.5 133.9 136.1 129.5 125.6 98.7 35.2.

Disse Tal, der er fremstillede paa Fig. 29, viser, at Nordlyset i
Polaregnene har et aarligt Maximum i Nærheden af Vintersolhverv, uden
at dog Overvægten her er stor lige over for de nærmeste Maaneder paa
begge Sider. Af de paa lavere Breder saa sikkert paaviste Maxima ved
Jævndøgnstiderne findes her ikke noget Spor.

Fig. 29.

Weyprecht har fremsat den Formodning, at Nordlyszonen — det Bælte, hvor
Nordlyset er hyppigst — i Aarets Lob udfører en frem og tilbage gaaende
Bevægelse, saaledes at den ved Jævndøgnstiderne ligger mere sydlig,
hvorved de i de tempererede Egne ved disse Tider optrædende Maxima
finder deres Forklaring, medens den omvendt ved Vintersolhverv skulde
have en mere nordlig Beliggenhed, og derved fremkalde det i
Polarlandene ved denne Tid indtræffende Maximum og længere sydpaa det
samtidige aarlige Vinterminimum. Foranlediget heraf har jeg
undersøgt288

de Godthaabske Nordlys i denne Henseende, men jeg har udstrakt denne
Undersøgelse ogsaa til Nordlysets to andre Perioder, hvorved jeg er
kommen til ret eiendommelige Resultater.

Weyprecht støtter sin Formening navnlig til det i Maa-nedernes Løb
vekslende Forhold mellem Antallene af Nordlys i Nord og Nordlys i Syd
for det Omraade, hvor han befandt sig under den østrigske
Polarexpedition, og som laa omtrent under selve Nordlyszonen. En saadan
Adskillelse mellem nordlige og sydlige Nordlys kan ikke gjøres ved de
Godthaabske Iagttagelser, fordi Godthaab allerede ligger saa langt
nordlig for Nordlyszonen, at det langt overveiende Antal Nordlys viser
sig mod Syd. Jeg maatte derfor gaa en noget afvigende Vei, idet jeg
fandt Forholdet mellem de Nordlys, der kun er optraadte i ringere
sydlig Høide, og de, som har vist sig i Zenith eller i Nord eller har
indtaget hele Himlen. Ogsaa paa denne Maade vil man kunne faa en
Forestilling om Nordlyszonens større eller mindre Nærhed til
Iagttagelsesstedet og Beliggenhed i Forhold til dette.

Disse Undersøgelser har ført mig til samme Resultat som Weyprecht: at
Nordlyszonen hen imod Efteraarsjævn-døgn skrider mod Syd, og derefter
gaar mod Nord for at naa sin nordligste Stilling ved Solhverv; herpaa
skrider den atter mod Syd og er i sin sydligste Stilling ved
Foraarsjævndøgn, hvorpaa Bevægelsen igjen gaar i nordlig Retning.

Der følger heraf, at de to i de tempererede Zoner ved Jævndøgnstiderne
optrædende Maxima maa nærme sig hinanden desto mere, jo nordligere
Iagttagelsestedet er beliggende. Dette synes ogsaa at være Tilfældet.
Som nogle Exempler kan anføres, at medens de to Maxima optræder i Marts
og September i St. Petersborg, Åbo, Stockholm, Kristiania, Worcester
(Massachusets) og New-Haven (Connecticut), indtræffer de i Aalesund,
Newberry, Quebec og Newfoundland i Februar og Oktober, i Hammerfest
Decbr.—Jan., i Fort Reliance i Januar. Lærerige i saa Henseende051
NORDLYSET.

er ogsaa Iagttagelserne fra de tre grønlandske Stationer Uperni-vik,
Jacobshavn og Ivigtut. For Ivigtut, den sydligste af disse Stationer,
indtræffer det aarlige Maximum vei i Januar, men der optræder tillige
et sekundært Maximum omkring Efteraarsjævn-døgn. I Jacobshavn. som
ligger 8° nordligere, optræder der kun et eneste, meget tydelig
udpræget Maximum i Januar, og i Uper-nivik, den nordligste af
Stationerne, fremtræder Maximum ved

Nordlys i Koutokæino den lSde November iss2.

Vintersolhverv saa markeret og dominerende, som i ingen anden hidtil
bekjendt Række fra noget Sted paa Jorden.

Et andet meget vigtigt Faktum, som fremgaar af disse Undersøgelser, er
det, at medens ved Aftennordlysene de i Zenith og nordligere optrædende
Nordlys er mind]re hyppige end Nordlysene i Syd, er det omvendte
Tilfældet ved Morgennordlysene.

For Godthaab er for Morgennordlysenes Vedkommende de i Zenith
optrædende over 3 Gange talrigere end Nordlysene i

Syd, ved Aftennordlysene er derimod deres Antal kun 3 7 af de i Syd
optrædende.

Dette Resultat synes at vidne om, at Nordlyszonen ogsaa i Døgnets Løb
foretager en Vandring, saaledes at den i Løbet af Natten bevæger sig
mod Nord*). Man faar herved tillige en Forklaring af den navnlig paa
midlere Breder konstaterede daglige Periode, der udtaler sig derved, at
Nordlyset naar sit Maximum nogle Timer før Midnat, men derefter aftager
i de følgende Timer.

Saafremt dette er rigtigt, maa det daglige Maximum indtræffe desto
senere, jo nordligere lagttagelsesstedet er beliggende, og jeg har
ogsaa paa et tidligere Sted anført flere Exempler paa, at dette synes
at være Tilfældet.

Undersøger man paa lignende Maade, hvorledes Forholdet mellem Syd- og
Zenith-Nordlysene stiller sig i de forskjellige Aar af den Godthaabske
lagttagelsesrække, kommer man til det interessante Resultat, at
Procenttallene for Zenithnordlysene i Hovedsagen følger selve
Nordlyshyppighedens Gang. Det vil sige, at ved Tiderne for Nordlysets
Maximum i Godthaab er de Nordlys, der kommer i dette Steds Zenith eller
nordligere, ikke alene absolut, men ogsaa relativt hyppigere end ved
Tiderne for Nordlysets Minimum.

Hvilken Slutning kan der uddrages heraf? At Nordlyszonen ogsaa i Løbet
af den llaarige Periode udfører en Bevægelse, saaledes at clen, naar
Solpletterne er i Minimum, staar mere nordlig end ved Solpletternes

*) Denne Vandring maa ikke tænkes udfort af Nordlyszonen betragtet som
Helhed eller som en regelmæssig, materiel Ring; thi da maatte det
daglige Maximum for alle Egne, der ligger i lige stor Afstand fra denne
Ring. indtræffe til samme absolute Tid medens det i Virkeligheden i sin
Optræden retter sig efter hvert Steds lokale Tid. Man maa derimod tænke
sig denne Bevægelse udfort af hver enkelt Del af Nordlysringen
uafhængig af alle dens andre Dele.051 NORDLYSET.

Maximum. Sammenholder man dette med, hvad der i det foregaaende blev
fremsat om den llaarige Periodes Forløb i Polarlandene, faar man en
interessant Forklaring af, hvorfor denne Periode i Godthaab og paa
lignende Steder viser det omvendte Løb af det, der er paavist for mere
sydlige Egne. Det i de tempererede Egne ved Solpletternes Maximum
optrædende Nordlysmaximum opstaar derved, at Nordlyszonen da er i sin
sydligste Beliggenhed, hvorfor Polaregnene samtidig har et
Nordlysminimum; omvendt har Nordlyszonen sin nordligste Beliggenhed,
naar Solpletterne er i Minimum, hvorved der for de tempererede Egne
fremkaldes et Nordlysminimum, for Polaregnene et Nordlysmaximum.

Altsaa alle Nordlysets tre Perioder — den daglige, den aarlige og den
llaarige — og den paa forskjellige Steder til forskjellig Tid
konstaterede Indtræden af deres Vendepunkter, skyldes efter de her
udviklede Anskuelser, der imidlertid maa bekræftes fra andre Hold, før
de kan fremsættes med Vished, en og samme Aarsag: Nordlyszonens
Bevægelser mod Nord og Syd.

8.

Slutningsbemærkninger.

I al Korthed skal jeg endnu berøre forskjellige andre Punkter, der
staar i Forbindelse med vort Æmne.

Hen imod Midten af forrige Aarhundrede fandt Hjorter og Celsius i
Upsala, at Magnetnaalen (Deklinationsnaalen) kommer i en mærkværdig
Uro, naar et Nordlys optræder, idet den udforer smaa og langsomme
Svingninger til begge Sider af sin Hvilestilling. Senere bemærkede
Hjorter dog. at disse magnetiske Forstyrrelser (Perturbationer) og
Nordlys ikke altid var samtidige, og at de første særlig ledsagede
Nordlys, som i Upsala viste sig Syd for Zenith. En Mængde
Videnskabsmænd fortsatte disse Under-

søgelser. Wilcke i Stockholm fandt, at næsten alle magnetiske
Perturbationer er ledsagede af Nordlys, men ikke omvendt; han paaviste
tillige, at Nordlyskronens Midtpunkt falder sammen med Forlængelsen af
Inklinationsnaalen, og at ogsaa denne under stærke Nordlys udfører
lignende om end mindre Svingninger som Deklinationsnaalen. Franskmanden
Gotte bemærkede, at Deklina-tionsnaalens Perturbationer indtraf mere
end en Time tidligere end selve Nordlyset. Ikke biot Jordmagnetismens
Retning (Inklination, Deklination) men ogsaa dens Styrke (Intensitet)
influeres af Nordlyset, hvad Humboldt paaviste i 180(5. Hansteen i
Kristiania fandt, at Intensiteten forøges stærkt, nogen Tid før
Nordlyset viser sig, men al den aftager, medens Nordlyset er synligt,
samtidig med, at der ofte kan hengaa 24 Timer, inden den atter naar sin
oprindelige Størrelse. Den magnetiske Forening, der i 1834 blev stiftet
af Gauss og Weber, gav Anledning til en rig Forøgelse af Exempler paa
Samtidigheden af Nordlys og Forstyrrelser i Jordmagnetismens tre
Elementer; men det viste sig tillige, at Forbindelsen mellem begge
Fænomener er langt mere indviklet, end man tidligere havde antaget. De
store Perturbationer, som opstaar samtidigt paa begge Jordens
Halvkugler, synes stedse at være ledsagede af meget udbredte Nordlys;
men noget lignende er langt fra ikke altid Tilfældet med de mere
almindelige Forstyrrelser, der kun optræder paa een Halvkugle alene
eller inden for et endnu mere begrænset Omraade, idet disse synes at
kunne optræde, uden at der samtidigt viser sig Nordlys. Det vilde
imidlertid blive alt for vidtløftigt her at nævne flere af de mere
eller mindre uoverensstemmende Kjendsgjerninger, man til forskjellige
Tider mener at have fundet; jeg skal kun endnu anføre nogle af de
Resultater, hvortil Weyprecht er kommen. De magnetiske Forstyrrelser,
som i de arktiske Egne ledsager Nordlyset, er i samme Forhold stærkere,
som Nordlyset gjør Indtryk af at være nær ved Iagttageren. De rolige
Buer og svage Nordlys med langsomme Bevægelser optræder ofte, uden at
Magnetnaalen viser051 NORDLYSET.

nogen Forandring; derimod bliver de magnetiske Perturbationer meget
stærke under Nordlys med skarpe Konturer, distinkte Straaler og livlige
Bevægelser*). For øvrigt synes Forbindelsen mellem Nordlyset og
Magnetnaalen paa disse høie Breder mere usikker end i sydligere Egne;
ofte optræder der Perturbationer, uden at noget Nordlys er til Stede,
ligesom omvendt Nordlys viser sig, medens Naalen forbliver fuldstændig
rolig.

Nordlys i Koutokæino den 15de Oktober 1882.

Man kan altsaa slutte, at der ikke er nogen absolut fuldstændig
Forbindelse mellem Nordlyset og de magnetiske Forstyrrelser, i det
mindste i de arktiske Egne, hvor netop baade Nordlyset og
Perturbationerne er hyppigst og stærkest. Ganske vist kan man ikke
altid slutte noget af. at Nordlyset ikke viser sig under
Perturbationerne: thi det kan være synligt i andre Egne;

*) Paa Polarstationen i Bossekop var Nordlyskronen stedse ledsaget af
magnetiske Forstyrrelser.294

men noget andet er det, naar Perturbationerne ikke optræder, uagtet der
er Nordlys paa Himlen. Naar Polarstationernes Observationer om
forhaabentlig ikke lang Tid foreligger offentliggjort, vil man sikkert
erholde Data til en klarere Opfatning af Forholdet mellem Nordlyset og
de magnetiske Forstyrrelser.

Man kan næppe antage, at Nordlyset er Aarsagen til de magnetiske
Forstyrrelser; snarere er det maaske disse eller de elektriske
Jordstrømme, der i hvert Fald for en Del bestemmer Fremkomsten af
Nordlyset, eller rettere, det er formodentlig Jord-strømmene, der
fremkalder saa vei de jordmagnetiske Fænomener som Nordlyset.

Jordmagnetismens Forandringer er for øvrigt endnu et af de mest
indviklede og uforklarede Felter af Naturvidenskaben. Her skal jeg biot
bemærke, at disse Forandringer har en daglig, en aarlig og en llaarig
Periode, der staar mere eller mindre i Forbindelse med Nordlysets
tilsvarende Perioder, ligesom Jordmagnetismens 1 laarige Periode paa
det nøieste slutter sig til Solpletternes.

Det er tidligere omtalt, at Nordlyset ogsaa paa andre Maader viser sig
at staa i nøie Forbindelse med de jordmagnetiske Kræfter: Buernes
Toppunkt ligger i eller nær den magnetiske Meridian, Straalerne stiller
sig parallelle med Hældningsnaalen. —

Hvorvidt Nordlyset staar i nogen Forbindelse med Elektriciteten i
Luften, ved man ikke sikkert, trods talrige Forsøg; derimod indtræffer
der samtidig med store Nordlys usædvanlige Forstyrrelser i
Telegrafledningerne, idet der i disse optræder elektriske Strømme, der
modarbeider og ofte fuldstændig ophæver de Strømme, ved Hjælp af hvilke
Telegrammerne sendes fra Station til Station. Undertiden kan
Telegraferingen i hele Lande af denne Grund være afbrudt og umulig i
kortere eller længere Tid, hvis man da ikke, hvad undertiden har været
gjort, benytter selve Perturbationsstrømmen til at befordre Depecherne.
Tordenveir fremkalder for øvrigt lignende Forstyrrelser, men disse
indskrænker051 NORDLYSET.

sig i Almindelighed kun til ganske smaa Omraader og varer kun kort;
derimod er de som oftest heftigere end de, der ledsager Nordlys.

Siden 1ste Juli 1881 bliver der paa 44 Telegrafstationer i Norge og
Sverige paa Foranledning af mig optegnet alle i Ledningerne optrædende
Forstyrrelser med Angivelse af Tid, Varighed, Styrke, Retning o. s. v.
Disse Iagttagelser vil først kunne faa nogen større Betydning, naar der
foreligger en længere Række af dem; jeg har imidlertid troet, at det
kunde have sin Interesse allerede nu at undersøge, om der for disse
telegrafiske Forstyrrelser kan paavises nogen daglig og aarlig
Periodicitet, saaledes som Tilfældet er med Nordlyset. For ikke at
udstrække denne Undersøgelse alt for vidt, har jeg nøiedes med at
udvælge 4 af de norske Stationer, nemlig Kistrand (70° n. Br.),
Lodingen (68°), Trondhjem (63°) og Bergen (60°). For hver Maaned i de 3
Aar Juli 1881—Juni 1884 har jeg søgt Antallet af Dage med telegrafiske
Forstyrrelser, hvorved jeg har udelukket alle de Forstyrrelser, der kun
skyldes Tordenveir. Antallet af Forstyrrelsesdagene fordeler sig paa
følgende Maade:

vk > u • 3 ._ -n «a

-s s — o 3 c — b o. s £ x co x oo x co co co

S I S I S I S I

Kistrand It 15 30 40 35 24 12 2« 33 43 26 24 128 124 67 319

Trondhjem 22 15 19 32 33 25 20 30 33 20 20 15 144 89 51 284

Lodingen 10 10 14 20 26 7 9 23 24 17 12 8 79 75 26 180

Bergen 6 5 7 12 19 13 6 12 18 13 6 4 56 44 21 121

Maanedssummerne er fremstillede paa Fig. 30. Saa vei Tallene selv som
Figuren viser med stor Tydelighed, at Telegrafforstyrrelserne følger
den samme aarlige Periode som Nordlyset i den tempererede Zone: deres
Maximum indtræffer ved begge Jævndøgnstider, deres Minimum ved begge
Solhvervstider. Særlig vigtig er Paavisningen af et Minimum ved
Sommersolhverv, hvoraf det fremgaar, at Nordlysets samtidige Minimum
ikke biot skyldes Sommernattens Klarhed og Kortvarighed.296

De ovenfor anførte aarlige og treaarlige Summer vil give en
Forestilling om, hvor hyppige disse Telegrafforstyrrelser er i Norge. I
Aarssummerne viser der sig for alle fire Stationer en stadig Aftagen,
der svarer til Nordlysets samtidige Aftagen, og der kan ikke være Tvivl
om, at Telegrafforstyrrelserne ogsaa har den llaarige Periode tilfælles
med Nordlyset.

Fig. BO.

For at bestemme den daglige Periode har jeg søgt, hvor mange Gange der
i hver Time fra Kl. 7 Formiddag til 12 Aften er optraadt Forstyrrelser
i de tre Aar. De fundne Tal er grafisk fremstillede i Fig. 31. Man ser,
at der indtræffer et meget fremtrædende Maximum om Aftenen Kl. 8—9. Der
findes tillige (med Undtagelse af Bergen) Antydninger til et mindre
Maximum om Formiddagen Kl. 10—11 og et derpaa følgende Minimum Kl. _o
_051 NORDLYSET.

Om Nordlysets Indflydelse paa og Sammenhæng med Veiret hersker der —
som i næsten alle Punkter, der vedrører Veiret — megen Overtro. Gjør
man sig den Uleilighed fra forskjellige Lande eller biot fra
forskjellige Egne af samme Land at samle Menigmands Anskuelser i denne
Henseende, saa faar man det Resultat, at Nordlyset i de forskjellige
Egne frembringer de

Fig. 31.

mest modsatte Virkninger, her nordlig, der sydlig Vind. paa det ene
Sted Storm, paa det andet Stille, her Kulde, hist Varme o. s. v. .Jeg
skal langt fra benægte, at der kan findes en Forbindelse mellem
Nordlyset og Veirforholdene, tvært imod. jeg anser det endogsaa for
sandsynligt: men denne Forbindelse er ikke saa ligefrem, at den uden
videre kan paavises ved nogle298

Aars formentlig Erfaring, og nogen egentlig videnskabelig Undersøgelse
har denne Sag endnu ikke været Gjenstand for. Det maa imidlertid paa
Forhaand anses som sandsynligt, at visse Veirforhold kan være
gunstigere end andre for Dannelsen af et Nordlys, og maaske ogsaa, at
visse Arter af Nordlys kan udøve nogen Indflydelse paa eller i hvert
Fald staa i Forbindelse med det kommende Veir; men uden videre at tage
alle mulige Nordlys i Flæng og sætte dem i Forhold til Veirliget, gaar
ikke an; det fremgaar bl. a. alene deraf, at man i Egne som f. Ex.
Kouto-kæino, hvor man har Nordlys hver Dag, desuagtet har alle mulige
Slags Veir. Jeg har i den aller seneste Tid fra alle Norges Egne
indsamlet Oplysninger om Befolkningens Mening med Hensyn til Nordlysets
Indflydelse paa eller Afhængighed af Veiret. Som det var at vente, er
Meningerne meget delte; dog kan det ikke nægtes, at der hersker
temmelig stor Enighed om et Par Punkter, der derfor ikke uden videre
tør forkastes, men tvært imod faar en vis Vægt som Resultater af
folkelig Tradition og Erfaring. De fleste Udtalelser samstemmer nemlig
i, at rolige, lavt staaende Nordlys i Nord staar i Forbindelse med
stadigt, koldt Veir og Sne, medens Nordlys i Syd bebuder mildt Veir,
sydlige Vinde og Regn; end videre at der oven paa stærkt flammende
Nordlys pleier at følge Veirforandring og stærk Blæst. —

Fjerskyerne ordner sig undertiden i smalle, parallelle Striber, der
gaar tværs over hele Himlen og paa Grund af Perspektivet tilsyneladende
løber sammen i to modsatte Punkter af Horisonten. Disse saakaldte Pola
r baand formodes at staa i et eller andet Forhold til Nordlyset eller
til de Kræfter, der betinger dette Fænomen. Disse Skystriber synes i
hvert Fald med Hensyn til Hyppighed at følge den samme aarlige og
llaarlige Periode som Nordlyset. —

Maanens Indflydelse paa Nordlyset viser sig derved, at Nordlyset er
sjældnest ved Fuldmaane, hyppigst ved Nymaane; men Grunden er
naturligvis kun den, at Maaneskinnet i mangeOM NORDLYSET.

Tilfælde overstraaler det svagere Lysskin fra Nordlyset. Nogen anden
Forbindelse mellem .Maanen og Nordlyset findes der formodentlig ikke.
Maanens forskjellige Afstand fra Jorden er uden Indflydelse i Henseende
til Nordlyset. —

Der gives næppe noget Punkt vedrørende vort Æmne, hvorom der hersker
større Uenighed end den Lyd, som Nordlyset efter manges Sigende i hvert
Fald undertiden skal være ledsaget af. Den beskrives i alle mulige
Variationer fra saa godt som alle Egne af Jorden, hvor Nordlyset viser
sig, og Troen paa dens Existens er lige saa udbredt blandt
Nordsibiriens Folkeslag og Finmarkens Lapper som blandt Nordamerikas
Eskimoer. Selv i langt sydligere, civiliserede Egne paastaas den ikke
sjælden at være hørt. Det besynderlige er imidlertid, at virkelige
Videnskabsmænd, der under Polarexpeditioner har opholdt sig i arktiske
Egne, naar ganske enkeltstaaende og som oftest temmelig tvivlsomme
Tilfælde undtages, aldrig har hort nogen Lyd, der med Sikkerhed kunde
tilskrives Nordlyset. Uden ganske at ville benægte denne Lyds Mulighed,
forekommer det mig dog ikke usandsynligt, at der i hvert Fald ofte maa
ligge et eller andet Sansebedrag, en eller anden Forveksling til Grund
for Beretningerne om Lydens Optræden (idet man vender Hovedet opad for
at betragte Nordlyset, kan Blodets Girculation frembringe en Susen for
Ørene; Nordlysets livlige Bevægelser fremkalder af sig selv let
Forestillingen om en ledsagende Lyd; Sneens og Isens Knitren i stærk
Kulde, Floders og Bækkes Rislen, Vindens Susen i Træerne o. s. v.). Jeg
var under mit Ophold i Koutokæino saa godt som daglig omgiven af Folk,
der ikke alene troede paa denne Lyd, men ogsaa fuldt og fast var
overbeviste 0111 selv at have hort den; i Bossekop sagde man mig
endogsaa, at man slet ikke regnede Nordlyset for noget, for det
begyndte at knitre*) — og dog,

*) En Lap — fortælles der — reiste en Nat med Reil i Nærheden af
Enaresøen. da der pludselig fremkom et saa forskrækkelig stærkt
Nord-300

alle de stærke Nordlys, som jeg saa, og som jeg visselig forfulgte med
mere Opmærksomhed end Folk i Almindelighed, var lige saa tause, som de
mange Nordlys, jeg tidligere har iagttaget i sydligere Egne.

Hvor udbredt Troen paa Nordlyslyden i vore Dage er i Norge, vil fremgaa
af følgende. I Marts 1885 udsendte jeg i flere tusinde Exemplarer et
Cirkulære til alle Norges Egne. indeholdende forskjellige Spørgsmaal
angaaende Nordlyset og deriblandt følgende: „Har De eller Deres
Bekjendte nogen Sinde hørt Lyd ved Nordlys? og i saa Fald naar? og paa
hvilken Maade?" Til Dato (30te August) har jeg modtaget Besvarelser paa
disse Spørgsmaal fra 144 Personer trindt om i Norge. Af disse er der
ikke mindre end 92 eller 64 p. C., som tror paa Nordlyslydens Existens,
og 53 (36 p. G.) af dem paastaar selv at have hørt den, medens de
øvrige 39 kun anfører andres Vidnesbyrd; biot 21 (15 p. C.) erklærer,
ikke at kjende noget til eller at vide noget om Lyden, og de øvrige 31
(22 p. C.) har slet ikke givet nogen Besvarelse paa Spørgsmaalet. Her
staar altsaa 92 Ja'er lige over for 21 Nei'er.

Nordlyslyden beskrives i disse Besvarelser paa følgende Maader:
„hvislende" (3), „bragende eller hvislende", „en Mellemting mellem
Hvislen og Knitren, stundom som naar man river et Stykke Papir over",
„en Slags Spragen, som naar man river Silke", „hvislende, thssj", „svag
Knitren afvekslende med Hvislen", „svag, knitrende, hvislende",
„hvæsende og raslende", „dels hvæsende, dels som en Slags susende
Hvislelyd", „vispende og gnistrende", „stærk Susen" (3), „Susen eller
Hvislen", „Susen, eller fjærn, svag, uafbrudt Knitren", „en ikke
ubetydelig Susen, omtrent som fra en fjærn Fos", „stille Susen,
hyssende", „hyssende eller hoi! hoi! hoi!", „Susning", „susende som en
Elv", „svag men tydelig Susen som fra en antændt Krudtlunte", „Susen"
(5),

tys, at han i Forfærdelse vendte Pulken og lagde sig under den; han
hørte da en lang Tid, hvorledes Nordlyset ligefrem trommede paa Bunden
af Pulken!Nordlys i Bossekop den 21de Januar 1839-OM NORDLYSET.

„Susen i Luften1', „susende", „susende, som naar man jager Faa-rene",
„svagt susende eller knitrende", „sagte Susen", „svagt hvislende, svag
Susen", „susende eller hvinende", „Rislen", „knitrende" (4),
„hyssende", „hyssende Susen i Luften", „Smæld i Luften", „Døn i
Luften", „Rullen eller Døn i Luften", „Brag", „blaffende, som et Flag i
Yinden", „dels som Slag eller Blaffen af Seil, der hænger løse for
Vinden, dels som Hvislen fra Ild", „som Lyden fra et fjærnt, i Vinden
svaiende Flag, der nu og da sender en knitrende Lyd fra sig", „som Lyd
af Seil paa et Skib.

Nordlys i Koutokæino. 15te Oktober 1882. !) t 30 m.

naar de kommer løs i Storm", ..knitrende, til andre Tider, som naar et
Seil slaar mod Masten eller blaffer for Vinden", „dels susende, dels
som naar et Seil blaffer for Vinden", „som naar et Seil blaffer for
Vinden", „ensformig susende og knitrende, som naar et Lagen blaffer for
Vinden", „som naar man brænder Ene-bærris", „spragende eller knitrende,
som naar man brænder Ener", „som fra ei svagt flammende Baal", .som
naar man brænder tørre Ener", „som fra Flammerne ved en Ildebrand",
„skærende, hvislende, som fra Ildflammer", ..knitrende og spragende, en
Susen som fra en stor Ildslue, f. Ex. som naar man304

afbrænder Krat", „som Lyd af en Fuglesværm", „Susen, som naar en Fugl
flyver i Luften", „stærk Susen, som naar en Fugl flyver En meget nær",
„Ildknitren og Vingeslag", „som om en hurtigt flyvende Fugl kom susende
gjennem Luften", „susende, som naar man slaar med en Svøbe i Luften",
„susende som en Pil", „som en Bis Surren", „Susen, som naar stærke
Vindstød farer gjennem Skovens Trætoppe", „knitrende som Vindens
Susen", „fjærn Susen af en Storm", „Susen som af en Storm", „susende,
som af en forbigaaende Hvirvelvind", „som en sagte Vinds Susen",

Nordlys i Bossekop, lüde Januar 1830, 101 5m.

„sagte Vindsus", „Vindens sagte Susen i en Skov", „Piskning med Ris",
„Viften", „svagt sitrende, som naar man i Frastand vifter med et Stykke
Papir", „som Viftning med et Klæde", ..Havdøn", „tung, dump Lyd,
Havdøn", „feiende Lyd, som naar tør Sne farer hen over en Isflade",
„som naar man holder et Tørklæde i to Hjørner og slaar med det", „som
om en Tordenlyd gik over os fra Vest til Øst", „svagt knitrende som
Udladningen af elektriske Gnister fra en Elektrisermaskine", „som naar
man stryger Ryggen af en Kat mod Haarene". —OM NORDLYSET.

Der gives endogsaa, selv i nyere Tid, Iagttagere, der har villet
bemærke Lugt ved Nordlys. Da der imidlertid hertil vistnok behøves
Næser af en hos største Parten af Menneskeheden ikke almindelig Finhed,
skal jeg ikke indlade mig paa at drøfte denne Materie, men overlade
dens Undersøgelse til Folk, der er udrustede med et saa sensibelt
Nervesystem, at de ogsaa kan høre Græsset gro. —

Det kan næppe have Interesse her at fremføre nogle af de mangfoldige
Theorier, der har været fremsatte for at give en

Nordly» i Koutokæino. 4de Februar 1883, 5t 55 m.

Forklaring af Nordlyset, dets Natur og Oprindelse. Ingen af disse
Theorier har endnu formaaet at vinde frem til almindelig Anerkjendelse,
og ingen af dem har paa langt nær formaaet at give en Forklaring af
alle de forskjellige Enkeltheder, som knytter sig til Fænomenet.
Bortset fra de ældre Hypotheser, der nu maa anses for at være aldeles
uden Betydning, har man i nyere Tid især søgt at forklare Nordlyset ad
to Veie. Den ene betegner de saakaldte kosmiske Theorier, i Folge
hvilke Nordlyset skulde opstaa ved. at Jorden i sit Lob om Solen
trænger ind i en Slags jærnholdige Støvmasser, hvis Smaadele under
Jord-

magnetismens Indvirkning skulde gruppere sig paa bestemte Maader og
derved fremkalde de forskjellige Nordlysformer og deres Stilling i
Rummet. Disse Theorier tæller imidlertid næppe stort flere Tilhængere
end deres Ophavsmænd. Den anden Slags Theorier fremstiller Nordlyset
som et elektrisk Fænomen, og i Virkeligheden er allerede Ligheden
mellem den elektriske Udladning i et luftfortyndet Rum og forskjellige
af Nordlysets Yt-ringsmaader saa slaaende, at man næsten ikke kan
undgaa at tro. at der ogsaa findes et indre Slægtskab mellem disse to
Fænomener. Herom kan der heller ingen Tvivl være. Den af de moderne
elektriske Theorier, der synes at fortjene størst Tilslutning, skyldes
Edlund i Stockholm. Han henfører Nordlysets Oprindelse til den Gruppe
af elektriske Fænomener, som man betegner med Navnet unipolar
Induktion. Naar en lodret, cylindrisk Magnet, der er omgiven af et
Metalhylster, sammen med dette dreies om Længdeaxen, efter at man har
forbundet et Punkt af Hylsteret i Nærheden af en af Polerne med et
Punkt omtrent midtveis mellem begge Poler ved Hjælp af en Kobber-traad
(der dog ikke maa deltage i Omdreiningen), opstaar der under Rotationen
en elektrisk Strøm, der kredser mellem Hylsterets Ækvatorialzone og
Polarzone, og hvis Retning og Styrke afhænger af Omdreiningens Retning
og Hurtighed. Anvender vi dette paa selve Jorden, der kan betragtes som
en roterende Magnet med en Elektriciteten ledende Omhylling
(Jordskorpen), saa optræder Atmosphæren, der i sine nedre Lag i
Almindelighed er en slet Leder, i de øvre derimod en temmelig god, som
en det elektriske Kredsløb sluttende Forbindelse mellem Ækvatorialzonen
og begge Polarzoner. Under Jordens Rotation vil da den positive
Elektricitet ved Ækvator stødes bort fra Jorden, og de høiere Luftlag
vil efterhaanden lades med positiv Elektricitet, medens Jorden selv
bliver negativ; end videre vil den positive Elektricitet i de høiere
Luftlag bevæge sig fra Ækvator hen imod Polerne, medens omvendt den
negative Elektricitet i Jorden be-051 NORDLYSET.

væger sig fra Polerne mod Ækvator. Der vil altsaa være en elektrisk
Spænding mellem Luften og Jorden, og naar den bliver tilstrækkelig
stærk, vil der finde en Udjævning Sted. Ved Ækvator og i de tempererede
Egne vil denne Udjævning ske ved pludselige Udladninger, som vi kalder
Lyn, hvorimod den ved Polerne vil foregaa som en mere jævn, rolig og
langsom Udladning, det vil sige som Nordlys. Grunden til, at de
pludselige Udladninger optræder i de tropiske og tempererede Egne, er
den, at enhver Udladning lettest finder Sted i Inklinationsnaalens
Retning, men ved Ækvator staar Inklinationsnaalen horisontal, saa at en
Udladning kun kan finde Sted, naar Spændingen mellem de høiere Luftlag
og Jorden bliver saa betydelig, at den kan overvinde den ringe
Ledningsevne i Atmosphærens nedre Lag; den viser sig da under Form af
den elektriske Gnist, Lynet. Jo nærmere man derimod kommer til Polerne,
desto mere hælder Inklinationsnaalen, og desto lettere vil en jævn
Udladning kunne finde Sted ned mod Jorden. Edlund paaviser end videre,
at disse mere rolige Udladninger fornemlig maa optræde i et Bælte, der
i nogen Afstand omgiver den magnetiske og den geografiske Nordpol — det
samme Bælte, som i det foregaaende er bleven betegnet som Nordlysets
Maximalzone eller Nordlyszonen.

I de store Hovedtræk har jeg nu for Læseren oprullet et Billede af,
hvad vi ved og ikke ved om Polaregnenes skjønne Lysfænomen. Vil man
nogen Sinde komme til at løse alle de Gaader, som Nordlyset med
Flammeskrift optegner paa Nattens mørke Himmelhvælving? vil
Menneskeaandens Øie nogen Sinde trænge ind til Bunden af de Mysterier,
som skjuler sig bag det flagrende, af Lys og Farver vævede Draperi?

Hvem vover at besvare dette Spørgsmaal! Kun Fremtiden kjender Svaret.
Men Forskeren arbeider sig daglig et Stykke

videre frem paa den møisommelige Vei, opmuntret af Haabet om, at det
fjærne Maal en Gang vil naas.

Herlige Lysspil! Falme maa Tropezonens glødende Blomsterpragt, blegne
maa Ædelstenens brogede Funklen ved Siden af den vidunderlige, den
sælsomme Dans, hvori Naturens gaadefulde Kræfter tumler sig med Lys og
Farver i Polarørkenens lange Vinternat.

Herlige Lysspil!XI.

Udflugter fra Koutokæino.

Koutokæino, den 9de Februar 1883.

Graat i Graat var Billedet malet, det jeg for en Maaneds Tid siden i
mit sidste Brev gav Dem af Koutokæino i Vinternattens Favn. Mørkets
Tyngsel hvilede over Stemningen, Ensformighedens Fattigdom tegnede
Omridsene.

Men jeg havde ingen livligere Farver paa min Palet; der var intet
Solskin at anbringe, ingen livsfriske Former at tegne, skulde Billedet
blive en nogenlunde tro Gjengivelse af Virkeligheden.

Men hvis De ogsaa nu, efter at Solens Gjenkomst som ved et Trylleslag
har omskabt det hele Sceneri og kaldt til Live Farvernes og
'Stemningernes og Modsætningernes brogede Mangfoldighed, hvis De ogsaa
nu vil fordre, at jeg med Sanddruhed skal male, hvad jeg ser, da maatte
jeg kunne dyppe min Pensel i Solstraalens Glød, for at kunne vise Dem
Himlens forunderlige Farvepragt og Landskabets skinnende
Vinterklædebon; jeg maatte kunne male med Rosens Rødme, for at De kunde
se Bakke-skraaningernes usigelige Skjønhed i den synkende Solskives
Skjær,31(3

male med Diamantens funklende Regnbueglans, for at De kunde beundre de
tusinde tindrende Ædelstene, der fra Markens Sne, fra Buskenes
Bimfiligran tilbagekaster Straalerne fra Solen med syvfold Pragt.

De vilde sige, dette Billede er lige saa overdrevent som det andet, og
De vilde ikke kunne tro, at Naturen lier saa pludselig kan skifte Ham.

Den sov i sin fattige Nattedragt; nu da Aarets Morgengry er oprundet,
har den iklædt sig sit mest straalende Skrud.

Men hvis De selv kom her op til denne fjærne Zone, vilde De tilstaa, at
min Penselføring ikke var for dristig, mine Farver ikke for grelle, men
at tvært imod Virkeligheden byder langt mere, end min matte, skizzerede
Kopi kan gjengive.

Men da De ikke selv kan sammenligne Originalen med Billedet, saa beder
jeg Dem en Gang for alle tro mig, naar jeg siger, at jeg bestræber mig
for at tegne saa vidt muligt med fotografisk Sandhed, og at jeg kun,
hvor det er aller uundgaae-ligst — anvender lidt Betouche. Billedet
forbliver derved det samme sande, kun de tilfældige Pletter og
Uregelmæssigheder er fjærnede med varsom Haand, for at de ikke skal
skade clet harmoniske Indtryk af det Hele.

Følg mig da paa et Par smaa Udflugter, som kan bringe lidt Afveksling
ind i det ensomme Vinterliv i Koutokæino. Naar man saa længe har siddet
indestængt i Mørkets Trængsel, føler man Trang til at røre sig lidt.

Vi kjører først til Autzie. Det kan ikke nytte, De søger dette Navn paa
noget andet Kaart end det, som findes her i Bogen; thi da vil De søge
forgjæves. Hvis De overhovedet interesserer Dem for at vide, hvor og
hvad Autzie er, kan jeg oplyse Dem om, at Autzie ligger omtrent en Mils
Vei Øst for Koutokæino, og at den store Stad bestaar af 4—5 Gaarde,
hvori der bor lige saa mange Elvelappe-Familier.31(3 UDFLUGTER FRA
KOUTOKÆINO.

De mener maaske, at sligt ikke er en Reise værd, og at man lige saa
gjærne kan blive hjemme og undvære Synet af de 4—5 Gaarde og de lige
saa mange Elvelappe-Familier.

Fordringsfulde! vidste De biot, hvor nøisom man bliver, naar man Dag
ud, Dag ind, fem Maaneder igjennem, har været lænket til en Plet i
Ørkenen! Da bliver en Tur til Autzie's 4—5 Gaarde og dens lige saa
mange Elvelappe-Familier lige saa lokkende og epokegjørende, som for
Kunstneren en Reise til Italiens Skatte, for Historikeren et Besøg paa
Hellas's Ruiner.

For Fangen i den ensomme Celle er en Flue eller en Edderkop en hel
Verden fuld af Underholdning og Nydelse.

Altsaa: vi kjører til Autzie.

Morgenskjæret rødmer i Sydost. Lille Jossa, min stadige Ledsager paa
saadanne Smaature, har bundet sine to Rener ved Handelsmandens Gærde,
hvor de staar og spiser af et Par store Klumper Mos. Nu skal de
forspændes, men de har slet ikke Lyst til at afbryde deres Maaltid. De
viltre Dyr reiser sig paa Bagbenene og sparker til Jossa, idet han
lægger Seletøiet paa; Forbenene gaar saa hurtigt som to Trommestikker.
Men Jossa er saa vant til sligt, at det ikke anfægter ham; han giver
Renerne et Par vei rettede Slag, og snart er alt i Orden.

Rolf skulde denne Gang faa Lov til at være med.

Hvem er Rolf?

Rolf er min tro Følgesvend, der fra Europas civiliserede Egne har
ledsaget mig til Ultima Thules Afkrog, Rolf har delt mine
Besværligheder og min Ensomhed, Rolf er med andre Ord min store St.
Bernhardshund.

Megen Fornøielse har Bolf beredt mig baade under Beisen til og Opholdet
i Koutokæino; men ogsaa megen Besvær har Rolf beredt mig baade under
Reisen til og Opholdet i Koutokæino. Derom kan jeg fortælle følgende
tragikomiske Enkeltheder.31(3

Jeg flk Hunden sidste Sommel1 under et Besøg i Odense; jeg ansaa det
den Gang næsten for nødvendigt at have en saadan Beskytter med mig paa
min Færd til det høie Nords uciviliserede Egne. Nu maa jeg tidt le ad
denne min dumme Frygt.

Det gjaldt nu om paa en eller anden Maade at faa Hunden praktiseret ind
i Norge. Denne Sag er nemlig ikke saa ganske let, som det kunde synes,
og dermed hænger det saaledes sammen. For en halv Snes Aar siden var
Hundegalskaben som bekjendt temmelig almindelig i Danmark, og i Følge
en norsk Forordning blev det af denne Grund under Dødsstraf (dog kun
for Hundens Vedkommende) midlertidig forbudt at indføre danske Hunde i
Norge. Hundegalskaben er f'or længst ophørt, men Forbudet er endnu i
Kraft — formodentlig fordi man har glemt at ophæve det.

Jeg henvendte mig derfor paa Politikammeret i Laxenes og Handskernes By
i Jylland, hvor jeg den Gang opholdt mig, for at faa Oplysning om,
hvorvidt det nævnte Forbud endnu gjordes gjældende, og i saa Fald, om
det kunde omgaas.

Politikontorets Personale syntes ikke engang at vide, hvad en Hund er
for noget, langt mindre havde man nogen Anelse om, hvorvidt der
existerede eller ikke existerede Lovparagrafer angaaende saadanne
Skabninger. Man gjennembladede et Par støvede Folianter, der stod i
Reolen og kjedede sig — ligesom Lokalets øvrige Beboere. Nei, man kunde
absolut ingen Oplysning give, og Kontoristerne tog atter Plads ved
deres beblækkede Pulte og lod, som de bestilte noget.

Saa telegraferede jeg til Politimesteren i Kristianssand, forestillede
ham Sagens Sammenhæng, bad om fornødent paa Grund af de særegne
Omstændigheder om Dispensation fra Lovparagrafen, og søgte i det hele
taget, saa vidt det lader sig gjøre gjennem det telegrafiske Sprog, at
blødgjøre hans Hjærte. Hans Svar var lige saa kort. som mit Spørgsmaal
var langt. Umuligt, lød det.31(3 UDFLUGTER FRA KOUTOKÆINO.

Saa telegraferede jeg til Politimesteren i Göteborg med Forespørgsel
om, hvorvidt danske Hunde kunde indføres i Sverige. Der var ikke det
mindste i Veien, svarede han som galant nordisk Franskmand.

Naa, jeg ruller altsaa med Rolf af Sted til Frederikshavn, vi spiser
begge i god Ro vor Middag paa Hotellet, og da Dampskibsklokken har lydt
anden Gang, vandrer vi ned til Havnen for at gaa 0111 Bord.

„Hunden kan ikke følge med," brøler Kapteinen mig barsk i Møde.
Hvadbehager? „Det er forbudt at indføre Hunde i Sverige, med mindre de
er ledsagede af en Attest fra en Dyrlæge og en dito fra en svensk
Konsul." Jeg foreviste Telegrammet fra Gøteborgs Politimester — det
hjalp ikke; jeg bønfaldt om, at man ikke maatte standse mig, da jeg
nødvendigvis til en bestemt Tid maatte være i Bergen for al træffe det
Dampskib, der skulde føre mig nordpaa — det nyttede ikke. Skaffede jeg
ikke de forlangte Attester, kunde Hunden ikke komme med. Havnen ligger
i den ene Ende, Dyrlægen og Konsulen bor i den anden Ende af den
5—tiOOO Fod lange Gade, der kaldes Frederikshavn, og Dampskibsklokken
lød for tredie Gang. Der maatte tages en resolut Bestemmelse. Jeg
besluttede at reise alene til Göteborg og. skjønt min Tid var kostbar,
blive der en Dag og vente paa Rolf, til den kunde komme over med næste
Dampskib, ledsaget af de uundværlige Attester, der skulde godtgjøre
dens Ufarlighed lige over for det svenske Riges Hunde og Mennesker. En
tilstedeværende frederikshavnsk Gentleman i Bluse og Træsko lovede mod
gode Ord og Betaling at tage sig af Hunden og arrangere det fornødne.

Jeg kom til Göteborg, og næste Dags Aften arriverede Rolf med
Attesterne, der naturligvis kostede mange Penge. Men Dyrlæger og
Konsuler skal jo ogsaa leve.

Samme Aften ankom der et Dampskib, der skulde gaa videre til
Kristiania. Jeg lod min Bagage kjøre ned til Havnen og vilde31(3

gaa om Bord, men ogsaa her nægtede Kapteinen mig og Hunden Adgang; han
havde allerede hørt Tale om den, ja syntes at kjende hele dens
Biografi, og turde ikke vove at føre den til Norge. Saa tilbage til
Hotellet igjen, for næste Morgen at gjøre et Forsøg med Jærnbanen.

Her gjorde man heldigvis ingen Ophævelser. Jeg kjørte hele den lange
Dag med Rolf inde i Koupéen, og vi passerede den norske Grænse, uden at
nogen gjorde andre end venskabelige Anmærkninger om Hunden. En halv
Time efter Ankomsten i Kristiania om Aftenen var jeg om Bord i et
Dampskib, hvormed jeg gik til Kristianssand, stadig ængstet ved Tanken
om, at man skulde opdage, hvilke frække Løgne det var, som jeg maatte
binde nysgjerrige Spørgere paa Ærmet for at faa dem overbeviste om
Hundens rene, ægte og uforfalskede Norskhed; heldigvis kunde Rolf
straks gø paa Norsk, saa at dens Maal ikke kunde røbe den. Saaledes fik
jeg altsaa dog Rolf til Kristianssand, trods Politimesterens „Umuligt",
men jeg havde rigtignok maattet gjøre en lang og bekostelig Omvei for
at opnaa det. I Kristianssand turde jeg af gode Grunde knap vise mig
paa Gaden med Hunden, og først da jeg atter var om Bord i et nyt
Dampskib paa Veien til Bergen, følte jeg mig rigtig tryg.

Saa fulgte Rolf med paa den lange Dampskibsvei langs Norges Alpekyst,
alle Reisendes Ven og Gjenstand for deres Beundring. Jeg kunde næsten
blive misundelig paa Hunden, naar jeg saa de mange tine Damehænder
klappe den, de mange smukke Øine smile til den.

Rolf spadserede over Beskades, og Rolf sad i Elvebaaden, da vi drog op
ad Elven til Koutokæino.

Ligesom min Nærværelse for Lapperne, blev Rolfs Optræden for
Lappehundene en sensationsvækkende Begivenhed. I Begyndelsen var de
smaa, spidssnudede Skabninger yderst indignerede over den kolossale
Fremmedes Indtrængen paa deres Enemærker, men efter at de havde
overbevist sig om, at Rolf er en lige saa31(3 UDFLUGTER FRA KOUTOKÆINO.

godmodig og skikkelig Ven, som den kan være en frygtelig Fjende, blev
de snart enige om at finde sig i det uundgaaelige og at indrømme Rolf
det mest uindskrænkede Enevoldsregimente paa deres Territorium.

Et saa venskabeligt Toleranceforhold lod sig ikke tilveiebringe mellem
Rolf og Renerne. Disse, der kun er vante til at se Canis familiaris
repræsenteret ved dens lille lappiske Varietet, har sat sig i Hovedet,
at Rolf er en ny Slags Ulv; medens Rolf paa sin Side, efter at dens
første, umaadelige Forbauselse over de mærkelige hornede Skabninger
havde sat sig, har faaet den fixe Ide, at Renerne kun pønser paa at
bortføre mig fra den. Denne gjensidige Misforstaaelse af Situationen
har medført adskillige Konflikter, og vil sagtens medføre endnu
adskillige flere.

Selv Lapperne ser med lidt mistænksomme Blikke paa Rolf, og for Resten
ikke uden Grund. Ikke biot er dens Spor i Sneen ofte blevne forvekslede
med Ulvespor, men viser Rolf sig i Nærheden af en Flok Rener, har det
omtrent samme Virkning, som naar man kaster en Bombe i en Tønde Krudt.
Det er ogsaa hændt mere end en Gang, at en Lappekniv er bleven slynget
efter Rolf, naar den — jeg maa til dens Undskyldning sige: ofte mod sin
Villie — har bragt en Raide i Forvirring.

Som sagt, Rolf skulde faa Lov til at følge med til Autzie. Den maatte
nu være saa fortrolig med Synet af Renerne, at jeg kunde være
nogenlunde rolig for, at der ingen væsentlige Ulemper vilde indtræffe.
Lille Jossa rystede rigtignok svært paa Hovedet: „Voj, voj, stuorra
bæna., stuorra bæna!"*)

Som en Kanonkugle, der forlader Mundingen, sætter vi af Sted op ad
Bakkerne ved Siden af Kirken. Rolf formaar næppe at holde Skridt med de
forskrækkede Reners forcerede Løb. Rolf tror, at Renerne mod min Villie
bortfører mig, og den mener at maatte gjøre sit bedste for at forhindre
det. Renerne

*) Ak, ak, store Hund, store Hund!31(3

tror, at de har en Ulv i Hælene paa sig, og de gjør alt for at
undslippe den. Det kan nok være, at det gaar kvikt fremad paa den
Maner!

Jossa banker, opbragt og skjældende, med Tømmen paa sin Ren for at faa
den til at moderere sin vilde, tøilesløse Fart; jeg raaber mig hæs for
at berolige Rolf. der biot svarer med at gø af alle Kræfter, idet den
gjør sig den yderste Umage f'or at følge med og indhente de to Pulke,
der slingrende hid og did suser fremad over de snedækte Marker.

Det er en lystig Fart!

Naar Renen bliver forskræmt, har den en ganske egen Maade at løbe paa.
Den spidser Øren, reiser sin lille Stump af Hale, og idet den løfter
Forbenene høit til Veirs og kaster dem langt forud, sætter den af Sted
i en Slags halvt svævende eller halvt flyvende Galop, der tager sig
meget graciøs ud, og som er ganske forskjellig fra den sædvanlige
Galopperen.

Baade Renerne og Rolf blev til sidst udmattede af den voldsomme Jagen.
Vi standsede et Øieblik, og der var foreløbig Vaabenhvile mellem de
fjendtlige Magter. Men det var just ikke blide Blikke, de kastede til
hinanden.

Saa gik det af Sted igjen. Rolf foer med fortvivlede Spring gøende
omkring min Ren, der det ene Øieblik sky undveg til Siden, men i det
næste dristig sparkede løs paa Hunden med sine Forben. Efter hvert
saadant Angreb skyndte Rolf sig hen til Jossa's Ren, der var endnu mere
frygtsom end min, og efter her at have gjort al den Ulykke, den kunde,
vendte den om igjen for hos mig at gjentage de samme Bedrifter.

Jo, det var en lystig Fart!

Der er som sagt omtrent en Mil til Autzie; vi brugte, takket være Rolf,
næppe en halv Time for at tilbagelægge denne Vei.

Lige før man kommer til Autzie, gaar Veien ned ad en høi og steil
Bakke. Her er det ikke saa ganske let at undgaa at31(3 UDFLUGTER FRA
KOUTOKÆINO.

komme i Kollision med sin egen Ren eller med den forankjørende Vappus,
thi Pulken gjør sig al mulig Anstrængelse for at være først nede ved
Bakkens Fod. Man maa saa godt som muligt se at dæmpe Farten ved at
sætte Fødderne uden for Pulken som Bremseindretninger; men har man
foruden sin Ren og Pulk endnu en Hund at passe, da er det en dobbelt
vanskelig Opgave at komme til Bakkens Fod med hele Lemmer. Vi slåp dog
godt derfra, selvfølgelig ikke uden adskillige Væltninger, Puf og Stød.
Men sligt regner man ikke paa en saadan Færd. Desuden er

Parti af Autzie.

man overalt saa godt indpakket i Skind, at man, hvis ikke just et
særligt Uheld indtræffer, uden Skade kan taale adskilligt i den
Retning.

Nu var vi altsaa i Autzie med sine smaa, mørke Træbygninger og
høibenede Høstager, omgivne af bølgeformede Bakker, hvor det tynde
Birkekrat stikker sort op af Sneen.

Jeg besøger naturligvis alle Beboerne i deres trange, mørke Rum. 1 den
paa Billedet gjengivne Gaard bor hele Egnens ældste Mand og en af dens
faa historiske Personligheder, Clement Gun-31(3

dersen, i sin Tid Kirkesanger i Koutokæino og Fader til den nuværende
Kirkesanger. Han paastaar selv, at han er mellem 90 og 100 Aar gammel;
men han er næppe mere end omtrent 85. Om ham skal jeg senere fortælle
mere under Skildringen af de religiøse Excesser i Koutokæino 1852.

Der var bleven mig fortalt, at der paa Fjældet Bæljasj-varre i Nærheden
af Autzie skulde staa en S ei te. Ved denne Betegnelse forstaar man
Stene, i Almindelighed beliggende paa høie, isolerede Punkter, og som i
den hedenske Tid af Lapperne har været ansete som Gudesymboler, til
hvilke der ofredes Rener. De er slet ikke sjældne i denne Del af
Finmarken. Jeg havde Lyst til at se det Exemplar, der skulde findes paa
Bæljasvarre, og bad derfor Jossa spænder min Ren for igjen. Han selv
fulgte med til Fods som Veiviser.

Kjørselen op ad Fjældet var noget langsom, men Solen stod netop op og
kastede en saa feagtig Eventyrglans over det hele Natursceneri, at jeg
aldeles glemte Befordringens Sendrægtighed. Som et rosenrødt Dække laa
Sneen hen ad Fjældets Sider; Buskene bar tykke Klaser af Iskrystaller,
der i Solskinnet blinkede som Diamanter og Rubiner — jeg kunde tro mig
hensat til Aladdins underfulde Have, hvor Træernes Frugter var
kostelige Ædelstene.

Selve Seiten frembød, som vei de fleste af den Art. intet mærkeligt.
Det var en af Naturen formet, kolossal Sten, hvori Tiden havde slaaet
store Revner og Kløfter. Tidligere har der nok oven paa den staaet en
lille, ganske hvid Sten, der formodentlig har været den egentlige
Helligdom. Hvor den er bleven af, vidste ingen at fortælle. Ved at
grave i Sneen omkring Stenen fandt jeg nogle halvt hensmuldrede
Renhorn. Rester af de her i tidligere Dage ofrede Dyr.

Var Opturen sen. saa gik det til Gjengjæld nedad med dobbelt Fart.
endskjønt Jossa satte sig foran mig i Pulken. Rolf var forbleven bunden
i Autzie for ikke at gjøre flere Ulykker end

høist nødvendigt. Da vi kom ned fra Fjældet, havde Solen allerede igjen
skjult sig bag Horisonten.

Jeg spiste min medbragte Middagsmad inde i en af de smaa sorte Stuer,
hvor Kvinderne sad og vævede Komagbaand eller lavede Traad ved at
trække Rensener gjennem Tænderne, medens Mændene med deres store Knive
tilskar et eller andet Redskab. Naar jeg saa paa disse store Knive og
de mørke Ansigter, og tænkte paa, at jeg her var ganske alene blandt
lutter omtrent halvvilde Mennesker, kunde jeg næsten ikke forhindre en
og anden frygtsom Tanke fra at dukke op. Men der er ingen Grund dertil:
Lappernes Naturel er saa godmodigt, at man aldrig behøver at frygte
noget sædvanligt Overfald, endsige Mord fra deres Side, selv om man er
en enlig Fremmed blandt dem. og selv om de tilsyneladende kunde have
Fordel deraf.

Da vi skulde til at reise hjem, forlangte Jossa, at Rolf skulde bindes
bag min Pulk. for at den ikke skulde kunne løbe ved Siden af eller
foran Renerne. Vi prøvede altsaa dette Arrangement, og skulde nu først
op ad den steile Bakke, hvor Stigningen er saa bråt, at man for at
skaane Renen som oftest gaar ved Siden af Pulken. Jeg kjørte imidlertid
derop med Maven paa Sneen, thi min balstyrige Ren satte straks fra
Begyndelsen af saa voldsomt op ad Bakken, at jeg med Respekt at melde
væltede uden at kunne komme paa Fode igjen, naar jeg ikke vilde slippe
Taget. Da jeg senere atter sad i Pulken, forekom det mig, at der var
noget galt ved mit ene Øie. Jeg blev ganske urolig; mon jeg skulde have
slaaet det til Skade? Jeg gned det og gned det, men det hjalp ikke,
indtil jeg tilfældig bemærkede, at jeg kunde stikke Fingeren gjennem
Brillerne: det var det ene Brilleglas, som var borte, og som var gaaet
ud ved Faldet eller under den noget aparte Kjøretur op ad Bakken.

At kjøre med Rolf paa den antydede Maade, lod sig ikke gjøre i Længden,
hvis jeg ikke vilde risikere, at Hunden skulde kvæles. Jeg lod derfor
min Ren binde fast til Jossa's Pulk, og31(3

tog selv i mine Hænder Rebet, der holdt Hunden. Denne Methode var
imidlertid heller ikke uden Ulemper, thi Rolf var snart paa den ene,
snart paa den anden Side, snart løb Renerne hurtigt, snart langsommere,
og jeg maatte derfor uafbrudt have min Opmærksomhed henvendt paa
Hundens Reb, for at holde det klar og for ikke selv at faa det om
Halsen. Naar man har saa meget at passe paa, er det undskyldeligt, at
man en Gang imellem glemmer at holde Pulken i Balance; De vil derfor
forstaa, at naar jeg siger, at jeg en halv Snes Gange væltede ud af
Pulken paa Hjemveien, saa glemmer jeg at medregne mindst lige saa mange
lignende Tilfælde, for at De ikke skal tro, at jeg er alt for
ubehændig.

Før jeg begyndte paa denne Udflugt, forberedte jeg Dem paa, at den ikke
kunde bringe noget stort Udbytte. De synes maaske endogsaa, at det mere
var en Historie om en Hund end Skildringen af en Reise. Det kan være,
De har Ret. Men Rolf spiller ogsaa sin, om end kun beskedne Rolle i mit
Vinterliv i Koutokæino, saa at jeg som samvittighedsfuld Referent har
troet ikke at burde forbigaa den i Taushed. —

Hvis De ikke er kjed af mig som Fører, saa følg mig dernæst op paa
Gargovarres høie Top, hvor vi skal besøge en anden Seite. Denne skal,
det forsikrer Lapperne i hvert Fald, være kunstig tilhuggen som et
Menneskehoved med Øine, Næse og Mund.

Det er en lige saa straalende Morgen — eller for at tale i
Overensstemmelse med Deres Uhr: Formiddag — som alle dens Forgængere nu
i ugevis har været. Solskiven titter netop frem over Bakkeranden i
Sydost og kaster sit fagre rødgule Skjær hen over Skraaningernes
høieste Dele, medens de lavere endnu slumrer under Skyggernes blaalige
Slør. Himlen hvælver sig i majestætisk Benhed som en azurblaa Kuppel
over den hvide Jord. Fra alle Skorstenene — Lapperne koger Kaffe —
stiger de lange Røgsøiler lodret i Veiret, ikke bevægede af nogen
Luftning, hvide som31(3 UDFLUGTER FRA KOUTOKÆINO.

Dampskyer i Solens stærke Lys. Kort sagt, Himlen og Jorden, hver Linie
i Landskabets Konturer, hver lille Isnaal i Sneen og Rimen giver sit
bedste Bidrag til at lade det hele Billede rumme al den Skjønhed, som
en ægte Vinterdag med 20—30 Graders Frost kan byde.

Renerne, prydede med røde og gule Kvaster og Baand og Piosetter, har
alt ventet fra den foregaaende Aften; Lille Jossa er nu i Færd med at
gjøre de sidste Forberedelser. Jeg er for længst færdig og begjærlig
efter at komme af Sted, thi der er næsten 4 Mil til Gargovarre, og jeg
skal være tilbage inden Aften. Rolf er bleven spærret inde i
Præstegaaiden, da dens Bedrifter paa Turen til Autzie endnu lever i alt
for frisk Minde hos Jossa og mig, til at vi skulde have Lyst til atter
at lade den følge med os.

Lille Jossa er nu færdig med Pulkene; jeg faar min Tømme viklet om
Haandledet, han kaster sig i sin Pulk og farer med Lynets Hast af Sted.
Jeg kaster mig ligeledes i Pulken, min Ren gjør forskrækket et voldsomt
Sidespring — og jeg ligger ved Siden af Pulken, næppe i Stand til at
forhindre min vilde, hornede Ganger fra paa denne Vis at befordre mig i
stik modsat Retning af den rigtige.

I samme Moment opdager jeg Grimden til det uventede Mellemspil: det er
Rolf, der anende Uraad er brudt ud af Præste-gaarden, og da den ser, at
den har faaet mig ud af Pulken, sætter den i strakt Karriere efter den
intet anende -Jossa, der allerede er kommen et langt Stykke bort.

Snart er han indhentet af Rolf, hvis forbitrede Gøen og voldsomme
Spring gjør hans Ren saa tummelumsk, at ogsaa han mod sin Villie maa
ombytte Pulken med Marken.

Rolf, til Freds med paa denne Maade at have hævnet sig over den mod den
udviste Underfundighed, kommer fornøiet og stolt hen imod mig, idet jeg
netop er kommen paa Benene igjen.

En lille Gut kommer forbi for at gaa i Skole; i min Tankeløshed beder
jeg ham holde Hunden, der mindst er dobbelt saa stor som han selv. Han
tager den ogsaa troskyldig i Halsbaandet, jeg kaster mig atter i Pulken
— men i samme Nu ligger baade Gutten og jeg og triller rundt paa Sneen;
Piolf har naturligvis revet sig løs, og da den mærker, at man endnu
pønser paa at føre den bag Lyset, farer den som rasende ind paa min
Ren.

Nu begyndte der en lystig Pas de quatre, som vi fire. jeg mener Renen,
Rolf, Pulken og jeg udførte med al den Gracie, som Omstændighederne
tillod: Renen snart springende frygtsom til Side, snart stormende frem
med nedad vendte Horn eller sparkende med Benene — Rolf farende som
forrykt omkring den, i eet Øieblik feigt vigende tilbage, i det næste
fornyende sit Angreb med fordoblet Energi — Pulken udførende alle
mulige uberegnelige og lunefulde Kaprioler og Svingninger — og jeg
søgende baade at undgaa dem alle og at holde paa dem alle, ængstelig
for at komme i Kollision med Renens Takker eller Ben. flygtende for
Pulkens vilde Stormløb, raabende til Hunden, baade bedende og bydende,
venlig og truende, slidende i Tømmen, snart i vertikal, snart i
horisontal Stilling.

Saa brast vuotta-raipe (det Reb, hvormed Pulken er fastgjort til
Renen), og vi var nu een mindre.

Men samtidig fik Renen mere Frihed i sine Bevægelser, Tømmen snørede
mine Fingre til Blods gjennem Vanten, og inden jeg vidste et Ord af
det, havde jeg begaaet den store Fadæse, som en Renkjører aldrig maa
gjøre sig skyldig i, hvad der saa end sker: jeg havde ladet Tømmen
slippe mig ud af Haanden.

Renen, der straks følte sig fri, satte af Sted, Rolf fulgte efter, og i
flyvende Galop foer begge bort fra Skuepladsen, langt, langt hen over
Bakkerne, til de ikke mere kunde øines.

Alt dette var faa Øieblikkes Værk; Jossa, der netop nu var kommen hen
til mig for at staa mig bi, kastede sig fluks i sin31(3 UDFLUGTER FRA

Pulk og hastede af Sted med susende Fart efter sin flygtende Ren og min
jagende Hund.

Pulken og jeg var ene tilbage paa Valpladsen.

Rolf kom omsider tilbage, og flk sine Prygl. Nu var vi atter tre. Men
hvor var den fjerde?

Jeg ventede til Middag — der kom ingen Jossa. Saa tog jeg Reiseklæderne
af. Jeg ventede til Aften — der kom ingen Ren. Først den følgende Dags
Aften vendte Jossa tilbage med Flygtningen.

Det er en af Ytringerne af denne Mellemting mellem Tamhed og Vildhed,
hvorunder Renen lever, at den, saa snart den ikke føler det materielle
Baand: Tømmen eller Lassoen mellem sig og en Menneskehaand, eller ser
sig omgærdet af Vogternes og Hundenes Ring, betragter og opfører sig
som fri og vild.

Jossa foer omkring fra Sted til Sted. men speidede alle Vegne
forgjæves, og uheldigvis tabte han snart Renens Spor; han kjørte i Syd
og Nord, han forespurgte i Renbyen, hvor Renen hørte hjemme, han kjørte
i Øst og Vest —• forgjæves. Først om Aftenen fandt han Desertøren;
Tømmen havde forviklet sig i en Busk og derved gjort al videre Flugt
umulig.

Altsaa om igjen, Kjære!

Renerne, prydede med røde og gule Kvaster og Baand og Rosetter, har alt
ventet fra foregaaende Aften; Lille Jossa er nu i Færd med — o. s. v.,
ganske som oven for. kun to Dage senere. Men denne Gang var Rolf
forsvarlig indelukket, saa Afreisen gik for sig uden andre Ulemper end
de, der altid let medfølger ved en saadan Leilighed. Det første Stykke
Vei er Renen nemlig altid som fra Sans og Samling, og lige over for
dens vilde Galop og lunefulde Sidespring formaar den Kjørende ikke
stort: man maa give sig Renen og Skæbnen i Vold med det stille Ønske,
at en af dem eller begge ikke fører En mod et Gærde eller en større
Sten. Har Renen først løbet den værste Hidsighed af sig. gaar det
bedre, skjønt Farten altid er temmelig vild og uregel-

mæssig, omtrent som om De reiste paa Havet i en Baad, foran hvilken der
var spændt en Delfin.

Men en prægtig Fomøielse er det — naar man først er lidt vant dertil —
saaledes at fare hen over de lange, uveisomme" Strækninger, overhovedet
det bedste, synes jeg, hvad disse Egne byder. Lad andre foretrække den
trange Jærnbanekoupé eller prise Dampskibssalonens kvalme Rum — hvad er
det mod denne friske, vilde, ubændige Fart over Sneen, uden Vei, uden
Hensyn til Hindringer eller Vanskeligheder; biot fremad, fremad i
Galop, hen over Skrænter og Stene og Buske; jo vildere, desto bedre, jo
voldsommere, desto fornøieligere. Hvad gjør det, at man hvert Øieblik
vælter ud af Pulken og slæbes et Stykke hen ad Marken — man risikerer
ikke stort derved, det er biot en lille Afveksling —- op igjen! Og saa
ned ad de bratte Bakker; hu hei! hvor det gaar; Pulken og Renen kappes
om at komme først ned: til sidst er Pulkens Bagende forrest og Renens
Forben bagest; og selv om Pulk og Mand og Ren, vuotta-raipe og Tømme i
et kaotisk Sammensurium ruller ned en compagnie som en uopløselig
Klump, saa er det hele biot Løier — fremad — videre!

Underligt er det, at det lille Dyr kan udholde saa langt og saa længe
at haste af Sted med sin tunge Byrde, underligt, at det kan udholde de
Stød og Slag, som det uophørligt faar paa Krop og Ben af Pulken og dens
spidse, skarpe Forstavn. Thi skaansom mod sin Ren er Lappen ikke; der
findes hos ham ikke en Gnist af Araberens Kjærlighed til sin Hest; og
Renen er dog langt mere for Polens Ørkenbeboer end Hesten er for
Ækvators.

Kun med nogle faa Standsninger har vi i omtrent to Timer tilbagelagt de
tre Mil til Galanito eller Mor ta s. Her ligger nogle spredte Huse, tre
fastboende Lappefamiliers Boliger. Renerne spændes fra og faar deres
velfortjente Løn i Form af saa megen Mos, de kan æde, medens Jossa gaar
bort for at finde en af Mændene, der kan føre mig til Seiten paa
Gargovarre, thi selv kjender han ikke Veien.31(3 UDFLUGTER FRA

Jossa løber fra Hus til Hus, men kommer tilbage med den Besked, at
ingen af Mandfolkene er hjemme. Hvad gjør man saa? Jossa er ikke
tvivlraadig; han forsvinder igjen, og vender faa Øieblikke efter
tilbage med en — jeg havde tankeløs nær skreven skjørteklædt, men
husker i rette Tid paa. at Skjørter i Almindelighed ikke er i Brug paa
denne Kant af Jorden, altsaa: — kvindelig Fører. Jeg ser, det er Thuri
Marit, min gode Veninde fra i Høst, da hun med sin skraalende Unge —
Hensynet til Sandheden byder mig at tilføie i Parenthes: et hos
lappiske Piger ikke usædvanligt Appendix — fulgte med paa den lange
Baadreise op ad Elven til Koutokæino.

Thuri Marit er saa fager, som en lappisk Pigelil paa mellem 30 og 40 i
Almindeliglied pleier at være; hendes uvaskede Kinders Rødme fordunkler
Rosens og kappes med mit røde Blæks om Forrangen; hendes uredte,
ravnsorte Haar gror frodigt som en Urskov, som Fantasien anelsesfuldt
befolker med de Uhyrer, der hører en saadan til; hendes Hænders sorte —
dog, hvortil alle disse Detailler; jeg tror, De ser allerede Thuri
Marit staa lyslevende for Deres Øine. Hvis ikke, kan De svøbe Dem ind i
en Pæsk, i et halvt Aars Tid tage Bolig i et Hundehus, lige saa længe
lade være at klæde Dem af, vaske og rede Dem — og saa stille Dem selv
foran et Speil.

Thuri Marit ved, hvor Seiten staar; hun har ofte set den, og lover at
føre mig sikkert hen til den. Thuri Marit forstaar rigtignok ikke et
eneste norsk Ord. og jeg ikke mange flere lappiske, men efter at Jossa
har indprentet mig, at „hold Renen" hedder „doalla hærge" og „hvor er
Veien": „gost læ gæidno", mener jeg at turde anbetro min kostbare
Person til Lappeamazo-nens Varetægt, stolende paa, at jeg næppe i
hendes Øine kan have saa mange tillokkende Sider, at hun kunde tænke
paa al bortføre mig, saaledes som det en Gang gik en Præstefrue, der
havde tændt sin lappiske Førers Hjærte i Brand. Hvad Kræfter
angaar,31(3

kunde Thuri Marit magelig paa en Gang have bortført tre—fire saadanne
Spinkelheder som jeg.

Thuri Marit flk altsaa Jossa's Ren og Pulk og bandt sine Skier bag den
sidste; jeg var atter placeret i min egen Pulk, og saa gik det igjen af
Sted i Huj og Hast. Ligesom enhver kjørende Lap slaar Thuri Marit
uophørlig paa Sprællemands Maner ud med begge Armene og smækker med
Tungen for at paaskynde Renens Løb, og jeg sidder og efteraber hende.

Efter en halv Times Kjørsel over Bakker og Dale naaede vi et større
Vand, og hinsides dette saa vi Gargovarre reise sine steile Sicler. Jeg
antager, at dette Fjæld hæver sig omtrent 1000 Focl over de nærmeste
Omgivelser, men i disse låve Bakkers Selskab tager det sig langt høiere
ud. Paa de fleste Sider falder det bråt ned, kun mod Nord er Stigningen
jævnere. Her skulde vi nu forsøge at komme op.

Thuri Marit tog Skierne paa, og jeg bandt min Ren fast til hendes Pulk;
saa gik hun i Spidsen, trækkende den forreste Ren, medens jeg blev
siddende i den bageste Pulk. Det var et sørgelig besværligt Arbeide,
baade for Thuri Marit og for Renerne. Den høie Sne var saa blød, at
Renerne hvert Øieblik sank i til Bugen, og Pulken trykkede en alendyb
Rende i den; dertil gik det oven i Kjøbet stadigt opad, og tilmed ad
Skrænter tæt bevoksede med Smaatræer og Buske. Jeg flk en ubehagelig
Forudfølelse af, hvorledes Nedturen vilde blive.

Men Thuri Marit lod, som om det hele kun var Bagateller, og travede
trøstig videre, kun standsende en Gang imellem, naar hun eller Renerne
sank alt for dybt ned eller kom i Kollision med en under Sneen skjult
Busk. Jeg selv laa bekvemt i min Pulk, men kunde ikke andet end ynkes
over de stakkels to- og firbenede Skabninger, der her for min Skyld
maatte udføre et saa tungt Trællearbeide.

Naa, langt om længe kom vi da op paa de høiere Dele af Fjældet, hvor
Stigningen var mindre stærk, og hvor kun en eller31(3 UDFLUGTER FRA

anden Sten laa i Veien. Men lige op til den høieste Top skulde vi, og
omsider havde vi naaet den.

Her gav Thuri Marit mig pantomimisk at forstaa, at vi var ved Maalet.

Hvilken stolt, eiendommelig Udsigt — jeg mener ikke den, som Thuri
Marit og hendes Tegnsprog frembød, men jeg mener det mægtige, gribende
Rundskue, som Xaturen oprullede for mit Blik fra Gargovarres Top.

Jeg har staaet paa Triumfbuen i Paris og set den myldrende Verdens
Storhed udbredt under mig; jeg har fra de romantiske Sandstenskegler i
det sachsiske Schweiz beundret de yndefulde, smilende Landskaber trindt
omkring; jeg har fra saa mangen en Fjældtop i det sydlige Norge set Hav
og Fjord og Fjæld samvirke i storslagne, uforglemmelige Naturmalerier —
men dog, dette eiendommelige Skue fra Gargovarres enlige Top ud over
det øde, døde Landskab bærer Prisen.

Her er der ganske vist intet Spor af Verdensstadens brogede, rastløse
Liv, her bugter sig ingen blinkende Flod mellem venlige Byer og
grønklædte Bredder, her taler ikke Havets mægtige Storhed, her smiler
ikke Fjordenes indsmigrende Ynde — her eidet Naturens umaadelige, øde
Ensformighed, der virker saa gribende paa Sindet.

Hvidt og Sort, det er alle de Farver, hvormed Naturen her har malet, og
desuagtet, eller maaske netop derfor, hvilket mægtigt Indtryk gjør ikke
dette Billede! Se denne Vrimmel af smaa, isbelagte Vande mellem de låve
Bakker, hvor hist og her de nøgne, sorte Buske stikker op af Sneen —
Vancl og Bakke og Buskenes sorte Mønster paa Sneens hvide Tæppe, det er
alle de Bestanddele, hvoraf det store Billede er sammensat. Men med
hvilken rig Variation har Naturen ikke forstaaet at forme og
sammenstille disse faa og fattige Enkeltheder til et stort og
virkningsfuldt Hele! I hvad Retning De end skuer ud over clen store
Kredsflade, der udbreder sig om Dem. fra dens Midtpunkt til31(3

dens yderste, fjærne Rand, hvor Himmel og Jord mødes, ser De kun
Gjentagelser af, hvad De allerede saa. Kun mindre og mindre bliver
Formerne, utydeligere Omridsene, jo videre Deres Blik streifer ud mod
Synskredsens fjærne Ringlinie.

Alt er stille og roligt; ikke en Sky findes paa den blaa Himmelkuppel,
hvorfra Solkuglen nedstraaler en næsten blændende Glans over det store,
ensformige, dødsstille Billede. I dets Centrum staar de eneste synlige
Repræsentanter for Liv: Thuri Marit, jeg og Renerne.

„Mutto gost læ seite. Thuri Marit?" (men hvor er Seiten), spurgte jeg
efter en Stunds Forløb. Ja, „gost læ seite", det var det store
Spørgsmaal. Alle mulige andre Skabninger i Verden syntes at vide bedre
Besked derom end Thuri Marit.

„Im mon diedhe" (jeg ved ikke), var al den Oplysning, jeg for
Øieblikket kunde faa.

Thuri Marit saa paa nogle af de tusinde Stene, som laa rundt omkring,
Thuri Marit vankede søgende hid og did, men stadig uden Resultat.

Da jeg of'te har haft Leilighed til at se, hvilken mærkelig vækkende
Indflydelse en Dram har paa Lappernes indre Jeg, tænkte jeg, at en
saadan kanske ogsaa her kunde bidrage til at skærpe Tiiuri Marit's Øie
og Hukommelse. Jeg havde rigtignok ikke andet end Rum hos mig, og
vidste ikke saa lige, om det gik an saadan sans façon at byde en Dame
dette Fluidum. Jeg vovede imidlertid Forsøget.

„Sidakgo jugastaga, Thuri Marit?"

Der var ingen Ting i Veien; Thuri Marit takkede, sagde „Skaal", og væk
var Drammen.

„Dat læ sagga buorre" (det er meget godt), sagde hun med et kjærligt
Blik til Flasken.

Hun begyndte paa ny sine Efterforskninger. Jeg streifede ligeledes
omkring for muligvis at træffe paa det gamle Stenskræm-31(3 UDFLUGTER

sel. Men ingen af os lykkedes det at fmde andet end ganske trivielle,
hverdagsagtige Stene.

„Sidakgo jugastaga vela, Thuri Marit?"

Den anden Dram havde imidlertid med Hensyn til Seiten ikke mere
Virkning end den første; den mærkelige Sten var ikke til at opdage.

Alle gode Gange er tre, tænkte jeg. „Sidakgo ain jugastaga vela?"

Thuri Marit svarede, at hun blev „garrim". Da jeg havde faaet hende
gjort begribeligt, at jeg ikke forstod, hvad hun mente, kastede hun
sig, saa lang hun var. paa Jorden med høist mærkværdige Gebærder. Det
forstod jeg endnu mindre; jeg kløede mig raadvild bag Øret. Saa gjentog
hun den samme besynderlige Præstation, og formodentlig med mere
fuldendt Udforelse, thi nu gik det op for mig, at hun dramatisk vilde
illustrere det for mig ubekjendte Ord, og at „garrim" betegner en
Tilstand, hvori man i Regelen ikke pleier at se Damer. Hendes Frygt i
denne Henseende var imidlertid meget begrænset lige over for den
Kjærlighed, hun havde fattet til min Flaske: Nummer tre smagte endnu
bedre end Forgængerne.

Vi søgte igjen. Thuri Marit var nu bleven glad i Hu og gav sig til at
juøike paa den lifligste Vis. Lo —o. li—a. lo. lo, lo—o, li—a, lo—o.
lo—o. klang det ud i den rene. friske Luft fra Gargovarres Top.

Pludselig ser vi en Skigænger oppe mellem os. Det er Morten Tornensis.
en ung Mand fra Galanito. der er kommen hjem, har hørt Tale om vor Færd
og er faret af Sted for at staa os bi. Ogsaa han vidste, hvor Seiten
havde været, men hvor den var nu — en Dram gav heller ikke her Svaret.

Der var derfor ikke andet at gjøre end at vende hjem med uforrettet
Sag. Farvel, skjønne, hvide Panorama!

Vi er atter i Pulkene, jeg i den forreste. Thuri Marit i den bageste,
til hvilken Morten knytter et Reb. i hvis anden Ende31(3 UDFLUGTER FRA

han holder, saa at han paa denne Maade kjører ned paa sine Skier. Kvikt
gaar Farten ned ad Fjældets øverste Skraaning.

En stor Sten kommer naturligvis i Veien for mig; bums, der ligger jeg
og kjører et Stykke Vei ved Siden af Pulken. Men man kommer jo ogsaa
frem paa den Maade, selv om man snarest muligt søger at ombytte den med
en mere bekvem en. Bare gaa paa!

Thuri Marit juøiker, saa at det er en Lyst at høre; Nattergalen vilde
være bleven misundelig, hvis den havde været i mit Sted. Lo, lo, li—a,
lu—a, lo, lo, lo, lo.

Vildere og vildere bliver Farten: min Ren er bleven rent forstyrret i
Hovedet, uagtet den dog ikke havde faaet nogen Dram, Stakkel. Saa
kommer vi ned i Træregionen. Pulken farer nedad af sig selv, og Renen
skynder sig endnu mere for at undgaa den. Gaar det godt. gaar alting
godt, tænker jeg — Thuri Marit juøiker — i det samme kjører jeg Øinene
lige mod en tyk Gren. Jeg mærker det næppe, videre fremad, stadig nedad
gaar den vilde Fart — Thuri Marit juøiker, li—a, lo—o, lo, lo, lo —
voldsommere og voldsommere bliver Hurtigheden, knagende og bragende
slynges Pulken til høire og til venstre mod Træstammerne — lo, lo.
li—a, lu—a — bums! krik — krak! bum, bum, bum! — — — Pulken er med
Forenden faret lige ind i Kløften af et tvestammet Træ, vuotta raipe
brister, jeg gjør en Kolbøtte oppe i Luften, slipper Tømmen, og Renen
sætter af Sted. Finis Poloniae! Fuimus Troes! Saa snart mine Tanker
atter har samlet sig nogenlunde, udstøder jeg et ikke ganske svagt
Brøl, for at gjøre de efterfølgende opmærksomme paa Situationens høist
fatale Beskaffenhed. Thuri Marit — der fremdeles juøiker af Hjærtens
Lyst — og Morten er snart ved min Side; de gjør mig bekjendt med. at
Blodet løber ned fra mit ene Øie, jeg biot peger paa Renen, der
heldigvis har forviklet Tømmen i en Busk i Nærheden.31(3 UDFLUGTER FRA

Jeg foretrak at tilbagelægge den øvrige Vei ned ad Fjældet uden Pien og
Pulk, hvor besværligt det end var at vade i den dybe, løse Sne. I
Virkeligheden var det et temmelig farligt Vovestykke, jeg havde indladt
mig paa; den ene Pien burde have været bunden bag Pulkene for at holde
igjen, da Skraaningen er saa bråt og paa Grund af Træerne saa vanskelig
at befare; men Thuri Marit bare juøikede og var glad og havde under
Snapsenes Paavirkning glemt alt, hvad der hedder Forsigtighedsregler.

Saaledes slåp jeg med Skrækken og et læderet Øielaag. Jeg skal for
Fremtiden være noget forsigtigere med at byde Damer jugastaga!

Resten af Veien tilbagelagdes uden nogen som helst Vanskelighed — Thuri
Marit vedblev at juøike, til vi naaede Galanito — og fra dette Sted,
hvor Lille Jossa atter overtog Kommandoen, og til Koutokæino gik Farten
hele Tiden over Elven, hvor kun en Gang imellem et Hul i Isen kunde
sætte Fantasien lidt i Bevægelse.

Tænk Dem paa denne Maade i Aftenskumringens Halvmørke farende hen over
de lange, endeløse, hvide Flader, medens Maanens smalle Bue kaster sin
dæmpede, eventyrlige Belysning ud over Egnen, og Nordlysets bølgende
Straaler flammer paa den stjærnebesatte Himmelhvælving — og De vil
indrømme, at selv det fattige Nord eier Skjønhedsmomenter, som Syden i
sin Piig-dom ikke aner, og som, naar man er saa heldig at gribe dem,
præger sig uudsletteligt i Sindet.XII.

Rædselsperioden i Koutokæino.

Hvad her skal berettes, ligner næsten mere et Udslag af en aandssyg
Digters Fantasi end et Blad af Virkelighedens Bog. Og dog fortæller jeg
kun Fakta, saaledes som de er bevarede i Samtidiges Erindring og
skriftlige Meddelelser eller optegnede i Retsprotokollernes
Forhandlinger. Jeg har haft Leilighed til at omgaas flere af dem, der
har oplevet og deltaget i hine Dages mærkværdige Begivenheder, ligesom
jeg har gjennemgaaet vedkommende Forhørsakter, der opbevares paa Altens
Fogedkontor: paa Grundlag af de fra disse Kilder hentede Oplysninger i
Forbindelse med de Beretninger, der skyldes Præsterne Stockfleth og
Hvoslef, er den følgende Fremstilling bygget. Hvor fantastisk denne
Skildring end klinger, hvor absurde mange af dens Enkeltheder end synes
— jeg beder Dem stadig lægge Mærke til, at det er Kjendsgjerninger, der
har tildraget sig, og hverken Overdrivelse eller
Digtning.RÆDSELSPERIODEN I KOUTOKÆINO.

De øde, vidt udstrakte Egne, i hvilke Fjældlappen færdes, den
Ensformighed, der præger den hele Natur, den uforstyrrede Stilhed, der
hviler over disse Polarzonens Marker, kan ikke andet end gjøre et
stærkt Indtryk paa hans Sind, og gjøre det modtageligt for
overnaturlige Indtryk. Gjærne lytter han derfor til alt, hvad der synes
vidunderligt og hemmelighedsfuldt, til alt, hvad der sætter
Indbildningskraften og Følelsen i Bevægelse.

Før 1852 fandtes ingen fast Præst i Koutokæino. Kun to Maaneder eller
kortere Tid om Sommeren opholdt en Præst sig der paa Stedet, altsaa paa
en Tid, da største Parten af Befolkningen befandt sig ved Kysten. Og
Præsten kjendte i Almindelighed saa lidt til Lappernes Sprog, at han
som oftest behøvede en Tolk baade i og uden for Kirken.

I Vinteren 1845 begyndte der at optræde en stærk religiøs Vækkelse i
det nærmeste svenske Nabosogn Karesuando, hvor Præsten Lästadius af
alle Kræfter ved de skarpeste, i det mest glødende, ofte ligefrem
vulgære eller lascive Billedsprog affattede Prædikener søgte at
modarbeide de blandt Lapperne gængse Laster, navnlig Drukkenskab og
Rentyveri*). Ikke alene de Koutokæino Lapper, som hvert Aar pleiede at
opholde sig i Nærheden af Karesuando, men ogsaa andre, der havde hørt
Tale om den mærkelige Præst og de mærkelige Prædikener, reiste nu did
for at høre og se, hvad der gik for sig. Dette havde dog endnu ingen
videre synlige Følger.

Men i Vinteren 1847 sendte Lästadius „Hunde ud for at gø", som han
udtrykte sig. Der kom til Koutokæino tre Lapper og tre Kvæner for at
prædike Omvendelse. I Følge med dem

*) Denne Lästadius var i øvrigt i mange Henseender en fremragende Mand.
Hans Portræt findes i Atlasset til „Voyages en Scandinavie". Da han paa
flere Maader havde staaet den franske Expedition bi, flk han
Æreslegionens Kors og det store Værk tilsendt. En Del Aar senere, da
han var bleven vakt, opbrændte han det hele. Endnu i vore Dage findes
der i det nordlige Skandinavien en talrig Sekt (i Norge især Kvæner),
der hylder hans Lærdomme og kalder sig Læstadianere.334

var Præstens Datter, der imidlertid straks fortsatte Reisen til Alten
for der at prædike for dem, der ikke forstod Lappisk eller Kvænsk. De
andre 6 blev tilbage i Koutokæino og udfoldede en rig Virksomhed. Hvor
de ikke forefandt bestemt Uvillie til at høre dem, søgte de at
opskræmme Samvittigheden ved at foreholde Tilhørerne deres ugudelige
Levnet og ved at udmale de Fordømtes Pinsler i Helvede. De medførte som
Forstærkning Afskrifter af en Del af LXstadius i de krasseste Udtryk
forfattede Prædikener, der oplæstes ved Sammenkomsterne. De Tilhørere,
der paa Opfordring erklærede, at de ansaa disse Prædikanter for at være
Guds Børn, maatte falde paa Knæ og bede Guds Aand om Syndserkjendelse;
derefter skulde de skrifte deres Synder for at vise, om deres Bøn var
hørt.

„Hvor mange Børn (o: Synder) har Du?" spurgte Prædikanten.

„Fire," svarede Synderen f. Ex.

„Hvilke er deres Navne?"

„Brændevinsdrik, Tyveri, Løgn, jeg pynter mig hver Søndag med en rød
Hue."

„Dræb disse Dine Børn. og Du skal vorde gjenfødt."

„Jeg har dræbt dem."

„Naar?"

„I Gaar Formiddag, da Solen stod op."

„Saa Du da Dit Legeme og Din Sjæl brænde i Helvedes Luer?"

„Ja."

„Saa Du Kristus komme for at udfri Dit Legeme og Din

Sjæl?"

„Ja."

„Bragte han Dit Legeme og Din Sjæl til Himlen?"

„Ja."

„Sagde han Dig, at Du var et gjenfødt og benaadet Guds

„Ja."

„Da har Du i Gaar Formiddag, da Solen stod op. faaet Aanden, der
ransager alt. Gak ud og prædik Omvendelse og Fordømmelse for de
Uomvendte!"

Efter at have arbeidet en Tid paa denne Maade, reiste de seks
Prædikanter, men kom tilbage til Koutokæino den næste Vinter 1848. De
erklærede sig nu at være iførte Kristi Retfærdighed og udrustede med en
tilsvarende Grad af Magt og Myndighed. Baade Sorgen over Synden og
Glæden over Syndsforladelsen skulde nu aabenbare sig tydeligere end
første Gang. Sorgen ved Graad, Sukken og Stønnen, Besvimelser og
Krampe, Glæden ved Latter, Hoppen og Springen*). Forvisningen om at
være et Guds Barn lærtes nu at skulle grunde sig udelukkende paa visse
indre Rørelser og Fornemmelser; enhver, som følte dem. var et gjenfødt
Guds Barn, der lededes af Guds Aand.

Endskjønt den udsaaede Sæd fandt en mere og mere gunstig Jordbund
blandt Koutokæinos Lapper, kom det dog heller ikke denne Vinter til
egentlig betænkelige Udbrud. Inden Prædikanterne reiste tilbage, opstod
der Strid mellem dem og nogle af deres Disciple om Syner og Drømme, og
som endte med, at de gjensidig fordømte hverandre til Helvede.

I Vinteren 184y begyndte enkelte af Lapperne i Koutokæino at kalde sig
hellige og retfærdige. Syndigheden ståk i det høieste kun endnu i de
ydre Lemmer, medens andre mente sig at være fuldstændig fri for den.
Kun den, der havde „Guds Aand", vaiet Guds Barn. Aand, Aand! blev nu
Løsenet. De „Aandelige" prædikede Omvendelse for de Uomvendte.

Sæden spirer mere og mere.

1 Vinteren 1850 opstod der en formelig Kappestrid mellem de Aandelige
om, hvem der var den største. Disse Aandelige

*) I Karesuando hændte det efter Altergangen, at man jublede, dansede
og omfavnede hverandre ved Alteret af Glæde over Sakramentet.386

havde nu høiere og høiere Aabenbarelser; den ene paastod, at han var
opstanden, den anden, at han var uden Kjød, en tredie, at han var selve
Kristus. Disse Bevægelsens egentlige Hovedmænd drog frem med Myndighed
og Voldsomhed, og udbredte Skræk, hvor de kom. saa at mange ikke vovede
at modsige eller blev tvungne til Taushed. Man skulde komme til Kirken
i stygge Klæder og uden Bælte; Kvindernes Huer, der bagtil havde Formen
af et Krumhorn, skulde nu være flade og formede efter Hovedet; thi en
Djævel sad i det Træstykke, som frembragte den krummede Form. Om
Søndagen maatte man hverken reise eller arbeide, ja ikke engang smile,
og det var syndigt paa denne Dag at spise saadan Mad, hvortil
Benyttelsen af Kniv var nødvendig. Da Præsten i nogle Uger opholdt sig
i Koutokæino, indfandt de Aandelige sig flittig i Kirken. Efter
Gudstjenesten saa man store Sværme strømme sammen i tætte Klynger,
medens en eller anden i lange Taler, under ildfulde Gebærder virkede
saa mægtigt paa Tilhørernes Gemytter, at den hele Skare udbrød i en
Stønnen, afbrudt af Skrig og Graad. Kvinder og Mænd, Børn og Voksne laa
grædende i hverandres Arme, jamrende sig over deres Synder, opmuntrende
hverandre til at gjøre Omvendelse, til at bekjende Synderne, om de
vilde undfly Helvede.

De Aandelige lærte end videre paa dette Tidspunkt, at Børn ikke skulde
døbes, de var alligevel hellige, baade Troendes og Vantroendes;
Alterens Sakramente forkastedes ligeledes. Den Aandelige havde
Tilladelse til at gjøre alt; thi hvad end en saadan foretog sig, kunde
det ikke være Synd, da han styredes af Guds Aand. De Aandelige skulde
regere Jorden. Præsterne og Øvrigheden var Djævle, som man hverken
skyldte Ærbødighed, Lydighed eller Skat. De Aandelige var Præster og
Øvrighed, Profeter og Apostle, dem skulde man lyde, de skulde besidde
alt. I Førstningen havde man begyndt at give tilbage eller erstatte
Eieren, hvad man havde stjaalet eller laant, men nu erklæredes den for
pengegjerrig og vantroende, som fordrede noget tilbageRÆDSELSPERIODEN I

af en Retfærdig. Ægteskabets Baand gjaldt ikke for de Aandelige, „thi
det hedder i Skriften, at Abraham havde en Medhustru".

De, som ikke vilde antage de Aandeliges Lærdomme og dele deres Tro,
blev ofte med Magt tvungne dertil med Trusler. Ris og Slag. Jeg anfører
kun eet Exempel. En ung Pige, Inger Larsdatter Gaup, kom i Besøg til
Anders Nielsen Siri's Renby. hvis Kone Birret Nielsdatter Bals var en
af de Aandelige. Inger maatte bekjende sine Synder for hende og de
øvrige i Teltet tilstedeværende, 3 Mænd og 2 Kvinder, og da det var
sket, forlangte Birret, at Inger skulde dele hendes og de andres Tro og
deltage med dem i deres Bøn. Da Inger nægtede dette, truede Birret med
at ville afklæde og piske hende. Da Inger fremdeles nægtede, kastede
Birret sig opbragt over hende, afklædte hende med Magt ganske nøgen og
tog et i Teltet liggende Bis, hvormed hun slog Inger over hele Kroppen.
Riset gik derved itu, og Birret gik ud af Teltet for at hente et bedre.
Den mishandlede og forskræmte Inger benyttede dette Øieblik til at
smutte ud af Teltet i Haab om at kunne undfly, men den dybe Sne
forhindrede hende i at komme langt, og hun var snart indhentet af den
rasende Birret. Imidlertid kom en anden Kone til, og ved dennes
Paavirkning blev Birret saa formildet, at Inger fik Lov til at klæde
sig paa og drage sin Vei. Men ved Afskeden truede Birret med, at hvis
Inger ikke næste Gang, de mødtes, vilde antage hendes Tro, saa skulde
hun tvinge hende dertil med Ild; „thi der staar i Lærebogen, at den,
som ikke vil omvende sig, skal tugtes."

Om Foraaret drog Lapperne som sædvanlig til Kysten, hvor de Aandelige
prædikede for Sølapperne, og hvor de i Skjær v o Kirke forstyrrede
Gudstjenesten paa flere Maader. Ved Konfirmationen her udstødte Rasmus
Rasmussen Spein (som han senere paastod: under Aandens Indvirkning) saa
høie Suk, at Gudstjenesten blev afbrudt, og han maatte bringes ud,
hvorefter en anden

Leder, Aslak Pedersen Rist, traadte frem paa Kirkegulvet og prædikede
Bod og Bedring.

Uveiret trækker mere og mere sammen, og da Lapperne om Efteraaret 1851
atter var vendte tilbage til Koutokæino, havde Bevægelsen blandt dem
antaget en Form og Udvikling, som ingen havde kunnet ane. For mulig at
dæmpe Stormens Heftighed kom Stockfleth*) efter Biskoppens Anmodning i
Slutningen af Oktober til Koutokæino. Da han var Øienvidne til den
nærmest følgende Tids Begivenheder, skal jeg for disses Vedkommende for
en stor Del henholde mig til hans Beretning.

Da Stockfleth om Aftenen den 21de Oktober nærmede sig Kirkestedet i
Baad, hørte han allerede fra det Fjærne Lyden af støiende og buldrende
Mennesker; de stod uden for Handelsmandens Hus og udstødte vilde Baab
om Omvendelse, ledsagede af Fordømmelsesdomme og Trusler. Da Stockfleth
kom i Land, havde Flokken adspredt sig.

Stockfleth erfarede nu, at de værste af Anførerne var samlede ved
Kirkestedet, og at de nu paa tredie Døgn havde raset, saa godt som uden
Søvn. Deres Voldsomheder havde i de sidste Døgn tiltaget mere og mere,
Mænd og Kvinder var blevne piskede, fordi de ikke vilde omvende sig.
Disse forvildede Mennesker brød ind i Husene og Teltene og udøvede
Voldsomheder, og

*) Nils Vibe Stockfleth (1787—18<>6), først Officer i den dansk-norske
Hær, begyndte 36 Aar gammel at studere Theologi, modtog to Aar senere
(1825) Vadsø Præstekald. og kastede sig saaledes pludselig ind i en
aldeles ny Virksomhed, i fuldstændig fremmede Forhold, i et Sprog,
hvoraf han næppe kjendte et Ord. Hurtigt uddannede han sig i det
lappiske Sprog, især ved mangfoldige Missionsreiser rundt om i
Finmarken; hans brændende, til Extase grænsende Iver lod ham under
mange tunge Forsagelser leve næsten en Menneskealder blandt Lapperne;
dette i Forening med hans dybe kristelige Sindelag fremkaldte hos ham
en næsten sværmerisk Kjærlighed til Folket, for hvilket han har
udrettet stort baade ved Lære og Levnet og ved de af ham besørgede
Oversættelser af religiøse Bøger. I 27 Aar fortsatte han denne sin
Virksomhed, indtil han i 1852 forlod Finmarken og tog sin
Afsked.RÆDSELSPERIODEN I KOUTOKÆINO.

hvor de drog frem, udbredte de Skræk og Forvirring blandt Folket. De
var ogsaa brudte ind i Handelsmand Ruth's Hus, og et. Fruentimmer havde
sønderrevet hans Kones Kjole, fordi hun ikke vilde anerkjende de
Forvildedes Aandelighed. De trængte ind i alle Værelserne og ind i
Kramboden, lyste Forbandelse over alt og over alle, og truede med at
ville dræbe Husets samtlige Beboere, thi „det var ikke nogen Synd".

Straks den næste Morgen efter sin Ankomst gik Stockfleth hen i
Skolelærerens Hus, hvor de fleste af Urostifterne havde taget Bopæl.
Han hilsede dem, men ingen svarede ham. Han talte til dem, men de
ændsede ham ikke. To Mænd og et Fruentimmer hoppede med begge Ben op og
ned i Stuen og fordømte alle Uomvendte til Helvede; paa Gulvet laa
Mænd, Kvinder og Børn. De tre Hoppende vendte sig nu mod Stockfleth,
fordoblede deres Bevægelser og blev end mere høirøstede; da de til
sidst trængte helt ind paa ham, maatte han med et Par Rap af sin Stok
holde dem i tilbørlig Afstand. Men derved kom der Liv i dem, som laa
paa Gulvet; alle kom paa Benene, hoppede, slog op og ned med Armene,
med ophidsede og fordreiede Ansigter udstødende Trusler mod og
Fordømmelse over alle Uomvendte. „Jeg stod hensunken i Beskuelsen af
deres vilde Færd. Der laa noget saa vanvittigt, noget saa dæmonisk i
deres Vildskab. Omsider gik jeg langsomt og roligt hen mod Døren:
uagtet deres Ophidselse, deres uafbrudte Hoppen, Hujen. Truen og
Op-fordren til Omvendelse lod de mig dog uanfægtet den nødvendige
Plads. Da jeg kom til Døren, standsede jeg og vendte mig om for endnu
en Gang at kaste et Blik hen paa disse Mennesker. Jeg overraskedes nu
ved et Syn, der altid siden har staaet levende for mig. Et 10 Aars
gammelt Drengebarn trængte sig frem mellem de Voksne, uafladelig
hoppende som de, med de samme fortrukne Ansigtstræk som de, udstødende
de samme Forbandelser som de. Jeg stod nogle Øieblikke og saa til, og
gik derpaa langsomt ud gjennem den lange og mørke Gang; de fulgte

mig hujende i et Skridts Afstand. Da jeg var kommen udenfor, gik jeg
nogle Skridt frem, hvorpaa jeg standsede, vendte mig om mod dem og saa
paa dem. Hujende, hoppende og bandende stillede de sig op uden for
Huset; de var saa hæse, at man næsten ikke kunde skjelne artikulerede
Lyd. Misbilligende deres Færd med en Haandbevægelse og ved at ryste paa
Hovedet, gik jeg til sidst, forfulgt af deres Hujen, indtil jeg var
kommen dem af Syne. Idet jeg gik, sluttede flere Lapper, som jeg mødte,
sig til mig og fulgte mig til Skolehuset, hvor vi aftalte Tiden til vor
Aftenandagt og Bibellæsning."

En talrig Forsamlirjg indfandt sig om Aftenen til Andagt i Skolen; her
herskede Stilhed og Opmærksomhed. En af de tilstedeværende nogenlunde
besindige Aandelige sagde haanende om Stockfleth: „Stakkel, han vil
give af den Aand, som han har, Stakkel!"

Dagen derpaa gik Stockfleth atter hen til Skolelæreren; der var nu
indtraadt Havblik efter de tre Dages uophørlige Rasen Nat og Dag. „Min
Hilsen blev besvaret; Skolelæreren sad paa en Stol, jeg gik hen til
ham, og vi hilsede hinanden paa det venligste med den lappiske
Omfavnelse. Efter nogle Øieblikkes rolig Samtale faldt han pludselig
ned paa sit Ansigt og omfavnede mine Fødder; i samme Øieblik laa ogsaa
alle de andre Tilstedeværende paa deres Ansigter bøiede til Jorden,
hylende over deres Synder og fremsigende en Syndsbekjendelse. Efter den
første Udgydelse kom jeg efterhaanden til Orde. Efter en venlig og
fortrolig Samtale faldt nu ogsaa jeg paa Knæ og ligesaa de øvrige, der
igjen havde reist sig. Jeg endte med en Bøn, som flere af dem lydelig
fremsagde efter mig. Vi reiste os igjen, og under vor fortsatte Samtale
formanede jeg og bad dem indtrængende, at de ikke maatte forlade og
foragte deres egentlige Dont."

„Tror Du, at Du taler af Aanden, naar Du taler til Menneskene?" spurgte
pludselig en af de Tilstedeværende, og alles Blikke hvilede nu
spørgende paa Stockfleth. Han svarede: „Ja, jeg tror det, og derfor
tror jeg det, fordi jeg aldrig siger ellerRÆDSELSPERIODEN I KOUTOKÆINO.

taler eller prædiker noget, uden det, som den hellige Skrift med klare
og tydelige Ord siger og byder prædiket/

Man indlod sig nu ikke videre paa den Sag. Men kort efter udbrød en
anden: „Kanske jeg har et Barn i mit Indre", og nu var atter alles Øine
spørgende henvendte paa Stockfleth. Han saa paa dem og svarede
smilende: „Kanske jeg ogsaa har dette Barn i mit Indre, i mit Hjærte".
„Han hører, han hører, ban forstaar Aandens Tale!" raabte nu den hele
Forsamling. — Kvinder og Børn kom ind i Præstegaarden til Stockfleth
for at udgranske, om og naar han var bleven gjenfødt, om og naar han
havde faaet Aanden, o. s. v. Han modtog dem altid venligt, og søgte at
veilede dem paa bedste Maade.

Onsdag den 29de Oktober brød Urolighederne ud igjen; de første otte
Dages Stilhed var kun et Forbud paa Stormen. Denne Dag kom den
tidligere nævnte Rasmus Spein ind til Stockfleth. Han begyndte straks
med Heftighed, dels med Ord, dels med Juøiken at forlange, at
Stockfleth skulde erkjende ham for at være, ikke Kristus, men høiere
end Kristus, hvis ikke, var Stockfleth hjemfalden til Helvede. Han gik
omsider, men kom om Aftenen igjen i Følge med to andre. De samme
Paastande gjen-toges nu af alle tre. Da Stockfleth ikke vilde give dem
Medhold. erklærede de med tiltagende Lidenskabelighed, at han hørte
Djævelen til, og at han ingen Fred skulde nyde. Forgjæves var alle
Forestillinger; Handelsmanden og en Handelsbetjent befandt sig i et
Værelse ved Siden af, og Stockfleth kaldte dem ind til sig. men spildte
var alle Forsøg paa at tale Lapperne til Rette. De satte sig til
Modværge, men blev dog til sidst bragte ud. Udenfor kom en fjerde til.
og nu stormede de alle fire mod Indgangsdøren, som heldigvis var bleven
lukket i lttte Tid. Lysene i Præstegaarden blev slukkede, og da drog
Urostifterne af Sted og begav sig hen til Skolelærerens Hus, hvor de
hujede og støiede hele Natten igjennem. Den næste Morgen drog de til
Renbyerne, men lovede at komme mandstærke tilbage.342

Stockfleth indmeldte nu til Fogden og Amtmanden, hvorledes Sagerne
stod; at det var umuligt at indestaa for, til hvilken Yderlighed disse
Forvildede vilde gaa, hvis Voldsomheder tiltog Dag for Dag; at de ikke
engang frygtede for personlige Voldsomheder mod deres Præster, og at
det var umuligt at forebygge, hvad et nødtvungent Selvforsvar kunde
medføre. Et Expresbud sendtes tillige til Fogden med det nødvendige
Antal Rener, for at han uden Ophold og uden at oppebie Amtmandens
Samtykke kunde afsende saa vei Folk, der kunde arrestere de værste
Urostiftere og føre dem til Alten, som et Par Politibetjente, der
stadig kunde forblive paa Kirkestedet for nogenlunde at opretholde
Ordenen. Stockfleth indberettede tillige, at Lensmanden — en Lap — til
Dels stod paa Voldsmændenes Side.

Foruroliget og forledet af de Forvildede kom ogsaa Urolighedens og
Forvirringens Aand atter over Skolelæreren, som hverken havde Mod eller
Kraft til at forbyde deres Sammenkomster i hans Hus. Han blev nu
afsindig, saa at Familien maatte binde ham, da han slog itu alt, hvad
han kunde komme over. Af Familien og af de Aandelige blev denne hans
Afsindighed anset som et Vidnesbyrd for, at han havde Aanden, men i en
Fylde, som Legemet ikke kunde bære.

Stockfleth gik hen til ham; han var da ikke bunden, men sad halvnøgen
paa Gulvet.

„Hvorledes lever Du i Dag?" spurgte Stockfleth.

„Hvordan jeg lever! Jeg, som var, som er og som bliver!" lød hans Svar.
Han kaldte en ung, voksen Datter frem for sig; hun kom, men skjælvede.

„Knæl!" bød han, „Du skal bede Din Fader om Tilgivelse, fordi Du har
forset Dig mod ham."

„Ja, jeg skal," svarede Datteren og knælede.

Skolelæreren skelede hen til Stockfleth. Denne sagde: „Ja, det bør sig
et Barn at bede sin Fader om Tilgivelse."

„Nei, det er ikke nok!" vedblev Skolelæreren, „Datter, Du skal tilbede
mig som —"RÆDSELSPERIODEN I KOUTOKÆINO.

„Holdt, Skolelærer!" afbrød Stockfleth ham. „Ingen Gudsbespottelse!
Mennesket skal alene tilbede Gud. Staa op igjen, unge Pige!"

Skolelæreren saa paa Stockfleth med et paa en Gang hadsk og frygtsomt
Blik. Han forblev taus, mens Præsten var i Huset, og rørte sig ikke,
men skelede af og til hen til ham med det eiendommelige Blik. —•

Fredag den 31te Oktober samlede de seks Hovedledere sig; til dem
sluttede sig fire andre, og de var saaledes 10 i Skolelærerens Hus. De
forlod den Dag ikke Huset, men hujede og støiede. Lørdag Formiddag kom
to af dem til Stockfleth og spurgte, oin de kunde komme til at tale med
ham. Han var straks villig dertil. Æmnet var det samme som altid. Til
sidst sagde Stockfleth: „Enig bliver vi ikke, men jeg takker enhver,
som saaledes paa fredelig Maade kommer og taler med mig." „Tak Din
Fader Djævelen! Tak Din Fader Djævelen! Vi vil ikke have en saadans
Tak!" og ud stormede de i vild Heftighed.

Længere hen paa Dagen kom alle ti samt to Fruentimmer. Man underrettede
Stockfleth om. at det gjaldt en Generalforsamling paa samtlige
Aandeliges Vegne og i deres Navn.

„Skal denne være Præsten?" spurgte Ordføreren de øvrige og lod, som om
han ikke kjendte Stockfleth. Efter at have faaet det Svar, at dette
virkelig var Præsten, sagde han: „Saa faar jeg vei tage Huen af," og
han gjorde saa.

„Saa faar vei ogsaa jeg tage Huen af," sagde Stockfleth, og nu tog
ogsaa alle de øvrige deres Huer af.

Ordføreren holdt nu en længere Tale, hvis Hovedindhold var: da de
Aandelige hørte, at Stockfleth var kommen til Koutokæino, havde de
glædet sig over hans Ankomst, men deres Forventninger og Forhaabninger
var blevne skuffede; han havde for, naar han havde besøgt Koutokæino,
været en nidkjær Mand. men hvad var han nu. da han ikke vilde holde med
de Aandelige? Ordføreren berettede derpaa om to Syner eller
Aabenbarelser,344

som han havde haft i en Skov efter tre Dages Bøn. Kristus havde i en
lysende Skikkelse vist sig for ham og overgivet ham Dommermagten; dette
Syn havde to Gange gjentaget sig for ham.

Efter IV2 Times Samtale gik Forsamlingen ud, som sædvanlig støiende og
truende. De Paastande og Lærdomme, som de Aandelige fremsatte i denne
Generalforsamling saa vei som baade før og senere, var i Hovedsagen
følgende:

„Vi er komne for at bringe Ufred; der, hvor vi er, maa der ikke være
Fred."

„For at frygte Gud, maa man synde; thi kun den, som synder, frygter
Gud; men vi frygter ikke Gud, thi de, som har Aanden, kan ikke synde."

„Vi er Lemmer paa Gud, og Gud kan ikke straffe, ikke dømme sine egne
Lemmer, Gud kan saaledes ikke dømme os."

„Vi er døde, og kan derfor ikke dø."

„Der er aandelige og kjødelige Legemer, vi har ikke kjødelige, ikke
legemlige Legemer, men aandelige Legemer."

„Vi er paa den nye Jord."

„Vi er aandelige, hellige, retfærdige."

„Vi er Bibelen, det nye Testamente, Sinai."

„Vort Legeme er Loven, følgelig er vi berettigede til at dømme."

„Vi er Gud Fader, Søn og Aand. Sønnen har tabt sin Magt, som nu er hos
os."

„Aanden i os har Magt til at dræbe."

„Den Præst, som ikke nægter, at han har Kjød, er følgelig dødelig og
hører Djævelen til. Vi har ikke Kjød, Kjødet er dræbt, vi dør ikke
mere, thi vi er allerede en Gang døde."

„Vi kan gjennemskue alle Menneskers Indre og se, om Menneskene er
aandelige eller kjødelige."

„Naar I siger: Fader vor, Du som er i Himlen, da lyver I; I skal sige:
Fader vor, Du som er i Helvede; thi saa længe, I ikke har omvendt Eder
til os Aandelige, saa er Djævelen den Fader, som I
tilbeder."RÆDSELSPERIODEN I KOUTOKÆINO.

„Børnene skal bande deres Forældre, for at Forbandelsen paa den Maade
skal komme tilbage Led for Led opad indtil vore første Forældre."

„De, som ikke her i Verden bliver syndefri, kommer ikke i Himlen."

„Vi har ikke modtaget Aanden ved Læsning af Skriften, men ved
Omvendelse og Bøn."

„Vi Aandelige i Koutokæino kan sige om os selv: i Kraft af Aanden er vi
sand Gud, og i Kraft af vor menneskelige Natur er vi sandt Menneske."

„Det sømmer sig ikke at adlyde eller give Skat til en uaandelig,
uomvendt Øvrighed."

„Naar der kommer en Magt over os til at bande, saa bander vi." —

Lørdag Aften den 9de November ankom fra Alten de to af Stockfleth
rekvirerede Mænd, der skulde foretage de nødvendige Arrestationer.
Senere ankom ligeledes de to Politibetjente, samt end videre den
nyudnævnte Lensmand Bucht.

Den følgende Dag under Begyndelsen af Gudstjenesten udstødte en af
Agitatorerne, den flere Gange nævnte Basmus Spein enkelte uartikulerede
Raab, der varslede om Uroligheder. Idet Kirkesangeren traadte frem i
Kordøren, medens Stockfleth knælede ved Alteret, bemærkede denne, at en
Lap gik forbi ham. Pludselig lyder der en klar og lydelig Røst:

„Forbandet være Præsten Stockfleth! Bort med alle saadanne Præster som
han! Omvender Eder og gjører Forbedring 1 Det er Aanden, som taler
igjennem mig; jeg er Veien til Salighed; jeg er Herrernes Herre og
Kongernes Konge, jeg skal komme igjen i Himlens Skyer for at holde
Dom."

Det var Rasmus, der stod paa Prædikestolen og talede saa.

Da han havde udtalt disse Ord, lod han sig uden Modstand føre ned fra
Prædikestolen af Kirkesangeren og nogle andre be-RÆDSELSPERIODEN I
KOUTOKÆINO.

sindige Lapper, medens Stockfleth ilsomt sendte Bud efter de to Mænd
fra Alten.

Men nu rev Rasmus sig løs, stillede sig midt i Kordøren og begyndte
atter at tale. Hele Kirken var tæt opfyldt af Mennesker, der stod dels
paa Gulvet, dels paa Bænkene, med Skræk, Forvirring eller sindssyg
Glæde præget i Ansigterne, medens Hulken og Stønnen, Graad og Skrig»
fra Kvinderne fyldte Luften. I Kordøren stod Rasmus med sit vindende
Ydre, og med ildfuld Veltalenhed lød hans klangfulde, mandige Røst ud i
Kirkens Rum:

„Lapper, omvender Eder og gjører Forbedring! Præsten Stockfleth er en
Djævel, og alle Præster er Djævle, vender Eder bort fra ham, vender
Eder bort fra dem, vender Eder bort fra Mørket, vender Eder bort fra
Satan. Jeg er helliggjort formedelst Aanden, og i Aandens Medfør
fordømmer jeg alle Uomvendte til Helvedes Afgrund. Jeg er Veien og
Porten til den evige Salighed; den, som ikke tror paa mig, vil ikke
erholde Salighed. Jeg har Nøglen til Himlen og Helvede, og jeg er mere
end Gud, thi jeg er tillige sandt Menneske. Lapper, omvender Eder,
omvender-Eder! Og Du Helvedes Præst, bøi Knæ og bed!"

I det samme kom de to budsendte Mænd, der kun med Møie havde trængt sig
frem gjennem den tætte, oprørte Mængde, og greb Rasmus. Han gjorde
fortvivlet Modstand, slog om sig til høire og venstre og skreg: „Hvor
tør I lægge Haand paa Jesus Kristus!" Hans Tilhængere tog Parti med ham
og søgte at rive ham løs, Slagsmaal, Eder og Forbandelser fyldte
Kirken.

„Det er Satan og Satans Tjenere, der har lagt Haand paa den
Retfærdige," skreg Svend Thomassen Kvænangen, og da han med Magt
trængte ind paa en af Mændene fra Alten, og denne slog til ham, raabte
han: „Gud ser det!" Lidt efter lidt lykkedes det at føre Rasmus og hans
Forsvarere nærmere imod Udgangsdøren. „Det er Kristus, man korsfæster!"
skreg en af de halvt vanvittige Kvinder; en anden: „Sønderriver ikke
Forløseren!"RÆDSELSPERIODEN I KOUTOKÆINO.

Pludselig lød en høi, skingrende Røst: „Har I gjort min Faders Hus til
en Røverkule? omvender Eder og gjører Forbedring!" Det var den unge
Lars Jakobsen Hætta, der senere kom til at spille en betydningsfuld
Rolle i disse Begivenheder. Han stod i Døren med Huen paa, og var netop
kommen ind. da han udraabte de anførte Ord. Han erklærede senere for
Retten i Anledning af dette Optrin, at hans Aand ved denne Leilighed
var saa stærk, at han havde haft Magt til, om han havde villet, at
tilintetgjøre Kirken; men han bad til Gud. at han for denne Gang vilde
lade sin Vrede fare.

Endelig lykkedes det at faa Bugt med den ustyrlige Rasmus og hans
Hjælpere og Venner, og efter at de var førte ud af Kirken, blev
Gudstjenesten fortsat uforstyrret.

Rasmus blev kort efter transporteret til Fængslet i Tromsø, og
optraadte derfor ikke mere aktiv i de følgende Uroligheder, hvorimod
flere af hans Staldbrødre, især Aslak Jakobsen Hætta og Mons Aslaksen
Somby blev de virksomste i de mere og mere udartende Excesser, der
afsluttedes med den forfærdelige Katastrofe Aaret efter. Fra Tromsø
blev Rasmus ført til Tugthuset i Kristiania. Han holdt stadig fast ved
sine Paastande om sin egen Hellighed og sin Sags Retfærdighed. I et
helt Aar forblev han uimodtagelig for nogen ydre Paavirkning, men cla
blev han syg og kom til Erkjendelse; Sygdommen tiltog, og han anraabte
om Syndsforladelse og Sakramentet. Tilfældig var Stockfleth netop
kommen til Kristiania. Da Rasmus hørte dette, ønskede han at se ham.
Stockfleth fandt Rasmus ved fuld Bevidsthed: han erkjendte sin Synd,
modtog Sakramentet og døde et Par Timer efter (28 Aar gammel). „I
Sandhed en mærkelig Forsynets Styrelse," siger Stockfleth, „at den
Præst, over hvem han Aaret forud i Kirken fra Prædikestolen havde
udtalt Fordømmelsesdommen. netop skulde blive den Sjælesørger, der
beredte ham til Døden."RÆD.SELSPERIODF.N I KOUTOKÆINO.

De Aandelige i Koutokæino fortsatte i og liden for Kirken deres
Omvendelsesarbeide med Vold og Magt. Kun et Par Scener skal her
anføres.

En af de ivrigste Agitatorer var den tidligere nævnte Aslak Rist. Til
hans Renby kom en Dag Aslak Henriksen Gaup, der straks af Aslak Rist
blev opfordret til at omvende sig og bede sammen med ham. Da han
nægtede dette, sagde Aslak Rist: .Du skal, thi jeg er Veien til
Himlen." Samtalen foregik et Stykke fra Teltet, og da begge skulde gaa
hen til dette, forlangte Aslak Rist, at de skulde komme krybende hen
til det, „thi det er Frelserens Telt." Aslak Gaup maatte af Frygt for
Overlast bekvemme sig hertil. Efter Ankomsten til Teltet begyndte atter
Samtalen om Synd og Omvendelse, og Aslak Gaup maatte be-kjende alle
sine Synder. Aslak Rist paastod, at det var nødvendigt for en omvendt
Synder at afklæde sig for at faa Ris, og Aslak Gaup maatte klæde sig
af, og lægge sig ned paa Hænder og Fødder, hvorpaa Aslak Rist slog ham
over Hoften, idet han for hvert Slag udraabte: „Jesus". Saa blev Aslak
Gaup anset for at have faaet Aanden, og flk Lov til at klæde sig paa
igjen.

En anden Gang var Aslak Rist forsamlet med flere Lapper i et Hus i
Koutokæino; det var et af de sædvanlige Møder med Omvendelsesraab og
Hoppen. Anders Andersen Vars kom tilfældig ind til dem, og da han var
anset for at være uomvendt, blev' han øieblikkelig opfordret til at gaa
over til de andres Tro. Det nægtede han bestemt, hvorpaa Aslak Rist
faldt over ham og slog ham til Jorden med de Ord: „Naar et Lem forarger
Dig, saa hug det af", hvorpaa alle de øvrige Tilstedeværende gav sig
til at trampe paa Anders Vars, sparkede til ham, spyttede paa ham og
slog ham, til han næppe kunde røre sig mere.

Kvinderne gav ikke Mændene noget efter. Da den gamle, TOaarige Hasmus
Punski ikke vilde anerkjende Konen Susanna for Jomfru Maria, bandt hun
ham fast til en Pæl og slog ham saa længe med en Stok, indtil han
indrømmede, hvad hun forlangte,RÆDSELSPERIODEN I KOUTOKÆINO.

hvorpaa hun forlod ham og lod ham staa bunden, indtil en forbigaaende
løste ham.

I de følgende Søndage blev Gudstjenesten vei ikke afbrudt paa nogen saa
voldsom Maade som den 10de November, men Forstyrrelser og Uorden var
der stadig. En Søndag begyndte Pigen Elen Mikkelsdatter Gorvatus at
skrige og bande under Gudstjenesten; da hun var bleven bragt ud af
Lensmanden, og Præsten fortsatte sin Prædiken, rev hun Kirkedøren op,
stillede sig midt i den og raabte: „Skrig. Lapper, skrig, Mænd og
Kvinder, skrig, saa at den Satans Præst ikke faar Lov til uforstyrret
at lokke Eder til Helvede!" Saadanne og lignende Scener gjen-toges hver
Søndag. Et Par Gange, naar Præsten i sin Prædiken brugte Udtrykket
„mine Venner", raabte en og anden Kvinde: „Det er Løgn, det Du der
siger, Præst, jeg er ikke Din Ven". Da Stockfleth en Søndag uddelte
Sakramentet, raabte Mikkel Isaksen Hætta: „Det, Du der uddeler. Præst,
er af Djævelen; hvorfor lokker Du Folk hen til et Alter af Træ?" En
Gang sagde Præsten i sin Prædiken, at Saligheden ligger i Ordet. „Nei,
den gjør ikke," raabte Niels Pedersen Kvænangen, „den ligger i
Kraften."

Naar Præsten i sin Embedsdragt gik til Kirken, blev han jævnlig
forfulgt af en Flok Aandelige, der hujende udstødte Forbandelser mod
ham. Da han ved en Brudevielse gik til Kirken foran Brudeparret, raabte
Mikkel Hætta efter dem: „Djævelen er Eders Styrmand"; og da de atter
korn ud af Kirken: „Saa, nu har Djævelen viet Eder til Helvede."

Men ogsaa Handelsmand Ruth og Lensmand Bucht var som uomvendte
Gjenstand for de Aandeliges Forfølgelser. Aslak Hætta. der allerede fra
tidligere Tid af forskjellige andre Grunde havde faaet Nag til
Handelsmanden, truede saaledes en Gang denne med, at han snart skulde
tænde hans Hus i Brand, hvorpaa han vilde flaa Skindet af ham, og
bringe det til Fogden for at faa Betaling for at have ombragt et
Rovdyr; en anden Gang truedeRÆDSELSPERIODEN I KOUTOKÆINO. 350

Aslak med, at Handelsmanden snart skulde blive skudt af ham. Ruth anede
den Gang ikke, at disse Trusler vilde blive opfyldte paa en frygtelig
Maade, inden et Aar var gaaet.

Lensmanden havde især paadraget sig Had derved, at det som oftest var
ham, der maatte føre Urostifterne ud af Kirken, og i det hele taget
forsøge at holde dem i Ave, hvad han ikke altid formaaede at udføre med
Lempe. „Den Helvedes Lensmand'1 eller „Hoveddjævel for alle Djævle"
raabte man til ham, naar han kom i Kirken. Eller han blev ligesom
Præsten truet med at blive indebrændt i sin Seng. Heller ikke han havde
nogen Anelse om, hvilket skrækkeligt Endeligt der forestod ham.

Under Gudstjenesten flokkede man sig jævnlig sammen uden for Kirken,
støiende og forbandende. Naar Gudstjenesten var forbi, samledes de
Aandelige sædvanlig uden for Handelsmandens Hus eller Præstegaarden,
lige til det blev mørkt, larmende og hujende, opfordrende til
Omvendelse og angribende en og anden Vantroende. Saaledes havde en Gang
to aandelige Fruentimmer faaet en ung Lap under sig med Ansigtet paa
Sneen. Derefter rev de ham op, saa at han kom til at ligge paa Knæerne
foran dem, og nu svingede de Armene over ham; saa forandredes Armenes
Svingninger til stødende Bevægelser mod hans Bryst, indtil han omsider
flk Leilighed til at løbe sin Vei.

Stockfleth siger: „Sindet maatte sættes i Bevægelse, naar man silde om
Aftenen eller i Nattens Stilhed og Mørke hørte Luften gjenlyde af de
Tungsindiges og Mismodiges Klageraab og Paakaldelser, og paa samme Tid
af de Forvildedes gudløse og høirøstede Færd og Fordømmelsesdomme. De
sidste søgte bestandig at give sig Skinnet af, at de, saa langt fra at
være de angribende, meget mere var de angrebne; de var uskyldige og
feilfri som Lammet, der stille og uden at aabne sin Mund føres til
Slagterbænken".

En stilfærdig og fredelig Lap kom en Morgen fra sin Hjord, hoppende som
de øvrige paa begge Benene, og raabende: „Nu352 rædselsperioden i

har ogsaa jeg faaet Magt til at dømme!" Daglig saas dels enkelte, dels
flere i denne forunderlige hoppende Bevægelse.

De Mismodige og Forsagte lod sig otte i kortere eller længere Tid
forlede til at tage Del i Anførernes vilde Færd. dels af Frygt, dels
tvungne, dels fordi deres Indbildningskraft blev ophidset og forvirret
af disse Mennesker, som dertil vidste at benytte ethvert Middel.

En af dem, der en Tid lang lod sig forlede til at deltage i de
Aandeliges Færd, men senere optraadte paa en virksom Maade mod dem, var
Johannes Mathisen Hætta, der endnu lever som en •sOaarig Olding, og
hvis Billede findes i dette Afsnit. Ved et i Slutningen af 1851 afholdt
Forhør udtrykte han sig paa følgende troskyldige Maade: „Jeg har ogsaa
ladet mig paavirke af disse Aandelige, der fortalte mig, at jeg ved Bøn
skulde blive lige saa ren som de; deres Benhed bestod deri, at deres
gamle Hjærte var gaaet i Stykker, og at de havde faaet et nyt, hvori
Jesus var. Jeg følte ogsaa selv, som om jeg havde faaet et nyt Hjærte,
og i Glæde derover deltog jeg med de andre i deres Dans. Men da de
ogsaa opfordrede mig til at udgive mig for Gud, da kunde jeg ikke følge
dem; thi jeg anser dem for syndige Mennesker. Og nu indser jeg, at de
er aldeles vildfarende, thi de forbander alt og alle, og anser sig for
saa rene, at. de kan begaa enhver strafbar Handling, uden derved at
begaa nogen Synd".

Nogle andre af de Udtalelser, der fremkom ved dette Forhør fra
Hovedmændene for Bevægelsen, vil her ogsaa være paa deres Plads.

Johannes Johannesen Hætta havde i Præstegaarden kaldt Præsten for en
Djævel, thi det var han, da han ikke var omvendt. Præsten er uomvendt,
fordi han ikke har Aanden; noget af den har han maaske, fordi han ikke
lægger Had for Dagen mod dem, der har Bekymring for deres Sjæl. Han
selv er ren og hellig, og har af Aanden faaet Ret til at fordømme
enhver, som han ikke tror er omvendt.352

Mons Somby har ligeledes kaldt Præsten en Djævel, og dertil har han
Ret, thi han er selv saa ren og fri for Synd som Jesus selv. Som Gud
selv kan han følgelig ikke synde, og selv om han gjør sig skyldig i
nogen syndig Handling, er det ikke nogen Synd for ham. Den, der tror
paa ham, vil blive salig; den, der ikke tror paa ham, vil blive
fordømt. Han er født paa ny, og alle hans Handlinger er Gud
velbehagelige, ligesom alle hans Gjerninger før Gjenfødelsen, selv de
bedste, var Gud en Vederstyggelighed.

Niels Kvænangen anser sig selv for Herrernes Herre og Kongernes Konge.
Det er Jesus, som taler i ham, thi Jesus er i ham og han i Jesus. Naar
han er traadt op mod Præsten, var det Guds Aand, som drev ham dertil.

Anders Andersen Utzi paastaar, at Jesus er syndig, men han selv er
hellig; thi da Jesus har paataget sig og lidt for hans Synder, maa
Jesus være syndig, og han selv syndefri.

Mathis Jakobsen Hætta erklærer sig for at være mere end Gud.

Aslak Hætta er saa hellig og retfærdig, at for hans Skyld maa den
hellige Skrift gjærne brænde, da han ikke længer tiltrænger den til sin
Veiledning.

Naar man læser disse Udtalelser, som jeg ordret har taget fra
Forhørsprotokollen, skulde man næsten tro, at de stammer fra en
uhelbredelig Vanvittigs Mund. Man kan maaske ogsaa have Ret til at anse
hele denne eiendommelige Bevægelse for et Slags Vanvid, men det
mærkelige, det uhyggelig-interessante er, at det her er største Parten
af et helt Distrikts Befolkning, der er bleven indslynget i Vanviddets
frygtelige Garn.

Da Stockfleth 1ste Juledags Morgen holdt Andagt i Skolen, reiste Konen
Marit Aslaksdatter sig og holdt et langt Foredrag, der vakte megen
Sensation blandt de Tilstedeværende, hvorpaa hun og en anden Kone gav
sig til at huje og bande saa frygteligt, at Stockfleth maatte lade dem
bringe ud. Da udbrød Skole-rædselsperioden i koutokæino.

læreren Isak Olsen Hætta: „Præst, Du er en Ulv, som sønderriver
Faarene, i Stedet for at Du skulde være deres Hyrde!"

Da Kirkesangeren efter Gudstjenesten Søndag mellem Jul og Nytaar
slukkede Lysene i Kirken, begyndte et 11 Aars gammelt Pigebarn at
prædike Fordømmelse over alle Uomvendte, som ikke vilde omvende sig til
de Aandelige. Det virkede saa stærkt paa Kirkesangeren, at han nu ogsaa
blev klarsynet og kunde se, hvad der boede i Menneskene, o. s. v. Efter
en 14 Dages Forløb besindede han sig dog igjen. Han havde længe været
Gjenstand for de fanatiske Aandeliges uafladelige Paavirken og
Paatrængen-hed, saa at han kom i en saa svækket Sjæls- og
Legemstilstand, at han for en kort Tid lod sig rive med af Strømmen.

Samme Søndags Aften kom en Lap ind til Stockfleth, kastede sig paa en
Stol og sagde: „Jeg er kommen for at aare-lade Dig". Stockfleth takkede
ham for hans Tjenstagtighed, men ønskede Udsættelse, da han var træt,
og det var silde. Men da Lappen ikke var til at formaa til nogen
Udsættelse med at udtappe noget af det Syndens Djævleblod, der flød i
Præstens Aarer, tænkte denne: saa sid da i Mørket og tal; han tog
Lysesaksen for at slukke Lysene og gaa ind i et andet Værelse. Da det
ene Lys var slukket, taug Lappen pludselig og saa stift paa Stockfleth,
og da denne slukkede det andet Lys, foer Lappen som en Stormvind ud af
Døren, og Stockfleth saa ham ikke siden.

Et aldrende Fruentimmer pleiede at gaa med bart Hoved i Kirken i den
strænge Kulde; det ravnsorte Haar, sprængt med Graat, flagrede vildt om
Hovedet, men hun var stille, blid og sagtmodig, og neiede dybt, hver
Gang Stockfleth saa hen til den Kant, hvor hun sad. Da han en Gang traf
hende i Præstegaarden, spurgte han. hvorfor hun gik barhovedet i en
saadan Kulde; hun svarede, al Jomfru Maria gik barhovedet, og hun var
jo en høi-hellig Jomfru, og nu vilde hun saa gjærne ligne og være som
Jomfru Maria.

En Søndag Morgen, da Stockfleth indførte Dagens Forretninger i sin
Journal, var Værelset i Præstebygningen som sædvanlig opfyldt med
Mennesker. Pludselig blev der en umaadelig Larmen, et Fruentimmer kom
farende hen mod Stockfleth, raa-bende, at han skulde forbandes, bindes
og overgives i Fængsel o. s. v., og sagde, at hun var kommen for at
opvække alle de afdøde Profeter, slog i Bordet og paa Bogen. En Mand
raabte: „Hun er en Profet, hører hvad hun siger!" Idet det vilde
Fruentimmer atter slog i Bordet og raabte, at Stockfleth skulde bindes
og kastes i Fængsel som uomvendt Præst, følte han sig bag fra omfavnet
om Halsen. Da han forbauset reiste sig og vendte sig om, saa han, at
det var Kvinden med det bare, sorte Haar, der erklærede, at hvis ingen
vilde beskytte og beskjærme ham, saa vilde hun.

I Anledning af Urolighederne havde Stockfleth skrevet til Biskoppen i
Tromsø og anmodet ham om at komme; han modtog det Svar, at saa vei
Biskoppen som Stiftamtmanden allerede havde bestemt sig til at
indtræffe i Koutokæino den 28de Januar. Til Onsdagen den 21de var deres
Afreise fastsat; de skulde da først med Baad reise til Lyngen, og
herfra skulde Beisen fortsættes over Land med Rener til Koutokæino. Men
idet de skulde forlade Tromsø, opkom pludselig en stormende Modvind,
der varede i 15 Dage og stundom blæste med orkanagtig Voldsomhed; i
denne Tid havde man i Koutokæino ingen Efterretninger hverken om eller
fra dem. Blandt de Aandelige blev der nu almindelig Jubel; de
betragtede Biskoppens og Stiftamtmandens Udeblivelse som et afgjørende
Bevis for, at begge disse uomvendte Øvrigheder, der vilde fordriste sig
til at dømme Aandelige, til Straf derfor var druknede og farne levende
til Helvede.

Mandag den 9de Februar kom imidlertid Biskoppen. Han var derefter hver
Aften nærværende ved Aftenbønnen og deltog vekselvis med Stockfleth i
samme. Den første Aften traadte Kirkesangeren frem og sagde: „Hør Folk!
jeg erkjender, jeg har352 rædselsperioden i koutokæino.

faret vild, og var kommen bort fra Guds Ords Sandhed. Jeg har bedet Gud
og Mennesker om Tilgivelse og forlader Eders vildfarende Tro".

I sine Prædikener, som blev tolkede af Kirkesangeren, gjennemgik
Biskoppen Hovedpunkterne i de Aandeliges Paastande og gjendrev dem med
Skriftens Vidnesbyrd. Fastelavns Søndag uddelte Biskoppen Sakramentet
paa Lappisk. Biskop Juell var den første Biskop, der besøgte
Koutokæino, og den første, der lagde sig efter Lappisk. Under
Biskoppens Ophold blev Roligheden ikke forstyrret i nogen væsentlig
Grad.

Et Par Dage senere end Biskoppen kom Stiftamtmanden, hvorpaa Forhørene
begyndte. I alt blev 22 Personer idømte haardere og mildere Straffe.
Fire af de Domfældte appellerede til Kongen, fordi de vilde komme til
Kundskab om, hvorvidt Kongen var omvendt eller uomvendt, men da Kongen
ikke fritog dem fra den idømte Straf, sagde de, at han var en uomvendt
Konge.

I de følgende Søndage efter Øvrighedernes Afreise var der stadig en
talrig Forsamling, men der herskede Stilhed og Opmærksomhed under
Gudstjenesten. Politibetjentene lod Stockfleth reise tilbage til Alten,
da han for den øvrige Tid af Vinteren ansaa deres Nærværelse for
unødvendig.

Stormen syntes at have lagt sig. Ak, det var kun et skuffende,
forræderisk Vindstille, hvori d.e gjærende onde Magter samlede Kræfter,
for derpaa at lade Orkanen bruse frem med hele sin frygtelige,
tilintetgjørende Virkning.

Onsdag den 7de April ankom den for Koutokæino Menighed ansatte Præst
Hvoslef med Hustru. Anden Paaskedag indsattes han af Stockfleth,
hvorpaa han samme Dag holdt sin Tiltrædelses-prædiken paa Lappisk, som
den hele Menighed erklærede at have forstaaet Ord til andet. Den 20de
April forlod Stockfleth Koutokæino.

Ved denne Tid drog ogsaa Fjældlapperne som sædvanlig bort fra de Egne,
der havde været Skuepladsen for deres vilde

Færd. Fred og Stilhed hvilede derfor hele Sommeren igjennem over
Koutokæinos Vidder. ,

Høsten kom, og Lapperne vendte tilbage. Truende sorte Skyer stiger op
over Synskredsen, de vokser og forener sig i rivende Fart, og pludselig
farer Uveiret løs i hele sin Vælde.

Da de i det foregaaende Foraar i Anledning af de om Vinteren udøvede
Excesser faldne Domme skulde exekveres, reiste der sig et fanatisk Had
mod Øvrigheden, især da det viste sig, at de Tiltaltes Rener og øvrige
Eiendele vilde medgaa til Dæk-kelse af de idømte Sagsomkostninger. Især
ramte dette Had Lensmand Bucht, der i Embeds Medfør ofte havde maattet
gaa strængt frem mod den gjenstridige Befolkning, og som under
Forhørerne havde været nødt til at vidne mod de Tiltalte. Men ogsaa den
brave og fredsommelige Handelsmand Ruth blev Gjenstand for de
Aandeliges forbitrede Uvillie; thi ogsaa han havde vidnet mod dem, og
ligeledes ved enkelte Leiligheder været nødt til at anvende Magt lige
over for dem. „Dommen er uretfærdig og et Djævelens Værk" paastod
Lederne, og i hele Befolkningen gjenlød det: „Dommen er uretfærdig og
et Djævelens Værk."

Paa selve Koutokæino Kirkested var det roligere end Aaret forud.
Enkelte Gange kom nogle af de ivrigste Aandelige for at paavirke de
fastboende Lapper; Præsten indfandt sig da i Almindelighed hos dem, de
udskjældte ham, men demonstrerede for øvrigt kun ved at reise bort om
Lørdagen, for ikke at være i Koutokæino under Gudstjenesten.

Men i Renbyerne rundt omkring, der groede frodigt den af de onde Magter
udsaaede Sæd, og kun alt for snart var den naaet frem til Modenhed.

I Begyndelsen af Efteraaret flyttede de fleste af Lederne sammen,
saaledes at de havde deres Rener i en fælles Hjord, og deres Telte ved
Siden af hverandre. De mest fremragende352 rædselsperioden i
koutokæino.

Personligheder i denne aandelige Koloni var: Aslak Hætta, Aslak Rist,
Aslak Olsen Somby*) og Ole Aslaksen Somby.

Af disse maa Aslak Hætta betragtes som den egentlige øverste Anfører og
Leder i de nu paafølgende Begivenheder. Han var 28 Aar garnmel og
begavet med ualmindelig gode Forstands-evner, ærgjerrig og selvklog og
med et trodsigt og hævngjerrigt Sind; han nærede navnlig et
lidenskabeligt Had til Ruth. Han kaldte sig Lappernes Konge og Gud, med
Magt til at gjøre alt, hvad han vilde; Treenigheden boede i ham.

Den nærmest følgende i Rangen var Mons Somby (27 Aar gammel), der
imidlertid boede i en anden Renby. Under de senere Forhør sagde han om
sig selv, at der ikke gaves nogen retfærdigere end ham, og ved samme
Leilighed erklærede Aslak Hætta, at Mons Somby var lige med ham i
Aandelighed, men stod under ham i verdsligt Herredømme.

Som Nummer tre maa nævnes Aslak Rist (30 Aar), der for Retten
forklarede, at Mons Somby havde en høiere Værdighed end han, „men over
Mons Somby staar Aslak Hætta, og Præsten Lästadius er af alle den
høieste for Gud."

Endelig maa her endnu anføres Aslak Hætta's 18aarige, meget begavede
Broder Lars Hætta, der, som Læseren vil erindre, ligesom de øvrige
allerede optraadte under den foregaaende Vinters Uroligheder. Trods sin
unge Alder blev han en af de aller ivrigste i den grufulde Episode, jeg
straks skal skildre.

Blandt de fra foregaaende Vinter dømte Personer var Elen Aslaksdatter
Skum**), hvis Mand allerede hensad i Tugthuset folden Gang begaaede
Excesser. Hun var idømt l1 2 Aars Tugthusstraf. Da hun ansaa sig for en
af de mest aandelige blandt Kvinderne, ja endog gik under Navn af
Jomfru Maria, betragtede hun denne Straf som en ufortjent Forfølgelse,
og besluttede at

*) Fader til Mons og Ole Somby.

**) Aslak Hætta's Svigerinde.352

rædselsperioden i koutokæino. 380

unddrage sig den. Hun flyttede derfor til den fælles Renby, hvor hun
levede i Konkubinat med Ole Sombt. og hele Renbyens Befolkning lovede
at beskytte hende mod de djævelske Øvrigheder, og af alle Kræfter at
modsætte sig hendes Udleverelse, thi ,hun var uskyldig for Gud".
Allerede om Sommeren havde Lensmand Bucht indfunden sig for at paagribe
hende, men hendes Kammerater havde faaet Nys om, hvad der var i Gjære,
og flygtede bort med hende, saa at Eftersøgelsen foreløbig maatte
opgives. Da Lensmanden nu sendte Johannes Mathisen Hætta af Sted for at
anholde hende, nægtede man med stærke Trusler paa det bestemteste at
udlevere hende, „om der saa kom mange Tusinde".

Elen Skum afgiver ikke det eneste Exempel paa, at de ægteskabelige
Baand i hin Tid ikke var synderlig faste. Saaledes forlod Marit
Thomasdatter Skum „for Troens Skyld" sin Mand. flyttede til Aslak Rist
og kaldte sig „Apostlernes Hustru". Peder Mikkelsen Gorvatus's Kone
blev af Mons Somby overtalt til at følge denne, da hun ikke burde blive
hos Manden længere, fordi han hørte til de Ugudelige. Konen forlod sin
Mand og drog med Mons Somby. Da Peder Gorvatus nogen Tid efter indfandt
sig i Mons Sombt's Renby for at fordre sin Kone tilbage, blev han med
udstrakte Arme bunden til et Stykke Træ. og saaledes lod man ham ligge
fra Middag til Midnat. Han blev da løst et Øieblik, men derefter atter
paa samme Maade holdt bunden til om Morgenen. Konen vilde ikke følge
med ham tilbage, og han maatte derfor for sine smaa Børns Skyld flytte
til Mons Somby's Renby.

I den fælles Renby kunde man hver Dag vente et nyt Besøg af Lensmanden;
man søgte derfor at gjøre sig saa mandstærk som muligt for at kunne
forsvare sig, og tillige for at kunne blive i Stand til at udføre den
store Plan, som Aslak Hætta havde udtænkt, og som han endnu kun havde
betroet til nogle faa af de høieste Aandelige: nemlig i sluttet Følge
at drage tilrædselspehioden i koutokæino.

Koutokæino og der bekrige og udrydde de Vantro. Derfor søgte man ved
Overtalelser og Trusler at bevæge flere til at flytte til samme Renby;
med Vold overfaldt man dem, der i anden Anledning indfandt sig
sammesteds, og skræmte dem ved Piskning og anden Mishandling til at
blive Førernes villige Redskaber.

Den store Tanke rygtedes mere og mere: det gjaldt om at samle en Hær af
Aandelige, der skulde drage til Koutokæino. prædike Omvendelse, dræbe
dem, der gjorde Modstand, opbrænde Bygningerne og Kirken og ødelægge
alt, hvad der hørte de Ugudelige til.

Snart var det ikke længer noget Rygte: fra Telt til Telt lød
Opfordringen om at være med i Krigen mod de Vantro*).

Her kun eet Billede af de mange lignende fra hin Tid. Peder Olsen
Koutokæino, en fastboende Lap, var paa Reise fra Koutokæino og kom
igjennem Førernes Renby. Her blev han mødt af Aslak Hætta og Ole Somby,
der bebreidede ham hans Ugudelighed og Ubodfærdighed og truede at dræbe
ham med Kniv, hvis han ikke vilde omvende sig, hvorpaa de kastede ham
over Ende i Pulken og gav ham Ris, efter først saa godt som at have
afklædt ham. Derefter opfordrede de ham til at gjøre Bod og antage
deres Tro. De tvang ham til uophørlig at gjentage: „Hjælp mig, Herre
Jesus." Saa blev han ført ind i Elen Skum's og Ole Somby's Telt, efter
at først hans Ben var sammenbundne med en Rentømme, og saaledes blev
han holdt fangen hele Natten. Medens han laa her, kom Thomas Andersen
Eira og Elen Andersdatter Utzi, der i Forening trak ham ud af Teltet og
gav ham Ris paa det blottede Legeme. Derefter blev han igjen trukken
ind i Teltet og lagt inderst i samme, for at han ikke skulde undslippe.
Uophørlig maatte han gjentage Raabet: „Hjælp mig, Herre Jesus," indtil
han af Træthed faldt i Søvn.

*) Rygter om, at de Aandelige samlede sig, naaede ogsaa til Koutokæino,
uden at man dog her foruroligedes synderligt derved.352

Da de andre mærkede dette, blev Elen Andersdatter Spein sat til at
passe paa ham, holde ham vaagen og paase, at han uafladelig gjentog de
samme Ord. Hun blev forsynet med et Ris, hvormed hun skulde tugte ham,
hvis han var gjenstridig eller blev søvnig. Det hele udførtes efter
Befaling af Aslak Hætta, der lod Biset optø, „for at det skulde være
mindre skarpt," medens de tidligere anvendte havde været frosne. Om
Morgenen flyttedes Renbyen en Mils Vei længere fra Koutokæino. Man
ankom til det nye Sted om Eftermiddagen, og det var mørkt, inden
Teltene var reiste. Paa Veien var Peder Olsen ikke bunden, men stod
under samtliges Opsyn. Efter at være bleven ført ind i Elen Skum's
Telt, maatte han atter idelig gjentage Bønnen: „Hjælp mig, Herre
Jesus." Om Morgenen kom Marit Skum ind i Teltet og ytrede: „Hvem er
Husbonde i dette Telt, siden man lader en Hedning sove her?" Han blev
nu ført ud af Teltet, stadig gjentagende den samme Bøn. Nu blev de
saakaldte Ubodfærdige i Renbyen samlede i en Klynge. De blev piskede af
de aandelige Kvinder, og maatte rive hverandre i Armene og Pæske-kraven
og flere Steder, „for at de kunde faa et Begreb om, hvorledes det er at
være i Helvede". Aslak Hætta, Aslak Rist og Mons Somby stod Vagt. Dette
Optrin varede i flere Timer^ Om Eftermiddagen blev Peder Olsen pisket i
Hovedet og Ansigtet, saa han blev blodig, og Hænder og Hoved hovnede
op. Han forblev i Teltet Resten af Dagen uden at blive mere pisket, men
maatte stadig bede som før. Om Aftenen kom Aslak Hætta ind og spurgte
ham, om han vilde følge med til Koutokæino for at prædike Bod og
Omvendelse og dræbe dem, som ikke vilde underkaste sig. Af Frygt for
yderligere Mishandlinger maatte Peder Olsen love dette. Han blev for
Besten, som vi snart skal se, meget ivrig i Kampen mod de Vantro, efter
at han først havde faaet „Blod paa Tanden".

Saaledes og paa lignende Maader søgte Anførerne at formere deres Hær.
Manden tvang sin Kone, Konen tvang sin Mand352 rædselsperioden i
koutokæino.

til at være med. Det gjaldt jo en hellig Sag: de Aandeliges Seir over
de Uomvendte, og Hævn for de tilføiede Uretfærdigheder. „Guds
Retfærdighed vil det," raabte Elen Skum, „den taaler ikke saadanne
ubodfærdige Folk; følg mig, jeg, Aslak Hætta og Mons Somby er een
Person i Guddommen; en Røst fra Himlen har befalet mig at udrydde de
Vantro i Koutokæino."

„Du er ikke værd at leve," blev der sagt til Johannes Johannesen Hætta,
da han, idet han lovede at følge Flokken, bestemt forlangte, at man
intet ulovligt maatte foretage sig; „Gud har kaldet os til denne
Gjerning, og hvad Gud har befalet, er ingen Synd."

„Nei, det er ingen Synd," raabte flere, „thi intet sker uden Gud."

„Følg med," sagde Moderen til Sønnen, „hvis Du vil blive delagtig i
Saligheden." „Følg med," sagde Manden til Hustruen, „ellers bliver Du
udelukket fra den evige Salighed; Dine to Sønner (Mons og Ole) og Aslak
Hætta har jo sagt, at de er Vagt for Døren til Himmerig."

Elen Spein fortalte, hvorledes hendes Aand gjennem en Stemme fra Himlen
var bleven betydet, at man skulde stride mod de Ugudelige; hendes
Søster Kirsten berettede, at hun havde faaet en Opfordring fra Guds
Aand om at være med.

Ogsaa Aslak Hætta talte om Drømme og Syner: en Gang syntes det ham, at
han brødes med en Mand og kom til at ligge øverst, hvorpaa han bed
Næsen af sin Modstander; en anden Gang saa han sig i Kamp med en anden,
som han ligeledes overvandt, og hvis Legeme han derpaa kastede i en
Brønd.

Endelig mente Aslak Hætta, at Tiden var kommen. Der var nu samlet saa
mange i Renbyen, at han ansaa sin Styrke for tilstrækkelig til at
overmande de Ugudelige i Koutokæino. Det var Søndag den 7de November
1852. Aslak Hætta gik fra Telt til Telt og samlede Mængden til Opbrud,
truende paa Livet enhver, som ikke vilde følge; „ikke engang en Hund
skal blive352

her tilbage." Han bød dem alle forsamle sig uden for hans Telt.

Planen var nu modnet: man skulde næste Morgen være i Koutokæino,
straffe de Uomvendte, dræbe Lensmanden og Handelsmanden, opbrænde
Kirken, Præstegaarden og Handelsstedet, tugte Præsten og føre ham og
hans Kone, hvis de ikke gjorde Modstand, med sig tilbage, for at
forhindre ham i at prædike og tvinge ham til at leve som Lap; end
videre skulde de Uom-vendtes Gods røves eller ødelægges. Enhver af
Deltagerne skulde staa til Ansvar for, hvad der blev udøvet, selv om
han ikke havde deltaget i enhver Gjerning.

Om Aftenen var alle forsamlede og reisefærdige uden for Aslak Hætta's
Telt; der var i alt 30 voksne Personer og 19 Børn. Ingen blev tilbage,
endogsaa alle Hundene fulgte med. Teltene blev staaende, og der blev
kun medført de til Kjøringen nødvendige Rener; de øvrige Rener lodes
tilbage uden Bevogtning. I en af Pulkene medførtes et Læs Ris. Før
Toget satte sig i Bevægelse, opfordrede Aslak Hætta Mængden til at
holde Bøn, hvilket ogsaa især Kvinderne efterkom ved uophørlig at
raabe: „Herre Jesus, hjælp os," og nogle af dem skreg saa længe og saa
stærkt, at de blev ganske hæse.

Derpaa kjørte den lange Række af Sted. Aslak Hætta bagest for at have
Opsigt med dem alle, og med en stor Trækølle i Pulken. Johannes
Johannesen Hætta forsøgte to Gange at undfly, men blev hver Gang
indhentet. Ligeledes holdt man skarpt Øie med Peder Olsen, for at han
ikke skulde undslippe og mulig forberede Beboerne i Koutokæino paa,
hvad der ventede dem.

Noget før Midnat ankom Toget til Galanito, hvor man vilde overnatte.
Her boede Morten Olsen Tornensis og Kone, Aslak Mathisen Sara's Kone og
Lars Johnsen Gaino og Kone, alle bekjendte for at være uomvendte.
Morten Tornensis var selv ikke hjemme. De andre blev bundne paa Hænder
og Fødder, gruelig piskede med de medbragte Ris og tvungne til at352

gjøre Bøn. Derefter anstilledes en Prøve paa, hvorledes Opholdet er i
Helvede: alle blev lagte paa Gulvet, trukne frem og tilbage og piskede,
idet de snart lagdes paa Maven, snart paa Ryggen. Aslak Hætta gik et
Øieblik ud og saa nogle af Togets Kvinder staa udenfor; han sagde da
til dem: „Jeg skal sende mine Engle fra Himlen for at drive disse lade
Kvinder, der staar ledige, ind til at gjøre deres Pligt," hvorpaa han
jagede dem ind og tvang dem til at deltage i Piskningen. Han befalede
specielt Peder Olsen at piske Lars Gaino, „fordi de var gode Venner".
Selv holdt han senere et Stykke brændende Bark under den bundne Lars
Gaino's Hage. Derpaa lagde inan sig til Ro; de bundne blev ikke løste.
Det lykkedes imidlertid Lars Gaino at frigjøre sig, medens de andre
sov, og stille listede han sig ud af Huset. Men hans Flugt blev straks
bemærket, og en Flok satte efter ham; et dristigt Spring over en lille
Elv og Nattens Mørke bevirkede, at hans Forfølgere snart tabte hans
Spor og vendte tilbage. Han holdt sig skjult hele Natten, til han om
Morgenen hørte Toget drage forbi. Da han kom hjem, stod Huset tomt.
alle de øvrige Beboere var førte bort; men paa Bordet midt i Stuen stod
en Komse med hans lille, halvaarsgamle, sovende Barn, som Voldsmændene
ikke havde gjort nogen Fortræd og overset eller glemt. Husets
Varebeholdning var opbrudt, og Kjød og andre Sager borttagne, ligeledes
en Lommebog med en Pengeseddel i*).

Tidlig om Formiddagen, Mandag den 8de November, nærmede Toget sig
Koutokæino. Paa Elven traf Voldsmændene Johannes Mathisen Hætta's Søn
Mathis; han søgte forgjæves at undvige, blev pisket, indtil han
besvimede, og ført med. bunden til en Pulk, hvor Mons Somby satte sig
paa ham. Hans lille 12-aarige Broder, der fulgte ham, blev behandlet
paa samme Maade.

*) Den tomme Lommebog fandtes senere; Aslak Hætta havde tilegnet sig
Pengene.352

Ankommen til Johannes Mathisen's Gaard, standsede Toget. Her blev
Renerne spændte fra Pulkene, dog skulde nogle, omtrent 10 af de bedste
Kjørerener med Pulke følge bag efter Toget til Handelsmandens Gaard.
Man opfordrede Johannes Mathisen til at følge med, men han gav et
undvigende Svar. Opholdet her var ganske kort; det var tydeligt, som
Johannes Mathisen senere bemærkede, at man havde Hastværk. Medtagende
Johannes Mathisen's 20aarige, grædende Datter, fortsatte Toget Veien
til Fods til Ruth's Bopæl, efter at hver først af Gærdet i Nærheden
havde forsynet sig med lange og tykke Birkestave, flere af Arms
Tykkelse. Klokken var mellem 8 og 9 om Morgenen.

Johannes Mathisen's Gaard ligger kun et kort Stykke fra Præstegaarden
og Handelsstedet. Den nuværende Lensmands-bygning fandtes den Gang ikke
endnu; Lensmand Bucht boede hos Handelsmanden.

Hujende og skrigende nærmede Voldsmændene sig Handels-stedet. Paa
Gaardspladsen her stod Ruth og Bucht samt Handelsmandens Tjenestedreng
og saa dem komme. Bucht løb ind i Køkkenet til Buth's Kone og varslede
hende om, at der kom en Flok støiende Lapper, og bad hende lukke Døren
og ikke være bange.

I Spidsen for Toget gik Aslak Hætta, væbnet med en tyk Stav. Han gik
lige hen paa Bucht med Raabet: „Omvend Dig, Du Djævels Lensmand!" men
uden at oppebie Svar slog han ham over Hovedet med Staven, saa at den
Overfaldne segnede om. Aslak kastede sig derpaa over ham, afbed hans
Næse, og iclet han raabte andre til Hjælp, trak han Bucht's Kniv ud af
Skeden og bibragte sit Offer et Stik under venstre Armhulhed. Paa
Aslak's Baab om Hjælp tililede med høie Skrig Elen Skum, Aslak Somby og
Anders Pedersen Bæhr. og slog Bucht med Stave, indtil han syntes
bevidstløs. Han reiste sig dog igjen og løb hen til en Dør, hvor han
blev indhentet af Aslak Hætta, Aslak Rist og Ole Somby, atter slaaet
over Hovedet med Stave, og derpaa,352 RÆDSELSPERIODEN I KOUTOKÆINO. 387

medens de to sidstnævnte holdt ham, af Aslak Hætta med dennes Kniv, som
han førte med begge Hænder, og hvis Blad var 7 Tommer langt, 1 Tomme
bredt og lU Tomme tykt i Ryggen, tilføiet et Stik under høire
Skulderblad, saa at Kniven gik ind lige til Skaftet.

Straks da Bucht blev angreben, ilede Ruth ham til Hjælp, men blev
øjeblikkelig selv angreben af flere, navnlig Aslak Rist og Elen Skum,
medens andre hængte sig fast i hans Ben; han søgte at fravriste en
Kvinde hendes Stav, men blev greben om Livet af Ole Somby, og derpaa af
Mons Somby og Lars Hætta slaaet med Stave paa Hoved og Skuldre, til han
segnede. Han reiste sig atter paa Knæ, støttende sig paa Hænderne, og
raabte fortvivlet: „Er der ingen, som vil hjælpe mig," men blev igjen
slaaet over Hovedet, til han blev liggende bevidstløs, uden dog endnu
at opgive Aanden.

Bucht blev imidlertid slæbt hen og lagt ved Siden af Buth. Han reiste
sig paa ny og løb ind i Huset, men blev i Gangen indhentet af Mons
Somby, og af denne slaaet med en Stav i Baghovedet, saa at han atter
besvimede, hvorefter Aslak Hætta og Mons Somby slæbte ham ud og igjen
lagde ham ved Siden af Buth. Endnu en Gang reiste han sig og lob ind i
Gangen, forfulgt af de nævnte to; da han løb op ad Trappen, greb Aslak
Hætta ham i Benene, men Taget glippede, og det lykkedes Bucht at komme
op i et Loftsværelse, som han aflaasede. Mons Somby satte efter ham,
opbrød Døren med en Økse og fandt Bucht liggende halvdød i Sengen. Han
slog ham nogle Gange med Øksen over Hovedet, hvorunder Bucht biot
bevægede Øinene. Mons raabte nu ud af Vinduet: .Der er endnu Liv i
Lensmanden." hvortil Aslak Hætta svarede: .Anti-Kristus er noget
seiglivet!" Nu kom Aslak Hætta, Lars Hætta. Thomas Eira, Henrik Skum og
en Del Kvinder, hvoriblandt Elen Skum, stormende op ad Trappen og ind i
Værelset, hvor de fortsatte deres Mishandling af Bucht. Navnlig slog
Aslak Hætta ham med et Stykke af en352 RÆDSELSPERIODEN I KOUTOKÆINO.

paa Værelset staaende Væverstol, men da Livet endnu hang i den
mishandlede Mand, forsøgte Aslak Hætta at gjennembore hans Bryst med
sin Kniv. Dette vilde dog ikke lykkes, fordi Kniven ikke var skarp nok.
„Herre, hjælp mig!" stønnede den pinte Mand næppe hørligt. Aslak bød da
sin Broder Lars udføre Gjerningen. Denne tog sin store Kniv*), bad
Thomas Eira holde den midt paa Brystet, hvorpaa han selv med et Stykke
Ved bankede Kniven ind lige til Skaftet. Derved udslukkedes den sidste
Gnist af Liv hos Bucht. Da Lars Hætta atter trak Kniven ud, strømmede
Blodet ud af det frygtelige Saar og farvede Sengklæderne røde. Man lod
Liget blive liggende i Sengen, efter at først en Kone endnu for
Sikkerheds Skyld med en Kølle havde knust begge dets Arme.

Ruth blev paa det Sted, hvor han var falden, slaaet med Stave af en
Flok hujende Kvinder, men da der endnu var Liv i ham, befalede Aslak
Hætta Ole Somby at dræbe ham med Kniv. Ogsaa her holdt Thomas Eira
Kniven, medens Ole Somby bankede den ind med et Stykke Ved. Derpaa
begyndte Kvinderne atter at slaa den døde Mand i den Grad, at
Hjærneskallen blev fuldstændig knust, Bensplinter trængte ind i
Hjærnemassen, og Nakkebenet blev kløvet, ligesom hele Legemet for
øvrigt var fuldt af Saar. Aslak Hætta gav derpaa Befaling til at kaste
Ruth's Lig i Brønden, men betænkte sig straks og sagde: „Nei, lad ham
blive liggende til Skue for Israel."

I Handelsmandens Gang havde Ruth's Kone staaet og set, at hendes Mand
blev overfalden; da han laa paa Knæ og raabte om Hjælp, ilede hun hen
til ham, greb ham om Livet, men flk i det samme et Slag over Hovedet,
og vilde utvivlsomt være bleven dræbt, hvis ikke Tjenestepigen havde
revet hende bort og bragt hende ind i Gangen, hvor hun segnede om,
overvældet af

*) Af samme Dimensioner som den oven for beskrevne.352 RÆDSELSPERIODEN

Smerte, men atter fattede sig og derpaa hurtigt med sit mindste Barn
paa Armen ilede hen til Præstegaarden.

Ruth's Tjenestedreng lykkedes det, efter at have faaet nogle Slag, at
smutte op paa Loftet, hvor han skjulte sig. Her havde ogsaa
Husholdersken gjemt sig med Ruth's lille Søn. Men da Bucht var bleven
dræbt, og Voldsmændene atter begav sig ned fra Loftet, blev de Skjulte
fundne, grebne og slæbte hen til Præstegaarden.

I Præstegaarden stod Præsten i Køkkenet og talte med sin Kone, ikke
anende noget ondt, da Ruth's Kone kommer løbende med Tjenestepigen og
med frygtelig fordreiede Ansigtstræk raaber: „De dræber Ruth!" Hvoslef
løb øieblikkelig ud, og da han naaede Handelsstedet, saa han den døde
Ruth liggende midt paa Gaarden, med Ansigtet opad, omringet af en Hoben
rasende Kvinder, der ikke kunde blive træt af at slaa ham. Da Præsten
øieblikkelig saa, at der ikke mere var Redning for Ruth, der hverken
rørte sig eller gav nogen Lyd fra sig, ilede han ind i Huset og
gjennemsøgte alle Værelser for at finde Lensmanden, hvem han vilde have
til at ile til Autzie efter Hjælp, medens han selv blev hjemme hos
Kvinderne for at trøste dem og dø med dem. hvis det var Forsynets
Villie. Da han imidlertid ikke fandt Lensmanden nogensteds, anede han,
hvad der var sket, og i Bøn kastede han sig paa Knæ. Voldsmændene kom i
det samme stormende ind i Værelset, hvorpaa Ole Somby slog Præsten over
Hovedet, „fordi han ikke bad paa rette Maade, saa det kunde
tilfredsstille Aandens Fordringer." Præsten spurgte efter Bucht; der
blev svaret: „han er faren til Helvede med to Knive i Ryggen." Nu
begyndte hele Flokken at slaa til Præsten med knyttede Næver, at puffe
og støde til ham; han maatte kaste sine Briller, for ikke at faa
Glasstumper ind i Øinene. Derpaa slæbte man ham ud i Gaarden, hen ved
Siden af Ruth's Lig, under stadig Mishandling, ikke alene fra Mænd og
Kvinder, men ogsaa fra Børn, Drenge og Piger; de sønderrev hans Linned,
slog ham352

og spyttede ham i Ansigtet, medens Aslak Rist, til hvem han var
overgiven af Ole Somby, der erklærede, at det var under hans Værdighed
videre at befatte sig med Præsten, stadig stod foran ham med vilde
Øine, skrigende: -Gjør Forbedring, Du Djævelens Barn, Du Sjælemorder I"
medens andre skreg: „Anraab Jesu Navn!" En stor Del af Hoben begav sig
nu hen til Præstegaarden, hvorhen Aslak Rist straks efter ogsaa førte
Præsten, stadig stødende til ham „for at støde Djævelen ud af ham". Jeg
skal straks ogsaa føre Læseren hen til Præstegaarden, naar jeg har
skildret, hvad der videre gik for sig ved Handelsstedet.

Efter at man havde mishandlet Ruth og Bucht, blev førstnævntes Hus,
efter at alle Rum var opbrudte og Vinduerne itu-slagne, efter Aslak
Hætta's Befaling plyndret for det meste Løsøre, undtagen Møblerne, der
blev sønderslaaede, medens Resten udbragtes og nedpakkedes i de
medførte Pulke; endogsaa de mindste Skuffer og Æsker plyndredes; lige
saa udtoges fra Kramboden Kaffe, Sukker, Krudt'og Hagel. Derpaa
befalede Aslak Hætta, med Tilføiende, at enhver, som ikke efterkom
Befalingen, vilde blive dræbt, at Huset skulde opbrændes. Han selv
huggede Brænde dertil, som andre bar ind i Huset. Antændelsen udførtes
af Peder Olsen, ved at lægge Ild under et i et af Værelserne staaende
Skab. Da Vinduerne var udhuggede, gav Luftstrømmen snart Ilden rig
Næring, og inden kort Tid stod hele Bygningen i Lue.

Udenfor stod en Del af den rovgjerrige Flok og spiste en stor Roe, som
man havde funden i Kramboden, medens der under megen Munterhed blev
fortalt, hvor seiglivet Bucht havde været, og hvorledes man endelig
havde faaet Livet af ham. „Laan mig Din Kniv, Peder Olsen," sagde
Thomas Eira, „til at skære Roen med; paa min er der Djævleblod, med den
har jeg stukket Ruth og Bucht."

Imidlertid havde Aslak Hætta ogsaa været virksom paa anden Maade, idet
han gav en Flok Befaling til at gaa over352 RÆDSELSPERIODEN I

Elven til de der fastboende, piske dem og føre dem til Præste-gaarden.
En tilfældig Tilreisende, der kom for at handle med Ruth, blev
ligeledes banden og ført til Præstegaarden. Denne var derfor
efterhaanden bleven opfyldt af Mennesker.

Da Præsten havde forladt sin Kone og de andre to Kvinder, aflaasede
disse Døren. Snart kom en Flok af de vilde Mennesker til Præstegaarden,
gik rundt om den, idet de med deres Stave bankede paa Væggen, og
begyndte derpaa at slaa Vinduerne ind. Fruentimmerne flygtede fra det
ene Værelse til det andet, til sidst ind i Spisekammeret, men efter at
ogsaa her Vinduet var slaaet ud. og efter at den ene af Præstegaardens
Døre var opbrudt, kunde det ikke nytte længer at forsøge Flugt: de gik
derfor Voldsmændene i Møde i Køkkenet. De blev førte ind i Stuen og
frygtelig piskede. Efterhaanden førtes flere og flere der ind, især
Kvinder, og alle blev paa det grueligste mishandlede.

Præsten var, som vi har set, af Aslak Rist ført hen uden for
Præstegaarden. Han søgte at faa en Samtale i Gang med Aslak, for at
forhale Tiden, idet han stadig haabede, at en eller anden af Beboerne
kunde være ilet til Autzie for at hente Hjælp; han prøvede paa lidt
efter lidt at drage Aslak hen i Retning ad Johannes Mathisen's Gaard,
for muligvis derfra at faa sendt Bud til Autzie; men det lykkedes ikke.
Af Aslak og andre blev Præsten igjen dreven tilbage til Præstegaarden,
hvor Aslak atter begyndte at besværge Djævelen i Præsten. Denne frøs
meget i den strænge Kulde (H- 35° C.), da han var barhovedet og kun
iført Slobrok, hvorfor han bad Aslak om at maatte laane dennes
Yder-pæsk, som Aslak ogsaa trak af sig, idet han tillige gav Præsten
Skindhandsker og Hue. Dette var til stor Held for Præsten under de
senere Mishandlinger.

1 Præstegaarden fortsattes imidlertid Ødelæggelsesværket. Med Stave og
Økser sloges Vinduesstolpcrne bort og Rammerne ud, og Mængden krøb ind
gjennem Aabningerne. Xu blev ogsaa Præsten ført ind i Værelset, hvor de
øvrige blev piskede. Han

bad de vilde Mennesker om at skaane Kvinderne. Han faldt paa Knæ og bad
høit paa Norsk; de Rasende syntes at være tilfredsstillede, naar de
biot hørte Jesu Navn. Nu begyndte der frygtelige Scener. Alle blev
piskede paa det blotte Legeme, for at den gamle Adam kunde dræbes.
Præsten og Handelsmandens Dreng blev bundne om Fødderne, trukne omkring
paa Gulvet under Skrig, Hujen og Forbandelser, og piskede med de fra
Renbyen medbragte Ris. Den høie Krave paa Pæsken og Huen afbødede mange
Slag. som tildeltes Præsten, men til sidst rev man Huen og Vanterne af
ham, saa at han snart blødte paa Ansigt og Hænder. Kvinderne blev
kastede om paa Gulvet, man satte sig paa dem og piskede dem paa den
blottede Krop, paa Hovedet og i Ansigtet, saa de hovnede op eller
blødte; flere besvimede. I Pauserne mellem Piskningerne maatte Ofrene
lægge sig paa Knæ og anraabe Jesu Navn. Aslak Rist havde Opsynet under
hele denne Akt, medens Piskningen især udførtes af Kvinder. Naar
Præsten bad sin Kone og de øvrige Ulykkelige om at være taalmodige og
have Tillid til Gud, syntes Voldsmændenes Raseri at optændes, idet de
da fordoblede deres Mishandlinger. Præsten blev behandlet med størst
Grusomhed; ofte troede de andre, at han var død. Et infernalsk
Spektakel, Hujen og Hylen, Raab og Skrig dannede det passende
Akkompagnement til den forfærdelige Scene, der vedvarede i flere Timer.
Peder Olsen stod Vagt uden for Vinduerne, for at ingen skulde undslippe
gjennem dem, og slog med en af de udhuggede, Vinduesposter enhver, som
indenfor nærmede sig Vinduerne.

Igjennem Døren saa man paa Køkkenets Væg et lysende Skin. Det var
Rüth's Hus, der brændte. Præsten bad Aslak Rist om et Øieblik at løse
Linen om hans Ben; Aslak opfyldte denne Bøn og førte Præsten ud paa
Køkkentrappen, pegede mod det brændende Hus og sagde: .Der kan Du se,
Præst, hvorledes de Ubodfærdige brænder i Helvede; hvis Du vil ydmyge
Dig under Aanden, skal Du faa Lov til at leve."352 RÆDSELSPERIODEN I

En Del forlod nu Præstegaarden for at fortsætte Plyndringen af Ruth's
Krambod. Der indtraadte en længere Pause i Piskningen. Men de bundne
blev ikke løste, og ingen fik Lov til at forlade Værelset. Da Huset
næsten var nedbrændt, begyndte atter Piskningen og Mishandlingen som
før, dog gik det nu især ud over dem, der var førte ind fra de
omkringliggende Huse. Vilde, vanvittige Hyl, Forbandelser og
Smerteskrig fyldte atter Rummet: de, som ikkevar ivrige nok til at
piske, blev selv slaaede med Ris over Hovedet af de andre.

Klokken 3 om Eftermiddagen lød Raabet udenfor: „Autzie-folkene kommer!"
Inde i Stuen gjenlød det: „Autziefolkene kommer!" De ulykkelige,
mishandlede Ofre aandede atter op: .Hjælpen kommer!" »Ingen maa forlade
Værelset," bød Aslak Rist; en Mand blev sat som Vagt ved Døren, medens
de øvrige Voldsmænd samlede sig uden for Præstegaarden.

Om Formiddagen var en lille Gut kommen løbende hen til Johannes
Mathisen og havde fortalt ham. at Ruth og Bucht var dræbte. Johannes
spændte øjeblikkelig sine Skier paa og ilede til en Benby, hvorfra han
i største Hast kjørte til Autzie.

Han ankom her noget før Middag og underrettede Beboerne om, hvad der
gik for sig i Koutokæino, og at man øieblikkelig maatte drage af Sted,
for at komme de endnu levende til Hjælp. Ved en heldig Omstændighed var
ganske tilfældig alle Beboerne til Stede, da Underretningen kom, og
havde tillige Rener paa Pladsen, da de netop samme Eftermiddag skulde
kjøre Ved og Hø; tilfældigvis var ogsaa netop nogle Fjældlapper
nærværende. Alle var straks villige til at drage til Koutokæino. og saa
snart det lod sig gjøre, kjørte man af Sted. Der var i alt 1(> Mænd og
3 Kvinder. Tre af Mændene var forsynede med Geværer, de øvrige væbnede
sig med Birkestave.

Omtrent Kl. 3 kom man til Koutokæino. I Nærheden af Kirken blev Renerne
bundne, og Flokken begav sig til Fods hen imod Handelsstedet. Ilden
lyste i den begyndende Skumring fra

det snart nedbrændte Hus. Foran Ilden saa Autziefolkene en Flok
Mennesker komme- dem i Møde, alle bevæbnede med Birkestave. Da begge
Parter var komne hinanden saa nær, at de kunde forstaa hinandens Tale,
hørte Autziefolkene de Aandelige raabe til dem, om de vilde ydmyge sig
for dem. Kirkesanger Clement Gundersen, der gik nogle Skridt foran de
øvrige af Autziefolkene, forlangte, at de Aandelige skulde sende en
Mand, for at

Johannes Mathisen Hætta.

begge Parter i Fred kunde samtale. Der kom intet Svar, men under vilde
Hyl stormede Aslak Hætta i Spidsen for sine Trosfæller frem mod Clement
Gundersen. „Vogt Dig, eller jeg skyder," raabte Clement og affyrede
Geværet, men uden Virkning, da det ved en Feiltagelse kun var ladet med
løst Krudt. I samme Nu laa begge Partier i Haandgemæng. Skuddene
knaldede, og bragende foer Stavene imod hverandre. Clement Gundersen
blev slaaet i Hovedet, saa han sank i Knæ. Aslak Hætta søgte at352

gribe ham i Struben og rev ham til Blods i Ansigtet, men Clement var
saa heldig at faa to af Aslak's Fingre i sin Mund. og uagtet han næsten
var bevidstløs, bed han saaledes til med Tæn-

Clemest Gi nüebsex.

derne, at Aslak skreg af Smerte og ikke kunde komme los. I det samme
gav Jchannes Mathisen Aslak et saadant Slag over Hovedet, at han
besvimede, hvorefter Clement slåp Taget352

og kom til sig selv igjen. Han tog nu Aslak's Stav og slog om sig til
høire og til venstre. Der vankede blodige Hug i dette Slag. Men skjønt
de Aandelige var dobbelt saa talrige som deres Modstandere, maatte de
til sidst bukke under; saa godt som alle blev slaaede til Besvimelse;
et Par af dem, nemlig Ole Somby og Marit Basmusdatter Spein, blev
endogsaa kvæstede saaledes, at de døde kort efter.

Autziefolkene havde vunden en glimrende Seir, om end de selv havde
faaet mange drøie Slag. Koutokæino var reddet fra at gaa totalt til
Grunde.

De i Præstegaarden indespærrede Ulykkelige var atter fri. De sank alle
paa Knæ, og en inderlig, brændende Takkebøn opsteg til Himlen.

De paa Marken bevidstløs liggende Forbrydere blev bundne om Ben og
Hænder og paa Pulke og Kjælker trukne hen til Præstegaardens Stabur,
hvor de blev indespærrede. Nogle faa af Voldsmændene, hvoriblandt Aslak
Rist, var undslupne, men blev senere indhentede og fangne.

De fra Handelsmandens Hus og Krambod udbragte Sager var blevne kastede
paa Ilden, saa snart man flk Autziefolkene i Sigte, „for at de ikke
skulde komme andre til Nytte, hvis de Aandelige skulde blive
overvundne".

Ruth's Legeme fandtes paa det Sted. hvor han var falden, stivfrossent
og bedækket med Blod. Nogle af Bucht's Ben fandtes i Ruinerne af det
nedbrændte Hus.

Uden for Staburet blev der sat Vagt. Indenfor larmede de vilde
Mennesker, skjældte og bandede, hylede og skreg, angrede, at de ikke
havde dræbt flere, og ønskede sig kun fri, for at kunne gjøre det. De
stakkels smaa Børn, hvis Mødre var der inde, skreg ynkelig: „Slip Moder
løs, slip Moder løs!"

Det var næsten ikke muligt at faa Rener og Folk til at transportere
Fangerne til Alten, da de fleste af Egnens Lapper352 RÆDSELSPERIODEN I
KOUTOKÆINO.

var dragne bort i Forfærdelse over de frygtelige Begivenheder. Først
Onsdag Aften kunde de komme af Sted. Onsdag Morgen sang Præsten og hans
Nærmeste en Takkesalme uden for Staburet og holdt Bøn, saa at Fangerne
kunde høre det.

Vinduerne i Præstegaarden maatte i Begyndelsen tildækkes med Planker og
Benskind, saa at der var aldeles mørkt i Værelserne. Kulden var
fremdeles saa stræng, at man i de utætte Værelser stadig maatte gaa med
Pæsk paa.

Voldsmændene forlod deres Rener uden Bevogtning, 3000 adspredtes,
streifede vidt omkring og gjorde megen Skade ved at opspise de
Fastboendes Høbeholdninger.

Flere ansete Mænd stillede sig i Spidsen for en Indsamling til Fordel
for saa vei de Skadelidte som de kjække Redningsmænd. Der indkom
omtrent (>000 Kroner; heraf flk bl. a. Clement Gundersen 120 og
Johannes Mathisen Hætta 80 Kroner. De havde uden Tvivl fortjent en
større Belønning for deres mandige og smukke Daad.

I den store Retssag, som fulgte efter, blev i alt 33 Personer tiltalte
for Mord, Mordbrand, Vold paa Person og Gods etc. Ved Høiesteretsdommen
blev 5 dømte til Dødsstraf, nemlig Aslak Hætta, Lars Hætta, Mons Somby,
Elen Skum og Henrik Skum; 8 til Strafarbeide paa Livstid, hvoriblandt
Aslak Rist, Thomas Eira og Aslak Somby. De øvrige til Strafarbeide paa
længere eller kortere Tid.

Dødsdommen blev imidlertid kun fuldbyrdet paa Aslak Hætta og Mons
Somby, der blev henrettede i Alten den 14de Oktober 1854. De røbede
under Sagen ingen som helst Anger og fastholdt til det sidste deres
Paastand om ingen Forbrydelse at have begaaet, men at have handlet som
af Gud udvalgte Redskaber i Forsvar af Aandens Sag og i Kamp mod de
Uomvendte. Over 1000 Mennesker havde samlet, sig ved Retterstedet,
deriblandt en hel Del Koutokæino Lapper; en Troppeafdeling havde352

ledsaget de Dødsdømte fra Tromsø. Mons gik til Retterstedet lige saa
rolig, som han hele Tiden havde været i Arresten, og han lod sit Hoved
falde uden at ville erkjende at have begaaet nogen Synd og uden at
ville modtage Sakramentet. Aslak har

Lars Jakobsen Hætta.

vistnok lige til det sidste staaet i den Formening, at han vilde blive
benaadet. Først da Mons var bleven henrettet — der hengik omtrent en
Time mellem begge Exekutioner — sank han fuldstændig sammen, og paa
Veien til Skafottet hylede og skjæl-vede han krampagtigt, ja satte sig
endog til Modværge, saa at352 RÆDSELSPERIODEN I KOUTOKÆINO.

han med Magt maatte overmandes. Ogsaa han døde uden at ville høre Tale
om Bod eller Sakrament.

Lars Hætta blev paa Grund af sin unge Alder benaadet med livsvarig
Tugthusstraf. 1 Straffeanstalten i Kristiania lagde man snart Mærke til
hans gode Begavelse og exemplariske Opførsel. Et Par formaaende Mæncl
fik Interesse for ham, skaffede ham Undervisning i flere Retninger, og
han tilegnede sig de forskjellige Kundskaber saa hurtigt, at han i
Fængslet oversatte paa Lappisk en Bibelhistorie, det nye Testament,
Salmebogen og en Del mindre Bøger, Oversættelser, der, reviderede af
kyndig Haand, er udkomne i Trykken og endnu i vore Dage benyttes af
hans Landsmænd. Paa Grund af de Fortjenester, han derved indlagde sig,
og da hans Opførsel i det hele taget stadig var rosværdig, fritog
Kongen ham i 1867 for videre Straf. Han bor nu i Koutokæino, fremdeles
sysselsat med literære Arbeider.

Den ubønhørlige og fortjente Haardhed, hvormed Øvrigheden tugtede hine
Voldsmænd, slog som et Lyn ned i hele Befolkningen, og endnu i vore
Dage gyser man, naar man tænker paa hin frygtelige Novemberdag og
Drabsmændenes sørgelige Skæbne.

Vi har nu fulgt Bevægelsen fra dens Ophav til dens Ende. Det vil være
klart, at den i sin inderste Grund er et Udslag af religiøse
Grublerier, der senere parrede sig med Hovmod og Herskesyge, ligesom i
Slutningskatastrofen ogsaa øiensynlig egennyttige Motiver og personlig
Hævnlyst var medvirkende. At Bevægelsen kunde naa saadanne Dimensioner
og føre til saadanne Følger, lader sig forklare, naar man kjender
Lappernes levende Fantasi, deres for dybe Indtryk modtagelige Sind. og
dertil føier den den Gang sparsomme geistlige Betjening samt Lappernes
forvirrede Begreber om Lov og Øvrighed, der ikke lod dem indse.378

at de, som paa Embeds Vegne optraadte kraftigt mod dem, handlede af
renere Hensyn end Lyst til at skade og fornærme dem.

Men i alle Fald danner det Billede, jeg her har oprullet for Læseren,
et enestaaende, mærkeligt Blad i vort Aarhundredes Historie, mere ligt
en fantastisk Digtning end en tro Gjengivelse af virkelige Tildragelser
for kun en Menneskealder siden.XIII. Paa Reise.

Koutokæino, den lode Marts 1883.

, Wenn jemand eine Reise thut, dann kann er was erzäh-len" — det er en
saadan pæn og passende Begyndelse for en Reiseskildring, disse den
gamle Wandsbecker Digters bevingede Ord, og derfor begynder jeg med
dem. Ikke alene slipper jeg derved at bryde mit Hoved med selv at finde
paa en pyntelig Introduktion, men jeg følger da ogsaa en god gammel
Skik; thi har ikke i adskillige Snese Aar omtrent hver anden Forfatter
af lange Beretninger om korte Reiser disket op med Claudius's Sentens?

„Wenn jemand eine Reise thut, dann soll er was erzählen" — siger De
formodentlig, hvis denne „jemand" er identisk med Deres ærbødige
Forfatter, der nu saa længe har opvartet Dem med den tynde Suppe, som
han i sine tidligere Breve har forsøgt at koge paa de Koutokæino
Pølsepinde, at De begjærlig efter lidt Afveksling har al Grund til at
fordre, at han ikke forsømmer at berette om de mærkelige Ting, som han
oplevede og saa paa sin Reise til — ja, det skal De faa at vide siden.
For Resten be-380

høver De ikke at nære nogen Frygt f'or, at han skulde føie denne
Forpligtelse som nogen trykkende Byrde, thi

„Wenn jemand eine Reise tliut, dann mus s er was erzäh-len" — jeg ved
ikke, om De kan stoppe Niagaras brusende Fald, men jeg ved, at det er
lettere end at standse den Talestrøm, der vælder ud af en Reisendes
Mund, naar han er vendt tilbage fra sin Reise, selv om denne kun var
halv saa lang som fra Gadens ene Ende til den anden. Oprigtig tait,
Kjære, er det ikke en af Reisens største Nydelser at gaa omkring med
den Tanke: hvad kan man nu ikke fortælle, naar man kommer hjem? Løber
man ikke med Tungen ud af Halsen fra det ene apokryfe Museum til det
andet, klatrer man ikke i sit Ansigts Sved op til det ene Udsigtspunkt
høiere end det andet — ikke just fordi man egentlig har Interesse for
dette eller Forstand paa hint, men biot for hjemme at kunne fortælle
derom? Vi er i det Kapitel alle i nær Slægt med Mester Gert Westphaler;
reis biot saa langt, som en Cigar brænder, straks maa det frem: „Jeg
gjorde en Gang en Reise fra Haderslev til Kiel: denne Reise glemmer jeg
aldrig, osv. osv." Jeg er i den Henseende ikke bedre end andre — nødig
vilde jeg rigtignok nu, at De skulde sige til mig, som, ja hun hed
formodentlig Leonora, sagde til Holberg's udødelige Barber: „Nu kan I
fortælle min Kat Resten af Historien" — og De har selv i mit sidste
Brev set, at jeg endog i Sneørkenens Ensomhed ikke kunde lade være at
prale med, at jeg har været baade her og der i Verden.

„Wenn jemand eine Beise thut" — Kjære, bliv ikke utaalmodig, jeg skal
straks tage fat — saa altsaa „kann, soli, muss er was erzählen" — nu
tror jeg, at jeg tilstrækkelig har dokumenteret min Berettigelse til at
fortælle det, jeg nu vil fortælle.

Denne Dokumentation kunde gjærne have været borte, mener De. Aa ja, jeg
mener det samme. Men da jeg dog nu har haft det Besvær at udtænke og
nedskrive den, saa lad den staa. De kan springe den over, naar De læser
disse Blade næste Gang.PAA REISE.

381

Saa, efter at nu Ouverturen er spillet, kan der gives Signal til, at
Tæppet skal gaa op. Men hvad hedder egentlig Komedien, og hvorom
handler den?

Det vil De efterhaanden faa at vide i Løbet af Komedien. En Forfatter
maa sørge for at holde sin Læser i Spænding. Foreløbig skal jeg dog
imødekomme Deres Nysgjerrighed saa vidt, at jeg røber for Dem, at
Begyndelsen foregaar i Koutokæino.

Personerne er Lensmanden, en Forstmand fra Bossekop, Forfatteren, to
Lapper og syv Rener, diverse Pulke, Kofferter og Madkasser. Den levende
Part af Personlisten er, dels ved Naturens, dels ved Kunstens Hjælp,
iført Benens varme Pels; Koffer-terne og Kasserne er forsvarligt
nedpakkede i Bagagepulkene. Straks efter Middag skal Reisen begynde. Et
uventet Besøg, som indtraf straks før Middag, forpurrede imidlertid
Realisationen af denne vor Plan. Den sjældne, men derfor just egentlig
ikke velkomne Gjæst var en orkanagtig Storm fra Syd, en af dem, der paa
de meteorologiske Kaart betegnes ved en Pil med fem Tværstreger. Den
kom ikke som sædvanlig med Skyer og Sne eller Regn i Følge; nei, Solen
stod smilende paa den rene, blaa Himmel og betragtede med synlig
Fornøielse den lystige Leg, som de galopperende Luftmasser opførte paa
Jordoverfladen. Der var rigtignok ikke meget her, som Stormen kunde
lege med; der var lidt Sne og under den lidt Sand; men der var ikke et
Snefnug, ikke et Sandskorn, som ikke maatte med i den kaade, hvirvlende
og feiende Runddans, som Vinden, hvinende og pibende mellem Husenes
Hjørner, selv præsterede Musiken til. Op ad den bageste Side af
Synskredsens Bakker kom de farende, disse Skyer af Sand og Sne, saa at
Bakkerandene stod indhyllede i en tæt Taage; i strygende Karriere foer
de derpaa ned ad Skraaningernes forreste Side, hen over de store
Flader, hvor ingen Modstand mødte dem. Men kun umiddelbart ved Jordens
Overflade, til en Alens Høide eller saa omtrent, foregik denne lystige,
vilde Jagt; man havde derfor et fuldstændigt Overblik over den, og det
var et lige saa382

pragtfuldt som sjældent Syn at betragte dette hvide, urolige Hav, hvis
Bølger i Solskinnet glinsede som Sølv.

Vi havde allerede taget en rørende Afsked med vore tilbageblivende
Venner; alle de ved en saadan Leilighed brugelige og passende Ønsker og
Løfter var blevne udvekslede; men da vi trods vor ustyrlige Lyst til at
komme af Sted, dog ikke kunde lade være at gjøre den triste Erfaring,
at vi, saa snart vi satte Foden uden for Døren, maatte anspænde alle
vore Kræfter for ikke at gaa samme Vei som Sneen og Sandet, kunde vi
ikke andet end bøie os for det Faktum, at en Reise i den låve Pulk lige
stik imod en saadan fygende Storm — De skjønner nu, at Reisen gaar mod
Syd — hører til de ubehagelige Tilfælde, som Livet byder En under Navn
af Umuligheder. Reiseklæderne maatte af igjen.

Stormen muntrede sig hele Natten igjennem og en god Del af den følgende
Dag med, men hen ad Middag lod den til at have blæst sin værste
Hidsighed af sig, og tilsyneladende træt og udmattet formaaede den kun
af og til at istandbringe et kraftigt Pust. Vi havde atter
Reiseklæderne paa og tog paa ny Afsked.

Skal jeg nærmere udmale, hvorledes Afreisen gik for sig? omtale alle
dens uforudsete Fortrædeligheder, skildre den Hurlumhei, der opstod, da
netop i Afgangens Øieblik hele Raiden med vor Bagage indfiltrede sig
til en uopløselig Klump, som man først efter lang Tids Arbeide fandt
Begyndelse og Ende paa? Aa nei, naar jeg betænker, at jeg trods mine
mange Ord endnu ikke er kommen saa vidt, at Reisen overhovedet er
begyndt, og naar jeg dertil lægger, at det er en Reise paa hele ni
Dage, som jeg har sat mig for at skildre, saa maa jeg nok i Fremtiden
gaa noget mere summarisk frem, ikke dvæle ved uvæsentlige Bagateller,
men holde mig til Hovedsagen uden at gjøre de mange Sidespring, der
hidtil har givet min Fremstilling en vis Lighed med Renens Maade at
løbe paa.PAA REISE. 405

For altsaa at bøde paa min hidtidige, TmsTAM-SHANDY'ske Sendrægtighed,
gjør jeg nu et stort Spring: 5—6 Timer frem i Tiden, 3--4 Mil frem i
Rummet. Saa langt er vi nu naaede Syd for Koutokæino; vi er paa en Elv.
hvis Navn De. hvis De ikke har andet at bestille, kan øve deres
Taleorganer til at udtale: Bievjavæijokka. Eller rettere, vi skulde
have været paa Elven, men vi er der des værre ikke. Der er noget andet
paa Elven, som forhindrer os fra at være der; noget, som under normale
Forhold pleier at være i Elven. 1 de sidste Dage er der i disse Egne
falden store Snemasser, hvis Tryk paa Isen har tvunget en Del af Vandet
op paa denne, saa at det nu er en Elv i to Etager; den ene flyder i sit
sædvanlige Leie. den anden paa den førstes Isloft. Pulken er rigtignok
baadformet, og Renen en god Svømmer, men des værre tillader de faktiske
Forhold og navnlig Tyngdens ubønhørlige Love mig ikke at gjøre
Renreiserne endnu mere eventyrlige, end de er i Virkeligheden, ved
ogsaa at lade dem gaa for sig paa det vaade Element. Da vi altsaa ikke
kunde benytte dette, og da af de øvrige tre af den før-kemiske
Tidsalders Elementer heller ikke Luften — vi havde ingen Flyvemaskine —
eller Ilden — vi havde lige saa lidt noget Lokomotiv — stod til vor
Disposition, maatte vi bruge det tjerde og sidste Element, nemlig
Jorden. Det vil sige, vi maatte søge at bane os Vei langs Elvens
kratbevoksede og bakkede Bred. Aftenen var mørk og tyk. Stormen og
Snefoget begyndte med fornyet Kraft at gjentage Gaarsdagens
Extravagancer, og kun en Gang imellem tittede Fuldmaanens runde,
joviale Ansigt frem mellem de jagende, sorte Uveirsskyer, og kastede et
Par Minuters Lys ned over vor besværlige og langsomme Færd i del
ufremkommelige Terræn. Snart sank Renerne til Skuldrene ned i den dybe.
løse Sne. snart maatte hele Karavanen gjøre Holdt, fordi den første i
Rækken var kjørt fast mod et Træ. Nu op ad Bakke, nu ned ad Bakke: nu
ned i Huller, nu op af Huller. Mine store Snebriller blev hurtigt ved
Vindens, Sneens og Ansigtsvarmens forenede Hjælp406 PAA REISE.

bedækkede med et Isbelæg, der som optisk Instrument betragtet havde den
mislige Egenskab at gjøre mig aldeles blind. Da jeg derpaa med megen
Møie havde faaet Brillerne løs fra de under Huen gjemte Øren — De maa
huske, at Hænderne sidder i Monstra af Vanter, og at Tømmen under ingen
Omstændigheder maa slippes — og med ikke mindre Besvær praktiseret
denj. jeg mener Brillerne, ned i min ene Vante, opdagede jeg snart, at
jeg var kommen fra Dynen i Halmen; thi de af Stormen piskede smaa
Snekorn eller Iskjærner foer ind i Øinene med en Virkning, som om det
havde været skarpkantede Sandskorn, og forvoldte en saa skærende
Smerte, frøs endogsaa fast med Øienhaarene, at jeg til sidst maatte
lukke Øinene aldeles til og ganske overlade det til min Piens
Forgodtbefindende, hvorhen og hvorledes den vilde transportere mig.
Saadanne Smaating, som at hele Skjægget forvandler sig til en eneste
Isklump, taler jeg slet ikke om; thi det hænder hver Gang, man reiser.
Men for ikke at lade Skildringen af disse Gjenvordigheder vare lige saa
længe, som selve disse varede — kort og godt: sent paa Natten kom vi
endelig til Fjældstuen Aidejavre.

Disse Fjældstner er Lapmarkernes første Bangs Hoteller — er Deres
Fordringer mere beskedne, for at tale i Beisehaand-bøgernes Sprog, kan
jeg anbefale Dem et af Bøg og Lapper og Hunde og adskillige andre
Væsener opfyldt Telt eller, s'il vous plait, en Hule i Sneen. Men som
alle Vegne, staar man sig ogsaa i dette Hjørne af Verden bedst ved at
tage ind i de bedste Hoteller. Man faar i disse Fjældstuer en udmærket
Renboeuf, en aldeles excellent Benbouillon og Toddy efter Behag og
Trang -NB. hvis man selv medfører de nødvendige Ingredienser, Redskaber
og Beholdere. Men De kan være overbevist om, at den bedste Ret ved
Kongens Taffel ikke paa langt nær smager Dem saa godt, som vor Boeuf og
vor Bouillon og vor — nei vore Toddyer smagte os denne Aften og alle de
senere Aftener, der ligesom denne fulgte paa en anstrængende Dag. Se
paa os tre,PAA REISE.

som sidder i den lille mørke og låve Stue, hvis Bjælkevægge De næppe
kan skimte i Belysningen af vort medbragte og i en Flaskehals placerede
Lys, der svagt sekunderes af de hendøende Gløder paa Arnestedet, hvor
vi har tillavet vort frugale Maaltid — De har aldrig paa Slottet i de
straalende Lysekroners blændende Skin set tre Ansigter, der mere
talende var et Udtryk for Lensmandens Yndlingssentens: „Das Leben ist
schön" („aber kostspielig," føier han undertiden til, naar han er ved
den anden Toddy).

Fjældstuen Sitsjajavre.

Der bliver lagt Ho ind paa Stuens eneste Seng — en ved Væggen staaende
Trækasse — og der bliver bredt Ho ud paa Gulvet, og snart sover vi alle
saa trygt og sodeligt, som laa vi i Edderdunsdyner og bag Silkeforhæng.

Et nyt Spring bringer os atter adskillige Mil fremad, men denne Gang
mod Øst: vi er næste Formiddag ved Fjældstuen Sitsjajavre, hvoraf De
her ser et Billede. Her er for ovrigt ganske som i Aidejavre; de samme
smaa. tarvelige Bygninger, det samme ensformige Landskab trindt
omkring. Efter et kort

Ophold kjører vi videre i sydlig Retning, og vi kjører over
Tsjurgimjavre og Gamasjavre og Stuorgoattemjavre og en hel Del andre
Javrer-(javre betyder i Lappisk Indsø).

Oppe paa en Bakke ligger der et løierligt Bygningskomplex: to parallele
og symmetriske Længdefløie, forenede paa hver Side ved høie
Pallisadevægge med Porte. Her holder vi vort Indtog; vi er i Neckela.
Den ene Fjerdepart af Stuen optages af en vældig, muret Kamin, hvor et
lystigt Baal af Fyrretræ flammer og knalder. Vi hører et Sprog, som
ikke er Lappisk, men som lyder lige saa fremmed, om ikke saa
velklingende. Paa Væggen er der opslaaet Bekjendtgjørelser i dette og i
det svenske og i et tredie Sprog, hvis Bogstaver vi endogsaa ikke
kjender.

Hvor har jeg nu ført Dem hen? spørger De.

Til Rusland, Kjære, til Czarens mægtige Keiserdømme, til Knutens
Territorium og Nihilismens Hjemstavn.

Det var et vei stort Spring, mener De rimeligvis.

Aldeles ikke, Høistærede; vi har kun reist fire Mil, siden vi forlod
Sitsjajavre. Men jeg mærker, De trænger til, at jeg opfrisker Deres
geografiske Hukommelse. Hvis De vil se paa et Kaart over disse Egne,
vil De finde, hvad De formodentlig havde glemt eller maaske aldrig før
lagt Mærke til, at Rusland paa en høist underfundig og næppe naturlig,
men uden Tvivl diplomatisk rigtig Maade lader Finland kile sig langt
ind mod Vest mellem Norge og Sverige, saa at kun en smal Strimmel paa
faa Mils Brede skiller Rusland fra Bunden af de norske Fjorde paa denne
Kant, og saaledes at De, naar De tidlig om Morgenen forlader
Koutokæino, om Aftenen kan lægge Dem til Ro i Karesuando med
Bevidstheden om paa een Dag at have været baade i Norge, Rusland og
Sverige. Jeg ved ikke, om De forstaar saa meget Fysik, at De er
fortrolig med Theorien for Kilen — dette uskyldige Apparat er nemlig
for længst blevet annekteret af Fysikerne, der titulerer det „enkelt
Maskine" og sætter det i Familie med Knive og Naale — men det var ikke
herom, vi skulde tale; DePAA REISE.

har i hvert Fald set, hvorledes Arbeidsmanden uden Anelse om Theorien
forstaar at udnytte Kilens praktiske Brugbarhed. „So ein Ding muss ich
auch haben" — des værre ved jeg ikke, hvad det hedder paa Russisk — har
Rusland formodentlig sagt i klar Erkjendelse af Kilens Theori og
Anvendelse, og forstaaet at praktisere sin finlandske Kile saa langt
ind imellem de skandinaviske Tvillingriger, at — men tys, vi maa være
forsigtige med, hvad vi siger, og huske paa, at der ikke er langt fra
Rusland til Siberien.

Men for atter at komme tilbage til vort egentlige Thema: vi har, medens
vi snakkede 0111 Kiler, spist vor Middag i Neckela, ofret en Flaske
Portvin for at drikke baade Czarens og Storfyrsten af Finlands Skaal og
grundigt studeret de paa Væggene i det russiske, svenske og finske
Sprog opslaaede Bekjendtgjørelser, blandt hvilke især
Gjæstgiverstedernes Takst har lagt Beslag paa vor Opmærksomhed; vi har
heraf bl. a. lært, at der paa disse Kanter af Verden gives noget, der
hedder „en jungfru bränvin", og at denne mærkelige Artikel koster 15
Penniä; for „ett måltid mat, husmanskost" er Prisen 50 Penniä; en
„eldbrasa" koster derimod bare 2 Penniä. Den sidste Vare var den
eneste, vi lod os opvarte med; hvad den første angaar, saa var der her
hverken nogen Jomfru, d. v. s. et stort Snapseglas, eller Brændevin,
fordi denne Drik som Følge af en for Tiden kraftig, præstelig
Indvirkning i disse Egne i hvert Fald officielt betragtes med skjæve
Øine; Finnerne betegner den i deres Sprog endog som en Art Elixir des
Teufels, men des værre er Navnet, birro kusta, alt for uhøvisk, til at
jeg tør vove at oversætte det.

Men — endnu en Gang — for atter at komme tilbage til vort egentlige
Thema: Sagerne er atter nedpakkede, Renerne forspændte, og vi kjører
videre.

Egnen begynder nu efterhaanden at antage et mere venligt og afvekslende
Udtryk; de golde eller i det høieste med tyndt Krat bevoksede
Fjældbakker er ikke mere saa dominerende i

Landskabet, og snart er vi inde i de uhyre Skovstrækninger, der sammen
med de „tusen sjöar" danner den Del af Europa, der kaldes Finland. Men
da vi endnu i Aften skal være i Hätta, har vi ikke Tid til at tabe os i
saadanne eller andre lige saa interessante Betragtninger; vi maa i lige
Linie styre mod vort Maal.

I lige Linie: dette Udtryk maa De ikke tage i stræng bogstavelig eller
mathematisk Forstand; thi da vilde De have et aldeles feilagtigt Begreb
om Renens Maade at bevæge sig paa. De kan lige saa let faa Maanen til
at løbe i en ret Linie, som De kan faa en Ren dertil. Nu en Bugtning
til høire, nu en til venstre, saa igjen en til høire, og saa en til
venstre, og saaledes uafbrudt: det er paa den Maade, at man her reiser
i lige Linie. Veien bliver altsaa en af lutter Bugtninger bestaaende
Slangelinie, og hvis De forstaar lidt Mathematik, saa er Forholdet
omtrent dette: i Stedet for at gaa Diameteren, gaar Renen den halve
Periferi, i Stedet for at danne en ret Linie, er Veien sammensat af
lutter Halvcirkler, og De vil da ogsaa vide, at den derved bliver
1.5708 Gange længere, end den behøvede at være. Den ene Ren følger
nøiagtigt den andens Spor: den Vei, som paa Nysne dannes af den først
passerende Ren og Pulk, følges senere ufravigelig, hvor mange absurde
Krumninger den end gjør, af alle i samme Rute reisende Rener og Pulke,
lige indtil den udslettes af Sneveir eller Fog. Kommer en Ren af en
sammenhørende Række af en eller anden Grund nogle Øieblikke bort fra
den egentlige Vei, maa ogsaa alle de efterfølgende bort fra den; hvert
Sidespring, den ene gjør. maa Efterfølgeren efterligne.

Men under min Omtale af Renens Hang til Digressioner er jeg selv, som
De vil have bemærket, igjen kommen bort fra Veien. Altsaa hurtigt ind
paa den igjen!

I den mørke, stjærneklare Aften kjører vi gjennem de store Skoves tause
Haller, Nordlysets Straalespil bølger over vorePAA REISE.

Hoveder, og mellem Granernes og Fyrrenes ranke, sorte Stammer blinker
Fuldmaanens store, røde Skive frem.

Vi er i Hätta, Kirkestedet i Sognet Enontekis. Et i den senere Tid i
disse Egne ofte nævnt Navn, fordi dette Sted er Midtpunktet for en
religiøs Bevægelse, der i mange Henseender minder om det Røre, som
Karesuando Præsten Lästadius hen imod Midten af dette Aarhundrede gav
Stødet til, og som flk sit sørgelige Udslag i de blodige og vilde
Mordbrænderoptrin i Koutokæino. Nogen egentlig Fare for en Gjentagelse
af disse Udskeielser er der dog næppe; Lappernes koleriske, til et vist
religiøst Sværmeri tilbøielige Sind er rigtignok fængbart som Krudt;
men den ubønhørlige Haardhed. hvormed Øvrighedens Arm rammede hine
Voldsmænd, lever endnu i alt for frisk Minde blandt Folket, til at der
kan være Frygt for, at lignende religiøse Forvildelser hos vor Tids
Lapper skulde kunne vokse til saadanne Dimensioner, som den Gang var
Tilfældet. Men Lapperne fra Norge og Sverige reiser i Mængde til Hätta,
hvor Præsten ved at lægge Haanden paa deres Hoved ikke alene giver dem
selv Forladelse for alle deres Synder, men derved ogsaa tillige gjør
dem saa hellige og ophøiede, at de nu i lang Tid har Evne til paa samme
Maade at kunne uddele Syndsforladelse i ubegrænset Mængde til hvem som
helst anden. Og det kan ikke nægtes, at det er en. om end kun svag
Gjenklang af hine Tiders Vanvid, naar man nu f. Ex. ser den første, den
bedste Lap, der slet ikke undser sig for. naar der er Leilighed, at
stjæle sine Landsmænds Rener, reise omkring og byde de dertil Trængende
Portioner af den Syndsforladelse, som han har hentet i Hätta. Det vilde
føre mig alt for vidt. her at indlade mig paa en nærmere Omtale af alle
de mærkværdige Ting. man jævnlig hører berette om, hvad der foregaar og
læres i Hätta, eller at skildre de mange, i deres Beskaffenhed dels
latterlige, dels næsevise, for ikke at sige uforskammede Forsøg paa
ogsaa at paavirke de i de norske og svenske Nabosogne boende
Ikke-Lapper. Somme siger, det er religiøs Fanatisme,390

andre, at det er en forvirret Hjærne, som er Grunden til, at
Bevægelsens Leder farer frem, som han gjør. Jeg skal ikke give mig af
med at udgranske, hvad Aarsagen er; det er mig ogsaa temmelig
ligegyldigt, og Dem formodentlig ikke mindre.

Skal jeg skildre Aftenen eller Morgenen i Hätta?

Saafremt De er en Ynder af Whist, kan jeg fortælle Dem, at vi tilbragte
Aftenen i Gjæstgivergaardens lille Kammer med at spille adskillige
Omgange. Hvem der vandt, og hvem der tabte,

Parti fra Hätta.

kan være det samme, da De dog ikke har set vore Kort og kan afgjøre, om
Lensmanden havde Ret, da han paastod, at jeg burde have stukken med
Ruderknægt, medens jeg mente, det var rigtigst at lægge Nien paa.
Hvorledes vi flk fat i Kort i denne Pietismens Rede? spørger De. Vi
havde saamænd været saa uskikkelige at tage et Spil med fra Koutokæino.
Hvorledes vi turde sidde saa gemytligt ved vore Glas, kun et Par
hundrede Skridt fra Præstegaarden? spørger De dernæst. Jo, jeg skal
betroPAA REISE.

Dem, vi havde faaet at vide, at Præsten var bortreist; thi havde han
været hjemme, havde han sikkert trængt sig ind paa os for at examinere
os, hvorvidt vi endnu hørte til de Ugudeliges Tal, og havde han da
truffet os i Selskab med Kort og Glas, havde han uden Tvivl ikke alene
skjældt os ud for Helvedes Gesandter og Djævelens Leiesvende, men
rimeligvis ogsaa samlet Folk for at smide os ud af hans Rige. Men da
sligt altsaa ikke var at befrygte, drak vi vor Toddy i gemytlig Ro, og
efter Toddy er der intet, der smager saa godt som en kraftig
Renbouillon, og

Kirken i Hiitta.

efter denne gives der ingen lifligere Drik end Mælk. som der alle Vegne
i Finland er Overflod paa. Anna minulle maido — bring mig Mælk — var
det første og omtrent det eneste af det finske Sprog, som jeg lærte paa
denne Tur.

Eller vil De hellere, at jeg skal skildre den herlige, pragtfulde
Vintermorgen, som vi overraskedes med i Hätta? Den blaa Himmel og
Solskinsglansen paa de hvide Marker, Fuglenes jublende Morgensang fra
Naaletræernes Grene, det smilende Landskab med de store, prægtige Skove
omkring Hedanjärvis*)

*) Järvi er den finske Form for det lappiske javre.392

lange, isbelagte Vand — hvilken Modsætning til det fattige Landskab,
som mit Øie i det sidste halve Aar har vænnet sig til! Halvt gjemte
mellem Træerne skimtes de spredte Gaarde og Huse; høit op over dem
rager den nye Kirkes slanke Spir; som den mærkværdig skjøn og sirlig
staar der paa sin lille Høi, skulde ingen tro, at der i dens Indre
fremmanes saa mørke Billeder.

Et savnede jeg her og senere i det ellers saa tiltalende og ynderige
Finland. Her mangler Lappernes brogede Liv, deres farverige Dragt. Kun
rent sporadisk mødte vi hist og her en

Gjæstgivergaarden i Hätta.

Repræsentant for dette Folk. Kjedelig og ensformig er Finnernes Dragt,
kj edeligt og ensformigt Almuens Fysiognomi og Væsen. Mændenes sorte
Pelshue og Kvindernes korte Jakke er det eneste typiske ved Dragten,
der for øvrigt er lige saa triviel som den, man ser overalt i Europa.
For Resten benytter Finnerne meget ofte, især paa Reiser, den lappiske
Pæsk. Deres Fodtøi afviger fra Lappernes deri, at Komagerne og ofte
ogsaa Skallerne er forsynede med Skaft; men ogsaa almindelige
europæiske Støvler benyttes.PAA REISE.

Lad mig lier indskyde den Parenthes, medens Renerne spændes for, at det
paa disse Kanter har sine Vanskeligheder at finde ud af, hvorledes man
egentlig skal titulere de to Folkeslag, der sammen med Svenske og
Nordmænd bebor disse Egne. Lapperne kaldes af Svenskerne Lapper, men af
Nordmændene Finner, af Finnerne Lappalaiset, men selv kalder de sig
Sabmeladsjak. Finnerne kalder sig selv Suomalaiset eller Landalaiset,
men Nordmændene kalder dem Kvæner, Svenskerne Finner og Lapperne

Kvæiier.

Laddeladsjak. Kan De hitte ud af denne babyloniske Sprogforvirring? for
jeg kan min Sandten ikke.

Endnu et maa jeg ikke glemme, før vi forlader Hätta: jeg saa her — ja,
hvad tror De? — en Hest. De ler maaske, men jeg kan forsikre Dem for,
at jeg slet ikke havde betragtet et Mammuthdyr eller en Urokse, om
saadanne Skabninger spadserede omkring i Hätta, med mere Interesse end
denne Hest, den förste, som jeg saa efter mere end et halvt Aars
Forløb. Den syntes mig saa stor som en Kamel; mine Øine har nu saa
længe været394 PAA REISE.

vante til at betragte Renen som Dyreverdenens største Frembringelse.

Og saa af Sted. Og hurtigt maa det gaa; thi jeg er endnu

Jovel Velitallo, Kvæn.

ikke engang kommen to Døgn frem i Tiden, og der er over syv tilbage at
berette om. Altsaa i Galop gjennem de pragtfulde, rimbelagte
Naaleskove, i Galop hen over de endeløse, utallige Søer.PAA REISE.

Siden vi er komne over den finske Grænse, kan vi ikke undlade at lægge
Mærke til, at der ved hver Gaard findes en lille isoleret Bygning, hvis
Aabninger er tilsværtede af Røg. Spørger man om, hvad det er, faar man
til Svar, at det er Savna'en. For den, som ikke har læst Du Chaillu's
elskværdige Beretninger fra disse Egne, vil denne Benævnelse være lige
saa oplysende, som om jeg havde nævnt et hvilket som helst kinesisk
Ord. Da jeg for et Par Maaneder siden læste den bekjendte Gorillajægers
næsten utrolige Skildring af denne Indretning, var jeg overbevist om,
at hans Fremstilling her udelukkende var sammensat af den Slags
Uefterretteligheder, som man med et høfligt Navn kalder Usandheder. Men
ved nærmere Efterspørgsel erfarede jeg, at Du Ghaillu i dette Punkt kun
har berettet den rene Sandhed. Savna'en er Badstuen; naar den bruges,
er den opfyldt af koghede Dampmasser, der frembringes ved at hælde Vand
paa Ildstedets glødende Stene. Her hen spadserer hver Lørdag Aften,
selv i halvhundrede Graders Kulde, alle Kjøn og alle Aldre i den
Paaklædning, som de har faaet forærende af Naturen, og her tager
Herskab og Tjenerskab. Forældre og Børn, Bedsteforældre og Børnebørn,
Greta og Eva Maria, Lars og Mattias sig en compagnie et Dampbad: efter
at man dygtigt har pisket hverandre med Riskviste, tumler man sig bag
efter udenfor et Par Gange rundt i Sneen for at afkøles. Tvivler De,
saa kom selv og se eller læs Du Chaillu. Han siger:

„Badstuen dannes af et lille Træhus uden Vinduer: for oven findes en
Aabning for Røgen. Midt i Rummet staar en Slags Mur, opført af løse
Stene, der ophedes af et neden for anbragt Baal. Derefter slukkes
Ilden, Kvinderne renser Stedet for Aske og Sod, og Bøghullet tillukkes.
Et stort Kar med Vand bæres ind; en Del smidige Birkegrene lægges deri,
og med dem piskes senere Kroppen. Badstuen ligger for sig selv i nogen
Afstand fra de ovrige Bygninger, t'or at disse ikke skal komme i
Ildsfare, om Badstuen skulde komme i Brand. Hver Lørdag-396

aften, baade Sommer og Vinter, ser man Røg strømme ud af Badstuen. Det
er nemlig en ufravigelig Skik, at hele Gaardens Befolkning den nævnte
Aften tager sig et Bad; thi Ugens Arbeide er da endt, og Søndagen staar
for Døren. Efter Badet ifører alle sig rent Linned og deres bedste
Klæder.

Levende erindrer jeg mit første Bad en famille. En Lørdagaften sagde et
Par unge Karle, netop som Pigerne var i Færd med at afslutte
Rengjøringen af Badstuen: „Paulus, tag et Bad med os i Dag!" „Ja, gjør
det," udbrød de øvrige Tilstedeværende, deriblandt baade Faderen og
Moderen til den store Familie. Veiret var bidende koldt, og Jorden
bedækket med Sne, hvorfor jeg var glad over, at Badstuen ikke laa mere
end et Stenkast fra Vaaningshuset. Fra mit Vindue saa jeg, hvorledes
flere Piger ilede hen imod Badstuen i en Dragt, soin med Undtagelse af
Farven mindede mig om Afrika. Det undrede mig slet ikke, at de syntes
at have Hast; thi det var omtrent 30 Graders Kulde. Straks efter kom
tre temmelig gamle Kvinder fra en nærliggende Gaard og gik samme Vei;
de to ældste havde dog gamle Skjørter om Livet. Senere kom flere unge
Piger, og alle forsvandt de bag Døren. Flere gamle Mænd indfandt sig,
og efter dem kom en Del yngre Karle og Børn af alle Aldre. Alle gik de
ind i Badstuen; ingen af dem havde Klæder paa.

Omsider syntes jeg, det var Tid til at begive mig selv paa Vei. Jeg
styrtede i Firspring ud fra mit Værelse, thi jeg var lige saa sparsomt
paaklædt som de, der tidligere havde begivet sig til Badstuen. Jeg
stødte Døren op og hilsedes velkommen af hele Selskabet. Heden var saa
stærk, at jeg næppe kunde trække Veiret, og jeg bad om, at man
foreløbig ikke vilde udvikle mere Damp. Den pludselige Overgang fra
Kulden til en saadan Varme næsten tilintetgjorde mig. Da mine Øine
havde vænnet sig til Mørket inde i Rummet, begyndte jeg ved Hjælp af
det svage Lys, der trængte ind gjennem Dørens Revner, at gjenkjende
mine Venners Aasyn. Der var flere Folk end sædvanligt, thi alle Na-PAA
REISE.

boerne havde indfunden sig for at bade sammen med Paulus. Til en
Begyndelse satte jeg mig paa en af de laveste af de Bænke, som var
opførte langs Væggene, men kort efter steg jeg op paa en af de høieste.
Der hældtes mere Vand paa de hede Stene, og der udvikledes en saadan
Mængde Damp, at den blev mig uudholdelig, saa at jeg maatte springe ned
igjen og hvile mig i halvt siddende Stilling for at kunne aande mere
frit. Gang efter Gang frembragtes mere Damp, ved at man hældte Vand paa
Stenene, indtil den hede Luft til sidst blev i høi Grad trykkende.

Af og til øste vi Vand paa hverandre, hvad der frembragte en behagelig
Følelse af Lettelse. Derpaa piskedes de Tilstedeværendes Rygge og
Lænder med Kviste, saa det sved ganske stærkt derefter. „Lad mig piske
Dig, Paulus," sagde en og anden lyshaaret Pige eller ung Karl, „og naar
Du har faaet, hvad Du skal have, maa Du være saa god at piske mig."
Efter omtrent en halv Times Forløb begyndte de Tilstedeværende at
bortfjærne sig, efter at de først havde faaet en sidste Piskning og
derefter var blevne overhældte med koldt Vand. Alle begav sig hjem lige
saa nøgne, som de var komne. Det var med en overmaade behagelig Følelse
af Velvære, at jeg forlod Badstuen, og den friske Luft gav mig nye
Kræfter og oplivede mine Livsaander. Jeg rullede mig i Sneen ligesom de
andre, og løb derpaa af alle Kræfter til Gaarden.

Naar man kommer i Hus, klæder man sig ikke straks paa, thi man maa
efterhaanden afkøles og lade den stærke Transpiration standse. Jeg
havde næppe været et Kvarter i mit Værelse, førend Døren pludselig
aabnedes, og Husmoderen, som nu var paaklædt, traadte ind. Hun blev
ikke i ringeste Grad forvirret ved at se mig, men talte med mig, som om
jeg havde været iført i hvert Fald en Slobrok. Døren aabnedes atter, og
ind traadte en voksen Datter og efter hende en anden. Jeg begyndte at
frygte for, at hele Nabolaget skulde indfinde sig.398

Damerne lod ikke til at føie sig generede; det samme kunde ikke siges
om mig. Jeg satte mig alligevel paa en Stol, og en Stund samtalede vi
om dit og dat. Derefter begav de sig bort, og jeg klædte mig paa,
hvorefter jeg gik ind i Familiens Samlings-værelse. I Begyndelsen var
det mig næppe muligt at bevare Alvorligheden; thi det Syn, som viste
sig for mig, var i høieste Grad komisk. Der inde befandt sig nemlig en
hel Del Naboer af forskjellig Alder i Besøg, og blandt dem tre gamle
Drenge — en Farfar, en Fader og en Farbroder — der med korslagte Ben og
uden Spor af Klæder sad paa en Bænk og ragede sig uden noget Speil. Det
lod ikke til, at nogen skjænkede dem nogen

Puoledaibala.

Opmærksomhed, og Kvinderne syede, vævede og pratede. Det var i Sandhed
et Skuespil, som vidnede om ufordærvede Sæder."

Jeg har ikke selv oplevet saa mærkværdige Ting; derfor har jeg ladet Du
Chaillu tale.

Vort Middagsophold gjør vi ved Puoledaibala, omtrent den første
menneskelige Beboelse, som vi efter at have forladt Hätta træffer i den
ensomme Skovnatur. En Renby med sine Hundreder af fremilende Rener, med
sine støiende Vogtere og bjæffende Hunde flytter netop her forbi under
vort Ophold; bag efter kommer Kvinderne kjørende med Familiens Telt og
Hus-geraad i Pulkene. Hurtigt som det kom, er det livlige Billede atter
unddraget Blikket.PAA REISE.

399

Men vi tør ikke blive her længe; vi har endnu en lang Strækning at
reise. De finske Mil, hvoraf vi denne Dag skal tilbagelægge seks, er
seige; de synes at være betydelig længere end de norske, der dog er
halvanden Gang saa lange som de almindelige, geografiske. Vi kjører
gjennem Skov og over Sø, over Sø og gjennem Skov; det faar aldrig Ende,
skjønt vi nu har kjørt hele Dagen og en Del af Aftenen med.

Langt om længe ser vi endelig for ude en Række af Lys, der bebuder os,
at vi er i Nærheden af Reisens Maal: Muonio-

Udsigt til Muonioliiska.

niska. Det er nu saa mørkt, at vi ikke ser andet end disse som Stjærner
blinkende Lyspunkter; thi Maanen er endnu ikke staaet op. Kort efter
holder vi uden for Gjæstgivergaarden.

Meget kunde der være at berette om, hvad vi oplevede i de to Dage og
tre Nætter, vi tilbragte blandt de glade Sjæle i det smilende
Muonioniska. Vid og aaben er Egnen lier; endeløse Skovstrækninger
oniraimner Bredderne af Muonioelven, der i totre Arme bugter sig
gjennem det brede Dalføre; en talrig Klynge af smaa Træhuse, de fleste
røde med hvide Kanter og hvide400

Vinduer, omringer den store Korskirke oppe paa Høiden. Landet paa den
anden Side af Elven er atter et nyt Rige: det er Sverige. Der ligger
det store og velstaaende Handelssted Muoniovarre, hvor saa mange
Reisende har fundet et gjæstfrit Hjem.

Kanerne er forspændte, og Bjælderne klinger paa de i vore Øine
kæmpemæssige Heste med den store Bøile over Ryggen, saaledes som man
ofte ser paa Billeder fra Rusland. Hvor det er underligt for os
Halvlapper, vante til at ligge i den låve Pulk

Muoniovarre.

nede ved Jordoverfladen, at sidde saa høit til Veirs i disse efter
europæisk Snit byggede Kaner. Og vi kjører til alle de nette smaa røde
Huse, fra det ene til det andet, til alle de venlige Mennesker i dem,
og alle Vegne finder vi en Modtagelse saa gjæstfri, at vi snart føler,
at vore Kræfter langt fra forslaar til at gjøre den Fyldest.

Saa meget er vist, at Totalafholdenhedssagen og lignende prisværdige
Indretninger næppe har Udsigt til for det første at gjøre Proselyter i
Muonioniska. Det var lige meget, hvor vi komPAA REISE.

hen, det var lige meget, til hvad Tid vi kom, bestandigt mar-scherede
de op, de store Regimenter af Glas og Flasker. Hvad enten det var
Frokost eller „smörgåsbord" eller Middag eller Kaffe eller Aftensmad,
hvad enten det var Begyndelsen, Midten eller Enden af Døgnet — der var
eet Omkvæd, som lød til alle Tider og under alle Forhold: „en liten
sup?" Og en saadan „liten sup" har, som De ved, hvis De har været i
Sverige, adskillige uundgaaelige Efterfølgere, der kaldes „halfvan",
„qvartan", og jeg ved ikke hvad. Og hvad der var saa forførende for os
hyperboræiske Barbarer fra Koutokæino: Serveringen og Anretningen var
stadig præget af den udsøgte Smag og Elegance, som er saa
karakteristisk for Sverige. Livet som Sproget hos de Dannede her i
Muonioniska er nemlig i enhver Henseende fuldstændig svensk.

Og jeg drak „brorskål", om ikke som Erik Bøgh med „en hel Nation", saa
dog med hele Muonioniska, og var paa en Gang bleven „farbror" til alle
de søde smaa Børn.

Ak, Pennen falder mig ud af Haanden, som salig Reiser siger i sin
Historie om „den mærkværdige og meget fyrgterlige store Ildebrand i
Kjøbenhavn'1, naar jeg tænker paa hine Dage — og Nætter, om De vil. Den
falder ud af Haanden, fordi jeg føler, at den paa ingen Maade formaar
at give Dem det ringeste Begreb om de „roliga" og „trefliga" Timer, vi
nød hos disse hjærtensgode og med Livet saa overmaade tilfredse Folk.
„Jag måste ovilkorligen skratta," naar jeg f. Ex. tænker paa hin Aften
(og Morgen) hos Lensmanden, der selv ikke var hjemme, men hvor den
potenserede Venskabelighed, der i daglig Tale kaldes Skogsuppsyningsman
W., agerede Vicevært, og mindst hvert Minut, smilende over hele
Kroppen, med et uimodstaaeligt „var god" indbød os til at tømme eller
fylde vore Glas — hvor Jægermesteren dansede, ja lad mig kalde det
Tarantella. i Skjorteærmer — var god — hvor vor ellers saa alvorlige
Reisefælle fra Bossekop følte Sangens Kræfter gjære i sig i den Grad,
at han

26402 PAA REISE.

maatte synge alle 19 Sange af en Studenterkomedie, hvori han en Gang
havde spillet en stum Rolle, og da han var færdig med

Nummer 19, begyndte for fra med Nummer 1 — var god — hvor ogsaa
Koutokæino Lensmanden røbede en utæmmelig Trang til at gjøre os
bekjendte med Alverdens Viser, som han

sang paa egne og høist originale, i Øieblikket komponerede Melodier —
var god — og hvor den tredie af os tre, der i noget mindre Grad var
smittet af den grasserende, fra „Kildereisen" bekjendte Perisangia,
slog Takten til alle disse koreografiske og musikalske Divertissements
med et brændende Lys — var god — — dog, det er bedst, at jeg her lader
Tæppet falde. I den stjærneklare Morgenstund begav vi os hjem over den
isbelagte Flade af den lille af Elven dannede Bugt; nede i Synskredsens
Rand flimrede nogle svage Rester af Nordlys. „Klara stjerna, Du som
strålar" sang den potenserede Venskabelighed op til Vega — saa godt,
han kunde, og vi andre sang med — saa godt, vi kunde.

Søndag Formiddag gjorde jeg en Afstikker til Kirken, hvis Ydre netop
var under Restauration. De to store forsølvede Kors paa de to Taarne
skinnede i Sollyset med blændende Glans. Der sad en halv Snes Personer
i det store Rum, som dannes af Kirkens fire Arme. De høie Vægge bestaar
af mørke, uhøvlede Bjælker; hist og her er der anbragt grelle
Forsiringer i skrigende røde og grønne Farver. Men hvor er Præsten
henne? Bøi Deres Nakke tilbage, saa Synsretningen kommer til at danne
en Vinkel paa 45° med Horisonten, saa finder De høit oppe over Alteret
en lille tøndeformet Prædikestol og i den det øverste af Præsten. Han
er iført Pelsfrakke og Pelshue, og kun den lille hvide Brystsmække —
eller hvad den kaldes — antyder hans Værdighed. Han prædiker i det
underlige, for os naturligvis uforstaaelige finske Sprog, der ved de
mange a'er faar .en ganske særegen Klangfarve. Men hvor Pokker er
Præsten nu igjen henne? Midt i Prædikenen dukkede han pludselig ned i
Tønden og forsvandt for vore profane Blikke. Et Par Minuter efter
dukker han op igjen, og fortsætter, hvor han slåp. Det er nok en i den
finske Ritus foreskreven Skik. Saa bliver der til Afveksling sungen
eller gjort Tilløb til at synge en Salme, efter at først en pelsklædt
Figur, som sidder til høire for Alteret, har anbragt Nummeret

paa en Plade og dreiet denne om mod Publikum, og derefter vandrer
Præsten igjen videre paa sin Prædikens jævne Landevei.

At det finske Sprog ligesom det mesopotamiske (vide Holberg) er et
underligt Sprog, som jeg oven for bemærkede, vil De give mig Ret i,
naar jeg anfører et Par Sætninger, tagne paa maa og faa af den finske
Almanak, som jeg for Kuriositetens Skyld kjøbte i Muonioniska. De kan
bruge dem som Stave-

øvelser for Deres Smaabørn, hvis De er saa lykkelig at have saadanne.

Yö näillä pohjan mailla on pitkä, mutta älkäämme tehkö sitä wielä
pitemmäksi, sillä että hyödyllisimmiltä elukoiltamme muutamme päiwänkin
yöksi; elukat syöwät enemmän kylmässä huoneessa kuin lämpimässä, eikä
rawinto heissä kuitenkaan tule näkywiin sen enempää.

Tager det sig ikke ud omtrent som Kinesisk, skreven med europæiske
Bogstaver?

Der er en ganske anderledes fyndig Klang i det Lappiske; her er en
Prøve:

'i

Davve-vuorasgis vulgi dam jabmemættom ædnami, dainago dak jabmemættom
ædnama olbmuk legje sudnji ustebak; ja dego davve-vuoras bodhi dobbe
ruoktod, de mujtali dam olbmai, gutte nieida ja bædnaga læi suoladam,
atte: jos don ik doalvo ruoktod. de dakkek soadhe du vuøstai.*)

Men tilbage til Muonioniska, eller rettere, lad os skyndsomt flygte fra
dette Sodoma og Gomorra, hvis vi skal haabe at komme levende tilbage
til Koutokæino. Alle de indsmigrende Anstræn-gelser for at holde os
tilbage maatte vi lukke vore Øren for, alle Invitationerne til
fremtidige Frokoste, Middage og Aftener maatte vi renoncere paa, hvor
ofte end den potenserede Venskabelighed gjentog: „Kära bror, stanna
qvar," „lugna Er en liten stund," „det har alls ingen brådska!" og for
at springe alle de rørende Afskedsscener over — ved Middagstider finder
De os atter kjørende paa den gamle Vis; Retningen er en anden, nu gaar
det mod Nordvest, men Søerne og Skovene og Skovene og Søerne er de
samme som før, i hvert Fald hvad Udseende, Mængde og Endeløshed angaar.

Vi kan derfor her, hvor vi kun reiser paa Papiret, springe forbi dem,
og efter at have sovet om Natten i det snævre Kam-

*) Jeg anfører her Fadervor og de ti første Talord baade paa Finsk og
Lappisk: Isa meidän, joka oiet taiwaissa. Pyhitelty olkoon sinun nimes.
Lähestyköön sinun waltakuntas. Tapahtukoon sinun tahtos, niin maassa,
kuin taiwaassa. Anna meille tänä päiwänä meidän jokapähväinen
lei-pämme. Ja anna meille meidän syntimme anteeksi, niinkuin mekin
welwollistemme anteeksi annamme. Ja älä johdata meitä kiusaukseen.
Mutto päästä meitä pahasta. Amen. — Attsje min, don, gutte læk almin.
Basotuvvus du namma. Bottus du rika. Sjaddus du datto, moft almest,
nuft maida ædnam alde. Adde migjidi odna bæive min juokkebæivalasj
laibbamek. Ja adde migjidi min velgidæmek andagassi, nuftgo migis
andagassi addep min vælgoladsjaidassamek. Ja ale dualvo min gættsjalusa
sisa. Mutto bæste min bahast erit. Amen.

Yksi, kaksi, kolme, neljä, viisi, kuusi. seitsemän, kahdeksan.
yhdek-sän, kymmenen. - Oft, guöft. golm. njællja, vitta. gutta,
tsjietsja, gavtse, ovtse, loghe.406 PAA REISE.

mer i Palojokki, gjør vi et lignende Spring for næste Middag at være
paa svensk Grund, i Karesuando.

Her havde vi tænkt os at gjøre et længere Ophold, men Lensmanden var
borte, og Præsten var borte, og flere Beboere

er her ikke udenfor Almuestanden. Øde og tomt er dette Sted, ogsaa hvad
Naturen angaar; ikke et eneste Træ, ikke en eneste Bakke afbryder den
triste Ensformighed i det fattige Billede, som

Lap fra Karesuando.

den hvide Sne, den gamle Kirke og de 5—6 spredte Gaarde danner.

Den fastboende Befolkning bestaar af Kvæner, der i deres Ydre ikke det
ringeste adskiller sig fra deres Slægtninge i Finland. Ved deres Gaarde
findes ligesom i Koutokæino en Mængde408

smaa Stolpeboder, hvori Egnens Lapper opbevarer deres Eiendele.

I Nærheden af Karesuando færdes nemlig om Vinteren en Mængde
Fjældlapper, hvoraf her nogle Typer fremstilles. Om Foraaret drager de
ligesom Koutokæinos Lapper til den norske

Lap fra Karesuando.

Kyst med deres Renflokke. Et Par Familier opholder sig om Sommeren i
Nærheden af Tromsø, og vil være bekjendte for mange Turister, da
Dampskibene i Regelen ligger saa længe ipaa reise.

Tromsø, at man kan gjøre en Udflugt til den nærliggende Tromsø-dal og
der faa en Ide om Fjældlappens Maade at leve paa.

Paa Grund af de anførte Omstændigheder havde vi ingen som helst
Foranledning til at standse længere i Karesuando end

Lappekone fra Karesuando.

nødvendigt for at spise Middag, og da det var gjort, satte vi atter
over Elven og var paa ny i Finland. Nu gik det i lige Retning hjem
ad.410

paa reise.

Ud paa Aftenen kom vi til Syvvajärvi. Her var en Stne, Mand og Kone og
tolv Børn, diverse Hunde, utallige mindre Beboere og megen Smuds. Stuen
og Manden og Konen og de tolv Børn, vi tre Reisende og vore to Lapper
og alt det øvrige

Lappegut fra Karesuando.

skulde nu holde Selskab sammen denne Nat. Nu ja, naar man har kjørt en
hel Dag i Pulk, saa kan man ogsaa sove paa den Maner. Pladsen er noget
indskrænket, Luften ikke den bedste, og ikke samtlige ovennævnte
Skabninger har Lyst til at sove. Men sligt faar man finde sig i.paa
reise.

Om næste Dag har jeg ikke stort at fortælle. Ved Middagstid kjørte vi
over Grænsen — De kan have Grund til at spørge: hvilken? Jeg mener den
norske Grænse. Heldigvis er der intet Toldvæsen i disse Egne, ellers
kunde det her, hvor tre Lande støder sammen, have sine Ulemper saaledes
at fare fra det ene Land til det andet, over den ene Grænse efter den
anden. Vi gjorde derpaa en kort Rast i en af Postvæsenet opført
Jordgamme, hvor den smeltende Sne fra det utætte Tag hvert Øieblik
truede med at slukke vort med stort Besvær istandbragte Baal. Om
Aftenen haabede vi at være i Koutokæino.

Det havde vei ogsaa blevet Tilfældet, hvis ikke en pludselig
opstaaende, heftig Snestorm havde tvunget os til endnu en Nat at sove
paa lignende Maade som den sidste. Vi maatte nemlig, hvor meget vi end
længtes efter at faa Ende paa Reisen — og De længes formodentlig ikke
mindre derefter — ved Aftenstid standse i G al an i to, og tage til
Takke med det Husly, Morten Gaino kunde byde.

For sidste Gang spændes vore trætte Rener for næste Morgen, i et Par
Timer har vi tilbagelagt Veien ned ad Elven, og snart ser vi Flagene
fra alle Koutokæinos tre Flagstænger hilse os „Velkommen tilbage".

„Wenn jemand eine Reise thut, dann kann er was er-zählen," sagde
Præsten, cla vi atter sad i den hyggelige Stues hjemlige Kreds. Han
behøvede ikke at opfordre os to Gange, og hvad vi fortalte, det vil De,
hvis De allerede har glemt det, erfare ved at læse dette Brev fra
Begyndelsen til Enden.XIV.

Thingugen i Koutokæino.

Koutokæino, den 14de April 1883.

„Naar kan vi vente dem?"

„De kan være her Onsdag Aften, hvis de reiser videre, straks efter at
de er ankomne med Dampskibet."

Fyrværkeriet stod opstillet, Kanonskuddet var parat, alt var gjort, for
at Modtagelsen kunde blive saa festlig som mulig.

De kom ikke. Fyrværkeriet blev taget ind igjen. I Morgen Aften maa de
ganske sikkert være her.

Og Raketterne og de romanske Lys stod igjen paa deres Plads. De stod
der uforstyrrede til Midnat; saa maatte de ind igjen.

De kom nemlig heller ikke den Aften.

„Ja, nu kan der ikke være Tvivl om, at vi jo har dem her i Morgen
Middag."

Dragen blev sat op, Luftballonerne pakkede ud, og for det utænkelige
Tilfældes Skyld, at de først skulde komme om Aftenen, blev Fyrværkeriet
atter stillet op.

Dragen speidede hele Eftermiddagen med sine store Øine mod Nord: nei,
den saa intet, skjønt den var saa høit til Veirs.thingugen i
koutokæino. 413

Præsten og Skolelæreren klatrede et Par Gange op paa Præste-gaardens
Tag: nei, der var ikke Spor af dem at se. For Sikkerheds Skyld er det
dog bedst at heise Flagene op.

Solen gik ned, og efter at have rystet et Par Gange med Hovedet, gjorde
Dragen det samme. Vinden var bleven kjed af at vente længere paa dem.
Flagene hang slappe og søvnige paa Stængerne: ned med dem!

Det var aldeles ubegribeligt. Selv om dette eller hint er indtruffet,
ja selv om saa eller saa skulde have været Tilfældet, saa maatte de
have været her. Vi maa sidde oppe i Nat og vente paa dem; hvis de ikke
nu kommer, kommer de aldrig.

Og Time gik efter Time; Præsten sad inde hos mig og nikkede med
Hovedet, thi han er vant til at gaa i Seng Klokken 9. Og han nikkede
saa længe, til hans Exempel smittede mig.

Pludselig vækkes vi ved at høre Henrik Pentha brøle udenfor: „Nu kommer
de!" Hurtigt Ild paa Gigaren, hvormed Fyrværkeriet skal tændes — i
Overensstemmelse med, hvad hin klassiske Digter synger: „Cigaren han
havde i Munden, den brugte som Lunte han" — og en, to, tre ud i den
kolde og mørke Nat.

I det Fjærne hører vi Menneskerøster og en Bjældes svage Klang. Men
Stemmerne forstummer, og snart dør ogsaa Bjældens Lyd bort i den tause,
mørke Tomhed omkring os. Det var ikke dem; det var Folk, der reiste
forbi i modsat Retning.

Men nu var vor Taalmodighed til Ende. Cigaren blev atter slukket,
Fyrværkeriet taget ind, og vi selv gik harmfulde i Seng. Nu kunde de
for os komme, naar de vilde, eller blive borte, om de vilde; det var os
ligegyldigt, saa vrede var vi.

Og den næste Morgen kom, men de kom ikke. Det vilde biot være
Taabelighed at vente paa dem med Middagsmaden; thi nu maatte selv den
mest sangvinske Udholdenhed indrømme, at de overhovedet slet ikke kom.
Men ubegribeligt var det.

Ud paa Eftermiddagen raabte Handelsmanden over til os:414

„Nu kommer de!" Men vi vilde ikke lade os narre oftere, og lo biot ad
ham.

Men hvad er det? hans Flag gaar til Veirs! Det er dog bedst at gaa hen
og se, om det virkelig skulde være sandt.

Jo, ganske rigtigt, der har vi dem. Op med alle Flagene! Dragen farer i
Veiret med en saadan Iver, at dens Hale river Telefontraadene over.
Cigaren hen til Kanonskuddet: bum! og i strygende Karriere kjører den
lange Række frem foran Præstegaarden.

Jeg har aldrig set Folk staa med saa lange Ansigter, som dem, vi stod
med, da vi fik at se, hvem det egentlig var, som var kommen. —

Men hvor i al Verden foregaar dog dette, og hvem er de? spørger De med
berettiget Utaalmodighed.

Det første havde De i Grunden ikke behøvet at spørge om, naar De har
bemærket, hvorfra dette Brev er skrevet. Ord som Fyrværkeri, Kanonskud
og Raketter, Drager, Telefoner og Luftballoner kunde ganske vist bringe
Dem paa den Tanke, at Skuepladsen er en eller anden af Europas
Hovedstæder, og ikke Polarørkenens fattige Afkrog; men De vil af disse
Antydninger kunne ane, med hvor raske Skridt Koutokæino er gaaet frem i
de sidste Maaneder.

Og nu skal De faa at vide, hvem de er. Koutokæino venter en saa stor
Mængde Fremmede, at der næppe nogen Sinde tidligere paa en Gang har
været samlede saa mange paa dette Sted, hvor ellers Ensomheden og
Forladtheden regerer Dag efter Dag. Her skal nemlig være Bispevisitats
og samtidig afholdes Thing. Her kommer Biskoppen og Provsten,
Skoledirektøren og Doktoren, Fogden, Sagførere og Kontorist, og endelig
kan vi vente omtrent hele det store Præstegjælds lappiske Befolkning,
der i den dobbelte Anledning vil strømme til fra alle Kanter.

Kan det derfor undre Dem, at vi var forventningsfulde, og at vor
Skuffelse var stor, da biot Provsten og Doktoren ankomthingugen i
koutokæino.

og meldte, at Bispevisitatsen ikke blev til noget. Heftige Storme havde
standset Biskoppen og Skoledirektøren i Hammerfest, og omsider tvunget
dem til at vende om igjen tilbage til Tromsø. Derved var den lange
Forsinkelse fremkaldt.

Stor blev Skuffelsen blandt Befolkningen, der henge forud havde glædet
sig til den sjældne Begivenhed; det er over 10 Aar siden, at nogen
Biskop har været her. Ikke mindst skuffet var Præstefruen, der i en hel
Maaned havde ladet bage og vaske, og omtrent endevendt den gamle
Præstegaard, for at faa den til at se nogenlunde hyggelig ud. Og
Præsten, der saa længe havde arbeidet paa sin Prædiken!

Men der var ikke noget at gjøre ved den Sag; vi fik rigtignok kun
„tørre Jyder" i Stedet for .Karper", men da vi havde „en sulten Mave",
tog vi til Takke med en Provstevisitats i Mangel af noget bedre.

Snart efter ankom de juridiske Herrer, Mængden strømmede festligt klædt
sammen fra fjærn og nær, og i de otte smukke, sommermilde Solskinsdage
frembød Koutokæino et saa broget og vekslende Liv, at jeg ikke kunde
ønske mig nogen bedre Afslutning paa mit frivillige Fangenskab i denne
fjærne, ensomme Egn. Thi min Mission her er nu endt; Nordlysets
Flammespil formaar ikke mere at beseire Nattedæmringens Klarhed; straks
efter Thinget aflægger jeg den finske Polarstation Sodankylä et Besøg,
hvorom De skal høre i mit næste Brev, og efter Tilbagekomsten gaar
Reisen ad Ishavskysten til. —

Kunde jeg male, jeg skulde give Dem en farverig Fremstilling af de
skiftende Billeder, snart fængslende, snart barokke, der i denne Uge
oplivede Koutokæinos ellers saa fattige Sandbanker. Jeg skal give Dem.
hvad jeg kan: nogle faa, løst skiz-zerede Pennetegninger, som Deres
Fantasi maa udfylde med de manglende Farver og Detailler.

Vi ser først et Øieblik ind i Thingstuen, medens der er Forhør. Der er
næppe Plads for os, thi det store Rum er aldeles416 thingugen i

opfyldt af Mennesker. Ved det lange Bord bag Skranken sidder Fru
Justitias Repræsentanter og forsøger at finde Faktaernes Traad i det
Væv af Sandt og Usandt, i hvis Fremstilling Delinkventerne er
uovertræffelige Virtuoser. Siddende, liggende eller staaende deler
Mængden Gulvet mellem sig; en og anden lister sig til at ryge en Pibe
Tobak; der ligger et Par Stykker, som søger at bortsove Virkningerne af
Handelsmandens Vin: Hunde-gøen og spæde Børns Skrig blander sig paa en
drastisk Maade i de alvorlige Forhandlinger, der foregaar ved Skranken.
Ikke sjælden bliver Mængden i sine private Samtaler saa høirøstet, at
Retsforhandlingerne er nær ved at drukne i dette Hav af Snak, Raab og
Latter, saa at Fogden maa slaa i Bordet og med et tordnende „Orro
jaskat!" (værer rolige) forsøge at sætte en kortvarig Dæmper paa
Gemytligheden. Snart efter bruser atter Passiarens Strøm som før. Døren
til Værelset staar næsten aldrig stille; nogle gaar ud, andre kommer
ind.

Ved Skranken er Retstolken Johannes Isaksen Vik (for Resten af Fødsel
en Kvæn) Mellemmand mellem Fogden, der ikke forstaar Lappisk (med
Undtagelse af det oven anførte Udbrud), og Synderne, der ikke forstaar
Norsk. „Spørg ham, Johannes, om det eller det," siger Fogden. „Javel,"
siger Johannes Vik, „naa, Nilas. gula (hør)!", og nu udspinder der sig
mellem de to en længere Konference, hvis Kvintessens Johannes da
forelægger for Fogden, stadig med en og samme, ganske karakteristiske
Introduktion: „Det skal spørges ud af ham, at o. s. v." Hvis De heraf
vilde slutte, at Fogden biot behøver at spørge, for at faa den ønskede
Oplysning, vilde De tage meget feil; nei, Lappen er forslagen til det
yderste og lader sig ikke saa let fange. Han er en Mester i at lyve;
med Behændighed og Sikkerhed voltigerer han mellem hele kombinerede
Systemer af Løgne. Og kan han ikke andet, saa benægter han frisk væk
alt; Modparten kan fremføre Viclne efter Vidne, Kjendsgjerningerne kan
tale saa tydeligt,417

thingugen i koutokæino.

de vil, han bliver ved sit: dat læ tsjappis gieles — det er en sort
Løgn.

Naar undtages nogle Sager, der henhører under den erotiske

Johannes Isassen Vik.

Genre, og hvor Disharmonien, som Retten skal udjævne, hidrører fra den
mandlige Parts berettigede eller uberettigede Ulyst til aarlig at
udbetale den kvindelige Part det af Loven for saadanne

Tilfælde fastsatte Beløb, dreier Forhandlingerne sig saa godt som
udelukkende om Tyverier, og i det langt overveiende Antal Tilfælde om
Bentyverier. Naar man ved Nattetid træffer en ubevogtet Renhjord, er
det saare fristende at tage Kasterebet fra Skulderen, slynge det hen
over en af de mange Hundreder og føre den bort med sig; det er en ren
Fortjeneste af mindst 20 Kroner. Renen bliver naturligvis snarest
muligt slagtet, Kjødet solgt eller spist, men Skindet foreløbig gjemt,
efter at Ørene med Eierens Mærke er afskaarne. Thi selv om Øremærkerne
er borte, kjender Eieren Skindet igjen; selv om det er forvandlet til
et Par Skaller eller Vanter, kjender han sit Dyr igjen. Og selv om han
ofte ikke ved, hvor mange Rener han eier, kjender han dog hver enkelt
saa nøie, at han straks savner den, naar den er borte, og da gjælder
det om at opspore Ransmanden. Det er ligefrem utroligt, hvor godt
Lappen kjender hvert enkelt Individ af sin ofte store Hjord: en Fremmed
finder ikke mere Forskjel mellem de forskjellige Rener, end mellem
Bladene paa samme Træ; men naar jeg har vist Lapper Fotografier af
deres Benhjorde, har de været i Stand til at udpege og gjenkjende hvert
eneste af de mange Dyr paa et saadant Billede. Om det derfor end er let
at stjæle en Ren, er det meget vanskeligt at udføre denne Idræt
saaledes, at ikke Tyven bliver opdaget.

Af Mandkjøn er det et rent forsvindende Antal Lapper, som kan siges at
være fri for at have givet sig af med Rentyveri, og da den norske Lov
betragter denne Bedrift fra et noget strængere Synspunkt end den
lappiske Folkebevidsthed, træffer man ikke ret mange her, som ikke en
eller flere Gange har gjort Bekjendtskab med Fængselslivet. Naar man
under Thingene her ved Forhørene har skullet udvælge saakaldte
Lagretsmænd, har det ofte næsten været umuligt blandt den forsamlede
Mængdes Hundreder at finde dertil habile Personer, det vil sige Lapper
med aldeles uplettet Rygte. Men jeg ved ikke, hvoraf det kommer: Lapper
og Ikke-Lapper ser her med mildere Øine paa den Straf-thingugen i
koutokæino.

fældte, og jeg har i det sidste halve Aar omgaaedes med Mordbrændere og
Drabsmænd, Tyve og Tugthuskandidater lige saa ugenert og intimt, som om
jeg havde befundet mig i det mest udvalgte Selskab af Menneskeheden.

Den ene Sag ender, og en ny begynder, indtil ogsaa den afsluttes for at
følges af en lignende; Side efter Side i Protokollen fyldes med
Digtning og Sandhed, til Ugen er omme. —

Fra Morgen til Aften bevæger de brogede, pyntede Skarer sig mellem
Husene og Gaardene. Vekslende Billeder, snart tiltalende, snart
groteske, møder Øiet.

Der sidder en Flok paa Rad uden for Lensmandshuset og taler oni det
nylig endte Forhør; nogle i Pæsk, andre i Kofte; gamle og unge, smukke
og hæslige, Mænd og Kvinder; se paa det livlige Minespil, hør det
klangfulde Sprog, som det gaar fra Mund til Mund.

Der tager en bortreisende Lap Afsked med sine tilbageblivende Venner.
„Lækgo gærgos vuølgemi?" (er Du færdig til at reise), siger de. „Læm
(jeg er)*); æle dærvan nubbe gavna-dæbmai!" (lev vei, til vi træffes
igjen.) Og han farer af Sted med sin Ren.

Hist sidder en gammel Kælling paa en Pulk; en anden rynket Furie ligger
ved hendes Fødder uden Hue og lader den første med et frygteligt
Monstrum af en Kniv holde en storartet Slagtning blandt de Hjorde, der
huserer i det lange graa og strittende Haar.

Fire, fem Kvæner, der er indstævnede til Thinget, .ligger saa lange, de
er, ude paa Sneen og soler sig; ikke alene den høie, sorte Pelshue, men
ogsaa de stereotype, noget haarde An-

*) Det lappiske Sprog har ligesom forskjellige andre den
Ejendommelighed ikke at eie Ord for „ja" og „nei"; er Du. vil Du. kan
Du etc. besvares med enten: jeg er, jeg vil, jeg kan, eller: jeg er
ikke, jeg vil ikke, jeg kan ikke etc.

sigtstræk viser, at det er Repræsentanter for et andet Folk. et
stivsindet, selvraadigt og paa samme Tid flegmatisk Folk.

Arm i Arm vandrer en ung Lap mellem to Piger over Elven; de har i
Forening kjøbt og tømt et Par Flasker Portvin, og er derfor ikke ganske
sikre i Gangen. Midt paa Elven, hvor der i et Par Dage har staaet Vand,
men hvor nu atter en tynd Isskorpe har slaaet Bro. brister Isen under
dem, og alle tre synker Arm i Arm ned i Vand til Knæerne; saaledes
staar de en Stund uden klar Bevidsthed om Situationen og ude af Stand
til at kunne forandre den, indtil en forbigaaende trækker dem op en
efter en.

Det er en Fornøielse at betragte de mange unge Piger, som de møder i
deres bedste Pynt. Mange tiltalende Ansigter findes ganske vist ikke,
enkelte træffes dog. men desuagtet dvæler Blikket med udelt Glæde ved
de muntre, støiende, ungdomsglade Skarer i den farverige, straalende
Dragt. Se for Exempel paa denne lille Birret. den nydeligste af dem
alle — „voj, voj, dam nieida læ tsjabesvutti!" (o, hvor den Pige er
smuk), sagde en af hendes Tilbedere — se denne elfenbenshvide
Tandrække, som er særegen for alle Lapper, se disse skjælmske Øine —
„dat læ rieban tsjalb-mik," det er Ræveøine (det vil sige poliske
Øine), sagde en anden Pige om dem — betragt den pyntelige Hue med alle
dens Farver og Forsiringer, et lille yndefuldt Mesterværk; om Hals og
Skulder bærer hun fire, fem Tørklæder, det ene over det andet, det ene
mere broget end det andet; de skjuler næsten det mangefarvede,
sølvprydede Perlebaand, som slynger sig om Halsen.

Her skjæmtes en ung Mand med en Flok Piger, og søger under megen Latter
og Støien at fravriste en af dem Vanterne. Men stadig smutter hun bort
i Tide. „Virdetsjamai gula!" (kjære Vennen min, saa hør da), raaber han
utaalmodig; „gula-ai don uttsekaddsjam!" (hør Du min Lille). Men hun
biot ler og siger: „Mana gæidnosat!" (gaa Din Vei), og hele Flokken
istemmer: „Vuølge min gaskast!" (gaa fra os).THINGUGEN I KOUTOKÆINO.

En Atten gik en ung Lappepige i grøn Kofte forbi mig. „Guten Abend,
mein Herr," sagde hun til mig. Havde min Hund Rolf begyndt at tale
Tysk, jeg kunde ikke være bleven mere forbløffet, end jeg blev. Men
hvem kan skildre min grænseløse Forbauselse, da jeg hører hendes næste
Ord: .-le parle Franeais, Monsieur." Hvis det ikke var et alt for
trivielt Udtryk, vilde jeg sige, at jeg næsten maatte knibe mig i Armen
for at erfare, om jeg var vaagen, eller om jeg drømte. Det var
imidlertid ingen Drøm. og ved at tale nærmere med Pigen erfarede jeg,
at hun har værel baade i Berlin og i Paris, nemlig som Medlem af en
Lappefamilie, der i sin Tid er bleven offentlig forevist i disse Byer.
Derfra skriver sig hendes, for en Lap ganske vist enestaaende
Sprogkundskab.

Handelsmandens Krambod er fra tidligt til sent fyldt med støiende
Mennesker, der kommer for at kjøbe og sælge. Handelsmanden har stor
Omsætning i disse Dage, især af visse Varer, navnlig Figener, Vin og
Nafta. Figener anses af Lapperne for den herligste Delikatesse, Jorden
frembringer, og man kan ikke gjøre en ung Pige gladere end ved at
forære hende et Kræmmerhus fyldt med denne Frugt. Men de gamle Mænd og
Koner er ikke mindre begjærlige efter denne Lækkerbidsken. Et andet
særdeles yndet Mundgodt er nogle meget tarvelige Kager, som
Handelsmanden ogsaa sælger i massevis; njalgis laibe, sødt Brød, kalder
Lapperne dem. Da der ikke maa sælges Brændevin eller andre Spirituosa,
gaar det ud over Portvinen, og snart er hele Beholdningen udsolgt. Saa
maa man hjælpe sig med smaa Flasker Nafta. Den sælges rigtignok som
Medicin, men Lapperne, ligesom for øvrigt Landbefolkningen andre Steder
i Xorge, nyder den med Velbehag som et Surrogat for Brændevin. Den er
rigtignok noget dyr, men saa er den ogsaa til Gjengjæld desto
kraftigere. Baade Mænd og Kvinder bruger dette Berusningsmiddel; man
lugter det, naar man kommer i deres Nærhed.422

THINGUGEN I KOUTOKÆINO.

I Kramboden og udenfor træffer man derfor ikke saa ganske sjældent
Folk, der i en temmelig betænkelig Grad har overskredet Grænserne for,
hvad deres Kræfter kan taale. Her er der en, som juøiker; der holder en
anden et langt, uforstaaeligt Foredrag, ledsaget af de livligste
Gestikulationer. Men som i hele deres Optræden, er Lapperne ogsaa, naar
de er berusede, yderst godmodige; deres Sind er nær ved at strømme over
af Velvillie og Menneskekjærlighed. de omfavner, klapper og kysser
hverandre.

Jeg var i Thingugen meget populær blandt dem, fordi jeg af og til
skjænkede en eller anden af dem en Snaps Kognak. „Voj, voj, dat læ
garras!" (o. den er stram), sagde de da i Almindelighed, og satte det
mest velvillige Ansigt op for at faa en endnu. En Dag havde jeg faaet
to nette Fyre op paa mit Værelse i Præstegaarden, hvor jeg under
Thingtiden boede, da mine Lokaler i Lensmandshuset afbenyttedes af
Juristerne. Det var Aslak Johnsen Bals og Niels Andersen Eira. Den
sidste havde et Par udmærket smukt udskaarne Knivskeder af Ben, som jeg
gjærne vilde erhverve for Bergens Museum; men da han allerede var i en
ikke ganske normal Tilstand, og heller ikke kunde et eneste Ord Norsk,
skulde Aslak være hans Mellemmand og Tolk. Denne Aslak er nylig
retourneret fra Trondhjem, hvor han i nogen Tid har levet paa Statens
Bekostning i en bekjendt Anstalt; han har her ikke alene tillært sig
det norske Sprog, men ogsaa meget slebne Manerer; for øvrigt er det en
meget slu Person, og der skal Paapasselighed og Kunst til for ikke at
blive narret af ham. Aslak sagde, at siden det var mig, skulde jeg have
Sagerne for 15 Kroner: de var mindst det dobbelte værd. Jeg vidste jo,
hvem jeg havde for mig, og bød 0 Kroner. Aslak slog Hænderne sammen af
Forfærdelse og saa med himmelvendte Blikke smilende op mod Loftet. Men
det var det samme, Niels trængte til Penge, jeg skulde faa dem for 10
Kroner. Jeg fastholdt mit Bud: 6 Kroner, ikke en Smule mere. Aslak
konfererede nu i længere Tid med Niels, der halvt sovende holdt sig
fast til et Bord, forTHINGUGEN I KOUTOKÆINO. 423

ikke at miste Balancen; Aslak saa paa Knivskederne, tænkte paa den
Mængde Brændevin, der kunde faas for 6 Kroner, og kom endelig med
følgende Forslag. Jeg skulde betale Niels 6 Kroner og to rigtig store
Dramme, og Aslak skulde have lige saa stor en Dram for Uleiligheden med
at bringe Handelen i Stand. Jeg gik ind herpaa, skjønt jeg indsaa, at
Niels næppe vilde have godt af to Dramme endnu. Han skyllede dem i sig
som Vand. hvorpaa Aslak tog ham under Armen og spadserede ud med ham.
Da de kom til Trappen, foretrak Niels at gaa Luftveien i Stedet for de
mange Trin, og da hans Hjærtensven ikke ganske var denne Situation
voksen, fulgte han med. Jeg hørte et forfærdeligt Bulder, og da jeg saa
ud af Døren, laa begge nede i Gangen ved Trappens Fod. Da de syntes at
have Lyst til at blive liggende der. maatte jeg ned og samle dem op og
expedere dem uden for Præstegaarden. hvor de straks i Sneen tog sig en
lille Slummer. Jeg havde adskillige Skrupler over. ikke at have handlet
ganske rigtigt; men næste Dag spadserede de to Venner nok saa lystige
omkring og samlede Begyndelsesgrundene til en ny Rus.

En eneste Gang hændte mig det vistnok enestaaende Tilfælde, at en Lap
bød mig Brændevin. Det var sent 0111 Aftenen, da jeg ude mødte Ole
Bæhr, der stiltiende trak mig hen bag en af Bygningerne. Jeg kunde ikke
begribe, hvad Manden vilde. Men saa tog han en lille Flaske frem fra
Barmen og spurgte: „Aigokgo vinest jukkat?" (vil Du drikke lidt
Brændevin), og lagde til. at han bød mig det af Taknemlighed, fordi jeg
saa ofte havde givet ham og andre en Dram. Nu ja. for Originalitetens
Skyld satte jeg Flasken for Munden og tog en Slurk af det ubehagelige
Fluidum, halvt Spiritus, halvt Vand. og for ikke at være uhøflig, sagde
jeg: „Gitos ædnag addaldaghast* (mange Tak for Gaven), og inviterede
Ole til at komme til mig næste Dag. for at jeg kunde gjøre Gjengjæld.
Han kom ikke biot næste, men ogsaa alle de folgende Dage. Det gjælder
for øvrigt i alle Tilfælde:424

naar Lappen giver nogen en Gave, sker det under Forudsætning af, at han
faar den tidobbelt gjengjældt.

En Aften var jeg til Stede ved et Bryllup i en af Gaardene. Udenfor kom
en ung Lap, som jeg ikke kjendte, hen til mig og bad mig om at laane
ham en Krone; han havde ingen Penge, og vilde saa gjærne ind i
Bryllupshuset og drikke lidt Brændevin; han skulde næste Dag bringe mig
en Rensteg til Gjengjæld. Han flk Kronen, men da jeg kom hjem og
fortalte det passerede, blev jeg ordentlig udlet af Præsten og
Lensmanden, fordi jeg saaledes kunde lade mig narre. Men den næste Dag
var det mig. som lo ad Præsten og Lensmanden, thi den unge Lap kom
virkelig til alles Overraskelse og bragte mig Stegen. Man kan ogsaa
gjøre en Skjælm Uret!

I Thingugen bliver mangt og meget slaaet sammen under et: Thing,
Handelsforretninger, Altergang, Vielse, Daab og Ligfærd. Præst,
Kjøbmand og Øvrighed maa benyttes, medens Mængden er paa Stedet. Der er
nu ingen Mangel paa Gjæster til Brylluppet, ingen Mangel paa Faddere
til Barnedaaben, ingen Mangel paa Folk til et anseligt Ligfølge. Fra
Thingstuen gaar Mængden til Handelsmanden, fra Handelsmanden til
Præsten, fra Præsten til Kirken, fra Kirken til Kirkegaarden, hvor
Livstragedien afsluttes med Ordene: af Jord er Du kommen, til Jord skal
Du blive. Kirkeklokken tier, og Gravsalmen forstummer, Kirken lukkes,
og Mængden spredes; nogle drager til Bryllupsfest, andre til
Daabsgilde, somme til Sørgehuset; hist er Munterhed og Glæde, her
Stilhed og Sorg; og næste Dag spilles de samme Scener af Livets Drama
om igjen.

Navnlig Præsten og Handelsmanden faar hyppige Besøg af Lapper med
Renkjød, Rentunger, Marvben, Skind og Huder. Præsten lønnes nemlig til
Dels in natura (saaledes er f. Ex. Betalingen for Altergang en
Rentunge), og de øvrige Varer skal afleveres hos Kjøbmanden mod andre
Sager, og der bliver pruttet og tinget længe, inden Handelen eller
Byttet kommer i Stand.425

Det hænder for Resten ikke saa sjældent, at Lappen, især naar han er
tørstig, gaar Præstegaardens Dør forbi med sin Tribut til Præsten og
afhænder den til Handelsmanden; Præsten kan vente til en anden Gang,
mener han.

Thingugen er den eneste Tid af Aaret, da der her findes Læge. Til alle
andre Tider maa man hjælpe sig uden en saadan. Naturen er den bedste
Læge, siger man, og det synes ogsaa næsten her at være Tilfældet; thi
Sundhedstilstanden er bedre end i de fleste Egne af Jorden, hvor der er
een Læge for liver ti Mennesker, og Levealderen er ikke kortere end
andensteds. En Alder af 70—80 Aar er ikke ualmindelig, og man hører
ofte nævnt langt høiere Aldere. Dette kommer dog til Dels deraf, at
Tiden falder de Gamle saa lang, at de sædvanlig tror sig meget ældre,
end de er. Naar en Lap har naaet de 80, varer det ikke ret længe, inden
han med et rundt Tal er 100 Aar gammel, og derved bliver han da
sædvanlig staaende til sin Død. Stockfleth fortæller om en gammel
Fjældlap, som han traf i Karasjok, og som havde lovet Kirken 40 hvide
Rener, dersom han kunde blive 200 Aar gammel; men da han mærkede, at
han blev svagere og svagere, tog han Løftet tilbage, da han var 103 Aar
gammel; han døde i en Alder af 109 Aar.

Et ganske eiendommeligt Tilbud blev der gjort mig i Thing-dagene. Det
kom fra Mathis Persen Galt, den grinagtige Fjældlap med de sorte
Hænder, det sorte Haar og det sorte Ansigt, i hvis Centrum den runde
Næse rager frem som en Pølseende. Han vilde absolut, at jeg skulde
blive hans Svigersøn, og bod mig ikke alene sin deilige Datter — en tro
Kopi af Faderen, ikke mindst hvad Næsen angaar — men ogsaa en hel
Formue, nemlig 500 Rener, i Medgift. Det var unægtelig et fristende
Tilbud.

Kanske jeg burde have taget imod det.

Hvad siger De, skjønne Læserinde? —THINGUGEN I KOUTOKÆINO. 426

Ved Siden af Præstegaardens Stabur havde jeg ved Hjælp af nogle
Strikker og Seil i Thingugen indrettet mig et fotografisk Atelier efter
alle Kunstens Regler, og Tilstrømningen i Middags-

Mathis Persex Gaup.

timerne var saa stor, at jeg næppe kunde tilfredsstille Mængdens
Ønsker. Thi denne min Virksomhed er bleven overordentlig populær blandt
Lapperne, skjønt den endnu i deres Øine har et vist overnaturligt
Præg.THINGUGEN I KOUTOKÆINO.

Men noget aldeles ubegribeligt, sælsomt og overraskende for dem var de
Luftballoner, hvoraf jeg daglig sendte flere op. „Den er vist ikke
skabt af Gud," sagde en gammel Kone ved en saadan Leilighed. Og naar om
Aftenen Raketterne foer til Veirs, og de romanske Lys knaldede, var der
mere end en. som af Forfærdelse rystede paa Hovedet. —

I mit forrige Brev har jeg kortelig omtalt den fanatiske Præst i Hätta;
her faar jeg atter Anledning til at dvæle noget ved denne eiendommelige
Person. Ogsaa han havde nemlig med nogle kvænske Tilhængere indfundet
sig til Bispevisitatsen; man vidste ikke rigtig af hvilken Grund eller
i hvilken Hensigt, men man maatte være forberedt paa, at han vilde
sætte et eller andet i Scene, selv om Biskoppen ikke personlig var til
Stede. Da alle Nordmændenes tre Huse var optagne af de mange Fremmede,
maatte Hätta Præsten tage Ophold i .Josef Negkela's Gaard lige over for
paa den anden Side af Elven.

Har De nogen Sinde været paa et Marked i en Kjøbstad, hvor Gjøglere og
Markskrigere har reist deres Telte Side om Side paa Torvet, og hvor
hver enkelt af alle Kræfter søger at drage Bondebefolkningen til sig?
„Vær saa artig, vær saa artig," skriger den ene; „bom, bom," slaar den
anden paa Stortrommen; „tra-rara," lyder de falske Trompettoner fra den
tredie. Omtrent saaledes gik det til her i Koutokæino et Par Dage af
Thingugen.

„Vær saa artig, vær saa artig," skreg Hätta Præsten fra Morgen til
Aften for at drage Mængden over til sin Bod. hvor han uddelte
Syndsforladelse og smaa opbyggelige Prædikener med grove Udfald mod
Landets Autoriteter.

„Nei, kom her! jeg har Luftballoner og Raketter, fotografisk Atelier,
romanske Lys og Drager, mein Liebchen. was willst Du noch mehr, bom,
bom!"

„Du maa ud og kalde Folkene sammen. Johannes, at vi dog omsider kan faa
begyndt." siger Fogden for at faa sin Bod fyldt.450 THINGUGEN I
KOUTOKÆINO.

I denne Kappestrid udøvede øiensynlig de juridiske Præstationer den
mindste Tiltrækning paa Publikum; Thingstuen stod ofte ganske tom; en
Stund havde jeg den stærkeste Søgning, men til Slut var det dog Hätta
Præsten, som gik af med Seiren. Store Skarer drog over paa den anden
Side af Elven; jeg sendte op den ene Ballon efter den anden, den ene
Raket mere knaldende end den anden, for at trække Mængden hid — nei,
det hjalp ikke, Hätta Præsten var uimodsigelig gaaet af med Seiren.

Søndag og største Delen af Mandag hengik paa denne gemytlige Maade; da
besluttede Provsten og Præsten at drage over til deres finske Kollega
for mulig at sætte en Stopper for hans Virksomhed. De to lappiske
Skolelærere, Tolken Lars Hætta og en Del andre, som man kunde stole
paa, fulgte med. Jeg sluttede mig til den lille Flok, som drog over
Isen, men ståk først en Raket under min Pæsk, for dog at have et Vaaben
hos mig, om det skulde komme til Haandgribeligheder.

I det lille Kammer hos Josef Neckela sad Hätta Præsten i et — for at
tale høfligt — meget nonchalant Kostume, klædt og seende ud som en
anden ordinær „Kvæntamp", og med Pibe i Munden. Kammeret og Gangen og
Pladsen udenfor var tæt opfyldte af Mennesker, saa vor lille Flok
vanskelig nok kunde bane sig Vei. Provsten sagde uden Omsvøb, at han
var kommen for at høre, med hvilken Berettigelse Hätta Præsten i et
fremmed Land prædikede sine falske Lærdomme og udsaaede Mistillid til
Stedets Myndigheder. Hätta Præsten svarede i et længere Foredrag,
sammensat af Spidsfindigheder, nærgaaende Udfald mod de Tilstedeværende
og grove Usandheder. De to norske Præster søgte at faa en ordentlig
Samtale i Gang, men det var dem aldeles umuligt at afbryde den
Snakkesalighedens fossende Strøm, der flød fra Hätta Præstens Læber. Da
han kulminerede i sine Uforskammetheder, forlod Koutokæino Præsten i
Harme Værelset.429 THINGUGEN I KOUTOKÆINO.

Da reiste Provsten sig, og ubekymret om Hätta Præstens fortsatte
Udgydelser kaldte han paa Tolken og begyndte at tale til Mængden.

Som han stod der med det sorte Reiseplaid om Skuldrene, laa der en
saadan imponerende Værdighed over hans Person, hvilede der et saadant
Forklarelsens Skjær over hans Ansigt, at jeg ikke kan tænke mig nogen
mere ophøiet eller virkningsfuld Optræden. Hvilken Modsætning til den
tølperagtige Simpelhed, der sad og gjorde sig bred i Hjørnet mellem
Bordet og Væggen med den korte Pibe i Munden! 1 klare, indtrængende og
paa samme Tid djærve Ord advarede Provsten den tilstedeværende
Forsamling mod at lytte til den falske Profet, der forblindet af
egoistisk Fanatisme søgte at lede Mængden bort fra den sande Tro ved
tillokkende, men farlige Lærdomme, og ved at foregjøgle den, at dens
egne Præster var Djævelens Tjenere.

I Begyndelsen af Provstens Tale forsøgte Hätta Præsten at male videre
paa sin Floskelkværn; men da Provsten ikke lod sig forstyrre heraf,
indskrænkede han sig senere til at sekundere med forskjellige smagfulde
Udbrud som: „det er Løgn", „ha ha'", „ja saa". Imod Slutningen af sin
Tale drog Provsten sig efterhaanden ud i det Frie. fulgt af sin finske
Kollegas spodske Smil og haa-nende Ord.

Da Provsten og hans lille Flok kort efter drog tilbage over Elven,
kastede Hätta Præsten paa ny sine Garn ud for at fange Sjæle. Ogsaa
hele den følgende Dag fortsatte han sin agitatoriske Virksomhed, men nu
i en fjærnere Gaard, og undlod ikke for sin Tilhørerkreds at besudle
Provstens Rygte paa den gemeneste Maade. Saa forsvandt han. —

Jeg har en Gang tidligere berettet om min Tur til Seiien paa
Gargovarre; De husker, det var den Gang, Thuri Marit var med. En af
Thingdagene besøgte jeg atter dette Sted for at komme paa det rene med,
hvor meget sandt og hvor meget Fabel430

der var i de Beretninger, jeg havde hørt om denne gamle Stenafgud, og i
Fald den frembød noget mærkeligt, at træffe Foranstaltninger til at
bortføre den.

For ikke atter at løbe med Limstangen betroede jeg mig denne Gang ikke
til Thuri Marit's elskværdige Assistance, men valgte til Fører den Lap,
der ikke alene havde givet mig den mest detaillerede Skildring af
Stedet og Seiten, men som tillige i Miles Omkreds kjender hver Sten og
hver Busk. Han hedder Lars Johnsen Gaino, taler Norsk som en Nordmand,
og er i Besiddelse af en udmærket skarp Begavelse. Jeg har allerede
tidligere nævnt hans Navn i Forbindelse med de religiøse Rædselsscener
i Koutokæino. Uheldigvis har nogle grove Tyverier i hans yngre Dage og
flere Ganges Tugthusstraf givet hans Liv en forfeilet Retning: ellers
vilde han med sit gode Hoved og sine mange Talenter sikkert have bragt
det til noget ualmindeligt. Han har kun een Arm. men kan med den
udrette mere end de fleste med to. Navnlig er han en Mester i
Træskærerkunsten og i Møbelsnedkeri. men ogsaa som Skytte. Jæger og
Ulvefanger præsterer han noget fremragende. Naar han som Vappus kjører
med Ren, er det ligefrem mærkværdigt at se, hvorledes han trods de
mange Vanskeligheder hjælper sig med den ene Arm, og hvor godt og
hurtigt han udfører sit Hverv; jeg har aldrig haft nogen saa god Vappus
som ham.

Jeg kjørte altsaa af Sted med Lars Gaino den lange, besværlige Vei til
Fjældets Top.

Husker De fra Deres Barndom Historien om hin Bondesøn, som hedte Hans
og havde været udenlands, og som paastod der at have set en Hund saa
stor som en Hest, hvilket Uhyre imidlertid gradvis skrumpede ind til at
blive en ganske ordinær Køter, efterhaanden som Hans med Faderen mere
og mere nærmede sig hin Bro, hvorover ingen Løgner kunde passere
ustraffet?

Omtrent saaledes gik det med Lars Gaino og Seiten.431 THINGUGEN I
KOUTOKÆINO.

Da vi reiste fra Koutokæino, var den kunstig tilhuggen som et
Menneskehoved med tydelige Øine, Næse og Mund; da vi kom

Lars Gaino meil Kune.

til Galanito, indrømmede Lars, at Øine, Næse og Mund var noget
udviskede af Aarhundreder Veir og Vind; og da vi drog op ad Fjældet,
fremsatte han som en ikke urimelig Mulighed, at hvad432

der var blevet anset for disse Ansigtsdele, maaske kun var tilfældige,
naturlige Dannelser.

Naa, vi kom til Stedet, og Lars præsenterede Seiten for mig. Som jeg
havde anet, var det. en Stenklump af den mest ordinære Slags, noget
stor og lang, men uden den ringeste Mærkelighed i nogen som helst
Henseende. Lars forsøgte rigtignok at vise mig de meget omtalte Øine,
Næse og Mund, men han kunde for den Sags Skyld med lige saa meget Held
have forsøgt at vise mig et Thorvaldsen'sk Basrelief eller hvilket som
helst andet paa Stenens Overflade. Jeg betragtede den paa alle Kanter,
fra alle mulige Retninger: det var og blev den samme hverdagsagtige
Kampesten. Nu ja, jeg havde faaet et nyt Bevis for, hvad jeg ofte
tidligere havde erfaret, at man ikke skal stole for meget paa Lappernes
Beretninger om saadanne Ting. At imidlertid Stenen virkelig i den
hedenske Tid har været anset som en Helligdom, kan næppe være
tvivlsomt; derom vidner ikke alene Traditionen og den af Naturen særlig
fremhævede Lokalitet, men ogsaa den Omstændighed, at det ikke er mange
Aar siden, at man her endnu kunde finde Mængder af Horn fra de her i
sin Tid ofrede Rener.

Da der ikke var nogen som helst Grund til at faa Stenen bortflyttet,
vilde jeg dog i hvert Fald tage et Fotografi af den. Lars gjorde mig
opmærksom paa, at den tidligere havde staaet i opreist Stilling et Par
Skridt fra det Sted, hvor den nu laa væltet. Han havde selv for flere
Aar siden flyttet den, da en norsk Botaniker havde anmodet ham om at
faa den transporteret til Kysten; men senere var Sagen gaaet i Glemme.
Jeg mente, det var bedst, 0111 vi kunde gjengive Stenen dens
oprindelige Plads og Stilling. Med stort Besvær, thi den er tung, den
gamle Tingest, fik vi den med vore tre Arme væltet op i en Pulk,
hvorpaa vi med ikke mindre-«Besvær trak den op ad den lille Skraaning
og reiste den i den Stilling, som den formodentlig har haft iTHINGUGEN

hine Dage, da Lapperne ansaa den for en Gild eller i hvert Fald for et
Symbol paa de guddommelige Magter.

Medens vi var i Færd hermed, forandrede Veiret sig pludseligt; Sneskyer
skjulte Solen, og en heftig Vind reiste sig. Desuagtet pakkede jeg mine
fotografiske Apparater ud. Vinden blev stærkere og stærkere, og snart
stod vi i det tætteste Snefog. Gameraen var skruet fast paa Stativet;
jeg vendte mig et Øieblik bort fra den, men det samme Øieblik benyttede
Vinden til at vælte Apparatet, saa at Gameraen knustes mod en Sten.
Derved blev selvfølgelig al Fotograferen umulig.

Lars Gaino smilede. „Det er en gammel Tro hos vort Folk," sagde han,
„at den, der vover at give sig af med Fortidens Guder, bliver rammet af
Uheld." Derfor havde jeg sidste Gang. jeg var her, nær kjørt mig ihjel;
derfor reiste denne pludselige Storm sig og ødelagde mit Apparat.

Det syntes næsten, som om Lars havde Ret. Thi da vi kort efter kjørte
ned ad Fjældet, smilede Solen atter, og der var ikke mere Vind end i en
Stue.

For Resten var den gamle Stengud endnu ikke til Freds med, hvad han
havde udrettet; thi paa Hjemveien paa Elven gjorde han et Forsøg paa at
drukne mig. Jeg havde ladet min Rens Tømme binde fast til Lars Gaino's
Pulk. og havde lagt mig til at sove. Pludselig vaagner jeg ved et
voldsomt Stød; jeg aabner Øinene og ser mig omgiven af Vand paa begge
Pulkens Sider. Pulken er gaaet ned i et Hul i Isen, der har været
dækket af et løst Snelag, og ved den derved frembragte pludselige
Standsning er Tømmen sprungen. Heldigvis var Pulken noget længere, end
Hullet var bredt, saa jeg slåp med et Øiebliks Forskrækkelse og en
plaskvaad Pæsk.

For Fremtiden skal jeg lade alle Seiter i uforstyrret

Ro!

De festlige Dage er forbi. Folket er draget tilbage til sine Telte og
Rener, de fremmede Gjæster har atter forladt os. Det

brogede Liv er til Ende, den glade, støiende Tummel forstummet.
Gnisterne fra den sidste Raket er slukkede, den sidste Luftballon er
forsvunden i det Fjærne, og Dragen ligger sønderbrudt ude paa Marken.
Ensomhedens triste, dødsstille Tomhed ruger atter over Koutokæinos
golde Sandbanker.XV.

Reise til Sodankylä.

Koutokæino, den 5te Mai 1883.

Hvis mill første Reise til Finland ikke har trættet Dem, agter jeg nu
at indbyde Dem til at følge med paa en lignende, men adskillig længere
Udflugt. Maalet er denne Gang den finske Polarstation Sodankylä; i
mindre end 14 Dage kan Reisen ikke gjøres, og jeg siger Dem paa
Forhaand, at det bliver en meget besværlig Tur, dobbelt besværlig,
fordi jeg var saa ulykkelig at faa en Vappus med. der med Hensyn til
Uduelighed præsterede det mest mulige. Jeg vil ikke, skjønt han
visselig fortjente det, offentlig stille hans Navn i Gabestokken; lad
mig derfor her og i det følgende betegne ham som den Unævnte. Denne
Elendige havde forstaaet at indsnige sig i min Gunst, men navnlig hans
store Dygtighed i det norske og finske Sprog bragte mig til at modtage
hans Tilbud om at ledsage mig paa denne Reise som Fører og Tolk. skjønt
jeg fra flere Sider var bleven advaret mod at indlade mig med ham.
Lensmanden sagde til mig: ,Tag enhver som helst anden end denne Lap.
selv den sletteste vil være bedre end han"; og jeg maatte senere sande
hans Ord. Men jeg

saa ham den Gang endnu i hans gunstigste Belysning, og heller ikke kan
det nægtes, at han i flere Henseender staar betydelig over sine
Landsmænd. Jeg valgte ham altsaa.

Men for ikke at lade denne Indledning blive lige saa langsom den, der
indledede min forrige finlandske Reise, saa vil vi straks tage af Sted.

Dette er nu for Resten lettere sagt end gjort; thi den Unævnte behøver
to Timer til at gjøre Pulkene i Stand og spænde Renerne for. Medens vi
altsaa maa vente en Stund, til den træge Laban er færdig, faar jeg Tid
til at fortælle Dem, at det i den sidste Uge har været Tøveir, at Føret
derfor er miserabelt, og at det paa Grund af den fremrykkede Aarstid —
den sidste Halvdel af April — overhovedet er tvivlsomt, hvorvidt en saa
lang Reise (frem og tilbage i alt omtrent 90 geografiske Mil eller saa
langt som i lige Linie fra Skagen til Leipzig), tilmed i sydlig
Retning, vil kunne udføres. Her i Koutokæino var der ingen, som troede
det; man var aldeles vis paa, at jeg enten vilde blive nødt til at
vende 0111 Dagen efter, eller at jeg, hvis jeg virkelig skulde naa frem
til Sodankylä, først til Sommeren vilde kunne komme tilbage i Baad,
saafremt jeg ikke skulde foretrække at lægge Veien sydpaa over
Ilaparanda og den botniske Bugt. Saa meget var i hvert Fald sikkert, at
jeg saa vidt muligt maatte benytte Nætterne til at reise i, og hvile ud
i de varmeste Timer af Dagen.

Endelig er den Unævnte færdig med Forberedelserne, og kort før Midnat
kjører vi af Sted i et temmelig uhyggeligt, skyet og stormfuldt Veir.
Jeg havde næppe begyndt at glæde mig over, at jeg endelig var kommen
paa Vei, før vi atter gjorde Holdt ved den Unævntes Hus. Her skulde han
forsyne sig med Fødemidler til Turen. Uagtet denne Slyngel havde været
forberedt paa Beisen i flere Uger, og derfor, synes jeg, havde haft
tilstrækkelig Tid til at fylde sin Madpose, og uagtet han vidste, det
gjaldt for mig om at reise saa hurtigt som muligt, maatteREISE TIL
SODANKYLÄ.

jeg dog sidde og vente i hele to Timer i hans elendige sorte Røverkule,
før vi igjen kunde komme af Sted.

Jeg forsikrer Dem, jeg stamper i Gulvet af Ærgrelse, naar jeg nu ved at
fortælle derom tænker tilbage paa denne hans første Genistreg, der
senere efterfulgtes af saa mange, mange lignende. Og jeg ærgrer mig
dobbelt ved at mindes den mærkelige og uforklarlige Omstændighed, at
jeg under hele Reisen uden at knurre føiede mig efter alle hans
Urimeligheder, at jeg taal-modig som et Lam i alle Tilfælde lod ham faa
sin Villie, og kun en sjælden Gang vovede at fremkomme med en høflig og
spag, men for Resten aldeles virkningsløs Indvending. Vi havde ikke
reist ret langt, førend Forholdet formede sig saaledes, som om det var
ham, der var Herre, og jeg hans lydige Tjener, der i et og alt maatte
rette sig efter hans Godtykke, Luner og Bekvemmelighed. Indvendig kogte
Harmen rigtignok i mig, men jeg sagde intet, jeg lod alt gaa, som han
vilde. Ilen nu skal han faa hele sit Synderegister opregnet, den
Hallunk. det kan han stole paa.

Vi kjørte fra Koutokæino med den Unævntes egne tre Rener; nu skulde vi
lægge Veien om ad S i ep i, for der i en Renby at faa tre friske og
kraftige Dyr, der kunde holde ud den lange Vei til Sodankylä og tilbage
igjen. Der var rigtignok bleven forlangt en ualmindelig høi Pris for at
benytte dem, men jeg betalte den gjærne, da jeg stolede paa, at en saa
erfaren Lap som den Unævnte nok skulde forstaa at skaffe mig tre
rigtige Pragtexem-plarer i Styrke og Udholdenhed. Jovist!

I Siepi — et Par Mil fra Koutokæino — standsede vi en Times Tid ved den
ene af dette Steds to Gaarde, saa vidt jeg kan indse ilden anden Grund
end den, at den Unævnte gjærne vilde slaa en Passiar af med Husets
Folk, som blev vækkede op af deres dybe Søvn. Thi en Fjerdingvei
længere frem standsede vi igjen i Os kald, hvor der bor en enkelt
Familie; her maatte Renerne hvile og have Mos, paastod den Frække. Det
var imidlertid nok snarere ham, der skulde have Kaffe; thi Renerne438

REISE TIL SODANKYLÅ.

kunde uden Tvivl have ventet, til vi naaede den nærliggende Renby. Da
et Par Timer var gaaede med Tillavningen og Drikningen af Kaffen, kunde
vi atter begive os paa Vei. Det var naturligvis nu blevet høilys Dag.

Kort efter kom vi til Renbyen. I det ene af de to Telte laa der biot en
lille Gut og sov; vi vækkede ham, men han kunde naturligvis ikke skaffe
os de i Forveien bestilte Rener; han fortalte, at alle de Voksne var
reiste bort for en Times Tid siden. Det andet Telt havde ogsaa kun en
eneste tobenet Beboer, en snorkende Yngling, der ved Udsigten til en
Krone og et Par Dramme vaagnede saa vidt, at han trægt lovede at være
os behjælpelig med at fange Renerne. Kasterebene foer mange Gange
forgjæves ud i Luften eller indviklede sig i urette Reners Horn — den
ene af de Kastende var ikke vaagen, den anden gad ikke anstrænge sig —
inden det lykkedes at fange de til os bestemte Dyr. Et Par kostbare
Timer var atter medgaaede, før vi sent paa Formiddagen drog videre.

Jeg erindrer ikke, om jeg ikke etsteds tidligere har sagt, at en
forspændt Ren aldrig gaar i Skridt; mange andre har i hvert Fald
paastaaet det, men det er en skammelig Usandhed. De Renfarter, jeg
tidligere har forsøgt at skildre, gjælder hovedsagelig kun mindre
Udflugter paa faa Mils Længde i Vinterens Begyndelse, naar Føret er
godt og Renerne endnu ikke udkjørte; da er Tempoet allegro con fuoco.
Men paa de lange Reiser, især mod Vinterens Slutning, gaar det mere
moderato, og er tilmed Føret tungt, og sidder der i Pulken en saa træg
Klodrian som den Unævnte, der ikke engang gider drive Dyrene frem eller
falder i Søvn hvert Kvarter, da vil selv den langsomste forspændte Okse
bringe Dem hurtigere frem end Renen. Under saadanne Forhold bliver det
i Længden fortærende kjedeligt saaledes at snegle sig frem Mil efter
Mil.

Føret var denne Dag for Resten slet ikke værre, end at vi jo uden
Besvær havde kunnet komme frem i den halve Tid; menREISE TIL SODANKYLÄ.

den personificerede Magelighed, der ledede Kjørselen, veg sky tilbage
for selv den mindste Anstrængelse, og lo mig ud af fuld Hals, da jeg
beskedent spurgte, om det ikke kunde gaa lidt hurtigere.

Tidlig paa Eftermiddagen naaede vi Fjældstuen Sitsjajavre. Her sov jeg
en halv Times Tid og den Unævnte i to Timer; da jeg vækkede den
snorkende Lømmel, der som en anden Standsperson ugenert havde lagt sig
paa Gjæstestuens bedste Sengested, havde han oven i Kjøbet den Frækhed
at paastaa, at han slet ikke havde sovet. Men der kunde ikke være Tale
om at reise nu, behagede han at mene; han maatte først have Kaffe,
ellers vilde han ikke kunne holde det ud. „Og nu skal vi," sagde han
med sit væmmelig sødladne Smil, „have os en rigtig god Kop Kaffe, kjære
Ven" — ja, han sagde virkelig „kjære Ven", og jeg taalte det, baade nu
og senere — og han foreslog at tage af min Kaffepose. Han sparede ikke
paa Bønnerne, og Drikken blev ogsaa god og kraftig, men jeg saa med
Bedrøvelse paa det store tomme Rum, der var opstaaet i Kaffeposen.
Skulde den Unævnte oftere faa Lyst til at benytte den, vilde min
Kaffebeholdning være sluppen op om et Par Dage. Da jeg havde drukket en
Kop eller to og den Unævnte hele Resten af den fyldte Kaffekjedels
Indhold. mente lian, at vi nu havde Kræfter nok til at begive os paa
Vei.

Vi kjørte da videre — ligesom om Formiddagen Skridt for Skridt; kort
efter passerede vi — Skridt for Skridt — den finske Grænse, og 0111
Aftenen ankom vi — Skridt for Skridt — til Neckela. Jeg foreslog i al
Ydmyghed, at vi om et Par Timer skulde reise videre til Hatta, og der
hvile ud hele den følgende Dag, men det havde den Unævnte ikke Lyst
til. Han kunde ikke længer undvære Søvn. han følte sig allerede ganske
syg, fordi han ikke havde sovet sidste Nat — en skammelig Løgn. baade
livad Sygdommen og Søvnen angaar; thi han spiste med en Udholdenhed,
som om han havde sultet et Par Uger, og mange Gange440

havde jeg, baade om Natten og om Dagen, set, at han laa og sov i
Pulken. Jeg vovede at ændre mit Forslag derhen, at vi skulde afreise
næste Morgen Klokken 4. Ja, hvis han kunde vaagne saa tidligt, men det
troede han ikke, hvorpaa han hensank i vemodige Betragtninger over de
skrækkelige Strabadser, han havde udholdt, og de frygtelige
Anstrængelser, der forestod ham; hele sit Liv igjennem skulde han, hvis
han overhovedet kom levende hjem igjen, bittert angre, at han havde
været saa dum at indlade sig paa denne Reise. -Jeg ønskede at faa nyt
Sennegræs i mine Skaller, og en af en Vappuses simpleste Pligter er det
at holde Fodtøiet i god Orden, saa at Fødderne altid er varme; men den
Unævnte mente, at det kunde vente til næste Morgen. Taalmodig bad jeg
Husets tilstedeværende Søn om at gjøre, hvad jeg ønskede, og med
Redebonhed og Omhu udførte han dette Hverv, medens min Æsel sad med
Piben i Munden og saa til, hvorefter ogsaa han lod sit Fodtøi bringe i
Orden af den unge Mand.

Ak! hvorfor havde jeg ikke medtaget en Tjener, der kunde have opvartet
min fordringsfulde Ledsager.

Vi kom naturligvis ikke af Sted Klokken 4 om Morgenen, og Middag var
forbi, inden vi naaede Hätta. Den Unævnte lovede naadigst her at skaffe
sig Oplysning om den nu følgende Veis Beliggenhed, thi selv havde han
aldrig paa disse Kanter været sydligere. Om Aftenen skulde vi se at
komme videre.

Og jeg sad atter i Gjæstgivergaardens lille Kammer, hvor vi hin Aften,
om De husker det, spillede en gemytlig Whist, og jeg sad og tænkte paa,
hvorledes jeg skulde faa de mange Timer til at gaa. Thi det eneste
civiliserede Menneske i Hätta er Præsten, og han er, som De ved, ikke
saa civiliseret, at man ret godt kan omgaas ham. Desuden havde han i
Thingugen i Koutokæino saa haardt fordømt mine uskyldige Raketter og
Luftballoner, ja tituleret dem som djævelske Indretninger, at jeg ikke
vovede at bringe min Person mere end høist nødvendigt inden for hans441

Rækkevidde. Den eneste Afveksling og Underholdning, jeg kunde vente
mig, var Synet af den lille skikkelige, trippende Værtinde, naar hun
mindst hver halve Time kom ind med en ganske lille Kop Kaffe. Jeg har
før staaet i den Formening, at Lapperne var Verdens første
Kafleslugere, men efter senere Erfaringer maa jeg tilstaa, at de i
denne Retning kun er Børn mod Finnerne, og aldrig havde jeg drømt om,
at et Menneske i sit hele Liv skulde kunne optage i sig saadanne enorme
Masser af denne Drik, som dem, jeg maatte konsumere i de to Uger, jeg
tilbragte i Finland. Men Kaffen serveres i yderst smaa, næsten
latterlig smaa Diminutivudgaver af Beholdere; „Smaakopperne grasserer i
Finland," sagde Lensmanden forrige Gang, vi var her. Og jeg drak den
ene lille Kop efter den anden lille Kop, og maatte tilstaa, at det
ogsaa var et Slags Tidsfordriv.

Men ved et sjældent og heldigt Tilfælde førte Skæbnen samme Eftermiddag
en anden Reisende til Hiitta, og hvad der var endnu heldigere, denne
Reisende var ingen anden end den brave og fortræffelige Lensmand fra
Muonioniska, ham, vi skulde have besøgt, men ikke traf paa vor forrige
Reise, Manden med det aabne, fulde Hjærte og det glade, vennesæle Sind,
Manden med Digterens glødende Begeistring og varme Ord for sit Lands
Skjønhed og sit Folks Storhed, med Adelsmærket paa den brede Pande, med
Trofasthedens Blik i det klare Øie. Hvorledes kunde jeg selv i
Hovedstadens Vrimmel have fundet et mere fortræffeligt Selskab end det,
som Skæbnen i et Anfald af godt Humør førte til mig her i den lille
fjærne finske Afkrog!

Nu fløi Timerne alt for hurtigt hen i muntert, fortroligt Samvær.
Muonioniska Lensmanden vidste ikke alt det gode, han skulde gjøre mig;
han lod anrette varm Middagsmad, han gav mig de bedste Vink med Hensyn
til Veien og Stationer, han fyldte mine Lommer og Kufferter med
Flasker, aftvang mig Loftet om at besøge ham i hans Hjem paa
Tilbageveien. og da jeg forlod Gjæstgivergaarden, fik jeg ikke Lov til
her at betale en eneste442

Øre. Stedets Præst vilde ganske vist liave slynget sin mest bombastiske
Tordentale ud mod os, om han havde set os sidde her og „knöle" — en
tysk Student vilde have sagt „kneipen" — i Selskab med Flasker og Glas;
thi De maa ikke tro, at det biot er Kaffe, man drikker i Finland. Men
jeg beder Dem være overtydet om. at enhver anden end Hätta Præsten og
hans Ligesindede vilde have befundet sig vei ved at sidde blandt os.

Imidlertid kom snart Afskedens Øieblik, da om Aftenen det indtrufne
Klarveir havde medført en let Frost, som det gjaldt os om at drage
Fordel af.

Ved denne min Afreise indtraf en ret løierlig Episode, der endnu en
Gang — men det skal ogsaa være den sidste — giver mig Anledning til at
trække Hätta Præsten frem paa Skuepladsen. Des værre kan jeg kun
referere efter Meddelelser fra anden Haand, thi jeg selv deltog kun
sovende i det lille Mellemspil, skjønt jeg egentlig tillige var
Hovedpersonen deri.

Min Ren var fastbunden som den sidste i Rækken; straks efter at vi var
komne ud paa Hedanjärvi's store Ismark, lagde jeg mig ned for at sove
lidt, og enten det nu var som en Følge af de sidste Dages anstrængende
Reiseliv. eller det var Muonio-niska Lensmandens Kognak, som virkede,
eller endelig, hvad der ogsaa kan tænkes, paa Grund af begge Faktorers
forenede Indflydelse — nok er det, jeg faldt straks i Søvn. En Stund
efter aabner jeg Øinene og ser som i Drømme en kvænklædt Skikkelse
kjøre ved min Side, idet han siger: „Nå bror. hur mår Du?" Dette Syn
maatte jo være mig noget paafaldende, men inden jeg rigtig havde
begyndt at forundre mig derover, laa Hovedet allerede paa den anden
Side, og jeg var atter vandret over i Søvnens Rige. Kun en forvirret
Støi af høirøstede Stemmer og kjørende Pulke formaar mine Øren i Søvne
al opfatte. Noget efter vaagner jeg ved, at min Pulk standser, og hvem
staar ved Siden af mig? Ingen anden end Lensmanden fra
Muonioniska.REISE TIL SODANKYLÄ.

Nu paafulgte der en Forklaring. Et Par Minuter efter at jeg var kjørt
fra Gjæstgivergaarden, havde Hätta Præsten kastet sig i en Pulk og sat
efter mig. Lensmanden, der bemærkede det, anede Uraad og
Omvendelsesforsøg og lignende, fik øieblikkelig forspændt den største
Ren, han kunde linde, anbragte en Flaske i sin Lomme og sig selv i
Pulken, og hastede af Sted samme Vei. Og Præsten jagede efter mig, og
Lensmanden jagede efter Præsten. Da De allerede kjender saa meget til
min Dromedar af Vappus, at De ved, han ikke forhaster sig, kan det ikke
overraske Dem at høre, at Præsten snart indhentede mig; men Lensmanden
er den finske Lapmarkens første Virtuos i at kjøre med Ren, og derfor
var ogsaa han næsten i samme Nu ved Mødestedet. Da Præsten saa sin
Arvefjende i Hælene paa sig, indsaa han, at hans Forsøg var mislykket,
og at det var bedst for ham at vende om, hvad han da ogsaa tordnende og
skjældende gjorde. Lensmanden er heller ikke bange for at bruge djærve
Udtryk, og det var en ganske anselig Byge af Skjældsord. der forfulgte
Præsten, da han skyndsomst flygtede tilbage, indtil han var uden for
Hørevidde.

Stolt som en Seirherre stod Lensmanden foran mig med Flasken i Haanden
og foreslog, at vi nu, da den onde Aand var dreven paa Flugt, skulde
drikke en Skaal for Suomi, de tusind Søers Land.

Kort efter var jeg atter alene med mit Dovçndyr; jeg mener ikke den
skikkelige Ren foran min Pulk. thi den Stakkel gjorde alt. hvad dens
svage Kræfter formaaede; men han, som jeg mener, gjorde ingen Ting uden
at sove. Naar Renerne som Folge deraf til sidst gik aldeles i Staa,
vaagnede han et Øieblik, satte atter Rækken i Gang, og fortsatte derpaa
sin afbrudte Slummer. At sove her var saa meget mindre forsvarligt, som
Veien hele Natten ligesom den følgende Dag gik op ad en stor og bred
Elv, paa hvilken Isen som Følge af den stærke Strøm var gjennembrud! af
store Huller. Heldigvis var Renerne mere aarvaagne444

end det Uhyre af Vappus, der skulde lede dem, ellers var vi mange Gange
plumpede ud i den stride Strøm. Det kunde han for Resten have haft godt
af, den Kanalje.

1 Løbet af Natten blev en anden Ulempe mere og mere følelig. Renerne
blev snart fuldstændig udmattede, og navnlig den midterste, som trak
Bagagepulken, syntes sin Ende nær; Tungen hang den sort ud af Halsen,
og inde i dens Bryst bankede Hjærtet som en Hammer paa en Ambolt. Hen
imod Morgenen naaede vi dog en lille, fattig Gaard, Kettomella, hvor
jeg sov en Times Tid paa det haarde Gulv.

Men mellem dette Sted og den næste Station Kyrö viste det sig umuligt
at komme videre med de Stakler af Rener, som den nedrige Sjæl havde
skaffet mig, uagtet vi endnu kun havde kjørt høist 15 geografiske Mil
med dem, og de efter Bestemmelsen skulde have været i Stand til at føre
os helt til Sodankylä og tilbage igjen. Alle tre var udkjørte; den
midterste ikke alene ikke trak mere og lod sig trække af den forreste,
men til sidst sank den aldeles sammen og styrtede om paa Isen, ude af
Stand til at reise sig eller lade sig reise. Vi ventede, at den hvert
Øieblik skulde dø.

Det var en net Situation! Ikke alene vilde jeg komme til at betale en
ublu Sum, hvis Renen skulde dø; men hvorledes skulde vi overhovedet i
denne ubeboede Egn komme videre med to udmattede Rener, tre belæssede
Pulke og dertil oven i Kjøbet en død Ben. Den Unævnte var, som man
kunde vente, aldeles raadløs. Vi lod den halvdøde Ren ligge en Stund,
indtil den havde samlet saa mange Kræfter, at den atter kunde staa paa
Benene; vi bandt den da bag den sidste Pulk, og lod den forreste Ren
trække begge de to første Pulke. Kort efter faldt den syge Ren ned i et
Hul i Isen, og det kolde Bad, den derved flk, friskede den
tilsyneladende lidt op. Paa denne Maade slæbte vi os med mange, mange
Standsninger møisommeligt frem til Kyrö, hvor vi ankom ved
Middagstid.REISE TIL SODANKYLÄ.

Landet har her som baade før og senere et meget tiltalende, men ogsaa
uhyre ensformigt Fysiognomi. Det er en eneste, endeløs, storartet
Naaleskov med smaa Afbrydelser af Søer. Elve og Moser. I et saa
straalende Sommervejr som det. der indtraf, efter at jeg havde forladt
Hätta. og som vedvarede uafbrudt til den sidste Dag, jeg tilbragte i
Finland, tager denne vældige Skovnatur sig herlig ud, hvad enten
Straalerne fra Middagssolen spiller mellem de eviggrønne Kroner, eller
de ranke Stammer aftegner sig som Silhouetter paa den gyldenrøde
Aftenhimmel. Men naar man ser dette selv samme Skue drage forbi Ens
Blik i timevis, i dagevis, i ugevis, bliver det unægtelig noget
trættende i Længden. Helst bør man se disse Egne i Sommertiden, naar
Solvarmen har aabnet Søernes smilende Øine, og Isen ikke længer lægger
sit ensformige, livløse Dække over de rislende Elve, der bugter sig
gjennem Skovensomheden.

Skilte ved Miles Afstande lever her den faatallige finske Befolkning
paa sine store Gaarde. Oftest bestaaende af et betydeligt Antal
isolerede, mørke Bjælkebygninger, af hvilke især de høie, toetages
Stabure tager sig besynderligt ud. ser disse Gaarde paa Frastand helt
storartede ud. især naar flere ligger sammen, hvad ofte er Tilfældet.
Om det nærmere Bekjendtskab just ikke svarer til det første Indtryk, er
der dog en himmelvid Forskjel mellem disse Gaarde og de i Xorge
fastboende Lappers. I disse træffer man kun mørke, trange og smudsige
Rum, blottede for ethvert Spor af Gjenstande, der efter almindelige
menneskelige Begreber kunde gjøre Beboerne Opholdet nogenlunde
hyggeligt. Værelserne i de finske Gaarde er derimod store, næsten for
store, høie og lyse, og om de end hyppig anvendes til Værksteder — f.
Ex. til Forfærdigelse af Smørtustager — ser man dog. at Renlighed ikke
foragtes i den Grad. som af Lapperne; man finder endogsaa Uhre paa
Væggen, man træffer Kamme og Speile.

Den finske Almue ser temmelig prosaisk ud. Mændene har alle noget vist
haardt og koldt, for ikke at sige frastødende i446

deres Ansigt og Væsen. De unge Kvinder har i Almindelighed tækkelige,
men temmelig udtryksløse Fysiognomier; de ligner hverandre som Æbler
fra samme Træ, hvortil meget den ensartede Dragt — en kort Trøie og
Tørklæde over Hovedet — bidrager. De ældre Damer er ikke skjønne, men
de holder meget af Tobak: man træffer dem altid med en Pibe i Munden.

De fleste a f disse Gaarde er tillige, fordi de er de eneste beboede
Punkter i disse ensomme Egne, et Slags Gjæstgiversteder, hvis Eier —
han kaldes kestikiewari, et Ord med en saa stærk

Finsk Gaard.

svensk Klang, at det minder om adskillige lignende Misfostre i det
danske Sprog, saasom: Slobrok, Geborsdag, Isenkræmmer etc. — er
forpligtet til at tage imod den Reisende, underholde ham mod en af
Staten fastsat og urimelig billig Betaling (en Kop Kaffe med alt
Tilbehør koster f. Ex. kun 5 Penniä eller 3'/a Øre), og med Hest eller
Ren skydse ham til den næste Gjæstgivergaard.

Lapperne har i Finland kun en ringe Udbredelse. Deres Antal anslaas til
omtrent 800 Individer. De fleste er de saakaldte Skovlapper; de eier en
Del Rener, foruden Køer og Faar, ogREISE TIL SODANKYLÄ.

lever for øvrigt væsentlig af Fiskeri i Søerne og Jagt. Deres Rener er
noget større, kraftigere byggede og langt mindre vilde end
Fjældlappernes. Om Vinteren holdes de i Nærheden af Be-boelsesstederne,
om Sommeren streifer de i Flokke omkring i Skovene, og de kommer altsaa
ikke som Fjældlappernes til Hav-kysten. De faa finske Fjældlapper lever
ganske som de norske.

Ogsaa den finske Befolkning eier i Almindelighed en Del Rener, der om
Vinteren som Køer eller Faar gaar løse omkring ved Gaardene, og som i
det hele taget i enhver Henseende kan betragtes som virkelige Husdyr.
En forspændt Ren staar her uden at være bunden lige saa rolig uden for
Døren og venter, som en forspændt Hest; sligt vilde være utænkeligt i
Norge.

•Jeg vender nu tilbage til mine egne Rener. Min Døgenigt — der har De
et Pragtexemplar af de oven for omtalte Sprog-uhyrer — paastod, at de
halvdøde eller døende Dyr umulig kunde befordre mig længere frem, hvad
der des værre kunde være sandt nok. Han foreslog, at jeg her i Kyrö
skaffede mig en Mand og tre nye Rener til den næste Station Debasto,
saa skulde han forsøge at komme bag efter med mine, fra deres Byrder
befriede Trækdyr. Jeg gik ind herpaa; der var heller ikke andet at
gjøre. Ak, havde jeg her kunnet faa det Indfald at sende den Unævnte og
hans tre umulige Rener tilbage til Koutokæino, i Stedet for med stor
Bekostning at trække omkring i Finland med dette byrdefulde Paahæng af
fire komplet ubrugelige og unyttige Subjekter, da havde jeg været
forskaanet for mange senere Besværligheder, Ærgrelser og Udgifter. Men
det forstaar sig. det har ogsaa sine Betænkeligheder at reise ganske
alene i et saadant næsten ubeboet Land, hvis Sprog man ikke kjender.

Som det var gaaet i Kyrö, gik det i Debasto: mine Rener var ikke blevne
bedre og kunde ikke bruges; der var kun den Forskjel, at jeg reiste fra
Debasto med Hest og i Slæde.

Hvis jeg sagde, at de Heste, som jeg her og mange Gange senere
benyttede, lignede Kameler, vikle det være en ufortjent448

Fornærmelse mod disse Ørkenens brave Dyr. I det hele taget har Naturen
ikke nogen Sinde eller nogensteds dannet saa ynkværdige Skabninger, som
disse finske, ved Aarrækkers opslidende Trællearbeide frembragte
Hesteskygger. Det var en Bedrøvelighed at se dem anspænde deres sidste
tarvelige Rester af Kræfter, disse kantede og knoklede Hesteruiner, med
Haarene afslidte alle Vegne, hvor Seletøiet havde gnavet Aar efter Aar.
naar de tvungne af Piskens tunge, smertefulde, ubønhørlige Slag trak os
frem Skridt for Skridt.

Men for Resten havde selv den bedste Hest ikke kunnet bringe os
synderlig hurtigere frem; thi efter at vi havde forladt den lange Elvs
bekvemme Isvei og var komne ind i selve Skov-labyrinten, blev den
indtrufne høie Temperaturs Indvirkning mere og mere følelig. Jo
længere, vi kom frem, desto tyndere blev Sneen, desto ujævnere Veien;
paa lange Strækninger var Sneen smeltet aldeles bort med Undtagelse af
en smal Stribe paa Veiens lavest liggende Side. Men dette var dog kun
Bagateller mod, hvad jeg senere skulde lære at kjende i Henseende til
slet Føre.

Slæderne, som jeg fra nu af, og til jeg atter naaede Hätta, saa godt
som udelukkende benyttede, fortjener al Ros. De er temmelig låve og
meget lange, det dobbelte af en Mands Længde, saa at selv et tyndt Is-
eller Snedække bærer dem; paa Grund af deres lette Bygning og
Sammensætning er de meget bøielige og elastiske, saa at de trods deres
Længde giver efter for Veiens utrolig mange Uregelmæssigheder. Paa et
blødt Leie af Hø og Renhuder, mellem Tæpper og Puder ligger man saa
lang, man er, meget bekvemt paa disse Slæder; Kusken passer Hesten, og
kan man sove, mærker man ikke noget til det kjedelige ved Befordringens
Langsomhed. Om Dagen havde denne Reisemaade imidlertid ogsaa sine
Ubehageligheder paa Grund af de høist usædvanlige Veirforhold, der
indtraf under mit Ophold i Finland. Den brændende, i en halv Snes Dage
ikke af en eneste Sky tilslørede Sol, og Luftens Dag for Dag stigende
TemperaturREISE TIL SODANKYLÄ.

frembragte den samme ubehagelige Fornemmelse, som om jeg i Pæsk og med
Pelshue havde reist under Tropernes glødende Himmel. Pæsken, der i
Solskinnet blev saa varm udenpaa, at man næsten kunde brænde sig paa
den, maatte snart kastes; Huen med dens tykke Edderdunspude i Pulden
blev erstattet af et sammenknyttet Lommetørklæde eller af en af
Gjæstgiveren laant Kaskjet, indtil jeg i Kittilä kunde kjøbe mig en
mere passende Hovedbedækning.

Efter Midnat naaede jeg Jok kel a; længe efter ankom mine fire elendige
Reisefæller fra Koutokæino. Den tobenede af dem paastod. at de
firbenede ikke formaaede at gaa et Skridt længer; de maatte forblive
her en Uges Tid og hvile ud. saa kunde de føres den halve Mil til
Sirka, hvorigjennem vi skulde passere paa Tilbageveien. saafremt vi
vilde reise over Muonioniska. Den Unævnte havde fundet en Mand, der var
villig til at tage sig af Renerne, saa at han selv kunde følge med til
Sodankylä. Paa denne Maade blev jeg da kvit de tre Fjerdedele af den
unyttige levende Bagage, jeg trak omkring med mig i det fremmede Land.
Ubegribelige Dumhed! som gjorde, at jeg ikke samtidig skilte mig af med
den fjerde og ubehageligste. Thi den Nytte, han hidtil havde gjort og
senere gjorde mig som Tolk. var aldeles illusorisk; det faldt
overhovedet ikke ham ind at gjøre noget som helst andet, end hvad der
kunde tjene til hans egen Bekvemmelighed, og de tre, fire Sætninger,
som viste sig at være tilstrækkelige for at komme fra den ene Station
til den næste, havde jeg snart lært at udtale. Men. skjønt jeg mindst
hvert Kvarter ønskede ham did, hvor Peberen gror. og skjønt jeg tusinde
Gange hellere havde medtaget den første, den bedste Stratenrøver eller
Galeislave, lod jeg ham dog følge med. De første Par Mil kjørte han i
samme Slæde som jeg. og han laa snorkende og bred ved min Side; saa
fandt han det for ubekvemt og bildte mig ind. at een Hest ikke kunde
trække saa meget; jeg lod ham da faa sin egen Hest og Slæde og Kusk. og
paa denne Maade kjorte den uvær-

29450

REISE TIL SODANKYLÄ. 450

dige Parasit for mine Penge som en Herremand omkring i Finland, og for
at gjøre Maalet fuldt, talte den Uforskammede oven i Kjøbet fra Morgen
til Aften ikke om andet, end de forfærdelige Besværligheder, han maatte
udstaa, og udmalede til Sammenligning, hvor godt han havde haft det,
naar han i tidligere Aar havde reist med andre. Og det sagde den
utaknemlige Slyngel til mig, som — hvad De ikke behøver nærmere
Oplysning om — havde vist ham Velgjerninger lige fra den første Dag,
jeg var i Koutokæino. Jo, det var et herligt Ris, jeg havde bunden til
mig selv!

Efter at have reist hele Natten og den næste Formiddag fra Gaard til
Gaard, og skiftet Heste og Slæde ved hver eneste*), ankom vi om
Middagen til Kittilä.

En Mængde smaa Grantræer, mellem dem et halvt hundrede statelige Gaarde
og Huse i en halv Mils Udstrækning, paa Veiene ikke Spor af Sne, men en
utrolig Mængde leret Dynd og flydende Smuds — saaledes saa jeg Kittilä,
det finske Laplands Hovedstad. Den nyder denne Rang, fordi der her ikke
alene bor Lensmand, Præst og Forstembedsmænd, men tillige Lapmarkens
Kronofoged, en Læge og Herredshøvdingen (Dommeren). Her findes desuden
tre, fire Kjøbmænd og en Fængselsbygning, der bærer det stolte, men
efter det omgivende Plankeværks Beskaffenhed at dømme ikke ganske
berettigede Navn: Fæstningen. Kirken er bygget af Træ, gammel og uden
arkitektoniske eller andre Mærkværdigheder. Egnens væsentligste
Prydelse dannes af tre, fire smukke Snefjælde i Horisonten, en
Prydelse, der er sjælden i Finland.

Det vilde føre mig alt for nært ind paa det private Familielivs
Omraade, om jeg her i Detailler skulde skildre de to prægtige Dage, som
jeg tilbragte i Kittilä. Det maa være nok at sige,

*) Ligger den næste Gaard f. Ex. kun en Fjerdingvei fra den
foregaaende, er Gaardeieren desuagtet ikke forpligtet til at kjøre
længer, og han gjør det heller ikke, da Betalingen (omtrent 7 Øre pr.
Kilometer) ikke staar i noget Forhold til det anvendte Kvantum af Tid,
Arbeide og Kræfter.REISE TIL SODANKYLÄ.

at mit Ophold var delt mellem Kronofogdens Hjem og den store C4aard,
hvis to Hovedfløie danner Bolig for Herredshøvdingen og

Doktoren; at der i disse Huse lever de mest fortræffelige Mennesker,
hos hvem ægte nordisk Gjæstfrihed parrer sig med Sydens

29*

elegante Komfort; at jeg her. foruden adskilligt andet, for første Gang
paa russisk Maner drak The af Glas, og røg Bjærge af russiske
Cigaretter (Papyrosser), som i denne Del af Finland træffes og benyttes
i utrolig Mængde; at jeg i Herredshøvdingens Gaard sov i et Værelse,
der høist originalt fra øverst til nederst var tapetseret med
Stockholmerbladet „Figaro", og at jeg faldt i Søvn under mislykkede
Forsøg paa at tælle alle de mange Rageknive, der fra disse Tapeter
stirrede ned paa mig.

Dommerens Gaard i Kittilä.

Hvilket Velvære igjen en Gang at ligge en hel Nat i en ordentlig Seng,
efter nu i de sidste Nætter i det heldigste Tilfælde at have sovet et
Par Timer paa høist fordringsløse Sengesteder, nylig forladte af Husets
egne Folk. Hvis alle en saadan Sengs øvrige Benyttere med det samme
havde forladt den, kunde det endda have gaaet an; men at saa ikke var
Tilfældet, kan jeg indestaa for; jeg tilendebragte ikke min Reise uden
at hjembringe et svagt Indtryk af. hvad de Herrer Herodes, Sulla og
Alba maaREISE TIL SODANKYLÄ.

have gjennemgaaet paa deres sidste Dage. Den joviale Herreds-høvding
fortalte mig, at de tinske Lopper i Gjæstgivergaardene staar med
Bagbenene paa Gulvet og Forpoterne oppe i Vinduet, ventende paa og
speidende ud efter ankommende Reisende. Og deres i Folkeanskuelsen
temmelig nære, i naturhistorisk Henseende noget fjærnere Slægtninge
skal være saadanne Bæster, at de knurrer, naar man peger paa dem!

I Kittilä var jeg end videre saa mærkelig heldig at træffe to af
Videnskabsmændene fra Sodankylä, der tilfældigvis netop var i Besøg hos
Herredshøvdingen og skulde afreise den følgende Dags Aften. Intet kunde
selvfølgelig være mig kjærere end at slaa Følge med dem.

Der er 92 Werster eller omtrent lige saa mange Kilometer mellem
Kittilii og Sodankylä. Det første Stykke Vei paa 45 Werster til den
første Station Tepsa blev jeg raadet til at tilbagelægge med Ren, da
dette vilde gaa hurtigst, og Føret her endnu var nogenlunde. Jeg fulgte
naturligvis Raadet til den Unævntes store Misfornøielse, da han maatte
ombytte det magelige Leie i Slæden med den adskilligt mindre bekvemme
Pulk. Men da han saa, at jeg havde hele Kittilä og en Del af Sodankylä
paa min Side, indskrænkede han sig til at se tvær og fornærmet ud.

Den første halve Times Vei maatte vi tilbagelægge til Fods, da Marken
var totalt blottet for Sne; men senere gik elet bedre, og om Morgenen
var vi i Tepsa. Her blev Renerne staaende for at vente paa os, til vi
kom tilbage.

Nu havde jeg altsaa Rener staaende to Steder i Finland!

Senere benyttede jeg — og naturligvis ogsaa han, hvis Navn jeg kunde
have Lyst til at prisgive til Deres Ringeagt, hvis jeg ikke, hvad De
formodentlig for længst har indset, var af en alt for godmodig Natur —
Hest og Slæde. Føret blev tarveligere og tarveligere, Snemængden mindre
og mindre, de nøgne Pletter større og større. Det gik derfor kun smaat
fremad, og da jeg tilmed maatte rette mig efter min Bøffels Sove-,
Spise- og Drikke-454

tider, gik hele Dagen med. De to Fysikere fra Sodankylä var blevne
kjede af at reise saa langsomt, og ilede med deres Rener forud for paa
Polarstationen at melde min Ankomst.

Ved Solnedgang aabner sig en rig og vid Udsigt: omrammet af Skovenes
Vrimmel og fjærne Snefjældes afrundede Toppe, omstrømmet af bugtende
Elve ligger foran os det venlige Sodankylä med sin nydelige Kirke og
sine store, rødmalede Gaarde,

Kirken i Sodankylä.

dobbelt venlig i Aftensolens Purpurskjær. Snart efter er jeg i den
hyggelige Præstegaard samlet med Polarstationens Medlemmer.

Ikke skal jeg her trætte Dem med nogen tarvelig Gjengivelse af de
indholdsrige og fornøielige 30 Timer, som jeg tilbragte her, og hvoraf
kun faa var viede Søvnen. Jeg skal forbigaa al den hjærtelige
Velvillie, der strømmede mig i Møde fra Polarstationens seks
elskværdige Medlemmer, jeg skal ikke dvæle ved den storartede
Gjæstfrihed, jeg fandt i den fortræffelige Provsts Hus, hvorREISE TIL
SODANKYLÄ.

Stationens Direktør bor, men biot i Korthed omtale selve
Polar-stationen og dens Virksomhed.

Den Mand, hvem det først og fremmest skyldes, at ogsaa Finland — for
Resten i den ellevte Time — kom til at deltage i den internationale
Kappestrid, eller rettere det internationale Forbund, der har Løsningen
af en Del af Polarzonens naturvidenskabelige Problemer til Maal. er
Professor Lemström i Helsingfors. Han deltog ogsaa personlig i
Stationens Indretning og første Virk-

Polarstationen i Sodankylä.

somhed. men er senere vendt tilbage til sit Arbeidsfelt i Landets
Hovedstad. Stationen staar nu under Ledelse af Hr. Ernst Biese, der med
fem Kolleger, hvoriblandt en Botåniker og en Zoolog, alle unge Mænd
under 30 Aar, udfører den lange, uafbrudte Række af den Mangfoldighed
af Observationer, som ligger inden for en saadan Polarstations
Arbeidsplan.

I Sammenligning med den norske Polarstation i Bossekop tager den finske
sig noget flottere og rigere ud; den har ogsaa kostet et betydelig
større Beløb. Af Stationens fire, nette, i en456

Firkant liggende Hovedbygninger optages de tre væsentlig af de
magnetiske Instrumenter, medens del fjerde er helliget Meteorologien;
bag dem ligger det lille, mere tarveligt udseende astronomiske
Observatorium. Et Net af Telefontraade forbinder disse Bygninger
indbyrdes og med Observatorernes Boliger; i et Par Retninger udgaar
lange elektriske Ledninger paa Telegrafstolper. At de sædvanlige
externe meteorologiske Attributer, som Jord-thermometre, Regn- og
Vindmaalere etc. ikke mangler, er en Selvfølge.

Det er ikke min Hensigt her at levere nogen detailleret Skildring af de
mange forskjellige Apparater eller deres Opstilling og Anvendelse, da
dette for Fagmænd er bekjendte Ting og for Ikkefagmænd er uden
Interesse. Jeg skal kun omtale, at særlig de magnetiske Instrumenter er
overordentlig pragtfulde og fuldstændige, og at Stationen i sine
Jordstrømme-Apparater besidder en Specialitet fremfor vistnok samtlige
andre Polarstationer. I nordlig—sydlig og i østlig-vestlig Retning er i
omtrent 5 Kilometers Længde udlagt (paa Telegrafpæle) isolerede
Ledningstraade, der i den fjærneste Ende staar i Forbindelse med i
Jorden anbragte Zinkplader, medens den fra Stationen udgaaende Ende,
førend den paa lignende Maade føres ned i Jorden, staar i Forbindelse
med et stort Galvanometer, ved hvis Naals Udslag Jordstrømmen, der
fremkalder dette Udslag, observeres og maales. Dette sker paa samme
Maade som ved de magnetiske Variations-instrumenter: Naalen — for at
tale kort — bærer paa sin ene Ende et lille Speil, lige over for
hvilket der i horisontal Stilling er anbragt en lang, inddelt
Maalestok; det opstaaede Speilbillede af denne betragtes i en Kikkert,
der er rettet mod Speilet, og eftersom Naalen bevæger sig, vil
forskjellige af de med Tal betegnede Dele af Maalestokken reflekteres
ind i Kikkertens Synsfelt, hvor en lodret Traad tjener til nærmere
Bestemmelse af Speil-billedets og altsaa ogsaa Naalens Stilling. Naalen
er næsten aldrig i Ro, fordi Ledningen uophørlig gjennemløbes af
elektriske Strømme,REISE TIL SODANKYLÄ.

der særlig skal optræde stærkt i den i østlig—vestlig Retning udlagte
Ledning.

Under sit Ophold paa Stationen udførte Professor Lemströ.y nogle
Experimenter, der har vakt adskillig Opsigt, og som jeg derfor her skal
omtale. Disse Experimenter gik ud paa intet mindre end — for at tale
populært — at låve Nordlys. Paa Toppen af Fjældet Oratunturi, et Par
Mil fra Sodankylä, anbragtes et saakaldet Udstrømningsapparat, der ikke
bestod af andet end en Kobbertraad, paa hver halv Meter forsynet med
fastloddede, opadvendte Jærnspidser, og anbragt paa Telegrafstolper,
der var opstillede saaledes, at Kobbertraaden kom til at danne en
spiralagtig Figur, der indtog et Fladerum af hen imod 1000
Kvadratmeter. Fra det inderste Punkt af Kobbertraaden førtes en
isoleret Ledning paa Telegrafstolper ned til Fjældets Fod (omtrent 600
Fod under Udstrømningsapparatet), hvor Ledningen stod i Forbindelse med
en Metalplade i Jorden. Indsattes et Galvanometer i denne Ledning,
viste det sig, at den gjennemstrømmes af elektriske Strømme, men det
interessanteste var, at hele Udstraalingsapparatet paa Fjældets Top
ofte om Aftenen og Natten var omgivet af en svag, gulhvid Lysning, der
undersøgt med Spektroskop gav, om end kun svagt, det samme Spektrum som
Nordlyset. Senere gjentog Professor Lemström disse Forsøg med lignende
Apparater paa et Fjæld i den nordostligste Del af den finske Lapmarken,
i Nærheden af Enaresøen. Her viste sig ved en enkelt Leilighed en
kegleformet, opad spids Lysning over Udstraalingsapparatet: nogen
spektroskopisk Undersøgelse blev ikke udført. Et mindre Apparat af
lignende Art har i længere Tid været anbragt paa Toppen af Sodankyläs
høie Kirkespir, men uden at give noget Resultat.

Professor Lemström mener, at de paa denne Maade frembragte Lysninger er
identiske med Nordlyset, og slutter som Følge deraf blandt andet, at
Nordlyset optræder i forholdsvis ringe Høide over Jordoverfladen. Det
har imidlertid sine store Be-458

tænkeligheder uden videre at acceptere denne Anskuelse. Det ligger
nærmest at antage, at de af ham frembragte Lysninger er mere beslægtede
med det under Navn af St. Elms-Ild bekjendte elektriske Fænomen end med
Nordlyset: thi den spektroskopiske Undersøgelse beviser ikke stort,
dels fordi man vei endnu aldrig har undersøgt St. Elms-Ildens Spektrum,
dels fordi Lemström selv beretter, at han fra saa godt som alle mulige
Objekter, fra Hustage, fra Snefjælde, flk Nordlysets Spektrallinie. Der
foreligger ganske vist, som paa et tidligere Sted omtalt. Antydninger
til. at man i hvert Fald undertiden maa søge Nordlysets Sæde temmelig
nær ved Jorden: men de fleste Kjendsgjerninger synes dog at godtgjøre,
at Fænomenets Sphære ligger i adskillige Mils Høide. Tilhængerne af den
sidste Antagelse har endogsaa for nylig haft den Tilfredsstillelse at
se den væsentligste Vanskelighed, der stillede sig i Veien for deres
Hypothese, ryddet bort. idet den berømte Elektriker Professor Edlund i
Stockholm har vist. at det lufttomme eller meget luftfortyndede Rum
ikke. som man tidligere har troet, modsætter sig Elektricitetens
Forplanteise. Jeg skal her ikke gaa ind paa nogen nærmere Undersøgelse
af dette Æmne: i hvert Fald fortjener Professor Lemström's
interessante, men paa Grund af Forholdene des værre alt for kortvarige
og provisoriske Experimenter at gjentages paa Steder, der ikke lægger
saa mange Hindringer i Veien for deres Udførelse, som den
skovbevoksede, bjærgfattige finske Lapmarken med sin strænge
Vinterkulde.*)

Et andet af Lemström's Synspunkter lige over for Opfattelsen af
Nordlyset anser denne Forsker for bevist ved nogle i Sodan-kylä
anstillede Observationer, nemlig at to eller flere i nogen Afstand fra
hverandre placerede Iagttagere ikke ser et og samme

*) I Vinteren 1883—84 gjentog Lemström disse Forsøg i de samme Egne,
men opnaaede kun temmelig svage og usikre Resultater. Et stort
Ud-strømningsapparat, som jeg samme Vinter anbragte paa det omtrent
2500 Fod hoie Fjæld Esja ved Reykjavik, gav intet som helst positivt
Resultat.REISE TIL SODANKYLÄ.

Nordlys, ligesom hver Betragter ser sin egen Regnbue. Saafremt dette
forholder sig saaledes, vil det være umuligt at finde Nordlysets Høide
paa nogen af de hidtil foreslaaede Maader. De ganske vist mærkelige,
men des værre ogsaa her alt for enkelt-staaende Erfaringer, som man i
denne Retning gjorde i Sodankylä, var nemlig følgende. Noget over 4
Kilometer netop i Nord for Sodankylä oprettedes en Nordlysstation med
Telefonforbindelse med Polarstationen. Paa begge Steder opstilledes
Instrumenter til Maaling af Nordlysets tilsyneladende Høide over
Horisonten, og denne Maaling skulde paa begge Steder udføres i den ved
en Forbindelseslinie mellem Stationerne betegnede Retning. Ved Hjælp af
Telefonen var det muligt, at Maalingen paa begge Stationer blev udført
i samme Tidsmoment, efter at man først var kommen overens om. hvilken
af de synlige Nordlysbuer og hvilken af dennes Rande, man skulde maale.
De (5—7 Maalinger af denne Art. som udførtes en enkelt Aften, gav et
høist eiendommeligt Resultat, idet Buernes tilsyneladende Høide i
næsten alle Tilfælde fandtes mindst paa den nordligste Station (de
maalte Buer stod paa Nordhimlen). Selv under en hvilken som helst
Antagelse for Nordlysets Høide er et saadant Resultat meningsløst,
saafremt man fra begge Stationer har maalt samme Objekt: i det
ugunstigste Tilfælde, det vil sige ved en overordentlig stor
Nordlyshøide i Forhold til Stationernes indbyrdes Afstand, vilde de
maalte Høider begge Steder have været lige store; i alle andre Tilfælde
maa Buerne for den nordligste Station vise sig i størst Høide.
Lem-ström forklarer de uoverensstemmende Maalinger derved, at man fra
begge Steder har set forskjellige Fænomener, idet det har været
forskjellige Dele af et udbredt lysende Lag. der for hver Iagttager har
projiceret sig paa Himlen som Buer. Der vilde ikke være noget i Veien
for at gaa ind paa denne, allerede af Arago forfægtede Anskuelse, hvis
ikke ogsaa her ikke faa Fakta bestemt pegede i modsat Retning. Vi har
tidligere set. at Observationerne Koutokæino—Bossekop ikke giver nogen
som helst460

Grund til en saadan Antagelse; jeg saa i Sodankylä Tegninger af
Nordlysbuer, der saa bestemt gjengav det karakteristiske ved de i
Koutokæino observerede (f. Ex. den paafaldende Forskjel mellem den
østlige og vestlige Ende af Buerne), at jeg ikke i ringeste Grad kan
tvivle om de paa begge Steder observerede Fænomeners Identitet. Paa
hvad Maade det i Sodankylä fremkomne Besultat skal forklares, skal jeg
lade være usagt. Det laa nær at antage, at Aarsagen kunde søges i en
mulig Ufuldkommenhed hos de anvendte Maaleinstrumenter; men ved at
undersøge det i Sodankylä opstillede Instrument — en yderst lille, faa
Tommer høi, almindelig Theodolith. hvis Glas er borttagne — fandt jeg
ved at indstille det paa Skyrande, at dets Usikkerhed i det høieste
udgjør 10', medens Forskjellen i et enkelt af de nævnte Tilfælde
udgjorde hele 3°. Men ogsaa her maa det i høi Grad beklages, at man kun
paa en eneste Aften fandt Leilighed til at udføre saadanne Maalinger.
Man kan derfor foreløbig ikke tillægge det tilsyneladende vundne
Resultat nogen afgjørende Betydning.

I det behagelige og interessante Selskab fløi de 30 Timer ilsomt hen,
og trods alle Opfordringer, trods al den Hygge og Elskværdighed, jeg
maatte give Afkald paa, kunde og turde jeg ikke blive længere, hvis jeg
ikke vilde risikere at maatte forblive flere Maaneder i disse om
Foraaret ufremkommelige Egne. Jeg maatte huske paa de Vanskeligheder,
der allerede havde mødt mig paa Hidreisen, huske paa, hvor ofte jeg
havde været nær ved at vende om, og at Tilbageturen, om den overhovedet
var mulig, vilde blive endnu mere besværlig paa Grund af det
exempel-løse Sommerveirs Vedvaren. Ved Midnatstid maatte jeg bryde op
fra Provstens gjæstfrie, rige Bord, thi Slæderne holdt uden for Døren.
Farvel, Farvel, og paa Gjensyn i Helsingfors ad Aare!

Veien var i en sørgelig Grad forandret; hvor der før havde været mørke,
bare Pletter i den hvide Sne, var der nu kun hist og her Rester af
hvide Pletter i den mørke Grund. IndtilREISE TIL SODANKYLÄ.

Tepsa, hvor vi ankom næste Middag, var det dog især Hestene, det gik ud
over. Men værre end alt tidligere blev Reisen med Rener herfra og til
Kit ti lä; vi var 14 Timer under Veis paa de 45 Kilometer.

Den, der ikke har prøvet sligt, kan ikke gjøre sig nogen Forestilling
om, hvor møisommelig en saadan Reise er. Paa Elvene var der store
Huller, eller der stod paa deres Isdække fodhøit Vand, som vi maatte
sætte igjennem — til sidst gjorde jeg det ganske koldblodigt, thi jeg
var omsider bleven saa vaad, at jeg ikke kunde blive vaadere — paa
Søerne dannede den halvsmeltede Sne en væmmelig Grød eller Vælling, der
var endnu ubehageligere end det blotte Vand; i Skovene var Jorden bar
som om Sommeren, Græsset begyndte endogsaa at grønnes. Lange
Strækninger maatte tilbagelægges til Fods, fordi Renerne ikke formaaede
at drage os frem over den sneblottede Jordbund; her og der maatte store
Omveie gjøres for at undgaa en aaben og dyb Elv eller store, i de aller
sidste Dage dannede Vandflader.

Selv disse vanskelige Forhold formaaede ikke at vække mit Murmeldyr til
mere Aktivitet; naar vi kjørte, sov han med Tømmen mellem Renens Ben.
indtil han vækkedes ved. at Huen faldt af ham eller Benerne standsede;
i sine vaagne Øieblikke gjorde han intet andet end at jamre sig over,
at han vilde blive dødssyg, fordi han ikke flk tilstrækkelig Søvn.
eller snart maatte fryse ihjel, fordi hans Fødder var blevne vaade.

Længe efter Midnat naaede vi omsider Kittilä Gjæstgiver-gaard, hvor
Værten og hans Kone overlod mig deres Seng. efter at den dog først, som
det var at vente i en Hovedstad, var forsynet med nye Sengklæder.

Den næste Formiddag blev det sidste Farvel sagt til de hjærtelige
Mennesker i Herredshøvdingens Gaard, og efter endnu at have spist til
Middag hos Kronofogden. drog jeg med Hest videre til Sirka, hvor jeg
ankom om Aftenen. Her skulde jeg462

altsaa atter mødes med mine tre Koutokæino Rener, om levende eller
døde, var ikke godt at sige. De befandt sig imidlertid til min
Overraskelse i bedste Velgaaende. Den Mand, der havde passet dem,
forlangte som Godtgjørelse et uforskammet stort Pengebeløb, som jeg i
Begyndelsen harmfuld nægtede at betale ham; men da jeg indsaa, at
Skylden laa hos min lappiske Slyngel, der naturligvis ikke havde
akkorderet med hin finske Slyngel eller maaske endogsaa var i Ledtog
med ham. maatte jeg falde til Føie, hvis jeg vilde have Renerne med.
Gid jeg aldrig havde set disse ulyksalige Skabninger!

Jeg havde faaet nok af under saadanne Veirforhold at reise i Pulk, og
forlangte derfor i Sirka Hest. I Begyndelsen erklærede man rent ud. at
det ikke vilde være muligt for mig at komme videre hverken med Hest
eller Ren, da et Par Elve var gaaede op samme Dag: til sidst kom man
dog i Tanker om, at der fandtes en anden, muligvis endnu farbar Vei.
Efter at have ventet hele fire Timer paa Hesten, kjørte jeg da af Sted
med Bagagen, medens mine fire unyttige Kreaturer sjokkede bag efter.

For ikke at komme med alt for mange Gjentagelser og Jeremiader, maa det
være nok at sige, at jeg paa denne Maade drog fra Sirka til Pöntsa, fra
Pöntsa til Ravhalla, fra Rav-halla til Torrasiepi og fra Torrasiepi til
Muonioniska. Føret blev ikke værre, thi det var en Umulighed. Dermed
hengik hele Xatten og største Delen af den følgende Dag.

Nu var jeg da atter i Muonioniska, det gjæstfrie Muonioniska, det glade
Muonioniska, og hvad der var endnu mere værd: den fortræffeligste af de
fortræffelige Muonioniskaensere var min Vært, og aldrig har visselig
nogen Fremmed funden et mere hyggeligt Hjem, end det jeg fandt i
Lensmandens Hus. Der kunde ikke være Tale om andet, end at jeg maatte
blive et Døgn i Muonioniska, og Døgnet blev til halvandet.REISE TIL
SODANKYLÄ.

1 .Muonioniska var alt snebart, og Elven gaaet op paa lange
Strækninger. Varmen blev mere og mere trykkende; det uden for Vinduet i
Solskinnet hængende Thermometer viste over 30° Celsius, og vi maatte om
Eftermiddagen inde i Værelserne tage Frakkerne af og gaa — tilgiv mig
Læserinde! — i Skjorteærmer. Lensmanden, hvis hele Liv omtrent hengaar
med Reiser i sit store Distrikt, og hvis erfarne Kyndighed jeg derfor
kunde stole paa, udkastede for mig en Reiseplan. som han haabede skulde
føre mig frem til Hätta trods de fortvivlede Forhold. Min Parodi paa en
Vappus sendtes Formiddagen efter vor Ankomst af Sted med Renerne ad den
sædvanlige Vei til Hätta; jeg selv og Bagagen skulde følge en anden og
noget længere Vei med Hest og Slæde.

Endelig slog ogsaa her Afskedens Time. og Klokken 6 om Morgenen forlod
jeg det gjæstfrie Hus. dog ikke førend den uovertræffelige Lensmand
havde proppet mine Lommer med Cigaretter og fyldt Slæden med alle
mulige Levnetsmidler og en Legion af Flasker med Kognak. Banko, Akvavit
og 01. Det lyder utroligt, men det er sandt: jeg bragte flere fyldte
Flasker til Koutokæino, end jeg medførte derfra.

Jeg havde kjørt et Kvarters Tid paa den brede Muonioelv, da brister
Isen, og Hesten synker igjennem den. Kusken og jeg er naturligvis i
samme Nu ude af Slæden. Hesten forsøger at arbeide sig op, men under
disse Bevægelser bliver Hullet større, og den synker dybere ned. 1 faa
Øieblikke har Kusken frigjort den fra Forbindelsen med Slæden, og gjør,
hvad han kan for at trække den op: forgjæves, den gaar ned i Stedet for
op, nu er kun den nederste Del af Forbenene og Hovedet over Vandet. To
fortvivlede Mennesker er de eneste Tilskuere ved denne Scene: det er
Kusken og mig: jeg havde aldrig før staaet foran et saadant Tilfælde og
var fuldstændig maalløs: jeg kunde ikke gjøre andet end at hjælpe
Kusken med at holde i Tømmen, for at ikkeREISE TIL SODANKYLÄ.

Dyret skulde forsvinde aldeles for vore Øine. Han brølede hvert Minut
af alle Kræfter: „Hjælp, Hjælp, en Hest er gaaet gjennem Isen, Hjælp,
Hjælp!" Det nyttede lidet, ingen viste sig. intet Hus var i Nærheden.
Vi forsøger atter at trække Hesten op; umuligt, vi opnaar kun at gjøre
Hullet endnu større. Kusken raaber igjen, men ingen svarer, og ingen
kommer; han hugger Afsatser i Isen, for at vi skal staa mere sikkert;
han haler i Hovedet og jeg i Benene. Ingen Forandring, inlet Haab om at
redde Hesten. Kun Hovedet med de næsten tillukkede Øine og Forhovene
laa paa Isens Rand; det skjælvende Dyrs sidste Time syntes at være
kommen. Da omtrent tre Kvarter var hengaaede med disse mislykkede
Forsøg, lod Kusken mig staa alene med Tømmen i Hænderne, bad mig
endelig holde godt fast, og løb saa over paa den ene Bred. hvor han
gjentog sine Nødraab.

Der stod jeg da alene paa Muonioelvens Is i en høist eiendommelig og
alt andet end misundelsesværdig Situation. Jeg strittede imod af alle
Kræfter, men kunde hvert Øieblik risikere, enten at se Hesten forsvinde
i Hullet, eller at den tynde Is vilde briste, og jeg som en Sten synke
ned i den her mange Favne dybe Strøm. Heldigvis holdt Hesten sig rolig,
det stakkels Skind, og Isen brast ikke. Da Kusken til ingen Nytte havde
brølet sig hæs paa den ene Bred, løb han over paa den anden, og bad mig
atter i Forbifarten endelig holde godt fast. Jeg holdt, hvad jeg kunde,
men det sved i mine Hænder.

Paa den anden, fjærne Bred blev der endelig svaret paa Kuskens
fortvivlede Raab, to Mænd kom med Kræfter og Reb, alle fire trak vi,
som gjaldt det vort eget Liv, og endelig havde vi den Tilfredsstillelse
at faa Hesten op paa Isen. Den rystede Vandet af sig, flk et Tæppe lagt
over Ryggen, blev straks spændt for, og lod som om ingen Ting var
hændt.

Jeg kan ikke nægte, at jeg var glad, da vi ved den første Station Pul
tan en forlod Elven, og kom ind paa et rigtignokUdsigt over
Gätkesuando.REISE TIL SODANKYLÄ.

langt besværligere, men ogsaa mindre usikkert Terræn. Paa en lille Sø
ikke langt fra Pultanen faldt min nye Kusk. der gik ved Siden af
Slæden, gjennem Isen til Bæltestedet; men det lod slet ikke til at
overraske ham, han trak rolig Støvlerne af. hældte Vandet ud af dem, og
vandrede videre.

I Gätkesuando, den næste Station, erklæredes det for en komplet
Umulighed at komme længere; der var ikke andet end Vand og aabne Elve
paa de 30 Kilometer til den næste Station. Jeg lovede dobbelt Betaling,
og det hjalp. Men ikke kan jeg tænke mig nogen værre Reisemaade end
den, jeg oplevede i de seks Timer, som nu paafulgte. Hele Veien
dannedes af sammenhængende Mosestrækninger, hvor Vandet stod som Søer i
en Fods Høide eller mere; et Par Gange maatte vi sætte tværs igjennem
stride og dybe Elve. Men det kunde ikke nytte at betænke sig; jeg
maatte jo frem. Hvad der gjorde Situationen end mere trist, var det
pludselig forandrede, graa og tykke Veir, og som om der ikke var Vand
nok i Forveien, begyndte det oven i Kjøbet at regne.

Af de mange lange Timer, som jeg oplevede paa denne Reise, var dog
ingen saa fortærende lange som disse seks. Jeg havde her ikke engang
den Tidsfordriv at kunne ærgre mig over min lappiske Klodrians
Uduelighed.

Besten af Veien, fra den næste Station Muotka til Hätta, var en ren
Børneleg oven paa det foregaaende. Man kjører her paa en sammenhængende
Række af Søer, og da Isen paa dem var sikker, og Hesten ikke sparede
sine Ben, kom vi snart til vort Maal.

Det var Aften, da jeg ankom til Hätta. Her sad den Unævnte og spiste i
Gjæstgivergaarden; han var naaet hertil om Middagen. Han havde
selvfølgelig ikke gjort de ringeste Forberedelser til min Afreise
herfra, uagtet den — ja, nu finder jeg ikke flere Skjældsord; De kan
tage, hvilket De vil, og saa mange,

30466

De vil, af det rige Forraad, jeg allerede har leveret — lige saa godt
som jeg vidste, at hver Time var kostbar. Han paastod, det var
nødvendigt, at jeg her i Hatta leiede en fjerde Ren, da Føret var saa
slet, at vi ellers ikke vikle kunne naa til Koutokæino. Jeg føiede mig
naturligvis efter ham, men da han endelig havde spist og sovet og
spist, saa at vi Klokken 3 om Morgenen kunde komme af Sted, saa jeg, at
den fjerde Ren blev brugt til at trække hans egne, i Muonioniska kjøbte
Varer. 0. Du skjæn-dige Sjæl, hvor har Du ikke vidst at bruge og
misbruge min næsten utrolige Taalmodighed!

I Hatta sluttede en anden Lap, der ligeledes skulde til Koutokæino, sig
til os. Især mellem Hätta og Neckela, hvor den sædvanlige Vei var
aldeles upassabel, og hvor vi derfor maatte krybe os frem mellem Buske
og Træer, traadte min Unævntes Uduelighed grelt frem ved Sammenligning
med hans Landsmand. Hvilken Fornøielse at se denne rydde
Vanskelighederne af Veien, ikke alene for sig selv, men ogsaa for os
andre; hvor ofte maatte han ikke hjælpe min monstrøse Unævnte, naar
dennes elendige Kjøreredskaber gik i Stykker i det vanskelige Terræn,
og hvor var han ikke villig, naar jeg anmodede ham om en Tjeneste.

Men alt har en Ende, denne Beise ogsaa, og dens Beskrivelse maa
ligeledes have det. Altsaa: et Par Dage efter naaede vi Koutokæino.

Men hvad ingen Ende har og aldrig skal faa nogen, det er min grænseløse
Ringeagt for den usle Stymper, der er en af Hovedpersonerne i disse
Reiseeventyr, og som for at slaa Sømmet paa Hovedet efter Hjemkomsten
forlangte og fik en ublu Betaling for alle de Dumheder, al den Unytte,
han havde gjort.

Og Moralen af denne Historie er den: kommer De nogen Sinde i Nærheden
af Koutokæino, saa skaf Dem for alt i Verden hans Navn at vide, for at
De kan være sikker for, ikke at faldeREISE TIL SODANKYLÄ.

i hans Hænder; sky ham som Pesten, reis ti, reis tyve Mil, hvis det er
nødvendigt for at undgaa ham, og pris Dem lykkelig, om De i en
forhaabentlig fjærn Fremtid kan lægge Dem til at dø med den Bevidsthed,
at han ikke har kunnet forvolde Dem saa mange Ærgrelser, at derved
Deres Livs Længde er bleven forkortet med et Par Aar.

30'XVI.

Fra Koutokæino til Bossekop.

Bossekop, den 20de Mai 1883.

Eft er min Tilbagekomst fra Finland var Koutokæino om muligt endnu mere
stille end før. Nu stod atter Præstegaarden tom; allerede da jeg drog
af Sted til Sodankylä, havde jeg for stedse sagt Farvel til den brave
unge Præst og hans elskværdige Kone; de skulde i Slutningen af April
drage til Kysten for at opholde sig der hele Sommeren. Fjældlapperne
med deres Rener laa nu allerede flere Mil mod Nord paa Vandringen til
Kysten, og kun en sporadisk opdukkende Skikkelse fra de faa fastboende
Lappers Kreds gav af og til et svagt Indtryk af, at der endnu fandtes
andre levende Væsener end de to norske Familier, der var blevne tilbage
paa Stedet.

Da der efter de fjorten Dages Sommer, som gjorde min finlandske Reise
saa besværlig, paa ny indtraf en Smule Vinter, var jeg, trods de alt
andet end glædelige Erfaringer, jeg for nylig havde gjort med Hensyn
til slet Føre, saa letsindig at dvæle endnu over en Uge i Koutokæinos
Ensomhed. Det lyder maaske underligt, men det er ikke desto mindre
sandt, at det faldt migFRA KOUTOKÆINO TIL BOSSEKOP.

469

ganske tungt at løsrive mig fra den lille Plet, hvor jeg havde tilbragt
saa mange lange, mørke og kolde Dage.

Men endelig maatte jeg bryde det Baand, der i Løbet af snart
trefjerdedels Aar fastere og fastere havde knyttet mig til Stedet og
dets Mennesker; jeg kunde ikke længer opsætte min Afreise, hvis jeg
skulde haabe at komme til Kysten med Vinter-føre. og hvis jeg vilde
undgaa at maatte vente, til Elven om en halvanden Maaned blev farbar.
Min store Bagage og mine Instrumenter var heldigvis for længst sendte
til Bossekop. At det var i den yderste Time, jeg reiste, fik jeg blandt
andet ogsaa at føie deraf, at det næsten var mig umuligt at faa en
Vappus og Rener; ingen vilde paatage sig at føre mig til Bossekop i det
slette Føre, indtil der endelig fandtes en tapper Fyr, der mod en
exempelløs høi Betaling erklærede sig villig til at forsøge det.

Lad mig, førend jeg forlader et Sted, som i største Parten af et Aar
har været knyttet til min kjæreste Virksomhed, og hvorfra jeg i disse
mine Skildringer har ladet Dem dele mine Indtryk, mine Tanker og Savn.
et Sted, som De. om jeg tør haabe det, maaske ogsaa har faaet lidt
Sympathi for — lad mig, førend jeg siger Koutokæino det sidste Farvel,
endnu dvæle lidt ved de Dage, jeg tilbragte der.

Da jeg reiste did, maatte jeg være forberedt paa at gaa i Møde mange
ensomme Timer, forberedt paa at give Afkald paa al Livets Luxus baade i
aandelig og materiel Henseende, forberedt paa Klimaets ubønhørlige
Haardhed. Men i mange Retninger stillede Forholdene sig langt bedre,
end jeg ventede og kunde vente.

Den frygtelige Kulde, som pleier at optræde i disse Finmarkens Egne, og
som jeg unægtelig nærede en hoi Grad af Respekt for. udeblev; rigtignok
sank Thermometret ofte saa langt ned, at forkjælede Sydboere vilde anse
det for umuligt for nogen menneskelig Organisme at trives under
saadanne Omstændigheder, men saa galt. som et halvt hundrede Graders
Frost, hvad der470

ellers ikke hører til Sjældenhederne, blev det dog ikke. Den laveste
Kuldegrad, jeg oplevede — og som De ser, har jeg overlevet den — var
omtrent 35 Grader (Celsius). Man kan vænne sig til alt, og selv en
Kulde af en Snes Grader forekom mig, efter at have prøvet den et Par
Gange, som en ren Bagatel, saa snart biot Luften var rolig. Men
frygtelig blev Kulden at modstaa, naar Blæsten gjorde den Selskab; da
skulde der lidt mere end dagligdags Humør til for at udholde den
skærende Svie i Ansigtet, de ulidelige Smerter i de halvt stivnede
Hænder og de øvrige Besværligheder ved i timevis at færdes ude ved
Instrumenterne.

Mørketiden var en tung Tid, skrækkelig tung. Vei var det ikke nogen
uafbrudt Nat. som man i Syden ofte feilagtig forestiller sig; selv paa
Aarets korteste Dag kunde jeg om Middagen uden Vanskelighed i fri Luft
læse den fineste Skrift, som Bogtrykkerkunsten formaar at præstere. Men
dog — Solens stadige Fravær, den næsten uafbrudte Anvendelse af kunstig
Belysning, og dertil Mangelen paa saa godt som al Afveksling i det
daglige Liv, alt virker tilsammen i Længden saa nedtrykkende paa
Sindet, at man er nær ved at fortvivle over at kunne sanse al denne
endeløse, ensformige, døde Tomhed.

Opera, Baller og Koncerter, Theater og Cirkus kan man naturligvis ikke
vente at finde i Koutokæino; disse Herligheder og meget mere maa De
selvfølgelig give Afkald paa, om De agter at aflægge dette Sted et
Besøg. Men kan De finde Dem i at leve en Tid sammen med et Par brave og
elskelige Familier, der intet sparer for at hygge om den Fremmede, da
vil De ofte kunne glemme, at De savner noget, og De vil finde, at mange
Timer flyver hen lige saa hurtigt, som om De havde været inde i den
Adspredelsernes Hvirvel, som den store Verden byder.

I alle Savn, i al den Glædesløshed og Tomhed, hvormed ofte Dagene gled
hen, blander der sig mangt et lysere Minde. Hvor mange nye Indtryk fik
jeg ikke, hvor mange fornøieligeFRA KOUTOKÆINO TIL BOSSEKOP.

Erindringer har jeg ikke fra den fremmede, den eiendommelige Verden,
som jeg færdedes i, det interessante Folkefærd, som var min daglige
Omgang. Og lige saa interessant og nyt, som Lappernes Liv og Færden
maatte vise sig for mit Blik, lige saa fremmed og besynderlig blev min
Optræden for dem. De kan selv tænke Dem. med hvilken Forundring og
Ærbødighed disse naive Folk, hvoraf de fleste ikke kjender noget, der
rækker uden for deres daglige Livs snævre Omraade, maatte betragte alle
de mærkværdige Ting, jeg efterhaanden gjorde dem bekjendte med, og
sikkert vil man mindst i hundrede Aar i Teltene og Gammerne tale om
nasteduthke (den Stjærnekyndige) eller nasteherra (Stjærne-herren) —
som de kaldte mig — og den Vinter, han færdedes blandt dem.

Paa et tidligere Sted har jeg allerede antydet, hvorledes jeg berigede
Lappernes Forestillingskreds med de nye Begreber Fyrværkeri,
Luftballoner og Fotografi, ja at jeg endogsaa gik saa vidt at bringe en
af den moderne Videnskabs seneste Frembringelser, Telefonen, til
praktisk Anvendelse i den lappiske Ørken. Da jeg erfarede, at man ikke
engang kjendte den aller simpleste og aller tidligst opfundne
Flyveindretning, forfærdigede jeg en stor Drage, saa høi som en Mand.
og malede paa den et Ansigt med store, speidende Øine. Hvilken Fryd
baade for de smaa og for de voksne Børn at se den svæve saa høit oppe,
eller at faa Lov til at holde den eller at prøve, hvor meget den
strammede Snoren!

Men jeg blev ikke staaende herved; jeg vilde fremstille den største
Drage, Verden nogen Sinde havde set. Jeg maatte forkaste den
almindelige Drageform med den halvrunde Boile, da en saadan ikke kunde
skaffes stor nok. Jeg fik lavet to (i Alen lange, stærke Stænger, der
blev lagte i Kors, de fire Hjørner forbundne med 1 4 Tomme tykke Reb.
Saa kjobte jeg hos Handelsmanden nogle og tyve Alen Lærred til at
beklæde dette Dragens Skelet med. Resultatet var en firkantet Seilvæg
paa over 70 Kvadratfods Størrelse, der baade paa Grand af sin Tyngde
og472

Vindens mægtige Indvirkning paa den næsten var umulig at flytte fra
Sted til Sted. Fire i eet Punkt sammenstødende Reb blev anbragte paa en
saadan Maade, at Dragen trods sin Tyngde maatte stige i en nogenlunde
stærk Blæst. En saadan indfandt sig, og Uhyret skulde naturligvis
straks prøves. Enden af det tykke Reb, der skulde holde den, blev
forsvarlig fastgjort til en i Jorden staaende Pæl. Men hvorledes skulde
jeg faa en passende Hale til dette Monstrum? At tage en almindelig
Papirhale vilde naturligvis være det samme som at bruge en Fyrstik til
Ror paa en Fregat. Jeg bibeholdt den traditionelle Form for Halen, men
i Stedet for Papirstykker tog jeg — Vedstykker. Endelig kom det
høitidelige Øieblik, da Kæmpen skulde gaa til Veirs. Hvad ingen af de
andre havde troet, skete: Bæstet foer op i Luften som en Raket. Men
dette var tillige Signalet til en almindelig, ilsom Flugt af alle de
Tilstedeværende, deriblandt Dragens Konstruktør; thi paa Grund af en
ikke tilstrækkelig Ækvilibrering beskrev Kolossen og dens forfærdelige
Hale med rasende Hurtighed de vildeste, mest uberegnelige Baner i
Luften: hvert Øieblik saa det ud, som om den vilde styrte sig
hovedkulds ned, og ve den Stakkel, den havde ramt. Han havde ikke faaet
flere Drager at se i denne Verden. Ved en senere Leilighed trak denne
fænomenale Drage med Lethed 4 eller 5 Personer i Pulk op ad Bakke; paa
flad Mark vilde den have kjørt dem og Pulken fordærvet. Men det viste
sig snart, at man ikke kan overskride visse af Naturen satte Grænser;
Dragen var oppe flere Gange, men for hver Gang flk den flere og flere
Skavanker; snart brast Rebet, der holdt den, saa den faldt ned og kom
til Skade; snart flk den selv det Indfald at styrte sig ned paa Jorden,
saa at et eller andet af Hjørnerne knækkede; Lærredet reves hist og her
i Flænger. Det gik med den som med Great Eastern: den var for stor;
Fornøielsen ved dens Forfærdigelse var større end den Nytte, den
gjorde. De ønsker rimeligvis at kjende dens senere Skæbne. Denne blev
meget tragisk. Dragen blev forvandlet til — Skjorter. To474 FRA
KOUTOKÆINO TIL BOSSEKOP.

Parter stredes om at erhverve den til dette Øiemed; Skolelæreren Henrik
Pentha gik af med Seiren. Han gaar nu ined Dragens Rester. Gid han maa
slide dem med Helsen!

Aldrig vil jeg kunne glemme det lystige Galleri af disse uforlignelige
Lappefigurer, der om Vinteren færdes paa Kouto-kæinos Høie, og som jeg
efterhaanden stiftede Bekjendtskab med, men som min svage Pen paa ingen
Maade forstaar at tegne Dem Portræter af.

Der var for Exempel Dorba, som hans Øgenavn lød, den snurrige Fyr;
Dorba, der en Gang fik det Indfald at møde i Kirken i
Fruentimmerklæder, til stor Forargelse for somme, til endnu større
Jubel for andre; Dorba, som for en Del Aar siden paa Grund af
Begrebsforvirringer angaaende Mit og Dit skulde føres til Tugthuset,
men fandt Leilighed til at smutte bort fra Dampskibet i en Baad. og
som, da han blev forfulgt af Skibets Styrmand, foreløbig reddede sig
ved at drukne Forfølgeren; Dorba, som under sin, paa Grund af det
sidste Mesterstykke meget forlængede, Fængselstid mistede hele sin
firbenede Rigdom, og som derfor siden da kun har været optagen af den
eneste, stadige Tanke: at anlægge Proces mod Fogden og hele det norske
Retsvæsen; Dorba, som blev saa rasende paa mig, fordi han tioede, at
jeg havde budt ham fire Kroner for tre Skeer, medens jeg havde budt ham
tre Kroner for fire Skeer.

Der var Rasmus Persen Anda, som jeg en Gang gav en Raket i Haanden med
Paalæg om at holde godt fast; jeg tændte den, og Rasmus styrtede af
Rædsel baglængs om paa Jorden, til største Moro for hele Flokken, der
omringede ham. Da han havde reist sig. saa han paa sine af Krudtet
sværtede Hænder, stirrede derpaa til Veirs for at faa Øie paa den
underlige Tingest, der var faret ham ud af Haanden, og rystende paa
Hovedet over dette Djævelskab gik han stiltiende sin Vei.

Der var Garre Rastus, som en Gang set, forsyner En med Latterstof for
hele Livet: der var Giste Aslak med de pæne,474

dannede, i Tugthuset lærte Manerer, men med Gavtyven afmalet i hvert et
Træk; der var Mikkel Bongo, og der var Johan Spein-sen, der var Elen
Marie, og der var Thuri Marit.

Der var den og den og den; den ene bestilte godt Veir hos mig, den
anden bad mig vise ham Tyven, der havde stjaalet hans Penge.

Der var Kirkesangeren Morten Clementsen med den svære, statelige Figur,
og med en halv Snes lige saa svære og statelige Døtre. Da jeg saa, hvor
net og dannet han optraadte og opførte sig i de Norskes Huse, men
hørte, at han hjemme hos sig selv — hvad for Resten er Tilfældet med
alle mere fremragende Lapper — ganske levede paa sine Forfædres
primitive og for civiliserede Øine alt andet end tiltalende Vis,
forærede jeg ham et Dusin Tallerkener, Skeer, Knive og Gafler, mod at
han høi-tidelig lovede, for Fremtiden at benytte disse Redskaber i
Stedet for som sine kjære Landsmænd at spise med Fingrene i Gryden. Jeg
er for Resten overbevist om, at han meget snart bliver kjed af at holde
dette Løfte.

Der var Henrik Pentha, den anden lappiske Skolelærer i Koutokæino, en
af de mest tiltalende og elskværdige Skikkelser, som jeg traf blandt
Folket. En ærlig, brav og trofast Sjæl, altid villig til at hjælpe
andre, og med et Sind saa livligt som Kviksølv. Henrik Pentha spillede
mange Roller og spillede dem godt. Skulde Præsten have savet Ved, saa
var det Henrik Pentha, som savede den; var Lensmanden forhindret i at
udføre en Reise i Embeds Medfør, saa udførte Henrik Pentha den for ham;
skulde jeg have en elektrisk Ledning lagt ud, saa var det Henrik
Pentha, som var Ingeniør. Henrik Pentha klatrede op til Kirkespirets
Spids for der at anbringe et Apparat for mig, Henrik Pentha bar Vand op
i og ned fra det fotografiske Mørkekammer. Hvad enten det gjaldt at
sætte en Drage eller Luftballon op eller at lade en Raket knalde, altid
var Henrik Pentha den villige, opofrende Assistent. Da det paa Grund af
det lange Nattearbeide var mig474 FRA KOUTOKÆINO TIL BOSSEKOP.

umuligt at staa tidlig op, maatte jeg opdrage Henrik Pentha til at
udføre de meteorologiske Morgenobservationer. Det kneb svært, inden han
lærte det. Brøker og især Decimalbrøker var Uhyrer, som han havde en
til Bædsel grænsende Respekt for; snart mente han, at der hørte 15
Tiendedele til en Hel, snart syntes han. at 4 var tilstrækkelige
dertil. I Begyndelsen var det i lang Tid en hel Fornøielse at se ham
gaa omkring og øve sig, se ham stirre op paa Himlen med kritisk Blik
for at bedømme Skymængden, og høre ham tale med sig selv: „otte, nei
fire, nei — nei fem." Men da han først nogenlunde var bleven fortrolig
med alle de meteorologiske Indretninger og Betegnelser, var han ikke
lidet stolt og vigtig, naar han om Morgenen gik omkring med Lygten og
noterede i sin Bog.

Der var den løierlige, uforglemmelige Christensen, ogsaa en lappisk
Skolelærer, hvis Hverv det var at reise omkring fra Telt til Telt for
at bibringe de Lappebørn. som ikke kunde møde paa Skolen, nogle
Brudstykker af hans Smule Viden. Om ham skal jeg fortælle en Historie,
fordi dens Pointe indeholder en stor Sandhed, som ikke fortjener
ukjendt at dø med dens Opdager, men som Verden ligefrem kan have godt
af at høre. I Anledning af Provstevisitatsen maatte ogsaa Christensen
møde paa Kirkestedet for at fremvise Prøver paa sin pædagogiske
Dygtighed. Han skulde da examinere Børnene i Regning. „Tillader Hr.
Provsten, at jeg benytter min egen Fremgangsmaade; jeg skal nemlig sige
Hr. Provsten, at jeg har en egen Fremgangsmaade?" Ja, naturligvis.
Christensen farer ud af Døren. Provsten standser ham og spørger, hvad
det skal betyde: han skulde jo prøve Børnene i Regning. „Javel, Hr.
Provst, men jeg skal biot ud og hente en Abc." Hvad i al Verden han
skulde med den til Brug ved Regning? „Jo, ser De, Hr. Provst, jeg skal
nemlig sige Hr. Provsten, at Abc'en er Grundlaget for al menneskelig
Viden."474

Farvel, alle I løierlige Skikkelser! Tak for de mangfoldige,
mangeartede Billeder, Eders Liv og Væsen har givet mig Leilighed til at
skue. Tak for hver en Stund, vi har tilbragt sammen; vi kom jo altid
godt ud af det med hinanden, og I vil vist lige saa ofte som jeg tænke
tilbage paa den Vinter, da „ Rom holta" *) levede imellem Eder,
skjænkede Eder Dramme, kjørte med Eders Rener og besøgte Eders Telte.
Farvel, alle I løierlige Skikkelser!

Og Farvel, Du brave Handelsmand med Kæmpeskikkelsen og med det ærlige
Ansigt, der har trodset Ungdoms Fattigdom og Nøcl, men nu ogsaa ser de
mange Aars haarde Arbeide og ensomme Liv lønnet med Velstand; Du, som
har vist mig saa mangen en Venskabstjeneste, og gjort alt, hvad Du
kunde, for at bringe Underholdning og Afveksling ind i mit Vinterophold
deroppe. Farvel, Du brave Handelsmand!

Og Farvel. Harald Worum! Har jeg ved mit Vinterexil kunnet udrette
noget til Videnskabens Fremme, da skyldes det ikke mindst Koutokæino
Lensmand, der ikke alene ved sit elskelige Væsen saa ofte bragte mig
til at glemme Polarørkenens fattige Ensomhed, men som ogsaa med den
mest uegennyttige Opofrelse gjorde alt muligt, for at mit Ophold kunde
blive saa behageligt og formaalstjenligt, som Omstændighederne vilde
tillade. I de mange lange Timer fandt jeg her en Aand, hvis mangesidige
Begavelse og Interesser bød mig saa mangt et Tilknytningspunkt, hvor vi
kunde mødes i Sympathi og Forstaaelse. Han paatrykte mit Ophold dets
egentlige Karakter, og gjorde det ikke alene udholdeligt, men ogsaa
indholdsrigt. Mindet om ham skal jeg bevare som en kjær Erindring om en
af de mest tiltalende Skikkelser, jeg nogen Sinde har haft den Lykke at
støde paa. Farvel, Harald Worum!

*) Lapperne kan vanskelig udtale to paa hinanden følgende Konsonanter i
Begyndelsen af et Ord: fremmede Egennavne lader de i Almindelighed ende
med a..474 FRA KOUTOKÆINO TIL BOSSEKOP.

Og Farvel, Koutokæino! Farvel, I golde Sandbanker, hvor Ødets Ensomhed
hersker i de lange, mørke Vinternætter, i de lange, lyse Sommerdage:
Farvel, Du brede Elv med de hvide Skrænter og den flade Strand; Farvel,
Du lille røde Kirke; Farvel. I tre norske Huse, soin gjæstfrit optog
mig; Farvel, I lappiske Gaarde og Gammer. Farvel, Koutokæino! —

„Jeg gjorde en Gang en Pieise fra Koutokæino til Bossekop. Denne Beise
glemmer jeg aldrig. Blandt andre, som var i Følge med mig," var to
Lapper, der begge hed Mikkel Isaksen, og to norske Tjenestepiger, der
begge hed Dorothea.

Men der var endnu en anden i mit Følge. Det var min store Hund Rolf.
Det blev en besværlig Reisefælle.

Da vi ved Midnatstid skulde til at afgaa fra Koutokæino, blev min Ren
anbragt midt i Raiden, og Rolf bunden til min Pulk. Alle Renernes
fjorten Øine skottede sky hen til det ulve-lignende Uhyre; Rolf var paa
sin Side i høieste Grad forbauset over den eiendommelige Situation, den
for første Gang befandt sig i; og begge Parter ventede med spændt
Forventning paa. hvad der videre skulde ske.

Alt var i Orden. Toget kunde sætte sig i Bevægelse. Et Sekund senere
var Situationen denne: Jeg sad med Bagenden af Pulken i et Hul paa
Elven, den ene Dorothea laa hylende paa Isen, hendes Pulk vendte Kjolen
i Veiret og ståk med Forenden, hvor hendes Tøi havde ligget — nu laa
det der ikke mere, det tog sig en Svømmetur — nede i det samme Hul,
hvori jeg var placeret. Rolf havde reven sig løs og foer med forbitret
Gøen omkring de forfærdede Rener, der af Rædsel ikke vidste, om de
skulde fare af Sted eller sætte sig til Modværge. Mikkel Isaksen og
hans Søn var rasende.

Jeg blev trukken op af Hullet, den hylende Dorothea blev samlet op,
hendes Tøi fisket op, hvilken sidste Operation akkompagneredes af endnu
intensivere Hyl, der dog først naaede deres Maximum efter Fiskningens
lykkelige Tilendebringelse, da det viste474

sig, at alle de mange i Sækken indesluttede Rariteter var totalt
spolerede af Vandet. Renerne og Pulkene blev igjen bragte i Orclen, og
efter at en halv Time var hengaaet med alle disse Arbeider, kunde vi
atter gjøre et Forsøg paa at komme af Sted. Nu var Rolf den sidste i
hele Rækken, og paa denne Maade gik det bedre, om end en Sydbo vilde
have korset sig over vor vilde, forvirrede Jagt ned ad den isbelagte
Elv, hvor det ene Hul gabede ved Sidfen af det andet.

Efterhaanden blev Rolf træt og Renerne mere fortrolige med Synet af
den, og Turens senere Del løb derfor bedre af, end Begyndelsen havde
lovet.

Min egentlige Vappus var Mikkel Isaksen Tornensis — en Fyr med et
Fysiognomi saa indiansk, at man kunde tro, man havde for sig den sidste
Mohikaner i lappisk Forklædning —• men da hans Rener laa adskillige Mil
mod Nord, havde han faaet sin Ven — for saa vidt denne Betegnelse
overhovedet kan anvendes for Lappernes Vedkommende — og Navne Mikkel
Isaksen Hætta til at befordre os det første Stykke Vei til Pingisjavre,
hvorfra han selv vilde føre os Besten af Veien med nye Rener.

De to første Mil gaar Veien ned ad Elven, og dette Stykke var snart
tilbagelagt. Ikke saa hurtigt gik det med de fire følgende Mil. Sne var
der næsten ikke Spor af, og hvor Jorden ikke var bar, var den dækket
med Vand. Det gik derfor kun yderst smaat fremad; 14 Timer var vi uden
Standsning under Veis paa de 6 Mil.

Det havde endda kunnet gaa an, hvis man havde kunnet holde Vandet uden
for sig. Men det var en ren Umulighed. Pulken er utæt som en Kurv, og
Pæskens Skind suger Vandet til sig som en Svamp, saa at det forvandles
til en væmmelig, blød, tyk og svampet Masse, som det er baade en Byrde
og en Tortur at slæbe paa. Da jeg ved Afreisen sad et Par Minuter i det
omtalte Hul, blev jeg derfor naturligvis straks vaad paa clen Del af
Kroppen, der var i den intimeste Berørelse med Pulken. AtFRA KOUTOKÆINO
TIL BOSSEKOP.

kjøre en hel Nat igjennem med en saadan Begyndelse, eller om De vil
Ende, er ikke behageligt, kan De tro. Jeg søgte paa alle mulige Maader
at formindske Ubehageligbeden: først ståk jeg et Lommetørklæde der ned,
et Par Minuter efter var det saa vaadt. at man kunde vride Vandet af
det; saa reiste et nyt Lommetørklæde samme Vei med samme Udfald;
derefter faldt jeg paa at bruge Puden i min Lappehue; den hjalp en god
Stund, den var baade tyk og varm, men til sidst var ogsaa den
forvandlet til en latterlig, grødagtig Pandekage, hvorefter hele Huen
blev anbragt paa samme Sted. Men for øvrigt blev jeg efterhaanden saa
vaad paa saa mange andre Steder, at jeg indsaa det aldeles frugtesløse
i at ville sætte nogen Grænse for Vandets Paatrængenhed. Jeg lod derfor
senere, som om jeg ikke mærkede det. For at sætte Kronen paa Værket
havde Mikkel Isaksen, kort før vi naaede Pingisjavre Fjældstue, det
geniale Indfald at kjøre mig tværs igjennem en Elv, hvis Vand stod
langt høiere end Pulkens Rand, og da man omtrent befinder sig i
liggende Stilling i Pulken, kan De tænke Dem til Resten. Heldigvis var
der ikke langt til Fjældstuen, ellers havde jeg næppe levet saa længe,
at jeg havde kunnet skrive denne Beretning; nu slåp jeg med lidt Feber
i de paafølgende Dage. Vaadere kan intet Menneske, ja ingen Fisk eller
Sælhund være, end jeg var, da jeg kom til Pingisjavre; der var
bogstavelig tait ikke en tør Trævl paa mig. Hvert et Klædningsstykke,
lige fra det yderste til det inderste, maatte af, vrides og hænges til
Tørring.

Mikkel Isaksen Nummer 2 var ikke, som han burde have været, i
Pingisjavre; ja, vi maatte endogsaa vente næsten tre hele Dage, inden
han kom. Det var tre hyggelige Dage, kan De være overbevist om; det var
netop Pinseaften, første og anden Pinsedag. Grunden til Mikkel's
Udebliven var det slette Veir, der indtraf, straks efter at vi havde
naaet Pingisjavre; i flere Dage havde vi vedvarende Blæst, Snefog og
stærkt Tøveir, og under saadanne Omstændigheder vilde det være umuligt
at komme frem.474

Hvad jeg havde at underholde mig med i denne lange Tid, er hurtigt
fortalt. Der var for det første Haabet om, at Mikkel snart skulde
komme, og Haabet om, at Veiret snart vilde forandre sig. Mikkel kom
ikke, og Veiret forblev uforandret, men desto mere Grund var der jo til
at blive ved med at haabe.

Der var dernæst Undersøgelsen af de omkring Ovnen til Tørring ophængte
Klæder. Denne Morskab var omtrent af lige saa lang Varighed som hine
Forhaabninger, thi Vandet vilde paa ingen Maade saa hurtigt ud af
Klæderne, som det var kommet ind i dem; ja Pæsken var endnu ikke bleven
tør, da jeg ved Af-reisen atter maatte have den paa.

Saa var der mine to kvindelige Reisefæller. De hed som sagt begge
Dorothea, men den ene kaldtes Dorthe, den anden Thea. Den første havde
sin Force i at bande, og ikke kan nogen Sjover i denne Retning præstere
djærvere Kraftudtryk end dem, hun uafladelig anbragte som Boller i sin
Veltalenheds tynde Suppe.

Thea var en meget stille, meget bly, men tillige meget praktisk anlagt
Pige. Uden at bruge noget Ord forstod hun med udmærket Dygtighed at
klare alle de mange Vanskeligheder paa Turen, ikke alene for sig selv.
men ogsaa for hendes bandende, i alle andre Henseender ikke meget
fremragende Navne. Ja, hun maatte endogsaa adskillige Gange række mig
en hjælpende Haand, naar jeg var bleven siddende i en Vandpøl, eller
mine Kjøreredskaber var komne i Uorden.

I det hele taget har aldrig to kvindelige Væsener forbauset mig som
disse: den ene ved sin Banden, den anden ved sin Dygtighed i alle
lappiske Idrætter.

Den første Dag var begge meget vemodigt stemte over Afskeden fra deres
Herskaber; næsten rørte til Taarer udtalte de deres dybe Anger over at
have forladt Steder, hvor de havde det saa godt, og Mennesker, saa
fortræffelige, at de aldrig nogen Sinde eller nogensteds vilde finde
deres Lige.474 FRA KOUTOKÆINO TIL BOSSEKOP. 505

Men det var kun den første Dag,- at der blev spillet paa de Strænge.

Allerede den følgende Nat — vi laa naturligvis i samme Værelse — hørte
jeg, medens de troede, jeg sov, hvorledes de laa og tilhviskede
hinanden om alle de slette Sider, de havde funden hos deres Herskaber,
al den uretfærdige Behandling, de havde maattet taale; der var ikke et
eneste Medlem af de tre norske Familier, som blev forbigaaet eller
skaanet, ikke en, som ikke blev veiet og funden for let; i broget
Rækkefølge kom frem gamle og nye Historier, i hvilke den ene føiede
til. hvad den anden glemte, og den anden supplerede, hvad den første
føiede til, Historier, der om de biot havde indeholdt ti Procent
Sandhed, kunde have bragt mig til at istemme Sladdersøstrenes stadig
tilbagevendende Hjærtesuk: „Gud ske Tak og Lov, at jeg er kommen bort
derfra!" Aldrig var Verden Vidne til nogen mere harmonisk og
fuldstændig Overensstemmelse mellem to Sjæle end den, der i denne Nat
forenede de to DoRoraEA'er i deres kritiske Behandling af det sidste
Aars Oplevelser.

Den næste Nat var denne Harmoni forbi; da laa de og skjændtes om ganske
andre, kun dem selv vedkommende Ting.

I Fjældstuens andet Lokale, som er forbeholdt Husets egne Beboere og
deres Landsmænd, var man i Pinsedagene fra Morgen til Aften meget
optaget af religiøse Sysler; der blev læst Prædikener og sunget Salmer.
Fruen i Huset er nemlig for nylig bleven greben af den moderne
læstadianske Bevægelse, og har som Følge deraf blandt andet forbudt sin
kjære Gemal Johannes Isaksen at smage spirituøse Drikke. Det
forhindrede ham rigtignok ikke i, da jeg indbød ham dertil, at drikke
et Glas eller rettere en Kop Toddy inde hos mig, men han drak den ogsaa
med ikke mindre Frygt end Lyst; hver Gang der hørtes Trin udenfor,
maatte den farlige Kop skjules under en Hue. Ogsaa blandt Lapperne
gives der beklagelsesværdige Ægtemænd, der staar under Tøffelen. De
omtalte religiøse Beskjæftigelser angreb 3 31474

en stakkels gammel Kælling i den Grad, at jeg her for første Gang fik
Leilighed til at se den eiendommelige exstatiske Tilstand, hvori
Lapperne, især af Kvindekjønnet, undertiden kan henfalde, naar deres
religiøse Sværmeri faar Overmagt over dem. Hun teede sig fuldstændig
som et vanvittigt Menneske; snart hylede hun i vilden Sky, som om hun
led forfærdelige legemlige Smerter, snart hulkede hun. saa Taarerne i
Strømme randt ned ad de gamle, indfaldne Kinder; eet Øieblik sukkede og
stønnede hun, udstødende Raab om Anger og Naade: i det næste Nu var hun
greben af den vildeste Henrykkelse, jublede af Glæde og slog ud med
Hænder og Ben. Alle disse Faser fulgte i rask Følge uophørlig oven paa
hverandre. Hvad der gjorde et endnu styggere Indtryk paa mig, var at se
den hensynsløse Kaadhed og Raahed, hvormed Husets Børn, baade smaa og
store, havde den Gamle til bedste linder hendes Anfald.

Mandag Eftermiddag ankom endelig Mikkel Isaksen Tornensis med Renerne,
Sneveiret var standset, og om Aftenen afreiste vi.

Da de nye Rener ikke kjendte Rolf, havde vi atter mange fortvivlede
Besværligheder at gjennemgaa, inden vi kom rigtig i Gang. Navnlig min
egen Ren var aldeles forstyrret af Skræk for Hunden, der var bunden bag
min Pulk. Den gjorde de mest forrykte, de mest halsbrækkende Hop i den
alendybe Sne, sprang snart til venstre, snart til høire, snart ind
imellem de foran-kjørende; eet Øieblik standsede den, i det næste vilde
den absolut fare af Sted i modsat Retning. Til sidst opførte den sig
paa en Maade, som jeg aldrig har set eller hørt omtale, og som derfor
var mig dobbelt overraskende: den reiste sig paa Bagbenene, kastede sig
bag over og lagde sig saa lang den var med Ryggen oven paa mig i Pulken
og med alle fire Ben strittende i Veiret! Jeg har været i adskillige
løierlige Situationer, men denne var dog den mest komiske til Dato.
Tænk Dem mig liggende der i det låve. baadformede Kjøreredskab, i den
venstre Haand holdende Hunden, for at den ikke skal styrte frem og
gjøre ondt474 FRA KOUTOKÆINO TIL BOSSEKOP.

værre, i den høire Tømmen, medens den forbistrede Ren som ramt af et
apoplektisk Tilfælde ligger paa min Mave og med alle fire peger mod
Zenith. Den syntes at have det paa samme Maade som Skildpadder og visse
Insekter, der ikke kan reise sig selv, naar de kommer til at ligge paa
Ryggen. Den altid agt-paagivende Thea var heldigvis snart ved Siden af
mig og flk Renen væltet omkring.

Men nok hermed; vi kjørte den største Del af Natten, og da de nylig
faldne store Snemasser saa at sige havde absorberet Vandet nedenfor,
kom vi uden synderlig Ulempe om end temmelig langsomt tidlig om
Morgenen til den næste Fjældstue Suolo-vuobme.

Først om Aftenen kunde vi komme videre. Tykke, tunge Skyer indhyllede
Beskades, hvorover vor Vei denne Nat skulde gaa. Da vi kom op paa
Høiden af dette næsten 2000 Fod høie Fjældplateau, tillod Taagen os kun
at se faa Skridt foran os, og Regnen sivede ned, som om det havde været
Bergens Himmel, der var udspændt over os. Men ogsaa her var Snemængden
endnu temmelig betydelig, saa al vi maatte være fornøiede.

Egnen, hvorigjennem vor Vei har gaaet, lige siden vi forlod Altenelven,
er trist, ensformig og sørgelig i den høieste Grad. Af og til nogle
Bakker, hist og her lidt forkrøblet Krat, der sort stikker frem af
Sneen, det er alt. hvad Øiet møder.

Men saa snart man naar Beskades's nordlige Affald, faar Naturen straks
et rigere og venligere Udseende; Naaleskove bedækker de høie
Skraaninger, Birkelunde vinker os nede i Dalene. Her findes de 0111
Vinteren berygtede og farlige Gargiabakker, der fra Fjældplateauets
Høide fører ned til Fjældstuen Gargia; farlige ikke biot paa Grund af
det bratte Fald og den store Hoide, men især fordi hele Strækningen er
tæt bevokset med Træer og Buske. Her gjælder det derfor, naar man om
Vinteren kjører med Ren, at passe godt paa, hvis man ønsker at komme
derfra med hele Lemmer. For os var der intet at frygte, simpelt hen

fordi det var os umuligt at kjøre her; hver Rest af Sneen var borte, og
hele Skraaningen bedækket med et Net af Bække. Vi var derfor et Par
Timer om at komme ned, medens man om Vinteren bruger i det høieste en
halv Snes Minuter.

Da vi tidlig om Morgenen ankom til Gargia, blev det sagt os. at det var
en komplet Umulighed at komme videre med Ren, noget jeg fuldt ud maatte
indrømme, da jeg senere passerede Veien. Den almindelige Vintervei til
Bossekop, Altenelven, var paa denne Strækning af sit Løb fuldstændig
aaben, Sommerveien var uden Sne eller stod under Vand. Jeg maatte
derfor her tage Afsked med Mikkel Isaksen og hans Rener og sende Bud
til Alten efter Heste.

Sent om Eftermiddagen red jeg fra Gargia; Veien var i en utrolig Grad
ufremkommelig; paa lange Strækninger dannede den en eneste rislende
Bæk. paa andre Steder var den forvandlet til et blødt Morads. Det kunde
derfor kun gaa Skridt i Skridt; først da jeg var reden over den stride
og store Eiby Elv, livis Vand næsten naaede mine Fødder, og var kommen
ind paa den nye, prægtige Vei til Alten, kunde jeg lade Hesten trave,
og ile forud for Skydskarlen med Bagagehestene.

Det var i et eiendommeligt Kostume, jeg i de stille Midnatstimer red
igjennem den store Skovnatur. „Han ser slet ikke ud som en lærd Mand,"
hørte jeg Skydskarlen sige om mig, da han saa mig i Gargia. Om jeg end
ikke ved, hvilke mere eller mindre mærkelige Forestillinger den unge
Mand gjør sig om lærde Folks Udseende, maa jeg være enig med ham i, at
disse i hvert Fald ikke til dagligdags pleier at optræde i en saa
eventyrlig Ham som min, sammensat af forskjellige Aarstiders og
forskjellige Folkeslags Dragter. Tag Deres Fantasi til Hjælp og
konstruer Dem et Billede af følgende Bestanddele: paa Fødderne lappiske
Sommerkomager; Benene i lodne Vinterbællinger; dernæst den blaa.
lappiske Sommerkofte med de røde og gule Bræmmer, sammenholdt om Livet
med et broget Fruentimmerbælte; over denFRA KOUTOKÆINO TIL BOSSEKOP.

en sid, europæisk Regnfrakke; paa Hovedet den finske Jockeyhue, jeg
kjøbte i Kittilä; Hænderne i store lappiske Skindvanter — alt dette
apbragt paa et gammelt Øg som en Ildtang paa en So. Heldigvis var det
saa sent paa Natten, at jeg ikke var udsat for at møde nogen.

Endelig er jeg oppe paa Høiden, og foran mig udbreder sig det skjønne,
det evigunge Havspeil, rødmende i Morgenskjæret. Flaget vaier fra
Polarstationens Gavl; det er netop en Termindag. En af Personalet
stiger op i det høie Thermometerhus, idet jeg rider forbi: „Velkommen,
velkommen tilbage!" hilser han mig.XVII.

Fra Alten til Hammerfest.

Mit Ophold blandt Nordens Nomader var til Ende. Jeg var atter i den
civiliserede Del af Verden, hvor Folk gaar med Frakke, Vest og Støvler,
reiser med Damp og korresponderer med Elektricitet.

Jeg var atter i det smilende Alten, hvor den store Elv mangegrenet
bugter sig gjennem Skovenes og Engenes Vrimmel, hvor Fjordens Bølger
skvulpende leger med den hvide Strand, hvor de snedækte, blaanende
Fjælde danner deres stolte Ramme om „Nordens Italiens" smilende Ynde.

Jeg var atter paa Polarstationen, atter omgiven af mine videnskabelige
Venners Elskværdighed og Gjæstfrihed. Her var det videnskabelige
Arbeide gaaet sin jævne Gang, uden en eneste Afbrydelse, uden et eneste
væsentligt Uheld. Det foreløbige Resultat af de mange Timers
mangeartede Observationer forelaa nu paa de utallige Journalers
taloversaaede Sider. Vinteren havde været forholdsvis mild, og paa
Grund af Altens ikke lille Befolkning af dannede Familier og Stedets
Dampskibs- og Telegrafforbindelser med den øvrige Verden havde Livet
ikke været fuldt487

saa ensformigt og trist, som man kunde forudsætte paa en Polarstation.
Men dog længtes man efter, at de næste tre Maaneder skulde være gaaede,
for at man atter kunde vende tilbage til Hjemmene i Hovedstaden.

Af de to Uger, i hvilke jeg standsede i Alten, benyttede jeg den ene
til at besøge nogle af de mærkeligste Punkter ved Altenfjorden. Har De
Lyst til at følge mig paa denne lille Udflugt til nogle af Fjordens
mange Sidegrene V Nuvel, saa gaar vi om Bord i den lille Damper, der
besørger Trafiken her paa Fjorden, og hvormed vi skal gjøre den første
Del af Turen.

Den egentlige Altenljord skærer sig omtrent 3 geografiske Mil ind ret
mod Syd; mod Nord staar den i Forbindelse med Ishavet ved tre
imponerende, smalle Sunde: Stjærnsund. Rognsund og Var g s und, der
dannes af Fastlandet og de to store Øer: Stjærnø og Seiland. Vi farer
langs Østsiden, hvor de nøgne og bratte Fjældmasser stikker lige ned i
Søen og kun hist og her ved en eller anden lille Vig levner en sparsom
Plads til en Træhytte eller Jordgamme med en lille grøn Plet omkring.
Efter et Par Timers Gang anløber vi Jupvik, et lidet Handels-sted, der
kun er mærkeligt derved, at det var her, at den franske Polarexpedition
i 1839 oprettede en Station for at udføre Maalinger til Bestemmelse af
Nordlysets Høide i Forbindelse med Observationer i Bossekop; jeg har
tidligere omtalt, at disse Maalinger ikke gav noget Resultat, og at de
franske Forskere fandt Aarsagen hertil i begge Stationers for ringe
indbyrdes Afstand i Forhold til Nordlysets Høide over Jordoverfladen.

Vi anløber forskjellige andre Stoppesteder af lignende Art, det ene
omtrent som det andet, det ene omtrent lige saa interesseløst som det
andet. Et Par Smaahuse paa Stranden, og en Baad med en Mand, der ror ud
og modtager og afleverer Gods — del er det hele. Undertiden er der to
Huse, undertiden tre, undertiden er der Gods til Manden, undertiden
ikke, undertiden har han noget at aflevere, undertiden intet,
undertiden baade488

afleverer og modtager han, undertiden ingen af Delene — det er hele
Afvekslingen. Vi forbigaar derfor alle nærmere Detailler. og naar ved
Middagstid vort første Maal, Komagfjord, hvor vi siger Farvel til
Skibet, der damper videre ad Hammerfest til.

Komagfjord er en lille, af høie Fjælde indelukket Bugt. der skærer sig
ind i Altenfjordens nordligste Del. Skulde De spørge mig. hvorfor den
har faaet dette mærkelige Navn — Komager er. som De ved. Betegnelsen
for det lappiske Sommerfodtøi — maa jeg give det samme Svar. som jeg
har faaet, hver Gang jeg spurgte derom: jeg ved det virkelig ikke;
almindelige menneskelige Øine vil ogsaa forgjæves speide efter noget,
der kunde minde om Lappestøvler. det vil da sige med Undtagelse af dem,
man her i Fjorden træffer paa Lappefødder.

Nogen anden Mærkelighed end Navnet har for øvrigt denne Lokalitet ikke:
den har kun Betydning som et blomstrende Handelssted. Men jeg stoppede
her, dels fordi der her er en let Adgang til en nærliggende Fjord, hvor
der bor en Mængde Sø-lapper. dels fordi Handelsstedet eies af en af
Finmarkens mest bekjendte og mest agtede Mænd: Gamle Fandrem. At have
været i Finmarken uden at have tait med Gamle Fandrem vilde være det
samme som at have været i Bom uden at have set Paven. Skjønt
fuldstændig fremmed, modtages jeg med den storartede, aldrig svigtende
Gjæstfrihed. som er saa særegen for disse nordlige Zoner, og jeg faar
ikke Lov til at reise, før jeg har tilbragt et Par Dage under Husets
Tag. Tiden falder ikke Gjæsten lang, det forstaar den fortræffelige
Vært at sørge for. En Olding er han. naar Aarene tælles, en Yngling,
hvad aandelige og legemlige Kræfter angaar. Om Vinteren lever han og
hans Familie i det afsides Karasjok, hvis Handelssted han eier;
Sommeren tilbringer han her i Komagfjord. altid lige virksom, altid
lige optagen af mangeartede Interesser. Adskillige ethnografiske Museer
har ham49(j FRA ALTEN TIL HAMMERFEST.

at takke for mange og værdifulde Gaver af lappiske Gjenstande, og paa
alle Udstillinger har hans rige og fuldstændige Samlinger vakt stor og
fortjent Opmærksomhed. Det er derfor intet Under, at han har en hel
Kasse fuld af Medailler og andre Udmærkel-sestegn. Med hvilken rørende
Glæde viste den gamle, elskværdige Mand mig ikke alle sine Rariteter,
med hvilken Virtuositet forstod han ikke at underholde mig med sine
livfulde Skildringer fra hans lange Liv i disse arktiske Egne.

Landskabet omkring Handelsstedet eier ingen Skjønhed eller Ynde, og de
sorte, steile og vilde Fjælde, der kjedelformigt omslutter den lille
Fjord, afspærrer næsten al Udsigt til andre Egne; kun mod Nord ses et
Parti af den mægtige, skinnende Bræ paa Seiland, den nordligste Jøkel
paa Europas Fastland. Men som ofte før og senere følte jeg her i det
gjæstfrie Hus, at Lykkens Blomst gror lige saa frodigt paa denne golde,
veirbidte Grund som i Sydens rige Paladser og Tropernes prangende
Haver. Hver Gang jeg som her flk Leilighed til at tilte ind i et af de
hyggelige Familieliv i disse Verdens Udkanter, fandt jeg aldrig nogen,
der ikke var til Freds med sit Hjem. glad og lykkelig ved sit Hjem,
eller ønskede at ombytte det med Egne. hvor Naturen har ødslet med sine
rigeste og mest pralende Gaver; aldrig fandt jeg nogen, der følte Trang
til at forlade denne Ensomhed for at fæste Bo blandt Menneskenes,
Jærnbanernes og Fabrikernes rastløse, støiende Vrimmel.

Med Lensmanden fra Talvik, der ogsaa var i Besøg paa Komagfjord, gjorde
jeg en Baadtur til den en Mils Vei længere mod Nord liggende
Lærredsfjord. Her er jeg i Stand til at tilfredsstille Deres
Nysgjerrighed med Hensyn til Navnets Oprindelse: høit oppe paa Væggen
af et af de steile, sorte Fjælde, der ser ud, som om de bestod af Kul.
viser der sig i Hornblendens mørke Grund 3—4 lange, smalle,
horisontale, af en lys Skiferart bestaaende Striber, der har en vis
Lighed med Lærred,490

der ligger paa Bleg*). Jeg ønskede at gjøre en Visit i denne Fjord,
væsentlig for efter egen Betragtning at faa lidt Begreb om Sølappernes
Liv og Færden.

En Klynge af smaa Træhuse eller Jordhytter, en Vrimmel af Stilladser
til Tørring af Fisk, en Mangfoldighed af Baade i Vandet eller paa Land,
et Kaos af Stene, Fisketarme, forraadnede Fiskedele og al Slags
Urenlighed med den dertil hørende Parfume — det er omtrent
Hovedtrækkene af Lærredsfjorden og ethvert andet lappisk Fiskeværs
Fysiognomi.

Til hvad der paa et foregaaende Sted allerede er sagt om Sølapperne,
skal her endnu føies følgende.

Sølappernes vigtigste Næringsvei er som for alle Finmarkens øvrige
Kystbeboere Fiskeriet, der i saa høi Grad er en Betingelse for disse
Egnes Befolkning, at L. v. Buch ikke med Urette siger: „Var Fiskene
ikke i Havet, hvem vilde da vælge disse Egne til Opholdssted I" Ikke
biot deltager Sølappen i de til visse Tider af Aaret indtræffende store
Fiskerier, især af Torsk og dens Slægtninge, men Fiskeriet sysselsætter
ham mere eller mindre næsten til enhver Tid af Aaret. Af Søen henter
han daglig sin daglige Næring, og kun sjælden er Havet saa karrigt, at
han aldeles skulde savne denne. Dog holder Sølapperne ved Siden heraf
ofte en Ko eller to samt nogle Faar.

Med Hensyn til Næringsmidler er Sølappernes Levemaade ikke meget
forskjellig fra den norske Almues i Finmarken. Rode siger herom omtrent
følgende. Fisk er hver Mands hyppigste og tillige kjæreste Kost; Almuen
spiser den i Almindelighed en, stundom to Gange daglig; sædvanlig
foretrækker man, i hvert Fald til Afveksling, den halvtørrede for den
ganske friske. Fisken bliver biot opkogt i Vand med noget Salt, og
spises ofte saaledes

*) Paa Grund af den blandede Befolkning har næsten alle Lokaliteter
baade et lappisk og et norsk Navn; det norske er i Regelen en
Fordreining eller Oversættelse af det lappiske; det sidste er f. Ex.
Tilfældet med Komagfjord (gabmag-vuodna) og Lærredsfjord
(lini-vuodna).FRA ALTEN" TIL HAMMERFEST.

uden noget andet dertil, idet den dyppes i Leveren, som koges særskilt;
dog benyttes ogsaa Kartofler paa de Steder, hvor man har lagt sig efter
denne Jord frugt. Dernæst er en Suppe af Mel og Vand med opskaaret,
saltet eller tørret Kjød eller Talg en hyppig Spise, især om Morgenen.
Kjødmad bruges sjældnere, da kun faa Sølapper har saa mange Kreaturer,
at de nogenlunde jævnlig kan slagte.

Dragten er i Hovedsagen den samme som Fjældlappernes. Dog er Mændenes
Kofter næsten altid hvide eller graa. og ikke sjældent er Dragten
iblandet med europæiske Bestanddele. Det samme gjælder endnu mere
Kvinderne, der naar de har Raad til at være rigtig fine, pynter sig med
Forklæde og med Tørklæde over Hovedet. Kvindernes Kofte er i Regelen af
en mørkere Farve end hos Fjældlapperne; Huens Form varierer noget i de
forskjellige Distrikter.

Mange af Sølapperne bor i almindelige Træbygninger, der rigtignok er
smaa og tarvelige, men for Resten hverken værre eller bedre end de
norskfødte Fiskeres. Men meget hyppig finder man ogsaa endnu den mere
primitive Bygningsstil, som vi allerede har truffet hos Frænderne i
Koutokæino: Jordgammen.

Disse eiendommelige Boliger skildrer Rode paa følgende Maade. De er i
Almindelighed byggede i en langagtig Firkant, og har da omtrent Form
som et Tag paa et almindeligt Hus. Til Sparreværk benyttes Træstammer
af en Arms Tykkelse, som reises paa den ene Ende og oventil støttes mod
hverandre. Disse bedækkes med Birkebark for at hindre Regnen fra at
trænge igjennem, og derpaa lægges tykke Græstørv over det hele, som. da
Tørven just ikke altid er synderlig jævnt lagt. udenfra næsten faar
Udseende af en lille Bakke. Indgangen er meget lav, og Døren sædvanlig
saaledes indrettet, at den falder til af sig selv uden noget andet
Lukke. Den anbringes enten i en af Enderne, eller omtrent paa Midten af
Langvæggen, og deler i sidste Tilfælde Gammen i to ved et lidet
Mellemrum adskilte Dele. hvoraf492

den ene benyttes til Beboelse, den anden som Kvæghus. Gammen har ingen
Vinduer, men Lyset falder ned gjennem en Aab-ning i Taget, som tillige
tjener til Udgang for Røgen fra det i Midten af Gammen anbragte
Kogested. Naar om Vinteren Ilden er nogenlunde udbrændt, lukkes
Aabningen ved en Trælem, naar det er mørkt, men om Dagen ved et over en
Ramme udspændt tyndt Skind (fra Maven af store Helleflyndre), der er
saa gjennemsigtigt. at Lyset falder gjennem det. Ildstedet er ikke
ophøiet over Gulvet uden ved et Par løselig henlagte Stene, og omgivet
af fire lodrette Træstolper, hvorpaa de Tværstænger anbringes, der
bærer Kjedlerne og Gryderne. Gulvet er belagt med tynde Riskviste, paa
hvilke Beboerne 0111 Dagen sidder og om Natten sover. Danner hele
Gammen kun eet Rum. er den forreste og sædvanlig største Del paa begge
Sider afdelt i Baase for Kreaturerne. og Familien forbeholder sig selv
kun det inderste Rum. En saadan Gamme er om Sommeren, naar Kreaturerne
er ude, ret rummelig og luftig; men om Vinteren, naar Mennesker og Dyr
med alt deres Tilbehør sammentrænges paa dette snævre Rum. er den saa
opfyldt af Røg, Stank og Smuds, at den Reisende. som paa en saadan
Aarstid maa tækkes med dette Herberge. naar Veiret ikke tillader ham at
fortsætte sin Reise, kun finder sig meget slet indkvarteret trods
Beboernes gode Villie og Omhu for at gjøre ham det bekvemt.

N. Lund beskriver en Gamme paa følgende Maade. Den danner et firkantet
Rum paa omtrent 20 Fod i Kvadrat med nøgent .Jordgulv og Vægge af høist
1V» Alens Høide, beklædte med Stolper eller tynde Brædder. Oventil
indkniber Bunimet sig og danner et kegleformet Skraatag, der øverst
løber sammen i en Spids og aabner sig i et Røghul. Stolperne er Gammens
egentlige Benrad. Paa den udvendige Side er Gammen bedækket med
Græstørv, der i Sommertiden fremspirer til en frodig Eng og danner et
Græssested for Geder og Faar. Indgangen dannes af opplantede Stolper,
ligeledes belagte med Grønsvær, men denFRA ALTEN" TIL HAMMERFEST.

er saa lav, at en voksen Mand maa bøie sig til sin halve Høide for at
naa derind. Naar man fra den solskinsklare Dag træder ind i Gammens
dunkle Belysning, føler man sig bevæget af underlige Indtryk. De sodede
Vægge, Gammens simple Indretning og Husgeraad minder uimodstaaelig om,
at man befinder sig hos et Folk. som endnu ikke er traadt ud af
Naturstandens Vildhed. Gammen har kun et eneste Rum, der paa en Gang
tjener til Dagligstue, Spisekammer, Soveværelse og Kvægstald. Paa den
ene Side er Familiens Leie, paa den anden Kvægets. Sengen — forudsat at
nogle Rensdyrskind udbredte paa den bare Jord kan fortjene dette Navn —
er for det meste fælles, og der gjøres næppe nogen Undtagelse, om en
Reisende for at undgaa Stormen tyer ind i disse smudsige Boliger. Stole
og Borde er Luxus og ses aldrig, uden maaske i det høieste en afskaaren
Birkestub, hvorpaa Husmoderen udfører sit Arbeide ved Bokken. Midt paa
Gulvet paa løse Stene brænder en stadig Ild. der dunkelt oplyser Hulens
Halvmørke og fordriver det svage Dagskjær, der fra Røghullet af trænger
sig ind i Dunkelheden. ..I denne egne Belysning ser man ikke sjældent
Lappekonen sidde ved Ilden med sin Rok, ei ulig en rynket Lachesis,
naar det brune Ansigt og det mørke Øie hemmelighedsfuldt glider hen
over Traadens Dreininger mellem hendes Fingre."

Foruden selve Hovedbygningen, hvad enten nu denne bestaar af Træ eller
Jord. har Sølappen en Del smaa, uden bestemt Orden beliggende Træhuse,
bestemte dels til Opbevaring af Hø eller Fangstredskaber, dels til at
gjemme Baadene i. naar disse ikke bruges.

Sølapperne karakteriseres af Rode, der i Aarene 1826—34 var Præst i
Talvik, paa følgende Maade.

„Naar Nordmanden i Finmarken sædvanlig behager Mange bedre end den mere
smudsige, paatrængende og ved Snaksomhed besværlige Lap, da maa uden
Tvivl Aarsagen hertil især søges i det Fortrin, hin har for Lappen ved
sin større udvortes Politur49(j

som ogsaa ved en vistnok noget mere uddannet Forstand og Eftertanke; i
det mindste kan han formedelst Sproget bedre lægge den for Dagen end
Lappen, som altid kun med Vanskelighed kan udtrykke sine Tanker paa
Norsk og derved ofte bliver mindre fortrolig i Omgang; men sikkert vil
ingen, som har staaet i længere og nøiere Berørelse med Finmarkens
Almue, nægte, at Lappernes Karakter i det hele taget er langt mere
elskværdig. De er godmodige og føielige, stedse oprigtige, ordholdende,
ærlige bg godtroende, saa at de sætter samme Tillid til andres
Redelighed. som man i Almindelighed kan sætte til deres. Naar Lappen
skal betale sin Skat, sin Afgift eller hvad andet, han kan have at
betale, da leverer han Fogden eller Præsten sin Pung, og lader ham selv
deraf tage, hvad der tilkommer ham, og han fordrer ingen Kvittering.
Lapperne viser fremdeles en munter Livlighed, og endskjønt denne gjærne
ytrer sig paa en støiende og derved stundom noget besværlig Maade, idet
de idelig lader Munden løbe, saa er dette dog hyggeligere end den
søvnige Dorskhed, der saa ofte synes at ruge over den norske Almue.
Kontrasten viser sig tydelig i begge Folkeslags Gang og Arbeide. Lappen
gaar med smaa men hurtige Skridt, saa længe ikke Alder eller Svaghed
nøder ham at give sig Tid. medens Nordmanden, selv den yngre, slæber
sig langsomt frem. Hvad her er sagt om Brugen af Benene, gjælder ogsaa
om Armene; Lappen ror med korte og tætte, Nordmanden med lange og
kraftige Aaretag; og saaledes med ethvert Arbeide. Besultatet kan vei
omtrent blive det samme, da Nordmanden maaske rundeligen erstatter
Lappens raske men meget flygtige Hurtighed ved større Kraft og især ved
mere Stadighed under sit Arbeide; men det er langt mere tiltalende at
se Lappen arbeide. Lapperne er endelig, hvad maaske Mange vilde være
mindst tilbøielige til at rose dem for, i Grunden høflige og beskedne;
thi naar de ved mange Leiligheder synes at være netop det modsatte, da
er det ikke af Mangel paa Villie men af Mangel paa Levemaade og Begreb
om det, vi49(j FRA ALTEN TIL HAMMERFEST.

anser for Høflighed. At spørge om alt, hvad der ikke kommer ham ved; at
falde Folk i Talen; at gaa med smudsige Fødder ind i et rent Værelse
uden først at banke paa Døren; at trænge sig ind paa Folk, enten det er
beleiligt eller ikke, og opholde dem en halv Time med et Ærinde, som
kunde udrettes i fem Minuter: det er den Ubeskedenhed, som Lappen hver
Dag gjør sig skyldig i; men næppe vil den, som behandler ham med
nogenlunde Høflighed og ikke med den sædvanlige Ringeagt, let være
udsat for ubeskedne Svar eller at høre en grov Mund og Skjældsord; og
naar man møder en Lap og denne, idet han tager Huen af og bukker eller
neier paa sin Maade, frembringer sin sædvanlige Hilsen: Guds Fred, god
Dag! da er dette sikkert langt høfligere, end naar Kvænen med indbildsk
Storagtighed sidder med korslagte Arme, røgende paa sin Pibe, og ikke
gider lette hverken paa sig selv eller sin Hue for at hilse den
Forbigaaende."

Til Sammenligning kan det være godt at høre, hvad samme Forfatter siger
om de to andre Folkeslag, der foruden Lapperne bebor Finmarken:
Nordmændene og Kvænerne (Finlænderne).

„Hos de norske Almuesfolk i Finmarken bemærker man færre eiendommelige
Sider, end man i et saa isoleret Landskab kunde vente; en rimelig Følge
af, at dels de selv, dels deres Fædre er indflyttede næsten fra alle
Egne af Riget, hvorfor man heller ikke hos dem træffer nogen særegen
Dialekt. Rolig Alvorlighed og et vist Flegma synes overalt at være den
norske Bonde særegen, men det viser sig maaske i Finmarken i mere end
sædvanlig høi Grad. og gaar ikke sjælden over til dorsk Ligegyldighed
og Uvirksomhed. Lyst til Ørkesløshed røber sig ofte kun alt for meget
hos Finmarkens Almue, og unægtelig mere hos Nordmændene og Kvænerne end
hos de mere livlige og ufortrødne Lapper. Vei underkaster Almuesmanden
sig villig de Besværligheder, som er uundgaaeligt forbundne med hans
Næringsvei efter dennes Natur, og søger just ikke at unddrage sig fra
det49(j

regelmæssige Arbeide; men at anstrænge Kræfterne over det sæd-vanlig_e
for at opsøge Fortjenesten, naar denne ikke af sig selv frembyder sig,
eller at benytte en gunstig Leilighed til en større eller uventet
Fortjeneste, er han i Almindelighed lidet tilbøielig til. Er Veirliget
vei haardt, til at han kan drage sine Garn, da giver han sig let til
Freds uden at gjøre Forsøg paa, om det ikke dog skulde være muligt; og
uagtet han til visse Tider og til visse Slags Fiskeri maa reise mange
Mil for at komme til clet Sted, hvor Fiskeriet foregaar, saa er han dog
sen til at forlade sit Hjem for at opsøge Fisken paa de Tider, da den
efter Naturens sædvanlige Orden pleier at indfinde sig der, hvor han
bor, uagtet han hører, at der fiskes maaske en Mil længere ude i
Fjorden; lian venter i rolig Uvirksomhed hjemme, indtil Fisken kommer
uden for hans Stuedør; og kommer den maaske denne Gang ikke, saa ved
han godt at trøste sig med, at Guds Gaver uddeles forskjelligt, uagtet
han dog ved nogen Umage kunde have haft i det mindste en Del deraf. Det
en Gang fastsatte Arbeide udrettes, men intet derover; og dersom dette
formedelst tilfældige Omstændigheder ikke kan ske, da gjøres intet i
Stedet. Naar derfor Almuesmanden ligger paa en Reise, som Vinden
forbyder ham at fortsætte, da foretager han sig aldeles intet, om der
end tilbydes ham Arbeide og Fortjeneste paa Stedet."

„Et andet Træk, som ikke tjener Finmarkens Almue til Anbefaling, og som
ligeledes er mest fremstikkende hos de Norske, er smaalig Egennytte.
Hermed er dog ikke sagt, at denne just ytrer sig som Uredelighed eller
Bedrageri i Handel og Vandel; men den røber sig som oftest som
uanstændig Begjærlighed ved enhver Leilighed, hvor der er noget at
fortjene ved liden eller ingen Umage. I Finmarken gjør ingen og mindst
Nordmanden noget for intet; behøver man hans Tjeneste, da er hans
første Spørgsmaal: hvor meget han faar i Betaling derfor. Selv for den
ringeste Haandsrækning betinges udtrykkelig eller stiltiende i det
mindste en Dram, og det er ikke biot for udvist personlig Tje-49(j FRA

neste, Godtgjørelse forventes, men ogsaa for ethvert næsten nok saa
ubetydeligt Laan af en eller anden Ting. Desuagtet skal enhver Tjeneste
have Udseende af Velvillie, og har man betinget sig en Mands Arbeide
for god Betaling, da hedder det sædvanlig dog, at det sker for at
hjælpe En. At man lige saa vei hjælper ham ved at give ham Fortjeneste,
naar der, som ofte er Tilfældet, intet andet er at fortjene, betænkes
aldrig, lige saa lidt som forhen oppebaarne Tjenestebevisninger ved
saadan Leilighed erindres. Denne egennyttige Utjenstagtighed finder en
betydelig Støtte i den i Finmarken altid herskende Mangel paa
Arbeidsfolk, hvorved man nødes til ikke alene at give dem god Betaling,
men desuden gode Ord for at formaa dem til at udføre Arbeidet; og denne
Mangel føles ikke mindre af dem, som har Evne til at betale, end af den
uformuende Arbeidsmand selv, naar han behøver en andens Hjælp til et,
det være sig betydeligt eller ubetydeligt Arbeide, som han ikke kan
udføre alene; thi han betinger sig Naboens Hjælp imod at hjælpe ham ved
en anden Leilighed; men denne Leilighed er sikkert forud bestemt, og
det gjensidige Arbeide paa det nøieste afveiet; thi han er lige saa
bange for at gjøre noget omsonst for sin Nabo, var det end hans Broder,
som for Embedsmanden eller Handelsmanden."

„Kvænernes i Almindelighed ret ordentlige, ofte endog nette Boliger,
der især ved Renlighed kjendelig udmærker sig ikke alene fremfor
Lappernes, men endog fremfor de Norskes; den større Flid, hvormed de
sædvanlig dyrker deres Jordpletter; deres overlegne Sans for og
Duelighed til adskillige Slags Haandværk; deres større Husflid, især
den kvindelige, samt deres i det hele ganske fordelagtige Udvortes: det
er de Egenskaber, som ved en flygtig Betragtning først falder i Øinene;
men naar man har sagt dette, har man ogsaa sagt næsten alt det gode.
som lader sig sige om de i Finmarken boende Kvæner. De er stolte,
stivsindede, falske, fordringsfulde, trættekjære og brutale, og det med
kun faa Undtagelser. At karakterisere et Folk saaledes kunde let synes
over-

drevent og at udspringe fra Lidenskabelighed; men man erindre sig, at
det ikke er nogen hel Nation, som her skildres, men snarere kun dens
Udskud og de Udskudtes Efterkommere; thi at det hovedsagelig er
saadanne, som maa forlade deres Fødeegne og drage over Grænserne, er
vei lige saa troligt, som at det i Regelen just ikke er de bedste
Nordmænd, der trækker op til Finmarken og bosætter sig der."

Det er som sagt Rode's Ord og ikke mine, saa jeg vasker mine Hænder, om
noget af de tre Folkeslag skulde ville paastaa, at det selv er dadlet
for meget og de andre to for lidt. —

Jeg var altsaa kommen til Lærredsfjord. Der blev stort Røre blandt
Befolkningen, da jeg opstillede min „Indretning til at låve Billeder
med", som Lapperne i Koutokæino kaldte min fotografiske Gamera. Sligt
et Apparat havde man aldrig set før, sligt et Apparat var noget lige
saa nyt og overraskende uventet, som om der pludselig var falden en
Krokodil eller en Giraf ned fra Skyerne. Der blev betragtet og der blev
studset, der blev befølt og der blev spurgt, der blev leet og der blev
rystet paa Hovedet. Lensmanden fra Talvik søgte paa bedste Maade at
bibringe sine kjære Undersaatter nogle Rudimenter af Theorien for
Daguerre's og Talbot's ædle Kunst, Forsøg, der vistnok bar lige saa
gode Frugter, som om han vilde have prøvet paa at lære en Klipfisk
Trigonometri. Men det lykkedes ham dog omsider at bevæge en hel Familie
til at sætte sig foran Apparatet. Da baade de store og de smaa
Medlemmer af Familien optraadte i deres hverdagslige, temmelig
derangerede Toilette, bad Lensmanden dem om først at pynte sig lidt for
den vigtige Anlednings Skyld, idet han forklarede dem, at de Billeder,
jeg lavede, gjengav alle Detailler med yderste Troskab, baade Mikkel's
forrevne Kofte og Hullet paa Jossa's Knæ, baade Ane's skidne Halsklud
og lille Elen's sorte Næse. Nu blev der et Hurlumhei i Gammen, som om
hele Familien skulde have været til Hofbal. Alle elleve Hoveder blev
stukne ned i en Vandbalje, og Mutters Fingre tjenteFRA ALTEN TIL

som fælles Familiekam. Saa blev de gamle, smudsige og forslidte
Hverdagsklæder kastede og erstattede med de nyeste Kofter, de pæneste
Forklæder, de flotteste Huer, de rødeste Tørklæder. Da

Sülap.

en Time var hengaaet hermed, og et Kvarter med at faa Gruppen placeret
i en nogenlunde antagelig Stilling — thi som det altid gaar ved
saadanne Leiligheder, bestræbte enhver sig naturligvis for stadig at
anbringe sig selv i den latterligste, mest forrykte Position — kunde
jeg endelig tage Billedet.

32*500

Efter at være vendt tilbage til Komagfjord, maatte Lensmanden og jeg
begynde at tænke paa at komme over til Talvik, 5—6 Mil herfra paa
Altenfjordens anden, vestlige Side. Der var

længe ingen Udsigt til, at vi kunde komme af Sted, ganske bortset fra
vor elskværdige Værts utrættelige Anstrængelser for at holde os
tilbage; thi ikke alene blæste der en kraftig Modvind,

men ogsaa Strømmen gik i en for os ugunstig Retning. I et forholdsvis
saa trangt Sund som Altenfjorden og dens snævre Sidegrene foraarsager
nemlig Havvandets Ebbe og Flod en betydelig Strøm, som altid er
besværlig og stundom umulig at modarbeide for en Ro- eller Seilbaad.
Ofte kan man hjælpe sig ved at ro ganske tæl; inde ved Land, hvor
Strømmen inde i Bugterne sædvanlig gaar i stik modsat Retning, paa
Grund af at Hovedstrømmen trykkes tilbage af de fremspringende Næs; men
paa denne Maade forlænges selvfølgelig Veien ganske overordentlig. Vi
ventede paa, at Strømmen skulde vende og Vinden følge dens Exempel;
Strømmen var meget velvillig og vendte sig et Par Gange, men Vinden var
stivsindet og vilde ikke føie sig efter vore Ønsker. Da vi endelig
havde bestemt os til at tage af Sted, kunde vi ikke faa Folk, der vilde
ro os. Heldigvis ankom der den anden Dags Eftermiddag en Baad til
Handelsstedet. Dens Besætning, to Brødre, 1G og 12 Aar gamle, var
villig til at ro os i hvert Fald et Stykke af Veien. Kl. 7 forlod vi
det gjæstfrie Komagfjord.

Gutterne roede med alle de Kræfter, de havde, men da det ikke var
mange, var de snart opbrugte, og da vi kom ud i selve Hovedfjorden,
hvor Vinden blæste stik imod os, kom vi ikke mange Tommer frem for
hvert Aaretag. En lille Stund efter var den yngste af vore to
Navigatører aldeles opslidt, og da Baaden som Følge deraf viste en
betænkelig og stedse voksende Tilbøie-lighed til at gaa tilbage i
Stedet for fremad, tog Lensmanden hans Aarer og forsøgte med sine
kraftige Muskler at blive Vindens Overmand. Det lykkedes ogsaa, men
rigtignok kun paa den Maade, at vi var -4 Timer om at tilbagelægge den
halve Mil mellem de to Næs: Korsklub og Kors næ s. Det var nu blevet
Midnat, og vi maatte være glade ved, at der paa Korsnæs boede en
Handelsmand, hos hvem vi maaske kimde finde Husly; thi at forsøge paa
at komme længere frem vilde være meningsløst. Døren i Handelsmandens
lille Hus var ikke aflaaset, og Lensmanden, der kjendte lidt til
Familien, gik først ind for at undersøge,49(j

om vi kunde faa Plads. Han fandt Manden og Konen og Børnene i den
dybeste Søvn, og nænnede ikke at vække dem, hvorpaa han uden videre
lagde Beslag paa et af Værelserne, hvor han anviste mig Sengen og selv
tog til Takke med Sofaen. Jeg-syntes, at det var at stille alt for
store Fordringer til den nordiske Gjæstfrihed, men Lensmanden
forsikrede, at alle Ceremonier var overflødige.

Korsnæs stikker temmelig langt ud i Fjorden og har faaet sit Navn af,
at de betydeligste Fjorde og Sunde her løber sammen som i et Centrum og
danner et Kors eller en Stjærne. Man har derfor herfra Udsigt til
næsten alle Altenfjordens forskjellige Distrikter. I Nord ser man
Seilands mægtige Fjældtinder stige op af den blaa Fjord, sorte
forneden, men oventil kronede med den evige Sne og Bræernes Ismarker.
Paa høire Side af denne Økolos ser man ind i det smalle Vargsund, paa
venstre Side skiller Rognsundet den fra dens noget mindre og lavere,
men lige saa vilde Kammerat: Stjærnø. Mod Vest ser man gjennem
Stjærn-sundet ud i Polarhavet med dets takkede Klippeøer. Længere
sydlig ligger Indløbet til den trange Langfjord med de kegle-dannede
Kovetinder paa den ene Side og lige over for det høitragende
Algasfjæld. Vender man sig mod Syd, ser man Fjældene omkring Talvik og
Kaafjord, alle endnu med deres øvre Partier i Vinterens blændende
Dragt.

Handelsmanden syntes næste Morgen at være ligefrem særdeles taknemlig
for, at vi saa ugenert havde taget hans Hus i Besiddelse; han
trakterede os med Kaffe og Frokost, og skaffede os en Baad med to Mænd,
der skulde sætte os over til Talvik. Vinden var ikke svagere, men
Retningen gunstigere end Aftenen forud. Seilet — som sædvanlig for
Baadene i Finmarken et eneste stort og bredt Raaseil — blev sat op, og
vi foer af Sted. Det viste sig imidlertid snart, at hvis der skulde
være nogen Udsigt for os til at komme levende til Talvik, maatte vi
have en anden Baad, der ikke som vor havde en særdeles graadig
Trang49(j FRA ALTEN TIL HAMMERFEST.

til at stikke Forstavnen ned under Vandet, eller den for en saadan
Indretning temmelig uheldige Egenskab ved hvert stærkere Vindstød at
lægge sig paa Siden med tydelige Hensigter om næste Gang at ville vende
sig helt omkring. Vi maatte altsaa atter i Land ved Jokke luft for at
faa en større Baad og en tredie Mand. Vi flk begge Dele og drog videre.

Jeg er en stor Kujon i Seilbaad. Jeg havde hellere forbleven i Korsnæs,
selv med Fare for at forblive der Resten af mit Liv, end reist med
Seilbaad til Talvik. Men jeg tog med, for at ikke de andre skulde
mærke, hvor stor Kujon jeg var. Hver Gang den ene Bæling af dette
Mordinstrument, som man kalder Seilbaad, nærmer sig Vandet, maa jeg
uvilkaarlig flytte mig over paa den anden Side, og det er mig en
medfødt Umulighed at lade være at klamre mig fast til Baaden, skjønt
jeg selv hver Gang indser det latterlig unyttige deri. Jeg spurgte
Lensmanden om, hvorledes man skulde bære sig ad. hvis Baaden kæntrede,
hvad den sikkert flere Gange vilde have gjort, hvis ikke Seilet i Tide
var bleven slappet. Han svarede, at det var ganske simpelt: man skulde
biot sætte sig til at ride paa Kjølen. Visselig et meget let
Kunststykke for en, der ikke kan svømme bedre end en Ambolt! Naar jeg
saa endnu fortæller Dem, at vi først om Aftenen naaede Talvik, at det
var bidende koldt, og at vi hverken havde Mad eller Drikke hos os — ak,
hvor mange Gange løb Tænderne ikke i Vand, naar vi tænkte paa
Gaarsdagens Gaasesteg i Komagfjord! — vil De forstaa, at jeg har
tilbragt behageligere Dage end denne.

Grunden til, at denne Reise varede saa længe, var Veirets høist
lunefulde, omskiftende Karakter. Snart var det Stille, snart blæste der
stiv Kuling; snart havde vi Vinden paa Siden, snart imod os. Det ene
Øieblik foer vi af Sted som et Lokomotiv, med Seilet næsten nede ved
Vandet, det næste maatte vi krydse frem og tilbage uden at komme vort
Maal et Skridt nærmere: lidt efter hang Seilet og blaffede og maatte
tages ned med Ma-49(j

sten, men næppe var det sket, førend Kulingen begyndte igjen. Det var
en uafbrudt Veksel af Glæde og Bedrøvelse, men dog saaledes, at der
altid var baade Glæde og Bedrøvelse i Baaden; naar Seilet maatte tages
ned, var det mig, som var glad, medens de andre knurrede misfornøiet,
fordi de saa maatte ro; men hver Gang det blæste op, havde Glæden og
Bedrøvelsen byttet Plads med hinanden.

Talvik.

Altsaa først om Aftenen naaede vi Talvik. Nu var vi alle glade, hvad
der ikke var saa mærkeligt, thi vi var alle sultne og forfrosne.
Lensmandens Aftensmad smagte fortræffeligt, og hans varme Stue var et
langt mere tiltalende Opholdssted end det, hvor jeg havde tilbragt hele
Dagen.

En lille halvcirkelformet, smuk Bugt; langs den grønne, skraat
opstigende Lier, hvis høieste Dele er dækkede med Smaa-skov, der ogsaa
kryber op ad de mørke, alvorsfulde Fjælde bag ved: nede ved Vandet en
Række af Huse, nogle smaa og simple,/

andre store og pyntelige — det er det venlige Billede, hvorunder Talvik
præsenterer sig for den Fremmede. Den forholdsvis betydelige Bebyggelse
og hele Landskabets Præg i øvrigt gjør, at dette Sted langt mere minder
om Sogn og Hardanger end om Finmarken. Vandrer man et lille Stykke op
ad de kratbevoksede Skraaninger, kommer man til den smukke og store, af
frodig Løvskov omgivne Sø Storvandet, der har sit Udløb i Fjorden
gjennem en lille Elv, som brusende og larmende haster af Sted i sit
dybe Leie og hist og her danner en lille kvik Fos. Staa her paa en af
de tæt bevoksede, høie Skrænter en smuk og stille Formiddag, ene med
den ensomme og store Natur, medens Smaa-fuglene kvidrer i Krattet,
medens Elven skummende iler af Sted der nede, medens Øiet dvæler ved
den fængslende Udsigt ud over den stille Fjord og Fjældene hinsides den
— da vil De let være udsat for at kunne bilde Dem ind, at De ved et
Trylleslag er hensat til et af de henrivende Punkter i det skotske
Høiland eller Schweiz.

Noget høiere end Husenes Række ligger Kirken. Som De paa Billedet ser,
var den under Bygning, medens jeg opholdt mig her. Dens Forgænger blev
nemlig et Aars Tid tidligere paa en voldsom Maade tvungen til at tage
sig et Bad i Fjorden. Under en af de frygtelige Orkaner, der den Gang
hærgede Finmarken, blev hele Kirken nemlig en Nat væltet omkuld og
blæst ud i Søen. To andre Kirker i Finmarken havde samme Nat den samme
Skæbne.

Lidt oven for Kirken ligger den store og hyggelige Præstegaard, hvor
jeg fandt en hjærtelig og gjæstfri Modtagelse hos de unge Præstefolk.
Jeg havde en ganske særlig Grund til at ønske at tilbringe en Nat her.
Det spøger nemlig i denne Bygning, fortælles der, og ikke biot er dette
et almindelig udbredt Rygte blandt Befolkningen ved Altenfjorden, men
jeg havde saamænd hørt Paastanden bekræfte af Folk, der selv har
oplevet saadanne mystiske, nervespændende og haarreisende Hændelser i
Præste-49(j

FRA ALTEN TIL HAMMERFEST.

gaarden. Den nuværende Præst har kun boet her en kort Tid og har ikke
oplevet noget særdeles i saa Henseende — kun en Gang imellem nogle
uskyldige Løier som f. Ex. at Dørene aabner sig af sig selv, eller at
usynlige Hænder banker paa dem — men hør biot, hvad Talvik Lensmanden,
min fortræffelige Reisefælle, har fortalt mig.

Han sov en Nat i Præstegaarden i det Værelse, der særlig skal være
Spøgeriets Tumleplads. Næppe har han slukket Lyset, før der oppe fra et
af Værelsets Hjørner lyder et frygteligt „Ha—ha—ha!" med en saa
infernalsk Betoning, som kun en Provinsskuespiller kan frembringe, naar
han spiller Asmodæus eller en lignende gemytlig Fyr fra Underverdenen.
Lensmanden, en Kraftkarl, der ikke troede paa og ikke var bange for
hverken Dæmoner eller Spøgelser, tændte Lyset igjen og undersøgte
Værelset indvendig og udvendig paa alle Ender og Kanter. Der var ingen
og intet! Han gaar i Seng igjen, slukker Lyset og ligger i
forventningsfuld Spænding. Pludselig lyder den ubehagelige Stemme
igjen: „Ha—ha—ha!" Det begyndte at krible Lensmanden ned ad Ryggen,
Situationen blev ham lidt underlig, og han gjemte sig under Dynen. Et
Kvarter hengaar i Stilhed, hans Sind kommer atter i Ligevægt, og han
begynder at smile over sin taabelige Frygt og Indbildning. Han vil lige
til at krybe frem under Dynen, da lyder det for tredie Gang:
„Ha—ha—hal" Det var mere, end Lensmanden kunde udholde; det gav et Sæt
i ham, saa Brædderne i Sengebunden faldt ud, og han selv dumpede ned
paa Gulvet med Sengklæderne over sig. Der blev han liggende begravet
uden at turde røre sig, indtil Søvnen bragte ham til at glemme sin
Rædsel.

Da Pigen den næste Morgen kom med Kaffe, fandt hun Sengen tom. Man
antog, at Lensmanden var gaaet sig en Morgentur. Man venter en Time,
man venter to — Lensmanden kommer ikke. Pigen bliver atter sendt ind,
Sengen er tom som før. Man venter endnu en Time, men da Lensmanden
fremdeles49(j FRA ALTEN TIL HAMMERFEST.

spiller den Usynlige, gaar Præsten selv ind i Værelset. Der laa
Lensmandens Klæder, men hvor var han selv? Præsten undersøgte Sengen —
der laa nede paa Gulvet under alle Sengklæderne den sovende Lensmand og
drømte om sit natlige Eventyr.

Saaledes passeret Anno Domine 1879.

Jeg har en vis Forkjærlighed for det Omraade af Sjælelivet, hvor det
Naturlige og det Overnaturlige synes at mødes, og har altid haft en
brændende, men des værre aldrig tilfredsstillet Begjærlighed efter en
Gang selv at opleve lidt i Betning ad Spøgeri. Derfor bad jeg om at
maatte sove i det berygtede Værelse, et Ønske, som Præsten beredvillig
imødekom. Jeg undersøgte Værelset, saa efter, om der laa nogen gjemt i
Skabene. Bordskuffen eller under Sengen, men intet mistænkeligt
opdagedes. Efter at have lagt mig, laa jeg et Par Timer vaagen, stadig
ventende paa, at der skulde komme noget; men ikke den ringeste Lyd
forstyrrede Stilheden omkring mig, ikke det svageste Pust fra nogen
overnaturlig Verden gav sig til Kjende, og da jeg vaagnede om Morgenen,
var jeg akkurat lige saa klog som før.

Noget efter Middag sagde jeg Farvel til mine nye Venner i Talvik, og
drog med Baad videre mod Syd for at naa Kaafjord ved Altenfjordens
sydvestligste Bund. Der blæste en saa udpræget Modvind, at selv den
mest sangvinske Natur ikke kunde falde paa den Tanke, at Seilet
muligvis kunde blive til nogen Nytte. Det blev derfor tilbage i Talvik,
til stor Trøst for mig. Paa denne Tur hændte der for øvrigt intet som
helst, der er værd at omtale. Men det vilde ogsaa være i hoi Grad
fordringsfuldt at forlange, at man uafbrudt skal opleve Begivenheder,
som fortjener at optegnes for kommende Slægter.

Paa Veien til Kaafjord, saa vei som paa talrige andre Punkter af
Altenfjorden har man hyppig Leilighed til at se de saakaldte
Strandlinier, disse lange, parallelt med Vandfladen løbende Afsatser i
Fjældet, efter den sandsynligste Antagelse Mærker af foregaaende
Tidsalderes Vandstand og altsaa Beviser49(j

for Jordbundens Hævning. Ved Altenfjordens Kyster findes et ikke ringe
Antal af disse interessante Skrifttræk, hvormed Naturen har indgravet
sin Historie i Sten. Særlig paa denne Tid af Aaret, det vil sige paa
Overgangen mellem Vinter og Sommer, er Strandlinierne lette at faa Øie
paa; thi medens Sneen er smeltet bort fra Fjældsiden, ligger den endnu
til Dels paa Strandliniens horisontale Flade. Strandlinierne aftegner
sig derfor som hvide Linier paa mørk Grund.

Af en ganske anden Natur og Oprindelse er de i Bunden af Fjordene
liggende, af Sand, Grus eller Rullestene bestaaende Terrasser, der er
saa yderst almindelige i Norge, at man næsten kan sige, de findes alle
Vegne, hvor en Elv løber ud i en Fjord. Særlig ved Kaafjord findes et
fortrinligt og rigt udviklet Exemplar af disse naturlige Kæmpetrapper.

Indkneben og trist er Naturen ved Kaafjord. Næsten paa alle Sider hæver
sig mørke, tungsindige Fjælde; kun mod Nord vandrer Blikket ud over
Altenfjordens Vandspeil og dens høie, snedækte Klippekyst. Inderst inde
i den lille, langagtige Bugt ligger paa den stenede, magre Jordbund et
Antal spredte, mørke Huse, der ser lige saa melankolske ud som hele det
omgivende Landskab. Lidt længere nordlig træffer vi en stor og anselig,
hvid Bygning, der synes ligesom ved en Feiltagelse at være kommen ind i
disse Omgivelser, og hvis lyse og venlige Udseende lader En formode, at
der inden for dens Vægge lever Velstand, Komfort og Hygge. Men ser vi
nærmere til, finder vi. at Bygningen er ubeboet, tom og forfalden;
enkelte af Vinduerne er slaaede ind, andre er lukkede med Skodder eller
Brædder. Foran Huset udbreder sig en større Flade, hvor Øiet opdager
nogle næsten udslettede Træk af en efter engelsk Mønster anlagt Have —
der har Veien snoet sig mellem frodigt Grønsvær — der har der ligget en
lille Fiskedam — der har der gaaet en sirlig Bro over Bækken; men nu er
Veien ødelagt, Grønsværet er borte, Dammen er udtørret, Broen er
raadden. Vi gaar videre op ad49(j FRA ALTEN TIL HAMMERFEST.

Bakken, paa hvis Top den smagfulde, i engelsk Stil opførte Kirke
kneiser. Paa den store Kirkegaard deromkring læser vi paa de talrige
Gravstene og Kors engelske Inskriptioner, der fortæller os. at her
sover engelske Sønner deres sidste Søvn fjærnt fra Landet, hvor Vuggen
stod. Ser vi fra Kirkebakken mod Nord. ligger der under os en
tilsyneladende storartet Fabrikvirksomhed; Smeltehytterne løfter deres
Skorstene høit over Værkets talrige

Kobberværket i Kaafjord.

andre Bygninger; Stabler af Erts og kvaderformede Slaggestene synes kun
at vente paa. at Dampskibet skal lægge til ved Bryggen og hente dem;
der ses Huler i Fjældets Væg til venstre, med Apparater til Heisning og
Sænkning. Men ingen Røg vælder ud af de høie Skorstene, ingen Lyd høres
fra Pukværket, intet Dampskib lægger til ved Bryggen, intet
Sprængningsskud lyder fra Gruberne: alt er stille, dødt og
menneskeforladt. Bygningerne kun Ruiner, hvor Veir og Vind uhindret
fortsætter deres Ødelæggelses-værk.49(j

Hvacl jeg her har forsøgt at skildre, er Gravmonumentet over det en
Gang saa blomstrende, nu skrinlagte Kaafjord Kobberværk. Lige siden
1826, da Driften blev optagen, har det været eiet af et engelsk
Interessentskab, og ikke alene bragt dets Eiere rig Gevinst, men ogsaa
været af stor lokal Betydning for hele Distriktet her, ikke biot paa
Grund af den større Omsætning og Livlighed i alle Forhold, som et
saadant Anlæg fremkalder, men navnlig ved, at omtrent 1000 Mennesker
stadig her fandt Arbeide og Underhold (Arbeidsstokken udgjordes især af
Kvæner; deres Boliger, en hel lille By, ligger et Stykke Nord for
Værket). Men siden Midten af Aarhundredet har Driften været forbunden
med saa ringe og stedse aftagende Fordel, væsentlig paa Grund af
Kobberets Synken i Pris paa Verdensmarkedet, at man til sidst for faa
Aar siden saa sig nødsaget til at opgive det hele. En stor Del af
Arbeiderne, der paa en Gang saa sig berøvede alle Existensmidler,
saafremt de ikke vilde ty til Fattighjælp, er efterhaanden dragen til
Amerika. Det er især de tidligere berørte voldsomme Orkaner, der har
givet Anlæget sit nuværende, ynkelig forfaldne Præg. Her, hvor en Gang
den tykke Røg vældede ud fra Ovnene, hvor Mineskuddene drønede med
mangefoldt Ekko mellem Fjældvæggene, hvor Maskinerne larmende
arbeidede, hvor Vogne belæssede med den værdifulde Erts paa Jærnbaner
rullede hen til Smeltehytten, og hvor Engelsk og Finsk og Norsk lød om
hverandre fra de tætte Skarer af Arbeidere — her afbrydes den tomme
Stilhed nu kun af og til af de hæse Skrig fra en enkelt Ravn, der
udhviler sig paa Smeltehyttens halvt nedstyrtede Tag, eller med dumme
Øine stirrer paa de fremmede Indskrifter paa Kirkegaarden, eller
gjennem de ituslaaede Ruder nysgjerrigt titter ind i den tomme,
forladte Bestyrerbolig. Sic transit gloria mundi!

Fra Kaafjord til Bossekop er der kun en Mils Vei, som jeg Dagen efter
blev roet af de samme Folk, der havde ført mig fra Talvik. Min Rundtur
paa Altenfjorden var endt. —49(j FRA ALTEN TIL HAMMERFEST.

Snart kom nu ogsaa den Dag, da jeg maatte sige Bossekop og mine Venner
der det sidste Farvel. Gjæstgiveren var saa venlig den sidste Formiddag
at laane mig sin Hest og Vogn, for at jeg kunde naa at aflægge dem alle
en Afskedsvisit. Og jeg kjørte da fra Præsten til Lensmanden, fra
Lensmanden til Doktoren, fra Doktoren til Postmesteren, fra den ene af
de tre Kjøbmænd til den anden og tredie af de tre Kjøbmænd, fra disse
til Fogden, fra Fogden til Polarstationen. Paa det sidste Stykke af
denne Rute havde jeg et kuriøst Uheld. Doktoren havde foræret mig en
Flaske Kloroform som Præservativ mod Søsyge; jeg puttede den i min
Frakkes Sidelomme og tænkte ikke mere paa den. Da jeg uden for
Fogedgaarden springer op i Vognen og sætter mig, mærker jeg, at der er
noget, som knuses, jeg føler en eiendommelig kølig Fornemmelse, der
synes at udgaa fra Vognsædet, og pludselig staar Sammenhængen klar for
mig: jeg sidder paa et Kvantum Kloroform, som kunde være tilstrækkelig
til at slaa en hel Armé ihjel. Jeg lod Hesten galoppere, alt hvad
Remmer og Tøi kunde holde for at naa Polarstationen, inden Besvimelsen
kom, og da Veien kun er kort, lykkedes det mig ogsaa, hvorpaa jeg, til
yderste Forbauselse for alle Tilstedeværende, styrtede mig ud af Vognen
som et forrykt Menneske, rev Frakken af mig og kastede den saa langt
bort, jeg kunde. Det er vist første Gang, at nogen har været udsat for
at blive kloroformeret paa en saa aparte Maade.

Festlig var Anretningen ved den sidste Middag paa Polarstationen; saa
usigelig hjærteligt, saa usigelig inderligt strømmede de herlige,
elskelige Menneskers Velvillie mig i Møde i Blik og Ord, og mere end
nogen Sinde følte jeg det smertelige ved at skilles fra denne lille
Koloni, hvor Unge og Gamle, Store og Smaa fra det første til det sidste
Øieblik med deres gode, varme Hjær-ters Fylde havde mødt mig, som var
jeg deres Søn og Broder. Overvældet af Øieblikkets Stemning var det kun
faa og tarvelige Ord, hvori jeg kunde frembære min Tak og mine Ønsker,
da49(j

Champagnepropperne knaldende maalte Rummet mellem Loftet og Gulvet;
skulde jeg have sagt, hvad jeg mente og følte, da maatte jeg have tait
omtrent saaledes:

„Tak, mine Venner, Tak! Jeg vil flette Jer en Krans, ikke af Smigerens
farvede Tøiblomster, ikke af Ordskvalderens guld-glinsende
Flitterstads; jeg vil flette den af Hjærtebundens fordringsløse men
ærlige Naturblomster. Først vinder jeg i denne Krans Takkens røde,
svulmende Rose; lad Duften fra hvert af dens mange hvælvede Smaablade
bringe Eder min Erkjendtlighed for hvert et venligt Ord, hver en venlig
Tanke, for alt, hvad I har skjænket mig. Dernæst binder jeg i Kransen
den beskedne Forglemmigei; den sige Jer: bevar i venlig Erindring den
fremmede -Gjæst, der hos Eder fandt et Hjem, og som aldrig skal glemme
del. Saa smykker jeg Kransen med Isranunkelens i Storm og Kulde
fostrede Blomst som Symbol paa, at I modigt ikke har frygtet
Polarzonens Frost og Barskhed, og med et af videnskabelig Begeistring
hærdet Sind har modstaaet den lange Vinternats Mørke og Tristhed. Ved
Siden deraf sætter jeg en Gren af den nøisomme Lyng, fordi I ikke drog
herop for at vinde Gods og Guld, ikke udholdt Savn og Anstrængelser for
timelig Fordels Skyld, men for uegennyttigt at ofre Eders Kræfter for
Videnskabens Fremme. Dernæst indfletter jeg Trofasthedens blaa
Amaryllis; tung og besværlig, trættende og ensformig var Eders
Gjerning, men som Videnskabens trofaste Tjenere har I aldrig svigtet de
møisommelige Pligter, Eders Kald medførte. Som i en harmonisk Ramme for
denne brogede Blomsterflok indfletter jeg dem alle i Birkens
nysudsprungne, grønne Løv; det er Haabets livsalige Farve, som
udtrykker Ønsket om, at de mange Savn, de udmattende Anstrængelser, den
store Udholdenhed maa lønnes paa den Maade, den eneste, som I ligesom
enhver Videnskabsdyrker attraar: at I maa have føiet en ny Sten til det
Videnskabens herlige Tempel, som vor Tid reiser paa det Fundament,FRA
ALTEN" TIL HAMMERFEST.

Fortiden har lagt. Modtag Kransen; den er banden med Kjærlighed og
Sympathi, modtag den med Kjærlighed og Sympathi!"

Kort efter stod jeg om Bord paa Dampskibet, og medens mine Venner paa
Strandbredden med deres Lommetørklæder tilvinkede mig det sidste
Farvel, dreiede Fartøiet om en Pynt. og jeg tabte dem af Syne. Farvel,
Farvel!

Farten ud af Fjorden frembød ikke meget af Nyt, Dampskibet anløb til
Dels de samme Steder, som jeg kort i Forveien havde besøgt. Men en mild
og deilig Stemning hvilede over Fjordens speilklare Vand, og det var
langt over Midnat, før jeg kunde bekvemme mig til at gaa til Køis. Thi
paa denne Aarstid — Slutningen af Mai —- har disse Egne ikke mere nogen
Nat, Solen gaar aldrig ned, men staar selv ved Midnat over Horisonten.
Da jeg vaagnede næste Morgen, laa vi til Ankers ved Øxfjord, hvorfra
jeg om Aftenen skulde afgaa til Hammerfest med det sydfra kommende
Postskib.

Naturen ved Øxfjord er i høi Grad storartet og vild. Bråt stiger de
sorte Fjælde paa alle Sider op af Vandet, med mægtige Bræer paa Toppen
og med snedækte, spidse og takkede Tinder. Ogsaa paa dette Sted traf
jeg i Handelsmandens store Hus en Familie, hvor Rigdom, Dannelse og
Gjæstfrihed kappes om at gjøre den Fremmede Opholdet behageligt. I
Haven stod der en pragtfuld Flor af røde, gule og blaa Aurikler, der
endnu mere kunde bringe En til at glemme, at man befandt sig ved
Ishavets Kyst.

Postdampskibet ankom i rette Tid, til stor Fortrydelse for baade Vært
og Gjæster, der gjærne havde set, at det havde været forsinket et Par
Dage, og da jeg den næste Morgen vaagnede, var jeg i Verdens nordligste
By.

Af Hammerfest har Lund givet en ret malerisk Skildring, som jeg i det
væsentlige her meddeler.

„Lige ind for Nordpynten af Kvaløen ligger en lille halv-cirkelformet
Bugt. der paa søndre Side indbugter sig med en

tangbedækket Havstrand, som af barske, i en Halvkreds omsluttende
Fjælde er indskrænket til en smal Strandbred. Langs denne og ved Foden
af Fjældene ligger en Samling Huse, halvt beskyttede mod Vestsiden af
en nøgen, spidst udløbende Klippe. Paa Bugten vaier flere Nationers
Flag; i de trange Gader lyder flere Nationers Sprog; Tranbrænderier
damper paa Strandbredden, og Varer af Tørfisk, Mel og Trantønder gaar
ud og ind af Pakhusene. Hammerfest — thi saaledes hedder den lille By,
der her skjuler sig bag Klipperne — gjør paa den Reisende intet

Hammerfest.

gunstigt Indtryk. Man ser kun nøgne Fjælde, hører kun Søfugles Skrig
eller Russernes skraalende Sange, man lugter Trandampe og føler Kulde:
kort, alle Sanser forener sig i et samstemmigt Vidnesbyrd om, at man er
kommen til en ægte arktisk Søstad. Dette Indtryk forsvinder ikke ved at
søge ud i Naturen, thi Hammerfest har ingen Natur; kun barske Fjælde,
sumpige, nøgne Bjærglier og en lille, af nøgne Omgivelser omrammet Sø —
Storvandet —: det er de sørgelige Surrogater for det sydlige Norges
Skove og Blomstermarker. Byens Havn kan næsten kaldes aaben. Mod Nord
beskyttes den vei af en lav Bjærgryg, der49(j FRA ALTEN TIL HAMMERFEST.

ender i en smal, udløbende Landtunge, Fuglenæsset, hvorpaa et lille
Batteri er opført, men mod Vestsiden er den for det meste aaben, og kun
halvt sikret ved nogle i det Fjærne liggende Øer. Omkring Byen og
Havnen bøier sig en næsten sammenhængende Bjærgryg af nøgne Fjælde,
hvor en ensom Dværgbirk hist og her strækker sine knudret-krogede Grene
hen over Renmossen. eller hvor noget mat Grønt af og til viser sig i
Uren. dannet af de i Mængde nedrullede Stene. Paa Bugten, der udbreder
sig mellem de bare Fjælde, sværmer en talrig Skare af Søfugle, der
næsten ved ethvert Veirlig driver deres vilde Væsen paa Byens Rhed, og
ved deres sønderrivende Hvin ingenlunde formindsker det noget
uhyggelige Indtryk, som Byens Beliggenhed fremkalder. Dette Indtryk
forsvinder ikke ved at tv hen paa Fjældene; thi Sangfugle gives her
ikke. og kun Ravnen, der synes at have valgt disse nøgne Klipper til
Yndlingsopholdssted, afbryder ved sit monotone Skrig den dybe Taushed."

„Men midt i alle disse nøgne Omgivelser rører der sig et virksofnt
Handelsliv. Russiske Skibe og nordlandske Jægter seiler ud og ind,
eller ligger for Anker paaByens Havn. medens Baade sætter til og fra,
ladede med russiske Melsække eller norsk Tørfisk. Paa Dækket af sit
Skib vandrer med travle Skridt den russiske Skipper og ved hans Side en
norsk Kjøbmand. Man mærker af de ivrige Gebærder, at Samtalen dreier
sig om et vigtigt Æmne; thi Russeren stryger af og til heftigt i det
lange Skjæg, og betragter med mistænksomme Blikke sin veltalende
Sidemand; det feiler ikke, at det er Mel- og Fiskeprisernes Forhold,
der diskuteres. Samtidig stævner nogle Sølapper i deres smaa aabne
Baade for fulde Seil ind i Havnen. Baadene er dybt ladede; thi den
tørrede Fisk rager et godt Stykke op paa Masten og bedækker nogle i
Bunden sammenstuvede Trantønder. Sø-lappen selv sidder ved Roret i sin
hvide Kofte med de brogede Forsiringer, og uddeler i sit bløde
Tungemaat Ordre til sin paa Seiltoften siddende Kvinde, der opmærksom
dreier Hovedet med

den lysegrønne, spidst tilbagegaaende Hue mod Land, lige saa kyndig i
Seiladsens Kunstgreb som sin Ægtefælle. — Paa Byens Brygger og ved
Toldboden hersker endnu større Virksomhed. Kjøbmænd løber travlt
imellem hverandre, og har sjælden Tid til mere end fem Minuters
Samtale. De er altid beleirede af en Flok Kunder. Hist nærmer sig en
Busser og mønstrer med Kjenderens dybsindige Miner et Bæveskind; her
ryster Nord-lændingen Kjøbmanden i Armen og beklager sig over, at Melet
ikke endnu er ham tilveiet, medens Sølappen beskeden venter i Afstand
med sin Hue i Haanden, indtil hine høiere Herrer er expederede. Men
Byens Kjøbmænd har en beundringsværdig Virtuositet i at affærdige disse
Folk og afslutte Forretninger med dem. Erfaringen og den korte
Sommertid har lært dem denne Hurtighed. Derfor afgjøres Forretningerne
i en Fart. Kjøb, Salg, Kontrakter, som længere sydpaa er Timers, Dages
og Ugers Sag, afsluttes ofte i faa Minuter; thi Kjøbmanden ved, at.
Vinteren nærmer sig med rappe Fjed, og at den med sin kolde Aande vil
stivne Handelens livlige Maskineri. Men den lyse Aarstid er kort. og
Forretningernes Mængde saa stor, at Midnatssolen ikke sjældent belyser
det samme bevægede Handelsliv, som rører sig, naar Solen om Dagen har
naaet sin største Høide. For den Reisende er det i høi Grad tiltalende
at være Vidne til saa megen Virksomhed og at betragte dette rastløse,
bevægede Handelsliv, der aldrig hviler, saa længe Solen oplyser
Finmarkens Himmel og optør Sneen paa dets Strandbredder. Det kan ikke
sammenlignes med noget sædvanligt Handelsrøre; det ligner en
Bjærgstrøm, der rastløs styrter frem, vei vidende, at den maa standse
og stivne for Vinterens Kulde."

I ældre Dage boede her ligesom paa de andre Handelspladser ved Kysten
kun en enkelt Kjøbmand, men i 1787 bestemte den danske Regering, at der
paa dette Sted, ligesom ved Vardø og Tromsø, skulde anlægges en
Kjøbstad, der tilstodes en Del Privilegier og Rettigheder. Efter denne
Tid begyndte dels49(j FRA ALTEN TIL HAMMERFEST.

flere Kjøbmænd, dels nogle Haandværkere og andre Arbeidsfolk at
nedsætte sig, saa at den nye Kjøbstad efterhaanden begyndte at reise
sig og faa Udseende af en By. I Begyndelsen af dette Aarhundrede talte
den 80 Indbyggere, nu har den omtrent 2.500.

Fysiognomiet af selve Byen ligner for øvrigt andre Byers i det nordlige
Norge. Rammen dannes som sædvanlig af en talrig Række, ud mod Søen
vendende Pakhuse, hvoraf for Resten et helt Parti blæste ud i Vandet
under Orkanerne for et Par Aar siden. Inden for dem træffes mere eller
mindre trange, kortere eller længere Tilløb til Gader; hist og her en
lille Have, hvoraf en enkelt endogsaa med et smukt Springvand. Husene
er byggede af Træ og de fleste smaa; men Embedsmændenes og de mere
velstaaende Kjøbmænds Bygninger er i Almindelighed ret anselige og
pyntelige. I Byens østlige Ende, hvor en lille Elv, der kommer fra
Storvandet, driver en Mølle, ligger der o—4 eiendommelige. af Jord
opførte Huse,' der synes at have taget den lappiske Bygningsstil til
Forbillede.

Som ovenfor sagt, gjør Byen og dens nærmeste Omegn ikke noget
overvældende Indtryk i Henseende til Skjønhed og Ynde. Hvad der navnlig
i høi Grad skæmmer den, er det stygge, nøgne, af Stenskred dækkede
Fjæld Salen, der i Syd skummelt hæver sig umiddelbart bag Byens Huse og
paa Grund af sin Beliggenhed gjør den lange Vinters Mørke endnu
længere*). Og naar den korte Sommer kommer, da dækker intet livligt
Grønt Fjæl-dets bratte Sider, intet Træ og ingen Blomst forsøger at
skjule de golde Stenurer. Som alle Vegne langs Kysten er Vinterkulden
aldrig saa stræng, at Havnen nogen Sinde fryser til. men man maa derfor
ikke tro, at ogsaa Varmen om Sommeren skulde være lige saa meget
høiere. Jeg meddeler her et Par Udtalelser af et af Byens Blade fra det
rigtignok noget exceptionelle Aar 18U7.

*) Bag Salen ligger et endnu meget høiere Fjæld, der paa Grund af. at
det berøver Hammerfest en betydelig Kvantitet Solskin, betegnende nok
kaldes Tyven.49(j

Under 2den Juli læser man følgende: „Vore Gader er i disse Dage ved
Hjælp af Veiinspekføren og de forskjellige Huseiere blevne befriede for
den store Masse Sne, som vi i circa 9 Maaneder har været velsignede
med: men omkring Byen ser det des værre ilde ud. Hvor man kaster Øiet
hen, ser man store, 3—4 Alen dybe Snedynger ligge, og kun hist og her
titter en mørk, trist Bjærgkant frem fra sit Skjul. Over hele
Storvandet ligger 1 4—1 -2 Alen tyk. kompakt og blank Is med 2—3 Tommer
tykt Snelag over. og der vilde sikkerlig Intet være i Veien for at tage
en dygtig Kanetur der oppe."

Fjorten Dage senere, den I6de Juli, siger samme Avis: „Veiret har i
denne Maaned hidtil været koldt og taaget, saa at det kun gaar langsomt
med Snesmeltningen. Endnu ligger Isen paa Storvandet oven for Bven. og
paa Løkkerne omkring Vandet har det endnu lange Udsigter til nogen grøn
Sommer."

Saa galt er det dog ikke hvert- Aar. Under mit Ophold her i Begyndelsen
af Juni havde Foraaret allerede for længst drevet Vinteren paa Flugt;
hvert Spor af Is og Sne var borte, og Temperaturen var mild og
behagelig til alle det lyse Døgns 24 Timer.

Foruden selve Hovedkirken findes nogle Bedehuse, hvor Kvænerne udøver
deres læstadianske, vilde, støiende, tøilesløse Beligionsdyrkelse. samt
en katholsk Kirke, den nordligste paa hele Jorden.

Langs den lille Bugt. paa hvis Sydside Byen ligger, fører en Vei — den
eneste, der fører til og fra Byen — til den ligeoverfor fremspringende
Pynt Fuglenæsset, hvor den engelske Konsul har bygget sit rige og
komfortable Hus. I Nærheden heraf staar det smukke, af poleret Granit
og Bronce opførte Monument, hvoraf der her gives en Afbildning. Den paa
Latin og Norsk affattede Inskription fortæller, hvilken Betydning dette
Punkt har og til Minde om hvilken videnskabelig Bedrift, Støtten er
reist:49(j FRA ALTEN TIL HAMMERFEST.

„Det nordlige Endepunkt af en Meridianbue paa 25° 20' fra det nordlige
Ocean til Donau Floden igjennem Norge, Sverige og Rusland. Efter
Foranstaltning af Hans Majestæt Kong Oscar I og Keiserne Alexander I og
Nicolaus I ved uafbrudt Arbeide fra 1816 til 1852 udmaalt af de tre
Nationers Geometrer. Brede 70° 40' 11 ".a."

Fire meget behagelige Dage tilbragte jeg i Hammerfest. Jeg havde i
Forveien et Par Bekjendtskaber her, og eet saadant Bekjendtskab er for
den Fremmede Nøglen til alle Byens andre

Meridianstøtten ved Hammerfest.

Familier. Velstand og Hygge. Elskværdighed og Hjærtelighed trives i
Verdens nordligste By lige saa vei som i London og Paris.

Aldrig skal jeg glemme de morsomme Timer, jeg tilbragte, naar vi hen ad
Midnat i et Par Baade, i den aldrig nedgaaende Sols Belysning, roede ud
i Fjorden og pilkede Torsk, og derpaa bragte vort rige Bytte i Land, op
paa den stenede, ubeboede Strand. Her blev Baalet tændt. Gryden med
Vand sat over, Fiskene kastede deri, og medens Midnatssolens Straaler
funklede i Vinglassene, medens Skjæmt og Latter lød ud i den
stille.49(j

svale Luft. der hvilede paa den sovende Vandflade, spiste vi med
Appetit vore Torsk, der havde en Velsmag, som jeg aldrig før havde
kjendt. Og i disse fredelige Øieblikke af ublandet Glæde følte jeg, at
hvor styg og lidet indbydende Hammerfest end ser ud, hvor karrigt end
Naturen har udrustet Verdens nordligste By, saa har dog ogsaa her Livet
sine Tillokkelser og sin Skjønhed, og maaske i en langt høiere Grad,
end det er Tilfældet i Verdens sydligste By — jeg aner for Resten ikke.
hvor den ligger, eller hvad den hedder.XVIII.

Fra Hammerfest til den russiske Grænse.

En nordisk Sommeraftens Fred hviler over den lille stygge By, der
ligger Nordpolen nærmere end nogen anden af Jordens Byer. Ikke en
Krusning forstyrrer Vandets Krystalflade i den lille Bugt, hvori den
blaa Himmelhvælving og Kystens mørke Fjælde speiler sig. Straalerne fra
den aldrig nedgaaende Sol forgylder Havets store, slumrende Flade, hvor
de hvide Maager kredser, og hvor de to løierligt formede Klippeøer Høia
og Hjælmen, den ene en formindsket Kopi af den anden, hæver sig med
Purpurglans.

Paa en lille Høide i Byens Udkant spadserer Herrer og Damer i den milde
Sommeraften, og speider ud over Søen. Dampskibet kommer! Dampskibet
kommer fra den store Verden. Dampskibet kommer med Nyheder og Varer.
Aviser og Breve. Dampskibet kommer — det er en af de faa Begivenheder,
der afbryder Ensformigheden i Tilværelsen her. Hvad Under da, at man i
den smukke Sommeraften samles her paa Udsigtspunktet og
forventningsfuldt stirrer ud over den speilklare Havflade.

Ude i det Fjærne stiger Røgsøilen i Veiret fra den sorte, blanke
Skorsten, der i Sollyset skinner, som om den var forgyldt.5 22

Mindre og mindre bliver Afstanden, større og større bliver Formerne, nu
kan man i Kikkerten gjenkjende Personer paa Dækket. Baade støder fra
Land, Almuen samler sig paa Bryggerne, og snart glider „Kong Carl"
sagte ind i den lille Bugt.

En Del af de Dampskibe, der paa Ruten fra Kristiania eller Hamborg
langs den norske Kyst ender deres Beise i Hammerfest, gjør i
Almindelighed om Sommeren straks efter Ankomsten hertil en Udflugt til
Nordkap, for at de om Bord værende Lystreisende kan faa Leilighed til
at bestige dette navnkundige Forbjærg. „Kong Carl" forblev derfor kun
faa Øieblikke i Havnen, og da et Besøg paa Nordkap var et af
Hovedpunkterne i Programmet for min Beise i disse Egne, maatte jeg
skynde mig med at komme om Bord. Det gik i et saadant Hastværk, at jeg
kom om Bord i een Baad, mit Reisegods i en anden og min Hund Rolf i en
tredie. Men vi kom alle tids nok om Bord, og det var jo Hovedsagen.

Straks efter dampede vi bort fra Hammerfest paa Veien nordover-.

Der ligger et ganske eiendommeligt Trylleri over de nordiske lyse
Sommernætter, naar Veiret er godt, Himlen klar og Solen stadig over
Synskredsen. Nattens Timer er da den behageligste Del af hele Døgnet:
og enten man vil eller ikke, maa man rives med af den fredelige
Stemning, som Hav og Fjæld og Himmel stiltiende udtaler, medens
Dampskibet glider frem mellem Øer og Skjær. Man synes næsten, det er en
Profanation af denne skjønne Naturstemning at lægge sig til at sove.

Og saa dertil det pikante ved den Tanke: at se Solen skinne ved Midnat.
Hvor mange Tusinder reiser ikke Hundreder af Mil for at nyde dette Skue
og i Regelen — for at skuffes mere eller mindre i deres Forventninger.
Vildledte af overdrevne Beskrivelser eller fantastiske Malerier venter
de fleste langt mere, end Naturen formaar at præstere. Sagen er den,
hvad enhver maa kunne sige sig selv, at Midnatssolen slet ikke ser
anderledes5 22 FRA HAMMERFEST TIL DEX RUSSISKE GRÆNSE.

ud, end Solen paa ethvert Sted at' Jorden og til alle Tider gjør, naar
den staar i Nærheden af Horisonten. Den eneste Forskjel er den, at
Solen i Stedet for at gaa ned under Synskredsen, spadserer hen langs
med den. Befinder man sig i særlig storartede Naturomgivelser, f. Ex.
ved Lofotøernes snedækte Alpetinder, og er Luften rig paa Vanddampe,
saa at Solen i Nærheden af Horisonten faar et rødligt Skjær, da kan
Virkningen selvfølgelig blive storartet, da ligger der en feagtig Glans
over Vand og Fjæld, da blusser Bræerne i Rosenfarve, da overvældes
Menneskesindet af Naturens Skjønhedsfylde; men det samme, om end mere
kortvarigt, vil her være Tilfældet under lignende Omstændigheder, selv
om det ikke er nogen Midnatssol, der staar over Horisonten.

Men det er ikke mange Reisende, der faar Midnatssolen at se under saa
gunstige Forhold, og ikke faa er endnu uheldigere: de ender deres lange
Reise uden nogen Sinde at have set endog et Glimt af Midnatssolen, uden
nogen Sinde at have set andet end mørkt Regnveir, tunge Skyer og klamme
Taager. Ishavs-kystens Natur smiler kun af og til; som oftest ligger
eier et mørkt og barsk Alvor udbredt over dens Aasyn; men den, der har
set et af dens Smil, han glemmer det aldrig.

Men det pikante ved Midnatssolen er det, at man Klokken 12 om Natten
kan tænde sin Pibe med et Brændglas, at rnan kan læse og skrive, ja
endogsaa fotografere, som om det var Klokken 12 Middag.

Midnatssolen og Nordens lange, uafbrudte Sommerdag bliver for øvrigt i
Længden noget generende. Man kommer altid meget sent i Seng, og er man
endelig kommen i Seng, kan man ikke sove. Lyshavet vælter sig ind i
Værelset trods Gardiner og Forhæng, Solstraalerne trænger gjennem hvert
Hul og hver Sprække. Man er nær vecl at foretrække Polarzonens lange
Mørketid fremfor denne Maaneder lange Dag.

Snart ude i aaben Sø, snart mellem Smaaøer og Skjær fortsætter
Dampskibet uden Standsning sin Vei i den stille, herlige5 22

Sommernat. Farten varer omtrent 6 Timer. Kl. 5 om Morgenen ligger vi
til Ankers neden for Nordkap.

Dette stolte Forbjærg ligger paa Norges og Europas nordligste 0.
Magerø, en sammenhængende Klippemasse, der set i Afstand oventil synes
at danne et jævnt Plateau, og som med bratte Sider styrter steilt ned
mod Havet. Paa flere Steder spalter denne Klippemasse sig og danner
dybe Fjorde, der alle gaar i Retning mod Øens Midtpunkt. I Mangel af
andre Goder har Øens faatallige Beboere i hvert Fald det Fortrin at
være de nordligst levende Mennesker i Europa.*) et Fortrin, som de selv
for øvrigt vistnok sætter saare ringe Pris paa og uden Tvivl gjærne
vilde ombytte mod en god Græsgang eller et Stykke Skov. Et Par fattige
Huse ved Tuenæs. lidt vestlig for Nordkap, betegner det nordligste
Punkt, hvor fastboende Europæere lever.

Nordkap er ikke Europas nordligste Pynt. De studser maaske? Det staar
jo dog i alle Beiseberetninger. det læres jo dog i alle Geografier. Det
hjælper ikke. Ghimborazo var i mange Tider Jordens høieste Bjærg, men
det maatte dog vige for Mount Everest: paa lignende Maade har Nordkap
maattet overlade Æren af at være Europas nordligste Ende til
Knivskjærodden. Denne Pynt. der ligger Vest for Nordkap, adskilt fra
dette ved en temmelig dyb Bugt strækker sig nemlig med sin spidse Snude
lidt længere mod Nord end Nordkap. Men den låve og uanselige
Knivskjærodde savner Nordkaps Storhed, og Nordkap behøver derfor ikke
at frygte for. at den Tiltrækningskraft, det udøver, nogen Sinde skal
blive reduceret af den fattige Konkurrent, som Trigono-metrerne har
givet det.

Paa den yderste Spids af Knivskjæroddens smalle Pynt fik Damperen
„Nordstjærnen" for et Par Aar siden det Indfald at sætte sig op at
ride. netop som den vendte tilbage fra Nordkap

*) Næsten paa hele Jorden, thi af beboede Steder ligger kun et eller to
Punkter i Grønland nordligere.5 22 FRA HAMMERFEST TIL DEX RUSSISKE
GRÆNSE.

med Turister. Dette Ridt blev noget kostbart for vedkommende
Dampskibsselskab, thi Rytteren faldt snart af Hesten og saas aldrig
mere. Rhederne maatte trøste sig med den ærefulde Bevidsthed om, at
deres uassurerede Skib var strandet paa det i en vis Henseende
mærkeligste Punkt i Europa, og de stakkels Passagerer kunde fordrive
den lange Tid, de uden Hjælpemidler maatte tilbringe paa den golde
Pynt. med lignende smigrende Forestil-

Knivskjærodden.

linger. I Forbindelse med dette Forlis skal jeg senere hen fortælle en
mærkelig, enestaaende Historie.

Nordkap — 71° 11' 40" n. Br., 976 Fods Høide — falder paa alle Sider
tilsyneladende næsten lodret ned mod Havet, hvad der i Forbindelse med
den jævne, vandrette Overflade giver Fjældet dets baade alvorlige og
stolte Præg. Majestætisk hæver det sig op af Ishavets Vande; Siderne er
gjennemtrukne af Revner og Kløfter, sprukne og forvitrede. Fjældet
lader sig kun bestige5 22 FRA HAMMERFEST TIL DEX RUSSISKE GRÆNSE.

fra Østsiden, hvor det danner en lille Bugt. Horn vigen. Denne har sit
Navn af en besynderlig Udvækst, der rager frem fra Fjældsiden, og som
kaldes Hornet. Den er gjengiven paa vort Billede. Denne eiendommelige
Formation minder noget om Hornet paa en Rhinoceros, og kan hos
modtagelige Naturer fremkalde Indtrykket af den Kamp, som Nordkap fører
med det vilde, ubændige Element, der beskyller Fjældet.

I Hornvigen havde „Kong Carl" kastet Anker. En Del af

Nordkap fra Vest.

Passagererne forblev om Bord for at pilke Torsk; vi andre, i alt kun
6—7 Personer, blev satte i Land for at foretage den besværlige
Bestigning af Fjældet.

Besværlig er den i ikke ringe Grad, thi selv paa dette gunstigste Sted
er Stigningen bråt, og man er træt, længe førend de henimod 1000 Fods
Høide er tilbagelagt. Opgangen følger Løbet af en Bæk, der i raske Fald
kaster sig ned ad den steile Skraa-ning. I enkelte Kløfter ligger der
Rester af Snemasser, sorte og smudsige at se til. Men hvilken
forbausende Frodighed langs5 22 FRA HAMMERFEST TIL DEX RUSSISKE GRÆNSE.

Bækkens Sider næsten lige til Fjældets Plateau! Tykt og saftigt gror
det grønne Græs. iblandet med Sommerfloraens brogede Blomsterflok.
Hvilken liflig Pragt, hvilket herligt Farvespil! Drømmer jeg maaske, er
jeg med min Fod paa Europas Nordpynt og med mine Tanker i en dansk
Sommereng? Der staar den blaa Forglemmigei, der straaler Ranunklernes
gule Skare, der pranger Pragtstjærnernes røde Flor: Violer og
Potentiller. Saxifragaer og

Parti al Nordkap med Hornet.

Orchidéer titter frem mellem Græssenes grønne Vrimmel. Jeg kunde ikke
modstaa, jeg maatte plukke nogle af dem, disse Sydens brogetklædte
Børn; en stor Buket bragte jeg med fra Nordkap, og den har senere været
mig og andre et haandgribeligt Bevis for, at jeg ikke drømte.

Efter en langvarig og trættende Klatring, snart paa to og snart paa
fire, naaede vi omsider op til Plateauets Høide. Dybt55 2

nede under os laa Dampskibet; hvor uanselig lille, som et pænt Stykke
Legetøi.

Vi har endnu et Kvarters Vei at gaa, inden vi naar Fjæl-dets nordligste
Pynt. Men denne Vandring er ikke besværlig, thi Overfladen er flad og
jævn, haard og tør som et feiet Gulv. Man kunde holde Bal her oppe. Sne
er der ikke Spor af: af og til træffer vi en lille Vandpyt, hvor vi kan
slukke vor Tørst efter den anstrængende Opstigning.

Endelig er vi ved Maalet.

Det kan være, at Indbildningskraften gjør meget; det er muligt og
sandsynligt, at mange andre Punkter af Jorden er lige saa interessante
og mere interessante — aldrig har jeg følt en mere overvældende,
høitidelig Stemning, end da jeg i den tidlige Morgenstund stod paa
Nordkaps yderste Rand.

Jeg stod taus, fortabt i Beskuelsen af det stemningsrige Billede. Jeg
stod taus. glemmende mig selv og mine Ledsagere, og sænkende mig ned i
det ærefrygtindgydende, stolte Skue, der laa udbredt foran mig.

Der nede ligger det mægtige, det gaadefulde, det ukjendte Ishav,
blaanende forsvindende i Synskredsen. Som et Speil ligger det.
drømmende ligger det, Vinden vover ikke at aande paa den blanke Flade,
for ikke at vække de vældige slumrende Kræfter, der gjemmes i det dybe
Skjød. Tomt som en Ørken breder det sin vide Flade; intet Skib, ingen
Baad aftegner sig paa den mørkeblaa Bund. Mægtige Hav! mægtig, naar Du
raser i Din ustyrlige Vildhed, mægtig, selv naar Du slumrer og drømmer
en af Dine skjønne Sommerdrømme!

Og Øiet vandrer ud over det storartede, det øde, det vilde, det mørke
Landskab, der begrænser Ishavets kolde Vande. Set her i Fugleperspektiv
er det, som havde man Landkaartet levende liggende foran sig. Til høire
strækker Sværholtklub og Nordkyn deres lange, taffelformede Forbjærge
ud i Oceanet; til venstreFRA HAMMERFEST TIL DEN RUSSISKE GRÆNSE.

stikker Knivskjærodden ud, og bag den hæver sig Hjelmesøens og
Kolfsøens Fjældtoppe.

Kun mod Syd er Udsigten spærret af de der liggende høiere Dele af
Magerøen.

Over det hele Billede udspænder den blaa Sommerhimmel sig, og Solskiven
i Nordost kaster sit tryllende Skjær over Fjæld og Hav, over Fjærnt og
Nært.

Her lærer man at forstaa, at en bekjendt Forfatterinde paa et skjønt
Udsigtspunkt i Norge overvældet maatte kaste sig ned og kysse
-Jordbunden. Men man vogter sig selvfølgelig for at efterligne hende;
ellers vilde rimeligvis Tilskuerne blandt deres Indtryk fra Nordkap
ogsaa finde det Latterlige repræsenteret.

Paa det yderste Punkt af Plateauet staar en Støtte af huggen Granit,
reist til Minde om Kong Oscar's Besøg her i 1873.*) Ved dens Fod finder
vi en Flaske med en Del beskrevne Sedler i; vi knuser den og læser
nogle mere eller mindre apokryfe Navne, hvis Eiere har gjæstet Nordkap
Ugen i Forveien, og følt Trang til at give kommende Tidsaldre et
Vidnesbyrd om denne deres Bedrift. Vi lægger vore egne, mere eller
mindre apokryfe Navne i en anden Flaske, der rimeligvis vil blive knust
af den næste Uges nysgjerrige Turister.

-Jeg gjorde et høist eiendommeligt Fund paa Nordkap. Jeg fandt nemlig
et stort Nøgleknippe; der var Jærn- og Messingnøgler, der var smaa og
store Nøgler. Ingen af de Tilstedeværende havde tabt dem. Vi beklagede
den Ulykkelige, der ved Tilbagekomsten fra Nordkap hjælpeløs havde
maattet staa foran sine mange Laase, uden at kunne komme til de bag dem
gjemte Herligheder. Skjønt der ingen Findeløn var at haabe, ståk jeg
Nøglerne i Lommen som en pudsig Erindring 0111 Nordkap. Da vi atter var
komne om Bord, opstod der en grænseløs Forvirring

*) Den væltede under en af Orkanerne i Vinteren 1881 —82, men er senere
atter bleven reist.

blandt den Del af Skibets Personale, der skal sørge for, at
Besætningens og Passagerernes Trang til Mad og Drikke bliver
tilfredsstillet: Restauratøren kunde ikke finde sine Nøgler. Det
rygtedes imidlertid snart, hvilket mærkeligt Fund jeg havde gjort paa
Nordkap, og det viste sig da. at det var Restauratørens Nøgler, jeg
havde fundet. Han havde været med oppe paa Fjæl-dets Top, men
tilfældigvis ikke været i Nærheden af os andre, da Nøglerne blev
fundne. Hvilket Held, at jeg fandt dem! ellers havde vi hverken faaet
Frokost eller Middag den Dag.

Turen ned ad Nordkap er lige saa besværlig som Opstigningen, især naar
man som jeg har fyldt sine Hænder med Blomster og sine Lommer med
Stenstykker og Nøgler. Men naar man bare passer, at Hovedet stadig er
oven for Fødderne, kommer man til sidst nogenlunde uskadt ned. De paa
Dampskibet tilbageblevne Passagerer havde fanget nogle prægtige Torsk,
som — takket være Nøglernes Gjenfmding — blev en fortræffelig og efter
de udstandne Strabadser yderst velsmagende Bestanddel af vor Frokost.
Damperen satte atter Maskinen i Virksomhed, og om Eftermiddagen laa vi
igjen til Ankers i Hammerfest. —

Et Par Dage senere tiltraadte jeg min Reise til Kystens østligste Dele.
Det var et uhyggeligt Veir den Morgen, jeg gik om Bord; Stormen susede
mellem de af Taagepjalter halvt skjulte Fjælde, piskede Vandet i Havnen
til Skum og blandede det med den sivende Regn fra Skyerne. Det var
temmelig mislige Udsigter for min Reise; thi Magerøen er den sidste i
Rækken af de utallige Øer, der omgærder den norske Kyst og danner et
skjær-mende Bolværk mod Oceanets Ubændighed. Øst for Nordkap støder
Fastland og Hav umiddelbart til hinanden; Dampskibet maa ud i den aabne
Sø, og den ikke sødygtige Reisende har i stormfuldt Veir kun at glæde
sig til de roligere Pauser, som Turen paa de lange, mod Syd gaaende
Fjorde giver Udsigt til. Jeg lagde mig straks til Køis, hengivende mig
i det Uundgaaelige, forberedt paa det Værste.5 22 FRA HAMMERFEST TIL
DEX RUSSISKE GRÆNSE.

Et Kvarters Tid efter, at vi var komne i Gang, hører jeg et
mangestemmigt Raab paa Dækket; der opstaar en frygtelig Trampen, Larmen
og Løben frem og tilbage over Hovedet paa mig; der gives Signaler i
Maskinen, og Skibet stopper. Vis paa. at vi er i Færd med at forlise,
iler jeg op, og det første, jeg ser, er at Storbaaden fires ned. Det
næste Øieblik overbeviser mig imidlertid om, at der intet er i Veien
med Dampskibet. Men hurtigt, hurtigt ned med Baaden, thi det gjælder
Menneskeliv. Se, hist henne i nogle hundrede Alens Afstand ligger en
kæntret Seilbaad og tumles om af de vilde Bølger; dens Bessétning, to
stakkels Sølapper, sidder paa skrævs paa den opadvendte Kjøl, klamrende
sig fast med Fortvivlelsens Energi, hvert Øieblik forsvindende under
Bølgerne, Ro hurtigt, hurtigt; her er hvert Minut kostbart; ro hurtigt,
hurtigt; snart vil de krampagtig fast-klarnrede Hænder tabe Taget, den
fraadende Bølge bliver mere og mere sikker paa sit Bytte. Nu er
Dampskibets Baad der ude, endnu nogle Minuters spændt Forventning,
endnu nogle Minuters fortærende Dødsangst, thi i den haarde Søgang
kastes Baadene op og ned, tørner sammen eller adspredes — endelig —
Fiskerne er frelste. De sættes i Land, Dampskibets Baad vender tilbage,
hales op, og vi reiser videre.

Denne Episode var just ikke egnet til at sætte Mod i et i Forveien
forknyt Sind, der har 3—4 Dages stormfuld Søreise i Udsigt, og Gud ved,
hvilke rædselsfulde Drømme og Forestillinger jeg havde kommet til at
holde Selskab med, hvis ikke Veiret paa en Gang havde bedret sig, og
saa hurtigt skiftede det Karakter, at vi allerede straks efter at have
passeret Nordkap kunde glæde os ved et herligt Sommerveir med Solskin,
stille Luft og smilende Sø. Under hele den følgende Reise vedblev
Veiret at vise sig fra denne elskværdige Side.

De to sidste større Øer, vi paa denne Side Nordkap passerer, er Rolfsø
og Hjelmesø. Paa Farten mellem dem ser

man langt ude til venstre Fru holmens Fyrtaarn, det nordligste Fyr paa
hele Kloden.

Vilde og raa og haarde viser de golde Fjældkyster sig i et Veir som
det, hvori vi forlod Hammerfest; fattigt og elendigt og trist
præsenterer sig de faa Ytringer af Menneskeliv, som vi træffer paa
Stoppestederne. Skummende bryder Bølgerne mod de nøgne Stene, der rager
op af Vandet; Søfuglene blander deres Skrig i Søens og Vindens Larmen;
ilsomt farer de sønderrevne Skyer hen over de mørke Fjældtinder. Vandet
siver fra den simple Træhyttes tørvklædte Tag, Vandet siver fra den
fattige Fiskers tarvelige Beklædning, Vandet siver ned ad Fjældsiden,
mellem Stenurerne og den sparsomme, forkrøblede Plantevækst, der hist
og her kryber hen ad den fugtige Jordoverflade. Man forstaar ikke, at
Mennesker kan holde ud at leve under saadanne Forhold, i denne evige
Kamp med haarde, fjendtlige Naturmagter, især da Udbyttet af denne Kamp
er saa saare ringe, og de Ofre, den kræver, saa mange og saa store.

Efter at have anløbet Gjes vær — rigtig en saadan trist, øde og al
Tiltrækning berøvet Fiske- og Handelsplads, der ligger paa nogle
Smaaøer tæt op under Magerø — kan Dampskibene slaa ind paa to Veie.
Enten Sønden om Magerø gjennem Magerø-sundet, eller Norden om Øen forbi
Nordkap. Begge Veie er omtrent lige lange, og det er kun de
forhaandenværende Vindforhold, der bestemmer Valget. Da Vinden denne
Gang var sydlig, kom vor Rute til at gaa Nord om Øen.

Jeg saa altsaa atter Nordkap, men nu i en ganske anden Naturstemning
end første Gang. Mørkt og truende hævede Fjældet sine gigantiske, tunge
Former, med nyfødte, hastende Smaa-bække i alle Bevner; for neden
kranset af Brændingens hvide Skumring, for oven indhyllet af graalige,
ensformige Skymasser.

Snart efter bøier Dampskibet mod Syd og stopper ved det lille
Handelssted Kjelvik. En lille sørgelig Plet; et lille smalt Stykke Jord
mellem Bølgerne og de høie, steile Fjælde. Kjedel-5 22 FRA HAMMERFEST
TIL DEX RUSSISKE GRÆNSE.

formigt omslutter disse de faa Huse, der har kunnet finde Plads inden
for den lille Bugt, og aabner kun Udsigt til det øde Ocean og Sværholts
og Nordkyns døde Klippemasser. Polarhavets høie Bølger og Storme fra
Nord og Nordost trænger gjennem denne Kjedelens Sideaabning uhindrede
ind i hele deres Vælde, og med ikke mindre Voldsomhed styrter Vindene
fra Vest ned gjennem Klippespalterne. Kirken og Husene skal af denne
Grund endogsaa være fæstede til Marken ved stærke Tove. Hvis jeg ikke
husker feil, var Kirken, den eneste paa Magerø. en af dem, der blæste
omkuld i den sidste finmarkske Orkanperiode.

Magerøen var tidligere langt mere befolket og havde ß Kirker, og
Kjelvik var den Gang Sædet for en hel Del Embedsmænd. Men de
uafladelige Stridigheder med Russerne for nogle Aarhundreder siden
forjagede eller ødelagde Befolkningen. Fra dette Tidsrum fortælles der
i Kjelvik følgende Episode, der for øvrigt paa lignende Maade berettes
fra forskjellige andre Lokaliteter, baade i Norge og i andre Lande. En
stor Del Russere var ankomne til Honningsvaag, en halv Mil Sydvest for
Kjelvik, for at røve og plyndre. Otte af dem flk en Lap til Veiviser
over Fjældet til Kjelvik, for at de i Nattens Mørke kunde udplyndre
dette Sted. Lappen gaar i Spidsen med Fakkel i Haanden. Da han nærmer
sig Fjældsiden, der bråt styrter ned mod Kjelvik, paaskynder han sine
Skridt og byder Russerne at følge ham hurtigt. Kommen ud til Kanten,
kaster han Fakkelen frem foran sig ned i Dybet. Russerne, der i Mørket
ikke ser andet end Fakkelens Skin, følger dette og styrter i voldsom
Fart ud over Fjæld-skrænten, medens den kløgtige Lap klamrer sig fast
til et fremragende Klippestykke. Han iler derpaa ad den sædvanlige Vei
til Kjelvik, hvor han finder Stedets Embedsmænd ved Spillebordet.
Hurtigt træder han ind blandt dem og raaber: rHold op med Spillet,
Døden er Eder nær!" Han fortæller, hvad der er sket, og hvad der kan
ventes. De forfærdede Embedsmænd flygtede skyndsomt med Koner og Børn
og søgte Skjul mellem Fjæidene.55 2

Et Kors skal endnu staa eller have staaet paa hin Fjældhøide som Minde
om Begivenheden.

Ved Kjelvik aabner sig den lange og brede Porsanger-fjord, den
betydeligste i Finmarken og en af de største i Norge. Dens store Brede
i Forbindelse med dens lige Retning bevirker, at de nordlige Vinde fra
Ishavet lige saa uhindret kan trænge ind i Fjorden, som Øiet, selv fra
dens inderste Bund, naar ud til Havet, og dette er vei Aarsagen til, at
de ydre Partier af Fjorden er golde, barske og uden Afveksling. Længere
inde taber Omgivelserne mere og mere deres vilde Karakter; de bratte,
for disse Kyststrækninger saa karakteristiske Styrtninger gaar over til
Lier med frisk Grønsvær og smaa Birkeskove. Kistrand, paa Vestsiden,
det sydligste Punkt, vi anløber, ligger venligt paa en saadan frugtbar
Skraaning, og Stedets anselige Bygninger — bl. a. Kirke,
Telegrafstation og Præstegaard — tager sig fortræffeligt ud i de grønne
Omgivelser.

Fjordens Østkyst, som vi nu nærmer os til uden dog at anløbe noget af
dens faa, yderst tarveligt beboede Steder, er endnu mere blottet for
Interesse end Vestsiden; Øiet ser næsten kun uafbrudte, høie og bråt i
Søen nedgaaende Fjældvægge. Den lange, smalle Halvø, eller rettere den
vældige Klippemasse, der skiller Porsangerfjord fra Laxefjord, danner
oventil, set fra Søen, en eneste jævn, næsten horisontal Linie.

Den yderste, nordligste Spids af denne Halvø dannes af Fuglebjærget
Sværholtklub, en af Finmarkens største Seværdigheder. Selve Fjældet,
der hæver sig til 1000 Fods Høide og bestaar af en sort Stenart,
frembyder dristige, vilde Former, steile Vægge og dybe Kløfter; Foden
kranses af vældige, nedfaldne Blokke. Men det, der giver Fjældet sin
egentlige Tiltrækningskraft, er dets Millioner af fjedrede Beboere. Paa
hver af de utallige, næsten horisontale Bevner eller Afsatser, der
skyldes Fjældets Lagdeling, sidder de hvide Fugle i Række, næsten som
Porcellænskrukkerne i et Apotheks Hylder, den ene Etage tæt5 22 FRA
HAMMERFEST TIL DEX RUSSISKE GRÆNSE.

oven over den anden, saa at Fjældsiden paa store Strækninger er mere
hvid end sort. Paa Dampskibet løsnes et Par Skud, og Damppiben udstøder
af og til et Brøl. Hvilket mageløst, hvilket uventet Skuespil! Fra alle
Etager styrter de sig ud i mægtige Sværme, de hvide Fugle, som Vandet i
en Fos, som lange Slørstriber; de hæver eller sænker sig under Lyden af
Tusinder hæse

Fuglebjærget Sværholtklub.

Skrig, og saa stor er deres Mængde, at de enkelte Steder skjuler baade
Fjældet og Himlen for vore Øine. Det er hovedsagelig en lille Maageart
(Larus tridactylus), der udgjør Fjældets myldrende Befolkning.

Nu bøier Dampskibet atter mod Syd, og efter at have anløbet Sværholt,
lidt inden for Fuglebjærget, hvor Restauratøren selvfølgelig kjøbte
Maageæg, for at. vi ogsaa kunde lære denne Delikatesse at kjende, gaar
vi ind i den anden af Finmarkens55 2

store Fjorde, Laxefjord. Her anløber vi kun Lebesby, der med sin lille
Kirke, Præstegaard og Landhandleri ligger ganske tiltalende, omgivet af
grønne Enge og Birkekrat.

I Fjordens nordlige Del skærer en Arm sig ind mod Øst; dens Bund er kun
ved en smal og lav Strimmel Land (2000 Alen bred) skilt fra Bunden af
en lignende Arm, som Tanafjorden udsender mod Vest, saaledes at man fra
Dampskibet af fra den ene af disse to store Fjorde kan se den anden.
Den store Halvø, der kun ved den nævnte smalle Strimmel hænger sammen
med det europæiske Fastland, hedder Kjorgosh-Njarg; den minder i meget,
baade Natur og Form, om Magerøen. Naar Landstrimmelen en Gang, som man
har paatænkt, bliver gjennem-skaaren, vil Ligheden blive endnu mere
fuldstændig.

Efter at vi er komne ud af Laxefjorden, og idet vi løber ind til
Kjøllefjord paa Kjorgosh-Njargs vestlige Side, passerer vi de saakaldte
Finnekirker, 2—3 eiendommeligt formede, ved Foden af den høie Kyst
staaende Klippestykker, der selv paa nært Hold skuffende ligner
Ruinerne af en Kirke eller et Kloster, og som i ældre Tid skal have
været Gjenstand for de hedenske Lappers Tilbedelse.

Nu gaar Farten atter i østlig Retning, langs Kjorgosh-Njargs vilde,
sønderrevne Kyst, og snart har vi naaet det europæiske Fastlands
nordligste Spids, Nordkyn eller Kinnerodden. I Fonn og Størrelse minder
den noget om Nordkap; det er det samme flade Plateau for oven; den
samme bratte, dristige Styrtning ud mod Havet; de samme alvorlige,
mørke, af Kløfter gjen-nemfurede Stenmasser. Kaster vi Blikket mod
Vest, ser vi Tvillingbroderen Nordkap i det fjærne skyde sig ud i Havet
som en monoton Klippemur.

Det er i det hele taget ikke det mindst interessante ved denne Fart i
det smukke Veir langs den europæiske Verdens Ende, at man saa klart
overskuer alle Kystens Enkeltheder og Formationer. I timevis, ja næsten
i dagevis ser man alle de5 22 FRA HAMMERFEST TIL DEX RUSSISKE GRÆNSE.

fremspringende eller høitragende Punkter ligge foran sig som paa et
Kaart. Her findes jo ingen uden for Kysten liggende Klippeøer, der kan
afspærre Udsigten og forstyrre Overblikket, og tillige er alle Høider
saa betydelige, at Hovedtrækkene i Kystens Formation skjelnes selv paa
store Afstande. Hvor mangfoldige Gange jeg end har reist paa de for
deres Skjønhed berømte, syd-

Nurdkyn.

ligere norske Fjorde og der nydt Dampskibslivets dolce far niente. har
jeg dog aldrig i den Grad følt det behagelige ved at reise, som her paa
den smukke Fart langs Europas nordligste Kyst, snart paa Fjordens brede
Vand, snart med det store, tomme Polarhav paa den ene Side og de høie,
vilde Fjælde paa den anden. Havet er stille som en Indsø; store, røde
Meduser svømmer dovent omkring i det krystalklare Element; Flokke af
Hvaler55 2

boltrer sig i lystig Leg omkring Skibet; Søfuglene forfølger skrigende
deres Bytte. Hvad kan man forlange mer? Men skulde De efter at have
læst dette faa Lyst til selv at gjøre en saadan Tur, maa De sørge for
at medbringe et lige saa godt Veir, som det, der begunstigede min Reise
i disse Egne, ellers vil De finde lidet eller intet af alt det
tiltalende, som jeg her har nævnt, og i høi Grad skuffet vil De maaske
endogsaa drage mig til Ansvar for ved Overdrivelser og Digtning at have
vildledet Dem og forlokket Dem til at bortkaste Tid og Penge. Naar
Stormen tuder, og Regnen øser ned, da tænk ikke paa at gjæste det
nordlige Norges veirbidte Kyst; men smiler Solen paa den blaa Himmel,
og speiler de lette, hvide Sommerskyer sig i Havets klare Krystal, da
kom og se og studs. Norges Kyster og Fjorde er som Søanemonen; naar den
har trukken sig sammen, ligner den en kjedelig, klodset og styg
Kjødklump; men udfolder den sin Krans af brogede Fangarme, da studser
Deres Øie ved den uventede, straalende Blomsterpragt, og De kan ikke
tro, at det er en og samme Skabning, der kan vise et saa forskjelligt
Udseende, snart være saa grim og uanselig, snart saa skjøn og
beundringsværdig.

Een Ulempe er der ved at reise mod Øst i disse nordlige Egne, selv om
Veiret er nok saa godt: man forkorter sit Liv og spolerer sit Uhr.
Længdegraderne er nemlig her, saa nær ved Polen, overmaade smaa; man
behøver biot at reise 5 Mil mod Øst for at være paa 1 0 større østlig
Længde. Dette har nu i og for sig ingen synderlig Betydning, men
Konsekvenserne er betænkelige. Lad os antage, at vi bruger to Timer for
at reise de 5 Mil. Vi begynder Kl. 4, og naar vi efter to Timers Forløb
er komne 5 Mil østligere, er Klokken der paa Stedet ikke 6, men 4
Minuter over 6. Ja, Uhret kan naturligvis stilles frem, men hvem
erstatter mig de 4 Minuter, som jeg er bleven berøvet, og som er
sporløst forsvundne? Min Time har altsaa kun 58 Minuter, medens andre
Mennesker gaar og svælger i en Over-5 22 FRA HAMMERFEST TIL DEX
RUSSISKE GRÆNSE.

flødighed af 60. Ef Afdrag af 2 Minuter paa hver Time, det giver 48
Minuter hver Dag, og 24 Timer hver Maaned. Mit Aar er altsaa hele 12
Dage kortere end andres. At dette er en høist urimelig Skat, jeg paa
denne Maade maa erlægge, for at faa Lov til at reise langs disse
Kyster, vil enhver indrømme. Men jeg lader mig heldigvis ikke narre;
jeg skal til Gjengjæld vide atter at tiltvinge mig det tabte, naar jeg
reiser tilbage mod Vest; da skal Klodens øvrige Beboere med Misundelse
se paa, at min Time har 62 Minuter og mit Aar 377 Dage.

Men værre og værre bliver dette Forhold, jo nærmere man kommer Polen.
Tænk Dem, at man var denne saa nær, at man kunde komme omkring den i 24
Timer. Reiser man da i østlig Retning, tilintetgjør man hele sin
Fremtid, thi Klokken bliver aldrig mere, end den var ved Afreisen.
Reiser man derimod mod Vest, oplever man paa een Dag to Dage. Hvor
forrykte Forholdene stiller sig paa selve Polen, maa De selv
udspekulere, forudsat De har saa stærk en Kjærne, at De ikke resikerer
at blive sindsforvirret derved. Thi der skal unægtelig en stærk Hjærne
til for at blive modtagelig for saadanne Kjendsgjerninger, som at
Klokken paa Nordpolen paa en Gang er baade 1, 2, 3, 4

.....12, kort sagt alt, hvad en Klokke kan være, og dog ingen

af Delene; at De ved at dreie Dem, enten til høire eller til venstre i
faa Sekunder kan trække Dage og Maaneder fra Deres Liv eller lægge dem
til — jeg siger med Forsæt til høire og til venstre og ikke mod Øst og
mod Vest, thi det er en anden humoristisk Egenskab ved Nordpolen: der
findes dersteds hverken Øst eller Vest eller Nord; der er der kun een
Himmelegn, men den er alle Vegne, og det er Syd. Er De med?

Atter gaar Farten mod Syd forbi Kjorgosh-Njargs dybe Fjorde og steile
Fjælde, hvor hist og her endnu en Klat Sne ligger gjemt i Revnerne. Vi
bøier om Halvøens østligste Hjørne, og er nu paa den store Tanafjord.
Vi gaar tæt op til den vestlige Kyst, og lidt førend vi naar
Stoppestedet Finkong-55 2

kjei len, passerer vi atter et Fuglebjærg. Atter knalder Skuddene,
atter lyder Damppiben, og atter er Luften opfyldt af hvide, levende
Skyer. Dog er Fuglenes Mængde her ikke saa overvældende som ved
Sværholtklub. Finkongkjeilen, hvor jeg var i Land en halv Times Tid, er
et Pragtexemplar af et finmarkensk Fiskevær. Paa tre Sider er det
indeklemt af vældige Fjælde, saa at Solen kun om Morgenen faar Lov til
at sende lidt vækkende Varme ind i denne Kløft i Fjældmuren, hvor Sneen
selv ved Havets Niveau endnu enkelte Steder ligger i store Masser. Alt
andet er Fisk eller minder om Fisk; levende Fisk, halvtørrede og
heltørrede Fisk, Fiskehoveder og Fiskeindvolde, Lugt af Fisk, Stank af
Fisk; Fartøier, der bringer Fisk, og Fartøier, der henter Fisk; Folk,
der kjøber Fisk, og Folk, der sælger Fisk, Folk. der kun lever for Fisk
og kun lever af Fisk, kun tænker, kun taler, kun drømmer om Fisk.
Stedet bestaar for øvrigt af et Handelshus og et ikke lille Antal
Smaahytter, for største Delen beboede af Sølapper. De kegleformede
Stilladser, som staar trindt omkring, er et karakteristisk Udstyr for
ethvert saadant Fiskevær. De er dannede af de lange, tynde Stænger, der
lægges øverst paa Hjælden, og hvorpaa Fisken ophænges til Tørring.
Findes disse Kegler i alt for stor Mængde, er det ikke noget godt Tegn;
thi det betyder, at man ikke har Fisk til at hænge paa Stængerne.

Vi gaar næsten til Fjordens Bund, til Stangnæs; noget sydligere ligger
Fjordens største Handelsplads G uld hohn en eller Tan en, men der hen
kan Dampskibet ikke komme, fordi Fjorden her er opfyldt med låve
Sandbanker, der skyldes Virkningen af Tanaelven, som her har sit Udløb.
Denne Finmarkens største Elv er bekjendt for sin Bigdom paa fortrinlige
Lax og for sine skjønne, romantiske Omgivelser. Fjældene i denne
inderste Del af Fjorden hæver sig til betydelige Høider (2,500 Fod), og
frembyder ved deres tydelige Lagdeling, livlige Farver, barokke Former
og mange Nedstyrtninger et ganske interessant Skue.5 22 FRA HAMMERFEST
TIL DEX RUSSISKE GRÆNSE.

Vi damper nu mod Nord, langs den lange, sammenhængende Fjældryg, der
danner Tanafjordens østlige Kyst, og som ender i det 850 Fod høie
Tanahorn. Efter at have dreiet om dette, er vi paa Nordsiden af den
store Halvø Vargak-Njarg, der dannes af Tanafjord og Varangerfjord.
Hele dens nordlige Kyst er uden Interesse; Fjældene har den samme
ensartede, taf-felformige Bygning, som er saa karakteristisk for hele
Kysten Øst for Nordkap, men de bliver efterhaanden lavere og lavere,
kjedeligere og kjedeligere. Det ene Forbjærg stikker frem bag det
andet, omtrent som Kulisser, saa langt, man kan øine; alle af samme
Form. Enkelte gode Fiskepladse findes paa denne Strækning, men for
øvrigt frembyder den intet, der i nogen særdeles Grad kan fængsle den
Reisende, der har set sit Øie mæt paa de mange Seværdigheder, som den
vestligere og sydligere liggende Del af den norske Kyst præsenterer.

Hen ad Midnat ligger vi i Havnen ved Vardø.

Dampskibet stoppede her kun faa Timer, i hvilke jeg var i Land og i den
lyse Nat gjennemstreifede de faa og tomme Gader og samtidig tog nogle
Fotografier. Det er derfor ikke meget, jeg kan fortælle 0111 Vardø; jeg
tvivler for Resten om, at der overhovedet kan fortælles meget om Vardø.

Byen ligger paa en lille 0 uden for Østpynten af Varanger-næsset, skilt
fra dette ved et smalt Sund. I Begyndelsen et Fiskevær, blev Vardø
senere et af Finmarkens vigtigste Handels-steder, der talte flere
hundrede Indbyggere, men i Løbet af det 18de Aarhundrede gik det
tilbage med Byen, der 1787 erholdt Kjøbstadrettigheder, saa at den 1825
kun havde 88 Indbyggere. I den senere Tid har den imidlertid atter
svunget sig i Veiret, og den tæller nu omtrent 2000 Indbyggere; den er
derfor af omtrent samme Størrelse som dens to Naboer og Søstre,
Hammerfest og Vadsø. Byens nervus rerum er som alle andre Steder ved
Finmarkens Kyst Fisken og da navnlig Torsken. Vardø ligger omtrent i
Midten af det Distrikt, hvor det for hele Lands-55 2 FRA HAMMERFEST TIL

delen saa vigtige Loddefiskeri foregaar (April—Mai). Dette har sit Navn
efter Lodden, en lille Sildeart (Mallotus arc.ticus). Det er dog ikke
egentlig den, som dette Fiskeri gaar ud paa, den benyttes kun som
Madding; men den er Torskens kjæreste Føde, og naar den i Mængde nærmer
sig Landet, følger Torsken efter i store Stimer. Paa denne Tid af Aaret
gjæstes Vardø af 4—5000 fremmede Fiskere.

To Bugter, en fra Nord og en f'ra Syd, deler Øen, hvorpaa Vardø ligger,
og hvorefter Byen har faaet Navn, i to Halvøer, der hænger sammen ved
en smal Landtange. Den nordlige Bugt er den egentlige Havn; den sydlige
benyttes hovedsagelig som Baadhavn.

Faa Byer er med Hensyn til Beliggenhed mindre begunstigede af Naturen
end Vardø. Uden Beskyttelse af nogen Bjærg-høide ligger den aaben for
alle Polarhavets Indvirkninger. Det er et barsk og raat Sted, hvad
enten Havet optaarner sig, og Stormen pisker det fraadende Skum ind
over Byen, eller de kolde Havtaager spolerer den korte Sommers faa
Dage. Kun sjældent er Veiret saa mildt og behageligt som under mit
Ophold der. Vinterkulden er derimod, maalt i Grader, ligesom alle Vegne
langs Finmarkens Kyst, langt fra saa stor, som man efter den nordlige
Beliggenhed kunde formode.

Som i andre norske Kystbyer blev Damperen straks efter vor Ankomst
omringet af en Vrimmel af Baade, hvis Besætning ved Baab og
Armbevægelser kappedes om at tilbyde deres Assistance ved
Ilandsættelsen af Personer og Gods. Efter at 2—3 Stykker havde stredet
om min Person, lykkedes det en fjerde at annektere mig. Jeg blev roet
hen til det lange, paa Piller staaende Træbolværk, der garnerer Havnens
østlige Side. Det ligger svimlende høit over Vandet, og dets Trapper
eller rettere Stiger er saa steile, at der for alle andre end
Gymnastikere og Ekvilibrister og Vardøboere næsten udkræves et
Vidunder, for at man skal komme levende op ad dem.5 22 FRA HAMMERFEST
TIL DEX RUSSISKE GRÆNSE.

Noget London eller Paris er Vardø ikke; man bliver slet ikke overvældet
af arkitektoniske Vidundere eller andre kunstneriske Aabenbarelser; kun
skikkelige Træhuse, hvor et Skilt her fortæller, at der bor en Skomager
eller Smed, et Skilt der, at der bor en Skrædder eller Bager. Noget
London eller Paris er Vardø ikke; man træffer ved Midnatstid ingen
støiende Menneskevrimmel i elektrisk oplyste Gader, ikke heller
straalende, speil-beklædte Kafeer. Kun Guds Sol lyser i Midnattens Time
paa

i

Kirken i Vardø.

Himlen, og en lille Flok vandrer gjennem de tause, Gjenlyd givende
Gader hjem fra en selskabelig Sammenkomst, og ser med Forundring paa,
at jeg stiller mit Fotografiapparat op.

Paa den vestlige Halvø ligger Jordens nordligste Fæstning. Vardøhus.
Jordens nordligste Fæstning bestaar af et Par Bygninger, halvt gjemte
inden for en stjærneformet Skanse, nogle antike Jærnrør, der kaldes
Kanoner, en Flagstang, lidt Krudt til Salutering paa Kongens
Fødselsdag, en Kommandant, en Underofficer og 20 Menige, der i Fredstid
le^er som Fiskere. Den ser55 2

slet ikke ondskabsfuld ud, Jordens nordligste Fæstning, nei langt fra,
den ser skikkelig ud. den ser godmodig ud, den ser tankefuld ud. den
ligger og grubler over, hvorfor den egentlig er bleven til, og hvad
Hensigten med den egentlig er eller var eller skal blive.

•Jeg havde faaet den Ide at ville fotografere Jordens nordligste
Fæstning netop præcis Kl. li' Midnat, og det lykkedes. Her har De
Billedet.

Vardøhus.

Vardø, det lille, det ubetydelige Vardø, har en Gang med Hæder
indskrevet sit Navn i Astronomiens Historie, og leveret et vigtigt
Bidrag til Løsningen af det aller vigtigste astronomiske Problem:
Beregningen af Solens Afstand fra Jorden. Venuspassagen 1769 blev
nemlig observeret her af den østrigske Astronom Hell, der var hidkaldt
af den danske Konge, og næsten et helt Aar opholdt sig i Vardø, der var
en af de vigtigste Stationer, hvor det sjældne Fænomen kunde iagttages.
Hell havde sitFRA HAMMERFEST TIL DEN RUSSISKE GRÆNSE.

Observatorium paa Tangen mellem begge Halvøerne; bag dette, ved den
nuværende Baadhavn, lod han opmure to massive Støtter, for at man en
Gang i Fremtiden kunde blive i Stand til at maale Landets Hævning. Des
værre havde en senere Tid saa ringe Agtelse for disse vigtige Mærker,
at de for længst er sporløst forsvundne.

I mine Bestræbelser efter at fortælle Dem saa meget interessant som
muligt om Vardø, kan jeg ikke undlade ogsaa at gjøre Dem bekjendt med,
hvorledes Faarene har det her, efter hvad der berettes af den norske
Geolog Keilhau, der 1827 besøgte Vardø. Da Jorden paa mange Steder hele
Vinteren igjennem er blottet for Sne, kan Indbyggerne have deres Faar
gaaende ude bestandig. De trives særdeles vei paa et Par tæt ved Byen
liggende mindre Øer. paa hvilke de i Uveir finder tilstrækkelig Ly
under Klipperne. Men undertiden hænder det, at der ved deres
Uddunstning dannes Is, som hæfter dem fast til Stengrunden, hvorpaa de
ligger, saa at de for at slippe løs, maa lade et eller andet Stykke af
deres Skind i Stikken. Man pleier derfor af og til at besøge de
stakkels Skabninger for at lappe paa deres hullede Pelse. Se non é
vero, é ben trovato.

Og med denne Berigelse af vor Kundskab til Faarenes Livs-vilkaar
forlader vi Vadsø, sover i de fire Timer, Seiladsen varer langs den
låve og øde Sydostkyst af Vargak-Njarg, og vaagner den næste Morgen i
Vadsø, den sidste By paa den norske Kyst.

Hvis jeg ikke var Alexander, vilde jeg være Diogenes; hvis jeg ikke var
optagen paa anden Maade, vilde jeg være Færgemand i Vadsø. Det er en
Bestilling, der lønner sig. Jeg har, skjønt jeg har reist meget, aldrig
gjort nogen saa dyr Reise som fra Dampskibet her til Landgangstrappen.
Strækningen er rigtignok noget lang. men faar den gode Mand af liver
Reisende, han ror i Land, 2 Kroner, da eier han visselig den mest
indbringende Forretning, nogen Dodelig kan eie.

Næst efter at være Færgemand i Vadsø kunde jeg have Lyst til at være
Hoteleier i Vadsø. -Jeg levede i en Uge i den salige Tanke, at jeg
boede paa et Hotel af Sde eller 10de Rang, men da Regningen
præsenteredes for mig. saa jeg. hvor forfærdeligt jeg havde taget feil:
thi Tallene viste med Evidens, at dette Hotel vilde gaa af med Seiren i
en Konkurrence med hvilket som helst af Londons og Paris's Hoteller af
aller første Rang.

Otte Dage opholdt jeg mig i Vadsø; det var syv for meget. Thi een Dag
havde været mere end tilstrækkelig til at lære Byens Herligheder og
Mærkværdigheder at kjende. Men det næste Dampskib afgik først en Uge
efter min Ankomst, og altsaa maatte jeg vente. Heldigvis blev de otte
Dages Længde betydelig forkortet ved Beboernes venlige og gjæstfrie
Imødekommen, ellers havde jeg døet af Kjedsomhed.

Slaa en tyk Knude paa Midten af en kort Snor: saa har De Grundplanen af
Vadsø. Knuden er Byens City; der bor den norske Befolkning; der bor
Stadens Elite. Kjøbmændene og Embedsmændene; der tindes adskillige
pyntelige Huse. og mellem dem nogle, trods deres Korthed temmelig
indviklede Forsøg paa at danne Gader.

Enderne af Snoren er to lange Bækker af Smaahuse. der i modsatte
Retninger strækker sig langs Stranden. 1 disse Smaahuse bor Finnerne.
Kvænerne. især indvandrede i de senere Tider og nu i Antal den norske
Befolkning overlegne. Den østlige Række kaldes den ydre, den vestlige
den indre Kvænby.

Vadsø er saaledes paa en Maade mere en finsk end en norsk By, og det
finske Sprog høres paa Gaderne og i Butikerne hyppigere end det norske.
Endnu to andre Sprog tales i denne eiendommelige By. især i
Fiskeperioden: Lappisk og Russisk. Kjøbmændene er derfor nødte til at
kjende alle fire Sprog, ligesom dette arktiske Babel en miniature kan
glæde sig ved hele fire Navne: Byen hedder nemlig paa Norsk: Vadsø, paa
Lappisk: Tsjatse-suolo, paa Finsk: Vesi-saari. paa Russisk: Vasino.FRA
HAMMERFEST TIL DEN RUSSISKE GRÆNSE.

Stedets mest karakteristiske Partier er de to Kvænbyer. Mere end i
nogen anden By i Norge minder her al Ting om, at Fisken er Beboernes
Alfa og Omega. Den smalle Landstrimmel mellem Gaden og Vandet er
opfyldt med fiskebehængte Hjælder; Fiskegarn og Liner hænger paa
Rækværker og Tage eller ligger udbredte til Tørring paa Gaden; alle
Vegne staar vældige Trækar, hvori Fiskeleveren gjærer, eller store
Gryder, hvori der koges Tran; forraadnede Fisk og Fiskeindvolde,
fortørrede Fiskehoveder og Fiskeben optager hver Plet. der ikke
tidligere er optagen.

Gade i Vadsø.

Byens Omgivelser er i høieste Grad øde og triste. Ikke en Busk. ikke
det mindste Træ afbryder den monotone Kjedsomhed, der udpræger sig i
det låve Landskabs trivielle Former. Lige ud for Byen mod Syd ligger en
større 0, Kirkeøen. nøgen og bar som alt det øvrige; Sundet, som derved
dannes, er Byens Havn. Ved Lavvande er Øen egentlig en Halvø, idet man
da tørskoet kan gaa over til den fra Byen, medens man ved Høivande kan
passere Sundet med Baade og Smaafartøier.

35*55 2

Kirkeøen, hvorfra man har et godt Overblik over Byen, baade dens Knude
og dens lange, smalle Forlængelser, har i de senere Aar faaet en vis
Interesse og Betydning, fordi det er her, at den bekjendte, driftige
norske Hvalfanger Svend Føtn har anlagt sit store Etablissement til
Behandling og Udnyttelse af de med hans Fartøier fangede Hvaler.

Jeg var saa heldig, at der under mit Ophold blev fanget en Hval. hvis
foreløbige Behandling jeg saaledes flk Leilighed til at overvære. Da
Svend Føyn's Virksomhed i sit Slags er enestaaende og storartet, og
hans Fangstmaade høist original, skal jeg her noget nærmere omtale
begge, idet jeg støtter mig til en Artikel af Chr. Aurivillius og Jonas
Collin og supplerer med mine egne Iagttagelser.

Den Maade, paa hvilken man tidligere udelukkende jagede Hvaler, bestod
som bekjendt i, at man fra det større Fartøi satte mindre Baade i Søen,
saa snart en Hval kom i Sigte. Baadenes Besætning roede derefter hen
imod Hvalen og nærmede sig den paa et Par Favnes Afstand, hvorpaa en
Mand, der havde sin Plads i Forstavnen af Baaden, udslyngede eller
udskød Harpunen mod Dyret. En saadan Harpun var forsynet med et Skaft
af Træ eller Jærn, havde en stærk Modhage i Spidsen og stod ved en lang
Line i Forbindelse med Baaden. Saa snart en Hval var saaret, flygtede
den skyndsomt ned mod Bunden, og det gjaldt da at være opmærksom paa
den oprullede Line og sørge for, at den løb op uden at blive uklar, thi
i modsat Tilfælde kunde Baaden let trækkes ned under Vandet. Naar det
opskræmmede og saarede Dyr atter kom op til Overfladen for at aande,
passede man paa og kastede flere. Harpuner i det eller bearbeidede det
med Spyd og Lanser, indtil det havde forblødt sig. Bortset fra det
grusomme i en saadan Fremgangsmaade medførte denne Methode forskjellige
Ulemper; for det første var det nemlig nødvendigt at færdes i smaa
Skuder paa det aabne Hav, og dernæst maatte man nærme sig Hvalerne paa
saa kort Afstand, at man5 22 FRA HAMMERFEST TIL DEX RUSSISKE GRÆNSE.

altid udsatte sig for at faa Baaden knust ved et Slag af disse Dyrs
Halefinne.

Svend Føyn derimod driver egentlig kun Kystfangst og jager Hvalerne fra
Dampskibe, som er særligt indrettede for dette Øiemed. De har en Længde
af 80—100 Fod, og er helt ude i Forstavnen forsynede med en Kanon, der
er anbragt paa et Stillads. saaledes at den uden Vanskelighed kan
"vendes og dreies i alle Retninger. Til denne Kanon hører en Harpun,
hvis hele Skaft stikkes ind i Kanonen; den Del, som rager uden for
Mundingen, er forsynet med fire bevægelige, bag ud rettede Modhager,
der er stillede i Korsform og har en Længde af omtrent (> Tommer hver.
Foran disse er der anbragt en stor Jærnkugle, der er forsynet med en
skarp Spydspids og fyldt med Sprængstof. Paa Skaftet løber der en Ring.
i hvilken der er fastgjort et Kabeltov af en Arms Tykkelse. Naar
Harpunen lægges i Kanonen, skydes denne Ring op til Skaftets forreste
Del. saa at den kommer til at ligge ved selve Mundingen af Kanonen,
hvor den gjøres fast med en tyndere Line.

Saaledes udrustet begiver Dampskibet sig ud for at søge Fangst. Saa
snart man er kommen tilstrækkelig nær til en Hval. rettes Harpunen mod
et af Legemets blødere Partier. Fængkrud-tet tændes, og ud flyver det
frygtelige Projektil, der borer sig dybt ind i Dyret. Det overordentlig
heftige Ryk i Tovet formindskes noget ved den Line, som holder Ringen
ved den forreste Ende af Skaftet; thi denne Line modtager det første
Ryk og brister derved, saa at Ringen glider tilbage til Skaftets anden
Ende. Saa snart det anskudte Dyr gjør de første Ryk i Tovet, slaar de
bag ud rettede Modhager paa Harpunen sig ud til Siderne, og ved Hjælp
af en sindrig Mekanisme antænder de ved denne Bevægelse Sprængstoffet
inde i Jærnkuglen. Denne springer itu, og det frygtelige Saar. som
derved bibringes Hvalen, medfører hurtigt Døden.55 2

Dette Apparat var imidlertid ved Begyndelsen af Svend Føyn's Virksomhed
langt fra saa fuldkomment som det er nu, men Opfinderen har lidt efter
lidt forbedret det. saa det nu ganske opfylder sin Bestemmelse. At det
i sin første Skikkelse ikke altid gjorde dette, vil ses af følgende
lille Episode fra Hvalfangsten uden for Varangerfjorden. Man anskød en
Dag en Hval, men Sprængstoffet exploderede ikke. Hvalen foer da af Sted
med Harpunen i Kroppen, trækkende Damperen, der var paa 20 Hestes
Kraft, efter sig. Det bar nordover mod Vinden, og Føyn lod sætte et
Seil op for at formindske Farten, men Seilet revnede ved det stærke
Lufttryk, idet Vinden efterhaanden var frisket op og havde sat Sø.
Maskinen, der af al Kraft arbeidede imod, var ikke i Stand til at
stoppe Farten, som gik lige stik imod Vinden; det blæste op til en
Storm, og saaledes gik det i hele 10 Timer, medens Søerne brød over
Skibets Forstavn. Adskillige af de Ombordværende syntes, at der var god
Grund til at kappe Tovet, thi Situationen blev mere og mere ubehagelig;
det var, som om man havde harpuneret selve Havguden i Stedet for en
Hval, saa ustandselig og utrættelig stormede Dyret fremad. Endelig
sprang Tovet, og alles Hjærter følte sig lettede.

Naar Hvalen er død, befæstes en Kjætting i Underkjæben, Dyret hales ind
til Skibet og fortøies paa langs af dette med Hovedet ved Forstavnen,
og paa denne Maade bugseres det saa til Vadsø.

Siden 1868 har Svend Føyn paa denne Maade aarlig fanget et betydeligt
Antal Hvaler, og for et Par Aar siden beløb hans Fangst for den ene
Sommers Vedkommende sig til over 90 Stykker. I de sidste Aar har dog
Udbyttet været meget ringere, og den Hval, der fangedes under mit
Ophold i Vadsø, var først den tredie i denne Saison. Det er
hovedsagelig kun to Arter af Hvaler, som fanges her, nemlig Rørhvalen
eller .Finhvalen" (Balænoptera musculus), der bliver 60—70 Fod lang, og
Blaahva-len (Balænoptera gigas), hvis Længde kan gaa til 100 Fod.
Begge5 22 FRA HAMMERFEST TIL DEX RUSSISKE GRÆNSE.

hører til den Gruppe, som man paa Grund af deres Finne paa Ryggen under
et kalder Finhvaler. De nævnte to Arter har tidligere saa godt som ikke
været Gjenstand for Hvalfangernes Efterstræbelser, dels fordi ile paa
Grund af deres Hurtighed og Styrke var vanskeligere at fange, dels
fordi de giver et forholdsvis ringe Udbytte. Medens nemlig
Grønlandshvalen (Balæna mysticetus) har en Værdi af 8—10,000 Kroner,
kan en Blaahval ikke udbringes til mere end 3—4000 Kroner.

Foran Etablissementet paa Kirkeøen ligger der en jævn, svagt hældende
Stenskraaning, der ved Flodtid dækkes af Havet, men under Ebbe ligger
mere eller mindre tør. Naar Vandstanden er paa sit høieste, hales den
fangne Hval med Hovedet foran og Ryggen nedad op paa denne Skraaning. I
denne Stilling laa Hvalen, en Rørhval, da jeg første Gang saa den;
Vandet var allerede sunket betydeligt, saa at Dyret næsten laa frit;
kun Halen var endnu under Vand. I denne Situation er Kolossen gjengiven
paa det første af de to Hvalbilleder.

Det er ikke let, selv efter de bedste Billeder at danne sig nogen
ligtig Forestilling om Udseendet af et saadant Kæmpedyr, naar man ikke
selv har staaet foran det. Det her omtalte Exemplar hørte langt fra til
de største; men hvor følte man alligevel ikke sin menneskelige Lidenhed
ved Siden af dette Kjødbjærg. Alene Luffen var næsten lige saa stor som
et Menneske.

Efter at Vandet var faldet tilstrækkeligt, begyndte man paa
Afspækningen. Denne udføres med nogle store Knive, der sidder paa et
Skaft af et Par Alens Længde. Først borttages den opadvendende Luffe,
idet Kjødet rundt omkring den løsnes, hvorpaa en Kjætting fastgjøres i
den. Ved Hjælp af et Spil paa Skraaningens øverste Del hales Kjættingen
ind. og paa denne Maade vrides Luffen løs, idet man samtidigt med
Knivene overskærer Sener og Baand.

Det andet Billede viser Hvalens hvide Bugside. Man ser her dennes
eiendommelige, smukke og talrige Længdefurer, der55 2

er karakteristiske for denne Hvalart. men hvis Hensigt og Betydning for
Dyret man ikke kjender. Efter at Luffen er skilt fra

Kroppen, skæres med Knivene Furer gjennem Spæklaget ind til Kjødet, saa
at Spækket deles i lange, 1—2 Fod brede Strimler fra Halen til Hovedet;
derefter faslgjøres en Kjætting i den nær-

FangeD Hval.5 22 FRA HAMMERFEST TIL DEX RUSSISKE GRÆNSE.

mest Halen værende Ende af hver saadan Strimmel, som nu løsnes fra
Kjødet ved samme Ende. Kjættingen hales ind med

et Spil, og efterhaanden som den trækker den ombøiede Spækstrimmel med
sig, løsnes denne fra Kjødet, idet man hjælper til med Knivene.

Behandling af en fangeu Hval.55 2

Paa denne Maade afspækkes efterhaanden den fritliggende Del af Dyret;
nied Rygsiden, som vender nedad, maa man vente, thi ingen Kraft, som
her kan anvendes, vilde være tilstrækkelig til at vende Hvalen omkring,
medens den ligger paa tør Grund.

Dernæst borttages den tynde, smukke Muskelhinde, der paa Brystsiden
ligger under Spækket, ligeledes ved Kjætting og Kniv, og den hales bort
til Siden. Hvalens Udseende bliver mere og mere miserabelt.

Saa bortskæres Kjøddelene i Underkjæben, og Tungen vælter ud; den har
en saa løs og blød Konsistens, at den ligger og gynger, naar man rører
ved den, og stiger man op paa den, synker man i til Anklerne. Nu ligger
det indre af Gabet frit, og man ser de korte Barder i Overkjæben.
Endelig aabnes Bryst-og Bughulen. I det Kvarters Tid, dette varer, er
det ikke raade-ligt at opholde sig i alt for stor Nærhed af Hvalen, thi
den har nu faaet en stærk Lighed med en Vulkan: de i Bughulen
indeklemte, ildelugtende Luftarter baner sig med Voldsomhed Vei gjennem
hver ny Aabning, Blod og Smuds slynges i Veiret som i Springkilder,
eller sprøiter i lange, kraftige Straaler ud til Siderne. Det larmer og
hvæser og hvisler alle Vegne i den døde Krop, som havde man en
Dampmaskine foran sig. Det ryger og damper fra Blod og Indvolde, thi
uagtet der er forløben .'50 Timer, siden Hvalen blev dræbt, har de
indre Dele dog næsten bevaret deres oprindelige Temperatur. Indvoldene
tages ud af de vældige Svælg, Blodet rinder ned ad Skräaningen som hele
Bække, og den før saa stolte Skabning er nu reduceret til en ynkelig
Ruin.

Efter at til sidst Barderne er afskaarne, maa Resten blive liggende
indtil Flodtid; først da vendes den for at afspækkes paa Rygsiden. Naar
ogsaa dette er sket, føres den tilbageblevne Del af Dyrets Legeme til
en anden Afdeling af Etablissementet, hvor Kjødet og Benene skilles fra
hinanden, hugges i Stykker og koges for at skilles fra Fedtet. De
udkogte Dele tørres og pulveriseres derpaa, og bringes senere i
Handelen som et værdifuldt Gjødnings-5 22 FRA HAMMERFEST TIL DEX

stof, hvorimod Spækket og det øvrige Fedt smeltes ti) Tran. Det vil
heraf fremgaa, at Føyn i Modsætning til alle sine Forgængere har
forstaaet at drage Nytte af alle Dyrets Dele med Undtagelse af
Indvoldene, der er det eneste, som bortkastes (de bugseres langt ud i
Havet, uden Tvivl til stor Fryd for de derværende Millioner af sultne
Maver). Barderne er imidlertid hos de to Arter, der fanges her, paa
Grund af deres grove Bygning og ringe Elasticitet ikke meget værdifulde
i Sammenligning med Grønlandshvalens, og navnlig kan de ikke saaledes
som dennes anvendes som „Fiskeben".

Det synes mig utvivlsomt, at Hvalkjødet, for Hvalfangerbedriften
forholdsvis den mindst værdifulde Del af Dyret, burde finde en langt
bedre Anvendelse end at benyttes til Gjødningsstof. Paa min Anmodning
skar en af Arbeiderne et stort Stykke Kjød ud til mig; det saa ud
omtrent som Oksekjød, kun af lidt grovere Struktur. Jeg lod en
Restauratør tillave det som Boeuf, og ikke alene jeg, men alle, som
deltog i Maaltidet, kom til det Resultat, at vi aldrig havde spist
nogen delikatere Boeuf. Naar man betænker. hvilke enorme Masser af
fortrinligt Kjød en saadan Hval indeholder, og at Kjødet vilde kunne
faas for en latterlig ringe Pris, saa kan man ikke andet end ønske, at
i hvert Fald den fattigere Del af denne Egns Befolkning snart maatte
komme til den Erkjendelse, at det er bedre at give Afkald paa en
taabelig Fordom, end at vrage et saa udmærket Næringsmiddel, som man
næsten biot behøver at strække Haanden ud for at faa.

Andre Adspredelser end Behandlingen af Hvalerne har Vadsø ikke, og selv
dette er kun for den Fremmede en Adspredelse. De Indfødte er saa vante
dertil, at de ikke bryder sig derom; de vilde endogsaa helst være fri
derfor, thi den alt andet end aromatiske Lugt. der følger med denne
Bedrift, er just ingen Vinding for Byen. Jeg tik en Dag. da jeg kjedede
mig mere end sædvanligt. Lyst til at gjøre en Kjøretur paa den nye,
efter Sigende udmærkede Vei, der langs Varangerfjorden gaar helt til
Nyborg55 2

ved Fjordens Bund. Der fandtes i hele Byen een — 1 — Vogn, som man
maaske kunde faa at leie, hvis Eieren var i godt Humør; men da jeg
sendte Bud efter den, fik jeg til Svar, at den for Tiden blev malet.
Jeg kom altsaa ikke ud at kjøre.

Den første Dag, jeg opholdt mig i Vadsø, gik jeg ud med mit
fotografiske Apparat for at tage nogle Prospekter, og min Hund Rolf
fulgte mig. Saadant et Apparat og saadan en Hund havde man nok ikke set
før i den gode Stad. Thi 5 Minuter senere havde jeg mindst Byens halve
Ungdom efter mig, medens Fædre og Mødre og Tanter speidede ud af
Vinduerne, og jeg gik gjennem Gaderne med en uhyggelig Følelse af at
blive anset som Bjørnetrækker eller Blaarspiser eller noget lignende.
Jeg retirerede skyndsomst til Hotellet, og vovede mig senere aldrig ud
med begge mine Seværdigheder paa en Gang.

De behageligste Dage af mit Ophold i Vadsø var de Dage, jeg ikke
tilbragte uer. Med den lille Lokaldamper, der et Par Gange om Ugen
befarer Varangerfjorden, gjorde jeg nemlig to Udflugter for at
udstrække mit Kjendskab til den norske Kyst til den yderst mulige
Fuldstændighed. De. Læser eller Læserinde, som med en Udholdenhed,
hvorfor jeg er Dem høist taknemlig, har fulgt mig paa mine tidligere
Ture, De vil forhaabentlig heller ikke forlade mig paa disse to
Smaareiser. de sidste, som vi gjør i Fællesskab.

Med den første skal vi snart blive færdige; den gaar ind ad
Varangerfjorden, der fra Vadsø strækker sig 5 Mil mod Vest. Vi farer
langs den nordlige Kyst, hvor Landet atter begynder at høine sig, og
hvor Øiet igjen med Velbehag hist og her støder paa i hvert Fald
Antydninger til Vegetation. Denne Kyststrækning er forholdsvis godt
bebygget; det ene Stoppested ligger tæt ved Siden af det andet, de
fleste dog temmelig ubetydelige at se til. men med løierlige Navne:
Andersby, Mukkenæs, Paddeby, Kariel, Finnæs, Perlarsenvig, Klubben o.
s. v. Vi stopper lidt her og stopper lidt der, tager en Foustage ind

enlig, to- eller firbenet Passager af der, og da Veiret tillige er
noget taaget, gaar det meste af Formiddagen paa denne Maade, inden jeg
naar mit Bestemmelsessted, Næsseby, næsten helt inde i Fjordens Bund.
Dampskibet gaar videre for at retournere om Eftermiddagen, medens jeg
tager ind til Stedets elskværdige Præst, der et Par Dage i Forveien i
Vadsø havde indbudt mig til at aflægge ham et Besøg.

I Næsseby findes der foruden den komfortable Præstegaard en Kirke, som
jeg ikke flk at se, da Taagen nu var bleven saa tæt, at alt, hvad der
laa i mere end nogle Alens Afstand, var skjult, et Par af samme Grund
for mig usynlige Handelssteder, samt en Del af Sølapper beboede
Jordgammer. Jeg ønskede at tage et Par Fotografier af Befolkningen her,
men det var kun med Vanskelighed, at jeg fik dette Ønske realiseret.
Grunden var ikke Taagen, men den: Aaret forud havde en fransk
videnskabelig Expedition under Ledelse af Pouchet været her; et af dens
Medlemmer havde fotograferet nogle af Lapperne og publiceret disse
Billeder i et illustreret Ugeblad. Dette havde Lapperne senere set hos
Præsten, og da de fandt deres egne Fysiognomier deri. blev de høist
forargede over saaledes at blive foreviste for den hele Verden og
fattede et uudslukkeligt Nag til den ædle fotografiske Kunst. Hvis mine
lappiske Venner i Koutokæino skulde være lige saa sensible, og de faar
denne min Bog at se, vil min Efterfølger dersteds, hvis jeg nogen Sinde
faar en saadan, faa en meget vanskelig Opgave at løse. Det lykkedes
endelig at bevæge en Flok til at sætte sig i Position, dog kun paa den
Betingelse, at Præsten satte sig iblandt dem. Dens Senior, den joviale
Mikkel Eriksen, lod sig endogsaa af en Krones fristende sølverne
Blinken forlede til at sætte sig solo foran Apparatet; hans Portræt
findes Side 499.

Jeg skal nu fortælle Dem den lovede Historie, der staar i Forbindelse
med Strandingen paa Knivskjærodden, og som viser, at en lille Kasse kan
være langt kløgtigere end et stort Dampskib.55 2

Et Par Maaneder efter Forliset tager Præsten i Næsseby sin Baad og ror
et lille Stykke ud paa Fjorden. Pludselig ser han ved Siden af sig en
lille Kasse flyde paa Vandet; han fisker den op og med maalløs
Forbauselse finder han sin egen Adresse anbragt paa den. Det viser sig.
at det er en Kasse, der med „Nordstjærnen" er afsendt til ham fra
Kristiania; men da „Nord-stjærnen" endte sin Beise ved Knivskjærodden
*), og der overlod hele sin Ladning til dennes egen Skæbne, forsøgte
den kloge lille Kasse selv at finde Vei til Bestemmelsesstedet. Den
blev slynget hid og did af de hidsige Bølger, den blev mange Gange ført
paa Afveie af stærke Strømninger, men ihærdig, som den var, tabte den
ikke sit Maal af Sigte; den arbeidede sig frem Fod efter Fod af de 50
geografiske Mil, den skulde tilbagelægge, den kom lykkelig forbi
Nordkap, passerede Sværholtklub og Nordkyn, lod sig ikke forlede til at
gjøre en Visit i de mange Fjorde, bøiede ganske rigtigt om Hjørnet ved
Vardø, fandt ogsaa Veien ind til Varangertjorden og svømmede til Slut
ind i Armene paa sin Eier-mand. Er det ikke godt gjort af saadan en
lille Tingest? Hvis De tror, at jeg lyver — der er jo mistroiske Folk,
som paastaar, at man lyver, naar man fortæller dem, at Mandag kommer
efter Søndag, eller at to og to er fire — da kan De let overbevise Dem
om det modsatte ved at aflægge et Besøg i Næsseby Præstegaard, et
Besøg, De ogsaa af andre Grunde ikke vil angre; der vil De den Dag i
Dag paa et af de elegante Værelsers Borde finde det Bordtæppe, som
Kassen indeholdt, og Deres fortræffelige Vært og Værtinde vil i alle
Punkter bekræfte den forunderlige og i videnskabelig Henseende ganske
interessante Tildragelse, jeg her har berettet.

De hyggelige Timer, jeg kunde tilbringe i Præstegaarden, var des værre,
som det altid er Tilfældet med hyggelige Timer,

*) Dampskibene losser i Regelen først deres Varer i Hammerfest efter at
liave gjort Udflugten til Nordkap.55 2 FRA HAMMERFEST TIL DEN RUSSISKE

alt for hurtigt til Ende; vi hørte snart Dampskibets uafladelige Piben;
se det kunde vi paa Grund af Taagen ikke; Præsten roede mig selv ud til
Skibet, og snart efter styrede vi Kursen tværs over Fjorden til den
sydlige Kyst, stadig gaaende med halv Fart for ikke at løbe paa en Baad
eller en Fjældpynt. Pludselig lysner det forude, vi er tæt ved Kysten,
Solen skinner, og Himlen er blaa, og bag os ligger Taagen som en skarpt
begrænset Mur.

Parti af Latnæringen.

Vi er ved Latnæringen, et af de sidste Fiskevær paa den norske Kyst.

Landskabelig Skjønhed og Ynde finder man ikke her; den inderste Del af
Varangerfjordens Sydkyst er en nogen, gold og ensformig Fjældmasse; men
en kvik og livlig Virksomhed finder man her; en Vrimmel af slanke Baade
med høie Stavne linder man her; uoverskuelige Marker af ophængt Fisk
finder man her; en Mængde af støiende, godmodige Lapper, nogle med
Hovedet under europæisk formede Hatte, finder man her; Fiskelugt og55 2

Fiskeaffald og alt andet, hvad der følger med Fiskeri, finder man her.

Dampskibet har indtaget sin Ladning af Fisk, og vi gaar atter mod Nord.
Vi kommer atter ind i Taagen, og gaar atter med halv Fart. Vi stopper
atter lidt her og lidt der, tager atter en Foustage ind her og sætter
en enlig to- eller firbenet Passager af der, og sent om Aftenen er vi
atter i Vadsøs Havn, hvor den fremtidige — kanske allerede nuværende —
Millionær, den graadige Færgemand, atter tjener sine to Kroner. —

Med den samme lille Damper gaar vi en anden Morgen tværs over Fjorden,
der her er omtrent en Mil bred, til det lige over for Vadsø liggende
Bugønæs. Øst herfor er Kysten indskaaren af dybe Fjorde mellem indtil
1800 Fod høie Fjælde. Landskabet omkring disse Fjorde, Norges sidste
Præstegjæld, kaldes Sydvaranger. Vi styrer ind ad Bøgfjord en;
Landskabet antager efterhaanden en blidere Karakter, man tror sig
hensat til langt sydligere Egne. Smukt ligger Kirkenæs med Sydvaranger
Kirke og Præstegaard paa Spidsen af den lille Halvø, der opstaar ved,
at Bøgfjorden deler sig i to Arme. Vi gaar ind i den østlige: i dens
inderste Hjørne ligger vort Maal, Lensmandens Eiendom Elvenæs.

•Jeg staar nu foran en Opgave, som jeg ikke kan løse, i hvert Fald
langt fra fyldestgjørende. Jeg skal skildre den skjønneste Dag, jeg
oplevede i Lappernes Land, men jeg føler, at Skriftsprogets Ord kun
formaar at give en mat og tarvelig Gjenklang af de Skjønhedens
Harmonier, der hin prægtige Dag omsvævede mig, og at selv Sprogets
varmeste Farvetoner kun vil frembringe et blegt og fattigt Billede, der
langt fra mægter at give Betragteren et fyldigt Indtryk af det, som det
skulde fremstille. Hvorledes skulde jeg kunne skildre og male dette
gyldne, varme, tindrende Solskin, der udgød sin Straaleglans over Fjord
og Fjæld — dette grønne Hav af Birkeskove, der vælter sig ned ad alle
Høienes Skraaninger — denne brusende Elv, der medFRA HAMMERFEST TIL DEN

hvide Skumbølger ilende bugter sig gjennem Dalens Bund dette rige,
elskelige, gjæstfrie Hjem, hvor Ynde og Hygge har fæstet Bo, hvor
Dannelsens og Elskværdighedens Sprog gjenlyder fra oprigtige, varme
Hjærters Slag — disse venlige, milde, dybe Pigeøine, venlige som
Bækkens Rislen mellem Dalens Stene, milde som Solstraalens Kys paa
Birkens nyfødte Blad, dybe som Fjordens mørkeblaa Speil — — — — —

Hvorledes skulde jeg kunne male dette saaledes, at det kunde staa
lyslevende for Deres Øine, saaledes, at De kunde se, hvad jeg saa,
føie, hvad jeg følte, drømme, som jeg drømte?

Ja, den var som en deilig Drøm, denne Dag i det yderste Nordens
fjærneste Vraa, hvor Natur og Mennesker kappes om at overgaa hinanden i
at overraske den Fremmede.

Og i Sandhed, der kan ikke tænkes nogen større Overraskelse end den.
faa Mil fra Vadsøs af Fisk stinkende Atmosphære, faa Mil fra
Nordvarangers golde, fattige Klippekyst, hvor intet Træ vokser, ingen
Busk formaar at spire frem, at finde et Paradis, hvor Sydens Frodighed
svulmer og Sydens Ynde smiler.

Pasvik Elven, Enaresøens Barn, rig paa Lax og paa Fosser, paa en lang
Strækning Grænsen mellem Rusland og Norge, har sil Udløb ved Elvenæs.
Laxenes Antal kjender jeg ikke Fossernes er 29. Elven er i Grunden
snarere en Kjæde af Søer. af hvilke den ene falder i den anden, snart
gjennem roligt flydende Sunde, snart gjennem Fossefald og kortere eller
længere, hvirvlende Strømme; førend Drønet af den ene Fos har begyndt
at tabe sig, hører man allerede den næste. Ligesom under største Parten
af sit Løb, strømmer Elven ved Elvenæs gjennem en herlig, rig og skjøn
Natur. De blødt afrundede Høie er lige til Toppen bedækkede med
Løvskov, hvor Birken reiser sin ranke Stanmie med den hvide Bark i
Selskab med Hæg. Røn og EI. Ligesom i Alten maa man undrende spørge sig
selv: kan dette være den 70de Breddegrad?

Med ikke mindre Undren tænker man paa den forbausende Gradsforskjel,
der træffes inden for den norske Lensmandsstand. I de sydlige Egne af
Landet træffer man Lensmænd, der i Henseende til Levevis og aandeligt
Standpunkt ikke hæver sig det ringeste over Egnens tarveligste Bønder.
Hvilken ubegribelig Kløft imellem disse og min uforglemmelige Ven i
Koutokæino eller min uovertræffelige Vært i Elvenæs. Eier af sit eget
Dampskib til Forretningsreiser; et Hus, som en rig Godsbesidders, hvor
endog Landets Konge har taget ind som Gjæst; en personlig Optræden som
en Ministers; og en Kundskabsfylde og Aandsdannelse, hvorom den store
Bogsamlings i alle mulige Sprog affattede og alle mulige Fag vedrørende
Titler kunde vidne — saaledes præsenterer Lensmanden i Elvenæs sig. Et
fattigt Bjælkehus med et Par Rum med nøgne Vægge; en umalet Seng, et
umalet Bord. et Par umalede Stole; en Bibel, en Salmebog, en
Katekismus; den fattigste Føde, der kan bydes Fattigmands Mave; uden
Tjenestefolk, selv paa sine Skuldre hentende det sparsomme Græs til
Koen fra 1000 Fods svimlende Høide — saaledes har jeg truffet Lensmænd
i sydligere Egne, f. Ex. ved Sognefjorden.

Da Dampskibet stoppede ved Elvenæs, saa jeg blandt de paa Stranden
ventende Personer en eiendommelig, fremmedagtig udseende Skikkelse i en
til Fødderne naaende, broget Kappe og med en rund, bredskygget Hat. Han
stod der som for at paaminde mig om, at jeg nærmede mig det russiske
Riges Grænser. Det var Præsten ved den nærliggende russiske Kirke i
Boris-Gleb: med sin Kone var han roet ned ad Elven for at hente Posten.

Rusland skyder sig med en skarp Spids næsten helt op til Elvenæs, og
strækker sig her endogsaa et lille Stykke ind paa Pasvik Elvens
vestlige Side. Paa denne lille Plet Vest for Elven staar den nyopførte,
pragtfulde Kirke og det lille Kapel, der er opkaldt efter to Helgener,
Boris og Gleb, og Grænselinien har netop (i 1826) faaet sin
eiendommelige, høist unaturlige Form.5 22 FRA HAMMERFEST TIL DEX
RUSSISKE GRÆNSE.

for at Kapellet kunde forblive russisk Besiddelse. Det skal oprindelig
være bygget i det 16de Aarhundrede af en Munk fra Novgorod ved Navn
Trifan, der var en af de første Missionærer blandt Lapperne i disse
Egne.

Da jeg havde stor Lyst til ogsaa fra denne Side af at betræde det
russiske Riges Grund, tog jeg med Glæde mod Præstefolkenes Tilbud om at
tage mig med paa deres Tilbagetur.

Konen ror Baaden. Konen synes i det hele taget at være sin Mand,
Præsten, langt overlegen i alle praktiske Gjøremaal. Hun kan ogsaa tale
taaleligt Norsk, medens Manden af dette Sprog kun kjender høist 10 Ord.
Desuagtet røber han en ustyrlig Trang til at tale med mig, og naar de
10 Ord, som han for øvrigt stadig forsyner med russiske
Bøiningsendelser og russisk Udtale, ikke slaar til, supplerer han med
rene russiske Ord. Da jeg ikke en Gang kjender eet, og langt mindre 10
russiske Ord. støder vor Samtale derfor paa mange Vanskeligheder, som
Konen maa hjælpe os ud over. Præsten synes for Resten at være Velvillie
fra Top til Taa; han ler, hver Gang han siger noget, han ler, naar jeg
siger noget, og han ler dobbelt, naar vi endelig kommer paa det rene
med, hvad vi egentlig har ment.

Konen ror Baaden. Det er en af disse lange, smækre Elve-baade. Der skal
Dygtighed til at ro den; thi ikke alene gaar vi mod Strømmen, men denne
er paa sine Steder saa stærk og Elven tillige saa lavvandet, at der
skal stor Forsigtighed og Øvelse til. for at Baaden ikke skal tørne mod
en Sten eller vælte.

Nu passerer vi den russiske Grænse, og straks efter hæver sig foran os
op af den grønne, frodige Birkelund den skjønne nye Kirke med sine lyse
Mure, det grønne Tag og de straalende Guld-stjærner paa Løgkuplernes
Spids. Synet af denne prægtige og saa idyllisk beliggende Bygning paa
et Sted, hvor man kun skulde vente at finde en øde og fattig Isørken,
var lige saa overraskende som alt andet, hvad jeg saa i det
fortryllende Sydvaranger.

•leg blev budt ind i Præstegaarden. og den brave Frue trakterede mig
med The; ægte russisk The. ikke en tarvelig Blanding af Mælk og en
Extrakt af tidligere benyttede Theblade; The i

høie Glas og med Citronskiver i. Jeg maatte, uagtet Veiret var saa
varmt, at jeg var badet i Sved, drikke det ene Glas efter det andet af
den hede. skjønt overmaade fortræffelige Drik, for ikke

Kirken i Boris-Grleb.55 2 FRA HAMMERFEST TIL DEN RUSSISKE GRÆNSE.

at saare de skikkelige Folk, der af alle Kræfter bestræbte sig for at
gjøre mig det saa behageligt, de kunde. Præsten iførte sig en anden af
sine mange Embedsdragter, og bad om at maatte blive

fotograferet i den samtidigt med Kirken. Han førte mig ind i Kirkens
Indre, hvor Øiet blændes af den glimrende, farverige Pragt, hvormed alt
er udstyret. Han førte mig ind i det Rum,

pel Indre af Kirken i Horin-lileli,55 2 FRA HAMMERFEST TIL DEN RUSSISKE
GRÆNSE.

hvor de pragtfulde Ornater er ophængte, og som ingen Kvinde maa
betræde; han aabnede Døren til det „Allerhelligste", gjennem hvilken
foruden Præsten ingen anden end selve Czaren har Lov til at gaa. Han
iførte sig en af Guld og Sølv funklende Overklædning, stillede sig ved
denne Dør og lod mig fotografere ham og Kirken.

At den russiske Ståt har udstyret denne Kirke i sit Lands yderste
Afkrog med saa megen Pragt — de stakkels Lapper, der udgjør dens
Menighed, kunde have nøiedes med langt mindre — ligger deri, at den
lige over for Norge er Grænsekirken, der med sine Guldstjærner og
Løgkupler og Faner og Malerier til evige Tider skal forkynde: Her
begynder det russiske Rige og den ene saliggjørende Tro.

Tæt ved Kirken ligger, næsten skjult af Træerne, det lille uanselige,
af Træ opførte Kapel, der af Russerne betragtes med saa megen Ærefrygt,
at Grænsen for dets Skyld fik sin nuværende, urimelige Form. Dets ene
Halvdel er noget høiere end den anden; paa den høieste Del staar et
græsk-katholsk Trækors. Jeg saa ikke dets Indre. Ved Siden deraf ligger
Kirkegaarden, fuld af lignende Kors som det paa Kapellets Top.

Tæt derved ligger en Samling af usle, paa Stolper staaende Træhytter,
beboede af et Dusin Lappefamilier. Ud af alle Hytterne myldrede de, da
jeg ankom med mit fotografiske Apparat; den ene mere styg end den
anden, den ene mere lurvet klædt end den anden. Og hvilken Vrimmel af
Smaabørn! de fleste ikke iførte andet end den bare Skjorte. Det lyder
næsten utroligt, men det er sandt, at man paa 70 Graders Brede kan
nøies med den samme Paaklædning som under Ækvator. Der var for
Øieblikket kun en eneste voksen Mand i Byen; alle de andre var paa
Fiskeri.

Det russiske Lapland, der for største Delen dannes af Halvøen Kola, er
yderst tyndt befolket, og Lappernes Levevis her adskiller sig ikke
ubetydeligt fra deres Nomade-Landsmænds i5 22 FRA HAMMERFEST TIL DEX
RUSSISKE GRÆNSE.

Norge og Sverige. Castrén skildrer Befolkningen omtrent paa følgende
Maade.

De russiske Lapper ernærer sig hovedsagelig af Fiskeri, og lever om
Sommeren adspredte ved Søer, Floder og Havkyster, boende i deres
Fiskerhytter. Om Høsten eller senere flytter de til deres
Vinterboliger, der ikke ligger adskilte fra hverandre, men efter
russisk Skik sammenpakkede i tætte Byer. Selve denne Beboelsesmaade
viser, at de russiske Lapper ikke kan være i Besiddelse af store
Renflokke, da i saa Tilfælde Egnen snart vilde blive blottet for
Renføde, og Byens Indbyggere selvfølgelig maatte opsøge sig et andet
Bosted. Men Antallet af Rener er saa ringe, at Byen i lange Aarrækker
kan holde sig paa samme Sted. At de russiske Lapper har vendt sig fra
Renavlen og næsten udelukkende hengivet sig til Fiskeri, dertil gives
der mere end een Grund. Først og fremmest begunstiger Naturen i høi
Grad den sidste Virksomhed. Ishavet og det Hvide Hav er sande
Guldgruber for Fiskeren. Desuden findes i det russiske Lapland et Par
store og fiskerige Indsøer, Imandra og Notozero, foruden en utallig
Mængde mindre Vande. Hvorfor skulde ikke Lappen udnytte disse
Næringskilder, og ombytte det vilde Fjældliv med Fiskerens i
Sammenligning dermed langt lettere Hverv? Dernæst turde ogsaa den
græsk-katholske Religion have bidraget til at føre Lapperne til denne
Virksomhed. Thi da denne Religions Bekjendere i næsten Halvdelen af
Aaret (omtrent hver anden Dag er en Helligdag) maa give Afkald paa den
Slags Føde, som Lappen kunde erholde fra sin Renhjord, saa blev det
ogsaa af religiøse Hensyn en Nødvendighed for den russiske Lap at kaste
sig over en anden Næringsgren.

Lidt oven for Lappebyen i Boris-Gleb ligger den første af Pasvik Elvens
mange Fosser. Den er ikke høi, det lodrette Fald udgjør kun 20 Fod, men
temmelig bred, og den udgjør en smuk Prydelse for det allerede i
Forveien saa smukke Landskab.55 2

Byens eneste hjemmeværende Mandfolk roede mig tilbage til Elvenæs. Med
ham var det adskilligt lettere at samtale end med Præsten, thi om end
Koutokæino Dialekten afviger adskilligt fra den, der her tales, kunde
vi dog nogenlunde gjøre os forstaaelige for hinanden.

Ved Elvens Munding findes der i Fjældsiden i Nærheden af Vandfladen
nogle Huler, som har dannet sig ved Stenartens Tilbøjelighed til at
forvitre. En af disse kaldes Trifan's Hulen, efter den tidligere
nævnte, til Helgen ophøiede Munk. Jeg flk des værre ikke Tid til at
besøge den. Keilhau beskriver den paa følgende Maade. „Inde i Hulen,
til hvis Indgang man maa klatre nogle Alen op ad den næsten lodrette
Klippevæg, ser man først en grov Lærredsdug som Forhæng, derefter
Helligdommen selv, som bestaar af et lille Maleri, forestillende en
Madonna, samt af et derunder hængende hvidt Klæde med et gyldent,
broderet Kors; foran Billedet stod to tynde Vokslys, og paa et Bræt laa
6—7 Tokopekstykker." Her ofrer nemlig Lapperne Penge til Trifan, naar
de reiser ud paa Fiskeri, for at han skal hjælpe dem; men Fama føier
rigtignok ondskabsfuld til. at de, hvis Udbyttet ikke svarer til deres
Forventninger, atter ved Hjemkomsten tilbagetager deres Gave. Kirken,
som disse Gaver skulde tilfalde, kan derfor næppe blive rig paa denne
Maade. —

Jeg skulde skildre den skjønneste Dag, jeg har tilbragt Nord for
Polarkredsen. Hvad blev det til? Nogle matte, tørre, kjedelige
Beretninger; en Benrad i Stedet for den levende Skabning, Rammen i
Stedet for Maleriet.

Men kan jeg end ikke male Dig, skjønne Elvenæs, saa modtag dog min Tak
for, hvad jeg nød. Modtag min Tak, I grønne, birkeklædte Skrænter, hvor
Blomsterduften bølger under det friske Løv; modtag min Tak, Du muntre
Elv med de vævre, guldglinsende Bølger; modtag min Tak, Du gjæstfrie
Hjem, hvor alt aander af Skjønhed og Harmoni; modtag min Tak, Du unge,
yndefulde Pige, der bandt den smukkeste Forglemmigei i denFRA
HAMMERFEST Td. DEN RUSSISKE GRÆNSE. 569

Krans af Minder, jeg bragte hjem fra mit Ophold i Lappernes Land.

Dampskibets Pibe toner paa Fjorden; det sidste Haandtryk veksles, det
sidste; vemodsfuld staar jeg paa Dækket og stirrer ud mod den
Skjønhedsverden, jeg har gjæstet og for stedse forladt; vemodsfuld
vinker jeg det sidste Farvel til Birkelunden, til Elven og til de
venlige, milde, dybe Øine, indtil alt er skjult bag et fremspringende
Næs.

Vemodsfuld lader jeg ogsaa Pennen skrive mit Farvel til Dem, kjære
Læser. Thi her, paa den norske Kysts yderste Punkt, maa jeg ogsaa tage
Afsked med Dem.

Jeg har skreven til Dem, som Ven skriver til Ven; De har med
Taalmodighed og — tør jeg haabe det? — maaske med nogen Interesse og
Deltagelse fulgt mig paa min Færd i det høie Nords fjærne, afsides
Egne; derfor er jeg vemodig stemt ved at skilles fra Dem.

Jeg har skreven til Dem, som Ven skriver til Ven; bedøm min Bog fra
dette Synspunkt. Ikke finder De i den lærde Udviklinger, sublime Tanker
eller grundige Afhandlinger; hvad jeg under dens Affattelse ønskede,
var kun i en let, underholdende og tillige noget belærende Fremstilling
at kunne oprulle for Deres Øine nogle Sider af Livet og Naturen i hine
høinordiske Egne, hvor Polarzonens pelsklædte Nomade vogter sin viltre
Hjord under Nordlysets Straaler. Er dette lykkedes mig, er min Hensigt
opnaaet; noget andet og mere tilstræbte disse fordringsløse Skildringer
ikke.

Og idet vi skilles, siger jeg Dem Tak for hver en sympathetisk Tanke,
hvormed de maatte have fulgt mit Liv i Lappernes Land. Farvel,
Farvel!ANMÆRKNINGER.

L/e vigtigste af de Skrifter og Artikler, som er benyttede under
Ld-arbeidelsen af denne Bog, er de nedenfor anførte. De er paa enkelte
Steder benyttede, uden at det er direkte nævnt i Teksten, og som oftest
er der afveget mere eller mindre fra Ordlyden af de citerede Steder.

Det Kaart, der ledsager Bogen, gjør ikke Fordring paa nogen stræng
Nøiagtighed, hvad de indre Landsdele angaar; det maa kun betragtes som
et Orienteringskaart for Læseren.

Illustrationerne er for største Delen udførte efter Forfatterens
Fotografier. Udførelsen — der er sket i London — er des værre i mange
Tilfælde en saadan, at Forfatteren for Fremtiden ikke tør se nogen
Fotograf lige i Oinene. Skjønt Forfatteren maa anse det som en
utilbørlig Overdrivelse og Smiger, naar en af Norges første Malere har
sagt, at Forfatteren er en af Norges første Fotografer, saa kan han dog
ikke undlade at henvise dem, der maatte interessere sig for at lære at
kjende hans fotografiske Standpunkt, til hans Originalfotografier i
Ethnografisk Museum i Kjøbenhavn og i Bergens Museum. Et Par Billeder
skyldes Underbestyreren ved Polarstationen i Bossekop. Hr. Carl Krafft,
samt Fotografer i Tromsø og Bergen. Nordlysafbildningerne er udførte
dels efter Forfatterens Tegninger, dels efter Atlasset til „Voyages en
Scandinavie etc.", en enkelt efter en Tegning fra Vegareisen.

